
PRAEFATIO 


2e ce RES nhe 


In praecedenti tomo « De personis » sola prima pars libri [I 
Codicis fuit explanata, quae est de clericis. in genere et in specie 
cum generali quaestione de officiis ecclesiasticis, cum. qua inseparabili 
fere nexu tractatio de beneficiis connectitur. 

Secunda pars, quae tractat de religiosis, et tertia pars quae unice 
fere versatur in exponendo iure de associationibus ecclesiasticis laico- 
rum, fuerunt reservatae. huic separato tomo, qui nunc in lucem pro- 
dit; cum ne liber « De personis » in nimiam molem exeresceret, tum 
quia laec altera pars non usui dumtaxat. scholarium facultatis canoni- 
cae erat destinanda, sed aliorum plurium utilitati consulere poterat, 
omnibus videlicet religiosis, quorum est probe cognoscere quae ad 
ipsorum peculiare ius pertinent, 

Quae tractatio « De religiosis » in opere desiderati R. P. Wernz 
uno dumtaxat titulo, solido illo quidem et copioso, absolvebatur 
in tom. IM de iure administrationis Ecclesiae. Sed maior amplitudo, 
quam in Codice obtinuit ilta iuris pars, uberiorem et ampliorem 
requirebat explanationem, quam pro virili parte conatus sum exhibere 
in hoc. altero. tomo « De personis », cui tilulus inscriptus est « De 
religiosis ». 

Faxit Deus, ut labor in hoc opere ünpersus, cum aliis de liac 
materia. iam publicatis egregiis. commentariis, aliquid conferat ad 
promovenda studia canonica nune in Ecclesia. tantopere. necessaria. 


Romae in festo S. Thomae Aquinatis, 7 Martii. 1933. 

LIBER SECUNDUS 


DE PERSONIS 


PARS SECUNDA 


DE RELIGIOSIS 
(can. 487-682) 


1. Praenotiones. Ordo librorum, quibus constabat Collectio 
Gregorii IX, designari solebat celebri versu: iudex, iudicium, clerus, 
sponsalia, crimen; in quo ordine cum aliis quaestionibus de cle- 
ricis in libro II (clerus) variis sparsis titulis agebatur de regula- 
ribus. Qui tituli, licet propter evidentem connexionem cum quae- 
stionibus de clericis, legitimam sedem habebant in libro III, tamen 
ipsi tituli ex ordine legali quamdam materiae divisionem et logicam 
inter se connexionem non exhibebant. Qui relicto ordine legali De- 
cretalium aut illo paululum immutato, systematicum quemdam or- 
dinem pro tradenda doctrina canonica excogitarunt, sub diversis 
criteriis ius regularium acceperunt et diversam sedem ipsi tribue- 
runt. R. P. Wernz in suo « Ius Decretalium » sub iure administra- 
tionis ius regularium subsumendum esse putavit (Cfr. Proemium 
tom. IIl. P. I.) et postquam egit De Administratione Magisterii ec- 
clesiastici et De Administratione regiminis ecclesiastici tractavit De 

Administratione Cultus divini atque Sacramentorum et Sacramenta- 
lium et in hac parte sub rubrica « De sociali cultu divino » exposuit 
ius « De ordinibus religiosis ». (Cfr. cit. tom. III. n. 587). 

Codex in libr. II. De personis, inter partem primam huius libri, 
quae est de clericis, et partem tertiam, de laicis, inserit partem se- 
cundam « De religiosis », qui coetum quemdam medium constituunt 
inter clericos et laicos, tum ex ipsorum in Ecclesia destinatione, 
tum quia religiosi in magna parte sunt clerici et qui clerici non 
sunt plerisque clericorum privilegiis et pluribus clericorum iuribus 
in Ecclesia donantur. 

Nostra ergo tractatio « De religiosis », sub eadem generali ru- 
brica « De personis », est continuatio tomi praecedentis, in quo 
ius de clericis fuit explanatum. 


2. Iuris religiosorum fontes: Gratianus sparsim pluribus locis 
agit = D. 58, c. 2. sq; C. IL qu 299m a MN NI 
C. XIX, q. 1. 23; C. XXa 45e TE 107 c3 
q. 1. — Ius Decretalium plures habet titulos agentes de regularibus, 
qui tamen quamdam materiae divisionem et logicam connexionem 
inter se non servant: Cfr. Decret. Gregor. IX (III, 31) « de regular. 
et transeuntib. ad religionem »; (III, 32) « de convers. coniugat. » ; 
(IIl, 34) de voto ; (III, 35) « de statu monach, et canonich. regulas » ; 
(III, 36) « de religios. domib. ut Ep. sint subiectae » ; (III, 37) « de 
capell. monach. et alior. religios. » — Decret. Bonif. VIII, libr. III, 
tit 14, 15, 16, 17, 18; Const. Clem. V. tit. 9, 10, 11.; Extravg. 
Joann. XXII, tit. 6, 7; Extravg. comm. tit. 8, 9 — Conc. Trident. 
sess. XXV, de regular. ; sess. VI, cap. 3. de ref. ; sess. VII, cap. 14, 
15 de ref.; sess. XIV, cap. 10, 11. de ref. sess. XXII, cap. 8, 9 de 
ref.; sess. XXIII, cap. 18 de ref. et sess. XXIV, cap. 6, 9, 10, sess. 
XXV, cap. 8. de ref. — Decret. Clem. Pp. VIII, ed. Sentis p. 72 sq. 
ubi quamplurima alia decreta S. Sed. a Conc. Trident. usque ad 
reformat. Pii IX, recensentur. — Leonis XIII. Const. « Conditae a 
Christo » 8. Dec. 1900 de instit. votor. simplic. Normae S. C. Episc. 
et Reg. in approband. nov. inst. vot. simplic. 28, Iun. 1901 (1). 
Harum normarum nova recensio 6. Mart. 1921 (A. A. S. 13, 312 sq.) — 


(1) Catalogum praecipuarum Constitutionum RR. PP., quae circa religiosos 
plurima statuerunt exhibet Scháfer n. 4 d.; plenius vero, Vermeersch, De Reli- 
giosis. - Supplementa et monumenta, ubi nihil, quod desiderari potest, deest, 
non neglectis decisionibus SS. Congregationum. 

Collectanea in usum Secretariae S. C. Ep. et Reg. ed. Bizzarri — 
Act. S. Sedis collectio. — Collect. Lac. v. Moniales, Regularis; Sy- 
nod. Sciarf. (a. 1888) p. 287 sq.; Synod. prov. Ruten. (a. 1891) 
p. 159. sq. — Demum Act. Ap. Sed. i. e. Comment. officiale. 

In Codice ius religiosorum continetur in L. Il. De personis, P. II. 
De religiosis (canones 492-672). Quorum canonum ultimi, sub tit. 
XVII, agunt de Societatibus, quae sensu proprio Religiones non sunt. 


3. Pro litteratura canonica de iure status religiosi, praeter 
Doctores dogmaticos et morales, consulatur praemissus catalogus ; 
nec pro singulis Capitibus tractatus speciales, fontes aut singulares 
Auctores proponentur, sed opportune suis locis, prout res postula- 
verit, indicabuntur. 

Cum pauci sint tituli in quos Codex distribuit satis amplam 
materiam de Religiosis, relicta divisione in titulos, integer tractatus 
dividetur in Capita, adiecta, ubi opus fuerit, subdivisione in Articulos. 


CAPUT I 


DE NATURA STATUS RELIGIOSI 


4. Status religiosus dicit particularem statum vitae christianae, 
in quo Deus perfectius colitur; quippe religio est virtus, qua Deo 
debitus cultus et servitium tribuitur; religiosi autem se divino cultui 
et servitio strictiori lege, supra id quod omnibus praecipitur, sese 
libere mancipant. 

Status in genere est stabilis vitae conditio ex causa permanente 
nec facile mutabili: quae stabilitas praesertim consideratur in tali 
vivendi modo, cui quis libere renuntiare non potest. Talis est status 
matrimonialis, qui propter matrimonii indissolubilitatem, sola morte 
unius coniugis amittitur; status sacerdotalis, cui quis addictus est 
fum indelebili charactere in ordinatione animae impresso, tum so- 
lemni voto castitatis ordini adnexo, tum lege Ecclesiae illud votum 
adnectente atque etiam independenter a voto certum perpetuum vi- 
vendi modum sacerdoti praecipiente; status religiosus, de quo hic 
agendum est. 

Ex variis statibus in Ecclesia, hoc loco praesertim considerandus 
est status vitae christianae i. e. in ordine ad salutem et vitam ae- 

ternam, qui distinguitur in sfatum vitae communis, et in statum per- 
fectionis christianae (1); is denuo subdividitur in statum perfectionis 
exercendae et in statum perfectionis acquirendae sive in statum re- 
ligiosum (2). Cum status vitae communis ordinetur ad substantiale 
caritatem per observantiam mandatorum, status religiosus tendit ad 
perfectum gradum caritatis non solum per observantiam mandatorum, 
sed efiam per tria consilia evangelica votis firmata (3). 


5. Perfectio christiana est igitur finis status religiosi. Porro chri- 
stianae vitae perfectio essentialiter in caritate consistit, per quam 
homo arctissime coniungitur Deo, ultimo suo fini, in qua coniunc- 
tione perfecta sistit hominis perfectio. Atque omnes quidem homines 
ad perfectionem sunt vocati in quantum sunt vocati ad observanda 
praecepta, sine quorum observatione caritas esse non potest, nec in 
caritatis praecepto mensura aliqua adest, cum omnes teneantur di- 
ligere Deum ex toto corde suo, ita ut nihil supra eum aut contra 
eum aut aequaliter ei diligatur. Absoluta tamen perfectio non con- 
sistit in solo habitu caritatis, sed in tali caritate, qua homo con- 
stanter id facit ad quod caritas impellit seu, ut ait S. Thomas, 
perfectio habetur, in quantum ab affectu humano excluditur illud 
omne quod caritati contrariatur et praeterea illud omne quod im- 
pedit ne affectus mentis totaliter dirigatur in Deum (4). Importat 
ergo permanentem dispositionem, ut quis facile et prompte agat se- 
cundum id quod caritas exigit. Quoniam autem a caritate deficitur 
in quantum quis immoderate afficitur ad bona temporalia et immo- 
derate refugit mala temporalia, illa alacritas et facilitas ad agendum 
secundum id quod caritas exigit non habetur nisi in quantum do- 


(1) Suarez 1; c. tract. VH, 1. I. cap. 1, 2; Schmalzgr. |. III, tit. 35, prooem. ; 
DBiederlack-Führich n. 2.; Bouix, De iure regular. l. p. 4. sq. 

(2) Qui status perfectionis christianae distinguendi sunt ab ipsa perfectione 
christiaua sive perfecta caritate, quae extra statum perfectionis christianae v. 
gr. in multis Sanctis reperitur; illi enim habuerunt permanenter dispositionem 
acquisitam prompte et constanter agendi secundum praecepta virtutum, suas 
doniabant passiones, posuerunt actus ultra praecepta atque ita pervenerunt ad 
actualem caritatem moraliter continuam. Vicissim potest quis esse constitutus” 
in statu perfectionis christianae, licet a perfectione christiana actu obtenta mul- 
tum alienus sit. Cfr. S. Thom Ia, lae, qu. 184, act. 1 sq. De perfectione vitae 
spiritualis; Suarez 1. c. cap. 3, 4, 5, 14 sq.; Pesch, Prael. dogmat. t. VIII, n. 662 
Sq.; Bouix I. c. p. 14 sq, n. 35 sq.; Vermeersch l. c. pag. 1 sq. 

(3) Cfr. I. Corinth. VII, 25 sq.; Matth. XIX, 12, 21; Suarez lc cap: O Su 
Piat lrg. 

(4) 2, 2. q. 184, art. 2. 

mantur passiones, qnae inclinant ad bona temporalla ct a malis 
temporalibus refugiunt, quod non fif sine frequenti virtutum exer- 
cilio, Radicaliter quidem el fundamentaliter virtirimi omninm exerci- 
tnn quo domantur passiones Habetur In ipsa caritate, quae ad iliud 
exercitinm impellil in. quantum movet ad anferenda impedimenta 
caritalis et illo exercitio ipsa caritas crescil et augetur. Sed Inde 
sequitur exercilium celerarimn: virtntiun antecedenter ad perfectionem 
caritalis et mnnditiam cordis perfectam conferre ad perfeclionem 
tamquam via ad illam et dispositiones ae media nulilissima cet neces- 
saria. ad illam consedqnendam. Oblenla antem carilate in gradu qno- 
dam excellenti, eaedem: viriles. cenm non perfecte operentur nisl 
ex motioue carilatis, sunt veluti iustimenta seu facultates, quibns 
ipsa caritas utitur ad perfeclos illarum actus exercendos, Quarum 
virtutum possessio, licel comparative ad caritatem. in abstracto, sit 
perfeelio secundum quid. sen accidentalis, relate vero ad subiectum 
est vera et formalis perfectio sibiecti ae proinde concurrit cum ca- 
rale ad reddendum hominem perfectum. 

Slalus ergo. teligionis est slalus perfeclionis, quia est stabile vi- 
tae ínstitiitum externum et visibile ordinatim ad perfectionem obli- 
nendam et exercendam, firmatum votis, quibus praecipua impedimen- 
(a perfectionis removentur, dum vi ipsorim ae proinde ratione status 
obligatur. religiosus ad servanda praeter. praecepta etiam. consilia 
evangelica el ita disponitur ad actus carilatis sive elicitos sive im- 
peratos frequenler. ponendos. 

Diserimen proinde inter statim communem vitae chrístiauae 
et statum. religiosum (statum perfectionis) in eo est positum, quod 
qui vilam perfectionis profilentir. (religlosi), specialem obligationem 
habent faciendi quaedam, quae de perfectione. sunt, sen adhibencdi 
cerla media efficacia ad perfeclioneimn obtinendam; qni vero in vita 
communi versantur ad illa media et opera. perfectionis non tenentur 
ex speciali obligatione, sed. tenenlir. solum generali obligatione vi- 
taudi quodlibet. peccatum ideoque ad agendum ín omnibns iuxta 
virtutem sine speciali obligatione ad determinata media. 


6. Illa divisio status perfectionis in statum perfectionis acqui- 
retidae et in statum perfectionis exercendae practice coincidit cum 
distinctione passin feri solita in statum religiosorum ct statum 
Episcoporum, et significatur religiosos vi statuis esse veluti in stu- 
dio et schola, in qna edocentur et exercentur in ordine ad perfec- 

tionem obtinendam, Episcopos vero vi status ordinari ad perfectio- 
nem exercendam i. e. ad alios perficiendos ex obligatione connexa 
cum munere pastorali. Quae divisio status perfectionis proponitur 
a S. Thoma (5), quem passim theologi sequuntur, et optime expli- 
cari potest. Nam cum status religiosus sit vere status perfectionis 
acquirendae, quod omnes admittunt, etiam status Episcoporum est 
status perfectionis non quidem acquirendae, cum non sese obligent 
ad specialia media ad perfectionem adquirendam ordinata, sed uti- 
que exercendae, ideoque datur duplex species status perfectionis. 
Sane status Episcoporum status perfectionis est, in quantum est 
conditio personae ad magnam ipsius dignitatem et perfectionem 
pertinens, quae ex natura sua requirit in persona magnam sancti- 
tatem et affert obligationem illam exercendi, nec sine propria per- 
fectione fieri possit, quod ad munus Episcoporum pertinet, alios sc. 
docere et illuminare verbo et exemplo, subditos tollerare, benigne 
suscipere, patienter ferre, eorum necessitatibus subvenire atque ita 
diligere oves ut animam pro eis ponat si oportuerit, quae omnia 
continentur in munere pastorali, peculiari ratione Episcoporum pro- 
prio. Nec deest ipsi stabilitas et immutabilitas moralis cum obliga- 
tione perpetua permanendi in tali munere, mandato enim Rom. Pon- 
tificis ipsi imponitur et sub conditione et quasi-pacto talis implendi 
mandati ipsi confertur, nec licite aut valide ipsi ex proprio arbitrio 
renuntiare potest sine consensu et acceptatione Rom. Pontificis. 
Nihil ergo deest Episcopali muneri, ut Episcopum constituat in statu 
perfectionis, utique exercendae; licet autem tale exercitium non de 
necessitate absoluta importet perfectionem iam esse adquisitam, 
certe tamen exigit actus qui pertinent ad perfectionem, quos in 
omni eventu occurrente ponere facile non poterit, qui perfectio- 
nem ad illos requisitam non habeat aut studiose saltem illam quae- 
rat (6). 


7. Notio. Status religiosus sive religio (T) nunc definiri solet: 
Stabilis in communi vivendi modus fidelium ad christianae caritatis 


(5) Ep. S. Thom. 2, 2, q. 184, art. 4,5; Opusc. de perfect. vitae spirit. c. 15. Sq. 

(6) Cfr. de hac quaestione egregie disputantes: Suarez, De relig. tract. VII, 
libr. I. cap. 14 sq.; Passerini, De Statibus vol. I. p. 70 sq.; Vermeersch, De re- 
ligiosis I. n. 18 sq.; Biederlack-Führich, n. 4. 

(7) Status religiosus si vocatur religio, (cfr. c. 25. Conc. Arelat. II. (a. 443- 
492) — c. 60. DASO c. 16: Conc MAS aU SUD SEE 6. D! 71.; cap. 3. de 
regul. Ill. 14. in Sext.; cap. unic. de vot. III. 15. in Sext.) istud vocabulum sen- 

perfectionem tendentium editis tribus substantialibus votis perpetuis 
paupertatis, castitatis, obedientiae ab Ecclesia approbatus (8), sive est 
status, quo fideles per tria vota perpetua paupertatis, castitatis, obe- 
dientiae atque stabilem communemque vivendi modum ab Ecclesia 
approbatum tendunt ad perfectionem caritatis christianae acquiren- 
dam. Consonat can. 487, iunct. can. 488, 2°. 


8. Elementa. Ex data notione ad essentiam status religiosi 
partim ex natura rei iureque divino partim ex iure ecclesiastico nunc 
vigente quatuor requiruntur : 


I. Observatio trium consiliorum evangelicorum paupertatis, cas- 
titatis, obedientiae. Nam status religiosus est completus quidam sta- 
tus perfectionis acquirendae ; at in Ecclesia catholica is inepte dice- 
retur religiosus, qui vi sui status contentus esset sola observantia 
mandatorum. Neque a religiosis exigitur, ut actu iam perfectionem 
assecuti sint eamque solummodo exerceant ; ergo in illis sufficit pe- 
culiare illud studium perfectionis acquirendae. At completus status 
perfectionis acquirendae omnino exigit ablationem omnium, non ali- 
quorum tantum impedimentorum perfectionis christianae, quae oriun- 
tur ex friplici concupiscentia, et insuper vim quandam omnes actiones 
generaliter dirigendi ad spiritualem perfectionem; ad hoc autem ob- 
servatio trium consiliorum evangelicorum prorsus requiritur et sufficit. 
Nam status religiosus considerari potest, ut est exercitium quoddam 
tendendi ad perfectionem christianam, aut quatenus homines liberat 
ab exterioribus impedimentis et sollicitudinibus, aut prout est holo- 
caustum, quo homo sese totaliter divino servitio mancipat ; iam vero 


sum habet magis limitatum. Etenim non adhibetur ad designandam virtutem 
religionis vel totam religionem christianam sive universalem societatem religio- 
sam, quae dicitur Ecclesia Christi, sed ad significandas illas communitates 
particulares, in quibus « religiosi» (cfr. c. 11. Concil. Tolet. (a. 400) — c. ZI" 
C. XXIV. q. 3.) sese per excellentiam totaliter specialique modo cultui divino 
quasi holocaustum dedicant. Quae dedicatio totalis profecto habetur, cum quis 
in ordine religioso nuncupat tria vota substantialia cum professione sive tra- 
ditione coniuncta. Cfr. S. Thom. l. c. q. 186. a. 1.; Ferrari l. c. p. 11. sq. Quodsi 
religio etiam dicebatur ordo (cfr. cit. cap. 3. de regul. III. 14. in Sext), cuius 
socii appellantur regulares (cfr. rubr. 1. lll. t. 31. 35. X), denominatio magis de- 
sumebatur a regula vel ordine, cui religiosi ultra praecepta omnibus fidelibus 
communia vitam suam conformant. Utrumque elementum apte videtur enun- 
tiari duplici illo vocabulo « ordinis religiosi ». 

(8) Schmalzgr. |. MI. t. 31. n. 2. aliique passim v. g. Piat I. c. q. 1. not. 2. 


8 CAPUT I 


sub omnibus istis respectibus observatio consiliorum evangelicorum 
omnino requiritur. 

Quod ex natura rei est demonstratum, id luculenter confirmatur 
ex auctoritate doctorum catholicorum, qui communiter tradiderunt 
ad essentiam status religiosi omnino necessariam esse observationem 
trium consiliorum evangelicorum (9). Qua de re tandem suprema 
Rom. Pontificum sententia omne dubium sustulit (10). Demum Co- 
dex in primo de religiosis canone (c. 487) expresse idem exigit. 

H. Vota perpetua, quibus observatio trium consiliorum evange- 
licorum firmatur. Nam status religiosus ut status debet habere con- 
venientem firmitatem et stabilitatem ex causa permanente, quae sit 
viacilut quoddam, unde inducatur obligatio perpetua servandi tria 
consilia evangelica. Quod vinculum non potest esse exfrinsecum i. e. 
per legem impositum ; etenim universus status religiosus eiusque 
fundamenta principalia, i. e. tria consilia evangelica, nec ex natura 
rei nec lege divina vel ecclesiastica cadunt sub praeceptum, nisi 
homo sponte sese obliget: quodsi illa fundamenta in lege divina 
sunt consilia, non praecepta, sunt talia consilia quae comprehendunt 
etiam actus mere internos, ad quos praecipiendos non sese extendit 
potestas legifera Ecclesiae ideoque ex tali lege imponi non possunt; 
ergo ex extrinseco legis elemento vinculum illud stabile provenire 
non potest, quod ad statum religiosum est necessarium. Intrinsecum 
igitur requiritur vinculum voluntatis, quod unice reperitur in tribus 
votis perpetuis, quoniam propositum vel traditio homini facta non 
sunt causae quaedam permanentes firmitati et stabilitati religiosi 
status proportionatae (11). 


(9) S. Thom. l.c. axi, 2: 314.5; Suarez Momo NC NO Schimalzgr. |. 
c. n. 15. sq.; Bouix l. c. p. 24. sq. 37. sq.; Piat I. c. q. 6.; Nilles in Act. theol. 
Oenipont. t. X. p. 251. sq. 

(10) Innoc. III. cap. 6. X. de stat. monach. Ill. 35.; cap. 1. (i. f.) 3. (princ.) 
5. tit. 14. de signif. verb. in Extravg. loann. XXII. 

(11) Leonis XIII. Litt. Apost. « Testem » 22. lan. 1899., ubi contra falsas 
« Americanismi » opiniones praeclare vindicat vitam religiosam atque « vota, 
quae ordines religiosi nuncupant »; Conc. Trid. Sess. XXV. cap. 1. de reg.; 
S. Thom. l. c. q. 186. art. 6.; Suarez l. c. cap. 3. Sq.; Piat l. c. q. 7.; Nilles I. 
c. p. 253. sq.; Bouix l. c. p. 44. sq. Praeter tria vota essentialiter ad statum re- 
ligiosum requisita etiam alia vota in ordinibus et congregationibus religiosis 
aut immediate aut magis remote professioni per se possunt esse adnexa v. g. 
de speciali cura infirmorum vel promovenda educatione iuventutis etc. Quae 
vota pro natura professionis, cui immediate coniunguntur et diversa efficacia ab 
Ecclesia concessa aut solemnia aut simplicia sunt. Cfr. Suarez 1. c. cap. 5. n. 18. 
cap. 13. n. 22.5 Nilles 1. c. t. XIII. p. 270. sq. de solemnibus votis accidentali- 

Nuncupatio illa votorum exferua sit necesse est. Status enim 
religiosus est essentialiter externus et visibilis, ut patet ex natura 
status, qui non tantum attenditur in ordine ad Deum, sed ad homi- 
nes; praeterea debet visibili modo manifestare mirabilem sanctitatem 
et pulchritudinem Ecclesiae. At nequit esse visibilis et externus, nisi 
assumalur actibus externis ipsi specifice propriis i. e. tribus votis 
substantialibus. Ergo ad constituendum statum religiosum requiritur 
externa votorum nuncupatio (12). 

Ill. Communis vivendi modus legitime susceptus per professio- 
nem vel traditionem nomine Ecclesiae rite acceptatam in aliquo ins- 
tituto vel ordine religioso. 

Vita communis ex natura rei ad statum religiosum non est prae- 
scripta; nam olim etiam anachoretae potuerunt esse veri religiosi, 
atque regulares extra ordinem ex legitimo exclaustrationis indulto 
versantur, (praecedenti iure etiam saecularizati); deinde qui ad di- 
gnitatem episcopalem promoti sunt et qui vivunt extra communi- 
tatem, nihilominus veri religiosi manent. 

At Ecclesia pro sua potestate, quam habet in regendo statu 
religioso et in ordinanda professione votorum cavere potuit, ne extra 
vitam communem status religiosus suscipiatur, atque de facto ex 
disciplina iamdiu vigente ad validam susceptionem sfatus religiosi 
< vita coenobitica est rigorose praescripta (13). Qua posita lege, si 


bus religionis, ubi impugnat Suaresii sententiam de essentia sfric?ue solemnitatis 
votorum et cum V. de Buck aliam theoriam argumentis non omnino persuasivis 
sustinet. 

At «in praesens S. Sedes non admittit, ut in huiusmodi (novis) institutis alia 
vota emittantur praeter tria consueta ;... nam cetera in voto obedientiae compre- 
henduntur ». Cfr. S. C. Ep. et Reg. 13. Aug. 1887. 16. Septembr. 1888. 22. Sept. 
1892. Quod votum obedientiae etiam in congregationibus votorum simplicium 
« per se primo et principaliter fit Rom. Pontifici », cui omnes religiosi tenentur 
obedire etiam vi voti obedientiae (can. 499). Cfr. Conc. plen. Amer. lat. (a. 1899). 
n. 331. 

A nonnullis Doctoribus vota temporanea elapso tempore renovanda di- 
cuntur vota virtualiter perpetua. Chelodi n. 243. Doctrinae in textu propositae 
non opponitur can. 637, nam libertas discedendi aut dimittendi expleto tempore 
votorum temporaneorum fundatur in causa post votorum emissionem superve- 
niente, non autem in reservatione libertatis tempore emissionis facta, quae re- 
servatio est exclusa. 

(Uo ESUOLCZNIMECONINNINEGaDp 12. n. 7. sq. IM2Mcap. 5. n, 16. sq. 

(13) Cap. 9. X. de relig. domib. III. 36.; cap. unic. eod. Ill. 17. in Sext.; S. 
C. Ep. et Reg. 11. Aug. 1889. in Collect. S. C. de Prop. F. n. 2159.; Suarez l. 
c. l. 2. cap. 4. n. 1. sq. 9. sq. 11. sq. 16. cap. 16. n. 4. 21. 25. sq. I. 6. cap. 1. 

quis ipsum sfatum religiosum in forma solitaria suscipere vellet, 
esset in statu rebellionis, non perfectionis. At vita eremitarum licet 
ad statum. religiosum nunc non. amplius perfingat, tamen ab Ec- 
clesia nom est prohibita ; nec ctiam est prohibitum extra institutum 
aliquod ecclesiasticum tria perpetua vota emittere etiam obedien- 
tiae (v. gr. confessario ant alii ecclesiastico Superiori), sed inde 
emittens vota non constitueretur in statu religioso, quamvis media 
susciperet perfectionis acquirendac. 

Quae vita coenobitica suscipitur per professionem vel traditio- 
nem, qua quis se totaliter et in perpetuum ad servitium divinum 
mancipat immediate ordini seu instituto religioso et per ordinem vel 
institutum ipsi Ecclesiae, atque vicissim ordo religiosus nomine Ec- 
clesiae huiusmodi traditionem firmiter acceptat, unde speciale ius in 
religiosum. acquirit; ipse vero religiosus eidem ordini ut verum 
membrum incorporatur. divinoqiue cultui non iam ex privata devo- 
tione, sed ex pnblica Ecclesiae auctoritate ut persona sacra depu- 
tatur (14). 


2, 12. tract. IX. l. 1. cap. 2. n. 1. sq.; Schmalzgr. 1. c. u. 20. sq.; Bouix 1. c. p. 
53. sq. 63. sq.; Nilles 1. c. t. 10. p. 247. Sq. 255. sq.; Piat l. c. q. 17.; Kirchenlex. 
v. V. Elusiedler, Inclusen. Cfr. de transitu ad vitam quandam eremiticam, post- 
quam quis vitam coenobiticam professus est atque exercuit: Synod. Mont. Liban. 
(a. 1730.) in Collect. Lac. t. ll. col. 377. sq. Suaree. I. extract: TX. doe PE E 
2. n. 0.; Nilles l. c. p. 248. not. 3.; Kirchenlex. l. c. 

Ex conditione vitae communis mmc ad statum religiosum  requisitae con- 
sequitur, antiquam divisionem ordinum religiosoruni in eremiticos sive anacho- 
reticos et coenobificos pro diversa professioue vitae solifariae aut coenobiticae 
ex diselplina vigente per se non amplius habere practicam utilitatem, sed so- 
luinniodo. momentum historicum. Cfr. Suarez 1. c. cap. 2.; Heimbucher 1. c. t. l. 
p. 5. sq. 

(14) Cap. 20. X. de convers. coniug. lll. 32.; cap. 13. X. de regular. lll. 3i; 
S. C. Ep. et Reg. 21. Mart. 1885. 9. 29, Sept. 1892.; cit. decr. S. C. Ep. et Reg. 
11. Aug. 1889., ex quo facile colligitur sodalitates pias utut laudabiles, quarum 
socii non vivant iu communitate vel vota mere privata, non publica nomine 
Ecclesiae a legitino Superiore acceptata emittant, ad essentiam formalis reli- 
glouis vel formalis veraeque congregationis religiosae non pertingere. Quae 
traditio vel professio quamvis distinguenda quoque sit ab ipsa nuncupatione 
trium substautialium votorum, quae saepe sensu lato pariter vocatur traditio 
vel holocaustum (efr. Suarez |. c. tract. Vl. l 1. cap. 14), tamen non eo exten- 
denda est, quasi slt stricta quaedam traditio Deo immediate facta, unde ipse 
In rellgiosum ex traditione vel professione religiosa obtineat speciale et novum 
quddanm ius dominii plane distinelum a iure ex acceptatione votorum quaesitum. 
Cfr. Snarez 1. c. tract. VIL 1. 2. cap. 4. m. 7. 8. 9. sq. cap. 7. n. 10 sq. cap: 9. 
m. l. 5. 1. 6. cap. 2. u. 14, 16., ubi manifeste huiusmodi exaggeratam sententiam 
de traditione religlosa reiicit tanquam alienam ab ordinaria providentia. Nam 

Ex hoc quod de iure ecclesiastico status religiosus in sola for- 
ma sociali aguoscatur, explicatur notio religionis quae traditur can. 
488, n. 1. 

IV. Approbatio | Ecclesiae (i. e. iudicium iutellectus de honestate 
instituti ei licentia voluntatis illud inchoandi et exsequendi v. g. per 
aggregationem sociorum) ordinis vel instituti religiosi, cui religiosus 
per professionen adscribitur, Qua in re sane ad statum religiosum 
constituendum ex natura rei requiritur negativa Ecclesiae approbatio, 
qua modus quidam specialis assumendi statum religiosum nec pro- 
hibetur nec írritutur ; nam status perfectionis prohibitus vel irritatus 
est manifesta contradictio. Similiter si quis solummodo in forma 
quadam solitaria vel in communitate privata voluerit nuncupare tria 
vola substantialia, per se et ex natura rei positiva quaedam appro- 
batio Ecclesiae non fnit necessaria, ut patet ex autiqua disciplina 
ecclesiastica et argimentis internis (15). Verum ad suscipiendum 
statum religiosum ut statiun. externum et publicum in Ecclesia 
etiam in communitate quadam particulari intra fines unius dioecesis 
sita, saltem ex disciplina nune vigente, praevia approbatio positiva 
illius instituti religiosi per competentem Superiorem ecclesiasticum 
omnino requiritur. Qui Superior, obsoleta contraria dispositione iuris 
Decretalium, Ordinarius loci erat, Per Decr. autem d. d. 16 lul. 1906 
« Dei providentis » Pius X constituit, ut Ordinarii ad concedendum 
vel approbandum novum  lustitutunr religiosum prius licentiam 
S. Sedis datis litteris per S. C. Ep. et Reg. obtinerint, (16). 


quamvis illa Iradilio fiat utut Del, lamen subiectum iuris fit ordo religiosus 
vel Ecelesia, non Deus, quia is non esl capax illius privati imperfeclique do- 
minli neque in se suseipil gubernaliouem alicuius rei per modum causae 
proximae et parlicularis. Cfr. quoque Bouix 1. c. p. 49. sq.; Nilles l. c. p. 254. 
sq.; Blederlack-Fihrich 1. c, n. 6, 88; Lehmkuhl 1. c. t. 1. n. 493. sq.; Clielodi 
u, 243. 

(15) Suarez 1. c. trael, VII. 1. 2. cap. 15. sq.; Bellarmin., De monach, cap. 4.; 
Bonix |. c. p. 56. sq.; Plat i. c. p. 16. sq. 

(16) Quamvis enint ex antiquo iure Decretalium novae religiones vel con- 
gregationes religiosae introduci non potuerinl absque praevia approbatione 
Sedis Apostolicae (cir. cap. 9. X. de relig. dom. Ill. 36.; cap. 43. S 5. de elect. 
ITO SE cb. unic: £08. 1I. 17. in Sext; cap I. eod. lii. 11. in Clem.; 
cap. unic. tit, 7. de relig. dom. in Extravg. loaun, XXIL iunct. Suarez l. c. cap. 
15. n. 10, sq. 14. sq. cap. 16. n. I. sq. 25. sq. 28. sq. cap. 17. n. 1. sq. 15. 8q.; 
Sclinalzgr. |. c. n. 22.), tamen huinsmodi lex iam pridem ita in desuettidinem 
abiil, wl nunc a Sede Aposlolica approbatio novae congregationi religiosae non 
soleat concedi, nisi. poslquam ipsa de licentia Ordinarii loci fuerit erecta et 
experientia comprobata, Cfr. Bizzarri, Methodus, quae a S. C. Ep. et Reg. ser- 

Ad instituendam veram religionem sive congregationem religio- 
sam, quae universae Ecclesiae ut modus quidam vivendi honestus 
et sanctus et via conveniens ad perfectionem christianam acquiren- 
dam per authenticam et definitivam declarationem proponatur simul 
cum licentia Praelatis illius religionis data recipiendi Christi nomine 
in verum statum religiosum ex universo orbe catholico, quotquot 
vitam illam profiteri velint, approbatio supremae auctoritatis eccle- 
siasticae prorsus est necessaria (17). Quae approbatio antiquioribus 
religionibus pro necessaria illarum propagatione concessa est a ma- 
gisterio et regimine disperso Ecclesiae universalis per tacitum quen- 
dam consensum; at novis ordinibus religiosis illico ad instar so- 
cietatum universalium fundatis expresse per R. Pontificem fuit da- 
ta (18), etex disciplina etiam vigente approbatio religionum forma- 
lium sive solemnium sive simplicium votorum tanquam causa maior 
ex compluribus titulis Sedi Apostolicae reservatur (19). Quam di- 
sciplinam iamdiu praxi et peculiaribus Sedis Apostolicae documentis 
sancifam solemni ratione firmavit Codex can. 492. 


vatur in approband, nov. instit, vot, simplic. in Collect. eiusd. auct. p. 828. 
Sq.; Piat l. c. p. 21. sq.; Lehmkuhl |. c. vol. l. n. 492. Sq. 

Quare optimo consilio complures Episcopi ad tramites iuris antiqui (cfr. 
Suarez lc. cap 15. n. 17. cap. 18. n. 1. sq.; Schmalzgr. 1. c.) in Conciliis pro- 
vincialibus ultimo saeculo celebratis expresse statuerunt: Sicut nova religio 
formalis seu ordo religiosus in Ecclesia fundari nequit sine approbatione 
SS. Pontificum, ita nec nova congregatio cum regula et votis simplicibus sine 
Episcopi approbatione. Cfr. Collect. Lac. t. IV. col. 144. 278. 352. 532. 604. 908.; 
Conc. plenar. Americ. lat. (a. 1899.) n. 322. sq.; Benedict. XIV. Const. « Quamvis 
iusto » 30. Apr. 1749. 8S 13. sq. 18. iunct. cap. 4. X. qui cler. IV. 6.; S. C. Ep. 
et Reg. 11. Apr. 1862.; Piat l. c. p. 22. 

(17) S. C. de Prop. F. 6. lul. 1885., Suarez l. c. 1. 2. cap. 15. n. 1. sq. 10. 
sq. cap. 17. n. 1. sq. 15. sq.; Zitelli, Apparatus iur. eccl. p. 240. sq. 

(18) Suarez |l. c. cap. 15. n. 16. sq. cap. 17. n. 4. sq. 15. sq. 

(19) Cap. 9. X. de rel. dom. lll. 36.; cap. unic. eod. lll. 17. in Sext.; cap. 
unic. eod. tit. 7. in Extravg. loann. XXII. iunct. Bened. XIV. cit. Const. « Quamvis 
iusto » $ 13.; S. C. Ep. et Reg. 1l. Aug. 1889.; Suarez l. c. cap. 17. n. 15. Sq. 
30.5 Piatl. c. pulv. sq. Bizzarri, Collectanea p. 796. sq.; Bouix 1. c. p. 187. 
Sq. Quodsi Heuser in Kirchenlex. v. Congregationen ll. 2. aliique ad essentiam 
omnis congregationis religiosae requisiverunt approbationem portificiam, id non 
est accuratum. Nam ex iis, quae supra exposita sunt, quibus consonat citatus 
can. 492, certe sequitur congregationem quandam a solo Episcopo post obten- 
tam licentiam S. Sedis approbatam, posse habere essentiam status religiosi, cui 
idcirco essentia saltem congregationis religiosae non est neganda. Cír. Conc. 
plenar. Amer. lat. (a. 1899). n. 322. Sq. 

9. Paulo largior datus est in Codice conceptus status religiosi, 
dum can. 488, n. 1? decernitur salvari etiam in votis femporaneis, 
elapso tamen tempore renovandis: per quam renovationem, ex obli- 
gatione generali instituendam et requisitam in intentione tum statum 
amplectentis tum ad eum admittentis, obtinetur illa firmitas propria 
veri status religiosi, quam vota dumtaxat temporanea de se non 
afferunt. Inde apparet iam constitui in statu religioso is, qui vota 
temporanea emisit in instituto votorum perpetuorum, quae ex prae- 
scripto iuris communis professioni perpetuae sunt praemittenda, 
quippe illa professio temporanea ordinatur ad professionem perpe- 
tuam, expleta temporanea, emittendam; atque idem est dicendum 
de votis temporaneis, quae sola in aliquo instituto emittantur, elapso 
tamen tempore renovandis. Inde deducitur ad statum religiosum 
non esse admittendum eum, qui vellet ligari votis temporaneis sine 
intentione eadem elapso tempore renovandi, nec per talia vota cum 
exclusione renovationis emissa is fieret verus religiosus, licet in 
foro externo ob non cognitam internam intentionem, statui religionis 
contrariam, haberetur talis. 


10. Vota illa debent esse et sunt publica, in quantum emissa 
in instituto religioso ab ecclesia approbato, i. e. nomine Ecclesiae 
-a legitimo Superiore ecclesiastico acceptata (can. 488, n. 1. iunct. 
can. 1308): nam status religiosus est status in Ecclesia publicus, 
iuridice recognitus ut status ecclesiasticus atque iuridice. deputatus 
ad publicum seu socialem cultum divinum imprimis per ipsum holo- 
caustum in honorem Dei factum et in ipsa votorum nuncupatione 
contentum, deinde per varia opera pietatis, quibus haud raro acce- 
dunt opera caritatis (20). Ubi illa vota per legitimos Superiores ec- 
clesiasticos nomine Ecclesiae non acceptantur manent in conditione 
votorum privatorum et continent actum cultus mere privati (21). 


(20) Publicitas de qua est sermo est publicitas iuridica, quae non requirit 
ut vota coram plurimis aut in loco, in quo publicus est accessus, emittantur. 
Non raro publicum dicitur per oppositionem ad votum occultum, sed non est 
lic sensus in quo illa vox hoc loco usurpatur. Publicitas iuridica, independens 
a publicitate notitiae, habetur hoc ipso quod vota emittantur legitime in insti- 
tuto religioso ut tali ab Ecclesia approbato. 

(21) Ctr. Decret. S. C. EE. et Reg. 11. Aug. 1889, in quo differentia sin mi- 
nus unica saltem praecipua inter Congregationem religiosam et piam sodali- 
tatem, in qua non habetur status religiosus proprie dictus, illa assignatur, 

11. Ex qua notione religionis sequitur quamlibet religionem 
esse personam moralem per modum societatis, quam conditionem 
obtinet per approbationem expressam auctoritatis ecclesiasticae, quae 
approbando illam erigit in personam moralem tribuitque existentiam 
iuridicam. Ipsa autem vita communis, sub qua de iure unice status 
religiosus nunc haberi potest, natura sua exigit et proprios supe- 
riores et proprias leges quibus communitas regatur; nec de facto 
nunc aliqua religio approbatur nisi sub determinatis regulis, seu 
constitutionibus quae superiori ad approbationem competenti exhi- 
beant formam vivendi hodiernae religiosorum disciplinae conformem. 
Singulae religiones sunt coetus fidelium ad perfectionem tendentium, 
et hic coetus ut talis per Ecclesiae approbationem obtinet moralem 
seu iuridicam personalitatem ad modum societatis cum suis Supe- 
rioribus et subditis. Quare religiones et Congregationes non sunt 
personae morales collegiales, sicut non est persona collegialis Status, 
Provincia aut Municipium, nec Ecclesia, dioecesis aut paroecia; sed 
sunt personae non collegiales ad modum instituti turidici, licet forte 
nonnulli actus gubernationis non possint poni nisi collegialiter a 
certis religiosis, cum casus occurrat, per modum collegii adunatis. 
Cfr. Wernz-Vidal, De personis n. 28. de distinctione personae mo- 
ralis non collegialis in Institutiones, instituta et fundationes seu 
pias causas. Quae fere applicari possunt, singulis monasteriis et 
domibus religiosis, quae reguntur per domus seu monasterii Supe- 
riorem; licet nonnulli actus a tali Superiori poni non possint nisi 
in Capitulo domus, capitularibus ad modum collegii concurrentibus, 
aut in adunando collegio consiliariorum, seniorum etc. Domus ergo 
religiosa est ad modum familiae, seu parvae Societatis cum suo 
capite i. e. Superiore, cui ius pluries v. gr. can. 1653 § 6 tribuit 
familiae repraesentationem. 


12. Corollaria. 1. Omnes piae sodalitates, quae aut nulla vota 
aut non omnia tria vota substantialia iu perpetuum emittunt, ad es- 
sentiam status religiosi non pertingunt. ltem ordines illi militares, 


quod in pia sodalitate vota, si quae fiant, privata censentur, non publica, nec 
nomine Ecclesiae a legitimo superiore acceptata. Porro agebatur de piis so- 
cietatibus quae consilia Evangelica sequerentur et, non secus ac verae reli- 
giosae Congregationes, a Sede Apostolica laudatae fuerant atque adeo suorum 
statutorum approbationem obtinueraut, Quibus sodalitatibus haud raro etiam 
fuerat applicata vox Congregatio. 

quorum equites nuncuparunt votum tantum castitatis coniugalis, non 
perfectae, sub stricto statu religioso non comprehenduntur (22). Quae 
assertio profecto ad equites S. Ioannis Hierosol. (Melit.) vel ordinis 
Teutonici nequit extendi, qui etiam nostra aetate omnia tria vota 
substantialia cum perfecta castitate in religione approbata vovent (23). 


13. II. Regula quoque certa per se et ex natura rei ad essen- 
tiam status religiosi non requiritur. Nam directio personalis Supe- 
riorum ex sese sufficit, atque Ecclesia potest approbare ordinem 
religiosum, antequam ille certam et accurate determinatam regulam 
habeat. Id quod revera accidit in Societate lesu, quae a Paulo Ill. 
Const. « Regimini » 27. Sept. 1540. obtinuit approbationem, post- 
quam S. Ignatius solummodo brevem quandam formulam de rebus 
principalibus novi instituti Rom. Pontifici praesentavit. lllud autem 
animadvertendum est ex disciplina nunc vigente formales religiones 
atque congregationes religiosas definitivo modo non approbari, nisi 
cum certa et determinata regula scripta (24), ex cuius examine me- 
lius dignosci potest an peculiaris modus consilia evangelica sectandi 
et media ad perfectionem assequendam proposita approbationent 
mereantur. 


14. Ill. Clausura stricta ex natura rei ad essentiam status reli- 
giosi non est necessaria, ut patet ex antiquis anachoretjs, regula- 
ribus eiectis, ad Episcopatum promotis aut extra claustra degentibus. 
At quamvis clausura pro diversitate religionum formalium vel con- 
gregationum religiosarum sedulo sit servanda, tamen stricta clau- 
sura papalis pro votis solemnibus monialium adeo rigorose requi- 


(22) Ita recte Soto aliique v. g. Bened. XIV., De Synod. dioec. I. XIII. cap. 
12. n, 9. contra Suarez l. c. tract. IX. 1. 1. cap. 4. cum non paucis scriptoribus, 
qui argumentis externis et internis non omnino efficacibus oppositam senten- 
tiam tuetur, atque tandem n. 15. sq. 21. suis responsis ad priucipaleu: diffi- 
cultatem ex voto illius imperfectae castitatis a natura veri status religiosi 
omnino alieno non nimium videtur confidere. Cfr. quoque Scherer l. c. t. Il. p. 
731. not. 3., ubi recte contra Wallnoefer in Arch. f. k. K. t. 62. p. 93. sq. tenet 
huiusmodi Suaresii sententiam etiam ex Constitutionibus Apostolicis ibidem 
allegatis non posse. probari v. g. Pauli lll. Const. « R. Pontifex » 3. Aug. 1540., 
Pii IV. Const. « His quae » 1. Febr. 1564., Gregor. XII. Const. « C/trístiani » 
16. Sept. 1572. 

(23) Suarez I. c. n. 5.; Indultum Leonis XIII. ordini Teutonico 16. Martii 1886. 
concessum, vi cuius equites futuro tempore solummodo nuncupant vota sim- 
plicia; Nilles in Act. theol. Oenip. t. Xl. p. 398. sq. 186. sq. 

(24) Cap. 9. X. de relig. dom. lll. 36. 

ritur, ut secus professio in tali conventu emissa ex iure communi 
et secluso indulto apostolico sit invalida (25). 


15. IV. Solemnitas substantialis votorum pariter statui religioso 
non est essentialis. Quae opinio olim vehementer fuit impugnata (26); 
at hac in re omnis controversia iamdiu est dirempta. Nam Grego- 
rius XIII. Const. « Quanto » 1. Febr. 1583. et Const. « Ascendente » 
26. Maii 1584. expresse declaravit eos, qui iuxta morem Societatis 
lesu vota simplicia emisissent, veros fuisse et esse et fore religio- 
sos, non propter privilegium quoddam extrinsecum, sed propter ele- 
menta constitutiva interna. (« 7ríaque huiusmodi vota Societatis, 
tametsi simplicia ab hac Sede fuisse admissa, illaque emittentes in 
statu religionis vere constitui »). Cuius decisionis Rom. Pontifex 
hanc dat rationem: « Quippe qui per ea ipsa sese Societati dedi- 
cant atque actu tradunt seque divino servitio in ea mancipant » (27). 
Eadem sententia quoque comprobatur ex ordinatione Pii IX., qua 
in omnibus ordinibus religiosis post novitiatum professionem voto- 
rum simplicium atque nonnisi triennio elapso solemnia vota emit- 
tere iussit. i 

Idem auten ius a Leone XIII, per decretum « Perpensis ». 
3. Maii 1902 applicatum fuit monialibus votorum solemnium. 
Qui professi votorum simplicium certe essentia status religiosi 
non carent (28). Denique vix in dubium vocari potest in congrega- 
tionibus Passionistarum et SS. Redemptoris essentiam status reli- 
giosi reperiri, licet illarum sodales vota tantum simplicia emittant 
atque in Curia Romana vere regularibus sive sociis religionum for- 
malium (in odiosis et favorabilibus) non simpliciter adnumerentur (29). 
Ex allegatis declarationibus Gregorii XIII deducitur cum Bene- 
dicto XIV., De Synod. dioec. 1. XIII. cap. 11. n. 29. et Suaresio l. c. 
tract. X. 1. 3. cap. 3. n. 7. posse Rom. Pontificem congregationem 


(25) Bened. XIV. Const. « Quamvis iusto » S 13.; Bizzarri l. c. p. 96. sq. 445. 
Sq. 778. sq. 668. not. 1.; Piat 1l. c. p. 14. sq. 

(26) Suarez l. c. tract. VII. I. 2. cap. 5. n. 1. sq. 16. sq. cap. 14.; Schmalzgr. 
L c. n. 14. 15. 16.; Bouix l. c. p. 53. 66. sq. 116. sq.; Piat l. c. p. 7. sq. 

(27) Cfr. quoque cap. unic. de vot. IIl. 15. in Sext.; Nilles l. c. p. 249. sq. 

(28) Litt. encycl. S. C. super stat. reg. 19. Mart. 1857. iunct. decret. eiusd. 
S. C. 17. Iul. 1858. et Bizzarri l. c. p. 796. sq. 800. not. 1. 

(29) Clem. XIV. Const. « Salvatoris » 15. Nov. 1769.; S. C. Ep. et Reg. 16. 
Sept. 1864. iunct. Bizzarri l. c. p. 796. sq.; Biederlack 1. c. p. 14. sq.; Pennacchi, 
Comment. in Const. Apost. Sedis t. I. p. 778. sq. 

religiosam, in qua vota tantum simplicia nuncupantur, tanquam 
formalem religionem ita approbare, ut eius socii sensu stricto sint 
regulares. At de facto Sedes Apostolica ea tantum vota simplicia 
acceptat ad constituendum vere regularem, quae emittuntur in ordi- 
nibus religiosis, in quibus saltem alicui parti sociorum vota solem- 
nia per Sedem Apostolicam sunt concessa. A quo principio Sedes 
Apostolica in cit. indulto ordini equitum Teutonicorum dato non- 
dum penitus recessit. Nam etiamsi equites, qui sunt pars princi- 
palis illius ordinis militaris, nunc vota tantum simplicia emittunt, 
tamen sacerdotes ordinis Teutonici solemnem professionem votorum 
facere pergunt (30). 


16. V. Traditio quoque et acceptatio mutua, absoluta, perpe- 
tua ad cultum divinum per pactum bilaterale utrimque pari modo 
irrevocabile inter ordinem religiosum et professum ex natura rei non 
est de essentia status religiosi, ut denuo luculenter demonstratur 
ex professione votorum simplicium in Societate lesu aliisque ordi- 
nibus religiosis (31), quae non fit cum illa mutua et perpetua et 
absoluta traditione et acceptatione utrimque irrevocabili professioni 
soleinni (32) necessario coniuncta., Inde autem minime consequitur 
traditionem quandam et acceptationem inter religionem et professum 
"ex iure positivo Ecclesiae non esse praescriptam. Etenim«status re- 
ligiosus secundum disciplinam vigentem valide tantum in communi- 
tate religiosa suscipitur; at huiusmodi incorporatio in communitatem 
religiosam nequit fieri, nisi per illum contractum, quo quis in ipsa 
votorum nuncupatione sese simul communitati religiosae tradit, atque 
illa ex sua parte traditionem saltem conditionate acceptat (33). Quae 
traditio et acceptatio certe est minus firma ubi coniuncta est cum 
votis temporaneis, tametsi renovandis. 


17. Traditio requisita ad statum religiosum in vita communi 
ducendum iam aliqua ratione inchoatur per primum ingressum, sed 


(30) Lehmkuhl, Theolog. mor. t. 1. n. 502.; Nilles 1. c. t. XI. p. 399. 

(31) S. C. super stat. regul. 12. Iun. 1858.; Suarez 1. c. tract. V11. 1. 2. cap. 
4. 14. n. 4. sq. 10. sq.; Bouix 1. c. p. 64. sq. 

(32) Cap. 13. X. de regui. 111. 31.; Suarez 1. c. cap. 14. n. 10. iunct. cap. 6. 
n. 8. sq. 18. i. f. cap. 7. n. 1. sq. 1l. 6. cap. 2. n. 1. sq. 

(33) Gregor. XII. cit. Const. « Ascendente »; S. C. Ep. et Reg. 11 Augusti 
1889. iunct. not. 13. h. tit.; Suarez 1. c. 1. 2. cap. 4. n. 9. sq. cap. 18. n. 27. sq. 
tract. X. l. 3. cap. 3. n. 8. 

uou completur misi per professionem, per quam religiosus Religioni 
"In qua. profitetur, et per eam Ecclesiae, se. penitus dat, ut secundum 
tepukan et constitutiones. sub. superiorum obedientia vitam suam 
lastituat, Prolessioue a superioribus nomine Beclesiae acceptata, de- 
Sinit esse sui duris et transit sub. ins Praelati et iam ad cultum 
divini non ex privata devotione tantiim sed ex publica Ecclesiae 
auctoritate ut personi sacri deputatur Quae traditio, licet. sit a 
volis retigiosis. inseparabilis, tt votis distinguitur, etiam a voto obc- 
dientlae: vota enim Deo imniediate fiit, sunt promissio Deo facta; 
traditio, donatio, Deo intinediate non fit sed Relipioni. Ipsius elfec- 
tus est da religioso nt transeat sub ins Praelati (qui v. gr. po- 
terit dritare actus. subditi qul iuri a se acquisito repugnent); in 
religione ex vi seceptatiouis efficitur ut pariter religio religioso de- 
vinclatarn Ha ut etus vitae tin eorporati tint. spirituali consulere 
debeat, com out membron ciusdem Fuiliae ae per Superiores pa- 
terne puberuare debeat, nee possit itum pro lubitu eiicere.. Ergo 
per. professionem daduneitur mutoum vineulint, quo invicent. obli- 
patur, inler. religiosi et tustitiint religiosum, Quod vinculum 
uil vetat quominus. proveniat ex tradillone, quae ex parte profi- 
tentis sit perpetua et absoluta ne desit firmitas quae est. propria 
status; ex parle vero retipgiottis teceptatio uon ita sit perpetua ct abso- 
lila, at ex rationabili, gravi et proportionati causa solvi non possit, 
duimiodo illa facultas sit restricta intra. certos determinatosque li- 
mites et ir casu diuissionis dimissus penitus solvatur ab obliga- 
tionibus voloriin in professione euissoruiur; quemadmodnm decta- 
ravit Gregorii NIV coust, « Beeclesiae eatliolicae » (a. 1591) de 
shnphelter professo. iii Societate tesu, Quam declarationem Pius IX 
deer a Sanctissimus » (12 iun, 1858) extendit ad simpliciter pro- 
fessos aliorum Ordinum, postquam. tremit votonim simplicium 
post novitiatum solet. professioni. praemittendum instituit. 


18. Dignitas et praecellentia. status religiosi iam ex ipsa eius 
generali notione sufficienter. deducitur cnm ex dietis sit status per- 
leetiottis. superaddens: observation praeceptorum praxim consiliorum 
evangelicorui ideoqne perteetiii Cliristi sequelam, ideoque multum 
excedens connnnnem statum vitae eliristianae, Media autem essen- 
taha ad vitun iam perfeetiin. asseqnendam adilbet tria votà obe- 
dieutlae, castitatis et paupertatis, quae eum siut publica et ab Ec- 
eclesia. tomine Dei aeceptati tfibuunt religiosis specialem quamdam 

et publicam deputationem ad cultum divinum, unde publice ab 
omnibus fidelibus habendi sunt religiosi ut personae sacrae. Merito 
igitur sancitur can. 487, status religiosus «ab omnibus in honore 
habendus est ». 

Cui excellentiae adiungitur utilitas pro singulis hominibus et 
pro tota societate humana. Status religiosi existentia iam a primor- 
diis Ecclesia eiusque perpetua permanentia etiam inter innumeras 
insectationes est validissimum argumentum, quo sanctitas numquam 
defutura et origo divina religionis christianae et Ecclesiae catholicae 
demonstratur; est perpetuum ornamentum Ecclesiae et validissimum 
ipsius praesidium; innumerae utilitates societati cum civili tum ec- 
clesiasticae derivantur ex vita et operibus religiosorum. 

Longum esset referre laudes et defensiones quibus Ecclesia 
statum religiosum promovit atque munivit. Ut antiquiora praeteream, 
cfr. v. gr. Litteras Pii VI « Quod aliquantum » 10 Martii 1791, contra 
Expositionem super principiis Constitutionis cleri; eiusdem Pii VI. 
const. « Auctorem fidei» 28 Aug. 1794.; Leonis XIII, litt. « Testem 
benevolentiae » ad Card. Gibbons 22. lan. 1899 ; ad Card. Richard 
23. Ian. 1900; ad Superiores Generales religiosorum 29. Iunii 1901. 
tc.; Pii XI. Const. « Unigenitus Dei filius », 18. martii 1924. 

De comparatione inter statum episcoporum, sacerdotum et reli- 
giosorum cfr. S. Thomam 2, 2 q. 184, art. 6 et 8; q. 1887 acto bs 
Opusc. « De perfectione vitae spiritualis » cap. 17, et S. Thomae 
Commentatores, velut Suarez, De statu relig. L. i. cap. 18 sq.; Pas- 
serini, De statibus, q. 184 art. VI sq. 


CAPUT ii 


DE VARIETATE ET DIVISIONE STATUS RELIGIOSI 


19. Omnes ordines religiosi profecto conveniunt in substantia i. 
e. status religiosi, in fine primario et generali atque mediis essen- 
tialibus. Qui finis primarius et generalis consistit in intendenda 
perfecta caritate erga Deum et proximum, in imitatione et seque- 
la Christi Domini perfectae illius caritatis praestantissimi exem- 
plaris hominibus dati; media autem essentialia habentur in renun- 
tiatione saeculi per tria vota traditione firmata, qua quis in vita 
communi sese totum mancipat divino cultui atque servitio. Quare 

diversitas ordinum religiosorum principaliter repetenda est ex fine 
secundario sive particulari aut ex mediis et exercitiis specialibus, 
quibus religio secundum regulas vel constitutiones proprias in finem 
suum tendit (1). Quae diversitas secundarii finis et mediorum potest 
esse non raro exigua et magis accidentalis quam substantialis, ita 
ut religiones quaedam potius distinguantur numero atque diverso 
regimine, cui subsunt, quam specifico quodam discrimine (2); id 
quod manifestum fit quoad modernas Congregationes in ipsa perfecta 
similitudine Constitutionum, quibus reguntur. At quoniam etiam in 
secundariis sive particularibus finibus aut mediis potest esse magna et 
rationabilis diversitas, nec omnibus hominibus, temporibus, regionibus 
idem modus vivendi est accommodatus, ideo magna quoque varietas 
ordinum religiosorum est rationabilis atque Ecclesiae utilis (3) nec 
cum antiquis et novis adversariis carpenda atque argumentis inef- 
ficacibus impugnanda (4). In sequela autem et imitatione Christi, at- 
tenta infinita perfectione et imitabilitate exemplaris quae nulla vir- 
tutum exercitatione exhauriri potest, multi possunt dari modi prout 
una vel alia virtus peculiari ratione intendatur v. gr. oratio seu 
contemplatio, poenitentia ad Deum placandum, opera misericordiae 
spiritualis vel corporalis, zelus apostolicus in conversione peccatorum, 
haereticorum, infidelium, institutio iuventutis in vita christiana etc. 
Cui assertioni non obstat, quominus etiam in variefafe societatum 
religiosarum possit esse excessus, qui ab Ecclesia merito coer- 
ceatur (5). 


(1) S. Thom. 2. 2. q. 188. art. 1.; Suarez |. c. tract. IX. 1. 1. cap. 1.5; Piat 
l. c. p. 25. sq.; S. Bellarminus, De monachis, cap. 3.; S. Bernardus, Apologia 
cap. 3. 

(2) Suarez |. c. n. 6. sq. 

(3) Gregor. XIII. Const. « Ascendente » § 18.; Suarez l. c. n. 12. sq.; Bie- 
derlack in Act. theolog. Oenipont. t. XXI. p. 192; Vermeersch p. 40 sq. 

(4) Pii VI. Constit. « Auctorem fidei » 28. Augusti 1794. 88 82. 84.; Leon. 
XII. Litt. Ap. « Perlectae » 22. Oct. 1880. et « Dolemus » 13. lulii 1886.; Pius 
Xl, Epist. Apost. « Unigenitus » 19. Mart. 1924, A. A. S. XVI, 133; Suarez l. c. 
n. 1. sq. 13. sq.; Schäfer n. 53. 

(5) Cap. 9. X. de domib. relig. III. 36.; cap. unic. eod. lll. 17. in Sext.; 
Battandier 1. c. p. 2. sq.: «La S. Congrégation » (Ep. et Reg.) a examiné, en 
1897, la question de la multiplication de ces instituts et a adopté des règles très 
sages pour empêcher les inconvénients et les abus qui pourraient provenir de cette 
floraison par trop exubérante. Ces régles devant servir d la Commission pour 
l'approbation des nouveaux instituts n'ont pas été promulguées » ; Suarez l. c. cap. 
10., ubi tamen n. 7. de operibus misericordiae corporalis a monialibus exer- 

20. Mulieres quamvis omnino excludantur a statu clericali, ta- 
men viris aequiparaniur in prosecutione finis ultimi atque vitae 
sanctitate procuranda atque idcirco ad statum religiosum admit- 
tuntur. Quare a primis Ecclesiae saeculis habetur, illa funda- 
mentalis diversitas inter ordines religiosos virorum regularium et 
monialium, quibus deinde servata proportione sequentes quoque di- 
visiones applicari possunt; nequaquam enim convenit, ut moniales 
in omnibus servili penitusque inepta ratione velint imitari religiones 
virorum regularium. Quinimo divisio illa in viros regulares et monia- 
les saepissime (at non semper) ita habet locum, ut easdem regulas 
sancti fundatoris non solum viri, sed quantum fieri potest, etiam 
feminae sequantur et quasi eiusdem ordinis duo sint coetus, e quibus 
congregatio monialium regulariter sese habeat ad instar accessorii 
instituti, quod a principali congregatione virorum dependeat, quatenus 
ius canonicum (cfr. S. C. Ep. et Reg. 11. Apr. 1862. apud Bizzarri 
l. c. p. 166.) non obstat. Cfr. Suarez 1. c. tract. IX. 1. 1. cap. 12. 
n. 6. sq.; Heimbucher |. c. t. I, p. 58. sq. 84. sq. 193. sq. p. 214. 
sq. 353. sq. 434. sq. 463. sq. 505. sq. 578. sq. t. II. p. 27. sq. 
283. 305. sq.; Scherer l. c. t. Il. p. 726. sq. — Quae divisio inter 
ordines virorum et mulierum multo magis applicanda est Congre- 
gationibus religiosis. * 


21. Si attendatur ratio formalis sive essentia status religiosi, 
triplex species distingui potest: 

|. Status religiosus completus sive proprius et stricte dictus, 
sub quo comprehenduntur religiones formales sive ordines religiosi 
sive virorum sive mulierum, in quibus tota essentia status religiosi 
cum votis solemnibus invenitur. Omnes illorum professi, e quibus 
saltem pars quaedam vota solemnia emittit, iuxta canonicas san- 
ctiones tum in favorabilibus tum in odiosis soli veniunt nomine 
regularium. Quibus ordinibus religiosis adnumerandi sunt v. g. re- 
ligiones S. Basilii, S. Benedicti, S. Dominici, S. Francisci, congre- 


cendis pro disciplina suo tempore magis recepta defendit sententiam, quae 
nunc severior esset dicenda. 

Huic praecise fini impediendi nimiam multiplicationem Institutorum  reli- 
giosorum similium consuluit Pius X memorato Decreto « Dei providentis » 16. 
lulii 1906, quo Ordinariis imponitur obligatio obtinendi licentiam S. Sedis an- 
tequam novum Institutum religiosum condant seu approbent. 


to 
to 

gatio clericorum regularium S. Pauli (Barnabitae), Societas lesu, 
aliaeque (6). 

II. Status religiosus completus sive proprius, sed minus stricte 
dictus. Huc spectant omnes congregationes religiosae, quae totam 
quidem essentiam status religiosi liabent; tendunt enim ad perfectam 
caritatem per tria vota substantialia et perpetua cum traditione 
professi et acceptatione congregationis coniuncta; sed minorem fir- 
mitatem habet vinculum quo religiosi Deo et religioni devinciuntur. 
Nam vota, licet non sint privata, sed publica, utpote nomine Eccle- 
siae acceptata, tamen in omnibus professis simplicia sunt et solem- 
nitate substantiali carent; haec autem solemnitas in traditione di- 
sciplinari Ecclesiae maiorem praestat firmitatem. Quare congregationes 
huiusmodi religiosae in iure canonico religionibus formalibus non 
adnumerabantur, imo haud raro potius dictae sunt congregationes 
saeculares; hinc ex iure communi nec favores regularibus concessos 
participant nec in odiosis ligantur iisdem sanctionibus canonicis, 
nisi per analogiam quandam aut expressart iuris extensionem. Quae 
conditio canonica eiusmodi congregationum, quibus certe aptius 
nomen nunc usitatum religiosarum quam saecularium convenit, 
procul dubio fuit ratio, ob quam Sedes Apostolica illarum alumnos 
constanter negavit esse « vere regulares »; ex iure tamen Codicis 
veniunt simpliciter sub nomine religiosorum; et inde distinctio in- 
ter statum religiosum strictum et minus strictum licet proprium haud 
parum infirmata est. Inter congregationes religiosas huius speciei 
eminent congregatio Passionistarum atque congregatio SS. Redem- 
ptoris (7). 

III. Status religiosus improprius atque late acceptus, in quo tota 
essentia status religiosi non habetur, sed tantum aliqua pars velut 
unum alterumve votum aut tria quidem vota, sed ad tempus vel inere 
privatim emissa nec ab Ecclesia vel a congregatione nomine Eccle- 
siae acceptata, aut vita communis et stabilis forte cum iuramento 
perseverantiae. Ad istam speciem referri possunt non paucae so- 
cietates recentiores, quae dicuntur instituta religiosa vel congrega- 


(6) Innocent. XI. Const. « Ecclesiae catholicae » 29. Mart. 1687.; Clem. XI. 
Const. « Ex debito » 3. Apr. 1710.; Bouix l. c. p. 46. sq. 186. sq. 314. sq. 335. 
sq.; Biederlack, De iure regular. p. 13. Sq.; Ferrari |. c. p. 12. sq.; Kirchenlex. 
v. v. Congregationen, Orden; Heimbucher | c. t l [is me. tu Jb ps ZU Gu. 

(7) S. C. Ep. et Reg. 16. Sept. 1864. iunct. decreto eiusdem SOIT AUpE 
1889; Conc. plen. Amer. lat. (a. 1899). n. 322. sq.; supra h. tit. not. 26. 36. 

iones sive sodalitates piae v. g. Oblati S. Philippi, in quibus « re- 
ligiosa professio proprie dicta » non emittitur (8). In Codice ve- 
niunt sub nomine societates, et eorum sodales dicuntur non desi- 
gnari nomine religiosorum, licet illis possint et soleant praebere 
efficacia media ad perfectionem obtinendam. 


22. Ex vita, quam ratione finis proximi agunt ordines religiosi, 
dividuntur : 

I. In contemplativos, quorum alumni, ut ipsum nomen insinuat, 
principaliter et ex professo vacant orationi et rerum divinarum con- 
templationi atque generatim monachi appellantur saltem ex originali 
ipsorum institutione, v. g. monachi S. Basilii, S. Benedicti (9), Ci- 
stercienses, Camaldulenses, Carthusiani. 

II. In activos, qui principaliter ad exercenda opera misericor- 
diae praesertim corporalis instituti sunt v. g. ordines hospitalarii 
et militares (10). 

IIl. In mixtos, qui utramque vitam tum contemplativam tum 
activam per se et principaliter pari quadam ratione coniungunt et 
potissimum opera misericordiae spiritualis magis minusve, restricto 
modo ut finem specialem et specificum prosequuntur. Huc spectant 
tum canonici et clerici regulares tum | mendicantes v. g. Praemon- 
'stratenses, Carmelitani, Franciscani, Praedicatores, Theatini, Barna- 
bitae, Patres Soc. lesu aliique religiosi praesertim recentiorum con- 
gregationum (11). Hanc vitam mixtam etiam plures Ordines mona- 
stici hodie profitentur, licet ex originali institutione potius ad 
contemplativam vitam erant fundati (12). De relatione quoad perfec- 
tionem inter tres species, vide S. Thom. 2, 2, q. 182, art. 1 et ad 6, 
q. Iern aime 6, tac T. 


(8) S. C. Ep. et Reg. 11. Aug. 1889.; Heimbucher l. c. t. 1l. p. 278. sq. 326. sq. 

(9) S. Thom. l. c. q. 179. sq.; Suarez |. c. cap. 5. n. 9. sq., ubi admissa per 
se sufficientia divisionis in vitam contemplativam et activam recte docet maioris 
claritatis causa huic divisioni addi tertium membrum de vita mixta; Ferrari l. 
c. p. 30. Sq. 

(10) S. Thom. l. c. q. 188. a. 2. 3.; Suarez l. c. cap. 3. 4. (de ordinibus mi- 
litaribus); Nilles l. c. t. XI. p. 186. sq. 

(11) Leonis XIII. Litt. Ap. « Testem » 22. lan. 1899.; S. Thom. l. c. a. 4. sq. 
(1.9 Suarez l. c. cap. 5. n. 12. sq. 17. sq. cap. 6. 

(12) Quae probata immutatio, ut plurimum, debetur ordinibus clericalibus 
iam a maxima parte membrorum receptis, cum primis temporibus generatim 
essent laici vel ipsi etiam Abbates et praepositi; porro ordinatio maxime re- 
spicit aliorum salutem et perfectionem per exercitium sacri ministerii. Cfr. Reg. 

23. Ex clericatu alii ordines sunt clericales, alii nom clericales 
sive laicales vel monachales sensu latiori (13). Clericales dicuntur, 
qui ex primacva et canonica institutione principaliter ordinantur ad 
ministeria clericorum obeunda v. g. Tlieatini, Barnabitae, Patres 
Soc. lesu, atque idcirco appellantur clerici regulares (Conc. Trid. 
Sess. XXV. cap. 16. de regular.), penes quos fratres laici tantum 
habentur ratione necessitatis et numero per necessitatem et conve- 
nientiam determinato (14). Quae religiones denuo subdividuntur in 
religiones simplicium — clericorum vel presbyterorum regularium et 
canonicorum regularium (15). Monacltales vero religiones sunt, quorum 
sodales ex primitiva institutione ad ordinationes et munera cleri- 
corum regulariter uon fuerunt. suscepti, nisi ex speciali causa vcl 
necessitate, vel ad summum paulatim secundario loco ministeriis 
sacris vacant (16). 


24. Ex regula (17) distinguuntur ordines religiosi, qui observant 
unam ex quatuor regulis antiquis, et instituta religiosa potissimum 
recentiora, quae proprias sequuntur constitutiones sive regulas a 


s. Benedicti cap. 62, iunct. can. 28, 34, 37. C. 16, q. 1.; Suarez, tract. 9, L. 1. 
cap. 7, n. 2. — De sacerdotio monachorum cfr. Molitor, Religlosi iuris etc. n. 
211 sq. 

(13):Lib. ili. tit, 35. X. de statu monachor. et canonic. regular; Suarez l. c. 
cap. 7.; Bouix |. c. p. 173. sq. 

(14) Suarez |. c. cáp, 7. n. 3. sq. lünct. tract. X. l 1. cap. 5. n. 1. sq. 7.; 
Ferrari 1. c. p. 32. sq. 

(15) Cap. 10. X.-de maior. i. 33.; cap. 4. 5. 6. X. de stat. mon. et cau. reg. 
lil. 35.; Suarez |. c. tract. IX. I. I. cap. 9. u. 1. sq. 6. sq.; Ferrari 1. c.; Scherer 
I. c. t. Hl. p. 859; Kirchenlex. v. Cauonlel regulares. 

(16) Cfr. c. 28. 34. 37. C. XVl. q. 1.; eap. 1. S 8. de stat. monach. Ili. 10. in 
Clem.; Suarez |. e. cap. 7. n. 2. cap. 8. n. 1. sq. Cur monachales opponantur 
clericalibus, attenta primitiva institutioue, ea est ratio, quod primitus vitae mo- 
nasticae propria et fere exclusiva inteutio fuerat singulorum sanctitas seu per- 
fectio, quae cura propiae perfectionis certe non exeiudit clericatum sed etiam 
non includit. 

(17) Quodsi In aliquo ordine reilgioso regula opponitur constitutionibus, no- 
mine « regulae » intelligi solent normae quaedam generales ad perfectionem 
religiosam obtinendam, quae utpiurimum sunt ab antiquo quodam Antistite con- 
ditae, a Rom. Pontifice approbatae, et in aliqna religione perpetuae. Cfr. cap. 9. 
X. de relig. dom. iil. 36.; Suarez 1. c. tract. Vill. l. 1. cap. l. Constitutiones 
vero sunt normae particulares (a Capitulis vel Praelatis religionum haud raro 
sine approbatione Rom, Pontificis conditae et pro varietate temporum mutatae), 
quibns « regula » magis determlnatur et in praxi applicatur. Cfr, Coliect. Lac. 
t. ll. col, 525, 5260.; Bouix l. c p. 192. sq.; Kirchenlex. v. Ordensregelu ; 
Schmalzgr. |. c. n. 8. 

quatuor illis antiquis et magnis regulis distinctas v. g. Carthusiani, 
Congregatio clericorum regularium S. Pauli (Barnabitae), Societas 
lesu, ordo Minorum S. Francisci, S. Camilli (18). 

Quatuor antiquae regulae sunt: 

l. Regula S. Basilii, quae praesertim à monachis orientalibus 
observatur (19). 

ll. Regula. S. Benedicti, quam adoptarunt etian Camaldulenses, 
Cistercienses, Olivetani aliique (20). 

lll. Regula S. Augustini (ex eius scriptis excerpta) observatur 
a Canonicis regularibus v. g. a canonicis Lateranensibus et Prae- 
monstrateusibus, insuper a Theatinis, Somasclis, Praedicatoribus, 
Servitis aliisque (21). 

IV. Regula S. Framneisci, quae triplex potius regula est: una 
pro Fratribus Minoribus, qui nunc in triplicem dispertiuntur Fami- 
liam sc. Fratres Minores, Fratres Minores conventuales et Fratres Mi- 
nores Cappucceinos, et. primum. coustituunt Ordinem ; altera, pro mu- 
lieribus (Mouialibus Clarissis) in formalem religionem coadunatis ; 
tertia regula destinata est Tertiariis i. e. hominibus sive viris sive fe- 
minis, qui pie in saeculo. vivere volunt et tertium etfformant Ordinem. 
Qui Tertiarii non raro vitam quandam communem adoptatunt, unde 
denuo tertius regularis Ordo S. Francisci tum virorum tum mulie- 
rum et immunerae pene Congregationes votorum simplicium pro- 
dierunt cf. c. Pii X/ « Rerum conditio» 4. oct. 1927. (22). 


25. Pro diversa paupertate distinguuntur religiones non mendi- 
cantes et mendicantes, quae denuo subdividuntur in mendicantes 
sensu stricto et in mendicantes sensu lato. 

l. Mendicantes. sensu stricto sunt illi ordines religiosi, qui vi 
primaevae institutionis sive ex regula sive ex constitutionibus etiam 


(18) Ferrari l. c. p. 36. sq.; Biederlack-Führich n. 13. 

(19) Collect. Lac. t. l. v. Regul. n. 48. sq.; Synod. Sciarf. (a. 1888.) p. 287. 
sq.; Synod. prov. Ruthen. (a. 1891.) p. 159. sq.; Scherer l. c. p. 709. sq. 

(20) Arch. f. k. K. t. 54. p. 78. sq.; Waller, Praecipua ord. monastici elem. 
e reg. S. Bened. 

(21) Reg. S. Aug. apud Migne, P. L. XXXVIII 1377. sq.; c. 25. C. XVIII. q. 
2. — c, 26. 21. Conc. Later. Il. (a. 1139.); cap. 7. X. qui cler. IV. 6.; Kirchenlex. 
v. Canonici regul. 

(22) Seraphicae legislat. textus originales; Regula et constitutiones generales 
Fratr. Minorum; Ehrle in Act. theol. Oenip. t. Xl. p. 725. sq.; cit const. Pii XI, 
iunct. Litt. Bened. XV, in A. A. S. XIX, 361, XIII, 130. 

post Concilium Tridentinum non possunt in communi ut propria 
possidere bona immobilia vel mobilia ipsis aequiparata, ex quibus 
de iure actione civili munito certos stabilesque reditus in sustenta- 
tionem religiosorum percipiant, sed de « incería mendicitate » vi- 
vunt (23). Huiusmodi mendicantes sunt Fratres Minores de observantia 
et Capuccini, quos Concilium Tridentinum Sess. XXV. cap. 3. de 
regul. disertis verbis a privilegio possidendi in communi excludit; 
item v. g. Societas lesu et ordo Carmelitarum discalceatorum, a qui- 
bus privilegio per Conc. Trid. 1. c. concesso cum aliqua restrictione 
renuntiatum est (24). 

Il. Mendicantes simpliciter, sed sensu latiori dicuntur, qui vi 
primaevae institutionis sive ex regula sive ex constitutionibus etiam 
in communi non possederunt bona cum reditibus certis et stabilibus, 
at nunc utuntur concessione sive dispensatione a Conc. Trid. l. c. vel 
antiquiore indulto apostolico ad possidendum in communi concessa 
v. g. Conventuales, Praedicatores, Eremitae S. Augustini aliique (25). 

III. Mendicantes sensu plane improprio appellantur illi ordines 
non mendicantes, quibus tantum concessa est communicatio in pri- 


(23) Cap. 4. 6. X. de stat. monach. lll. 35.; cap. unic. de relig. dom. Ill. 17, 
in Sext.; Conc. Trid. Sess. XXV. cap. 3. de regul. ; Pii V. Const. « R. Pontifex » 
3. Oct. 1567.; Suarez |. c. tract. IX o1 capas m S Ace ac N 
L eTcap 8. 17 engl sc ESO 

(24) Pii V. Const. « Cum indefessae » 7. lul. 1571. declaravit Societatem lesu 
ac singulas illius personas vere et non ficte mendicantes fuisse, esse et fore. 
Cuius declarationis imprimis ea est ratio interna, quod Societas lesu princi- 
paliter constet professis votorum solemnium et coadiutoribus formatis cum 
votis simplicibus et publicis, qui in domibus professis vel residentiis indepen- 
dentibus etiam in communi possidere nequeunt. Quodsi domus probationis et 
collegia Societatis lesu stabiles reditus habere possunt, inde v. g. scholastici 
votorum simplicium ibidem habitantes nequaquam desinunt esse mendicantes. 
Etenim primo loco sunt membra Societatis et provinciae, non stabiliter alicui 
domui addicti; Societas vero ut Societas, vel provincia ut provincia bona in 
communi nec de facto possident nec de iure possidere possunt. Porro bona 
temporalia domibus probationum vel collegiis sunt propria ut piis fundationibus, 
non a scholasticis possidentur per modum corporationis ecclesiasticae et cuni 
iure ex reditibus illorum bonorum percipieudi honestam sustentationem. Quod 
ius nemini de Societate in bona collegiorum competit, atque vel ipsi scholastici 
a Superioribus adigi possunt, ut extra collegia v. g. in domibus professis ex 
eleemosynis vivant, atque in ipsis collegiis non sustentantur pro suo iure, sed 
ad instar pauperum, in quorum favorem aliqua fundatio facta est. Cfr. Suarez 
l. c. tract. X. 1. 4. cap. 7. sq.; Biederlack-Führich |. c. p. 18. sq.; Schmalzgr. |. 
c. L Ill. t. 31. n. 12, ubi tamen rationibus minus efficacibus probat scholasticos 
S. I. vere, non tantum extrinseco privilegio esse mendicantes. 

(25) Suarez I. c. tract. IX. 1. 1. cap. 8. n. 4. sq. 

vilegiis cum mendicantibus v. g. Cisterciensibus, Camaldulensibus, 
Theatinis, canonicis Lateranensibus aliisque. Cum divisione ex 
paupertate petita aliquo modo connexa est illa in ordines religiosos 
calceatos et discalceatos (26). 


26. Si ratio habeatur diversi interni regiminis, aliae religiones 
v. g. ordines mendicantes in suo regimine interno per aliquam imi- 
tationem Aierarchiae ecclesiasticae sunt hierarchice ordinatae i. e. a 
Superioribus per tres vel quatuor gradus distinctos unique supremo 
moderatori vere saübordinatos (Superiores locales, Provinciales, (Com- 
missarios), Generales) gubernantur alque in unam societatem uni- 
versalem et stricte iuridicam coalescunt (27). Regiminis forma hierar- 
chica a saec. XIII potissimum fuit introducta; illam enim assumpserunt 
Ordines mendicantes S. Francisci et S. Dominici eo tempore exorti, 
quam deinde sequutae sunt familiae religiosae post illud tempus 
exortae. Vicissim aliae v. g. religiones quaedam monachales fnerar- 
chice ordinatae non sunt, sed singula monasteria sunt sui iuris et 
constituuntur ac reguntur ad instar familiarum ab invicem indepen- 
dentium, quae uni supremo et communi Superiori non subiacent, et 
nonnisi vinculo quodam morali, non iuridico inter sese, in unam 
congregationem colligantur (28). 

Attento vero regimine externo distinguuntur religiones exeruptae 


(26) Piat 1. c. t. il. p. 101i. sq.; Heimbucher 1. c. t. |. p. 7. sq.; Kirchenlex v. 
Barfuesser. 

(27) Suarez i. c. tract. VII. 1. 2. cap. 1. n. 1. sq.; Piat 1. c. t. I. p. 489. sq. 
t. Il. p. 7. sq.; Battandier l. c. p. 11. sq. p. 155. sq. 180. sq. 224. sq. 

(28) Cap. 7. X. de statu monach. Ili. 35. — cap. 12. Conc. Later. IV. (a. 1215.); 
Conc. Trid. Sess. XXV. cap. 8. de regul. Concil. Later. IV. I. c. praescripsit, 
ut monasteria independentia in aliquo regno vel provincia existentia in unam 
congregationem coadunarentur, quemadmodum iamdiu obtinebat ex longa con- 
suetudine in Ordine Cistercensinum. Quam praescriptionem  innovavit Conc. 
Trident. l. c. quoad monasteria exempta et quidem sub sanctione amittendae 
exemptionis, saltem si instante metropolitano non efficeretur, subdendo illa 
monasteria Episcopis tamquam Sedis Apostolicae delegatis. Profecto nostra 
aetate, qua tot societates religiosae et civiles « viribus unitis » suos fines pro- 
sequuntur, etiam ordines religiosi solitariis monasteriis compositis in congre- 
gationes perfectiore regimis forma constitutas efficacius reguntur. Cfr. Leon. XII. 
Const. « Summum » 12. lul. 1893. et decret. S. C. Ep. et Reg. 16. Sept. 1893. — 
Plures tamen existunt Congregationes monasticae, quae licet constent mona- 
steriis sui iuris, haec monasteria habent coniuncta vinculo vere iuridico, ita 
ut ex illis exurgat vera religio seu verus ordo religiosus, licet modus subor- 
dinationis non sit idem ac in familiis religiosis hierarchice ordinatis. Cfr. Mo- 
litor l. c. p. 330. sq. praesertin. n. 272 sq. 

et non exemptae. Mae generatim Rom. Pontifici immediate subiiciuntur 
el a iurisdictione episcopali sunt immunes, nisi in casibus a iure 
exceptis, quibus ordinariae vel delegatae potestati Episcoporum sub- 
duntur (29). In non exemptas Episcopi regulariter suam ordinariam 
vel delegatam iurisdictionem exercere possunt; at postquam aliqua 
religio vel religiosa congregatio obtinuit approbationem porttificiam, 
non amplius possunt mutare regulas a Sede Apostolica confirmatas 
vel regimen internum vel supprimere huiusmodi approbatum insti- 
tutuni vel ullum eius conventum (30). 

Cum praecedenti divisione non coincidit illa divisio in religio- 
ues iuris pontificii et religiones iuris dioecesani. Priores sunt, quae 
obtinuerunt ab Apost. Sede decretum laudis; posteriores quae non- 
dum obtinuerunt. Sed per decretum laudis non eximuntur ab Epi- 
scopi iurisdictione, licet is non possit immutare Constitutiones, nec 
cognoscere de re oeconomica aut in internum regimen se ingerere. 


21. Scholion. Quodsi ordines religiosi etiam distinguuntur in 
arctiores sive strictiores et laxiores, huiusmodi divisio aliquantulum 
odiosa non est confundenda cum illa in religiones observantes vel 
non observantes. Attamen ex communi usu loquendi religio vocatur 
arctior (non perfectior), quae in exterioribus corporis observantiis 
est asperior et rigidior. Quo sensu religio Carthusianorum censetur 
omnium arctissima. Cfr. Suarez l. c. tract. VIII. 1. 3. cap. 8. sq. 
tract. X. l. 1. cap. 4. 7. sq. 9. n. 1. sq. ; Piat l. c. t. I. q. 34. q. 199. ; 
Heimbücher |. c. t. |. p. 9. sq. 


(29) Quae exemptio a iurisdictione Episcoporum monialibus quoque compe- 
tere potest, ita ut aut immediate subsint Rom. Pontifici, (Conc. Trid. Sess. XXV. 
cap. 9. de regular), qui illas per aliquem delegatum regat (id quod raro ac- 
cidit), aut directe subordinentur Praelatis regularibus ordinis religiosi exempti, 
cuius regulam sequuntur. Quandoque etiam congregationes religiosae votorum 
simplicium v. g. Patres Passionistae et congregationis SS. Redemptoris eodem 
exemptionis privilegio gaudent. S. C. Ep. et Reg. 21. Sept. 1771. et 16. Sept. 
1804.; Act. S. Sed. vol. l. p. 97.; Bizzarri |. c. p. 53. 474. sq. 166. sq. 169. Sq.; 
Bin cam 22. t. 1p. E Sh 

(30) Bened. XIV. Const. « Emanavit » 21. lan. 1758.; S. C. Ep. et Reg. in 
caus. Rhedonen. 27. Febr. 1863. apud Bizzarri |. c. p. 169. sq. iunct. p. 479. 
not. l.; Battandier 1. c. p. 2. 4. 125. sq. 187. sq. 58. sq. 64. 165. sq.; Piat |. c. 
t. l p. 22.; Scherer |. c. t. 1l. p. 739. sq. 861. 

DE ORIGINE ET HISTORIA STATUS RELIGIOSI 


28. Universa disputatio de origine status religiosi ad novum 
testamentum est restrinrenda ; omnino enim concedi debet in vetere 
testamento ad summum reperiri aliquam | adaumbrationem, non sub- 
stantiam status religiosi (1). Imo in /ege quoque gratiae particulares 
ordines religiosi cum suis specialibus determinationibus nequaquam 
immediate a Deo originem repetunt, sed a viris sanctis, non proprio 
arbitrio, sed Spiritu sancto ductis secundum sanctiones canonicas 
de conditionibus admissionis, novitiatus, votorum, professionis et 
traditionis, inhabilitatum Ecclesia approbante instituti sunt (2), atque 
hac ratione iuris ecclesiastici dici possunt. Neque quidquam obstat, 
quominus particularis quidam ordo ab Ecclesia supprimatur, vel 
sanctiones illae canonicae immutentur. Quare universa quaestio de 
origine divina status religiosi reducitur ad statum religiosum in ge- 
nere et quoad substantiam. Cui quaestioni recte Suaresius hisce verbis 
respondit: « Status religiosus secundum se et quoad substantiam suam 
ab ipso Christo Domino immediate traditus et institutus fuit atque ita 
dici potest esse de iure divino, non praecipiente, sed consulente. Haec 
est sententia omnium catholicorum recte sertientium » (3). 


(1) Suarez l. c. tract. VII 1. 3. cap. 1. n. 1. sq. 4. sq. 8.; Schegg, Bibl. Ar- 
chaeol. p. 474. sq. 512.; Heimbucher |. c. t. 1. p. ll. sq.; Schiwietz, Vorgesch. 
d. Moenchthums in Arch. f. k. K. t. 78. p. 4. sq. 

(2) Decreta Martini V. et Conc. Constantiensis (a. 1418.) contra errores 
Wikleffi apud Denzinger Baunvvart, Enchiridion n. 601, sq. 625. 

(3) Suarez l|. c. l. 3. cap. 2. n. 3. 8.; Schimalzgr. |. c. n 3. 4.; Piat |. c. t. l. 
p. 22. sq.; Bouix l. c. t. 1. p. 123. sq. Ab illa sententia probe distinguenda est 
altera opinio, quam Suarez l. c. n. 9. 10. fusius exponit scl. Christum etiam 
religionem quandam in particulari instituisse, ad quam Apostolos suos congre- 
garit, qui per emissionem votorum veri facti sint religiosi. Cir. S. Thom. l. c. 
q. 88. a. 4. ad 3.; Suarez |. c. tract. VII. 1. 8. cap. 7. n. 24. sq. cap. 8. n. 8. sq. 
l. 9. cap. l. n. 20. cap. 14. n. 1. sq. l. 10. cap. 1. n. 9. sq. cap. 9. n. 9. tract. 
Iun 3 sqetract. X. I 1; cap. 5. n6. sq.; Scherer l. c. t. Il. p. 
730. not. 1., ubi duplicem Suaresii sententiam non satis videtur distinguere. 
Quae secunda opinio Suaresii sane est possibilis atque intrinseca quadam pro- 
babilitate non caret, at directis et concludentibus argumentis historicis non 
probatur. Neque diffitendum est Apostolos (sicut Episcopos) fuisse constitutos 
in statu perfectionis exercendae, ad quem ex natura rei praeter praecepta re- 
quiritur observatio aliquot consiliorum, at non necessario v. g. consilii pauper- 
tatis et obedientiae. Cfr. Bouix 1. c. p. 35. sq.; Biederlack-Ftührich n. 7. sq. 


30 CAPUT III 


Nam Christus merito dicitur statum religiosum | immediate 
instituisse, si tum verbis tum factis ad tria consilia evangeli- 
ca votis perpetuis firmanda hortatus est; in his enim substantia 
status religiosi consistit. At profecto verbis Christi: « Omnis, qui 
reliquerit domum vel fratres aut sorores aut patrem aut matrem aut 
uxorem et filios aut agros propter nomen meum, centuplum accipiet 
et vitam aeternam possidebit » (Matth. XIX. 29. 16. sq.; Luc. XIV. 
20.), manifeste consulitur paupertas. Neque minore perspicuitate con- 
silium castitatis per Christum promulgatum traditur apud Matth. XIX. 
12. et I. Cor. VIL 25. sq. Denique si divinus redemptor iuvenem, 
qui statum vitae communis hucusque egerat, hisce verbis invitat ad 
perfectionem : « Si vis perfectus esse, vade, vende, quae habes, 
et da pauperibus et habebis thesaurum in coelo et veni sequere me 
(Marc. X. 17. sq.), etiam coniunctim ad tria consilia evangelica hor- 
tatur; etenim paupertas et obedientia directe, castitas vero implicite 
consuluntur; nam sine illa stricta imitatio Christi esset impossibilis (4). 

Porro forma naturalis firmandi propositum ex amore Dei irre- 
vocabiliter est votum perpetuum; sed Christus Dominus hortatus 
est ad statum vitae irrevocabilem (Luc. IX. 57. sq. XVIII. 18 sq.); 
ergo etiam implicite ad vota perpetua (5). 


29. Quae institutio a Christo non solum facta est per modum 
doctrinae, qua ad assumendum statum religiosum hortatus est, sed 
etiam per potestatem, quam Ecclesiae in admittendis, regendis, sup- 
primendis ordinibus religiosis concessit (6) plane independentem a 


(4) Consilium obedientiae S. Thom. a sequela et imitatione Christi repetit 
in Summa q. 186, a. 5. sed contra est; art. 8. ad 1.; quod alii eruunt ex per- 
fecta sui abnegatione quam commendat apud Matth. 16, 24. 

(5) Schema Conc. Vat. apud Martin, Coll. doc. C. V. p. 54. sq.; Suarez 1. 
c. tract. VII. I. 2. cap. 2. n. 3. sq. l. 3 cap. 2. n 5. sq. L 8i cap i. sq. cap. 8. 
n. 8. sq. l. 9. cap. I. n. 1. sq. 1. 10. cap. 1. n1. sq. 8. sq. 15. sq. Si quis pau- 
lisper examinet verba ipsius sacrae scripturae, certe introductionem vitae mo- 
nasticae in Ecclesia Christi non debet repetere ex aliqua imitatione — fratrum 
Serapis (ut vult Weingarten in Herzog, Real-Encykl. v. Moenchthum) vel — 
Buddhismi, (ut coniicit Hilgenfeld in Zeitschr. f. wis. (prot) Theol. t. XXI. p. 
148. sq.) vel — Neoplatonismi. Cfr. Brueck, Lehrb. d. Kirchengeschichte § 3. 
not. 6. sq. 8 72. not. 1. sq.; Sc/tiwietz Vorgeschichte des Mónchtums, in Archiv 
für K. R. p. 8. sq.; Krabenbauer, Comment. in evang. sec. Matth. t. Il. p. 158. 
sq.; Heimbucher l. c. t. 1. p. 15. sq.; Steiger Synopsis historica n. 5.; Besse, 
Monachisme in Dic. apolog. Ill, 860. 

(6) Suarez 1. c. 1. 3. cap. 2. n. 11. sq.; Cavagnis, Instit. iur. publ. eccl. P. 
II. p. 304. sq. 

potestate civili (T). Qua in potestate Ecclesiae potissimum eminent 
praerogativa infallibilitatis Romani Pontificis vel Concilii oecumenici 
in definitiva approbatione religionis (8), facultas admittendi vel etiam 
reprobandi certas votorum religiosorum nuncupationes (9), potestas 
introducendi non paucas inhabilitates (10), dispensandi in votis etiam 
solemnibus (11), imponendi reformationem (12), postquam regulae 
observantia fuit relaxata, concedendi speciales favores regularibus 
tanquam personis ecclesiasticis. 


30. Consilia Christi non potuerunt manere irrita; unde ope- 
rante divina gratia omnibus Ecclesiae aetatibus plurimi utriusque 
sexus doctrinam divini magistri de consiliis evangelicis secuti sunt. 
Cfr. cit. schema Conc. Vatic. not. 5. h. cap. 

Quare status religiosus, quatenus est publica quaedam consi- 
liorum professio, qua Ecclesia ob sanctitatis praerogativam iugiter 
fulgere debet, aliquo modo indefectibilis in Ecclesia dici potest (13). 

Cuius professionis consiliorum antiquissima exempla reperiuntur 
in nuncupatione voti castitatis (14). Nec vestigia desunt liberae 


(7) Quae independentia non solum constat argumentis internls ex natura 
status religiosi et fine Ecclesiae petitis, sed praesertim authenticis declaratio- 
nibus Rom. Pontificum. Cfr. v. g. Pii VI Const. « Quod aliquantum » 10. Matt. 
1791.: « Quapropler regularium abolitio a conventu nationali (Galliae) plauden- 
libus haereticoruin commentis decreta laedit statum publicae professionis consilio- 
rum evangelicorum »; Syllab. Pii IX. propos. 52. 53.5; Pii IX. Encycl. « Quanta 
cura » 8. Dec. 1864.; Nussi, Conventiones p. 145. sq.; Martin, Collect. doc. C. 
V. p. 94. sq.; Cavagnis l. c.; Batlandier |. c. p. 30. sq., ubi tradit ex praxi S. 
C. Ep. et Reg. in constitutionibus ne mentionem quidem esse faciendam de 
approbatione gubernii civilis. 

(8) Suarez |. c. 1. 2. cap. 17. n. 15. sq. 18. sq. 22. sq., ubi contra Melchio- 
rem Canum etiam de opportunitate iudicii approbatorii per R. Pontificem dati 
disserit; Pesch, Praelectiones dogmaticae t. l. n. 544. sq. 

(9) Cap. unic. de relig. dom. lll. 17. in Sext; cap. unic. de relig. domib. 
tit. 7. in Extravg. loann. XXIlI.; Suarez l. c. l. 10. cap. 2. n. 14. 

(10) Suarez l. c. l. 2. cap. 2. n. 11. 12. cap. 6. sq.; Cavaguis 1. c. p. 306. sq. 

(11) Suarez |. c. 1. 6. cap. 16. 17. 18. 1. 8. cap. 18.1. 9. cap. 26. 1. 10. cap. 12. 

(12) Suarez 1. c. 1. 10. cap. 8. n. 11. sq. 14. sq. 

(19 oi Ie o p 172. sq.; Piat |. c. p. 24 

(14) Act. Apost. XVIII, 18; XXI, 23. sq.; 1. Timoth. V. 12. iunct. Euseb. Hist. 
eccl. cap. 25.; S. Ignat. ad Polyc. cap. 5. n. 1.5; Terftuliauus De veland. virg. 
cap. 11.; Kraus Real-Encykl. v. Geluebde, Asceten. At cum solo voto castitatis 
completus status religiosus non constituatur, virgines, quae primis temporibus 
unice voto castitatis Deo fuerunt consecratae, sensu stricto « religiosae » dici 
nequeunt. Cfr. Suarez l. c. tract. VII. 1. 3. cap. 3. n. 2. iunct. Schiwieiz l. c. p. 
13. sq. 17. 20. 326. 330. sq. 473. 481. Nihilominus virgines constituerunt ordi- 

renuntiationis bonorum temporalium (15) atque perfectioris obedien- 
tiae et sequelae Christi, quae est opus consilii, non ex praecepto 
debitum (16). At ex indubitatis documentis historicis certo probari 
nequit primis Ecclesiae temporibus iam exstitisse completum perfe- 
ctumque statum religiosum a fidelibus per tria vota coniunctim 
susceptum (17). 


31. Postquam per asceías (18) vita religiosa fuit praeformata, 
inde ex saeculo tertio praesertim in desertis Aegypti non pauci 
fideles modum vivendi eremiticum sive anachoreticum sive mona- 
sticum amplexi sunt. Novae illius vitae asceticae, cui persecutio 
Decii (a. 249.-251.) saltem ex parte ansam dedit, dux et antesigna- 
nus fuit S. Paulus Anachoreta (c. a. 234.-347.); at multo magis 
S. Antonius (a. 251.-356.) et S. Hilarion (T a 371.) vitam mona- 
sticam promoverunt. Illi enim quamplurimos congregarunt discipu- 
los, quos in societates quasdam coadunarunt (19). Principalis vero 


nem ecclesiasticum a populo distinctum, cuius indicium aliquod remansit in 
liturgia, in officio feriae Vl in Parasceve, ubi in adhort. tertia: « Oremus 
et pro omnibus Episcopis... virginibus... etc. » (Steiger 1. c. c. ll, n. 2): unde 
etiam in ecclesia privilegiatum locum sibi assignatum occupabant, ut docent 
Tertullianus, De exhort. cast. I1. (P. L. 2, 975); Const. Apost. 1. 2, cap. 57; De 
Lapsu virg. c. 6. n. 24 inter op. dubia S. Ambrosii (P. L. 16, 374). 

(15) Act. Apost. 1l. 44. sq. IV. 34. sq. V. 1. sq. iuact. Euseb., Hist. eccl. l. 
lll. cap. 37.; Suarez l. c. I. 8. cap. 1. 2. n. 17.; Schiwiefz l. c. p. 324. sq. 

(16) Suarez 1. c. 1. 10. cap. 1. 

(17) Heimbucher |. c. t. 1. p. 12. sq. 30. sq.; Suarez 1. c. I. 3. cap. 3. n. 3 
sq. exorbitantem illam sententiam nonnullorum doctorum reiicit, qui existima- 
runt tempore Apostolorum v. g. Hierosolymis fofam congregationem fidelium 
tum virorum tum mulierum fuisse « quasi unam religionem ». Porro antiquiores 
scriptores, qui utplurimum genuina habuerunt opera Dionysii Areopagitae, in- 
stitutionem monachorum sine solido fundamento ipsi aetati apostolicae vindi- 
carunt. Cfr. v. g. Suarez l. c. 1. 3. cap. 3. n. 2. 9. Denique cum Esserios quosdam 
et Therapeutas, qui potius fuerunt sectae quaedam Judaeorum, putarent esse 
christianos atque adeo religiosos, etiam exinde perperam collegerunt nimiam 
quandam antiquitatem vitae religiosae et monasticae. Cfr. v. g. Euseb., Hist. 
eccles. l. ll. cap. 16. 17.; Bouix 1. c. p. 153. sq., Nirschl, D. Therapeuten aliique, 
a quibus recte discedunt Valesius in ed. Euseb. ad cit. cap. Orsi, Mamachi, 
Hergenroether, Brueck. Aliter Harnack in Herzog, Real-Encykl. v. Therapeuten. 
Cfr. Schiwietz |. c. p. 459. sq.; Steiger l. c. c. 1, n. 3 sq. 

(18) Kraus, Real-Encykl. v. Asceten; Schiwietz 1. c. t. 78. p. 3. sq. 14. sq. 
305. sq.; Sfeiger, l. c. c. 1, n. 1. 

(19) Euseb., Hist. eccles. 1. Vl. cap. 42. 1. Vill. cap. 6. 9. 10. 13.; Schiwietz 1. c. 
p. 453. sq. 473. sq., ubi refutat Weingarten aliosque acatholicos scriptores; 
Hergenroether, Handb. d. allg. K. t. l. p. 191. sq.; Heimbucher l. c. p. 3l. sq. 

auctor vitae coermobiticae et antiquissimae regulae monasticae factus 
est S. Pachomius (a. 292.-345.) (20). 


32. Quibus fundamentis iactis S. Basilius (T a. 379.) in Eccle- 
sia orientali institutum monachorum ad maximam perfectionem ad- 
duxit (21), ita ut usque ad nostram aetatem habeatur Patriarcha 
monachorum orientalium, pro quibus regulam conscripsit prudentia 
et suavitate plenam. Eodem fere tempore S. Augustinus in suo 
monasterio vitae communis clericorum celeberrimum in Occidente 
constituit. exemplum (22). S. Benedictus (c. a. 480.-543.) vero ve- 
stigia S. Basilii secutus inter fundatores ordinum monasticorum 
Ecclesiae occidentalis parem auctoritatem consecutus est (23). Nam 
eius regula sapienter ordinata paulatim in plerisque monasteriis oc- 
cidentalibus, praesertim in regno Francorum (24), sublatis aliis 
regulis (25) v. g. S. Columbani (T a. 615.) est introducta. Cum ex 
regula S. Benedicti singula monasteria constituant totidem familias 
vel communitates independentes stricto vinculo iuridico sub uno 
communi Superiore generali non colligatas, mirum non est, quod 
paulatim ordo S. Benedicti in complures congregationes vel po- 
tius novas religiones fuerit divisus. Quae divisio non solum eum 
habuit scopum, ut consuleretur reformationi disciplinae antiquo 


(20) Holsten. Codex Regular. t. l. p. 26. sq. t. ll. p. 38. sq.; Hergenroether 
l. c. p. 437. sq.; Seherer l. c. p. 710. not. 6.; Heimbucher 1. c. p. 36. sq. Quae 
vita monastica non a solis viris, sed mox etiam a mulieribus fuit suscepta. Cfr. 
Heimbucher |. c. p. 48. 58. sq. 84. sq. Cfr. quoque Steiger l. c. c. 2. n. 5. ubi 
in illis monasteriis arcto vinculo spirituali et oeconomico colligatis reperit ve- 
ram quamdam congregationem in sensu moderno huius vocis. 

(21) Holsten. |. c. t. l. p. 67. sq.; Hergenroether 1. c. p. 440. sq. ; Heimbueher 
l. c. p. 44. sq. Regulam S. Basilii adhuc hodie sequuntur monachi orientales, 
nec solum uniti sed etiam scliismatici. 

(22) Holsten 1. c. t. I. p. 129. sq.; supra not. 50. h. tit.; Hergenroether 1. c. 
p. 441.; Heimbueher |. c. p. 388. sq. 66, sq. 

(23) Archiv. für K. R. t. 54, p. 78 sq.; Wolter. Praecipua ord. nionastici 
elem. et reg. 1. Bened.; Hergenroether |. c. p. 441. sq. de S. Benedicto atque 
de aliis monachis occidentalibus inde a S. Athanasio, qui a. 340. Romae noti- 
tiam vitae monasticae divulgavit; Mabillon, Annales ordinis S. Bened.; Kir- 
chenlex. v. Benedictinerorden; Heimbueher |. c. p. 92. sq.; Suarez |. c. tract. 
IM capas 

(24) Conc. Germanic. (a. 742). c. 7.; Synod. gener. Mogunt. (a. 813.) cap. 11. 

(25) Cfr. de regulis antiquis a Benedicto Anianensi (t a. 821.) collectis: 
Migne, P. L. CIII. 393. sq.; de regula Columbani: Migne l. c. LXXX. 209. Sq.; 
Kirchenlex. v. v. Columba, Columban; Heimbucher l. c. p. 63. sq. et p. 68. sq. 
de SS. Martino, Honorato, Caesario, loanne Cassiano. aliisque. 

rigori restituendae, sed etiam perfectiori unitati atque ordini so- 
ciali (26). 

Ex congregationibus ordinis S. Benedicti antiquissima et cele- 
berrima est congregatio Cluniacensis, quae S. Odonem, secundum 
Abbatem monasterii Cluniacensis (a. 927.-041.), suum habuit auc- 
torem (27). 

Camaldulenses (28), qui S. Romualdum (t a. 1027.) venerantur 
fundatorem, Vallumbrosani a S. Ioanne Qualberto (T a. 1073.) in- 
stituti (29), Carthusiani (30), quorum parens fuit S. Bruno (a. 1084.), 
quamvis adoptarint regulam S. Benedicti, tamen illam suis consue- 
tudinibus et constitutionibus ita modificarunt, ut potius novos atque 
independentes constituerent ordines religiosos. Idem dicendum est 
de Cisterciensibus (31), qui originem quidem repetunt a S. Roberto 


(26) Kirchenlex. v. v. Benedictinerorden, OrdensregeIn; Heimbucher |. c. p. 
112. sq. Cfr. quoque cap. 2. (Alex. III. c. 10. Conc. Later. III. a. 1179), 6. (In- 
noc, Ill. a. 1202.), 7. (Innoc. ll, c, 12. Conc. Later. IV. a. 1215, 8. (Honor. II. 
a. 1216-1227.) X. de stat. monach. IlI. 35.; Bened. XII. Const. « Summi magistri » 
20. Iun. 1336., quae est una ex celeberrimis et efficacissimis Constitutionibus 
Apostolicis medio aevo ad reformationem Ordinis S. Benedicti publicatis. 

(27) Hefele in Kirchenlex. v. Clugny; ibidem v. Benedictinerorden; Heim- 
bucher l. c. p. 116. sq. 

(28) Alex. IV. Const. « Officii » 23. Iul. 1258.; Kirchenlex. v. Camaldulenser; 
Heimbucher l. c. p. 125. sq. 203. sq. 

(29) Urban. II. Constit. (approb.) « Cum universis » 6. April. 1090.; Kirchenlex. 
v. Vallombrosaner. 

(30) Alex. Ill. Const. (approb.) « Cum vos» 2. Sept. 1176.; lul. II. Const. 
« Dum ad » 16. lun. 1508.; Heimbucher |. c. p. 251. sq. 

(31) Callixt. II. Const. « Ad hoc» 23. Dec. 1119. approbavit « Chartam cari- 
tatis » quam composuerat S. Stephanus (t a. 1134.), qui fuit tertius Abbas mo- 
nasterii Cisterciensis; Kirchenlex. v. Cistercienserorden; Janauschek, Origin. 
Cisterc., Der Cistercienserorden; Heimbucher I. c. p. 218. sq. 

Qui ordo Cisterciensis eam quoque ob causam tanta praeditus fuit aucto- 
ritate et efficacia, quod Patres Concilii Later. IV. (a. 1215.) c. 12. — cap. 7. 
X. de stat. monach. III. 35. secundum exemplum Cisterciensium etiam aliis or- 
dinibus religiosis praescriberent capitula generalia aliasque salutares normas, 
quibus perfectiori disciplinae, unitati, firmitati regiminis consuleretur. Cfr. 
Heimbucher |. c. p. 129. sq. 225. sq. 

Ex variis reformationibus ordinis Cisterciensis (cfr. v. g. Alex. III. a. 1159- 
1181. cap. 3. X. de stat. mon. III. 35.) speciali mentione digna est, quam po- 
tissimum loannes Bouthillier de Rancé (f a. 1700.) in praxim deduxit, unde 
orti sunt Trappistae (a monasterio La Trappe). Qui cum pro diversa obser- 
vantia in complures congregationes divisi essent, a Leone XIII. per decr. S. 
C. Ep. et Reg. 8. Dec. 1892. et Const. « Pastoralis » 17. Mart. 1893. sub Supe- 
riore generali Romae residente in unam congregationem convenire iussi sunt. 
Cfr. Heimbucher |. c. p. 244. sq. 

(a. 1098.), Abbate Cisterciensi; attamen S. Bernardum (t a. 1153.) 
principalem habuerunt promotorem. 


33. Quodsi ordines religiosi huc usque recensiti potissimum 
vitae monasticae sive monachali fuerunt addicti, paulatim ex an- 
tiquis Capitulis canonicorum ecclesiarum cathedralium vel collegia- 
tarum, qui vitam quandam communem, non stricte religiosam age- 
bant, novae religiones vel congregationes canonicorum regularium 
ortae sunt. Nam dissoluta illa vita communi alia Capitula simpliciter 
mutata sunt in collegia canonicorum, qui absque tribus votis reli- 
giosis suas distinctas haberent praebendas atque simpliciter viverent 
more clericorum saecularium; alia vero Capitula aucto rigore quoad 
substantiam adoptarunt statum religiosum atque ex saeculo duode- 
cimo canonici regulares (32) facti sunt. Ex ordinibus canonicorum 
regularium, qui usque ad nostram aetatem existunt, principem locum 
etiam nunc occupant ordo canonicorum Lateranensium (33) atque 
ordo Praemonstratensis a S. Norberto (a. 1120.) institutus et ab 
Honorio II. 17. Febr. 1126. atque 1131. approbatus (34). 


34. Pro singulari indole equitum medii aevi et prepter fre- 
quentia bella cum infidelibus in terra sancta, Hispania aliisque re- 
gionibus gerenda, veri quoque ordines religiosi et militares (35) fun- 
dati sunt. Ordo « pauperum commilitonum Christi » sive « Templa- 
riorum » (a. 1118.) institutus et ab Honorio I. (a. 1128.) approbatus 
lam a. 1312. per Clementem V. in Conc. Viennensi suppressus 
est (36); nostra aetate duo solummodo ordines militares retenta sub- 
stantia status religiosi, sed immutato scopo practico incolumes 


(32) Cfr. c. 4. Synod. Later. (a. 1059); cap. 4. (Clem. III. a. 1187-1191.), 5. 
(Innoc. IIl. a. 1201.) X. de stat. monach. et canonic. regul. III. 35.; Bened. XII. 
Const. « Ad decorem » 15. Maii 1339. (reform.); Kirchenlex. v. v. Canonica sive 
communis vita, canonici regulares; Heimbucher |. c. p. 392. Sq. 

(33) Anastasius IV. Const. « Potestatem » a. 1154. iam confirmat privilegia 
et possessiones canonicorum regularium ordinis S. Aug. in Lateranensi eccle- 
sia; at traditio de institutione ordinis canonicorum Lateranensium per Gela- 
sium Papam (t a. 496.) non habet solidum fundamentum historicum; Heim- 
bucher |. c. p. 398. sq. 

(34) Kirchenlex. v. Norbert; Heimbucher |. c. t. |. p. 416. sq. Ex anno 1869, 
Praemonstratenses subsunt uni Abbati generali. Ex quamplurimis aliis congre- 
gationibus canonicorum regularium nunc nonnisi paucissima supersunt claustra. 
Cir. Heimbucher |. c. p. 400. sq. 406. sq.; Kirchenlex. v. Kreuzherrn. 

(35) Suarez |. c. tract. IX. I. 1. cap. 3. 4.; Heimbucher I. c. p. 49. 150. 226. sq. 

(36) Hefele, Conciliengesch. t. VI. p. 521. 

manserunt scl. ordo S. loannis Hierosolymitani vulgo equites Meli- 
tenses (a. 1118.) et ordo Equitum Teutonicorum (a. 1190.) (37). 


35. Ecclesia catholica postquam sub Innocentio III. superatis 
quamplurimis dissidiis summam quandam et efficacem obtinuit aucto- 
ritatem singulari splendore unitam, in producendis ordinibus mendi- 
cantibus luculenter quoque suam internam manifestavit vim et foe- 
cunditatem et contra spiritum mundanum exemplo et opere fratrum 
mendicantium et evangelizantium nova et legitima obtinuit subsi- 
dia (38). S. Franciscus (T a. 1226.) fundavit ordinem Fratrum Mino- 
rum sub uno Ministro generali in veram et universalem societatem 
religiosam coadunatum, quem Honorius III. Const. « Cum dilecte » 
lun. 1219. et Const. « Solet» 29. Nov. 1223. solemniter appro- 
bavit (39). Ordo Fratrum Praedicatorum, quem S. Dominicus (T a. 
1221.) ab initio ut religionem canonicorum regularium instituerat, 
iam ab Honorio III Const. « Religiosam » 22. Dec. 1216. pontificiam 
approbationem obtinuit, at post mortem S. Dominici in veram re- 
ligionem mendicantium commutatus est (40). Carmelitani attento 
tempore approbationis apostolicae per Honorii HI. Const. « Uf vi- 
vendi » 30. lan. 1226. tertio loco inter ordines mendicantes recen- 


(37) Heimbucher 1l. c. p. 498. sq. 

(38) Heimbucher 1. c. t. 1. p. 264.; Kirchenlex. v. Bettelorden. 

(39) Wadding, Annales Minorum; Suarez l. c. tract. IX. 1. 2. cap. 7.; Heim- 
bucher l. c. p. 264. sq.; Kirchenlex. v. Franziscanerorden. Qui ordo S. Francisci 
praesertim ob diversam paupertatis doctrinam et praxim post non leves con- 
troversias (cfr. v. g. cap. 3. de verb. signif. V. 12. in Sext.; cap. 1. eod. V. 11. 
in Clem.; cap. 1. sq. tit. 14. eod. in Extravg. loannis XXIl.; Suarez l. c. cap. T. 
n. 6. sq. iunct. tract. VII. 1. 8. cap. 7. 8. 9.; Heimbucher 1. c. p. 295. sq.; Kir- 
chenlex. l. c) a Leone X. Const. « Ite» 29. Maii 1517. definitivo modo divisus 
est in Ordinem Fratrum Minorum Conventualium et in Ordinem Fratrum Mi- 
norum de observantia, qui iterum fuerat distinctus in complures « observantias », 
donec a Leone XIIL Const. « Felicitate » 4. Oct. 1897. omnes familiae diversa- 
rum observantiarum denuo perfectius unirentur. Quam familiam Minorum 
Pius X const. « Septimo iam pleno » 4. Oct. 1909 denominavit ab Unione Leo- 
niana. Ex Ordine Fr. M. de observ. prodiit inde ab a. 1525. Ordo F. M. Ca- 
puccinorum, cui Clem. Vll. Const. « Religionis » 3. lul. 1528. approbationem 
impertitus est, atque Paulus V. Const. « Alias » 23. lan. 1619. omnimodam in- 
dependentiam ab aliis familiis religiosis S. Franc. concessit. Cfr. Kirchenlex. v. 
Kapuzinerorden; Heimbucher |. c. p. 315. sq., ubi p. 380. sq. enarratur historia 
Ordinis Fratr. Minorum S. Francisci de Paula (t a. 1507.) atque Ordinis reli- 
giosi de poenitentia (fund. a. 1752.), qui cum ordine mendicante S. Franc. Assis. 
magnam habent similitudinem. Cfr. quoque Kirchenlex. v. Buesserorden. 

(40) Suarez |. c. tract. IX. 1. 2. cap. 6.; Heimbucher |. c. p. 540. sq. 

sendi sunt (41). Denique quartus ex principalibus ordinibus mendi- 
cantibus medii aevi sunt Fratres Eremitae S. Augustini, quos Alex. 
IV. Const. « Jis, quae » 31. Iulii 1255. et Const. « Licet» 4. Maii 
1256. ex variis congregationibus particularibus in unum ordinem 
mendicantium sub Priore generali convenire iussit (42). 

Cum non obstante decreto Concilii Later. IV (cap. 9. X. de 
relig. dom. III. 36.) etiam post a. 1215. novae religiones praecipue 
mendicandium inventae essent, Conc. Lugdun. Il. a. 1274. (cap. 
unic. de relig. dom. III. 17. in Sext) malum radicitus evellere stu- 
duit. Quare omnes ordines mendicantes post Concilium Later. IV. 
inventos nec a Sede Apostolica confirmatos illico perpetuo prohibuit, 
reliquos vero efiam a Sede Apostolica approbatos exceptis quatuor 
ordinibus mendicantibus modo enumeratis successivae cuidam ex- 
stinctioni subiecit (43). Quod decretum ordini Servorum B. M. V. a. 
1233. a septem sanctis viris Florentinis fundato et ab Alexandro IV. 
Const. « Deo grata » 23. Mart. 1256. approbato non levia creavit 
pericula tandem feliciter superata (44). 


36. Detectis trans oceanum novis Americae regionibus et de- 
ficientibus in Europa non paucis populis a fide catholica; per di- 
vinam providentiam factum est, ut novi ordines religiosi novis 
temporibus accommodati fundarentur, atque antiquae religiones ad 
novum redirent zelum et splendorem. Qui novi ordines religiosi ab 
aliis religionibus tum monachalibus tum mendicantibus distincti 
constituerunt novum quoddam genus status religiosi scl. clericorum 
sive presbyterorum regularium (45). 


(41) Suarez 1. c. cap. 10.; Heimbucher 1. c. t. 11. p. 1. sq. 

(42) Suarez |. c. cap. 8. 9.; Heimbucher 1. c. t. I. p. 443.; Kirchenlex. v. Au- 
gustiner. Quodsi in divisione ordinum religiosorum nimia quaedam vis tribua- 
tur regulae generali adoptatae, multi alii ordines religiosi virorum ac mulierum 
non leviter inter sese ratione finis, mediorum, constitutionum discrepantes sub 
Universali rubrica « Augustinianorum » subsumi possunt, at melius aliis reli- 
gionibus aggregantur v. g. Mercedarii, Paulini, Alexiani, Hieronymitae, Fratres 
misericordiae S. loannis de Deo, Ursulinae, Salesianae etc. Cfr. Heimbucher 1. 
c. p. 467. sq. 

(43) Heimbucher |. c. t. I. p. 129. sq. 

(44) Heimbucher 1. c. p. 471. sq. 

(45) Suarez 1. c. tract. 1X. 1. 1. cap. 7. 9.; Silos, Histor. clericor. regular.; 
Heimbucher 1. c. t. 11. p. 33. sq. Ad instar typi ordinis religiosi monialium, qui 
novis temporibus esset accommodatus, S. Franciscus Salesius fundavit « Ordi- 
nem de visitatione B. M. V.» sive Salesianarum; etenim sorores huius congre- 
gationis, quae post fundationem a. 1610. factam iam a. 1618. a Paulo V. ut 

Si tempus originis spectetur, primo loco recensendi sunt Thea- 
tini (46), quos S. Caietanus et Petrus Caraffa (Paulus IV.) appro- 
bante Clemente Vll. a. 1524. instituerunt. S. Antonius Maria Zac- 
caria sociis sibi iam a. 1530. adhibitis Bartholomaeo Ferrari et 
Iacobo Morigia Mediolani pariter ex facultate Clementis VII. Const. 
« Vota » 18. Febr. 1533. concessa iecit fundamenta congregationis 
clericorum regularium S. Pauli decollati, qui vulgo Barnabitae di- 
cuntur (47). Institutum Somaschorum a. 1532. a S. Hieronymo Ae- 
mil. (F a. 1537.) auspicatum per Pauli III. Const. « Ex iniuncto » 
5. Iun. 1540. approbationem obtinuit atque tandem a Pio V. a. 1568. 
ut religio cum votis solemnibus confirmatum est (48). 

Eodem anno 1540. etiam S. Ignatius (T a. 1556.) suum conse- 
cutus est finem exoptatum, ut Societas lesu a se fundata a Paulo Ill. 
Const. « Regimini » 27. Sept. 1540. in veram atque formalem reli- 
gionem erigeretur (49). 

Quibus institutis religiosis postea accesserunt: Clerici regulares 
ministrantes infirmis, qui a S. Camillo a. 1584. fundati primum a 
Sixto V. Const. « Ex omnibus » 18. Mart. 1586. ut simplex con- 
gregatio ecclesiastica et deinde a Clem. VIII. Const. « /llius » 21. 
Sept. 1591. tamquam vera religio sunt approbati; porro clerici pau- 
peres Matris Dei scholarum piarum S. losephi Calasanctii. Quae 
congregatio postquam a. 1597. institui coepta est, a Paulo V. Const. 
« Ad ea » 6. Mart. 1617. ad instar simplicis congregationis reli- 
giosae et tandem feliciter variis superatis difficultatibus et vicissi- 
tudinibus a Clemente IX. Const. « Ex iniuncto » 23. Oct. 1663. 
praeeunte Gregorio XV. Const. « /n supremo » 18. Nov. 1621. denuo 
in veram religionem cum votis solemnibus fuit erecta. Similiter cle- 
rici regulures Matris Dei, quos B. loannes Leonardi a. 1583. coa- 
dunarat in societatem quandam piam, postea a Clemente VIII. a. 1593. 


vera religio cum votis solemnibus approbata est, ex fine suo secundario ad 
curam pauperum et infirmorum atque nunc potissimum ad educationem puel- 
larum destinantur. Cfr. Heimbucher l. c. t. L p. 523. sq. 

(46) Holsten. |. c. t. V. p. 347. sq.; Heimbucher l. c. t. Il. p. 247. sq. 

(47) Pauli III. Const. « Dudum » 25. lul. 1535.; Ferrari 1. c. p. 36. sq.; Kir- 
chenlex. v. Barnabiten; Heimbucher l. c. p. 256. sq. 

(48) Holsten. |. c. t. Ill. p. 199. sq.; Heimbucher |. c. p. 259. sq. 

(49) Institutum Societatis lesu ed. Prag. 1757. et ed. Rom. a. 1869. sq., in 
quo post Litteras Apost. principem locum occupant « constitutiones » a S. Ignatio 
compositae; Suarez l. c. tract. X.; Kirchenlex. v. lesuiten; Heimbucher |. c. p. 
34. sq. 

ad congregationem religiosam votorum simplicium evectam, demum 
per Gregorii XV. Const. « /m supremo » 3. Nov. 1621. ad statum 
religionis cum tribus votis solemnibus promoti sunt (50). 


37. Si ratio habeatur iuris antiqui (cap. 9. X. de relig. dom. 
Ill. 36.) et a Pio V. v. g. Const. « Circa » 29. Mai 1569. constituti 
congregationes religiosae, in quibus solummodo  emittebantur vota 
simplicia, deficiente approbatione apostolica diu essentia status re- 
ligiosi atque legitima exsistentia videbantur esse destitutae (51). At 
quoniam viri docti magnae auctoritatis v. g. Caietanus rigidas iuris 
sanctiones interpretarentur in mitiorem partem (52), et paulatim to- 
lerantia atque adeo approbatio Sedis Apostolicae accederet (53), con- 
gregationes religiosae cum solis votis simplicibus mirum in modum 
auctae sunt. 

Quae congregationes religiosae potissimum praeformatae sunt a 
Tertiariis. variorum ordinum religiosorum vitam communem profi- 
tentibus (54). At ex saeculo decimo septimo aliae congregationes re- 
ligiosae virorum ac mulierum omnino independentes ab antiquis 
ordinibus religiosis ortae sunt. Ex his speciali modo commemoran- 
dae sunt: Congregatio Fratrum scholarum christianarum a S: loanne 
de la Salle a. 1679. nt institutum non clericale sive /aicale fundata 
. et per Bened. XIII. 7. Febr. 1724. approbata (55) ; congregatio cleri- 
corum excalceatorum ss. crucis et passionis D. N. I. C. sive Passio- 
nistarum, quam approbante Benedicto Xlll. a. 1725. S. Paulus de 
cruce inchoavit, atque deinceps complures Rom. Pontifices v. g. 
Bened. XIV. a. 1741. et Clemens XIV. Const. « Salvatoris » 15, Nov. 
1769. confirmarunt (56); congregatio (sacerdotum sub titulo) SS. Re- 
demptoris sive Redemptoristarum vel Liguorianorum: a S. Alphonso 
a. 1732. fundatione primae domus feliciter auspicata per Benedic- 


(50) Heimbucher 1. c. t. 1l. p. 262. sq.; Kircheniex. v. Piaristen; Bonix l. c. 
p. 189. sq. 

(51) Suarez |. c. tract. VIL 1. 2. cap. 15. 16; Bonix l. c. t. l.p. 520. sq. 193. 
Sq. 207. sq. 

(32) Apud Suarez l, c. cap. 16. n. 4. sq. 

(53) Cfr. supra cap. 1. not. 16. 

(54) Suarez |. c.; Heimbucher |, c. t. 1. p. 370. sq. 

(55) Heimbucher |. c. t. 11. p. 280. sq. 338. sq.; Kirchenlex. v. v. Schulbrueder, 
Schulschwestern, ubi etiam alia instituta fratrum et sororum scholis habendis 
destinata recensentur; Balfandier |. c. passim. 

(56) Heimbucher |. c. p. 285. sq. 

tum XIV. 25. Febr. 1749. Sedis Apostolicae obtinuit approbationem, 
cui Pius VI. Const. « Sacrosanctum » 21. Aug. 1789. per extensio- 
nem etiam privilegium exemptionis Passionistis iam 21. Sept. 1771. 
concessum pariter adiecit. Assumptionistae a Jos. Mauritio d'Alzon 
a. 1864; Filii Immac. Cordis Mariae ab A. M. Claret a. 1849; So- 
cietas Verbi Divini ab Arnoldo Ianssen 1825. fuerunt fundatae. etc. 
Congregationes virorum et mulierum ultimis duobus saeculis funda- 
tas enumerare nimis esset laboriosum (57). 


36. Ex congregationibus sive sodalitatibus piis, quae totam sub- 
stantiam status religiosi non habent (58), profecto antiquissimae sunt 
asceteria vel conservatoria (59) virginum solo voto castitatis Deo con- 
secratarum. Nec tempore medii aevi similia instituta defuerunt (60). 
Cum ex saeculo decimo sexto in dies cresceret necessitas novorum 
operariorum in vinea Domini, novae sodalitates piae simpliciori for- 
ma et minoribus obligationibus praeditae militanti Ecclesiae sup- 
petias tulerunt. Huc spectant: Congregatio Oratorii S. Philippi Neri, 
cuius prima fundamenta ab eodem Sancto a. 1564. iacta fuerunt. 
Quae nova societas post erectionem canonicam per Gregor. XIII. 
Constit. « Copiosus » 15. lul. 1575. cum iure condendi statuta con- 
cessam a Paulo V. Const. « Christifidelium » 24. Febr. 1612. ap- 
probationem suorum statutorum consecuta est (61). 

Congregatio Oblatorum SS. Ambrosii et Caroli a. 1578. originem 
duxit a S. Carolo atque post suppressionem a. 1844. peractam denuo 
Mediolani a. 1848. et praesertim in Anglia a. 1857. restaurata est (62). 


(57) Heimbucher |. c. p. 288. sq.; Bizzarri |. c. p. 796. sq.; Arch. f. k. K. t. 
XVII. p. 452. sq. Inter congregationes religiosas mulierum, quae sunt numero- 
sissimae, saltem speciminis causa pro diversitate operum misericordiae alle- 
gari possunt: Sorores S. Caroli Borromaei, Boni Pastoris, S. loseph, SS. Cord. 
lesu, Virgines Anglicanae aliaeque. Cfr. Heimbucher 1. c. p. 307. sq.; Kirchenlex. 
v. v. Barmherz. Schwest., Engl. Fraeulein, Herz lesu. 

(58) Cfr. supra. n. 21; Heimbucher 1. c. t. 1l. p. 278. sq 

(99) Suarez l. c. tract. IN. 1. I. cap. 10. iunct. Wilpert i in Act. theol. Oenip. 
t. Xlll. p. 302. sq.; Schiwietz in Arch. f. k. K. t. 78. p. 14. sq.; Kirchenlex. v. 
Nonnen; H.imbucher |. C. t. l. p. 58. sq. 60. sq. 84. sq. 

(60) Cap. 43. S 5. de elect. 1. 6. in Sext. ; cap. 1. de relig. domib. Ill. 11. in 
Clem.; Suarez l. c. tráct. VII, 1. 2 cap lE MO tract IX. 13D 2L 
sq.; Heimbucher 1. C. t. ll. p. 326. sq. 442. sq. 

(61) Heimbucher |. c. p. 341.; Kirchenlex. v. Philipp Neri. 

(02) Heimbucher 1. c. p. 336. "E Kirchenlex. v. v. Ambrosianer, Oblaten- 
congregationen, 

Congregatio doctrinae christianae sive Doctrinariorum a canonico 
de Bus a. 1592. fundata, cui Clemens VIII. Const. « Exposcit » 23. 
Dec. 1597. approbationem dedit, post revolutionem gallicam paucas 
communitates retinet (63). 

Congregatio presbyterorum. missionis sive Lazaristarum, in quam 
S. Vincentius a. 1624. primos coadunavit sodales ab Urbano VIII. 
Const. « Salvatoris » 12. Ian. 1632. et Alexandro VII. Const. « Ex 
commissa » 22. Sept. 1655. approbatione Sedis Apostolicae singulari 
quodam modo munita est (64). Praeter congregationes S. Sulpitii et 
Eudistarum et alias quasdam minores saec. 17. vel 18. institutas, 
ultimo saeculo complures congregationes a viris religiosis et gloriae 
Dei atque saluti proximorum studiosis fundatae sunt v. gr. pia So- 
cietas Pallottinorum, Congregatio S. Spiritus, et Immaculatae Cordis 
Mariae, institutum  Salesianorum et aliorum, quos recensere nimis 
esset longum (65). Multo minus enumeratio, praesertim completa, 
etiam ad pias sodalitates feminarum potest extendi (66). 


CAPUT IV 


` 
DE USU ET VI VERBORUM IN QUAESTIONIBUS DE RELIGIOSIS 


39. Usus diversorum verborum in quaestionibus spectantibus 
statum religiosum fuit varius in progrediente evolutione vitae reli- 
giosae. Ne autem propter diversum usum eiusdem vocis confusio 
et dubium in ipsa lege oriantur, merito Codex in renovanda et or- 
dinanda integra legislatione canonica de religiosis, diversorum ver- 
borum usum et vim can. 488 definivit, in hac materia sequens 
legislatorem romanum, qui in ultimo libro Pandectarum specialem 
titulum apposuit « De verborum significatione (L, 16); dum extra 
hanc materiam vis et usus alicuius vocabuli prout occasio sese of- 
fert aut res postulat explicatur. 


40. Religio, licet passim significet peculiarem virtutem, qua 
Deo debitus cultus tribuitur, nonnumquam sumitur pro societate vi- 


(63) Heimbucher 1. c. p. 338. sq.; Kirchenlex. v. Doctrinarier. 
(64) Heimbucher |. c. p. 335. sq. 

(65) Heimbucher 1. c. p. 326. sq.; 384. sq. 

(66) Feimbucher |. c. p. 422. sq.; 450. sq. 

sibili eorum qui verum Deum colunt, ut cum dicitur religio chri- 
stiana; nonnumquam significatione magis particulari pro communi- 
tate seu societate personarum, quae per specialem vivendi modum 
sese divino obsequio mancipant, quod peculiari ratione praestatur 
per emissionem votorum, sic dicitur religionem: ingredi, religionem 
profiteri, et distinguntur varii coetus huiusmodi hominum seu variae 
familiae religiosae v. gr. religio Dominicanorum etc. Hoc ultimo sensu 
sumitur hoc loco. 

Quare in iure Codicis vox religio est commune et generale no- 
men quo designantur diversae familiae religiosae, in quibus sub- 
stantia status religiosi ad normam novi iuris servatur. Antiquo iure 
vocabulum religio, praesertim cum addito formalis, designabat fa- 
miliam religiosam cum votis solemnibus; et vocabulum generale 
et commune ad designandas quasvis familias religiosas immediate 
ante Codicem erat institutum religiosum (1), unde partitio instituto- 
rum religiosorum in instituta votorum solemnium et votorum sim- 
plicium; quae partitio in iure Codicis applicatur verbo religio et di- 
stinguuntur religiones votorum solemnium et votorum simplicium. 

Declaratio vocabuli religio in memorato can. 488 continet par- 
ticularis status religiosi notionem, dum dicitur esse: « societas a 
legitima ecclesiastica auctoritate approbata, in qua sodales, secun- 
dum proprias ipsius societatis leges, vota publica, perpetua vel 
temporanea, elapso tamen tempore renovanda, nuncupant, atque ita 
ad evangelicam perfectionem tendunt»; quae descriptio continet 
omnia elementa status religiosi supra proposita. 


41. Ordo religiosus et Congregatio religiosa sunt duo vocabula 
quibus nunc omnes familiae religiosae dispescuntur in duplicem 
classem; et vocabulum Ordo reservatur illis familiis religiosis, in 
quibus vota solemnia ex instituto nuncupantur, non quidem neces- 
sario ab omnibus sodalibus, sed saltem ab aliquibus prout cuiusque 
religionis ferant Regulae et Constitutiones; vox vero Congregatio 
illis religionibus reservatur, in quibus vota dumtaxat simplicia emit- 


(1) Normae S. C. Ep. et Reg. 28. lun. 1901 Congregationes religiosas voto- 
rum simplicium nomine Instituti votorum simplicium designarunt ; quae appel- 
latio adhuc recurrit post Codicem in Normis reformatis n. 6. (A. A. S. XIII, 312) 
et in Decr. S. C. de Relig. (30. Nov. 1922) de relatione quinquennali (A. A. S. 
XIV, 278). Quare etiam post Codicem appellatio Institutum religiosum adhiberi 
potest ut synonyma vocis religio. 

tuntur sive perpetua sive temporanea, nec de iure communi fieri 
potest ut in aliqua congregatione religiosa aliqui ex religiosis li- 
gentur votis religiosis solemnibus, cum vel per ipsum legitimum 
transitum religiosi solemniter professi ad Congregationem aliquam, 
emissis in hac votis, solemnitas ipso iure extinguitur, ut edicitur 
can. 636. 

Congregatio monastica. Prout nunc existunt et secundum 
Codicis conceptum, sunt plurium monasteriorum sui iuris inter se 
coniunctio sub eodem Superiore. Coniunctio est inter ipsa mona- 
steria non inter singulos religiosos, atque eo spectat ut facilius con- 
servetur regularis observantia et vitetur relaxatio v. gr. per visita- 
tionem diversarum domorum a Superiori Congregationis institutam, 
sine detrimento tamen autonomiae singulis domibus competentis. Quae 
consociatio seu moralis coniunctio duplici ratione fieri solita est, 
vel quia plures domus ab una praecipua traxerunt originem vel 
quia plures domus eamdem receperunt reformationem. Multiplicatae 
autem sunt huiusmodi Congregationes postquam ex praescripto Conc. 
Tridentini (sess. XXV. cap. 8. de regul.) et ad normam const, lnno- 
centii III (cap. 7. X. de statu monach. Ill, 35) plena quadam ex- 
emptione non debebant gaudere ea monasteria, quae generalibus 
capitulis non subessent nec suos haberent ordinarios regulares vi- 
sitatores. Plures tales Congregationes fundarunt Patres Benedictini 
sub Leone XIII sub Praesidentia unius ex Abbatibus unitorum mo- 
nasteriorum: et praeterea ex variis Congregationibus nova unio seu 
foederatio inita fuit, cui praeest Abbas Primas, Romae residens (2). 


42. Religio exempta ea dicitur, quae iurisdictioni Ordinarii 
loci subducta est. Quae exemptio ex iuris communis privilegio com- 
petit omnibus Ordinibus sive virorum sive etiam mulierum, modo 
agatur de ordine mulierum cuius religiosae subsint Superioribus re- 
gularibus (can. 615 iunct. can. 488, 7°). Congregationes religiosae 
de regula non sunt exemptae; quae vero exemptionem habent, eam 
habent ex speciali concessione seu indulto, cuius terminis stricte 
standum est; tales sunt Passionistae et Congr. SS. Redemptoris. 


(2) Cir. Const. « Summum » 12. Iul. 1893, iunct. S. C. Ep. et Reg. 16. Sept. 
1833 in A. S. S. XXVI, 371, 743. De Archiabbatibus, Abbatibus Generalibus, 
Praesidibus qui praepositi sunt huiusmodi Congregationibus cfr. ex antiquis, 
Tamburinium, De iure abbatum 1, d. 3, pag. 14 sq. ex recentioribus Molitor, 
luris regul. selecta capita, passim. Cfr. Chelodi, De personis n. 245. 

Religiones iuris pontificii vel dioecesani. Priores illae sunt, 
quae aliquam approbationem pontificiam obtinuerunt saltem per de- 
cretum laudis; posteriores illae sunt, quae ab Episcopis, praehabita 
licentia S. Sedis, erectae sunt, sed nondum aliquam pontificiam ap- 
probationem obtinuerunt nequidem per decretum laudis. 

Religio clericalis illa dicitur in qua plerique sodales sacer- 
dotio augentur. Plerique significat potiorem notabilem partem, quam 
constituunt qui iam actu sacerdotio aucti sunt aut ad sacerdotium 
destinantur et praeparantur. Laicalis dicitur religio cuius sodales 
nec sunt sacerdotio aucti nec ad sacerdotium  destinantur, tametsi 
nonnulli adsint sodales religiosi pro spirituali servitio aliorum sa- 
cerdotio aucti. Cfr. supra n. 23 de antiqua oppositione inter ordines 
clericales et monachales. 


43. Domus religiosa est domus seu particulare domicilium 
alicuins religionis; quae dicitur regularis si pertineat ad aliquem 
Ordinem. lure praecedenti domus religiosa erat vox generica desi- 
gnans praeter monasteria omnia loca pia auctoritate Episcopi aut 
similis Praelati erecta, velut ecclesias, templa, sacella, xenodochia 
pro peregrinis pauperibus, nosocomia pro infirmis, orphanotrophia 
pro pueris ant puellis expositis vel orphanis educandis; item con- 
Iraternitates, congregationes, montes pietatis aliaque loca ad caritatis, 
misericordiae, religionis opera aliumve pium usum destinata (3). 
Dicebatir autem. domus (vel locus) religiosa per oppositionem ad 
domuur (vel locum) piam, quae videlicet ad finem pium seu reli- 
giosum ex privata fidelium voluntate sine  deputatione auctoritatis 
ecclesiasticae essent destinatae. 

Ad designandam domum religiosam a Codice etiam adhibetur 
vox monasterium, non solum loquendo de monialibus, sed etiam 
de religiosis viris quoad domos religiosas, quae sunt sui iuris seu 
independentes, Cfr. v. er. can. 632 sq. — De facto etiam ante Codi- 
cem, sicut pro mulieribus monasterium significavit domum ubi esset 
vel esse deberet clausura papalis, ita praesertim pro domibus reli- 


(3) Cfr. rubr. tit. 36. L. Ill. Decretalium « De religiosis domibus, ut Epi- 
scopo sint subiectae » et Commentatores in hunc tit.; cap. 4 et cap. fin. h. t.; 
can. 23. C. 23. q. 8. Cfr. Van de Burgt, de ecclesiis pag. 264 sq., 273 sq. Cfr. 
quoque Codic. lustinianeum 1. 1, tit. 2, 3. 

giosorum virorum monachorum adhibebatur vox coenobium, mona- 
sterium, domus monachorum (4). 

Quae domus religiosae dividuntur in formatas et non for- 
matas. Ut sit formata requiritur ut in ipsa degant sex saltem reli- 
giosi professi, quorum saltem quatuor sint sacerdotes si agatur de 
religione clericali. 

Provincia dicitur plurium religiosarum domorum inter se con- 
iunctio sub eodem Superiore, partem constituens eiusdem religionis. 
Talis Superior dicitur Provincialis, habens auctoritatem propriam 
ac mediam inter Superiorum Generalium et Superiorum localium 
auctoritatem. Quae divisio Ordinis in provincias proprie dictas sup- 
ponit Ordinem hierarchice organizatum: unde illa primo facta est a 
S. Francisco in Capitulo generali a. 1217; simili modo inducta est 
in capitulo generali PP. Praedicatorum a. 1220. Qui praelatus me- 
dius solet deesse in Ordinibus monachalibus atque etiam in mo- 
nialibus. A provincia sensu huius canonis intellecta differt unio 
mere moralis plurium conventuum seu monasteriorum, quae non 
reguntur a Provinciali. 

Quoad singularia membra religiosi instituti, dicuntur religiosi 
qui vota nuncuparunt in aliqua religione, unde novitii non proprie 
appellandi sunt religiosi nisi cum addito religiosi novitii. Dicuntur 
autem religiosi votorum simplicium qui vota nuncuparunt in aliqua 
Congregatione religiosa; quoniam autem etiam in Ordine, ante so- 
lemnia vota, simplicia vota sunt praemittenda, etiam hi qui non- 
dum solemnibus votis sunt adstricti dici possunt religiosi votorum 
simplicium talis ordinis vel melius professi votorum simplicium. 
Regulares dicuntur qui vota professi sunt in aliquo Ordine sive 
solemnibus sive simplicibus dumtaxat votis sint adstricti (5). Quoad 


(4) Monasteria monachorum etiam dicuntur Abbatiae, quia ipsis praeest 
Abbas. Vocabulum conventus proprie adhibitus fuit ad designanda domicilia 
mendicantium. Nonnullae domus religiosae speciali nomine designantur ex fine 
ad quem destinantur: inde nomina novitiatus, collegium, residentia et alia similia. 

(5) Ante Codicem erat res controversa an vocabulum regulares, extra So- 
cietatem lesu, pro qua aderat solemnis declaratio Gregorii XIII. const. « Ascen- 
dente Domino » (25. Maii 1584), posset applicari professis votorum simplicium 
in Ordinibus religiosis, imo vel ipsa appellatio stricte religiosi; quae ultima 
quaestio potius versabatur de denominatione iuridica, non de ipsa essentia 
status religiosi quae omnino habetur in professione votorum simplicium. Cfr. 
discussiones habitas apud S. C. EE. et Reg. post Pii IX decret. « Neminem » 
19. mart. 1857 apud Bizzarri, Collect. p. 802, p. 796: in qua praecedente de- 
nominatione iuridica videtur facta distinctio inter appellationem vere religiosi 
et stricte religiosi. 

religiosas feminas, sororum nomine designantur religiosae votorum 
simplicium; monialium nomine religiosae votorum solemnium, item- 
que religiosae, quarum vota ex instituto sunt solemnia sed pro 
aliquibus locis ex Apostolicae Sedis praescripto sunt simplicia, nisi 
ex rei natura aut ex sermonis contextu appareat agi de feminis re- 
ligiosis solemni voto adstrictis. — Huc pariter pertinet appellatio 
professus (vel a) votorum simplicium aut solemnium, perpetuorum 
vel temporaneorum. 


44. Superiores Maiores ex iure Codicis dici debent: Abbas 
Primas, Abbas Superior Congregationis monasticae; Abbas mona- 
sterii sui iuris licet ad monasticam Congregationem pertinentis, Su- 
premus religionis Moderator, Superior provincialis, eorumdem Vi- 
carii aliique ad instar provincialium potestatem habentes, quales 
sunt in nonnullis Ordinibus Visitatores (6). 

Verus conceptus monasterii seu domus sui iuris is videtur esse, 
quod communitas religiosa, quod ad universam religiosam disci- 
plinam attinet, seipsam regat per Praelatum religiosum non a Su- 
periore altiore deputatum sed a se electum, praeter quem in interno 
regimine alium non habeat ordinarium Superiorem. Vermeersch, Pe- 


(6) Cum etiam Abbates monasterii sui iuris ex hoc solo quod praesunt 
tali monasterio dicantur Superiores maiores, satis apparet hanc appellationem 
non pendere ab eo, quod qui tali nomine designatur habeat sub se Superiores 
minores, nam in pluribus monasteriis sui iuris illi Superiores minores sub 
Abbate non habentur, et qui designatur nomine Prioris ut plurimum non est 
nisi officialis ornatus potestate ab Abbate delegata Cfr. Molitor, Relig. iuris 
capita etc. n. 486. Porro Abbatiae dantur quae non habent domos a monasterio 
dependentes. Potius ergo appellatio desumitur ab eo quod in eadem religione 
non habeat Superiorem altiorem a quo omnino dependeat in gubernatione sub- 
ditorum; tali Superiori ius tribuit ampliorem competentiam etiam ad maiores 
actus, quos ius reservat Provinciali ubi domus non sui iuris est membrum 
alicuius provinciae. 

Inde etiam videtur inferri Abbatissam posse dici Superiorissam maiorem, 
quamvis ob defectum iurisdictionis ecclesiasticae ipsi non competant plura 
quae ius tribuit Superioribus maioribus. Cfr. Vermeersch, Periodica t. X p. (9); 
nec subordinatio, quam monialium monasteria habent erga Episcopum et for- 
tasse etiam erga Superiorem regularem, impedit quin illa sint sui iuris, si 
modo Superiorissa quae monasterio praeest non habeat suam potestatem de- 
pendentem et limitatam per subordinationem ad Superiorissam altiorem inter- 
nam. Cfr. Molitor op. cit. n. 444. 

Per se non videtur repugnare quod etiam in Congregationibus religiosis 
aliqua existat domus sui iuris. De Meester, luris can. comp. ll. p. 383, not. 7.; 
Vermeersch |. c. 

riodica X, p. 7: De Meester 1. c. Il, p. 383. not. 7. Cui couceptui non 
obstat unio in monasticam Congregationem, quae ex cai, A88 est 
praecise unio plurium monasteriorum suf iuris sub eodem Superiore; 
nec ratio habetur abbatiae vel prioratus depetdentis, qui unii coun- 
stituunt cum monasterio cui subordiuantur nee proinde nuiuitur 
directe et per se sed consequenter. ad unionem monasterii a quo 
dependent. Quare monasteria quae sunt et manent sui iuris, diti 
in Congregationem monasticam coeunt, sunt wonasteria inter se 
foederata, non alia aliis subordinata et altior Superior qui Congre- 
gationi praeest, potius quam superiorem gradut auctoritatis, liabet 
inspectionem, vigilantiam in domos unitas et fortasse earum. te- 
praesentationem quoad certa negotia externa pari ratione ad inte- 
resse omnium domorum pertinentia, Cfr. Vermeersch |. e. p. |S} ubi 
horum Generalium Superiorum auctoritatem satis apta similitudine 
aequiparat auctoritati Vicarii foraąanci vel Metropolitae. — Fatemdiui 
est in nonnullis casibus non statin apparere utrum aliquis Ordo 
vel Congregatio sit plurium monasteriorum mera foederatio, an po- 
tius organizata sit ad modum Ordinum et Congregationum recen- 
tiorum; cum non desint antiqui Ordines qui modernis iu haec parte 
assimilentur, sicut alii non adeo antiqui cum moderua organizatione 
plura retineant, quae sunt vestigia antiquae organizationis moii- 
chalis (7). 


45. Ad usum verborum iu iure Codicis pertiuet ctiam can. 490, 
ubi sancitur: « Quae de religiosis statunntur, etsi masculino voca- 
bulo expressa, valent etiam pari iure de mulieribus, nisi ex con- 
textu sermonis vel ex rei natura aliud coustet » (8). Ut per se pa- 
tet regula non valet sensu inverso. 


(T) Vermeersch |. c. Commemorat Cístercieuses tamquam: relinentes mona- 
steria sui iuris, excepta tamen Congregatione italica antiquae observantiac; 
Congregationem Vallumbrosanam monasteria habentem sine antiqua autonorniia, 
dum abbates locales generali subordinavit. Pariter exhibet canonicos Prac- 
monstratenses retinentes adhuc abbatias sui inris, quibus iam. carent canonici 
Lateranenses et Crucigeri. Ex iitteris Pli X 4, Aug. 1912 ad Ministri: generu- 
lem Ord. Praedicatorum, quibus ipsis Hit iex sodales ad Provinciam, non ad 
determinatam domum adscribendi, apparet. apud PP, Praedicatares satis din 
durasse morem adscribendi religiosos determinato coenoblo, quod proprinm 
fucrat monachorum. 

(8) Etiam in iure Romano similis aderat dispositio, qaae Inridicum ser- 
monem reddit expeditiorem, v. gr. Utplanas In. L. 195, D. 50, t6: « Pronuntiatio 
sermonis in sexu masculino, ad utrumque sexum plerumque porrigilur »; et 

46. Personae familiae religiosae. Religiones, si solummodo 
consideretur relatio ad statum religiosum (praescindendo a hierar- 
chia ordinis vel iurisdictionis) potissimum constituuntur novitiis 
atque professis votorum simplicium vel solemnium, temporaneorum 
vel perpetuorum. Quibus gradibus pro diversitate religionum ante 
novitiatum accedunt alii quidam ordines praeparatorii veluti postu- 
lantium, | oblatorum, donatorum (9), de quibus iura particularia re- 
ligionun sunt consulenda. 

In plerisque ordinibus atque in pluribus quoque Congregatio- 
nibus illa constitutio viget, quae in hierarchia ordinis suum habet 
fundamentum. Alii enim sodales sunt clerici aut saltem ad clerica- 
tum destinati, alii sunt /aici ad labores domesticos deputati, qui 
ad clericalem statum transire non possunt neque partes habent in 
regimine religionis (10). Quae distinctio ab antiqua constitutione 
monasteriorum, in quibus omnes tere monachi erant laici, prorsus 
fuit aliena. At postquam S. Gualbertus saeculo undecimo gradum 
fratrum laicorum vel conversorum in sua congregatione introduxit, 
mox alia instituta religiosa etiam monachalia eius exemplum sunt 
secuta, et praesertim ordines mendicantium et clericorum regularium 
pro sua deputatione ad ministeria sacra (11). Quod discrimen inter 
presbyteros et laicos etiam in congregatione religiosa non ita est 
exaggerandum, « ut non unam, sed duplicem congregationem consti- 
tuant » (12). 


Gaius in L. 152. eod.: « Hominis appellatione tam feminam quam masculum 
contineri non dubitatur »; cfr. quoque L. 84, 116, 172 cod. — Propter clausulam 
exceptivam haud raro aderunt difficultates in applicandis mulieribus praescripta 
omnia Codicis masculino vocabulo expressa v. gr. non omnes consentiunt circa 
can. 488, n. 8, si inde inferatur quod Abbatissa parvuli monasterii 12 monia- 
lium veniat sub nomine Superioris Maioris. 

(0) Cap. 3. X. § 4, cap. 24. X. de privi V, 33; cap. 9 de privil. V, 7. in 
Sext.; cap. 1. de decim. IIl, 8. In Clem.; Conc. Trid. sess. XXIV, cap. 11. de 
ref. (de antiquls donatis et oblatis); Anal. lur. pont. t. VIII, col. 2191 sq. (de 
oblatis ord. relig.); Heimbucher 1. c. t. |. p. 129, t. Il. p. 268; Benedictus XIV, De 
syn. dioec. 1l. Vl, cap. 3. n. 3. sq.; Ferrari |. c. p. 22, 55, 117 (de Barnabitis); 
S. C. Ep. et Reg. 24. Febr. 1860 (de Carthusianis) apud Bizzarri p. 902; Bat- 
tandier 1. c. p. 85 sq. (de postulantibus). Quod institutum postulantium in Codice 
firmatum fult can. 539. 

(10) Cap. 32, S 1. de elect. I, 6. in Sext.; Piaf t. 1, pag. 101.; Bouix t. ll. 
p. 506.; Ferraris, Bibl. v. Regularis professio n. 89. 

(11) Heirmbucher 1. c. t. 1. p. 128 sq. 210; Battandier p. 46. 

(12) S. C. Episc. et Reg. 2. Mart. 1861, ad 4; Battardier p. 47. sq. 

Ipsae quoque monialium et sororum congregationes, exceptis 
sororibus S. Vincentii et recentiori tempore aliis pluribus, hanc 
distinctionem imitatae sund; constitui. euim solent. c/]rorístis (velatis), 
ad chorum (magisterii) deputatis et conversis, quae curant rem 
domesticam nec votum habere solent in capitulis (13) uec ad statum 
choristarum transire possunt (14). Porro S. C. Episc. et Reg. tertiam 
quamdam classem sororum v. gr. « parvarim sorormm » uou solebat 
approbare atque exigebat, ut singulae domus instituti religiosi per- 
mixtiui ex sororibus clioristis et conversis constituereutur (15). 


CAPUT V 

47. Ut supra n. 24 not 17 dictum est iu illis religionibus in qui- 
bus Regulae opponuntur. Constitutionibus, regula significavit normas 
quasdam generales ad perfectionem religiosam obtinendam àb An- 
tiquo quodam Antistite conditas; Constitutiones normas particu- 
lares ad regulam magis determinandam et in praxi applicandam 
plerumque a Capitulis vel Praelatis religionum conditas, Mae haud 
raro obtinuerunt. Pontificiam approbationem, et ideo vel ex hoe ti- 
tulo vel ex auctoritate sancti fuudatoris cousiderabautur ut perpe- 
tuae, immutabiles; porro cum continerent generalia principia vilae 
spiritualis et religiosae poterant esse communes pluribus religioni- 
bus; constitutiones vero maioris mutabilitatis characterem habebant, 
Sic tres primi Ordines S. Francisci liabent eamdem Regulam, sed 
diversis utuntur. Constitutionibus. 

Receutiori tamen usu a saec, XVI. Constitutiones. sipuificariut 
regulas primarias et fundamentales; regulae vero dictae sunt magis 
minutae et particulares normae. lta haud raro apud clericos. re- 
gulares. 


(13) Helmbucher V. c. 4. V. p. 212; Battamtier p. AG sq. Cfr. de inre eligeudi 
conversarum ob consuetudinem particularem. approbato, S. C. BE. et Reg. (8. 
April. 1698, 4. Dec. 1669 apud Ferraris v. Abbatissa u, 25, 

(14) S. C. EE. et Reg. 9. lum, 1800. ad 12,; Battardier p. 47. 

(15) S. C. EE. et Reg. 16. Aug. (801, 9. Sept, 1802; Buttundier p. 48 sq. 
132 sq. 

Normae autem pro approbandis novis Institutis, cap. 4. n. 22 
decernunt excludendos esse a textu Constitutionum terminos iuris 
canonici qui Congregationibus religiosis applicari non possunt, ex. 
gr. Regula etc. quorum loco respective dicendum est Constitutio- 
nes etc. 

Idcirco Codex can. 489. cum de vi iuris particularis religio- 
sorum sub novo iure Codicis agit commemorat Regulas et particu- 
lares Constitutiones; et can. 488. n. 1. Regulis et Constitutionibus 
dat nomen legum. 


48. Habemus ergo quod religiosi ut tales (1) regantur 1°) le- 
gibus iuris communis pro ipsis constitutis (ius singulare religioso- 
rum); 2°) deinde regulis, constitutionibus, statutis, quae possunt 
esse leges in sensu stricto vel solum in sensu lato prout procedant 
a potestate legifera vel a potestate mere oeconomica seu dominativa. 
Sunt autem religiones, v. gr. mendicantes, quae habent potestatem 
veras leges condendi pro communitate religiosa, quin necessaria 
sit approbatio R. Pontificis; in his si observatae sint omnes con- 
ditiones pro usu potestatis legiferae tenendum est praecepta ita im- 
posita religioni habere rationem verae legis. Quodsi regulae vel 
constitutiones pontificiam approbationem obtinuerunt, haec appro- 
batio potuit esse data in forma communi vel in forma specifica. 
Approbatio in forma communi data regulis vel constitutionibus, ea- 
rum naturam non mutat sed relinquit in propria ipsarum vi, et ex 
natura rei talis approbatio est conditionata, si videlicet nihil con- 
tineant contra ius commune, cui derogare potestas inferior non 
potest; cum autem talis approbatio datur, quae sine examine non 
datur, supponitur illa conformitas cum iure communi, quam tamen 
non supplet, si desit. Si vero Constitutiones sint approbatae a Rom. 
Pontifice in forma specifica, ipsis tribuitur vis aut legis particularis 
Pontificiae, quae iuri communi contraria esse potest, aut potius pri- 
vilegii praeter vel contra ius commune, cum Rom. Pontifex non 
intendat in danda tali approbatione convertere Constitutiones in 
veras leges Pontificias sub peccato obligantes. 3?) Tandem religiosi 
reguntur privilegiis et indultis a Sede Apostolica concessis sive 
praeter ius sive contra ius commune aut particulare religiosorum, 


(1) Per se patet religiosos in quantum sunt fideles vel clerici regi iure 
communi pro fidelibus aut pro clericis constituto. 

quibus privilegiis magna ex parte sistitur discrimen inter varias 
religiones eamdem speciem vitae religiosae profitentes. 


49. Relatio novi iuris cum Regulis et Constitutionibus. Re- 
gulis et Constitutionibus, ut proprio suo et peculiari iure reguntur 
religiones. In can. 488, I. dicuntur propriae religiosorum leges, et, 
ut ex eodem canone deducitur, complectuntur totum ius peculiare 
religiosorum, sive sint regulae, sive constitutiones, sive alia legitima 
statuta vel ordinationes. Eodem promiscuo modo significatur ius 
peculiare religiosorum a iure communi distinctum aliis locis; v. gr. 
495, 82. per verbum legis, can. 507 per verbum constitutiones ; can. 
163, 168 per verbum peculiaris vel particularis legis, per verbum 
statuta can. 20, 160; per ius particulare can. 101. 

Regulae et Constitutiones possunt esse, ut dictum est, verae 
seu strictae leges, vel simplicia statuta, praescripta, ordinationes ; 
aliquae enim religiones potestatem habent legiferam, qua aliae ca- 
rent. Canon 489, ubi declaratur relatio cum novo iure, praescindit 
a natura iuridica et refert ius peculiare religiosorum, quod venit 
sub nomine Regularum et Constitutionum, sive harum praescripta 
naturam habeant verae legis, sive strictae legis vi careant. 


50. Possunt esse datae: 1? ex potestate externa infra Rom. Pon- 
tificem, vel ex potestate interna sive legifera sive non. Plerumque 
erunt approbatae a S. Sede in forma communi seu cum clausula 
generali quae earum naturam iuridicam non mutat. His plene ap- 
plicatur praescriptum can. 489. Sc.: a) si sint praeter ius et cano- 
nibus novi Codicis non sint contrariae, vim suam servant. Eas can. 
489 expresse praeservat, ideoque applicationem obtinet generale 
principium can. 6. n. 6. Quae praeservatio efficit ut in multis ca- 
sibus statutum praeservatum naturam induat iuris suppletorii iuris 
communis Codicis, velut dum Codex modum cuiusdam rei exequen- 
dae praescribit et praeservat alium modum in Constitutionibus de- 
signatum (Cfr. v. gr. can. 494, 82; 532; 560. etc.); nonnumquam 
vero potius induit naturam iuris completorii, quo complentur et 
magis determinantur iuris communis praescripta; nec tamen inde 
naturam iuridicam induit verae legis Pontificiae, illa enim praeser- 
vatio, cum feratur in statutum in particulari non cognitum non po- 
test habere vim nisi approbationis in forma communi seu generali. 

b) Si Regulae vel Constitutiones, de quibus hoc loco, sint ca- 
nonibus Codicis contrariae, abrogatae manent per Codicis promul- 

gationem, nisi ipse Codex in particulari de contrario caveat. Quae 
abrogatio can. 489 statuta cohaeret cum generali principio can. 6. 
n. 1., modo oppositio sit vera et certa; nam in casu dubii potius 
obtinet principium can. 6. n. 4. Quodsi in illa Regula vel Consti- 
tutione contineatur aliquod privilegium usque ad publicationem Co- 
dicis vigens et canone Codicis contra quem militat non revocatum, 
ut per se patet, manet iam ex ipso generali principio can. 4., nec 
in tali casu habetur oppositio vera cum novo iure Codicis, quod 
complexive sumendum est, sed cum determinato dumtaxat canone, 
qua oppositione non obstante, praeservatur (cfr. v. gr. can. 505, 
580 etc.). Complexus universi iuris in Codice expressus non solum 
continet praecepta et prohibitiones, sed etiam privilegia contra illa 
praescripta et legitimas consuetudines. Unde infertur non abrogari 
per Codicem, cui vere non opponuntur, illos Regulae vel Constitu- 
tionum articulos, qui continent legem communem tunc vigentem cum 
illi articuli conditi sunt, licet illud ius commune propter silentium 
Codicis sit abrogatum (can. 6. n. 6); non enim illa norma Consti- 
tutionum redditur opposita Codici, per hoc quod ius antiquum sit 
abrogatum; est manetque praeter ius Codicis, nec per abrogationem 
legis antiquae abrogatum est ius peculiare religionis in illo articulo 
contentum et novo iuri non contrarium. 

2°) Illa Constitutionum praescripta, quae "ISI approbata a 
Rom. Pontifice in forma specifica, licet in Constitutionibus refe- 
rantur, per talem approbationem iuridicam naturam mutarunt et ad 
instar legis Pontificiae nacta sunt ac induunt naturam privilegii fun- 
dantis ius quaesitum, ideoque manent tametsi novo iuri contraria, 
nisi expresse reprobentur. 


51. Scholion. Principia hoc can. 489 sancita, lucem praebere 
debent correctionibus inducendis in Regulis vel Constitutionibus 
ante Codicem legitime vigentibus ut conformentur Codicis prae- 
scriptis. Quas correctiones fieri praescripsit S. Congregatio de Re- 
ligiosis eiusdem Congr. examini subiciendas. Cfr. Decreta 26 lunii 
1918 (A. A. S. X, 290); 31 Mart. 1919 (A. A. S. XI, 233); 26 
Oct. 1921 (A. A. S. XIII, 538). 

CAPUT VI 


DE PRAECEDENTIA INTER RELIGIOSOS 


52. Praecedentia est ius aliquod, vi cuius una persona physica 
vel moralis honoratiorem locum prae aliis tenet in congressibus aut 
anteponitur aliis in aliquo actu peragendo v. gr. in emittendo suf- 
fragio. Si canon noster conferatur cum can. 106, ubi ponuntur ge- 
neralia principia de praecedentia, apparet praecedentiam immediate 
fundari in excellentia et majoritate et spectare ad constituendum 
ordinem inter personas, non praecise subiectionem; quare maioritas, 
quae iurisdictionem importat, etiam in conceptu subiectionis alio- 
rum in quos illa iurisdictio habetur simul dicit excellentiam supra 
personas subiectas, cui debetur reverentia et consequenter hono- 
ratior locus aut primus locus in actu aliquo ponendo. 


53. Praecedentia potest considerari: a) inter religiosos et laicos; 
b) inter religiosos diversarum religionum; c) inter religiosos et 
clerum saecularem. 

a) Quamvis religiosi, praecipua quadam ratione teneantur, 
quantum in ipsis est, sequi Christi D. consilia, ut videlicet velint 
potius ad exemplum Christi D. aliis ministrare et nulli anteponi, 
nihilominus ut debitus ordo servetur ius ipsis tribuit praecedentiam 
supra laicos ob peculiarem mancipationem divino servitio, quam 
faciunt in sua professione qua constituuntur personae sacrae; quam 
praecedentiam habent sive seorsim sive collectim procedant. Ius 
ipsos aequiparat clericis, quorum privilegia participant et a laicis 
fidelibus in honore habendi sunt. Haec autem praecedentia ipsis 
non debetur, praesertim in congressibus civilibus, si simul inve- 
niantur cum laicis in alta dignitate civili constitutis, licet etianı ab 
his debeantur alia honoris et aestimationis signa (1). 

b) Inter ipsas religiones, 1?) religiones clericales praecedunt 
laicalibus, licet hae ratione votorum solemnium, antiquitatis, exem- 


(1) Quae praecedentia religiosorum, etiam religiosarum, supra simplices 
laicos optimum fundamentum habet in hoc quod religiosi omnes assimiiantur 
clericis, quorum privilegia participant; intimius vero fundamentum est specialis 
deputatio ad cultum divinum, quae deficit in laicis. At illa praecedentia per se 
sistit in rebus sacris et religiosis, non in actibus seu congressibus civilibus. 

ptionis praestent; 2°) canonici regulares, qui de se constant religiosis 
sacerdotio auctis, praecedunt monachis, qui de se ratione originis 
non erant clerici; 3°) monachi proprie tales praecedunt ceteris regu- 
laribus etiam mendicantibus; 4°) regulares, Congregationibus reli- 
giosis; 2°) Congregationes iuris pontificii, Congregationibus iuris 
dioecesani. Quae regula valet de religionibus, ut sunt personae mo- 
rales, licet ipsa religio repraesentetur per aliquot dumtaxat membra 
ipsam religionem repraesentantia; si enim varii religiosi seorsim con- 
veniant, eorum praecedentia regitur praescriptis can. 106. Pariter 
in eadem specie v. gr. inter duos ordines vel duas Congregationes 
religiosas ad normam cit. can. 106. n. 5° illa praecedit, quae est 
in pacifica quasi possessione praecedentiae et, si de hoc non con- 
stet, quae prius in loco, ubi quaestio oritur, instituta est. 

Sicut autem clerus saecularis non praecedit religiosis clerica- 
libus in istorum ecclesiis (can. 491, 8 2), nec Episcopus in propria 
dioecesi cedit nisi legato Rom. Pontificis, Cardinali aut proprio 
Metropolitae, ita ex analogia videtur dicendum religionem clerica- 
lem in propria ecclesia non cedere locum aliis religionibus; qua 
tamen in re comitas et urbanitas erga invitatos aliud potest po- 
stulare (2). 


54. Si quae privilegia ante Codicem fuerunt concessa et tem- 
pore promulgationis Codicis in usu adhuc erant et non fuerant 
revocata, per Codicem non auferuntur, cum clausula derogatoria in 
can. 491 et 106. non fuerit addita (Cfr. can. 4) (3). Praeterea, at- 
tento can. 2, per citatos canones non videtur derogatum praescriptis 
Cerimonialis Episcoporum, v. gr. cap. 23 et 31 ubi dantur spe- 
cialia praescripta de ordine thurificandi et de ordine sedendi in 
synodo dioecesana et provinciali. 


55. Quae regulae de praecedentia inter religiones, has directe 
respicit ut sunt personae morales, non singulos religiosos; quare 
valent pro casu quo collegialiter aut repraesentando religionem 
plures religiosi alicui actui interveniant. Quoad religiosos ut singulos 
praecedentia regitur can. 106. 


(2) S. R. C. 22 Dec. 1770 (Decr. auth. n. 2409) iam declaraverat Abbatem 
non praecedere Capitulo eccl. cathedr. 

(3) Vermeersch - Creusen |, 454 et De Meester M, 934 referunt privilegium Ca- 
nonicorum Lateranensium praecedendi clerum saecularem et PP. Praedicatorum 
praecedendi saltem in processionibus ceteris mendicantibus. 

Etiam inter religiones categoriae diversae, quae pertinet ad spe- 
ciem superiorem non videtur posse sibi vindicare praecedentiam 
supra inferiorem in propria istius ecclesia, nisi agatur de religione 
laicali. 

Quodsi agatur de adunatione plurium religionum ad functionem 
seu publicum actum independentem a loco ubi materialiter cele- 
bratur, ubi fortasse aliqua ex religionibus concurrentibus domum 
non habet, res tota videtur determinanda ab Episcopo ex aequo et 
bono ratione habita generalium principiorum, ad quod videtur ex- 
tendi potestas quae ipsi fit par canonem 106 (4). 

De interna praecedentia inter religiosos eiusdem instituti aut 
eiusdem domus consulendae sunt respectivae Constitutiones vel in 
earum silentio peculiaria statuta aut consuetudines. 


CAPUT VII 


DE INSTITUTIONE, INNOVATIONE, EXSTINCTIONE RELIGIONIS 


Art. 1. — De ipsa religione instituenda, innovanda, supprimenda. 


96. Ordo religiosus, in quo vota solemnia saltem ab aliqua 
parte alumnorum nuncupantur, iuxta disciplinam iam antea vigentem 
mera privata fidelium voluntate vel ex Episcoporum auctoritate etiam 
in Conciliis particularibus congregatorum neque licite neque valide 
institui vel erigi potest (1), sed omnino requiritur, ut suprema Ec- 
clesiae potestas i. e. R. Pontifex vel Concilium oecumenicum in- 
terveniat per praeviam et expressam approbationem religionis uf 
religionis formalis seu veri ordinis religiosi, non qualicunque gradu 
inferiori concessam v. g. per approbationem solius finis vel regu- 


(4) Cfr. Gregorii XII] constit. « Exposcit » 15 Iulii 1583. et doctores fusius 
de hac minuta quaestione tractantes, velut ScAaefer n. 57 sq.; Larraona in 
Comm. pro Relig. IV p. 210 sq. 273 sq., 331 sq., 360 sq. 

(1) Cfr. cap. 9. X. de relig. dom. Ill. 36.; cap. unic. eod. lll. 17. in Sext.; 
cap. l. de relig. dom. Ill. 11. in Clem.; cap. unic. de rel. dom. tit. 7. in Extravg. 
loannis XXII.; Pii V. Const. « Lubricum » 17. Nov. 1568; Suarez 1. c. tract. VII. 
l. 2. cap. 15. sq.; Schmalzgr. 1. 11l. t. 36. n. 46. sq.; Bouix 1. c. t. I. p. 186. sq.; 
Piat. 1. c. t. I. p. 16. sq. Cfr. quoque Collect. Lac. t. IV. col. 144. 278. 352. 532. 
604. 908. 

larum vel constitutionum vel instituti votorum simplicium (2). Quae 
approbatio ad instituendam congregationem religiosam cum votis 
simplicibus sive virorum sive mulierum non amplius est necessaria, 
sed licentia Ordinarii loci sufficit planeque requiritur (3). Ipsa for- 
mula can. 492, qua Episcopis conceditur ius erigendi Congregatio- 
nem religiosam, implicite excludit potestatem erigendi ordinem, at- 
tenta praesertim praxi iamdiu vigente; ex qua supposita necessitate 
interventus auctoritatis ecclesiasticae retenta fuerat antiqua reser- 
vatio ad erigendam societatam religiosam in verum ordinem pro 
tota ecclesia, relicta Episcopis facultate, denuo in Codice firmata, 
erigendi Congregationem cum publica professione votorum, quae de 
se ad ambitum dioecesis Episcopi approbantis est restricta. Quare 
si fuerunt Episcopi, qui cum clausula irritante prohiberent, ne con- 
fessarii votum obedientiae ullius poenitentis etiam cum iuramento 
sibi factum reciperent (4), optimo iure alii Episcopi interdixerunt 
vota, quae inscio auf non approbante Episcopo edantur a quibu- 
scumque fidelibus tamquam membris alicuius congregationis vcto- 
rum simplicium, salvis tamen privilegiis a S. Sede alicui instituto 
concessis. Res enim periculis atque incommodis manifeste non ca- 
ret, si mulieres vel viri laici vel simplices sacerdotes absque ulla 
interventione saltem auctoritatis episcopalis vota religiosa publice 
recipiant (5). 

Imo Sedes Apostolica instituto religioso, quod ultra limites 
unius dioecesis sese extendere studet, tametsi non intendat constitui 
in verum ordinem, absque praevia approbatione Episcopi et diutur- 
niore experimento perfectiorem suam magisque efficacem  approba- 
tionem concedere non solet. Vicissim congregatio religiosa, quae uni 


(2) Bened. XIV. Const. « Quamvis iusto » 30. Apr. 1749. S 13. de virginibus 
Anglicanis; S. C. Ep. et Reg. 11. Auz. 1889.; S. C. Ep. et Reg. 25. Apr. 1896. 
ad 15. et 22. Febr. 1897. ad 7.; Conc. plen. Amer. lat. (a. 1899.) n. 323.; Bat- 
tandier l. c. p. 25. sq. 11. 

(3) Leon. Xlll. Const. « Conditae » 27. Nov. 1900. cap. 1.; Collect. Lac. 1. 
c.; Conc. plen. Amer. lat. (a. 1899.) n. 322, 323.; Bouix 1. c. p. 210. sq. 521. sq.; 
Battandier |. c. p. 6. sq.; Piat. l. c. p. 21. sq.; Bizzarri 1. c. p. 828. sq.; Ferrari 
l. c. p. 42. sq.; Act. S. Sed. vol. XIX. p. 84. 86. 

(4) Conc. prov. Rothomag. (a. 1850.) in Collect. Lac. t. IV. col. 529. sq. 

(5) Conc. prov. Burdigal. (a. 1850.) in Collect. Lac. t. IV. col. 604.; Conc 
plen. Amer. latin. (a. 1899.) n. 322. 323. iunct. Bened. XIV. Const. « Quamvis 
iusto » 30. Apr. 1749. 8 18.; S. C. Ep. et R. 9. Sept. 1892. ad 10. et 21. Mart. 
1855. ad 32. apud Battandier |. c. p. 87. sq.; Suarez l. c. tract. VII. l. 10. cap. 
2. n. 14.; Bouix l. c. p. 465. sq. 

dioecesi est destinata, secundum praxim receptam non solet donari 
approbatione pontificia (6); ad quam obtinendam in praxi requiritur 
quod et praecesserit experimentum regiminis episcopalis et congre- 
gatio per aliquot dioeceses iam sit propagata et Episcoporum com- 
mendationes ad S. Sedem mittantur. 

Qua in erectione religionum vel congregationum, quae legitimo 
titulo sunt insigniendae, potissimum curandum est, ut finis primarius 
sanctificationis propriae per tria vota substantialia imprimis ob ocu- 
los habeatur et exacte distinguatur a fine secundario, qui habetur 
in propriis instituti religiosi operibus. Insuper finis secundarius sive 
specialis rite et prudenter est circumscribendus neque ad nimis 
multa obiecta, imo forte ad res ex approbata Ecclesiae disciplina 
reprobatas est extendendus. Cfr. v. g. S. C. Ep. et Reg. 9. Sept. 
1892. ad 1., 26. Apr. 1890. ad 1. Nec minore cura et praecisione 
definienda sunt media, quae ad finem primarium vel secundarium 
specialiter conducunt. Cfr. Battandier l. c. p. 22. sq. 32. sq. 40. 
sq.; Suarez l. c. tract. X. l. 1. cap. 1. 2. 3. Cfr. quoque Normas 
(a. 1921.) S. C. de Rel. n. 13. sq. 


57. Ergo revocata ipsa praxi antiqua prohibitione ab lnno- 
centio III in Conc. Lateranensi IV, cap. 13. facta et a Gregorio X 
in Conc. Lugdunensi Il. (a. 1274) confirmata et ampliata, itemque 
Const. S. Pii V. « Circa pastoralis » pro monialibus et const. « Lu- 
bricum vitae genus » etiam pro viris, de iure vigenti erectio seu 
approbatio novi Ordinis est reservata Rom. Pontifici, a quo tamen 
non solent approbari novi Ordines, praesertim si non praecessit 
Congregatio approbata et experientia ipsa nota. Ultimus Ordo, qui 
approbationem obtinuit fuit Ordo Fratrum Poenitentiae, dicti in 
Italia Scalzetti, quem fundavit Servus Dei loannes Alphonsus Valera 
(1752) et approbavit Pius VI. const. « Ex debito pastoralis officii » 
(1784). Ex alia parte, quod ipsa praxi ultima iam obtinebat, et lege 
sancitum fuerat a Leone XIII Const. « Conditae a Christo » 8. Dec. 
1900, erectio seu approbatio novae Congregationis permissa est 
Episcopis, non autem Vicariis Generalibus vel Capitularibus. Sed 
Codex pariter retulit limitationem factam a Pio X, const. « Dei 


(6) Cfr. supra h. cap. not. 3. At inde nequaquam sequitur huiusmodi in- 
stitutum nonnisi confirmatione Sedis Apost. obtinere v. g. personalitatem iuri- 
dicam et ius recipiendi socios; haec enim iura consequitur jam ex erectione et 
approbatione Episcopi, ut patet ex paritate cum confraternitatibus. 

providentis » 28, lun. 1901. de requirenda prius licentia Sedis Apo- 
stolicae: « sed eas ne condant (i. e. ipsi ut fundatores), neve condi 
sinant (i. e. ab aliis sive clericis sive laicis) inconsulta Sede Apo- 
stolica ». Per quam limitationem et necessitatem licentiae S. Sedis, 
Congregatio post obtentam talem licentiam ab Episcopo condita 
seu erecta nullo modo fit iuris pontificii nec dicenda est a S. Sede 
approbata vel laudata, sed est manetque iuris mere dioecesani, 
quamvis decursu temporis ad plures dioeceses difiussa, donec, ser- 
vatis servandis, obtinuerit Decretum laudis. 


58. Erectio ab Episcopo fieri debet per formale decretum in 
scriptis datum, cuius exemplar tam in tabulario Instituti quam in 
Archivo dioecesano est custodiendum, monita etiam S. Congrega- 
tione atque ad eam transmisso decreti exemplari cum peculiari 
informatione circa Institutum ita erectum (7). Huius decreti effectus 
est, ut institutum ita legitime erectum acquirat propriam personali- 
tatem iuridicam et fiat vera religio, persona moralis ecclesiastica; 
eius bona fiunt bona ecclesiastica; eius membra gaudent privilegiis 
clericorum; Episcopus potest domui talis Instituti concedere exemp- 
tionem a parocho etc. 

Consequenter ad permissionem Episcopis factam erigendi no- 
vas Congregationes in Const. « Conditae a Christo » lege firmatam: 
cum Congregationes ab Episcopis conditae soleant adspirare ad 
pontificiam approbationem, S. C. Episc. et Reg. 28. lun. 1901, edi- 
dit « Normas secundum quas S. C. in novis religiosis Congrega- 
tionibus approbandis procedere solet». Quas normas S. C. de 
Religiosis revisit et novo Codici accommodavit (8). In nova hac 
recensione incorporata sunt praescripta Pii X in Const. Dei provi- 


(7) S. C. de Rel. 30 Nov. 1922, in A. A. S. vol. XIV. pag. 644; cuius de- 
creti praescripta iubentur suppleri pro religionibus antiquis, in quibus formalis 
erectio omissa fuisset, ne anceps haereat et incerta corum conditio iuridica. 

(8) In Normis antiquis duplex habebatur sectio; in altera sectione pone- 
batur « Schema Constitutionum », quam sectionem reddidit non necessariam 
Codex, cui Constitutiones conformari debent. In prima sectione continebantur 
plures praescriptiones, quae canonibus Codicis erant accommodandae; hoc 
praestitum est in nova recensione, omissa altera sectione, et quoad ipsam pri- 
mam sectionem plura relicta sunt, quia in canonibus Codicis expressa, ad quos 
ipsae Novae Normae remittunt, sicut remittunt etiam ad probatos Commenta- 
tores antiquarum Normarum, v. gr. ad Battandier, Guide canonique etc. 1908; 
ad Bastien, Directoire canonique 1911; ad Vermeersch, De religiosis, IIl. Sup- 
plem. 10. 

dentis contenta pro concedenda Episcopis expetita licentia novum 
Institutum religiosum condendi. 


59. Itaque I° pro concedenda S. Sedis licentia praedicta, Epi- 
scopus illam requirens debet praesertim docere: « quis qualisque 
sit novae Congregationis auctor et qua is causa ad eam instituen- 
dam ducatur; quibus verbis conceptum sit Congregationis con- 
dendae nomen seu titulus; quae sit forma, color, materia habitus 
a novitiis et professis gestandi; quot et quaenam sibi opera Con- 
gregatio assumptura sit; quibus opibus tuitio eiusdem contineatur ; 
an similes in dioecesi sint Congregationes, et quibus illae operibus 
insistant ». 


60. Deinde II? approbatio S. Sedis solet fieri per varios gradus. 


a) Primus gradus est Decretum laudis, qui conceditur post 
elapsum a prima fundatione congruum tempus, si nova Congre- 
gatio satis diffusa fuerit et dederit fructus pietatis, observantiae 
religiosae et spiritualis emolumenti ex testimonialibus Ordinariorum 
in quorum dioecesi domos vel domum habeat. 

Requirit autem: 1°) Supplicem libellum ad Summum Pontificem, 
subsignatum a suprema Moderatrice cum suis Assistentibus seu 
Consiliariis. 

2?) memoratas litteras testimoniales Ordinariorum subsignatas 
et sub secreto missas. 


3°) relatio de origine et statu Congregationis subsignata a su- 
premo Moderatore et Consiliariis et ab Episcopo domus principis 
confirmata. 
4) Constitutiones ab Episcopo recognitae et approbatae, lingua 
latina, vel italica vel gallica conscriptae et typis impressae. 
5°) si agatur de Congregatione tertiariorum, testimonium Mode- 
ratoris Gener. primi Ordinis, quo constet de legitima aggregatione. 
b) Alter gradus est Decretum approbationis. Requiritur ut 
exhibeatur novus supplex libellus, nova relatio de origine et statu, 
novae commendatitiae Ordinariorum, nova exhibitio Constitutionum. 
Inde debet constare: instituti firma compago, Constitutionum ac- 
commodatio et vigens observantia, regiminis recta ratio, religiosorum 
studium servandae disciplinae in vinculo caritatis ad intra, et zelus 
in adimplendis operibus suae Religionis propriis ad extra. 

Licet communiter requiratur satis. diuturnum temporis experi- 
mentum inter decretum laudis et decretum approbationis, raro tamen 
decretum definitivae approbationis conceditur quin praecesserit de- 
cretum laudis, cum iam tunc conditiones in favorem novae religionis 
sint omnibus numeris absolutae. 


c) Approbatio Constitutionum pariter per gradus fieri solet. 
Quorum primus est Dilatio cum animadversionibus ; alter Approba- 
tio ad experimentum ; tertius Approbatio definitiva. — Non raro tamen 
Constitutiones cum factis correctionibus approbantur saltem ad expe- 
rimentum una cum approbatione Instituti. 


61. Scholion. In memoratis Normis cap. II. recensentur congre- 
gationes quae non sunt approbandae, vel nonnisi caute admodum; 
cap. IV. declarantur ea quae sunt excludenda a textu Constitutio- 
num; cap. V. quae omnino requiruntur in Constitutionibus ; cap. VI 
speciatim agit de titulo Congregationis. Quae prae oculis habenda 
sunt ab Episcopis in approbandis novis Institutis, cum ex generali 
praxi non admittantur ad pontificiam approbationem nisi praeces- 
serit experimentum in conditione simplicis Congregationis iuris dioe- 
cesani. Porro approbatio Constitutionum in Congregatione iuris dioe- 
cesani ad eum pertinet Episcopum qui illam condit vel erigit. 

Congregationis iuris dioecesani ea est indoles, ut ab Episcopo 
condi seu erigi nequeat nisi pro sua dioecesi, ad hanc enim restricta 
est Episcopi iurisdictio. Non tamen prohibitum est, quominus Con- 
gregatio sic erecta in alia dioecesi domos constituere possit; sed 
ad hoc requiritur ut consentiat uterque Ordinarius, tum loci ubi 
est domus princeps, tum loci quo velit commigrare; imo Ordinarius 
loci, unde excedit, consensum sine gravi causa denegare non de- 
bet (can. 495, S 1); et contra irrationabilem denegationem pateret 
recursus ad S. Congregationem, quae faciles aures, ut plurimum 
praebebit illi recursui, nisi Institutum male procedat et potius ex- 
tinctioni sit destinandum. 


Corollarium. De iure ergo communi Codicis nec Ordo nec 
Congregatio iuris pontificii haberi potest sine S. Sedis approba- 
tione. llla tamen approbatio S. Sedis quoad Congregationem iuris 
pontificii fit, per gradus supra expositos, per organum S. Congre- 
gationis; religiosi vero Ordinis fundatio seu approbatio fit per litteras 
apostolicas sive in minus solemni forma sive in alia solemniori 

per Bullam pontificiam. Quae maior solemnitas actus pontificii vide- 
tur postulari ab ipsa natura votorum solemnium, quibus adiuncta 
est vis irritandi actus voto contrarios, quae maior efficacia talibus 
votis adiuncta videtur postulare specialem interventum Rom. Ponti- 
ficis, quem iam ipsa historica iuris evolutio vindicat. 


62. Innovatio Ordinis vel Congregationis. Ordo legitime insti- 
tutus, absque interventione Sedis Apostolicae nequit ita innovari, ut 
reducatur ad statum congregationis votorum simplicium, vel tollatur 
exemptio, vel per immutationes in fine etiam secundario atque mediis 
substantialibus praesertim circa votorum solemnitatem et regulas a 
Sede Apostolica approbatas, quasi in novam transformetur religio- 
nem, vel dividatur in diversas religiones plane independentes, vel 
ex diversis religionibus per unionem in novum ordinem religiosum 
constituatur (9). 

Quae principia servata proportione etiam ad innovationem con- 
gregationum religiosarum a Sede Apostolica approbatarum applicanda 
sunt. Nam immutatio constitutionum alicuius congregationis religio- 
sae, quae semel a Sancta Sede approbatae fuerint, sine licentia S. C. 
etiam quoad minimam variationem neque ab ipsis congregationibus 
religiosis neque ab Ordinariis loci fieri potest (10): porro in ordine 
àd hanc qualemcumque mutationem faciendam iam per ipsum De- 
cretum Laudis res manet S. Congregationi reservata, cum iam inde 
facta sit iuris pontificii (11). 

In institutis religiosis, quae fines dioecesis, in qua primitus 
fundata sunt, non excedunt, immutatio constitutionum pleno iure 


(9) S. C. Ep. et Reg. 28. Mart. 1851.; Conc. plen. Amer. latin. (a. 1899.) n. 
SUN. SORS Smeg JL cy füexen OL X Z5 cap. NE Axes Io ces us [lo Too 83. (OE 
Heimbucher |. c. t. Il. p. 274. sq. (de Piaristis); Nilles in Act. theol. Oenip. t. 
XI. p. 398. sq. de indulto apostolico 16. Martii 1886. equitibus « Ordinis Then- 
tonici » concesso futuris temporibus, « simplicia dumtaxat vota » emittendi; Bouix 
|l. c. p. 466. sq. de variis decretis antiquioribus Sedis Apostolicae circa solem- 
nitatem votorum et exemptionem Trappistarum; Heimbucher 1. c. t. I. p. 401. 
490. t. II. p. 310. sq. 314. sq. 339. 341. 

(10) S. C. Ep. et Reg. 27. Febr. 1863.; Bizzarri l|. c. p. 849. n. 19; Conc. 
plen. Am. lat. (a. 1899.) n. 334.; Battandier l. c. p. 2. sq. 16. sq. 42. sq.; Heim- 
morier ie € w We DEO a e a e A 

(11) S. C. Ep. et Reg. 1. lul. 1866.; Conc. plen. Am. lat. (a. 1899.) n. 324.; 
Battandier |. c. p. 4. sq. Cfr. de promovenda per Episcopum unione congrega- 
tionum exiguarum: Conc. prov. Burdig. (a. 1850.) in Collect. Lac. t. IV. col. 
604.; Battandier |. c. p. 2. sq. 

pertinet ad Ordinarium illius loci. Quatenus autem huiusmodi insti- 
tuta etiam in alias dioeceses diffusa reperiantur, tunc immutatio vel 
minima constitutionum fieri non potest, nisi de consensu singulorum 
Ordinariorum, in quorum dioecesibus aedes habeat. At immutari 
ab Ordinariis sine speciali facultate non possunt ea, quae ut habe- 
retur licentia institutum condendi Sedi Apostolicae iam fuerunt 
subiecta (can. 495, S 2), nec ipsae Constitutiones si iam delatae 
fuerunt examini S. Congr. et haec earum examen acceptavit manum- 
que apposuit. 


63. Scholion. Potestas civilis in instituendis et approbandis 
ordinibus vel congregationibus religiosis de iure intervenire non 
potest (Battandier l. c. p. 30. sq. 139. sq.), neque de facto intei 
venire solet, nisi agatur de generali quadam recognitione alicuius 
ordinis vel congregationis aut de erectione conventus cuiusdam parti- 
cularis vel de iuribus privatis regularium in foro civili, salvis spe- 
cialibus privilegiis. Cfr. concord. Austr. (a. 1855.) art. 28.; Bouix 
L c. t. L n. 389. sq.; Scherer |. c. t. Il. p. 746. sq. 790.; Friedberg- 
Ruffini, Tratt. d. dir. eccl. p. 356. 


64. Semel condita religio potest cessare seu exstingui, vel sup- 
primi: 

I. Cessatio obtinet morte omnium sodalium absque ulla spe novae 
vitae (12): qui defectus spei, cum sit aliquid vagum et indetermina- 
tum, determinationem accepit in Codice can. 102, § 1 dum de 
qualibet persona morali decernitur extinctio si per centum annorum 
spatium esse desierit sc. sociis deficientibus. 

II. Suppressio Rom. Pontifici est reservata etiamsi fuerit iuris 
dioecesani et unica constet domo, sive suppressio fiat per sententiam 
iudicialem sive per extraordinariam provisionem administrativam ; 
est ergo causa maior et quidem ex natura rei si agatur de suppres- 
sione ordinis religiosi, et post. definitivam Sedis Apostolicae appro- 
bationem saltem consequenter suppressio Congregationis iuris Ponti- 
ficii; expressa autem reservatio fit can. 493. (13). Post statutam 


(12) Pauli V. Const. « Cum sicut » 24. Dec. 1612.; Heimbucher 1. c. I. p. 212. 
sq.; Bouix l. c. t. I. p. 354. sq. 360. sq. Cfr. can. 102. 

(13) Cir. cap. unic. de relig. dom. Ill. 17. in Sext. = c. 28. Conc. Lugd. Il. 
a. 1274.; Clem. V. Const. « Vox clamantis » 22. Mart. 1312.; Pii V. Const. 
« Quemadmodum » T. Febr. 1571.; Clem. XIV. Const. « Dominus ac redemptor » 
21 lul. 1773.; Syllab. Pii IX. prop. 53.; Hefele 1. c. t. Vl. p. 152. not. 1. p. 523. 

suppressionem pariter ad Rom. Pontificem spectat, ut personis ordi- 
nis religiosi suppressi congrua ratione provideat secundum naturam 
votorum, quibus ligati sunt, atque pariter disponat de bonis tempo- 
ralibus servata lege caritatis et aequitatis canonicae simulque attenta 
piorum fundatorum voluntate (14). 

Quare Ordinarii postquam institutum quoddam votorum simpli- 
cium in sua dioecesi approbarunt, illud exstinguere amplius non 
possunt, tametsi concurrant graves causae et consentiant Episcopi, 
quorum in ditione fuerit, licet hoc ipsis concesserat Const. Conditae 
a Christo cap. 4, n. VI. 


Art. 2. — De institutione, innovatione, exstinctione provinciarum. 


65. Nomine provinciae hic intelligitur coniunctio plurium domorum 
sub uno Superiore, constituens partem religionis. Ergo intra ipsam 
religionem certus numerus domorum sub regimine Superioris altioris 
constituit unitatem distinctam ab alia unitate seu provincia, et novam 
personam moralem cum propria administratione ab administratione 
generali distincta, quamvis eidem subordinata. Quae unitas omnino 
differt ab unione monasteriorum sui iuris, quae fit per eorum con- 
foederationem, relicta singulis monasteriis propria ipsorum autonomia. 


Multi ordines religiosi inde ab origine sua nequaquam sese li- 
mitarunt ad unum monasterium, atque mox divina favente gratia per 
regiones plane dissitas numerosos fundarunt conventus nequaquam 
independentes velut in Ordine S. Benedicti vel Visitationis B. V. M. 
(Salesianarum), sed in veram societatem universalem et iuridicam 
compactos. Inde orta est necessitas complures conventus eiusdem 
regionis in societatem particularem sive provinciam congregandi, 
cui praeesset Superior a Superioribus singulorum conventuum atque 
Superiore generali universae societatis religiosae distinctus (15). 


sq.; Heimbucher 1. c. t. I. p. 405. 486. sq. 489. t. II. p. 107. sq. 274. sq. Leon, 
XIII. Const. « Conditae » 27. Nov. 1900. cap. 1. n. 6.; Conc. plen. Am. lat. (a. 
1899.) n. 322. ad tramites S. C. Ep. et Reg. in caus. Montis-Pessulaui. 

(14) Cfr. cit. Const. Dominus ac redemptor & 21-29: Act. S. Sedis vol. I. p. 
225, sq. vol. XXII, p. 693. 

(15) Suarez l. c. tract. VII. 1. 2. cap. 15. n. 16.17; Heimbucher l. c. t. I. p. 
282. sq.; Battandier l. c. p. 1. sq. 155. sq. 216. sq. — Scherer l. c. p. 732. as- 
seruit ordines religiosos de se et obiective esse instituta iuris, at non personas 
iuridicas; stricte loquendo tantum singula et independentia monasteria, quae iu- 

Quae divisio ordinis religiosi in provincias praeformata est antiquis- 
sima illa praxi, qua complures conventus eiusdem religionis et ob- 
servantiae in unam coaluerunt congregationem, ut v. g. accidit in 
Cluniacensibus (16). Propius iam ad disciplinam postea introductam 
accesserunt illi ordines religiosi, quorum monasteria non solum con- 
venerunt in unam congregationem universalem atque capitulum ge- 
nerale, sed etiam in particularibus regionibus vel provinciis com- 
plura monasteria uni monasterio principali vel capitulo provinciali 
subordinarunt, v. g. Cistercienses atque postea congregatio S. Mauri 
Patr. Benedictinorum in Gallia (17). At disciplina, qua nunc utimur, 
suam originem potissimum debet ordinibus mendicantibus. Nam quamvis 
S. Franciscus in primo capite regulae declaret omnes Fratres Minores 
sibi suisque successoribus esse subiectos, tamen iam in capitulo 
generali a. 1217. celebrato universus ordo S. Francisci in duodecim 
provincias cum suis ministris provincialibus fuit distributus. Quae 
ordinum religiosorum divisio im provincias postea passim v. g. a. 
1220. in capitulo generali Patrum Praedicatorum communi praxi fuit 
recepta (18). 


66. Antiquitus institutio et innovatio provinciarum nequaquam 
reservata fuit R. Pontifici, sed per capitula generalia, imo quando- 
que per solos Superiores generales facta est (19). Qua in re doc- 
tores iuris canonici quoad ipsas religiones formales ex rationibus 


ribus corporationis donata sint, personis iuridicis esse adnumeranda. At ista 
generalis assertio de ordinibus religiosis non habet solidum fundamentum. Nam 
omissis ordinibus religiosis, quorum conventus vinculo quodam mere morali 
uniuntur, generatim efiam ordines religiosi uf ordines, provinciae uf provinciae 
sunt personae iuridicae, quae insuper sunt subiecta capacia possessionum com- 
munium, nisi specialis probetur exceptio. Cfr. Baffandier l. c. p. 216. sq. 224. 
Sq.; Analect. iur. pontif. t. lll. col. 198. sq. At recte Scherer l. c. p. 747. Sq. 
not. 51. falsam sententiam de uníco subiecto dominii in ordine religioso reiecit. 

(16) Cap. 7. X. de stat. monach. Ill. 35. (Conc. Later. IV. a. 1215); Conc. 
Trid. Sess. XXV. cap. 8. de regular.; Heitmbucher |. c. t. l. p. 116. sq.; Kir- 
chenlex. v. Congregationen. i 

(17) Bened. Xll. Const. « Summi magistri » 20. lun. 1336., ubi praeter alias 
ordinationes etiam universum ordinem S. B. in triginta sex divisit provincias 
ad promovendam disciplinae reformationem; Heimbucher |. c. t. 1. p. 221. sq. 
151. sq. 173. sq. 

(18) Heimbucher 1. c. t. |. p. 275. 289. 548. t. Il. p. 5. sq. 55. sq. 

(19) Cfr. praecedent. not. 17. Pii VIL. Const. « Sollicitudo » 7. Aug. 1814.; Bouix 
l. c. t. 1. p. 356. sq. de exstinctione provinciae. 

theoreticis et analogicis paulatim communius pervenerunt ad seve- 
riorem opinionem, quae hoc negotium Sedi Apostolicae reservatum 
esse tenuit (20). Quae reservatio erat indubitata, si agatur de con- 
gregationibus vel institutis votorum simplicium; nam saepe S. C. 
Ep. et Reg. v. g. 5. Aug. 1897. ad 1. et 16. Febr. 1888. ad 23. de- 
claraverat: « Pro divisione instituti in provincias necnon pro erectione 
uniuscuiusque provinciae recurrendum erit ad S. Sedem » (21). At 
eadem S. C. 6. Decembr. 1872. ad 5. respondit: « Subdivisio pro- 
vinciarum in dioeceses seu dipartimenta uti noviter invecta haud 
approbanda videtur ». 


67. lus ergo Codicis ex iam praeformata iuris prudentia, hoc 
est, ut salvis privilegiis alicui forte Ordini concessis, ab Ordinaria 
competentia Superiorum et Capitulorum subtracta sit quaelibet di- 
visio in provincias, vel etiam provincias iam constitutas coniungere 
diminuto earum numero, aut aliter circumscribere seu statutos li- 
mites immutare, vel novas condere aut supprimere iam conditas, 
idque non solum in ordinibus sed etiam in qualibet Congregatione 
iuris pontificii, et totum hoc negotium Sedi Apostolicae reservatum 
est; unde etiam fuit exclusa competentia Episcoporum (can. 494, 
8 1.) Pari modo ibidem reservatur S. Sedi monasterium sui iuris 
Separare a Congregatione monastica cui subest et illud alteri unire. 
Unde etiam a fortiori erit reservatum certum numerum monasterio- 
rum ab una Congregatione monastica separare et novam Congrega- 
tionem monasticam erigere (22). Hic alter modus regulatur diversa 
Constitutionum dispositione. 

Pariter non habetur erectio provinciae Superiorum competentiae 
substracta, si missioni dependenti ab aliqua provincia et iam valde 
evolutae per plures domus vel stationes praeponatur Superior cum 
facultatibus valde amplis, fere ad instar Provincialis, si ille Supe- 


(20) Cfr. Piat l. c. t. I. p. 619., ubi expressos iuris communis textus non 
affert, sed mere arguit ex erectione sedium episcopalium et quasiepiscopali iu- 
risdictione Provincialium. Quae paritas non videtur subsistere nec perempto- 
rium suppeditare argumentum. Quare potius recurrendum erat ad praxim 
constanter receptam S. C. Ep. et Reg. et specialia decreta S. Sedis v. g. Innoc. 
XI. Const. « /niuncti » 17. Nov. 1677. § 2. Cfr. Anal. iur. pont. IIl. col. 168. sq., 
ubi quamplurima exempla afferuntur. 

(21) S. C. Ep. et Reg. 2 Iul. 184. (de Redemptoristis); Battandier p. 224 sq., 
227 sq., 237.; Anal. iuris pontif. 1. c. col. 169. sq.; Ferraris I. c. p. 44. 

(22) Heimbucher |. c. t. I. pag. 275, 289, 548; t. lI. p. 5. sq. 55. sq. 

rior adhuc dependet et subordinatur Provinciali illius provinciae 
cui adhuc manet unita missio (23). 


68. Aucto numero provinciarum per se fieri potest, ut aliquot 
provinciae forte eiusdem regni uniantur in novam congregationem, 
quae medium occupet locum inter provinciam et universam religio- 
nem atque a vero Superiore v. g. ab aliquo Commissario vel Vicario 
Generali gubernetur. At cum multiplicatio Superiorum non raro dif- 
licilem reddere possit religionis administrationem, unio illa provin- 
ciarum saepe non fit per modum novae societatis cum proprio 
Superiore. Potius pro singulis provinciarum unionibus certae linguae 
et regionis deputatur vir religiosus (assistens, definitor), qui consilio 
et opera ut consultor, non ut Superior ipsum Generalem ordinis 
adiuvet ad faciliorem magisque ordinatam expeditionem negotio- 
rum (24). 


69. Extincta provincia de eius bonis statuere, nisi Constitutiones 
aliud caveant, ad Capitulum generale spectat vel extra tempus 
Capituli ad Moderatorem generalem cum suo consilio, sed salvis 
iustitiae legibus et fundatorum voluntate. (can. 494, § 2). Quae iu- 
stitiae leges ante omnia sunt servandae v. gr. si provincia debita 
habeat, haec imprimis sunt solvenda. Deinde faciendum est satis 
fundatorum vel benefactorum voluntati, si v. gr. aliqua bona pro- 
vinciae sint data pro aliquo utili vel pio opere, in hoc impendenda 
sunt. Tertio loco attendendae Constitutiones et tandem subintrat 
Capitulum generale vel Generalis Moderator. Generatim valere debet 
criterium propositum can. 1501, quo decernitur « extincta persona 
morali ecclesiastica, eius bona fiunt personae moralis ecclesiasticae 
immediate superioris » cum exceptionibus iam enumeratis. 

Nihil dicitur in Codice de divisione in provincias Congrega- 
tionis diocoesanae. Quamdiu religio in unica dioecesi manet, vix 
erit casus necessitatis aut convenientiae talis divisionis, nam cau- 
sae quae eam suadeant vix possunt verificari: si tamen casus oc- 
curreret, res videtur pertinere ad competentiam Ordinarii, non tamen 
contra suffragium ipsius Instituti. Quodsi in plures dioeceses sit 


(23) Cfr. quoque Vermeersch, Epitome n. 542. 

(24) Cfr. in A. A. S. vol. XII p. 102 Litt. Apost. in forma Brevis, quibus 
Benedictus XV novam erigit Congregationem Benedictinam Annuntiationis B. M. 
Virginis e seiunctis monasteriis a Congregatione Beuronensi et a Brasileensi. 

diffusa, tunc in divisione videntur debere consentire omnes Ordi- 
narii, in quorum dioecesi domus habentur; atque idem videtur dicen- 
dum de nova circumscriptione provinciarum iam erectarum, aut de 
earumdem suppressione: hoc videtur deduci ex analogia cum fun- 
datione novae domus in aliis dioecesibus. 


CAPUT VIII 

70. Ius praecedens. Primis temporibus erectio conventus, cum 
esset institutio ordinis religiosi ad terminos dioecesis restricta, fa- 
cile facta est ex tacita quadam Episcopi approbatione (1) atque 
cum nondum orta essent incommoda expressis legibus non fuit or- 
dinanda. At cum ex arbitraria erectione et destructione monaste- 
riorum per diversas dioeceses gravia damna oriri coepta essent, 
Concilium Chalcedonense (a. 451.) c. 4. prohibuit, ne quis con- 
strueret monasteria sine conscientia Episcopi, atque c. 24. statuit 
monasteria consilio Episcopi semel dedicata debere perpetuo ma- 
nere nec posse ultra fieri habitacula saecularia (2). Quae lex de 
licentia Episcopi ad aedificandum monasterium deinceps a Conciliis 
particularibus repetita et inculcata (3) constituit ius commune 
usque ad Bonifacium VIII, qui cap. unic. de excess. Prael. V. 6. 
in Sext. (a. 1298.) omnibus mendicantibus prohibuit sub poena nul- 
litatis nova monasteria recipere vel recepta mutare vel alienare sine 
speciali et expressa licentia Sedis Apostolicae (4). Postea Conc. 


QU: Summe JA c. dent WALL H. 2L cap. 15. i 16. 17. cap. i7. m. 1. sq:; 
Schinalzgr. 1. lI. t. 36. n. 28. sq. 

uM CV g2- etc. 4. C. XD: q- eelle c. t. Il. p. 
509. 525.; Fagnan., Com. in cap. 1. X. de inst. IIl. 7. n. 55. sq. 

Oer Cone Agath (a. 500.) — c. 12. C. XVIII. q. 2.; c. 18. Conc. 
ISjgexorm, (eis EXIT) ex qu 0l, (Cz KVL Gb 3. 

(4) Cir. quoque cap. 3. de poenis V. 8. in Clem. Quodsi Bened. XIV., De 
Synod. dioec. l. IX. c. 1. n. 9. ex cit. cap. unic. de excess. Prael. in Sext. atque 
adeo ex cap. unic. S 1. de relig. dom. IIl. 17. in Sext. deduxit omnes regulares 
nunc (i. e. suo tempore) sine licentia Sedis Apostolicae non posse erigere novos 
conventus, huiusmodi argumentatio a Fagnano 1. c., Bouix l. c. t. I. p. 252. sq. 
Scherer 1. c. t. Il. p. 789. recte non fuit admissa. Perperam enim id, quod cit. 
tit. de excess. Prael. ob speciales rationes statutum fuerat de solis mendican- 

Trident. Sess. XXV. cap. 3. de reg. solummodo commemorat li- 
centiam Episcopi loci, sine qua ordines religiosi monasteria erigere 
nequeant, non sublato iure antiquo saltem quoad ordines vere men- 
dicantes praesertim Fratres Minores de observantia et Capuccinos. 
Clemens VIII. Const. « Quoniam » 23. lulii 1603. et Gregorius XV. 
Const. « Cum alias» 17. Aug. 1622. maxime urgent licentiam Epi- 
scopi; imo Urbanus VIII. Const. « R. Pontifex » 28. Aug. 1624. 
speciatim revocavit omnia privilegia erigendi conventus absque li- 
centia Ordinarii loci. At postquam Innocentius X. Const. « /nsfau- 
randae » 15. Oct. 1652. pro Italia et insulis adiacentibus, non ubique, 
ad singula monasteria omnium religionum erigenda requisivit spe- 
cialem (non generalem) et expressam licentiam Sedis Apostolicae, 
ex praxi stylogue Curiae Romanae (5) necessitas huiusmodi licen- 
tiae apostolicae in favorem regularium et propter ipsorum exemp- 
tionem et ad praecavendas querelas merito transiit in disciplinam 
universaliter vigentem. Quae disciplina per Leon. XIII. Const. « Rom. 
Pontifices » 8. Maii 1881. in quamplurimas regiones extensa accepit 
gravissimam approbationem (6). Beneplacitum Sedis Apostolicae 
speciatim redditum est necessarium in erigendo unoquoque mona- 
sterio monialium (sensu stricto), praesertim postquam ob vota so- 
lemnia et clausuram monialium aliaque adiuncta inde a Pio V. iuris 
rigor auctus est (7). 


71. Ius Codicis. (can. 497, S 1). Requiritur beneplacitum Sedis 
Apostolicae: |. Ad erigendam domum religiosam  exemptam, sive 


tibus, ad omnes regulares etiam monachos et canonicos clericosque regulares 
extendebatur. Multo minus canon ille singularis Conc. Lugd. ll. (a. 1274.) = cap. 
unic. de dom. rel. in Sext. de solis quibusdam religionibus mendicantibus ex- 
stinctioni subiectis, applicari potuit ad omnes ordines religiosos vitae atque 
universali propagationi destinatos. Cfr. Act. S. Sed. vol. I. p. 721. sq. 726. 729. 
sq.; Biederlack-Führich n. 18, p. 27. not. 1. 

(9) Benedict. XIV. |. c. p. 82. sq.; Act. S. Sed. vol. Il. p. 714. sq. 

(6) Quae licentia apostolica certe ad erigenda hospitia saecularia non re- 
quiritur, sed consensus Ordinarii loci sufficit; secus dicendum, si hospitia vere 
regularia sint erigenda. Cfr. Alex. VII. Const. « Alias» 12. Februarii 6. Aug 
1663.; Bened. XIV. 1. c.; Piat l. c. t. 1l. p. 278. sq.; Ferraris |. c. p. 44. 

(7) Ferraris l. c. v. Moniales art. 2. n. 6.; Bizzarri 1. c. p. 85. not. 1. p. 6. 
549. sq. 650. sq.; Piat 1. c. q. 340.; tandem etiam Fagnan. |. c. n. 69. sq. et 
Com. in cap. 19. X. de off. iud. ord. 1. 31. n. 53.; Bouix l. c. p. 249. sq. 3095. 
Sq.; Acta S. Sed. vol. l. p. 728. sq. vol. XXVII. p. 636., ubi S. C. Ep. et Reg. 
22. Mart. 1895. rigidiorem quandam sententiam consultoris non admisit. 

formatam sive non formatam. Quare non amplius quaerenda est in 
hac parte distinctio inter domum regularem et domum  Congrega- 
tionis, sed in omni religione iuris pontificii, si agatur de domo 
exempía requiritur S. Sedis beneplacitum. 

II. Ad erectionem monasterii monialium, etiamsi ex instituto 
moniales sint sub iurisdictione Superiorum regularium. 

III. Ad erectionem cuiuslibet domus religiosae in locis S. C. de 
Propaganda fide subiectis. Quae necessitas licentiae Apostolicae non 
est extendenda ad domos Vicariatus vel Praefecturae apostolicae 
v. gr. schola, valetudinarium, statio missionis seu quasi — paroe- 
ciae, tametsi in illis servitia praestent religiosi ex commissione Vi- 
carii vel Praefecti Apostolici; illas enim domos pro sua competentia 
erigunt praedicti Ordinarii nec ex solo labore religiosorum fiunt 
domus Instituti religiosi. 

Praeterea consensus Episcopi loci qui ex decreto Concilii Tri- 
dentini atque allegatis Constitutionibus Clementis VIII., Gregorii XV., 
Urbani VIII. fuit necessarius ad erectionem omnium monasteriorum 
tam virorum quam mulierum, etiam non mendicantium, salvis spe- 
cialibus privilegiis apostolicis, nunc quoque praeter licentiam Sedis 
Apostolicae requiritur in tribus supra memoratis casibus. Qui con- 
sensus debet dari in scriptis, non solis verbis aut factis concluden- 
tibus, et ad vitandas inutiles ambages convenienter petitur, ante- 
quam ad Sedem Apostolicam recurratur (8). 


72. Quae duplex licentia Sedis Apostolicae et Ordinarii loci ex 
disciplina vigente etiam est necessaria, si conventus legitime erectus 
in alios usus sit convertendus, qui limites interioris administrationis 
excedant aique in primitiva licentia non fuerint contenti; v. g. si 
nova aedificanda sit ecclesia vel simplex hospitium convertatur in 
collegium pro discipulis saecularibus; non vero, si salvis funda- 
tionis legibus, convertatur constituta domus in distinctum usum 
pertinentem ad internum regimen et disciplinam religiosam (can. 
cit. 8 4) v. gr. novitiatus fiat domus studiorum pro regularibus (9). 
Quae lex non obligat in simplici franslatione conventus ex uno situ 


(8 Pii IX. epist. ad Arch. Paris. 26. Oct. 1865.; Leon. XIII. Const. « Rom. 
Pontifices »; Piat 1. c. Il. q. 321, q. 335.; Bouix 1. c. t. I. p. 260. sq.; Piat I. c. 
q. 321 not. 6, 7 de praxi S. C. Ep. et Reg. 

(9) Cap. unic. de excess. Prael. V. 6. in Sext. iunct. Leon. XIII. Const. 
« Rom. Pontifices »; Piat. |. c. H, q. 339. 

in alium eiusdem loci vel civitatis, nisi res recidat in novam fun- 
dationem vel iura aliorum regularium laedantur (10), nec in mera 
reaedificatione vel recuperatione domus religiosae, in quam regulares 
ius antiquum legitime (v. g. ob liberum discessum vel decretum 
pontificium) nunquam amiserunt v. g. per iniustam expulsionem (11). 

Semel tamen legitime erecta domo etiam religionis exemptae, 
pro qua proinde iam obtenta fuit licentia S. Sedis, ut in eodem loco 
aedificentur et aperiantur schola, hospitium vel similis rationis aedes 
a domo separata v. gr. orphanotrophium, necessaria est et sufficit 
specialis Ordinarii scripta licentia (can. 497, S 3). In hac necessitate 
specialis licentiae non est comprehendenda nec acquisitio villae seu 
granciae ad rusticandum; nec multo minus alicuius praedii ad exco- 
lendum et percipiendos fructus, qui est unus ex modis probatis ad 
investiendas pecunias. In Monasteriis monialium quae vota dum- 
taxam simplicia emittunt (in Gallia et Belgio) religiosae sunt nihi- 
lominus vere moniales ad normam can. 488, n. 7°, et tametsi ex- 
emptae non sint sed iurisdictioni Ordinariorum obnoxiae, tamen 
erectio monasterii huiusmodi fieri non potest sine licentia S. Sedis. 
Cfr. S. C. de Relig. 23 Iunii 1923 (A. A. S. XV, 357.) iunct. eiusd. 
S. C. decisioni 11. Oct. 1922 (A. A. S. XIV, 554). 

Si requisita licentia omissa fuerit, erectio iuridica nullitate la- 
borat, nec talis domus est domus religiosa, nec religiosi in ea com- 
morantes suis localibus privilegiis ibidem frui possunt; sed con- 
sensus ab Episcopo non datus si accedat post erectionem domus 
pro qua obtenta fuit S. Sedis licentia, habere potest vim ratihabi- 
tionis et defectum sanare. 

Pro aliis domibus religiosis erigendis sc. Congregationis non 
exempfae vel iuris dioecesani, sufficit Ordinarii loci licentia, (can. 


(10) S. C. Ep. et Reg. 9. Maii 1642. et 14. Dec. 1635.; Piat. 1. c. q. 338., 
Bouix l. c. p. 258. sq. At cum Ferraris l. c. p. 46. fatendum est Leon. XIII. 
Const. « Rom. Pont. » etiam translationibus in eodem loco non favere, et in 
praxi ordinarie iam propter alienationem prioris domus licentia Sed. Apost. 
requiretur. 

(11) S. C. Ep. et Reg. 17. Nov. 1617.; S. C. Ep. et Reg. 7. Martii 1890. In 
Act. S. Sed. vol, XXII. p. 688. sq.; Piat 1. c. q. 339. sq.; Bouix 1. c. p. 309. 354. 
Sq. 364. sq., ubi tamen in iuribus regularium defendendis videtur modum ex- 
cedere, si diufurno tempore circumstantiae penitus sunt mutatae, ob quas 
arbitraria recuperatio conventus omissis omnibus solemnitatibus menti et praxi 
Sedis Apostolicae non videtur esse satis conformis. Perseverante eadem per- 
sona iuridica, ipsi competit ius postliminii. Ctr. can. 102. 

487, n. 1) quae ut scripto detur expresse non exigitur, sed certe 
suadenda est forma scripta, ut in posterum probatio efficax ha- 
beatur (157). 


13. De domibus quibusdam singularis exceptio est statuta et 
requiritur licentia S. Sedis v. g. pro erectione vel translatione do- 
mus novitiatus (can. 554), pro translatione domus principalis si ita 
ferant Constitutiones, de erectione domorum pii instituti in terris 
missionum ut supra dictum est (12). 


14. Antequam Episcopus concedat licentiam ad erigendum no- 
vum conventum congruae sustentationi religiosorum provisum sit 
necesse est; regula enim absoluta est: « Nulla religiosa domus 
erigatur, nisi iudicari prudenter possit vel ex reditibus propriis vel 
ex consuetis eleemosynis vel alio modo congruae sodalium habitationi 
et sustentationi provisum iri » (can. 496). Sufficit ergo iudicium 
prudens, non requiritur determinata provisio aut cautio iuridica. 
Non requiritur per se determinatus numerus religiosorum. lure prae- 
cedenti debebat esse congrue provisum sustentationi duodecim reli- 
giosorum, qui numerus requirebatur ad habendum conventum for- 
matum; conventus qui ad illum numerum non pertingebat, certe 
non illico prohibebatur, sed « formatus » non erat, atque etiamsi 
pertineret ad religionem exemptam, minime gaudebat privilegio ex- 
emptionis a iurisdictione episcopali (13). At S. Congregatio Ep. et 


(12) Cir. S. C. Ep. et Reg. 6. lun. 1860. ad 17., 27. lul. 1860. ad 7.; Bat- 
landier co 35 sq., Bouix I. c. t. I. p. 257. sq.; Piat I. c. t. g. 324; S. 
C. Ep. et Reg. 23. Maii 1850. ad 7., 10. Febr. 1890. ad 10., 9. Iun. 1873. ad 23.; 
Battandier I. c. p. 68. 183. sq. 195. 202. sq. 236. sq. 

(13) Greg. XV. Const. « Cum alias » 17. Aug. 1622.5; decr. S. C. C. ab Ur- 
ban. VIII. confirm. 21. Iun. 1625. S 14. cum declar. n. 19.; Innoc. XII. Const. 
« Nuper » 23. Dec. 1697. S 10.; Bizzarri l. c. p. 6179. sq. 370. 396. sq.; Bouix 
l. c. p. 303. sq.; Ferraris l. c. v. Conventus art. 1. n. 28. sq.; Piat 1. c. t. II. q. 
16.; Leinz in Arch. f. k. K. t. 69. p. 55. sq., de supernumerariis in conventibus. 
Quo in iure ab Urbano VIII. constituto quoad conventus post d. 21. lun. 1625. 
fundandos certe nihil est immutatum per Leon. XIII. Const. « Rom. Pontifices », 
ubi in parte historica mitior sententia de sufficientia sex sociorum ad servan- 
dam exemptionem generaliter videtur asseri. At ex citata Const. Leonis XIII. 
et responsis S. C. de Prop. F. ibidem allegatis indubitanter colligitur regulares 
etiam in parvis conventibus sive residentiis vel hospitiis missionum commo- 
rantes esse exemptos a iurisdictione Ordinariorum. Cfr. quoque Collect. S. C. 
de Prop. F. n. 410. 412. Cui rei nunc clarius provisum fuit per canonem 617, 
ut dicitur in textu. 

Reg. non solebat urgere, ut Episcopi uferentur iure suo visitandi 
conventus minores sive non formatos ordinum exemptorum, nisi 
numerus esset valde exiguus v. g. infra sex, vel speciales circum- 
stantiae id exigerent; imo interdum expresse suasit, ut Episcopi ab 
exercitio iuris abstinerent (14). 

Codex alia ratione providit, dum ex una parte iam per sex reli- 
giosos constituitur domus formata (can. 488, n. 5); infra hunc nume- 
rum domum constituit sub « peculiari vigilantia » Episcopi, quatenus, 
si abusus irrepserint et fidelibus scandalo fuerint, ipse per se pos- 
sint interim providere (can. 617, § 2) (15). 


79. Praeter alia requisita (16) ad conventum legitimum neces- 
saria Episcopus praevie examinare debuit, num iura et privilegia 
tertiarum personarum praesertim regularium non laederentur (17). 
Quodsi Ordinariis loci iam aliunde constaret novos conventus reli- 
giosos absque detrimento aliorum posse erigi v. g. dotata mona- 
steria monialium, sine ulterioribus formalitatibus et citationibus po- 
terat (18), imo debuit dare licentiam ad novi conventus aedifica- 
tionem (19), nisi aliunde obstaret legitimum impedimentum, salvo 
quoque iure regularium appellandi ad Sed. Apost. v. g. ad S. C. 
competentem cum effectu suspensivo. At si Ordinario loci de illo 
detrimento non satis constabat, ad erectionem novi conventus prae- 
sertim mepdicantium non erat ipsi procedendum, nisi vocati et auditi 


(14) S. C. Ep. et Reg. 20. Mart. 1857. 16. Mart. 1866. in Act. S. Sed. vol. 
ll. p. 155. 151. sq.; S. C. C. 26. Aug. 1873. I. c. vol. VII. p. 626. sq. 630.; S. 
C. Ep. et Reg. 12. Maii 1741. apud Bizzarri l. c. p. 396. sq. 

(15) Numerus duodenarius in erigendis monasteriis monialium (cum votis 
solemnibus et clausura papali) constanti praxi et S. C. Ep. et Reg. stricte et 
absolute retinebatur. Pro conventibus Congregationum cfr. Battandier p. 236. 
S. C. Ep. et Reg. 6. lun. 1605. iunct. 5. Maii 1690. 27. Aprilis 1855.; Piat 1. c. 
p. 281.; Ferraris |. c. v. Moniales art. 2. n. 6.; Bizzarri |. c. p. 948. sq. 650. 
sq. 691.; Bouix l. c. p. 307. sq., ubi ob non cognitam praxim S. C. Ep. et Reg. 
haesitat. 

(16) Conc. Trid. Sess. XXV. c. 5. de reg.; Bizzarri 1. (5 SE (C. (C. meme 
lul. 1586.; Piat l. c, t. II. q. 330. sq. ; 

(17) Clem. VIH. Const. « Quoniam » 23. lul. 1605.; Greg. XV. Constitut. 
« Cum alias » 17. Aug. 1622.; Piat |. c. q. 343. Sq. ubi disserit del privilegio 
« cannarum » (canna — 2. metra et 23 cent.) ordinibus religiosis concesso, 
intra quas possint vel non possint aedificare conventum. 

(18) Cit. Const. Greg. XV.; Reiffenstuel 1. c. n. 42; Bouix l. c. p. 266. sq. 
307.; Piat 1l. c. q. 321 sq. 

(19) Greg. XV. cit. Const. « Cum alias» § 4.; Reiffenstuel 1. c. n. 50.; Piat 
l. c. q. 322.; Bouix |. c. p. 262. sq. 

fuissent talique erectioni consensissent Superiores aliorum conven- 
ventuum illius loci et per quatuor millia passuum circumvicinorum 
aliique interesse habentes (20). Quamvis inter illos « interesse ha- 
bentes » saltem regulariter parochi loci non comprehenderentur (21), 
tamen ex aequitate canonica erat concedendum, illos parochos, qui 
vel ipsi ex solis spontaneis oblationibus fidelium recipiunt congruam 
sustentationem, posse habere iustam causam querendi de vera iu- 
rium laesione (22). 

Huiusmodi solemnitates in Codice non commemorantur, sed 
sola habetur praescriptio can. 496. Practice tamen, ut Episcopo con- 
stare possit de congrua sustentatione religiosorum in nova domo 
alendorum, similis quaedam inquisitio ab ipso erit perficienda; pro 
qua criterium desumere poterit ex memoratis praescriptis, in Codice 
quidem non relatis, sed legibus Codicis non oppositis. Insuper ipsi 
attendenda erunt privilegia in sensum illarum formalitatum, alicui 
forte ordini concessa et adhuc perseverantia. 


76. Effectus erectionis legitimae domus religiosae, praeter per- 
sonalitatem iuridicam domui ex erectione competentem (23), in reli- 
giosis exoritur facultas sacra ministeria peragendi et alia pia opera 
propria instituti exercendi; sacra autem ministeria exercenda sunt, 
servatis de iure servandis; (v. gr. pro confessionibus audiendis 
recipienda est ab Episcopo iurisdictio); pia vero opera instituti pro- 
pria, omnia exerceri possunt nisi in concedenda licentia novae do- 


(20) Cfr. cit. Const. Clem. VIII. et Greg. XV.; Piat 1l. c. q. 324. sq. 
Schmalzgr. l. c. n. 28. sq., ubi tamen n. 30. 35. 36. 41. nonnullas assertiones 
minus accuratas tenet. 

(2I vene IL c. pm. oes Piai [Lco 325. 

(22) Cap. 1. sq. X. de nov. op. V. 32.; Bouix l. c. p. 301. in illa limitatione 
admittenda tandem convenit cum AReiffenstuel |. c. n. 33., ubi is unice defectum 
sustentationis in favorem parochi adducit. At in probatione defectus congruae 
sustentationis vel laesionis strictorum iurium parochialium recursus parochorum 
ad Sedem Apostolicam raro habebit felicem exitum. Cír. S. C. C. 12. Mart. 
1693.; Bouix 1. c. p. 287. sq. 

(23) Erectio non fit per licentiam obtentam, quae potest longo intervallo 
temporis praecedere novae domus constitutionem v. gr. si domus adhuc aedi- 
ficanda est. Erectio fit per decretum ipsius instituti religiosi, nisi agatur de 
abbatia sui iuris quae fit decreto S. Sedis aut de religione dioecesana quae 
fieri solet per Episcopum. Ex decreto religionis non oritur personalitas iuri- 
dica, quam dare non possunt Superiores religiosi iurisdictione ecclesiastica 
carentes, sed ab ipso iure domus legitime erecta obtinet iuridicam personali- 
tatem. 


~] 

mus aliquam limitationem Ordinarius apposuerit: quam limitationem 
Ordinarius nonnisi ex gravi et rationabili causa apponere potest; 
nam in Institutis quae approbationem pontificiam obtinuerunt, ex 
tali approbatione in ipsis exoritur ius quaesitum, servatis servandis, 
fundandi in universa Ecclesia et ibidem vivendi et operandi secun- 
dum modum ab ipsa S. Sede probatum in approbatione Instituti et 
Constitutionum. Stante vero illo iure Episcopi opportunum erit, ut 
de usu facultatum et de exercitio operum Instituti cum Ordinario 
conventio ineatur ante ipsam domus erectionem (can. 497, 8 2). 


T7. Quoad religiones clericales permissio data ab Ordinario ad 
fundandam novam domum secumfert facultatem habendi ecclesiam 
vel publicum oratorium ideoque illud extruendi. Sed quoniam ex 
can. 1162, 8 4. Ordinarii est iudicare, utrum expediat in determinato 
loco ecclesiam aedificare, religiosi qui obtinuerint consensum novae 
domus in dioecesi vel civitate constituendae, novam Ordinarii loci 
licentiam obtinere debent ut in determinato loco ecclesiam vel ora- 
torium publicum aedificent. Satius ergo erit pro religione clericali 
in petenda licentia simul proponere locum in quo et domus et ec- 
clesia aedificanda sit, ut simul obtineatur licentia' pro utroque. 

Etsi determinatio loci pro Ecclesia aut oratorio publico dependeat 
a consensu Ordinarii, non ita dependet ut is ius sibi vindicare pos- 
sit impediendi ne religio clericalis sibi ecclesiam aut publicum ora- 
torium aedificet, quod ius inutilem redderet praescriptionem can. 
497, 8 2 (24); in rigore iuris id posset quoad religionem non clerica- 
lem etiam exemptam aut quoad moniales, quibus solum permitteret 
oratorium semipublicum internum, quamvis pro his vix causa ratio- 
nabilis ad denegandam ecclesiam vel oratorium publicum dabitur (25). 


78. Scholion. Licentia potestatis civilis ad erectionem novi con- 
ventus neque ex natura rei neque iure ecclesiastico requiritur, nisi 
iure speciali (cfr. v. g. concord. Austr. a. 1855. art. 28.; Nussi, 
Conventiones p. 146. sq.) praescribatur. Neque interventio auctori- 
tatis saecularis necessaria est, ut conventus habeat personalitatem 


(24) Matthaeus a Coronata n. 524.; Chelodi n. 249. Schäfer n. 84; Ver- 
meersch, Periodica XVIII, 92*, 

(25) Etiam pro oratorio semi-publico interno, si est necessarius Ordinarii 
consensus, non apparet qua ratione ille consensus denegari possit, iis qui nec 
ecclesiam nec publicum oratorium habeant. 

iuridicam sive causae piae; illam enim acquirit ipsa erectione cano- 
nica. At de facto illa licentia vel solo iure civili praescripta temere 
non est neglivenda, ut gravia incommoda vitentur; imo quatenus 
videatur esse opportunum, etiam expressa recognitio vel concessio 
iuris corporationis in foro civili poterit implorari. Cfr. Aichner, Com- 
pend. iur. eccles. p. 469. sq.; Scherer l. c. t. I. p. 732. sq. 790. 
sq. 749. sq.; Meurer, D. Begriff u. Eigenth. an h. Sach. t. II. p. 227. 
Sq., cuius opiniones de personalitate iuridica Ecclesiae vel institu- 
torum ecclesiasticorum probari nequeunt. 


79. Mutatio seu innovatio domus religiosae iam legitime erectae 
potest esse mere rnaterialis seu referri ad solum aedificium reparan- 
dum aut amplificandum, ad quod non requiritur specialis licentia, 
nisi debita sint contrahenda aut facienda aliqua alienatio vel dispo- 
nendum sit de bonis contra fundatorum voluntates aut in huiusmodi 
voluntatibus commutatio aliqua sit necessaria (26). 


80. Solemnitates praescriptae in erectione novae domus religiosae 
ex iam dictis etiam servandae sunt in innovatione, quae in novam 
erectionem redundat, v. g. si ex uno conventu principali prodeant 
alumni ad fundandum conventum filialem (27). Secus dicendum, 
si innovatio regimen internum non excedat (28), salva necessitate 
licentiae, ut domus de novo destinetur ad novitiatum. 


81. Suppressio domus religiosae. Ex canone 498: I. Si agatur 
de domo religionis exemptae, suppressio fieri nequit sine benepla- 
cito apostolico. Ordinarii licentia non requiritur, sed ex natura rei 
ei notitia dari debet. 

II. Si domus religiosa pertinet ad religionem non exemptam, 
pontificii tamen iuris, ea domus supprimi potest a supremo Mode- 


(26) Ita iam const. Romanos Pontifices Leonis XIII. n. 22, cui consonat 
canon noster. Nonnulli a necessitate licentiae habendae excusant translationem 
conventus ex uno situ in alium eiusdem loci, nisi recidat in novam fundatio- 
nem. Chelodi n. 249. d.; Matthaeus a Coronata n. 525. Quod admitti non potest 
si in nova sede sit aedificanda ecclesia aut coniungatur cum alienatione vetita. 

(27) Cfr. v. g. « Charta caritatis » Cisterciensium cap. 3. «de generatione 
filiarum Abbatiarum » ; Heimbucher 1. c. t. l. p. 221. sq.; Act. S. Sed. vol. XXII. 
p. 688. sq. in caus. Hildesheim. d. 7. Mart. 1890. a S. C. Ep. et Regul. decisa. 

(28) Cap. unic. de excess. Praelat. V. 6. in Sext. (quod per se de solis 
mendicantibus agit) iunct. Leon. XIII. cit. Const. « Romanos Pontifices » ; Gal- 
lemart, SS. Conc. Trid. p. 724. n. 16. 

ratore, consentiente Ordinario loci. Suppressionem facit seu decernit 
superior Generalis, sed decretum efficax non est nisi consentiat 
Ordinarius. 

IH. Si domus pertineat ad Congregationem iuris dioecesani, sup- 
pressio fieri potest ab Ordinario loci, audito Congregationis Mode- 
ratore, nisi agatur de unica Instituti domo, quae aequivaleret sup- 
pressioni Instituti S. Sedi reservatae. 

In tribus hisce casibus, ut videtur, salvuus manet recursus in 
suspensivo ad Sedem Apostolicam, iis competens quorum interest ne 
domus supprimatur. Cuinam bona temporalia conventus suppressi 
vel dissoluti cedenda sint, eruendum est aut ex ipso indulto apo- 
stolico aut ex natura illorum bonorum temporalium, quae forte 
conventui solummodo in administrationem et usum quemdam fue- 
runt concessa, vel potius ex vero iure dominii sive absolute libero 
sive fundatorum pia voluntate multum limitato (conditionato) pro- 
pria sunt (29). Generatim loquendo erit applicandum praescriptum 
can. 1501. 


82. Conventus seu domus religiosorum legitime erectae, iniusta 
vi guberniorum civilium supprimi nequeunt, sed salva manent ipso- 
rum iura, nisi forte Sedes Apostolica aliter disposuerit, vel saltem 
quoad usum iurium non amplius verificentur conditiones ipso iure 
canonico statutae (30). Neque etiam ab ipsis regularibus propria 
auctoritate deseri vel dissolvi sive alienari possunt (31), nisi in 
casibus ipso iure iam concessis (32) aut obtento speciali indulto 
apostolico (33) et forma canonica servata (34). 


(29) Syllab Pre X props 92:259 uere 52 51 ni Scot Un ci ET EIUS 
Dec. 1857. 20. Dec. 1864. et 17. Dec. 1875.; S. C. Ep. et Reg. 14. Dec. 1855.; 
S. C. C. 8. lan. 1867. 21. Aug. 1869.; S. Poenit. 28. lunii 1866. 18. Apr. 1867. 
21. Apr. 12. Sept. 1872. 21. lun. 1880.; S. C. super discipl. reg. 5. Aug. 1872.; 
SMC TEp et Reg. STEUERN JSewisr . es p. exis eus J8Nut Jb Gy JL cy 2259. 
sqeqeslssqseAct.- Sqsedwlc- 

(30) Cap. unic. de excess. Praelat. V. 6. in Sext. iunct. cap. unic. de reb. 
IIl. 4. in Extravg. com.; Piat l. c. in not. praec.; Scherer l. c. p. 853. sq. 

(31) Leon. XIIL. Const. « Rom. Pont.» iunct. Conc. prov. Westmonaster. 
(a. 1855.) in Collect. Lac. t. IIl. col. 981. VI. VII. 

(32) Cfr. cit. text. in not. 29 h. cap. 

(33) Conc. plenar. Baltimor. Il. (a. 1866.) in Collect. Lac. t. Il. col. 509.; 
Conc. prov. Westmon. Il. (a. 1855.) 1. c. 

(34) Piat 1. c. supra; Scherer l. c. p. 747. 732. 

DE RELIGIONUM REGIMINE (can. 499-537) 


Codex — De Superioribus et Capitulis (can. 499-517) 


83. Praemittendum. Instituta religiosa cum constituant veram 
quamdam societatem fidelium, partim societati perfectae partim fami- 
liae similem, habeant oportet speciales Superiores a quibus regantur; 
et quae ad huiusmodi regimen pertinent primo loco ponuntur hoc 
titulo Codicis, cum pertineant quoad substantiam ad ipsam constitu- 
tionem instituti religiosi. Religiosi autem regendi sunt in foro externo 
et in interno. De Superioribus externi fori agitur prius; deinde vero 
de eorum regimine in foro interno et sacramentali. Cum autem reli- 
giosi ut tales ad hierarchiam regiminis divinitus constitutam non 
pertineant, huic hierarchiae manent subordinati nec aliam seipsos 
regendi habent potestatem, praeter eam quam accipiunt a supremo 
fonte omnis iurisdictionis in Ecclesia: unde ex natura rei distin- 
guendi sunt pro religiosis Superiores externi et Superiores interni. 
Externi sunt illi Praelati pertinentes ad hierarchiam divinitus con- 
Sstitutam pro regimine Ecclesiae vel ad gradus pro eodem regimine 
ab Ecclesia adiectos; interni sunt ipsi Praelati regulares aliique 
Superiores assumpti ex membris proprii instituti religiosi, quibus 
directe et immediate promittitur obedientia et a quibus religiosus 
admittitur et in familiam religiosam incorporatur (1). 


Art. 1. — Regimen externum religiosorum. 


84. I. Romanus Pontifex est cuiusvis Instituti religiosi supremus 
sed vere etiam immediatus Superior ratione regiminis externi seu 
iurisdictionis et etiam ratione regiminis interni seu vi voti obedien- 
tiae sodalium, qua religiosi sunt. Cuius Superioritatis fundamentum est 
imprimis plenitudo potestatis Rom. Pontificis in Primatu contenta, 
quae est potestas iurisdictionis; deinde etiam votum obedientiae 


(1) Conc. Trident. sess. XXV de reg. cap. 1, 2, 4, 6, 7, 8, 9, 20, 21, 22. de 
regim. interno; cap. 3, 4, 5, 8, 9, 10, 11, 12, 13, 14, 16, 17, 18, 19, 22 de regim. 
externo; Leo XIII. const. « Conditae a Christo. » 

quod imprimis censetur praestari Rom. Pontifici, unde simul cum 
professione religiosa derivatur potestas dominativa orta ex traditione 
ipsius religiosi, (2) quae per se est restrictior, in quantum votum 
et professio fit iuxta regulam et constitutiones determinati instituti (3). 
Non deerant instituta religiosa, in quibus etiam expressa professio 
obedientiae Rom. Pontifici fieri deberet ex Regula. Cfr. R. S. Franc.. 
cap. 1. et specialem promissionem obedientiae circa missiones quam 
tenentur facere professi Soc. lesu, quae certe habet rationem veri 
et specialis voti (Constit. Soc. lesu P. V, c. 3, n. 3). Praesumen- 
dum tamen est Rom. Pontificem etiam in materia voto subiecta non 
praecipere vi voti, nisi contrarium ex ipso modo praecipiendi con- 
stet; sed uti sua ordinaria potestate Primatus (4). : 
85. Post Rom. Pontificem ab omnibus religiosis obedientia de- 
betur Sacris Congregationibus Romanis pro diversa ipsarum facul- 
tate et participatione in regimine universalis Ecclesiae; speciatim 
vero S. Congregationi de Religiosis, quae generalem habet compe- 
tentiam circa negotia omnia religiosorum, eorum regimen, discipli- 
nam, studia, bona et privilegia (can. 251), ubi exceptio non est 
facta v. gr. quoad negotia spectantia ad S. Officium, vel ad SS. Congr. 
Concilii, de Sacramentis aut Propagandae Fidei vel pro Orientali 
Ecclesia (5). Quae potestas SS. Congregationum in religiosos est 


(2) Cfr. De diverso modo rem explicandi Suarez, l. c. tr. 7. 1. 10, cap. 11 
n. 13, cui contradixerat Vermeersch. |. c. n. 388. Cfr. quoque Chelodi 1. c. n. 
SI. WX No 

(3) Qua ratione explicetur quod S. Pius V. potuerit imponere clausuram 
vide Suarez l. c. tr. 8, l. 1. cap. 8, n. 6 sq. et Bouix 1. c. t. 2 p. 603 sq. 

(4) Quae Rom. Pontifex religiosis praecipit, non qua religiosis, sed in 
quantum sunt fideles, clerici etc. vel in quantum habeant officium aliquod non 
proprium religionis sed commune cum aliis v. gr. parochis, Episcopis etc. 
haec sub ambitu obedientiae religiosae non comprehenduntur nec sub voto 
obedientiae. Cfr. Suarez loco supra citato sc. L. 10. cap. 11. n. 9. sq. 

(5) Quoniam iurisdictio et competentia S. C. de Rel. ex ipso textu cano- 
num 231, 250, 249, 252, est coordinanda cum competentia aliarum Congrega- 
tionum, facile in casibus practicis ocurrere potest dubium de spectantia negotii 
ad unam vel aliam Congregationum. Quae dubia solvenda sunt a coetu Cardi- 
nalium, quos Rom. Pontifex singulis vicibus designaverit (can. 215). Decisionum, 
quae iam prodierunt, en breve compendium. 

Coetus Cardinalium 24. Mart. 1919 declaravit spectare privative ad S. 
Congr. de Relig. 1?) « omnes quaestiones seu instantias, quae attingant aliquod 
ius aut commodum (seu interesse) alicuius familiae religiosae aut sodalium re- 
ligiosorum — sed in sensu can. 251» — Quae limitatio videtur referri ad ea 
quae in § 2. praedicti canonis dicuntur sc. « sed si quaestio vertatur inter re- 
ligiosum sodalem et personam non religiosam, ipsa (S. C., praesertim ad in- 

potestas iurisdictionis, nec videtur ipsis adscribenda potestas saltem 
ordinaria praecipiendi vi voti, tametsi agatur de materiis voto sub- 
iectis, nam quae dicuntur expresse de potestate Rom. Pontificis 
non videntur transferenda ad dicasteria Romana, nisi ipsis tributa 
fuerit specialis delegatio. 


86. II. Cardinalis Protector (6). A. lure Codicis (can. 499, 8 2) 
clare et expresse venit exclusa vera iurisdictio Cardinalis Protectoris 
in religionem aut in singulos ipsius sodales; imo nec est ipsi per- 
missum sese admiscere interiori disciplinae et bonorum administra- 
tioni, nisi ea dumtaxat ratione quae pertineat ad promovenduin con- 
silio et patrocinio ipsius religionis bonum; sed quaevis decisio 
deferenda est ad S. Congregationem de Religiosis, si excedat com- 
petentiam internorum Superiorum. Unde proprie dicta obedientia a 
religiosis Cardinali Protectori non debetur, sed tantum ea observantia 
quae respondet eius dignitati, et quam meretur is cuius est consilio 
et patrocinio religionem adiuvare. Ex speciali tamen rescripto maior 


stantiam partis, potest quoque, si aequum iudicaverit, eamdem quaestionem 
ad aliam Congregationem vel tribunal mittere ». 

2°) «concedere, servatis consuetis normis, sanationes et condonationes 
quoad praeteritum et reductiones quoad futurum relate ad capellanias et alia 
legata, quae, licet concredita non sint Ordini aut Familiae religiosae, qua tali, 
erecta tamen aut translata reperiuntur in ecclesiis religiosorum — sed solum 
quoadusque legatorum administratio et adimplementum concredita sint reli- 
giosis ». 

3°) « competentiam de dispensatione ad ordines sacros recipiendos a Reli- 
giosis, sive ex defectu aetatis, sive ab irregularitate, sive de aliis conditionibus. 
quae ad conferendos ordines requiruntur, sive quod ad studia pertinet, quae 
sacris ordinationibus sunt praemittenda ». 

4^) Competentiam de religiosis dispensandis, qui propter morbum vel alia 
de causa a Missae celebratione physice vel moraliter impediuntur, veluti si 
pedibus consistere non valent » — (A. A. S. XI, 251.) 

Coetus Cardinalium 13 et 27 Nov. 1922. resolvit pertinere ad S. C. de Rel, 
facultas concedendi Sodalibus religiosis utriusque sexus dispensationem super 
lege ieiunii eucharistici ad sacram Synaxim recipiendam. (A. A. S. XV, 39). 
Sed pro missa a non ieiuno etiam religioso celebranda competentia privativa 
est S. Officii (can. 251, § 3). 

Idem coetus resolvit pariter pertinere ad S. C. de Rel. ad normam can. 
1993 decernere « quae respiciunt obligationes ordinibus maioribus adnexas vel 
validitatem sacrae ordinationis, quoad sodales religiosos ». 

(6) Cfr. Card. De Luca, Rel. Curiae Rom. dis. 42; Card. Petra, in Const. 
4. Gregor. Xl, (tom. 4. p. 161); Lucidi, De visitat. t. 2. cap. 5. art. 4.; Bouix 1. 
c. P. V., sect. 2. cap. 4; Piat 1. c. tom.l, q. 587, tom. 1]; q. 454.; Plati, De 
Cardinalis dignitate et officio cap. 33. Multa apud Melata, De Cardinali Pro- 
tectore — Romae. 1902. 

quaedam potestas dari haud raro solita est, praesertim ad singularia 
religionis negotia. Praeterea quaedam privilegia honorifica ipsis 
competunt tum relate ad domus tum relate ad ecclesias religionis, 
cuius sunt protectores. Solet autem S. Congregatio, cui subduntur 
Sodales religiosi, in omni supplici libello ad ipsam directo, exigere 
quoad religiosas commendationem proprii Cardinalis Protectoris 
atque eidem committere rescripti executionem. 

B. Varia fuerat in hac re disciplina. Atque imprimis praxis 
dandi Cardinales protectores videtur praeformata in antiquo usu, 
quo monasteria passim recurrebant ad habendam protectionem ali- 
cuius domini potentis, qui ea protegeret contra externos hostes. Sed 
in ordine ad habendam protectionem etiam iis, quae pressius per- 
tinent ad bonum statum religiosum determinati monasterii aut totius 
Ordinis, institutum Cardinalis Protectoris videtur derivari ex S. Fran- 
cisco Assissiensi, qui a Romano Pontifice petiit aliquem Cardinalem, 
qui, ut dicitur in cap. 12. Regulae, esset « gubernator, protector et 
corrector » ordinis, ut omnes fratres subditi et subiecti Ecclesiae, 
« stabiles in fide catholica, paupertatem et humilitatem et S. Evan- 
gelium D. N. Jesu Christi » quod promiserant, observarent. Quae 
ampla potestas fere videtur confundi cum potestate regiminis interni. 
Ad imitationem Franciscanorum, quorum primus protector fuit Card. 
Ugolinus, postea Gregorius IX, alii quoque Ordines suos protec- 
tores obtinuerunt et paulatim non soli Ordines regulares sed alia 
quoque religiosa instituta atque adeo aliqua particularia monasteria 
protectorem ex Cardinalibus nacta sunt. Quorum officium et potes- 
tas in religiosos cum initio esset nimis ampla atque disciplinae 
religiosae ex ipsa experientia parum consona, si inde haberetur du- 
plex gubernatio religiosorum independens, ad modestiores terminos 
fuit reducenda, ut factum est v. gr. per Sixtum V. (cons. « Ad Ro- 
manum » 26. Oct. 1588), Urbanum VIH (decr. Sacra Congregatio 
21. Sept. 1624), praesertim vero per Innocentium XII (const. « Christi 
fidelium » 17. febr. 1694), qua ordinaria iurisdictio in religiosos 
ipsis detracta est; cuius praescriptis consonant litterae Secretarii 
Status 9. Maii 1715 (apud Bizzarri p. 325.). lure autem Codicis 
nulla fit distinctio inter Ordines et Congregationes religiosas soro- 
rum (7). 


(7) Iuxta C. Petra (in cap. 4. Custos Gregorii XI, tom. 4. pag. 162) eius 
officium est: « Ordinem sibi commendatum in quieto et pacifico statu conser- 
vare et augere, ab impugnationibus et molestantibus protegere et tueri, ac etiam 

Potest tamen, ut per se patet, Rom. Pontifex vel per speciale 
indultum aut praescriptionem vel per approbationem constitutionum 
maiorem quamdam potestatem delegare Cardinali Protectori in Ins- 
titutum eius patrocinio commissum (8). 


87. Ill. Quoad Ordinarios ‘Locorum, saltem in aliquibus, religio- 
sorum subiectio omnino est asserenda, ideoque praedicti Ordinarii 
aliqua saltem ratione sunt Superiores externi in vim iurisdictionis 
ordinariae, qua praesunt proprio territorio aut saltem ratione dele- 
gationis acceptae. Sed in hac re accurate distinguendi sunt reli- 
giosi non exempti ab exemptis. 

Religiosi exempti non subduntur locorum Ordinariis nisi in 
casibus in iure expresse determinatis, ideoque modo permanenti non 
sunt subditi Ordinarii loci, sed per suos Religiosos Praelatos su- 
biiciuntur ipsi Capiti Hierarchiae Romano Pontifici. Atque haec est 
formula, qua religiosorum exemptorum definitur huiusmodi privi- 
legium exemptionis tum Constitutionibus RR. Pontificum, tum 
communi doctorum sententia ut suo loco expressius erit decla- 
randum. 

Instituta vero, quae privilegio exemptionis non gaudent, ut 
plerumque evenit in Congregationibus votorum simplicium, licet in 
his quae pertinent ad regularem disciplinam stricte acceptam gene- 
ratim non subiaceant Ordinariis locorum cum iuris Pontificii sunt 
facta, (saltem per Decr. laudis), in ceteris generatim subduntur Or- 
dinariis locorum, salvis praescriptionibus iuris communis ac regulis, 
constitutionibus et statutis legitime approbatis cuiusvis Instituti : 
quare in his Institutis regula generalis est de subiectione intra 
tamen ambitum competentiae Episcopalis; immunitas ab illa potius 
in singulis casibus est probanda. Quae subiectio illos religiosos 
supponit iurisdictioni Ordinariorum, non eorum potestati domina- 
tivae, quae nec vi voti obedientiae nec vi professionis religiosae 
Episcopis competit, sed eorum propriis Superioribus. 


invigilare cum regulis prudentialibus potius quam iurisdictionalibus, ne subditi 
a Superioribus opprimantur, iuxta S. Sedis intentionem »: Cfr. quoque C. de 
Luca, Relatio rom. Curiae, disc. 42. 

(8) Ex praxi hodie recepta solent nominari per litteras Apostolicas in 
forma Brevis, ad instar gratiae perpetuae, cum munus duret ad vitam ipsius 
Card. Protectoris. Generatim postulatur et designatur Card. Curiae Romanae; 
raro Episcopus residentialis Cardinalitia dignitate fulgens. 

88. Exemptionis privilegio gaudent regulares viri et mulieres 
cum eorum domibus et ecclesiis (can. 615); quae exemptio in 
ordine regulari laicali haud parum distat ab exemptione pleniori 
ordinis regularis clericalis. Immo licet moniales, quae ex propria 
regula sub iurisdictione Superiorum regularium sunt, per subiectio- 
nem ad huiusmodi Praelatos regulares de eorum exemptione licet 
minus plene participant; quae illam subiectionem ex regula non 
habent de exemptione regularium etiam eiusdem ordinis non par- 
ticipant, sed Ordinariis subduntur perinde ac congregationes femi- 
narum. Moniales in Gallia et Belgio, quorum vota ex instituto 
debebant esse solemnia et iurisdictioni Praelatorum regularium de- 
bebant esse obnoxiae, ab uno saeculo et amplius substabant de facto, 
ex speciali dispositione S. Sedis, iurisdictioni Ordinariorum; quam 
subiectionem S. Sedes denuo confirmavit (Benedictus XV, per decis. 
S. Congr. 13 Maii 1919 in A. A. S. XI, 240). Quare moniales di- 
recte iurisdictioni Episcoporum subiectae, non solum qua fideles seu 
in communibus iuribus et obligationibus ipsis subduntur, sed etiam 
qua religiosae in ipsa regulari disciplina, salvis tamen iuribus legi- 
timi collegii; dum ceteri sodales cuiusvis religionis non exemptae 
potius qua fideles subduntur locorum Ordinariis, qui in res ad in- 
ternum regimen et administrationem spectantes non possunt se im- 
miscere, nisi in casibus a iure expressis (can. 1512, 118). Nulla autem 
virorum religio sine speciali apostolico indulto potest sibi subditas 
habere religiosas Congregationes mulierum, aut earum religiosa- 
rum curam et directionem retinere sibi specialiter commendatam 
(can. 500,53). 


89. Congregationes vero dioecesanae omnino subiiciuntur Epi- 
scopis, sed, ut dicitur in can. 492, S ad normam iuris; quae limi- 
tatio ut minimum significat, debere ipsis relinqui saltem eam liber- 
tatem, quae a iure tribuitur Collegiis in Ecclesia legitime constitutis 
et etiam illam quam ius vult tributam Congregationibus religiosis, 
cuius peculiaria praescripta Episcopus transgredi non potest. Quodsi 
talis Congregatio in plures dioeceses diffusa est, Ordinarii locorum 
aequalem habent auctoritatem in domos sui respective territorii, 
nec specialis quaedam praerogativa competit Ordinario domus prin- 
cipis, nisi expresse ius aliud statuat (cfr. v. gr. can. 495, 8 1); de 
legibus vero nihil mutari potest, idemque dicatur de aliis negotiis 
quae totum institutum concernunt, nisi id decernatur unanimi con- 

sensu Ordinariorum, audito supremo gubernio ipsius Instituti. — 
SCC de Relo T9218 (A A S. XU, 4 


Art. 2. — De interno religiosorum regimine 


90. Internum regimen seu interna Religionum hierarchia inveni- 
tur in Superioribus et Capitulis, in auctoritate videlicet personali 
et collegiali simul. (can. 501, § 1). 


91. In quocumque Ordine vel Congregatione potest triplex regi- 
minis modus concipi, in quantum potestas vel est collegialis vel 
singularis vel mixta. Collegialis ea est quae competit Capitulis 
seu adunationibus religiosorum; singularis ea est quae competit 
Superioribus, quae est absoluta si non temperetur potestate Capituli 
seu Definitorii aut Consilii; quodsi ita temperetur est mixta. Defini- 
tores porro (vel alio aequivalenti nomine designati) sunt Consiliarii 
Superioris, qui in aliquibus negotiis vocem non consultivam tantum 
habent sed definitivam, fere perinde ac membra collegii; et praeser- 
tim per definitivam vocem Consiliariorum efficitur restrictio potestatis 
Superioris, quae proinde ex tali dependentia fit mixta ex singulari 
et collegiali. 


92. Generatim loquendo regimen religiosorum hodie (9) potest 
dici monarchicum sed temperatum aliquatenus aliqua forma aristo- 
cratica vel democratica. Monarchicum quidem quia singularis per- 
sona habetur in culmine hierarchiae internae. Sic etiam in mona- 
steriis sui iuris, regimen supremum habetur ab Abate, qui tamen in 
pluribus exquirere tenetur consensum Capituli, et in hoc sensu ex 
dictis vocari potest mixtum cum regimine democratico. Vicissim in 
religionibus hierarchice organizatis cum diversis Superiorum gradi- 
bus, forma regiminis monarchica tam in gradu supremo quam in 
medio et infimo solet esse temperata et mixta cum forma aristocra- 
tica, cum in pluribus Superiores dependeant a consilio atque adeo 
a consensu potiorum quorumdam sodalium, qui veluti religionis 


(9) Statim ac sublata fuit forma eremitica vitae religiosae et introductus 
fuit modus vivendi coenobiticus exorta est singularis illa necessitas ordinati re- 
giminis communitatis per Superiores legitime deputatos; qui ex natura rei 
potuerunt esse collegium quoddam vel consilium. 

aristocratiam constituunt: insuper eorum potestas aliunde solet 
limitari, quod Superiores non habent potestatem veras leges con- 
dendi, quae reservatur Capitulis Generalibus, et institutum regere 
tenentur secundum leges in illis Capitulis latas et ad summum pos- 
sunt imponere praecepta specialia et condere ordinationes, quae ad 
naturam verae legis non pertingunt. Praeterea saltem Superior supre- 
mus constituitur per electionem Capituli, a quo saltem in hac parte 
participatur potestas. 

Capitulum in religionibus solet esse generale, provinciale et lo- 
cale prout universam religionem aut solam provinciam aut solam 
domum cum suo capite repraesentat. A cuiusque religionis Con- 
stitutionibus pendet utrum dentur tres illae Capituli species, quae 
res in ipsis sunt tractandae et decidendae, tempus et modus con- 
vocationis. Illud tamen commune esse solet, ut suprema religionis 
potestas sit penes Capitulum generale, cui vel ipse Superior Ge- 
neralis in pluribus subest. 

Superiores varii sunt in diversis religionibus, sed generatim 
reduci possunt ad tres classes: generales, provinciales et locales, 
prout praesint omnibus religionis domibus, vel domibus alicuius 
provinciae vel uni dumtamxat domui. Non omnes tamen gradus 
in qualibet religione sunt (nam adsunt instituta religiosa in pro- 
vincias non divisa), nec eadem potestas in omnibus adest, sed ubi 
adsunt certe differunt gradu potestatis. Diversis nominibus in di- 
versis religionibus designantur (10). 

Pro monachis, generatim loquendo, licet monasteria habeant 
sui iuris, nihilominus ex dictis diversa monasteria coeunt in varias 
Congregationes seu uniones plurium monasteriorum ; huic praeest 
Abbas generalis (variis nominibus designatus); deinde habentur 


(10) Superiores medii, qui ut plurimum provinciales dicuntur, in antiquis 
monachorum religionibus non inveniuntur, sed fuerunt proprii mendicantium 
et nunc passim inveniuntur in qualibet religione hierarchice organizata et iam 
satis evoluta. — Nonnumquam inveniuntur Commissarii veluti medii inter Ge- 
neralem et Provinciales, vel etiam Custodes inter Provinciales et Guardianos 
(Suarez tr. VIII, 1. 11. 1. 2. cap. 5, 6; Piat vol. 1 q. 884 sq.) — n singulis do- 
mibus est Praelatus vel Superior (Abbas, Rector, Guardianus, Prior, Praepo- 
situs, Corrector etc), qui ceteris officialibus tribuit suae potestatis partem 
secundum prudens arbitrium aut ex norma in ipsis Constitutionibus praefixa. 
— Haud raro Praelatus conventualis praeter conventum vel domum propriam, 
alias regendas habet, quae conventui principali tamquam stationes aut resi- 
dentiae dependentes adnexae sunt; in illis habet Vicarium, qui domui depen- 
denti immediate praeest. 

monasteria sui iuris cum proprio Abbate, i. e. locali. Adest prae- 
terea quoad monachos Benedictinos confoederatio cum proprio Su- 
periore, qui dicitur Abbas Primas. 

Servatis servandis quae dicta sunt de viris transferenda sunt 
ad religiosas feminas, quamvis nomina quibus Superiorissae appel- 
lantur haud raro sint diversa. 


93. Potestas qua religiones reguntur. Can. 501. 8 1 Supe- 
rioribus et Capitulis ad religionis gubernationem tribuit potestatem 
dominativam in subditos, exercendam ad normam Constitutionum 
et iuris communis ; in religionibus autem clericalibus exemptis in- 
super attribuit iurisdictionem ecclesiasticam. 

Est autem potestas dominativa (11), quae etiam dicitur oecoro- 
mica, illa facultas, quae capiti cuiusvis societatis competit praeci- 
piendi, dirigendi atque moderate corripiendi seu castigandi membra 
eiusdem societatis in ordine ad assequendum finem societati pro- 
positum. Id evenit sive in societate naturali, ut est familia, sive in 
conventionali, ut sunt Ordines et Congregationes religiosae. 

Superiori quippe in genere debetur obedientia: alii autem sunt 
Superiores ab ipsa natura ut parentes quoad filios ; alii sunt Supe- 
riores ex pacto libero saltem implicito, sic herus relate ad fa- 
miliam, Superior religiosus, in genere in omni societate, quam ho- 
mines inter se libere ineunt, rector societatis quovis nomine desi- 
gnetur. In omni enim societate necessarium est ut socii ad fi- 
nem per aliquem dirigantur, cui proinde ceteri, qui societati sese 
adscribunt, saltem implicite promittunt sese obedientiam praestitu- 
ros in his quae ad societatis finem pertinent. Illa potestas quam in 
omni societate habet superior regendi subditos, etiam per praecepta, 
in iis quae sunt ad finem societatis, dicitur potestas dorninativa. 
Quam aliqui distinguunt a potestate domestica oeconomica; sed 
hae potius sunt species vel partes potestatis dominativae (12). 


(11) Suarez, De legibus 1. 1. c. 8. n. 4 sq.; De religione tr. VII, 1. 2. a. 18; 
tr. VII. 1. 1l. cap. 1.; De Instit. Soc. lesu 1. IV. cap. 12, n. 3.; Schmalzgr. 1l. 1. 
tit. 31. n. 32 sq.; Piat Il q. 735 sq.; Ferreres, Inst. l. n. 809.; Bied.-Führ. n. 
26, 36; a Coronata n. 534, 603.; Schüfer n. 105 sq.; Vermeersch-Creusen, Epitome 
573.; Molitor n. 152 sq. 

(12) Cfr. Bied.-Führ. n. 36. et Vermeersch-Creusen, Epit. 573 qui distinguit 
potestatem domesticam a dominativa, quem alii nonnulli sequuntur; sed eadem 
specie potestas potest habere diversam originem seu ex diverso fonte imme- 
diato derivari, ut est manifestum; et quaecumque subiectio ex natura rei oritur 
erga caput familiae, ea ex voluntaria traditione aut pacto exoriri potest. 

Ex qua notione infertur necessitas saltem huius potestatis do- 
minativae ad gubernationem religionis, sive integra spectetur, sive 
eius pars v. gr. provincia aut singularis domus. Sed etiam sola 
potestas dominativa per se sufficit in Superiore religioso ad guber- 
nandum institutum, et a fortiori in Superiore locali ad gubernan- 
dam propriam peculiarem communitatem ; nam etiamsi deficiat po- 
testas iurisdictionis intrinseca ipsi instituto, religiosi, non tantum ut 
ceteri fideles, sed vi ipsius professionis et in his quae ad vitam re- 
ligiosam pertinent subsunt iurisdictioni extrinsecae aut Episcoporum, 
aut, si institutum est exemptum, Rom. Pontificis. Ecclesia enim ac- 
cepit auctoritatem ad dirigendos homines in omnibus quae ad vi- 
tam supernaturalem pertinent ideoque etiam religiosos ad perfectio- 
nem; quae iurisdictio iure divino cohaeret cum Supremo Pontifi- 
catu et Episcopatu subordinato; nec instituta religiosa aliam auc- 
toritatem habent nisi quam ab Ecclesia acceperunt. 

In Superiore religioso dominativa potestas immediate oritur ex 
traditione sui, quam religiosi faciunt in professione religioni eiusque 
Superioribus. In novitiis quidem nondum est facta illa traditio et 
manet libertas se retrahendi a religione; nihilominus per ingressum 
in novitiatum implicite se obligant ad obediendum Superiori, cui 
se submittunt ut in disciplina domus dirigantur; nec repugnat con- 
ceptui potestatis dominativae, ut possit quis se subtrahere ab illa 
cui est suppositus, ut apparet in professione temporanea, in egressu 
legitimo, in transitu legitimo ad aliam religionem. Vel ipsa potestas 
parentalis, quae est naturalis, et non est de se perpetua non ex- 
tenditur ad filium iam emancipatum et constituentem novam familiam. 

Potestas dominativa, nisi oriatur ex facto naturali, in coetibus 
seu societatibus liberis ascendit a subditis ad Superiores; et in hoc 
differt a potestate iurisdictionis ecclesiasticae, quae tota quanta 
capiti Ecclesiae tributa est a Christo Domino et per eius Vicarium 
in ceteros omnes descendit quotquot in Ecclesia habent, et venit sub 
nomine potestatis clavium. Insuper iurisdictio est potestas publica 
regendi, dum potestas dominativa potius habet characterem pote- 
statis privatae, inter privatas personas seu inter partes imperfectae 
communitatis. 

Huiusmodi potestas dominativa habetur etiam in religionibus 
laicalibus v. gr. monialium seu sororum, quarum Superiores de iure 
communi nequidem sunt capaces iurisdictionis et convenienter re- 
guntur sub vigilantia externa Superiorum seu Praelatorum vera 

iurisdictione pollentium. Per illam iubent etiam in virtute obedien- 
tiae, urgent observantiam regulae vel in singulis casibus ab ea 
dispensant, coercent domestica correctione reluctantes, contumaces 
dimittunt, vota irritant (can. 1312), bona administrant, novas domos 
erigunt et cetera praestant ad gubernationem pertinentia. 


94. Hanc ergo potestatem dominativam, ut dictum est, habent om- 
nes cuiusvis religionis Superiores et Capitula: illi in religionibus cle- 
ricalibus exemptis adiicitur potestas iurisdictionis ecclesiasticae (13). 
Quae attributio iurisdictionis ex logica consequentia iuridica sequitur 
exemptionem: haec enim subtrahit exemptos religiosos a iurisdictione 
Episcoporum et immediatae eos subiicit Rom. Pontificis iurisdictioni : 
porro Rom. Pontifex non potest convenienter omnes religiosos per se 
immediate gubernare, nec expedit ut faciat per mercs suos dele- 
gatos, quia in omni congregatione necessarii sunt pastores ordinarii, 
quibus eius cura ex officio incumbat; praecisis ergo Episcopis ne- 
cessarium erat ut haberentur praelati proprii cuiusque religionis. 
Suarez. tract. VIII, 1. II. cap. 1. n. 6. sq. 16. 

Quodsi iurisdictio vel ipsis Episcopis non immediate a Deo 
conceditur sed per mandatum Apostolicum, id multo minus de Prae- 
latis regularibus est asserendum. Ipsorum enim officia in se et 
quoad substantiam (secus ac in Episcopis) nituntur institutione mere 
humana, quoniam iuris divini nullum extat vestigium. Quare uni- 
versa illa hierarchia Praelatorum regularium in tres potissimum 
gradus distincta sc. Generalium, Provincialium, Abbatum vel Su- 
periorum localium cum Capitulis regularibus ad instar Conciliorum, 
pariter ex iure humano suam repetit originem (14). Hoc ipsum con- 


(13) Potestate dominativa plerumque utuntur etiam Praelati regulares du- 
plici potestate praediti in ordinario modo quo sua praecepta imponunt. « Si 
ordinarium modum gubernandi inspicimus (ait Suarez tr. VIl. cap. 18) quoad 
vim directivam, quae est in praecipiendo, videntur Praelati uti potestate domi- 
nativa, quae fundatur in traditione seu promissione; quoad vim autem coacti- 
vam, quando necessaria est, utuntur potestate iurisdictionis ». Hoc tamen minus 
placet Lugoni (De Poenit. disp. 16. n. 174), qui assertionem in praxi videtur 
limitare ad casum quo Praelatus vult imponere praeceptum grave; quo in casu 
ipsa gravitas praecepti potest esse ratio cur exigat a subdito rem praeceptam 
ex potiori et magis efficaci potestate, qualis est illa quae venit sub nomine 
iurisdictionis. 

(14) Cap. 2. 7. 8. X. de stat. reg. Ill, 35; cap. 3. 17. X. de privil. V, 33; 
cap. 2. de rescript. I, 2. in Clem.; Conc. Trid. sess. XXV, cap. 6. 7. 8. 11. de 
reg.; Leon. XIII Const. « Summum » 12. lul. 1893.; S. C. Ep. et Reg. 16. Sept. 

firmat historica evolutio iuris de huiusmodi Praelaturis earumque 
iurisdictione. 


95. Illa vera iurisdictio competens Superiori religionis exemptae 
est fori tum interni tum externi. Ex parte fori interni assimilatur 
potestati quae dicitur curae animarum; ex parte fori externi assi- 
milatur potestati gubernandi propriae Praelatorum et complectitur 
potestatem legiferam, iudicialem et coactivam, cuius limitationes in 
diversis Superioribus religiosis determinantur in Constitutionibus. 
Inde est, quod cum ex can. 110. Praelati dicantur qui communitati 
praesunt cum potestate ordinaria fori externi, licet illa iurisdictio 
non sit plena aut sit vicaria (v. gr. in Vicario Generali), Praelati 
regulares sunt omnes Superiores regulares supremii, medii et infimi 
seu locales; quamvis ultimi non veniant nomine Ordinarii, quam 
appellationem et respondentem auctoritatem can. 198. reservat Su- 
perioribus Regularibus Maioribus (15). 


96. Superiores variis modis distingui possunt velut in tempo- 
rales et perpetuos; ordinarios et extraordinarios : praesertim vero 
Codex distinguit Superiores in maiores et minores (cfr. can. 488, 
n. 8.), atque inter maiores enumerat: Abbatem Primatem, Abbatem 
Superiorem Congregationis monasticae, Abbatem monasterii sui iuris 
licet ad monasticam Congregationem pertinentis, Supremum Mode- 
ratorem religionis, Superiorem provincialem et horum Vicarios alios- 
que ad instar provincialium potestatem habentes. Tales solent esse 
Superiores missionum, Visitatores, Custodes, Vice-provinciales, modo 
non sint meri delegati v. gr. ad aliquod negotium, sed praediti sint 


1893; Bizzarri pag. 168, 47, 74 sq. 153 sq.; Suarez tract. VIII, 1. IIl. cap. 1. n. 7. 
Sq., cap. 2. n. 1 sq.; Bouix tom. Il. p. 348 sq. 382 sq.; Piat l, q. 618 sq.; Heim- 
bucher t. l. p. 151 sq. 

(15) Suarez tr. VIII. 1. 1l. cap. 1. n. 6, cap. 2. n. 2.; Schäfer n. 103; Ferreres. 
Instit. n. 809; Larraona, Comm. pro relig. IV, p. 75 sq., VI, p. 420; A Coronata 
n. 534. Aliter Chelodi n. 252, b, not. 1. ubi sequitur Bied-Führ qui n. 43. in 
nota, ancipiti modo loquitur et varia dubia proponit. At can. citatus non exigit 
determinatum gradum aut amplitudinem iurisdictionis fori externi; multo minus 
requirit in Praelato iurisdictionem quasíi-episcopalem, quae appellatio quasi- 
episcopalis iurisdictionis de industria in Codice non habetur, nec eius notio 
ex Codice erui potest, licet frequentis usus esset in doctrina doctorum qui 
ante Codicem scripserunt. i 

potestate ordinaria licet vicaria, quod ex iure peculiari cuiusque 
Ordinis est eruendum (16). 

Superioris maioris praerogativa est, in religione clericali exem- 
pta, ut possit constituere notarios, sed tantum pro negotiis eccle- 
siasticis suae religionis (can. 503). 

Generatim loquendo Superiores religiosi non sunt perpetui, sed 
ad determinatum tempus constituuntur, quod solet determinari in Con- 
stitutionibus. Can. 505. ita de hac re disponit: « Superiores maiores 
sint temporanei, nisi aliter ferant Constitutiones ; Superiores autem 
minores locales ne constituantur ad tempus ultra triennium; quo 
exacto, possunt ad idem munus iterum assumi, si Constitutiones 
ita ferant, sed non tertio immediate in eadem religiosa domo ». 


97. Extensio potestatis Superiorum. Supremus religionis Mo- 
derator potestatem obtinet in omnes provincias, domos, sodales re- 
ligionis, exercendam secundum Constitutiones (cum. 502). Unde 
patet eius iurisdictionem esse immediatam in omnes religiosos, in 
quos utramque potestatem dominativam et iurisdictionalem exercere 
potest independenter a ceteris Superioribus sibi subordinatis ; atque 
idem dicatur de domibus, ita ut aliquam determinatam domum possit 
sibi immediate subiicere eximendo illam a potestate Provincialis. 
. Ceterorum Superiorum auctoritas coercetur finibus proprii muneris 
(can. 502). Quare localis Superior praeest communitati potestate 
locali et personali; Provincialis praeest communitatibus Provinciae, 


(16) Attento can.490. Abbatissa vel Priorissa monialium videtur venire sub 
nomine Superioris maioris; quod videtur evinci ex can. 504. ubi de requisitis in 
Superiore maiori et fit mentio Antistitae in monialium monasterio. Non impe- 
dimento est quod sit subiecta aut Ordinario loci aut Superiori regulari, cum 
agatur de Superiore externo et inde non impediatur quominus monasterium 
sit sui iuris. 

Abbates et Priores generales in religione monastica centralizata veniunt 
sub nomine Moderatoris supremi ideoque sub nomine Superioris maioris. 
Etiam Superiores domorum sui iuris, tametsi titulum Abbatis non habeant quia 
dignitas Abbatialis non admittitur v. gr. apud Camaldulenses et Carthusianos. 

Priores conventuales monasterii sui iuris Ordinis S. B., tametsi illud mo- 
nasterium non sit Abbatia, etiam videntur esse Superiores maiores, si prioratus 
conferatur in titulum. 

Qui vero in pluribus monasteriis dicitur Prior claustralis, saltem in O. S. 
B. non venit nomine Superioris localis in ordine ad can. 505, sed est officialis 
qui Abbatem supplet potestate delegata. Idem dicendum videtur de Prioratu 
simplici, qui non est sui iuris, sed est domus religiosa dependens a mona- 
sterio sui iuris, in quo Prior claustralis dependet in omnibus ab Abbate. 

quae solet esse definita certis finibus geographicis, quamvis ad pro- 
vinciam pertinere possunt domus extra hos fines sitae v. gr. in mis- 
sionibus et nihil per se vetat, quominus eius potestas exerceatur 
erga sodales etiam singulares extra fines provinciae commorantes 
cum eius potestas sit etiam personalis. 


98. Quae generatim de superiore supremo, medio, infimo valent 
non sunt extendenda ad Abbatem Primatem et ad Superiorem Con- 
gregationis monasticae. Antiqui enim ordines monastici constituerunt 
monasteria inter se independentia sub dependentia proprii Abbatis 
sine subordinatione ad alium Superiorem eiusdem Ordinis, quorum 
sodales affixi erant determinato illi monasterio in quo professionem 
faciebant cum promissione stabilitatis. Solum postea, a saec. X, 
paulatim plura monasteria inter se unita sunt et efformarunt Con- 
gregationes monasticas dependentes a Superiore communi, vel quia 
illa monasteria immediate vel mediate originem ducebant ex monas- 
terio antiquiori cui manebant subordinata, vel quia profitebantur 
specialem reformationem, vel tandem quia Ecclesia ad hoc adegit 
illa monasteria (17). — Recentius ex quatuordecim diversis Congre- 
gationibus benedictinorum habitus nigri auctoritate Leonis XIII effor- 
mata est quaedam foederatio sub dependentia Abbatis Primatis, qui 
simul est Abbas collegii seu monasterii S. Anselmi de Urbe, quorum 
alumni desumuntur ex omnibus promiscue abbatiis ; nulla ex Con- 
gregationibus foederatis alteri subiicitur et salva manent iura et 
privilegia cuiusque Abbatiae. Ergo ille Abbas Primas (hodie est 
unicus) et Superiores Congregationis monasticae (sc. qui dicuntur 
Abbates Praesides vel Abbates Generales vel Praesides Generales 
aut Arch-Abbates etc.) non habent omnem potestatem vel iurisdic- 
tionem quam ius commune tribuit Superioribus maioribus ; sed 
eorum potestas et iurisdictio desumenda est ex propriis Constitu- 
tionibus et ex peculiaribus S. Sedis decretis, can. 501, § 3 (18). 


(17) Cir. Conc. Later. IV. cap. 12 — cap. 7. X. de stat. monach. Ill, 35.; 
Conc. Trid. sess. XXV. cap. 8. de reg. 

(18) De Abbate Primate cfr. Const. Leonis XIII 12, lulii 1893 et Decr. S. 
C. Ep. et Reg. 16 Sept. 1893 in A. S. S. vol. 26 p. 371 et in Analect. Eccles. 
vol. p. 347, 395. Ceterum coniunctio illa sub Abbate Primate non est nisi mera 
foederatio diversarum Congregationum. E contra Congregatio monastica est 
verus ordo, vera religio, quae tamen exclusis provinciis (si excipiatur Congre- 
gatio monastica Sublacensis) constat monasteriis sui iuris. 

Codex de potestate iudiciali Abbatum, qui Congregationi monasticae prae- 
sunt, aliquid expresse statuit canonibus 655, 1579, 1594. 


DE RELIGIONUM REGIMINE (CAN. 409-537) 91 


99. Addenda est quoad omnes Superiores religiosos illa limi- 
tatio, qua can. 501, § 2. ipsis districte prohibetur quominus in causis 
ad S. Officium pertinentibus se intromittant, de quibus conferendus 
can. 247 et 1555 (19). 


100. Duratio muneris Superioris. Ut supra dictum est, can. 
505. nihil in particulari determinat de officii duratione quoad Supe- 
riores maiores, sed remittit ad Constitutiones; supponit tamen ple- 
rumque debere esse temporaneos « sint temporanei nisi aliter ferant 
Constitutiones ». Sed iurisprudentia et peculiares decisiones rem 
magis determinant. 


101. Itaque I. quoad Superiores maiores: 1?) Adsunt ordines 
et nonnullae Congregationes, in quibus approbatum fuit, sive in 
ipsa fundatione sive etiam postea, ut supremus religionis Moderator 
ad vitam eligatur. Tales antiquae decisiones fundant ius quaesitum, 
quod a solo Rom. Pontifice tolli potest. — Generatim in Ordinibus 
sunt temporanei. 


2") In monasteriis Monachorum Abbates de regimine plerumque 
ad vitam eliguntur, ut fert usus antiquus et supponitur haud raro 
in constitutionibus pontificiis: certe Abbates infulati qui solemni 
"ritu benedicuntur perpetui esse solent, itemque in monasteriis in 
quibus monachi iure et obligatione stabilitatis reguntur et ab alio 
monasterio non dependent (20). 


3°) Abbatissae ex Const. Gregorii XIII « Exposcit debitum » 
l. lan. 1583 non poterant eligi nisi ad triennium, quo finito debe- 
bant vacare per integrum triennium: quae Constitutio fuerat data 
pro Italia (21); ideo extra Italiam Abbatissae potuerunt ad longius 
tempus eligi, vel in perpetuum aut iterato post munus expletum. 
Cum ergo ex Codice sint considerandae ut Superiores maiores, non 
subiacent legi de triennio quae valet pro Superiore locali minore; et 


(19) Cfr. eiusdem S. O. decret. 15. Maii 1901 in A. S. S. vol. 34. p. 383. 

(20) Molitor 1. c. p. 452 sq. 

(21) Ita communiter, licet adsit contrarium responsum S. C. Ep. et Reg. 4. 
Maii 1901 in Anal. iur. Pontif. 1901 p. 491 et apud Vermeersch, De Rel. vol. 
Il. pag. 445. Etiam lulius Il pro Priorissa Monialium PP. Praedic. subiect. et 
Sixtus V pro Monialibus S. Clarae simile praescriptum dederunt, sed hae sunt 
leges speciales. Piat I. q. 621. 

S. C. de Rel. (9. Mart. 1910) declaravit servandas esse in hac re 
extra ltaliam Regulas et Constitutiones a S. Sede approbatas et 
consuetudines immemorabiles (22). — Demum in Italia, ex mandato 
Benedicti XV, monialium Antistitae seu Abbatissae non possunt (ut 
statuerat Gregorius XIII) monasteriorum regimen habere ultra trien- 
nium et ad reelectionem indigent apostolica dispensatione, quae sat 
facile datur ubi deficiant aliae aptae moniales, quod facilius accidit 
in monasterio separato seu sui iuris (23). 

4°) Quoad Superiores Generales in Congregationibus religiosis, 
S. C. non amplius permittit ut eligantur ad vitam, sed ad duodecim 
annos et quod frequentius obtinet ad sexennium cum facultate 
tamen reelectionis pro altero sexennio, excluso tertio sexennio. Quare 
S. C. declaravit post 12 annos haberi veram inhabilitatem ad novam 
electionem pro tertio sexennio, ideoque solum posse fieri postula- 
tionem ad S. Sedem dirigendam, quae ab hac nec facile nec nisi 
post diligens examen admittetur, dummodo duae tertiae partes suf- 
fragiorum in eam concurrant (24). 


5°) Praeterea eadem S.C. de Rel. negavit, fundatores et funda- 
trices Congregationum religiosarum vel piarum Societatum more re- 
ligiosorum viventium, quae funguntur in sua Congregatione munere 
Superioris aut Superiorissae Generalis, habere ius illud retinendi ad 
vitam, tametsi Constitutiones Superiorem Generalem exigant tem- 
poraneum et eius reelectionem prohibeant. Solum ergo indultum 
apostolicum illud ius concedere potest (25). 

Haec valent etiam de Instituto religioso dioecesano, cum nulla 
in decisione fiat distinctio. 


102. Il. quoad Superiores minores locales, qui distinguuntur 
a Superioribus localibus (v. gr. Abbatibus, Abbatissis) qui recen- 
sentur inter maiores licet locales, de iis valet universaliter regula 
quae prohibet ne constituantur ultra triennium, quo exacto ad alterum 
triennium assumi possint sed non ultra in eadem domo, licet pos- 
sint in alia. Quae praescriptio non impedit speciale privilegium, si 
habeatur, et est obnoxia S. Sedis dispensationi, sicut etiam est ex- 


(22) S. C. de Relig. 3. lunii 1910 in A. A. S. 1I. 483. 

(23) Litterae circulares S. C. de Rel. in A. A. S. XII, 365. 
(24) Citatae Litterae circ. S. C. 

(25) S. C. de Relig. 6 martii 1924 in A. A. S. XIV, 163. 

clusa reelectio ad alterum triennium, si Constitutiones illam prohi- 
beant. In casu electionis, pro tertio triennio locum habebit postulatio. 
Quae praescriptio can. 505. nec ex formula legis, nec ex con- 
textu vim habet irritandi ipso iure actum contrarium (26); ob hanc 
causam in praxi res non videtur esse ad vivum resecanda (27). 
Multae difficultates factae sunt circa huius canonis praescriptum 
et ideo debuerunt dari in hac re responsa. En praecipua: 


a) Praescriptum de triennio non prorogabile ultra aliud trien- 
nium applicatur quoque « Superioribus seu Directoribus scholarum, 


hospitalium et aliarum piarum Domorum — si praedicti sint simul 
Superiores religiosorum, sub sua potestate habentes alios religiosos, 
etiam quoad religiosam disciplinam » — (Comm. Codic. 2-3 lunii 


1918). A. A. S. 1X, 344. 


b) Praescriptum de triennio non applicatur Superiori domus 
stricte filialis, qui potestate delegata ad nutum Superioris domus 
principalis communitatem regit, ut declaravit S. C. de Rel. 5. Dec. 
1923 (A. A. S. XVI, 95). Addidit tamen S. C. mentem, ut sc. apte 
nihilominus applicentur normae iuris, quae pressius versantur de 
relationibus inter subditos et praepositos: quae non servarentur si 
Superior domus principalis numquam commorationem faceret in 
domo filiali vel per modum habitus audiret confessiones religioso- 
rum domus filialis etc. Quae S. C. mens fundatur in magna diver- 
sitate domorum filialium, quibus generalis et uniformis regula dif- 
ficulter applicari possit. 


103. De capitulis Religiosorum. 

Quemadmodum in Aierarchia iurisdictionis Episcopi et clerici 
solent convocari ad Concilia vel Synodos, ita in ordinibus religiosis 
capitula sive generalia sive provincialia sive conventualia legitimorum 
vocalium sive capitularium ad celebrandas electiones vel tractanda 


(26) Schäfer n. 118; A Coronata n. 538; Vermeersch, Epit. I. n. 577. 

(27) Quare dummodo non fiat in fraudem legis, non est urgenda lex in 
casu extraordinario v. gr. belli si Superior mutari non potuit, aut gubernatio- 
nem domus continuat donec novus Superior advenerit, ex Superioris delega- 
tione. Si Superiores constituantur ad biennium, quod non est contra canonem, 
nihil impedit quominus pro tertio biennio confirmentur, quia non exceduntur 
sex anni. Nihil impedit quominus triennia computentur a Capitulo ad Capitu- 
lum, tametsi sequens Capitulum non celebretur in eodem praecise die, si Su- 
periores in Capitulo nominentur. 

graviora negotia possunt aut etiam quandoque debent rite coa- 
dunari (28). 

Capitulum in religionibus est religiosorum coetus legitime adu- 
natus ad religionis negotia tractanda et per legitimam  suffragatio- 
nem decidenda. Differt a consilio paucorum, qui ex iuris dispositione 
adsistunt Superioribus eiusque auctoritatem aliquatenus coarctant, 
aut temperant, in quantum pro determinatis negotiis eorum votum 
sive consultivum sive etiam deliberativum ab illis est exquirendum 
et insuper Superiori continuam adsistentiam praebent pro ordinato et 
prudenti regimine. Capitulum autem est vera auctoritas in religione 
cum propria potestate distincta a potestate Superioris, quae aut 
integram religionem, aut aliquam eius partem repraesentat vel sin- 
gularem domum seu communitatem, et res decernit ad modum colle- 
gii per verum suffragium Capitularium. — Est autem locale, pro- 
vinciale, aut generale prout domum seu singularem comunitatem 
aut integram religionem repraesentat. 


104. Capitula iam a primis vitae religiosae temporibus habita 
sunt; siquidem videmus iam tunc pluribus monasteriis a Rom. 
Pontificibus esse concessum, ut Abbas a propriis monasterii Fratri- 
bus eligeretur; quae prima capitula, ut patet, erant conventualia. 
Postquam autem instituti sunt Ordines mendicantes, quorum con- 
ventus in plures provincias sub auctoritate Generalis et Provincia- 
lium adunati sunt, communiter evenit, ut tria Capitulorum genera 
haberentur, conventualia, provincialia et generalia. — Cum decursu 
temporis praecipuo cuidam monasterio alia, etiam Abbatiae, subor- 
dinari coepissent, efformatae sunt variae Benedictinorum familiae 
et earum Abbates sese adunare coeperunt in Capitula. Urbanus Il. 
(a. 1090) decrevit ut Abbas generalis Vallumbrosanus ab aliis eius- 
dem Congregationis Abbatibus nominaretur. Paschalis H (a. 1120) 
approbat nonnulla Clunacensium statuta, « quae consensu et deli- 
beratione Abbatum et Fratrum monasteriorum vestrorum, Ordini 
vestro et loco necessaria videbantur ». Eugenius III (a. 1152) con- 
firmavit quaedam statuta Ordinis Cisterciensis, et in particulari 


(28) Cap. 2. 6. X. de his, quae fiunt a Prael. sine consensu capituli III. 
10.; cap. 1. X. de his, quae fiunt a maiore parte capituli Ill. 11.; cap. 7. X. de 
stat. IIl. 35.; Conc. Trid. Sess. XXV. cap. 8. de reg.; Leon. XIII. Const. « Con- 
ditae » cap. ll. n. 1.; Piat 1. c. t. l. p. 613. sq.; Ferraris 1. c. p. 283. sq.; Battan- 
dier |. c. p. 155. sq. 224. sq. 249. sq. 

« ut omnes Abbates de Ordine singulis annis ad generale Capitu- 
lum Cisterciense conveniant. Idem invenitur praescriptum Ordini 
Praemonstratensium. Immo Innocentius IIl. in Conc. Later. hanc 
generalem regulam statuit, quae deinceps in corpus iuris transiit (cap. 
7. X. De statu monach. III, 35), et fuit firmata a Conc. Trid. sess. 
XXV, cap. 8. de Regul. 

Cum novi ordines praesertim clericorum regularium et deinde 
Congregationes essent hierarchicae organizatae, ex natura rei debue- 
runt habere Capitula; sed sicut in Congregationibus monachorum 
plerumque desunt capitula provincialia, ita in modernis Congrega- 
tionibus abest Capitulum locale. 


105. A. Capitula generalia a Superiore generali vel ab eo, qui 
vices eius gerit, sunt convocanda tempore et loco specialibus decretis 
Sedis Apostolicae vel constitutionibus ordinis religiosi stabilitis (29). 

Quinam sint sodales religiosi, quibus per legitimam convoca- 
tionem capitulum generale constituatur, ex iisdem fontibus est eruen- 
dum; ex praxi vero communi vocales solent esse Generalis vel 
eius Vicarius, Definitores sive Assistentes, Provinciales cum duobus 
deputatis uniuscuiusque provinciae, dummodo nullo impedimento 
canonico sint irretiti (30). 


Praesidef capitulo generali, qui illud convocavit, nisi ex iure 
speciali praesit Protector ordinis religiosi aut apud moniales (non pro 
congregationibus virorum etiam non exemptis) Ordinarius loci (per 
se vel per alium) tanquam Sedis Apostolicae Delegatus (3l). 


Celebranda sunt capitula generalia in forma legitima per tempus 
necessarium. Hinc regulariter negotia per vota maiora sunt expe- 
dienda aliisque formalitatibus servatis, quae iure particulari magis 
determinari solent (32). 


(29) Decretum Pii IX. 23. Maii 1862. apud Bizzarri l. c. p. 168. iunct. Piat 
l. c. t. I. p. 616.; S. C. Ep. et Reg. 27. Iul. 1860. ad 4.; 3. Sept. 1892. ad 5., 
24. Aug. 1887. ad 12.; Bizzarri l. c. p. 832. n. 2.; Ferraris l. c. p. 283. not. 1.; 
Battandier 1. c. p. 156. sq. 

(30) S. C. Ep. et Reg. 2. Mart. 1861. ad 1.; Piat l. c. p. 616.; Battandier 
l. c. p. 159. sq.; Besson l. c. p. 248. sq. 

(31) Leon. XIII. Const. « Conditae » cap. ll. n. 1.; S. C. Ep. et Reg. (a. 
1863); Battandier 1. c. p. 250. sq. 165. sq. 

(32) Cap. 1. X. de his, quae Ill. 11.; S. C. Ep. et Reg. 3. Sept. 1892. ad 5.; 
Battandier 1. c. p. 164. sq. 167. sq. 

106. B. Modernae Congregationes in iis, quae pertinent ad gu- 
bernationem, solent omnes conformari regulis Statutis in Normis, 
sine qua conformitate difficulter approbantur. 

lam vero in Normis distinguitur duplex modus Constitutionis 
Capituli: a) in instituto, quod provinciis caret. Capitulum generale 
constituitur Superiore Generali, eius Consiliariis, Secretario generali, 
Oeconomo generali, qui pergunt habere partem tametsi in Capitulo 
fiat aliorum electio. Praeterea partem habent omnes Superiores 
locales domorum, quae 12 religiosis constent. Item unus delegatus 
ex qualibet dictarum domorum qui sit professus votorum perpetuo- 
rum, in cuius electione vocem habent omnes professi etiam voto- 
rum temporaneorum. Domus minores coniunguntur inter se ut habean- 
tur 12 religiosi et deputant unum ex Superioribus et unum delega- 
tum a votis perpetuis: si domus inter se nimis distant adiunguntur 
religiosis maioris domus ut cum eis deputent delegatum. 

b) Si in instituto adsunt provinciae in Capitulo partem ha- 
bent soli Provinciales et duo delegati ex unaquaque provincia in 
Capitulo provinciali electis. 

Convocatio fit a Generali vel ipso deficiente a Vicario; est ordi- 
narium si fit sexto quoque vel duodecimo anno i. e. ad electionem, 
quae occurrit expleto tempore muneris Superioris Generalis ; extraor- 
dinarium si alio tempore occurrit illius muneris vacatio. Ad cogen- 
dum Capitulum ad sola negotia, requiritur facultas S. Congregationis, 
nisi specialis concessio iam facta sit in Constitutionibus. Si agitur 
de electione apud sorores, huic praeest Episcopus per se vel per 
delegatum; sed electione peracta praesidentia devolvitur ad Superio- 
rem internum. 


107. Potestas capitulorum generalium est suprema et plena in 
ordinibus religiosis; etenim totam religionem vel congregationem 
religiosam repraesentant et praeterea ex specialibus privilegiis Rom. 
Pontificum perfecta iurisdictione ecclesiastica donabantur, nisi exci- 
piantur instituta laicalia et non exempta : quae concessio iurisdictio- 
nis generali modo facta est per canonem 501. Itaque capitula gene- 
ralia, quae illa iurisdictione pollent, veras leges condere possunt 
universam religionem ipsumque Generalem obligantes ; eligunt Gene- 
ralem cum sua curia aliisque officialibus eumque etiam corrigere 
vel deponere valent, nisi specialis prohibitio obstet; non prohiben- 
tur censuras infligere, casus reservare; nequeunt tamen reducere onera 

Missarum, nisi forte in limine fundationis id fuerit concessum ad 
normam can. 1512. (33). 


Confirmatio sive approbatio decretis capitulorum generalium in 
compluribus ordinibus religiosis antecedenter ex privilegio pontificio 
in forma communi censetur esse data (34), sed S. Congr. Ep. et 
Reg. a recentioribus congregationibus votorum simplicium haud raro 
exegit, ut acta et decisiones capitulorum generalium ad. S. Sedem 
transmittantur, ut ibidem approbentur (35). 

Quae capitula Generalia in religione laicali etiam exempta et 
in Congregatione non exempta licet iurisdictione ecclesiastica ca- 
reant, habent tamen ex cit. can. 501. potestatem dominativam, vi 
cuius possunt imponere praecepta etiam in conscientia obligantia 
sub gravi vel sub levi prout materia ferat, sub poena vel sub 
culpa et poena secundum ipsius Capituli intentionem. Nec obstat 
quod in determinata quadam religione, ut non raro evenit, Constitu- 
tiones dicantur ut tales non inducere obligationem sub culpa; haec 
enim declaratio de norma permanenti sub qua religiosi in illo instituto 
debent tendere ad perfectionem, non excludit, ut per se patet, usum 
seu exercitium potestatis dominativae, quod tamen in Congregatio- 
ne laicali est rarior et ex natura rei quoad materiam restrictior, nec 
exerceri potest nisi ad normam Constitutionum et iuris communis (36). 


108. B. Capitula provincialia servata proportione eadem fere ra- 
tione corvocantur v. g. a Provinciali, constituuntur v. g. Superioribus 
localibus et uno deputato singulorum conventuum, celebrantur legi- 
timo loco et tempore v. g. singulis trienniis praesidente Superiore 
provinciali, ut fit in capitulis generalibus. Sed aliis quoque criteriis 
designantur deputati. 


(S) Gee WM en 2. emp Gh mo A; Jens Ms cu Gp Sl sq., Ferraris 12e. p- 
283. sq. 

(34) Suarez |l. c. tract. X. I. 1. cap. 4. n. 12.; Piat |. c. p. 617. 

(35) Cir. S. C. Ep. et Reg. 22. Maii 1896. ad 35., 30. Iul. 1875. ad 10., 2. Mart. 
1861. ad 1.; Battandier 1. c. p. 179. sq. 250. 

(36) Cfr. Schäfer n. 109. ubi de ipso Ordine Minorum refert ex const 
Sixti IV, 1. dec. 1481 Superiores per statuta praeter Regulam non posse ad 
mortale obligare. — Normae vero S. C. de R. art. 250, statuit: « Ordinationes 
generales in vigore manent usque ad proximum capitulum »; art. 251. negat 
Capitulo facultatem « Constitutiones a S. Sede approbatas modificare, vel au- 
thentice interpretari, nisi accedente confirmatione eiusdem S. Sedis ». 

Potestas capitulorum provincialium est multo minor. Nam praeter 
electiones quasdam, saepe ex iure particulari v. g. Praedicatorum, 
Soc. les., Carmelitarum statuta perpetua condere nequeunt atque 
etiam a casibus reservandis prohibentur, haud raro ad postulata 
proponenda et minora quaedam negotia expedienda limitantur; 
ideoque etiam specialis et expressa approbatio actorum et decisio- 
num capituli provincialis requiri non solet (37). Ius Codicis nihil 
in particulari determinat de potestate. 

Cum capitula generalia et provincialia non adeo frequenter ce- 
lebrari possint, Generales et Provinciales ad deliberationem de ne- 
gotiis ordinariis suos solent habere Definitores vel Assistentes vel 
Consultores. 


109. C. Capitula conventualia vel localia, quae ex constitutio- 
nibus particularibus non paucorum institutorum usu sunt recepta, 
convocantur ab immediato Superiore locali vel eius Vicario atque 
in iisdem legitimi vocales sunt, quibus pro diversitate religionum 
maiori minorive ambitu ius suffragii in electionibus et negotiis loca- 
libus competit. In aliis religionibus et praesertim in recentioribus 
congregationibus votorum simplicium tres vel quatuor consultores 
Superioris localis in compluribus negotiis praeter electiones sup- 
plent capitulum conventuale (38) ; non solet adesse Capitulum lo- 
cale ordinarium, nisi faciendae sint electiones vel habendum sit 
improprie dictum capitulum culparum. 


110. A Capitulo omnino differt Consilium, quod Superioribus 
adsistit in ordinario regimine communitatis vel societatis religiosae. 
Cum Capitula generalia et provincialia non adeo frequenter cele- 
brari possint, ad deliberandum de negotiis ordinariis adiuvant Su- 
periores Adsistentes, Definitores, Consultores qui componunt coetum 
stabilem et fixum, a quo in exercitio suae potestatis multipliciter 
limitantur dum adstringuntur necessitate audiendi aut etiam am- 
plectendi sententiam ipsius. Hunc coetum Consultorum habere de- 
bent omnes Superiores maiores, excepto Abbate Primate, et praeterea 


(37) S. C. Ep. et Reg. 12. Iul. 1861. ad 4., 20. lul. 1897. ad 6.; Ferraris l. c. 
p. 290. sq.; Piat ìi. c. p. 619. sq.; Battandier 1. c. p. 159. sq. 226. sq. 202. sq. 

(38) S. C. super stat. reg. 16. lan. 1891., 12. lun. 1858. n. 8., 7. Febr. 1862. 
n. 1.; S. C. Ep. et Reg 227 Maii S9 E GR SENE nani SEI DEZ) IN IINE 
p. 134. sq.; Battandier |. c. p. 162. sq. 141. sq. 

Superiores locales minores saltem domus formatae. De numero et 
qualitate personarum, qui praedictum Consilium constituunt, de 
modo quo eliguntur et de tempore quo in munere perseverant, cum 
Codex nihil magis in particulari determinet, consulendae sunt Con- 
stitutiones; a quibus etiam est eruendum in quibus negotiis Con- 
silium in quibus forte Capitulum locale sit audiendum et utrum, 
praeter casus iam a iure definitos, consensus Consilii aut merum 
ipsius consilium sit requirendum. 

Cum adunatur sub Superioris praesidentia, post communem 
deliberationem, a singulis dandum est suffragium sive deliberativum 
sive solum consultivum, servatis regulis quae de actibus collegia- 
libus dantur can. 101, 105. 


Art. 3. — De Constitutione Superiorum 


111. Superiores religiosi variis modis constitui possunt: 

1°) Per electionem ab ipsis religiosis factam, qui est modus 
ordinarius designationis Superioris generalis et est modus necessa- 
rius, si Rom. Pontifex nolit uti sua suprema potestate in eius de- 
signatione. 

2°) Per nominationem factam a Superiore altiori v. gr. a Su- 
periore maiori cum interventu aliorum vel sine illo interveiutu saltem 
decisivo. 

3°) Modus subsidiarius electionis est postulatio. 


112. I. Habilitas ad munus Superioris. Non possunt designari 
Superiores sive per electionem sive per simplicem officii collationem 
nisi ii, qui iure sive communi sive particulari vel peculiari religionis 
habent omnes qualitates positivas requisitas et nullo impedimento 
canonico detinentur. 

Codex inhabiles declarat ad munus Superioris maioris: 

d) quoad professionem, illos, qui non sunt professi a decem 
saltem annis a prima professione computandis ; 

b) quoad statum, illos qui non sint nati ex legitimo matri- 
monio: at legitimatio per subsequens matrimonium satis est ad 
reddendos illos habiles (can. 1117), exceptio namque facta (39) pro 
dignitate Cardinalatus, Episcopatus et pro Abbate vel Praelato nul- 


(39) Cfr. can. 232, § 2, n. 1.; can. 331, §-1, n. 1.; can. 320, § 2. 

lius, non est facta pro officiis et Praelaturis regularibus nisi v. gr. 
Superioris maioris munus coniungatur cum Abbatia aut Praelatura 
nullius aut aliter sit dicendum ex privilegio vel iure particulari. 
Cfr. can. 991, 8 3. de legitimatione per dispensationem, quae, sicut 
illa quae fit per vota solemnia (can. 984, n. 1.) non habilitat ad 
Praelaturas seu ad munus Superioris maioris, saltem in religione 
clericali exempta exercendum (40) ; 

C) quoad aetatem, eos qui requisitam aetatem non habeant 
i. e. annos quadraginta expletos, si agatur de supremo religionis 
Moderatore aut de Antistita in monialium monasterio, annos vero 
triginta, si de aliis Superioribus maioribus. 

Si vero Constitutiones aut maiorem aetatem aut alia potiora 
requisita exigant, Constitutionibus standum est (can. 504). 

De Superioribus localibus nihil in particulari statuit Codex, et 
qualitates eruendae sunt ex legitimis Constitutionibus; et de omnibus 
Superioribus habendae prae oculis sunt generales praescriptiones 
de omnibus officiis ecclesiasticis datae in quantum officiis quoque 
religiosis sint applicabiles; v. gr. ex can. 514 § 1. inferri debet in 
religione clericali exempta, atque adeo per se in qualibet religione 
clericali, Superiores debere esse sacerdotes, cum officium curatum 
habeant respectu propriae familiae; item qui careant voce passiva 
aut alias iure communi inhabiles sint, non possunt eligi Superiores. 


113. De electione Superiorum regularium. 

Electio si sensu lato accipiatur, significat designationem Supe- 
rioris uno ex modis canonicis admissis pro assumptione ad officia 
ecclesiastica. In sensu stricto est designatío per voces Capitularium 


in Capitulo facta. Electio stricta semper fit de Supremo religionis 
Moderatore. Profecto Pontifex per liberam collationem potest con- 
ferre supremas Praelaturas religionum vel indulgere aut tolerare iura 
quaedam praesentandi sive nominandi ad dignitates regulares (41); 


is (40) Schäfer n. 115; Fanfani n. 34, 2; A Coronata n. 538; Vermeersch, Epit. 
. 576. 


(41) Reg. 2. Canc. Apost. (nunc parum practica) de monasteriis iunct. Ri- 
ganti, Comment. in cit. R. C. Ap. n. 1. sq. 44. sq. Multo magis a disciplina 
vigente plane alienum est, quod R. Pontifex, qui unice esset competens, novos ` 
constituat Abbates commendatarios antiquitus receptos, sed regularibus ut plu- 
rimum parum acceptos. Cfr. Thomassin. 1. c. P. ll. 1. 3. cap. 10. sq.; Conc. Trid. 
Sess. XXV. cap. 21. de reg.; Riganti |. c. in R. C. A. 43. n. 20. sq. 

Pauci Abbates commendatarii, qui ultimo tempore supererant v. g. infer 

at nisi speciali modo sibi provisionem Praelaturae regularis reservet 
vel alteri nominationem permittat vel pro solo vacationis tempore 
designationem Vicarii per praedecessorem quandoque approbet, ex 
iure ordinario promotionem saltem ad supremam religionis Praela- 
turam relinquit liberae electioni regularium legitime celebratae in Capi- 
tulo. Quae electio supremi Praelati optime respondet obedientiae re- 
gularium libere susceptae, atque per publicum electionis testimonium 
novo Superiori conciliat aestimationem et fiduciam suorum subdi- 
torum adeo necessariam ad efficacem gubernationem universi or- 
dinis religiosi (42). 


114. Jus eligendi supremum Superiorem aliosque officiales maiores 
ordinis vel congregationis est penes capitulum generale iuxta sanc- 
tiones iuris communis et statuta singularum religionum vel congre- 
gationum religiosarum rite convocatum et celebratum. Codex expresse 
iniungit, ut serventur praescripta iuris communis contenta in cano- 
nibus 160-182 praeter cuiusque religionis Constitutiones eidem non 
contrarias. Ex iisdem statutis particularibus eruendum est, utrum 
inferiores Superiores et officiales a capitulis provincialibus vel con- 
ventualibus sint eligendi, an a supremo Superiore designandi (43) 
.Sive libere sive requisito consilio aut consensu respectivi coetus 
consultorum. 

Qui electores in capitulis debent esse professi illius ordinis re- 
ligiosi (44). Praeter incapaces actus humani excluduntur censura 
vel infamia iuris affecti post sententiam tamen condemnatoriam aut 
declaratoriam, inhabilitate ad vocem activam irretiti sive ob senten- 


Cardinales, habebant potius administrationem quandam quasiepiscopalem ad 
instar Praelatorum nullius, at in internum regimen Abbatiarum omni carebant 
iurisdictione. 

(42) Cfr. c. 2. 3. C. XVII. q. 2. (Gregor. M); Concilia Carthagin. (a. 525. 
et 535.); decret. Conc. Rom. (a. 601.); Suarez l. c. cap. 3. n. 1.; Piat l. c. t. I 
q. 619. sq. p. 526. sq. Cfr. de electione « Antistitae » a sororibus vel in ipsis 
institutis dioecesanis cum confirmatione Episcopi facienda: Leon. XIII. Const. 
« Conditae » I, 9. et Normas S. C. de R. 

(43) Const. S. Ignat. P. IX. cap. 3.; Bizzarri l. c. p. 153. sq.; Suarez 1. c. 
cap. 4. n. 1. sq. cap. 6. n. 1. sq.; Battandier I. c. p. 167. sq. 230. sq.; Piat I. c. 
g. 822; Ferraris |. c. p. 283. sq. 

(44) Cap. 1. 47. X. de elect. I. 6.; Piat i. c. q. 631 sq.; Battandier |. c. p. 
159. sq. 162. 164. 

tiam sive ob ius vel statutum particulare (45), laici in Instituto 
clericali (46), non vero in instituto laicali virorum vel monialium, 
(ubi pariter solae sorores c/toristae, non conversae admittuntur) (47), 
salvo singulari iure quo utatur quoad capitulum conventuale deter- 
minata quaedam religio (48). 


115. Eligibiles sunt ad Praelaturas regulares, qui ex iure com- 
muui et particulari habent omnes qualitates positivas neque ullo 
impedimento cauouico detinentur (49). 

Quaenam sint impedimenta canonica supra dictum est, atque 
ibidem notatum praeter impedimenta iure communi codicis consti- 
tuta etiam attendenda esse quae iure peculiari cuiusque religionis 
sint legitime statuta aut in Constitutionibus sint expressa, ut aperte 
insinuant can. 504 et 507. 

Codex silet de inhabilitate regularis trauseuntis ab ordine men- 
dicantium ad non mendicantium (50); renovat autem inhabilitatem 
ad vocem activam et passivam religiosi, qui demisso cardinalatu 
vel episcopatu redierit, ut debet, ad religionem can. 629, S 2 (51). 
Porro qui gaudet indulto exclaustrationis, perdurante indulti tem- 
pore voce activa et passiva caret (can. 639); a fortiori saecularizatus 
qui a religione penitus separatus mauet (can. 640). 

Si regularis laboret inhabilitate, quae dispensari solet, non ob- 
stante dignitate tantum postulari, non eligi potest. can. 179. iunct. 
cap. 13. X. de elect" L..6. cap 27:09 9NRI5 cles mI TONS SLE 
cap. unic. de postul. I. 2. in Extravg. com. 


(45) Piat 1. c. t. ll. p. 563. sq. 589., ubi catalogus censurarum et inhabili- 
fatum, quae regularibus sunt inilictae, ad Codicem est aptandus, salvo iure 
singulari cuiusque e S 

(46) Cap. 32. S 1. de elect. 1. 6. in Sext. iunct. cap. * de aet. I. 6. in Clem.: 
Conc. Trid. Sess. XXII. cap. 4. de ref. et decl. S. C. C. 1. Febr. 1653.; Piat |. 
€. t. L q. 631.; Passerim, De elect. can. cap. 10. n. 54.; A l & n84. 

(47) Conc. Trident. Sess. XXV. cap. 7. de reg.; Suarez l. c. tract. VIII. I. 
2. cap. 6. n, 18; Piat 1. c. q. 631.; Battandier 1. c. p. 161. 164. 

(48) Urban. VIII. Const. « Exponi » 22. Mart. 1641.; Innoc. X. Const. « Ex- 
poni » 27. Sept. 1647. 

(49) Cap. 27. 37. 38. 49. X. de elect. 1, 6.; cap. 28. de elect. I. 6. in Sext.; 
cap. l. de elect. 1. 3. in Clem.; Conc. Trid. Sess. XIV. cap. 10. de ref., Sess. 
XXV. cap. 21. de regul.; S. C super stat. reg. 16. lan. 1891.; Piat l. c. q. 649. 
sq.; Battandier |. c. p. 181. sq. 232. sq. 

(50) Clem. 1. De regul. trans. ad relig.; Schmalzgr. L. Ill, tit. 31, n. 239; 
Passerini, De Stat. 189, VIII, 162; Suarez tr. VIT 1. Hl, c. XV, n. 7. 


(51) Cfr. Const. « Ut Sacra » Pauli IV; Passerini li c. 185, IV, 92; VIII, 
214.; Piat q. 213. 


DE RELIGIONUM REGIMINE (CAN. 499-537) 103 


116. Forma electionis ordinaria in religiosis est scrutinium ; sub- 
sidiarie admittitur postulatio et etiam compromissum, exclusa antiqua 
acclamatione et quasi inspiratione (52). Nam tametsi ex Concilio Tri- 
dentino Sess. XXV. cap. 6. de reg. electiones omnium officialium 
apud regulares per secreta vota fieri debent, tam postulatio quam 
compromissum fieri potest emissis secreto suffragiis. 

Quod scrutinium generatim fiat necesse est ad tramites iuris 
communis et speciatim servatis canonibus 169-171, nisi iure singu- 
lari regularium vel specialibus religiosorum ordinum statutis legiti- 
mae immutationes vel additiones fuerint introductae. Quare etiam 
electiones regularium celebrandae sunt libere, absque simonia et 
subornatione, legitimo loco et tempore (53), per suffragationem rite 
et cum omnibus ceremoniis factam. Quae sufíragatio fit ordinarie 
per vota absolute maiora, nisi forte iure speciali ob gravitatem of- 
ficii aliasque ob causas requirantur duae tertiae partes, vel in officiis 
minoris momenti sufficiat numerus votorum solummodo relative 
maior. Praesertim in electionibus Abbatissarum vel Priorissarum 
monialium servanda sunt, quae Concilium Tridentinum Sess. XXV. 
cap. 7. de reg. cum Gregor. XV. Const. « /nscrutabili » 5. Febr. 
1622. et declar. S. C. C. (cfr. ed. Richt. Conc. Trid. p. 409. sq.) 
de praesidentia Episcopi ef etiam Superioris, si quis de iure inter- 
venire debeat, accurate praescripsit, in quantum per Codicem immu- 
tata non sint (54). 

Can. 506. renovatur a Codice antiqua obligatio omnibus et sin- 
gulis de Capitulo imposita sese adstringendi sub iuramento promis- 
sorio « ad eligendos eos quos secundum Deum eligendos esse 
existimaverint. Quae obligatio dumtaxat urgetur in religionibus 
virorum et quoad solam electionem Superiorum maiorum (55). 


(52) Cfr. de iure praecedenti: S. C. C. 3. Oct. 1585.; S. C. Ep. et Reg. 9. 
lun. 1883. ad 20.; Reiffenstuel 1. 1. t. 6. n. 348.; Fagnan., Comment. in cap. 42. 
X. de elect. 1. 6. n. 25. sq.; Piat 1. c. 627 sq.; Battandier |. c. p. 168.; Ferraris 
l. c. p. 280. 

(53) Suarez 1. c. cap. 5. n. 1. sq.; Passerin. 1. c. cap. 4. sq. 9. sq.; Piat 1. 
c. q. 661 sq. 

(54) Cap. 42. 48. 55. X. de elect. 1. 6.; Piat 1. c. 1l, q. 114.; Ferraris l. c. 
v. Abbatissa n. 28. Cfr. de electionibus Abbatissarum praesertim in discordia 
factis: Cap. 43. S 1. de elect. 1. 6. in Sext.; Ferraris |. c. n. 17. sq.; Schmalzgr. 
l. 1. t. 6. n. 89.; de electionibus Superiorissarum etc. in congregationibus reli- 
giosis: Battandier l. c. p. 165. sq. 171. sq. 

(55) Cfr. Decr. Clementis VIII « Nullus omnino » ; Ferraris v. Electio 1V, T. 
sq.; Tamburini, De Abbat. t. 1. d. V, q. 5, 6. 

117. Can. 507. 8 2. graviter prohibetur directa vel indirecta suf- 
fragiorum procuratio tam pro seipsis quam pro aliis. Quae electorum 
subornatio pariter erat prohibita iure praecedenti (56). Non tamen 
exclusi sunt tractatus consultorii ordinati ad capiendas informationes, 
quibus agnoscantur merita aut forte demerita eorum qui verisimiliter 
eligi possint, et responsiones secundum veritatem datae inquirenti 
de personarum qualitatibus; quin potius huiusmodi informationes 
pro pluribus capitularibus erunt necessariae, ut secundum conscien- 
tiam suffragium ferre possint de digniori et utiliori. 


118. In electionibus apud moniales et sorores haec speciatim 
servanda sunt. Apud moniales, si subiectae sunt Ordinario loci, 
comitiis eligendae Antistitae praeest Ordinarius loci aut eius dele- 
gatus cum duobus sacerdotibus scrutatoribus, extra clausuram 
tamen ad ipsius clausurae cancellos. Quodsi subiectae sint Regula- 
ribus, comitiis praeest, ut supra, Superior regularis, ex analogia, 
cum duobus scrutatoribus sacerdotibus, qui non possunt esse ipsa- 
rum monialium confessarii ordinarii: sed etiam in hoc casu Ordi- 
narius loci tempestive moneri debet de die et hora electionis, cui 
potest una cum Superiore regulari per se ipse vel per alium assi- 
stere, et, si assistat, praeesse (can. 506. § 2, 3.). Etiam delegatus 
Episcopi praeest, licet adsit Superior regularis. Comm. Codic. 24. 
Nov. 1920. 


119. In mulierum Congregationibus propria sua auctoritate 
praeest electioni Antistitae generalis Ordinarius loci, in quo fit electio 
per se vel per alium, eaque peracta mere declarat et promulgat 
electionem factam, quae ipsius confirmatione non eget; at si agatur 
de Congregatione iuris dioecesani ad Ordinarium loci (57) pertinet 
electionem confirmare vel rescindere, sed pro conscientiae officio 


(56) Cit. Decr. Clementis VIII. Cfr. Piat 1. q. 683 sq., ubi distinguit inter 
subornationem bonam, quae fiat in bonum finem, ut sc. eligatur dignior et 
adhibitis mediis licitis, exclusa vi, minis, precibus importunis, et subornatio- 
nem malam seu in malum finem aut pravis mediis adhibitis factam, et poenas 
affert antiqui iuris. Procuratio suffragiorum etiam ad bonum finem videtur esse 
prohibita. 

(57) Ordinarius loci, ubi electio peragitur, non Ordinarius domus principalis 
Congregationis. S. C. Rel. 2. lulii 1921 in A. A. S. XIII, 481. Cfr. Const. « Con- 
ditae » Leonis XIII. cap: ll. 8 1. quod attinet ad Congregationes iuris pontificii; 
Vermeersch, Periodica X (1922) p. 361. 

i. e. non arbitrarie, non pro lubitu, sed propter graves rationes ad 
commune bonum instituti pertinentes (58). In his Institutis, scruta- 
trices sunt sorores ad hoc electae. Ceterae electiones officialium, 
nisi aliter statuant Constitutiones, fiunt sub praesidentia Antistitae 
electae. Ipsum Capitulum convocatur ab eo, qui Instituto praeest 
(Sup. Generali vel Vicaria), ad quam etiam pertinet loci designatio, 
nisi Constitutiones illum designent, excluso Ordinario etiam in 
Congregatione iuris dioecesani, cum sit res interna collegii (SMC. 
Rel. 17. iunii 1921 in A. A. S. XIII, 481). 


120. Finita suffragatione et publicato decrefo electionis, sequi 
debet electi acceptatio, per quam electio generatim de iure communi 
Codicis perficitur. Iure vero peculiari, pro quo consulendae sunt 
singulae Constitutiones, haud raro requiritur, praesertim in supremo 
Praelato regulari, electionis confirmatio per competentem Superiorem 
ecclesiasticum facta v. gr. per S. Congregationem, vel Generalem Or- 
dinis quoad Superiores inferiores, vel Ordinarium loci, ut dictum est 
de Congregatione dioecesana. Qua confirmatione requisita, antequam 
ipsa legitime data sit, Superior vel Superiorissa possessionem officii 
capere atque administrationem suscipere nequit. E contra non raro 
religiones v. g. Praedicatorum, Fr. Minorum, clericorum regularium 
Soc. lesu gaudent privilegio, quo Generalis statim, postquam legiti- 
me electus est, eo ipso habetur confirmatus a R. Pontifice et verus 
Generalis cum plena et libera potestate administrandi (59). 


(58) Practice, ad vitandas dissensiones praestabit non denegare confirma- 
tionem, ubi servata iuris norma persona idonea electa fuerit. 

(59) Cir. S. C. Ep. et Reg. 23. Aug. 1897. ad 14, 21. Dec. 1888. ad 12.; 
Piat 1. c. q. 701. sq. 707. sq.; Battandier |. c. p. 173. sq. Quae dicuntur in textu 
prae oculis habenda sunt, quia in plerisque religionibus et congregationibus 
religiosis etiam supremi Superiores (vel Superiorissae) eliguntur ad determi- 
natum tempus v. g. ad tres vel sex vel duodecim annos (cfr. Pii 1X. decret. 23. 
Maii 1863. apud Bizzarri |. c. p. 168.; Suarez l. c. cap. 7.; Piat l. c. vol. 1. 
q. 650.); insuper ex iure particulari instituti religiosi vel decretis pontificiis 
non raro prohibetur, ne eadem persona transacto officii tempore statim per 
novam electionem in eodem munere confirmetur, aut saltem nonnisi certis 
cautelis et conditionibus servatis denuo immediate reeligi permittitur. Qua ra- 
tione generatim Superiorissae generales (vel Abbatissae) ad alterum sexennium 
(vel triennium) iterum eligi possunt, quin requiratur dispensatio S. Sedis; at 
secunda confirmatio in officio non est valida, nisi duae tertiae partes suffragio- 
rum in eandem personam conspirent, et insuper electio a S. Sede approbetur. 
Cir. Gregorii XIll. Const. « Exposcif » 1. Ian. 1583. (pro Italia); S. C. Ep. et 
Reg. 22. Maii 1896. ad 12.; Ferraris l. c. v. Abbatissa n. 53. sq.; Piat ll, (& (o 

120. Scholion I. Obtenta confirmatione Abbates etiam exempti 
infra tres menses a die electionis computandos, solemnem benedic- 
tionem ab Episcopis, in quorum dioecesibus monasteria consistunt, 
rite suscipere, vel saltem ter ab iisdem humiliter petere fenentur, nisi 
habeant indultum apostolicum suscipiendi a quocumque Antistite 
vel a Superioribus generalibus proprii instituti ad tramites Be- 
ned. XII. Const. « Comunissi » 6. Maii 1725. Cfr. cap. 43. X. de 
sim. V. 3.; Pontif. Rom. tit. de bened. Abb SAC Col 2m lun 
1724. apud Richter |l. c. p. 198. n. 14; Biederlack in Act. theol. 
Oenip. t. XIX. p. 748. sq.; Arch. f. k. k. t IL. p. 199. sq. Molitor 
n. 361. sq. Hiniusmodi indultum, si dioecesis vacet vel Episcopus 
loci sit impeditus, concessit Benedictus XV Abbatibus foederatis 
Ord. S. Benedicti (A. A. S. XIII, 416.). 

Abbatissae quoque monasteriorum, in quibus Abbatissae solitae 
sunt benedici, iure praecedenti infra annum a die confirmationis 
computandum munus benedictionis debebant Suscipere, secus mu- 
nere suo excidebant. Cfr. 2. de stat. Ill, 10. in Clem.; Kirchenlex. 
v. Abtissin; Molitor 1. c. n. 363. sq. 


121. Scholion II. Postulatio, ut dictum est, iure Codicis non 
est exclusa etiam in electionibus religiosorum; imo S. C. de Rel. 
declaravit Moderatricem generalem, quam sorores tertio habere ve- 
lint, non eligi, sed canonice postulari debere (A. A. S. XII, 365). 
Respicit autem postulatio casum extraordinarium, (can. 507, S 3) 
modo etiam pro casu extraordinario Constitutiones illam non ex- 
cludant. Verificatur ille casus dum electioni illius, quem electores 
aptiorem putent et praeferant, obsit impedimentum, quod dispen- 
sari possit et soleat (v. gr. defectus aetatis aut temporis profes- 
sionis); subsidiarie succurritur per suffragium postulativum loco ele- 
ctivi ad normam can. 179 sq. 


122. Scholion III. Etiam electio per compromissum iure Codicis 
est permissa, cum can. 172 generali modo compromissum accenseat 
inter formas legitimas electionis. Electio per compromissum tunc 
habetur, cum capitulares praesentes facultatem eligendi transferunt 


650. In congregationibus religiosis virorum S. C. Ep. et Reg. eandem sequitur 
praxim; imo si Superior generalis illico ad duodecim annos eligatur, in suo. 
munere pro insequenti duodecennio absque licentia S. Sedis confirmari nequit. 
Cfr. S. C.-Ep. et Reg. a. 1863. 

in unum vel plures idoneos viros, qui omnium vice eligant (60). 
Otiosa ex dictis est disputatio olim habita utrum haec forma elec- 
tionis esset contra praescripta Tridentina (sess. XXV. de regul. 
cap. 6.) quemadmodum videbatur significari in nonnullis decisio- 
nibus S. C. C. apud Passerini, De elect. I, 59 et apud  Fagnanum 
in cap. Quia propter 42. De elect. Cum Codex cit. can. 172 exigat 
unanime et scriptum suffragium electorum, nihil impedit secretum a 
Tridentino requisitum et in Codice firmatum. 

Cum Codex admittat compromissum absolutum et conditionatum 
seu limitatum, nunc multo magis admitti potest illud compromis- 
sum /imitatum et mixtum cum electione, de quo erat sermo in iure 
Decretalium (61), quem modum iam passim admittebant etiam illi 
Doctores, qui compromissum absolutum exclusum volebant in elec- 
tionibus Regularium. 


123. Scholion IV. Generatim loquendo in electionibus religio- 
sorum electores convocati tenentur ad electionem convenire; nam 
ius seu facultas eligendi (vox activa) datur ad id quod bono com- 
munitatis necessarium est et inde ex natura rei recipientem obligat 
ad iuris seu facultatis exercitium, non enim ipsi datur in proprium 
commodum. Quae obligatio ex natura rei potest esse gravis vel levis, 
prout fuerit damnum communitati ex abstentione obveniens ; et inde 
etiam patet ab illa obligatione ex natura rei posse dari causam 
excusantem v. gr. elector gravi morbo detentus evidenter excusatur 
ab ipsa obligatione naturali, si ad exercitium vocis activae deberet 
se alio transferre cum gravis damni periculo. Quae obligatio in re- 
ligiosis solet magis urgeri iure positivo, cum generatim loquendo 
convocatio fiat per verum praeceptum cui obediendum est. Quae 
omnia debent magis determinari propriis cuiusque religionis con- 
stitutionibus; ubi enim in locum excusati, impediti vel dispensati 
de iure subintrat alius, facilius ex qualibet rationabili causa admitti 
potest excusatio vel dari dispensatio (62). 


(60) Passerinus, De elect. XX, 5.; Schmalzgr. 1, VI, S 1; Reiffenstuel I, VI, 
68; Piat l. q. 628. 

(61) Cfr. cap. 32. X. de elect. I, 6; cap. 23, 29. eod. in Sext. Videlicet com- 
promissarii singillatim et secreto singulorum electorum voluntatem scrutaban- 
tur, et deinde tenebantur eligere eum, in quem maior pars electorum consentiret. 

(62) Cfr. Piat, I. q. 643 sq.; Passerinus, De elect. Xl, 19 sq.; Suarez, De 
stat. rel. tract. VIII I. 2. cap. 5. n. 2. — De facto in nonnullis ordinibus electio 
non praesentatur electo ad acceptationem. 

Etiam electus in religionibus haud facile poterit electionem de 
se factam non acceptare, licet non sit ipsi prohibitum quin rationes 
exponat, ob quas a praelatura sese eximendum putet; nam etiam 
in hoc subiectus est obedientiae religiosae (63). 


124. Institutio praelatorum seu superiorum infra Generalem, de 
iure communi non necessario fieri debet per electionem Capituli v. 
gr. Capituli provincialis pro eligendo Provinciali; sed haud raro per- 
missa est Superiori Generali cum consilio aut consensu suorum 
Consultorum. Qua de re servandum est quod in statutis probatis 
cuiusque religionis fuerit constitutum. 

Generatim loquendo in Capitulo generali solent nominari per 
electionem praecipui officiales v. gr. Consultores seu Definitores, 
haud raro Secretarius, Oeconomus generalis et Procurator generalis 
ad normam propriarum Constitutionum. 


Art. 4. — De potestate et officio Superiorum 


125. Ex dictis Superioribus religiosis omnibus ad gubernatio- 
nem religiosorum competit potestas dominativa in proprios sub- 
ditos; cui in religione clericali exempta accedit potestas iurisdictionis 
ecclesiasticae tam interni quam externi fori (can. 501). Quinam sit 
ambitus utriusque potestatis breviter exponendum. 


126. Atque imprimis illa potestas quatenus innixa professione 
religiosa et limites dominativae potestatis non excedens, continet 
ius praecipiendi, investigandi, puniendi; at cum potestas illa non sit 
iurisdictio ecclesiastica, huiusmodi Superiores religiosi sive virorum 
sive monialium non valent veras leges ecclesiasticas condere vel 
iudicia exercere vel graviores poenas corporales vel spirituales im- 
ponere, quae potestatem domesticam omnino superant (64). Vigi- 
lantia pertinet ad. observantiam Constitutionum et disciplinae do- 
mesticae et ad studium perfectionis et ad praecavenda pericula. 


(63) Passerinus |. c. XX, 21. iunct. De Statibus 185, VIII. 211; Piat 1. q. 
703. De facto haud raro Constitutiones etiam expresse urgent obligationem 
etiam in hac re praestandi obedientiam. 

(64) Cfr. c. 9. C. XVI. q. 2.; cap. 10. X. de poenit. V. 38.; Suarez 1. c. tract. 
VIII. 1. 2. cap. 1. 2. sq. cap. 2. n. 7. sq.; Bouix i. c. t. Il. p. 397. sq. 424. sq. 
436. sq.; Piat 1. c. 1, q. 737.; Battandier 1. c. p. 183. sq. 200. 229. 

Ad haec urgenda poenae domesticae et poenitentiae imponere 
possunt. Praecepta vero non solum singulis dare possunt sed etiam 
toti communitati aut instituto, quae tamen ex natura rei cessant 
resoluto iure praecipientis, nisi a successore renoventur. Normae 
pro Institutis votorum simplicium vel de ipsis ordinationibus Capi- 
tuli Generalis n. 250. statuunt: « Ordinationes Capituli Generalis in 
vigore manent usque ad proximum capitulum ». Sed non omnes 
Constitutiones id referunt. 


127. Superiores ordinum clericalium exemptorum a iure obtinent 
iurisdictionem ecclesiasticam, atque adeo saltem capitula generalia 
veras possunt condere leges ecclesiasticas. Supremi quoque Prae- 
lati religionum soli regulariter potestate legifera carent (65); sed 
quandoque iure particulari non impediuntur, quominus promulgent 
ordinationes perpetuas, quae quamvis auctoritatem constitutionum 
fundamentalium vel decretorum capitulorum generalium non attingant, 
tamen habent vim regularum sive simplicium legum ecclesiasticarum, 
quae ad administrationem spectant; omnibus enim notis essentiali- 
bus verarum legum praeditae sunt. 


128. Porro Praelati regulares valent suas suorumque praede- 
'cessorum vel inferiorum Superiorum ordinationes authentice inter- 
pretari (vel abrogare vel immutare); at ipse Generalis nequit 
authentice interpretari fundamentales leges ordinis vel decreta ca- 
pitulorum generalium, nisi forte provisorio quodam modo, aut si 
saltem pro praxi specialem acceperit interpretandi (et dispensandi) 
potestatem. Quae potestas ad abrogationem vel immutationem con- 
stitutionum religionis nequit extendi (66). 


(65) Suarez 1. c. cap. 8. n. 1. sq. 4. sq. 19. sq.; Bouix l. c. t. ll. p. 411. sq.; 
Piat |. c. q. 743. sq. 

(66) Piat l. q. 748. ubi quaestionem versat, utrum saltem Capitulum Ge- 
nerale possit immutare Constitutiones. Qua in quaestione, quoad instituta 
votorum simplicium approbanda, in Normis S. C. de Rel. art. 251 edicitur: 
« Capitulo fas non est Constitutiones a S. Sede approbatas modificare, vel au- 
thentice interpretari, nisi accedente confirmatione eiusdem S. Sedis ». — De 
quaestione vero generali solet fieri distinctio utrum  confirmatae sint in forma 
specifica vel cum clausula irritante licet in forma communi et tunc negari 
solet potestas immutandi sive propter efficaciam clausulae irritantis in appro- 
batione communi, sive quia approbatio specifica dat vim legis pontificiae; ad- 
mittitur potestas si approbatio fuerit data in forma communi. At alii admit- 
tentes memoratam vini approbationis in forma specifica, concedunt potestatem 

Si agatur de domibus sui iuris ordinum in quibus desunt praelati 
intermedii et supremi, potestas leges vel ordinationes perpetuas fe- 
rendi, non residet in Praelato solo, sed in Praelato cum Capitulo. 


129. Quem ambitum habeat potestas Capituli provincialis in 
propria provincia, determinandum est Constitutionibus cuiusque reli- 
gionis, salvis generalibus iuris principiis v. gr. quod nihil possit 
contra potestatem superiorem ipsius ordinis. 


130. Cum potestate interpretandi intime connexa est facultas 
quaedam Superiorum regularium dispensandi in casibus particula- 
ribus super statutis proprii ordinis religiosi, ubi natura rei vel spe- 
cialis prohibitio non obstant (67). 

Solet potius in Constitutionibus tribui illa facultas saltem Su- 
periori Generali. Et Normae, licet Moderatrici generali art. 266 
negent facultatem « Super Constitutionibus generaliter dispensandi » 
« bene tamen illis conceditur auctoritas eximendi ab observatione 
alicuius praescriptionis Constitutionum particulares sorores ad tem- 
pus ». — Superiores intermedii et locales etiam solent habere ad 
hoc potestatem ordinariam sed magis circumscriptam et limita- 
tam, ampliabilem tamen ex delegatione seu facultate accepta a 
Moderatore Generali. Omnes autem ad licitam dispensationem in- 
digent sufficienti causa, et qui potestate delegata utuntur etiam ad 
validam dispensationem (cfr. can. 84). At dispensatio data a Su- 
periori generali in suis vel sui praedecessoris ordinationibus aut 
in inferiorum statutis sufficienti causa ad valorem non indiget. 


131. A vera potestate dispensandi differt concessio licentiae ad 
aliquem actum non prohibitum absolute, qui tamen poni non possit 


si in ipsis Constitutionibus tribuitur facultas Constitutiones in aliquo abro- 
gandi, quia tunc haec ipsa facultas dicenda est approbata in forma specifica. 
Quoad approbationem vero in forma communi datam, sed cum adiecta clau- 
sula irritante, dicunt non auferri facultatem, sed redditur lex irritans, sed non 
subtrahitur potestati eorum, qui non existente clausula irritante Constitutiones 
mutare possent. Cfr. Biederlack-Führich n. 37. 

(07) Cir. Pii V. Const. « R. Pontificis »; S. C. C. 15. Dec. 1725; Suarez |. 
C. cap. 12. sq.; Piat l. c. 1, q. 754.; Ferraris l. c. p. 242. sq.; Battandier 1. c. 
p. 234., ubi S. C. Ep. et Reg. 6. Sept. 1897. ad 15. rescripsit: « In casibus vero 
particularibus et pro personis particularibus Superiorissa generalis et imo neces- 
sitate urgente Superiorissa localis private interpretando possunt super constitu- 
tiones dispensare ». 

sine consensu Superiorum. In tali hypothesi concessio licentiae non 
est dispensatio seu relaxatio legis, sed potius est legis executio; 
per ipsam non aufertur obligatio legis, statuti vel Constitutionis, 
sed conceditur operatio, ut fiat iuxta modum a lege vel statuto 
praescriptum. Quare ex natura sua non requirit proprie dictam iu- 
risdictionem, sed potius est actus dominii vel Superioritatis et po- 
test esse tantum conditio quaedam praerequisita v. gr. ex voto vel 
alia simili causa ad licite operandum, nec repugnat ut sit praere- 
quisita conditio etiam ad valide operandum (Suarez, De legibus 1. 
NNI] Ln 185): 

Quae licentia valide semper datur a supremo Moderatore, qui 
tamen peccare potest si illas licentias ita sine sufficienti rationabili 
causa passim concedat, ut inde facile inducatur disciplinae religiosae 
relaxatio. Vicissim inferiores Praelati eas dare possunt in quantum 
Constitutiones vel Praelatus supremus aut consuetudo ipsis per- 
mittat; quos limites si excedant licentia invalida est nec subditos 
tutos reddit in conscientia, si ea utantur. 


132. Potestas dispensandi in legibus ecclesiasticis communibus. 
Cum est quaestio de legibus communibus hoc loco non solum intel- 
liguntur leges communiter obligantes omnes promiscue fideles, sed 
etiam leges latae a communi legislatore de religiosis. Cum haec 
potestas pertineat ad exercitium iurisdictionis voluntariae, non potest 
esse quaestio de Superioribus laicis viris aut mulieribus qui verae 
et propriae iurisdictionis sunt incapaces. Idem dicendum est de Su- 
perioribus Congregationis religiosae clericalis non exemptae, sed 
non propter incapacitatem, cum iurisdictionis ecclesiasticae capaces 
existant; quare eorum potestas in hac parte erit ea, quae habeatur 
delegata ab habentibus iurisdictionem ordinariam, quae est quae- 
stio facti. 


133. Praescindendo a peculiaribus privilegiis ius commune 
certis Praelatis dat facultatem nonnumquam dispensandi in com- 
muni lege ac proinde in lege Superioris, quae potestas cum ab ipso 
iure antecedenter et perpetuo modo adnectatur eorum officio dicenda 
est ordinaria, licet non sit propria sed vicaria (can. 197). Princi- 
pium generale, communiter admissum, erat quod Praelati regulares 
exempti ea pollebant potestate dispensandi proprios subditos, qua 
gauderent Episcopi pro suis dioecesanis; atque inferebatur ex Const. 

S. Pii V « Romani Pontificis » 21. lulii 1571. Codex non retulit 
eodem modo illud principium, sed distinxit can. 198. inter Ordi- 
narios loci et Ordinarios et inter hos ultimos accenset omnes Su- 
periores Maiores religionis clericalis exemptae: cum ergo ius tribuit 
aliquam facultatem Ordinariis, illa pro suis subditis pollent prae- 
dicti Superiores maiores, iisdem limitibus circumscripta. Quare v. 
gr. in vim can. 81 dispensare possunt ex urgente omnino causa 
ibi descripta; a lege ieiunii et abstinentiae ex causa publicae va- 
letudinis etiam cum integro conventu vel forte integra provincia (iri 
vim can. 1245, S 2). Porro non solum religiosos, inclusis novitiis et 
postulantibus, sed etiam cum famulis, qui sint commensales et intra 
domus religiosae septa habitent, cum alumnis seu convictoribus qui 
a religiosis reguntur, cum hospitibus et infirmis in domo commo- 
rantibus. Cit can. 1245 S 2. et 3. iunct. can. 514, S 1 et 875, S 1. 


134. Speciatim, eadem ratione atque Episcopi, suos subditos, 
quos ad ordines praesentant, dispensare possunt ab irregularitate 
ex delicto occulto proveniente, excepta irregularitate ex occulto ho- 
micidio voluntario vel ex procuratione abortus affectu secuto aliave 
irregularitate ad forum iudiciale deducta (can. 990, S 1) (68). Irre- 
gularitas vero ex defectu natalium orta, emissa solemni professione 
ipso facto cessat in ordine ad sacros ordines recipiendos,quamvis 
pergat esse impedimentum relate ad praelaturas et dignitates, quod 
per ordinariam suam potestatem. A Superiori maiori auferri non 
potest (can. 991, § 3). 

Alumni Congregationis non exemptae ab Episcopo, intra am- 
bitum competentiae episcopalis vel directe a S. Sede dispensationem 
obtinere debent. 


135. Specialis potestas quoad vota subditorum. |. Cum can. 1312 
tribnat habenti potestatem dominativam in voluntatem voventis po- 


(68) Eadem facultas Praelatis regularibus etiam ante Codicem dicebatur 
concessa quoad proprios subditos cum eadem limitatione vi Const. S. Pii V, 
« Romani Pontificis » 21. lulii 1571. (Wernz, lus Decret. 1I. n. 149: Piat l. q. 
751; Hilarius a Sexten, De cens. et irreg. p. 295. sq. et alii communiter). Am- 
pliores etiam facultates obtinuerant sed ex specialibus privilegiis, quibus 
standum est, in quantum illa privilegia suam vim retinuerunt non obstantibus 
limitibus a Conc. Trident. sess. XIV, cap. 7. de ref. et Sixto V et Gregorio 
XIV. statutis. Piat l. c. q. 752 sq.; 

testatem eius vota irritandi semper valide et ex iusta causa etiam 
licite, hanc potestatem quoad vota privata a suis subditis emissa ha- 
bent omnes Superiores religiosi non solum Ordinis vel Congregationis, 
sed etiam Superiores medii et locales etiam Abbatissa vel Superio- 
rissa cuiusvis Congregationis etiam dioecesanae; omnibus enim sine 
distinctione can. 501 asserit potestatem dominativam in proprios 
subditos. Quae irritatio est directa, in eo fundata quod qui alteri 
plene subiectus est quoad suam personam et proprias personales 
actiones, nullam actionem firmiter promittere potest, sed solum de- 
pendenter a consensu et voluntate sui Superioris, et eo contradi- 
cente promissio facta corruit; hoc autem communiter asserebatur 
de solemni professione, at ex citato canone nunc est asserendum 
de omni professione, etiam simplici et temporanea. Qua irritatione 
facta, nullo in casu obligatio per tale votum suscepta reviviscit, quia 
per irritationem obligatio penitus extincta est (69). 


II. Vota vero emissa in saeculo aut tempore novitiatus per 
professionem religiosam suspenduntur donec vovens in religione 
permanserit (can. 1315). Quae suspensio generaliter cit. canone asse- 
ritur de omnibus votis, et de qualibet professione religiosa, ac 
proinde etiam de simplici atque adeo temporanea (10). Quae iuris 


(60) Cfr. Suarez 1. 6. de voto cap. 7. n. 19.; 1. 6. cap. 7. n. 5.; cap. 1. n. 1. sq. 

Ballerini-Palmieri ll, n. 672 sq.; Biederlack-Führich. n. 41.; Schmalzgr.' li; 
34. n. 85. 86 ubi nimis restringit potestatem Abbatissae. At illa potestas Supe- 
riorum quoad vota privata a professo emissa, sese non extendit in vota es- 
sentialia status religiosi, quae publica sunt et S. Sedi reservata. 

(70) lure praecedenti satis communiter fieri solita est distinctio inter 
solemnem professionem et simplicem: per professionem solemnem vota prae- 
cedentia sive personalia sive realia dicebantur extingui, nisi ageretur de votis 
realibus a tertio acceptatis, quia per ipsam professus irrevocabiliter transfertur 
in statum quovis alio voto meliorem, idque evenire sive iure divino ex ipsa 
rei natura sive saltem ex iure ecclesiastico, argumento cap. 4, X de voti re- 
dempt. lll, 34. atque id obtinere etsi professus hac de re non cogitavit. Quodsi 
professus vellet retinere priora vota cum statu religioso compatibilia, nova hac 
voluntate et quasi renovatione votis prioribus ligatur, ita tamen ut directe a 
praelato irritari possint. Suarez, tract. VH, 1. 6. cap. 3. n. 20. 

Quod professionem simplicem admittebat doctrina per se non extingui 
vota praecedentia, quae cum statu religioso essent compatibilia, nisi ab ipso 
professo commutarentur in statum religiosum, id quod propria auctoritate fieri 
poterat, aut a Praelato competente irritarentur vel dispensarentur. Sin vero 
illa vota cum statu religioso essent incompatibilia, docebant per subsecutam 
professionem simplicem solummodo suspendi; quodsi professus ex instituto 
religioso discederet, denuo reviviscere. At si commutatio facta fuisset auctori- 


8 

communis praescriptio dificultatem non habet, cum totum id mani- 
feste contineatur in potestate Rom. Pontificis, qui potest profecto 
irritare, suspendere et dispensare vota ex iusta causa, qualis pro- 
fecto est, quod per professionem religiosam plenissime satisfit singu- 
laribus obligationibus per vota susceptis atque amplissime solvitur 
id quod Deo ratione praecedentium votorum debetur. Quodsi talis 
iusta causa semper habetur, potest per legem statuere quod in sin- 
gulis casibus potuit praestare, ut patet in solutione matrimonii rati 
per subsequentem solemnem professionem. 

HI. Superiores religionis clericalis exemptae etiam locales pos- 
sunt insuper cum suis subditis dispensare potestate sua ordinaria 
in votis non reservatis, nec solum cum professis sed etiam cum 
novitiis et aliis personis de quibus in canone 514, S 1., dummodo 
adsit iusta causa et dispensatio non laedat ius aliis quaesitum. (can. 
1313, § 2.). Alii Superiores solummodo hoc possunt ex potestate 
delegata seu facultate ipsis facta v. gr. etiam ab Episcopo. 


IV. Ex negata potestate Praelatorum regularium, iam in Conc. 
Trident. sess. 25. cap. 1. de ref, relaxandi vota religiosa, seu ea, 
quae ad substantiam regularis vitae pertinent, dicendum est conti- 
neri etiam exclusionem potestatis irritandi in iis votis, quae secun- 
dum Constitutiones in variis Ordinibus superadduntur votis 
substantialibus: licet enim ad substantiam vitae religiosae generatim 
sumptae illa vota non pertineant, pertinent profecto ad substantiam 
specialis religiosae vitae determinati Ordinis, ubi illa vota coniun- 
genda sunt cum tribus votis substantialibus in qualibet religione 
emittendis. Cfr. Biederlack-Führich. loc. n. 41. in fine. 


136. Potestas quoque iudicialis Superioribus regularibus ex- 
emptis competit; quae pariter viris religiosis laicis vel monialibus 
propria esse non potest, nec de facto ex sese continetur in munere 
Superioris cuiusvis Congregationis non exemptae. 


137. Quae potestas, quatenus est fori interni, privatum subdi- 
torum bonum et internum eorum statum respicit, et vi ipsius valide 


tate Superioris et fuisset sine culpa dimissus, illa reviviscentia locum non 
habebat. 

Magnum discrimen saltem practicum inter praecedentem doctrinam et ca- 
nonis 1315 praescriptum non adest, admissa illa facultate privata auctoritate 
commutandi praecedentia vota in vota religiosa professionis etiam simplicis. 

et licite in sacramento poenitentiae suos subditos a peccatis absol- 
vunt; aliis vero sive suis subditis sive non subditis, cum sit po- 
testas ordinaria, eamdem absolvendi facultatem concedunt seu de- 
legant, sive plenam sive limitatam per reservationes casuum legitime 
factas. Superiores religiosi non exempti sese conforment necesse est 
facultatibus, quas Episcopi loci ipsis vel aliis impertiuntur. 

In foro externo iidem Praelati regulares exempti habent potestatem 
iudicialem sive in materia litigiosa nullitatis professionis sive in 
causis criminalibus rite exercenda (71), neque carent potestate sub- 
ditos suos ex informata conscientia etiam a confessionibus audiendis 
suspendendi Cír. can. 2186. (72). Quae facultates Superioribus re- 
ligiosis non exemptis, etiamsi clerici fuerint, v. g. in recentioribus 
congregationibus religiosis, non competunt (73). Qua ratione et a 
quibus Superioribus illa potestas iudicialis sive in contentiosis sive 
in criminalibus exercenda sit libro IV Codicis decernitur, cuius 
canones in praxim deducendi sunt attentis etiam praescriptis pro- 
priarum Constitutionum. Huc etiam pertinent quae in cit. libr. IV 
decernuntur de variis instantiis et de appellatione. 


138. Ab hac potestate processum criminalem instituendi plane 
differt potestas inquirendi; quae inquisitio, licet possit esse ordinata 
ad delicta comperienda et in iudicio criminali damnanda, competit 
tamen etiam Superiori ut tali ad iudicium sibi efformandum tam de 
levioribus defectibus quam de gravibus criminibus in ordine ad cor- 
rigendos et emendandos subditorum mores atque ad promovendum 
per talem emendationem commune bonum communemque subdi- 
torum aedificationem. Quae potestas inquirendi hoc altero fine ex- 
ercita iurisdictionem ecclesiasticam non exigit, ideoque omnibus 
Superioribus etiam laicis atque mulieribus competit. Cui ex parte 
subditorum respondet ius et non raro obligatio denuntiationis sive 
paternae sive etiam canonicae. 


(71) Cap. 24. X. de accus. V. 1.; cap. 3. 26. X. de appell. Il. 28.; Reif- 
fenstuel |. V. t. n. 313. sq.; Bouix 1. c. p. 440. sq.; Piat 1. c. t. Il. q. 451. sq.; 
Suarez l. c. cap. 11.; Passerinus, Regulare tribunal; Lugo, De iust. disp. 37. n. 
162. sq. Commentatores libri IV. Codicis. 

(12) Cap. 5. X. de temp. 1. 11.; Conc. Trid. Sess. XIV. cap. 1. de ref.; 3. 
C. Ep. et Reg. 2. Iul. 1627. 2. Mart. 1866. apud Bizzarri |l. c. p. 26. 809. sq. 

(73) S. C. Ep. et Reg. 28. lul. 1837. 30. Dec. 1757. ad 7. apud Bizzarri l. c. 
p. 474. sq.; Piat l. c. t. I. q. 444. sq. 776. sq. 

139. Denique potestas coercitiva vi iurisdictionis fori externi 
regularibus Praelatis exemptis (non Superiorissis vel Superioribus 
congregationum religiosarum non exemptis) generatim eadem ratione 
competit, qua Episcopis est concessa, ex generali principio canonis 
2220 sq., nisi speciales limitationes sive.ex iure communi sive ex 
iure particulari religionis sint appositae. Hanc potestatem requirit 
ipsa exemptio a iurisdictione Episcoporum. Sicut enim exemptio 
efficit, ut religiosi exempti indigeant aliqua auctoritate infra Rom. 
Pontificem, quae legiferam potestatem in ipsos exerceat, ita indi- 
gent auctoritate, quae transgressiones sive propriarum legum sive 
communium in ipsis coerceat; quae auctoritas, si Episcopi exclu- 
duntur, convenienter non habetur nisi in propriis Praelatis. Quare 
Praelati exempti ex poenis spiritualibus ab Ecclesia secundum di- 
sciplinam vigentem admissis certe possunt personis sibi subditis in- 
iligere censuras velut excommunicationem, suspensionem, interdictum 
saltem personale earumque absolutionem ad tramites can. 2246, sibi 
reservare (74); item valent decernere poenas vindicativas v. g. pri- 
vationem officiorum et vocis activae atque passivae, porro inhabi- 
litates, quae referuntur ad interna religionis officia et ad actus ab 
ipsa religione pendentes aut ex iuris communis sanctione sunt exe- 
cutioni mandandi. At aliunde iam ex principiis generalibus iuris 
Superiores religiosi nequeunt infligere irregularifates vel decernere 
atque exequi degradationes praesertim in casibus a iure non ex- 
pressis (75). 


140. De potestate absolvendi a censuris et dispensandi a poenis 
valent principia generalia in libro V. Codicis proposita. l 

Superiores religiosi vi iurisdictionis ecclesiasticae certe non 
arcentur ab infligendis iis poenis temporalibus vel poenitentiis cor- 
poralibus, quae iam vi potestatis dominativae vel ab ipsis Abbatissis 
decerni possunt; omnino autem caveant necesse est, ne praetextu 
iurisdictionis ecclesiasticae imponant poenas temporales a vigente 


(74) Cap. 10. X. de maior. 1. 33.; Suarez l. c. cap. 2. n. 14. cap. 9. n. 1. 
sq.; Bouix l. c. p. 436. sq.; Piat 1. c. t. l. q. 442. sq. Cfr. de Abbatissis: Cap. 
12. X. de maior. 1. 33. iunct. Suarez |. c. cap. 9. n. 10. sq. 

(75) Cap. 32. X. de simon. V. 3.; Suarez l. c. cap. 9. n. 7. sq.; Piat 1. c. 
p. 591., ubi putat Superiores regulares in poenam posse clericum religiosum 
transferre ad statum laicalem ; at argumenta allata rem non evincunt. Cfr. quoque 
Suarez |. c. n. 9. 

disciplina plane alienas aut propter leges civiles ipsis Superioribus 
periculosas v. g. flagellationes publicas olim per alios executioni 
mandatas, incarcerationes sive temporaneas sive perpetuas (76); in 
hac enim re etiam Superiores religiosi tenentur praescriptis iu- 
ris communis, ubi poenae canonicae vigentes sunt taxative enu- 
meratae. i 


141. Ex vi status seu professionis religiosae, ideoque ex po- 
testate dominativa inde orta in Superiores etiam laicos, iurisdictionis 
ecclesiasticae incapaces, Superiores religiosi omnes possunt impo- 
nere eas poenas sive spirituales sive corporales, quae inserviant ad 
subditorum correctionem et ex communi usu ac prudentium iudicio 
sese continent intra limites domesticae providentiae, et tendant non 
solum ad subditorum spirituale bonum, sed etiam ad commune 
bonum per efficacem conservationem regularis disciplinae. Haud 
raro ipsae Constitutiones, praesertim antiquae, referunt conspectum 
culparum cum apposita respectiva sanctione. Poenitentiae et poenae 
correctoriae pro religiosis in Codice non recensentur; sed a com- 
muni usu et praxi non est recedendum. 


142. Superiores regulares suam potestatem, pro more aliorum 
Praelatorum ecclesiasticorum in non pauca obiecta specialia ex- 
tendunt. 


|. De doctrina catholica sane nequeunt dare iudicia authentica 
v. g. per proscriptionem propositionum vel librorum; at suis sub- 
ditis concedunt servatis servandis licentiam ad publicationem li- 
brorum. Missionem canonicam ad praedicandum verbum Dei ex iure 
Codicis tam clericis saecularibus quam religiosis etiam exemptis dat 
Ordinarius loci pro toto territorio ipsius, et Superior religionis ex- 
emptae auctoritatem concionandi solum dat pro concione habenda 
ad ipsos suos religiosos vel ad illos qui ad normam can. 514, S 


(76) Cfr. de antiqua disciplina: Cap. 24. X. de sent. excom. V. 39.; cap. 8. 
& 8. de haeret. V. 2. in Sext.; cap. 3. de poenis V. 9. in Sext; Conc. Trid. 
Sess. XXV. cap. 6. de ref.; Clem. VIII. Const. « Nullus » 25. Iun. 1599. S 20.; 
Ferraris |. c. v. Poena art. 2. n. 16.; Suarez l. c. cap. 10.; Bouix l. c. p. 440. 
sq.; Piat 1. c. I, 781; Scherer lac. t. Il. p. 773. not. 80. At postea S. C. Ep. et 
Reg. 29. Mart. 1889. ad 18. rescripsit: « Poena carceris seu reclusionis » (est ex 
constitutionibus expungenda); Battandier 1. c. p. 133. sq. 

habentur quasi pertinentes ad familiam religiosam (77). Qui vero 
facultatem concionandi ab Ordinario loci acceptam habent, si sunt 
religiosi, ea uti licite nequeunt sine proprii Superioris licentia. 

II. Administratio bonorum temporalium, quae sunt in dominio 
conventus vel provinciae vel ordinis religiosi, pleno iure est penes 
Superiores regulares et officiales legitime deputatos velut Procuratores 
generales, provinciales, conventuales. Qua in re non valde dispar 
est ratio servanda etiam in Congregationibus sive virorum sive 
mulierum. Sed de his infra sub propria rubrica. 


III. Cura animarum suorum subditorum regularium et familia- 
rium monasterii spectat ad Praelatos regulares exemptos (78). 
Quod ius ex natura rei oritur, supposita exemptione et deducitur 
ex canone 464. Quid hac in re possint Superiores congregationum 
religiosarum, quarum sodales ad ordinem presbyteratus promoventur, 
sed Episcoporum iurisdictioni manent Subiecti, partim ex natura 
rei, cum plura a parochis erga religiosos praestari non possint, 
partim ex Leonis XIIL. Const. « Conditae » cap. I. n. 11. cap. II. 
n. 8. 11. ex pluribus canonibus Codiciis v. gr. ex can. 514, et parti- 
cularibus ordinationibus Episcoporum est eruendum. 

Aliqua ratione ad curam animarum pertinet ius et officium 
Superioribus cuiusvis religionis clericalis, sive exemptae sive non 
exemptíae, « sive per se sive per alium aegrotis professis, novitiis 
aliisve in religiosa domo diu noctuque degentibus causa famulatus 
aut educationis aut hospitii aut infirmae valetudinis, Eucharisticum 
Viaticum et extremam unctionem ministrandi ». Haec profecto sunt 
officia pastoralia, quae in can. 514, 8 1. expresse ad Superiores non 
exemptos extenduntur. Quod munus in monialium domo assignatur 
confessario ordinario vel ei qui ipsius vices gerit (cit. can. § 2); in alia 
vero religione laicali parocho loci vel cappellano quem Ordinarius 
parocho suffecerit ad normam can. 464. § 2. (cit. can. § 3). — 


(77) Cfr. can. 1337. Inde patet non parum in Codice restrictam esse pote- 
statem Superiorum regularium; nam iure praecedenti regulares ut in propriis 
ecclesiis concionari etiam populo possent sola indigebant benedictione Ordinarii 
loci, ad concionandum vero in alienis ecclesiis opus habebant sola Episcopi 
seu Ordinarii loci licentia, missionem vero canonicam a suis Superioribus ob- 
tinebant. (Cfr. Conc. Trid. sess. V. cap. 2. de ref.; Gregorius XV. const. » In- 
scrutabili »; Clement. X. const. « Superna » ; Ferraris. v. Predicare n. 80; Pi- 
gnatelli, Cons, can. t. IV. cons. 206, n. 20, 64 sq., 67. 

(78) Cap. 16. X. de excess. V. 31.; Conc. Trid. Sess. XXV. cap. 11. de regul. 

Huc quoque spectat cura catechesis et piae exhortationis, quam in do- 
mibus religiosis habere plerumque parocho esset impossibile, et 
Codex can. 509, 8 2, 2° adiudicat Superiori locali, cum ad paro- 
chialia munera respectu parochianorum pertineat. Bis saltem in mense 
iniungitur illa instructio catechetica impertienda religiosis conversis 
et familiaribus, totidem vicibus pia exhortatio ad omnes de familia 
praesertim in religionibus laicalibus. l 

Superiorissae monialium vel Superiores institutorum laicalium 
curam animarum sibi usurpare non possunt, sed confessariis ordi- 
nariis vel extraordinariis et capellanis rite deputatis legitimas partes 
relinquant necesse est, salva tamen cura Superioribus imposita 
procurandi memoratam instructionem et piam exhortationem (79). 
Pro omnibus Congregationibus valet quod sancitur can. 464, ubi 
asseritur Episcopo ius religiosas familias, quae in paroeciae ter- 
ritorio sunt et a iure non sunt exemptae, a parochi cura sub- 
ducere. 


IV. Generales religionum exemptarum praediti sunt iure interve- 
niendi in Conciliis oecumenicis cum suffragio decisivo. Quibus Gene- 
ralibus non aequiparantur Abbates locales, sed solummodo Praesi- 
des sive Abbates generales monasteriorum, quae in congregationes 
sunt coadunatae (can. 223. S 1. n. 4.) (80). 


V. Abbates regulares de regimine seu non mere titulares etiam 
nunc retinent antiquum ius conferendi suis subditis regularibus 
primam tonsuram et ordines minores magis praecise definitum can. 
964. n. 19.; (81) atque praeterea compluribus privilegiis in functio- 
nibus lifurgicis insigniti esse solent scl. usu pontificalium, mitrae, 
crucis, annuli, baculi (82). Alii Superiores ordinum exemptorum, 
qui ipsi tonsuram et ordines conferre non possunt, gaudent facultate 


(79) Cap. 10. X. de poenit. V. 38.; Conc. Trid. Sess. XXV. cap. 10. de reg., 
Bened. XIV. Const. « Pastoralis » 5. Aug. 1748.; S. C. Ep. et Reg. 17. Dec. 1890. 
17. Aug. 1891. 1. Febr. 1892.; Kohn in Arch. f. k. K. t. 42. p. 241. sq. et prae- 
sertim Joder l. c. t. 78. p. 668. sq.; Battandier |. c. p. 143. sq. 114. sq. 200. 

(80) Cfr. Granderath-Kirch. Gesch. d. Vatik. Konzils t. I. p. 98 sq. 

(81) Conc. Trid. sess. XXIII, cap. 10. de ref.; Benedictus XIV, De Syn. 
dioec. l. Il. cap. 11. n. 9. sq.; Many, De sacr. ord. n. 50 sq. 56 sq.; Benedict. 
XIII, Const. « Commissi 6. Maii 1725. 

(82) Cap. 6. de privil. V. 7. in Sext.; Conc. Trid. Sess. XII. cap. 4. de 
ref.; decr. S. R. C. 27. Sept. 1657. ab Alex. Vll. approb.; Heuser l. c. v. Abt; 
Ferraris l. c. v. Abbas n. 30. sq. Š 

sodalibus religiosis proprii instituti concedendi litteras dimissoriales 
ad Episcopum iure communi vel ex speciali privilegio competentem 
pro ordinibus sacris recipiendis ; praeterea complures possunt perficere 
benedictiones cit. can 964, n. 2, 3. (83); ceterorum vero religioso- 
rum ordinatio regitur iure clericorum saecularium. 


VI. Jura temporalia, quae ex iure antiquo Praelatis vel Abbati- 
bus regularibus ad instar beneficii regularis in « mensam » abba- 
tialem a bonis « conventus » distinctam competebant, in omnibus 
fere ordinibus religiosis a disciplina vigente sunt aliena (84); at 
iura honorifica praecedentiae aliaque insignia v. g. ius gestandi 
titulum Reverendissimi, annulum, crucem  pectoralem ect. etiam 
nunc permanent (85), 


Art. 5 — De Superiorum officiis 


143. Obligationes Superiorum regularium partim cum aliis ma- 
gistratibus sunt communes partim ex singulari natura status reli- 
giosi vel proprii instituti legibus derivandae. Speciali mentione ex 
iure communi commemorandae sunt: 


I. Professio fidei ab initio officii suscepti emittenda, quae in- 
cumbit omnibus Superioribus religionis clericalis, ad normam can. 
1406. (86). 


(83) Suarez |. c. cap. 29. JU. Ferraris L c. p. 224. sq. 255. sq:; Piai Jb (e. ft 
ll. q. 449 sq. Cfr. de ordinatione religiosorum votorum simplicium, qui ex- 
empti non sunt: S. C. Ep. et Reg. 6. Maii 1864.; Leon. XIII. Const. « Conditae » 
cap. Il. n. 6.; Battandier l. c. p. 246. Sq. Hodie vero haec ordinatio omnino 
regitur can. 964 n. 4. 

(84) Cap. 21. X. de rescr. 1. 3.; cap. unic. de supplend. 1. 5. in Clem.; Tho- 
mussin, | c. P. IM 2055. 2607 

(85) Bened. XIV., De Synod. dioec. I. IIl. cap. 10. n. 6.; Scherer l. c. p. 768. 
Cfr. quoque S. C. Ep. et Reg. 30. lul. 1897. ad 4.: « Non convenit, quod Supe- 
riorissa generalis vocetur Reverendissima Mater Praeposita », 9 Maii 1860. ad 4.: 
« Haud approbandum est, ut Moderatrix generalis, quando discedit, benedictionem 
sororibus in ecclesia impertiatur ». 

(86) Ex responso S. Officii 22 Martii 1918 cum formula quae habetur initio 
Codicis coniungenda est formula contra errores Modernismi praescripta in 
Motu proprio « Sacrorum Antistitum » 1. Sept. 1910, cum modernismi periculum 
nondum cessaverit (A. A. S. Il, 669). Lex Pii IV de fidei professione (const. 

Il. Residentia muneri proportionata (can. 508); at poenae ca- 
nonicae in beneficiatos non residentes statutae ad Superiores regu- 
lares hac in re negligentes extendi non possunt, qui potius aliis 
poenis vel poenitentiis coercendi sunt. Evidenter diversa est et 
magis stricta in Superiori locali, minus in Provinciali, cuius est 
domos visitare quoties necessitas occurrat. 


III. Applicatio Missae diebus dominicis et festis pro suis sub- 
ditis eodem modo, quo Episcopis et parochis incumbit, in iure 
communi Superioribus regularibus non reperitur iniuncta; salva 
autem maneat necesse est obligatio orandi et sacrificandi pro animis 
sibi commissis, quae ex natura curae pastoralis consequitur atque 
forte particularibus religionis statutis accuratius est determinata et 
etiam ad curanda suffragia pro sodalibus defunctis et benefactoribus 
extensa (87). 


IV. Omnibus Superioribus can. 509 imponitur obligatio pro- 
movendi notitiam et executionem decretorum Sanctae Sedis, quae 
religiosos respiciunt. Superiorum enim est cura procurandi, ut pro- 
prii subditi suis obligationibus satisfaciant, inter quas evidenter 
primum locum tenent et dignitate et vi ligandi quae promanant ex 
S. Sedis decretis. Pro diversitate casus illa cura magis urgebit Su- 
periores maiores quam immediatos: bene tamen animadvertendum 
notitiam per Superiorem dandam non esse illorum decretorum pro- 
mulgationem communitati religiosae factam, sed esse meram divulga- 
tionem decretorum iam obligantium cum adiecta cura procurandae 
executionis. Modus divulgationis plerumque aut in Constitutionibus 
erit praescriptus aut usu ipso. Quae inducunt obligationem in re- 
ligiosis laicis ex natura rei erunt legenda in vulgari lingua, et ubi 
opus fuerit erunt commentanda et per exhortationes erit promovenda 
executio. 

V. Cum praecedenti obligatione connexa est obligatio eodem 
can. 509 Superioribus imposita curandi ut saltem semel in anno, 


« Iniunctum nobis» 13. Nov. 1564) in variis locis executioni non mandata, in 
aliis contraria consuetudine obrogata, can. 1468 efficaciter in usum deducta est 
per reprobationem consuetudinis contrariae. 

(87) Gasparri, De ss. euchar. n. 506, 514, 534; Battandier |. c. p. 146. sq.; 
Lehmkuhl, Theol. mor. 11, 196; Conc. Trid. XXII, cap. 1. De ref.; Giraldi, 
Expos. iur. pont. P. 11, sed. 85. 

statis diebus publice legantur Constitutiones, itemque ea decreta 
quae S. Sedes praescripserit, ad eum modum quo ante Codicem aderat 
obligatio legendi certa decreta et Instructiones, quae per Codicem 
non fuit renovata. 


144. VI. Visitatio subditorum. A. Haec visitatio in religionibus 
exemptis (88) per Superiores regulares rife et statis temporibus facta 
est unum ex efficacissimis mediis ad conservandam et promoven- 
dam disciplinam regularem; hinc ex natura rei, iure antiquo et 
novo, statutis ordinum ad instar visitationis episcopalis graviter 
praescripta est tum in spiritualibus tum in temporalibus. Est autem 
visitatio canonica accurata inquisitio de singularum domorum regi- 
mine et de disciplina religiosa. Cavendum autem est ne illa visi- 
tatio Superiorum regularium degeneret in reram inquisitionem cri- 
minalem aut extrinsecam formalitatem (89). 


145. B. Obiectum visitationis nonnisi generico modo designatur 
a Codice, magis in particulari designari solet in Constitutionibus. 

Sed quoniam gubernatio Instituti religiosi non in sola religione 
exempta datur, sed in qualibet religione, et eius pars est vera no- 
titia quae fere non acquiritur nisi per visitationem, Codex obliga- 
tionem visitationis imponit omnibus. lam Aormae de ipsis Institutis 
mulierum statuerat « Moderatrix (generalis) totum Institutum sive 
per se sive per aliam sororem delegatam singulis trienniis vel etiam 
pluries, si opus fuerit, visitabit ». Codex urget obligationem in Su- 
perioribus maioribus, sed qui designantur in Constitutionibus: in 
instituto valde diffusso Superior Generalis aut non poterit aut solum 
rarius et per partes. In praxi hoc munus pertinet ad Provinciales, 
qui de visitatione peracta rationem reddere debent Superiori gene- 
rali, et geueratim fit singulis annis, quamvis quoad tempus Codex 
etiam remittit ad Constitutiones. — Ex natura rei haec obligatio 
est gravis, ab illa enim, praesertim rite peracta, maxima ex parte 
pendet disciplina religiosa. 


(B8) Cfr. de congregationibus religiosis non exemptis: Leon. XI. Const. 
« Conditae » cap. l. n. 10 cap. ll. n. 9. sq.; Bizzarri l. c. p. 474. sq.; Battandier 
l. c. p. 185. sq. 187. sq. 

(89) Cap. 7. X. de stat. lll. 35.; Conc. Trid. Sess. XXV. cap. 1. 8. 20. de 
reg.; S. C. Ep. et Reg. 19. lul. 1895. ad 23.; Piat 1. c. t. 1. p. 674, q. 863 sq.; 
Ferraris |. c. p. 273. sq.; Battandier |. c. p. 186. sq. 

146. C. lura Ordinarii loci quoad visitationem. Suae etiam partes 
Ordinario loci tribuuntur in visitandis domibus religiosorum, cuius 
iura et officia in hac parte describuntur canone 512. 1?) Quoad 
monasteria monialium quae sibi vel Sedi Apostolicae immediate 
subiecta sunt, singula huiusmodi monasteria debet visitare per se 
vel per alium quinto quoque anno. 2?) Etiam monasteria monialium 
exempta, pariter quinto quoque anno, visitare debet: a) circa obser- 
vantiam clausurae, tametsi a Superioribus regularibus quibus sub- 
duntur visitentur, custodia quippe clausurae speciali quadam ratione 
est commissa vigilantiae Ordinarii loci; 5) quodsi Superior regularis 
a quinque annis visitationem non peregit, visitatio Ordinarii exten- 
ditur ad alia omnia (90). 

3") Omnia monasteria monialium quoad rem oeconomicam 
(can. 535.). 

4*) Quod attinet ad Congregationes dioecesanas plenum ius visi- 
tandi est penes Ordinarium loci, qui singulas domos saltem quinto 
quoque anno visitare debet. Salvum semper manet ius et officium 
visitandi Superioribus maioribus ut supra competens. 

5°) Quoad Congregationes clericales iuris pontificii, Ordinarius 
loci habet ius visitandi in iis quae pertinent ad ecclesiam, sacra- 
rium, oratorium publicum, sedem ad sacramentum poenitentiae, et hoc 
tametsi dictae Congregationes sint exemptae (91). Inde apparet exem- 
ptionem harum Congregationum non esse plenam, cum non exclu- 
dat ius visitationis Ordinarii loci; et solas domus regulares a visi- 
tatione Ordinarii loci esse omnino exemptas, quales sunt omnes 
domus Ordinis religiosi, tametsi non sint domus formatae (92). 


(90) Com. Codicis (24 Nov. 1920) declaravit ius esse Ordinario loci visitandi 
monialium monasteria, quae regularibus etiam exemptis subduntur, circa ea 
quae clausurae legem spectant (A. A. S. XII, 575). 

(91) Oratorium semipublicum, quod pertinet ad internam vitam communi- 
tatis, nec erigitur auctoritate Episcopi, sed sola ipsius licentia requisita (can. 
1192, § 1), non videtur comprehendi in periodica visitatione domus Congrega- 
tionis exemptae, cum non enumeretur hoc can. 512; nec proinde obstat can. 344. 

(92) Quoad Ordines virorum votorum solemnium Praeses Commissionis 
Codicis, ob can. 1261, qui allegabatur pro iure visitandi ecclesiam regularem, 
declaravit Ordinariun loci non posse facere ordinariam periodicam visitationem 
templorum Societatis lesu in sua dioecesi existentium, nequidem in casu legis 
dioecesanae seu synodalis, qua non nova quaedam materia iuxta can. 1261 
inducta fuerit sed solum urgetur lex communis, sed solum in casu quo lex 
dioecesana peculiare quid statuerit et in quantum positivam habeat notitiam 
legem particularem a se latam, de materia can. 1261, in ecclesiis regularium 

6?) lus visitandi competit Ordinario loci in domos Congrega- 
tionis laicalis iuris pontificii, et quoad has non solum in rebus 
n. 3° dictis, sed etiam in rebus pertinentibus ad disciplinam quae hoc 
pacto enumerantur can. 618, § 2. n. 2°: « potest ac debet inquirere 
num disciplina ad constitutionum normam vigeat, num ‘quid sana 
doctrina morumque probitas detrimenti coeperit, num contra clausu- 
ram peccatum sit, num Sacramenta aequa stataque frequentia susci- 
piantur; et, si Superiores de gravibus forte abusibus admoniti op- 
portune non providerint, ipse per se consulat; si qua tamen maioris 
momenti occurrant, quae moram non patiantur, decernat statim; 
decretum vero ad S. Sedem deferat ». 


147. D. Quae canonica visitatio sive internorum Superiorum 
sive Ordinarii loci in casibus huic permissis vel iniunctis, ut effi- 
caciam habeat nec sive bona sive mala fide frustrari possit, sa- 
pienter prospicit can. 513, ubi religiosis obligatio imponitur, qua 
Visitatori inquirenti tenentur respondere secundum veritatem, et 
omnes praesertim Superiores severe prohibentur eos ab hac obli- 
gatione avertere aut aliter visitationis scopum impedire. Quae pro- 
hibitio etiam sanctione poenali munitur can. 2413, hoc pacto: « hi 
Superiores vel Superiorissae qui post indictam visitationem, Visita- 
tore non consentiente, aliquem religiosum vel respective religiosam 
in aliam domum transtulerint, et omnes sive Superiores sive sub- 
diti, qui per se vel per alios, directe vel indirecte religiosos indu- 
xerint ut interrogati a Visitatore taceant vel veritatem quoquo modo 
dissimulent aut non sincere exponant, vel eisdem, ob responsa quae 
Visitatori dederint, molestiam, sub quovis praetextu, attulerint, in- 
habiles ad officia assequenda, quae aliorum regimen secumferant, 
a Visitatore declarentur et Superior officio quo fungitur privetur » 
(ctr. S 2. eiusd. can.) Inde patet in pluribus durante visitatione 
suspensam manere Superioris localis vel respective provincialis po- 
testatem. 


148. E. Finis visitationis, licet in genere sit conservatio disci- 
plinae religiosae, seu abusus reformare et virtutem promovere, et 
Concilium Trident. (sess. XXV, cap. 1. De regul) illam exhibeat 


exemptorum non observari. (Acta Romana S. l. vol. V. p. 41). Simile responsum 
obtinuisse videntur Augustiniani Escurialenses. — Alii casus in Codice non 
continentur. De bonis vero temporalibus in capite sequenti. 

tamquam aptissimum medium ad praecavendam relaxationem vel 
ad observantiam instaurandam, complete ordinata fuit ad noc, ut 
pastor vultum pecoris sui cognoscens, contra regularem observan- 
tiam peccantes corrigat, castiget et emendet, bene ambulantes in 
bono confirmet et ad maiora exstimulet, quemvis iuxta qualitates 
et merita promoveat, media convenientia contra defectus vel excessus 
praescribat, sicque observantiam et disciplinam regularem restituat, 
conservet et augeat (Reiffenstuel V, 1, n. 2T1). 

Ex quo fine eruitur in Superiore obligatio de se gravis; nec 
a gravi culpa excusari potest Superior, qui ob neglectam visitatio- 
nem gravem relaxationem induci permittat. 

Inde etiam infertur quaenam a Visitatore in visitatione inqui- 
renda sint, quae ad haec praecipua capita facile reduci possunt: 


1°. Circa disciplinam regularem. 2°. Circa orationem mentalem. 
3», Circa frequentiam Chori, ubi obligatio chori adest. 4°. Circa 
Missae celebrationem. 5°. Circa vitam communem. 6°. Circa ieiunia 
et abstinentias. 7°. Circa modum agendi Superioris cum subditis. 
8». Circa charitatem inter fratres. 9°. Circa obedientiam et reveren- 
tiam Superioribus debitam. 10°. Circa Missarum eleemosynas, €a- 
rumdemque exonerationes. 11°. An statutis temporibus ad mensam 
publice legantur praescripta Decreta et Constitutiones. 12*. An lex 
de casibus conscientiae proponendis et solvendis servetur. 13°. An 
lectores suum adimpleant officium cum studentium profectu. 14°. An 
statis temporibus habeatur culparum Capitulum, ubi illud prae- 
scribitur. 15?, An aliquod delictum commissum sit, quod Visitatori 
pro bono communitatis innotescere debeat. 16°. An rite admini- 
strentur bona communitatis. Piat I. q. 875. 


149. F. Modus procedendi in genere est paternus, nam quae de 
visitatione Ordinarii loci can. 345 habentur, valent pro qualibet vi- 
sitatione canonica characteris generalis; salva tamen manet via iu- 
diciaria ubi aut natura rei aut necessitas illam postulet, nisi via 
iudiciaria ex qualitate rei sit reservanda Superiori altiori: nam 
can. 513, § 2. expresse sancit: « A decretis Visitatoris recursus 
datur in devolutivo tantum, » seu firma obligatione servandi decre- 
tum dum recursus pendet apud Superiorem altiorem; sed expresse 
additur « nisi Visitator ordine iudiciario processerit. » 

Quare cum iuri Superioris in visitatione inquirendi correspon- 
deat in subditis denuntiatio, haec plerumque erit paterna seu evan- 

gelica, facta Superiori tamquam patri, ut bono spirituali denuntiati 
ex paterna caritate provideat, fierique potest aut etiam debet, quo- 
ties in bonum denuntiati cedit. Quam, licet generatim praecedere 
debeat fraterna correctio, facile in Ordinibus et Congregationibus 
religiosis omitti poterit ob varias rationes, quia v. gr. denuntiatio 
paterna plerumque fit sine detrimento denuntiati, quia non raro 
magis prodest denuntiato quam fraterna correctio, quia in multis 
institutis religiosi cedunt iuri naturali quod habent ut prius fraterna 
correctione moneantur. 

A denuntiatione paterna fieri non potest transitus ad punitionem 
vel ad inquisitionem iudiciariam; quamvis Superior, cum hoc exi- 
gat bonum commune, potest commonere paterne denuntiantem de 
obligatione quam habet procedendi ad denuntiationem canonicam, 
(can. 1935, 8 2), quae est fundamentum inquisitionis iudiciariae et 
processus criminalis ad normam can. 1939 et sq. instituendae. Cfr. 
Piat l. q. 876 sq.; Wernz-Vidal, De process. n. 716 sq. 


150. VII. A. Relatio de statu religionis quinto quoque anno, 
vel saepius si ita ferant Constitutiones ad S. Sedem mitti debet ab 
Abbate Primate et a Superiore Congregationis monasticae, necnon 
a Moderatore supremo religionis iuris pontificii. Documentum subsi- 
gnatum esse debet ab ipso Moderatore supremo cum suo Consilio, 
et, si agatur de Congregatione mulierum etiam ab Ordinario loci 
in quo suprema Antistita cum suo Consilio residet (can. 510). 

Non obligantur Abbas monasterii sui iuris nec Superiorissa 
monasterii monialium (93), tametsi veniant nomine Superiorum maio- 
rum. Ex canone vero 675 tenentur Societates religiosorum in com- 
muni viventium etsi sine votis. 

B. Status religionis, de quo reddere rationem debent, complectitur 
statum disciplinarem, materialem, personalem et oeconomicum. — 
Ceterum quomodo conficienda sit illa relatio facile addiscitur, cum 
Moderatores vel Moderatrices generales Institutorum vota simplicia 
profitentium habeant propositum schema seu paradigma interroga- 


(93) Pro monialibus viventibus in monasteriis independentibus, si non in- 
cluduntur in hac obligatione relationem exhibendi, satis provisum est per re- 
lationem de statu dioecesis ab Ordinario loci periodice facienda; idemque 
dicatur de Congregatione dioecesana. Cfr. Elenchum pro Relatione dioecesana 
n. 80, 83. (A. A. S. X, 500). 

tionum, a S. C. elaboratum et promulgatum 25. martii 1922 (A. A. 
S. XIV, 161), quibus respondere debent, (A. A. S. XIV, 277) (94). 


151. C. Obligatio relationem exhibendi disposita est per perio- 
dos temporis fixas incipiendo a die primo mensis lanuarii 1923: 
et pro religiosis viris ordo designatur secundum religiones; pro 
religiosis feminis secundum diversas regiones, relicto ultimo quin- 
quennii anno pro Societatibus mulierum sine votis vel cum votis 
privatis. 

Ergo: I. ex Religionibus virorum: 


a) In primo quinquennii anno: Canonici regulares, Monachi, 
Ordines militares. 

b) In altero: Mendicantes. 

c) In tertio: Clerici regulares. 

d) In quarto: Congregationes votorum simplicium sive cleri- 
cales sive laicales. 

€) In quinto: Societates virorum more Religiosorum viven- 
tium, sine votis aut cum votis privatis. 


II. Ex Religionibus mulierum distributio annorum fit per regiones, 
in quibus exstat Domus princeps instituti, seu ubi sedem ex officio 
habet Moderatrix generalis, hoc pacto: 

a) In primo anno quinquennii ex Italia, Hispania et Lusitania. 

b) In altero: ex Gallia, Belgio, Hollandia, Anglia et Hibernia. 

c) In tertio: ex reliquis Europae regionibus. 

d) In quarto: ex utriusque Americae partibus. 

e) In quinto: ex aliis Orbis partibus, et insuper Societates 
mulierum sine votis more Religiosarum viventium vel cum votis 
privatis. 

Memoratum Decretum de exhibenda relatione, quoad Moderatores 
supremos Ordinum regularium et earum Congregationum etiam voto- 
rum simplicium aut Societatum more religiosorum viventium, quae 
ad relationem mittendam ante Codicis promulgationem non teneban- 
tur, nou eos obligat ad exarandam relationem per responsiones ad 
quaestiones propositas in Instructione S. Congreg., sed permit- 


(94) Est schema propositum per decret. «/n approbandis » 16. lulii 1906, 
cum correctionibus a novo iure requisitis. 

tuntur exarari ea ratione et forma, quae [Instituti naturae aptior 
videntur. 

Attendenda pariter est nova formula relationis quinquennalis 
S. C. de P. F. exhibendae pro Episcopis, Vicariis Praefectisque 
Apostolicis ac Missionum Superioribus in locis eidem S. Congrega- 
tioni subiectis, in cuius cap. IV plures quaestiones fiunt de Institutis 
religiosis (A. A. S. XIV, 287). 


152. VIII. Reliqua officia Superiorum religiosorum facile uno 
verbo executionis comprehenduntur. Ipsorum enim est universam 
communitatem singulosque sodales conservare et promovere in via 
perfectionis atque in observantia regulari secundum proprium insti- 
tutum. Quem scopum ut Superiores attingant, profecto ut boni pa- 
stores imprimis Dei auxilium implorent atque exemplo praecedant, 
deinde verbis et, si opus fuerit, etiam severioribus mediis cum 
prudentia et caritate, verum etiam cum fortitudine et constantia 
urgeant cognitionem et executionem eorum, quae iure communi re- 
ligiosorum aut particularibus constitutionibus suae religionis ordinata 
sunt (95). 


153. Superiorum interni adiutores — Consilium Consultorum. 
(can. 516). 

Partim in adiutorium, partim etiam ad constringendam intra 
certos limites nimiam Superiorum libertatem can. 516, S 1, praecipit 
ut Superiori Generali, Moderatori monasticae Congregationis, Supe- 
riori Provinciali et etiam Superiori locali saltem formatae domus 
adiungantur proprii quidam Consiliarii, qui Superiori adsistant, quo- 
rum consensum aut consilium praedicti Superiores teneantur requirere 
ad normam Constitutionum et sacrorum canonum. Praedicti consi- 
liarii cum respectivo Superiore constituunt Consilium generale, pro- 
vinciale aut locale, de quo saepius loquuntur canones. 


154. De huiusmodi consiliis iam sermo erat in Normis S. C. 


Ep. et Regul. a. 1901. v. gr. n. 194, 203, 213, 221, 239, sq. 292, 
293 etc.; in aliis pluribus S. C. Decretis ea de iure existere sup- 


(95) Cfr. Piat 1, P. IV. cap. 2. Appendix p. 663 sq.; Molitor l.c. n. 446, 485. 

ponebantur: in Ordinibus vero religiosis iamdiu existebant defini- 
toria; vel in ipsis Abbatiis regularibus praeter Capitulum ab- 
batiale cum quo plura negotia ab Abbate sunt peragenda, existit 
consilium decanorum seu seniorum, quod in pluribus Abbas audire 
tenetur. 


155. Nihil in particulare decernitur in Codice de numero huius- 
modi Consiliariorum, de modo eosdem nominandi, de tempore quo 
illud munus durat, de qualitatibus requisitis; quare de hac re 
propriae Constitutiones aliaque iura peculiaria cuiusque religionis 
sunt consulenda. Fere ex natura rei est, ut Consiliarii generales ab 
eodem Capitulo quo ipse Superior Generalis eligantur, cum partem 
habeant in generali religionis gubernatione. Alii Consiliari (Sup. 
Provincialis vel localis) vel eodem modo vel a Superiore altiore 
eligantur oportet, non ab eodem cui a consiliis esse debent. Numerus 
congruus esse debet, aut fixus et semper idem, aut respondens 
numero circumscriptionum, in quas Institutum sit divisum. Ius deter- 
minat quibus in rebus Consilii votum deliberativum sit requiren- 
dum, aut consultivum tantum sit necessarium; quibus casibus 
peculiari iure religionis alii addi possunt; insuper licet Superiores 
alios de re peritos consulere possunt, hoc tamen Consilium negligere 
non debent, cum ex criterio iuris sit ipsis adsignatum tamquam 
ordinarium adiutorium et ut temperamentum in usu suae potestatis, 
« ibi autem salus ubi multa consilia », habita prae oculis pruden- 
tissima norma, quam can. 105 sancit de sequendo huiusmodi con- 
silio. Cum de iure sit requirendum consilium et praesertim consensus, 
non singillatim sunt audiendi Consiliari, sed legitime sunt convo- 
candi, ut in communi deliberatione cum debita reverentia, fide ac 
sinceritate mentem suam seu senlentiam aperiant ad normam eius- 
dem can. 105, n. 2°, 39. 


156. Oeconomus. Ex eodem can. 516. §. 2. habeantur oportet 
pro administratione rerum temporalium Oeconomi: generalis qui 
Religionis universae bona administret; provincialis qui provinciae, 
localis qui singularum domorum. Huiusmodi munus exerceri debet 
sub directione Superioris, non ex proprio arbitrio et auctoritate: non 
est in Ordine, Provincia aut domo peculiari seu conventu, unus 
Superior qui praesit rebus spiritualibus et disciplinaribus, alius qui 

praesit rebus oeconomicis, sed utraque cura spectat ad Superiorem, 
qui de utroque debet respondere coram Deo, coram Religione et coram 
Ecclesia. Quare nec Superior nec Oeconomus, ut debent, muneri suo 
satisfaciunt, si hic non reddit rationem suae administrationis et 
ille non exigit; nec oeconomus potest disponere de bonis sine 
Superioris licentia, nec Superior potest illi illimitatam licentiam con- 
cedere (96). 

Oeconomi Generalis et Provincialis munus in eodem can. 516. 
S 3. declaratur incompatibile cum munere Superioris generalis 
vel provincialis, cumque Superior generalis et provincialis debeat 
cum suo consilio examinare gestionem oeconomi- etiam non ex- 
pedit, ex natura rei, ut sit unus ex Consiliariis; non est autem 
prohibitum, licet generatim sit minus expediens, ut oeconomus 
generalis vel provincialis sit simul Superior localis, praesertim 
parvae communitatis. Pariter in parvis domibus munus oeconomi 
localis componi potest cum munere Superioris, quamvis e mente 
Codicis sit, ut illa duo officia distinctum habeant titularem; ita 
enim fit ut in administratione duae distinctae personae interveni- 
ant, quo facilius avertitur periculum aut abusus aut negligentiae 
et melius evitantur malae administrationis damna, haud raro 
irremediabilia. 

De modo oeconomum designandi servandae sunt Constitutiones, 
si de hac designatione cavent; si sileant designantur a Superiore 
maiore cum suo Consilio (can. 516, 8 4); etiam duratio muneris 
pendet a Constitutionibus. 


157. Procurator generalis. Quaevis virorum religio iuris pon- 
tificii tenetur habere Procuratorem generalem, qui, secundum Con- 
stitutiones designatus, negotia propriae Religionis apud S. Sedem 
pertractet. Si non deputatur ad tempus vitae vel ad tempus inde- 
tinitum, sed ad tempus designatum in Constitutionibus, ante exple- 
tum hoc tempus amoveri non potest, inconsulta Sede Apostolica 
(can. 517.). Quae Codicis praescriptio est extensio facta ad Congre- 


(96) Cfr. Conc. Trid. sess. XXV, cap. 2, 3. de regul.; Leo XIII Const. 
« Conditae » cap. Il. n. 9, 11. Suarez |. VIU. cap. 25. sq.; Bouix t. Il p. 269, sq. 
330 sq; Battandier p. 216. sq. 227. sq.; Bizzarri p. 53, 474 sq.; Piat 1. q. 796. 

gationes praxis iam existentis quoad Ordines (97). Pro religionibus 
mulierum illa praescriptio non est facta. Hae religiones, si exemptae 
sunt, possunt uti opera Procuratoris virorum, cui forte sint aggre- 
gatae; secus uti debent opera alicuius Agentis vel viri ecclesiastici 
autorizati aut per Curiam Episcopalem vel per Cardinalem Protec- 
torem propria negotia in Curia Romana tractare debent. 


158. Tituli honorifici in religiosis, quorum professio est pro- 
fessio humilitatis si mere honorifici sint, seu non respondeant digni- 
tati et officio actu habiti, et sint tituli dignitatum et officiorum 
habitorum generatim prohibentur: solummodo, si Constitutiones id 
permittant, « folerantur tituli officiorum maiorum, quibus religiosi in 
. propria Religione reapse functi sunt » (can. 515). Quae prohibitio 
cohaeret cum illa religiosa humilitate, quam colere debent religiosi, 
quibus potius fugiendi sunt tituli vanitatem redolentes. Ergo de iure 
communi, salvis privilegiis peculiaribus, non amplius subsistunt 
Abbates mere titulares abbatiae non existentis, Generales et Pro- 
vinciales honorarii qui numquam illud munus obierint, at, si Con- 
stitutiones permittant, manent tituli ex-generalis, ex-provincialis, ex- 
definitoris: quae tolerantia Codicis, non videtur explicanda, de to- 
lerantia' alicuius mali, sed de permissione rei honestae, quae tamen 
iuris favorem non habet. Praecesserat hac de re Motus proprius 
Pii X « Quo magis » pro Familia Minoritica, 23. Oct. 1911 (A. A. 
S. III. 556). Qui tituli dignitatum non sunt, velut doctoris, magistri, 
lectoris, in prohibitione non comprehenduntur; sed qui huiuscemodi 
titulis insigniti sunt, ex illis, potius quam vanam existimationem et 
honorem, motiva petant oportet ut aliis exemplo sint tum ceteris 
virtutibus religiosis, tum praesertim vera animi demissione et cete- 
rorum fratrum aestimatione. 


(97) Residentiam habitualem Procuratoris gen. in Urbe expresse non re- 
quirit: illam requirit monitum S. C. de Rel. 4. lun. 1920 (A. A. S. XII, 301). 
Ex natura rei patet eam requiri pro Religione quae valde ampla est, et inde 
plura negotia apud S. Sedem tractanda habeat; gravis est difficultas pro Re- 
ligione, quae domum in Urbe non habeat, ad nationem aliquam longe ab Urbe 
dissitam restricta habeat domicilia et ex ipsa instituti natura pauca habeat ne- 
gotia in Curia Romana tractanda; cui incommodo facile provideri poterit, per 
opportunam dispensationem, quae iam data esse dicitur. Vermeersch-Creuser 
l. n. 586. 

159. De amissione potestatis et officii Superiorum regu- 
larium. | 
~ Quae amissio generatim fit iisdem modis, quibus etiam alii 
magistratus ecclesiastici sua officia amittere possunt. scl. per mor- 
tem, renuntiationem, privationem et depositionem attentis praesertim 
singularum religionum statutis (98). 

Quibus modis apud regulares accedit lapsus temporis vel re- 
vocatio ad nutum legitimi Superioris facta; etenim in plerisque re- 
ligionibus et congregationibus religiosis officia suprema, v. gr. Gene- 
ralis, Procuratoris generalis, Definitorum tantum conceduntur ad 
certum determinatumque tempus, quo elapso potestas per se ex- 
pirat, nisi legitime prorogetur v. gr. usque ad adventum novi Supe- 
rioris. At quandoque praeter supremum officium Generalis reliqua 
officia obtinentur regulariter quidem ad tempus quoddam deter- 
minatum, ipso vero lapsu temporis Superiores suam  iurisdic- 
tionem non amittunt, sed per revocationem a legitimo Superiore 
factam. 

Si officium Superioris regularis quacumque ex causa vacat, 
statutis particularibus diversarum religionum et congregationum 
determinatum esse solet, quis usque ad novi Superioris electionem 
interim per modum Vicarii conventum vel provinciam vel univer- 
sum institutum regat. Ferraris op. cit. p. 282. 


(98) Cap. 32. i. f. X. de simon. V. 3.; cap. 2. 6. X. de stat. H1. 35.; Suarez 
l. c. cap. 2. n. 25.5; Piat l. c. p. 591.; Ferraris l. c. p. 281. sq. In congregatio- 
nibus religiosis votorum simplicium, si de depositione Superioris vel Superio- 
rissae generalis agatur, directe ad S. Sedem est recurrendum « exponendo casum 
et causas » (cfr. S. C. Ep. et Reg. 23. Martii 1820. ad 8., 22. Dec. 1896. ad 54.; 
Battandier |. c. p. 200. sq.); alii Superiores (vel Superiorissae) ante lapsum 
temporis mutari vel deponi tantum possunt ex causa gravi et servata forma 
legitima. Cfr. Leon. XIII. Const. « Conditae » cap. 1. n. 8. cap. ll. n. 1.; Bat- 
tandier |. c. p. 230. sq. 

160. Praeter regimen in foro externo per Superiores sive ex- 
ternos sive internos, quod fit respective per potestatem iurisdictionis 
vel dominativam, peculiare quoddam momentum habet pro religiosis 
regimen internum conscientiae, quod fit maxima ex parte per con- 
fessarios, quorum est esse etiam duces spiritualis vitae iuxta Su- 
periores, quibus incumbit spiritualis disciplina non disiunctā ab 
spirituali sollicitudine Circa exercitium virtutum et profectum in 
vita spirituali et in studio acquirendae perfectionis. 


161. De hac re agunt canones huius capitis, quod in quátuor 
sectiones commode dividi posset: I. De confessariis et capellanis 
religiosorum ; II. De confessariis et confessionalibus religiosarum ; 
III. De manifestatione conscientiae; IV. De capellanis et aliis qui 
exhortationes hábent. Brevius et — fit distinctio inter re- 
ligiones clericales et laicales; pro prioribus provident can. 518 et 
319; pro posterioribus canones 520-528, ex quibus can. 528 agit 


de confessariis religiosorum virorum, ceteri de confessariis religio- 
sarum. 


Art. 1. — De confessariis in religione clericali 


162. In religione clericali: I. pro singulis domibus sunt depu- 
tandi plures confessarii ordinarii: numerus debet esse proportionatus 
sodalium numero, maior numeri determinatio non est facta. Sunt 
autem deputandi pro omnibus sodalibus domus, ita ut detur vera 
optio adeundi quemvis ex deputatis, nec proinde sint deputandi ea 
ratione ut unus sit confessarius pro una communitatis parte, alius 
pro alia parte communitatis exclusa quemvis adeundi optione. 


II. Quae deputatio fieri debet servatis principiis de legitima 
approbatione seu de recepta competenti iurisdictione. Iam vero in 
religione clericali exempta pro subdilis religiosis iurisdictio confertur 
a Superioribus religiosis, quos Constitutiones designant, qui iuris- 
dictionem conferre possunt non solum propriis subditis sed etiam 
aliis religiosis aut sacerdotibus saecularibus; nec solum ad absol- 

vendos proprios subditos regulares professos aut novitios, sed etiam 
ad absolvendos extraneos in domo religiosa diu noctuque degentes 
causa famulatus, educationis, hospitii aut infirmae valetudinis (can. 
875) (1). At etiam Ordinarius loci, ubi confessio fit, potest iuris- 
dictionem conferre ad excipiendas regularium virorum confessiones, 
quibusvis sacerdotibus; qua iurisdictione ab Ordinario loci recepta 
religiosi, extra casum exceptum, uti non debent sine licentia saltem 
praesumpta sui Superioris. — Casus exceptus ille est, de quo cavet 
can. 519. hoc pacto: « Si religiosus, etiam exemptus, ad suae con- 
scientiae quietem confessarium adeat ab Ordinario loci approbatum, 
etsi inter designatos (a Superiore) non recensitum (sive religiosus 
ile sit eiusdem vel alterius religionis sive sit saecularis), confessio, 
revocato quolibet contrario privilegio, valida et licita est ». 

III. Cum in religione clericali non exempta, Superiores iuris- 
dictionem non habeant ex proprio munere nequidem sacramentalem 
(can. 501, 8 1), designatio ordinariorum religiosae domus confes- 
sariorum, a Superiore huius religionis debet cadere supra sacerdotes 
delegata iurisdictione praeditos, quae sit concessa ab Ordinario loci 
ubi fit confessio (can. 874). Qui pariter sua iurisdictione uti non 
debent, sine licentia sui Superioris, salvo eodem casu excepto supra 
commemorato. 

IV. Mens autem. iuris ea est, ut confessio generatim seu de 
regula fiat apud unum ex confessariis pro domo religiosa designatis, 
inter quos libera datur optio, cum confirmentur Constitutiones id 
praecipientes aut suadentes, vel apud specialem confessarium alicui 
religioso speciatim concessum, cum pro illo sit ex concessione con- 
fessarius designatus. Quae libertas seu libera optio inter hos con- 
fessarios, iure communi concessa, minime derogat receptissimae 
sanae asceseos regulae, qua omnes boni christiani, multo magis 
religiosi, perfectionis christianae studiosi, confessarium stabilem ac 
prudentem habere docentur. 

V. Casus exceptus, quo licet adire quemlibet confessarium ab 
Ordinario loci approbatum, ita circumscribitur: Ut primo haec li- 


(1) Si ad absolvendas personas de quibus in can. 514, iurisdictio tum ab 
Ordinario loci, tum a Superioribus religionis in religione clericali exempta 
conferri potest, in quantum collata ab Ordinario loci reservationibus ab hoc 
factis subiicitur; at in quantum a Superiore religioso exempto provenit reser- 
vationibus Ordinarii loci non afficitur. 

centia a iure detur ad propriae conscientiae quietem; quae circum- 
stantia satis verificari dicenda est, quoties religiosus vult serio 
confiteri ideoque debitas conditiones ad illam confessionem afferat, 
si enim nimis scrupulose exigeretur illa conditio, ad quietem con- 
scientiae, cui ius vult favere, non inserviret; porro omnis confessio 
serio facta et cum debitis dispositionibus ex sua natura tendit ad 
reddendam conscientiae quietem. Quare omnis confessio praedicto 
modo facta ex cit. can. 519 est imprimis valida; praeterea est 
quoque licita, non obstante Constitutionum praecepto, quo iubeatur 
confessio fieri apud determinatos seu designatos confessarios. Tale 
enim praeceptum, quod de cetero per ius firmatur, est generalis et 
ordinaria regula, quae observari potest et debet, quin tamen nimis 
urgeatur contra libertatem a iure concessam et quin excludat casum 
a iure exceptum. Id certe excluditur, ut confessarius ex ratione 
casus excepti a religioso quaesitus, ab hoc convertatur in specialem 
suum ordinarium confessarium. Multo magis est exclusum, quod 
religiosus, sibi fucum faciens seseque decipiens, subsiliat ab uno 
in alium confessarium et, obtutu ac simulatione quaerendi animi 
quietem, aut confessionem praescriptam negligat aut spiritualem se- 
gnitiem nutriat aut refugiat confessarium a quo exstimuletur ad 
vincendum pravum affectum vel periculosam passionem exstirpan- 
dam. Non enim omnis sacerdos est prudens confessarius, neque 
omnis confessarius est satis idoneus religiosi conscientiae mode- 
randae; et Superiores ex sollicitudine de spirituali subditorum bono, 
per designationem selectorum confessariorum, tenentur curare, ut 
subditi a temerario aditu confessariorum minus prudentium aver- 
tantur. Quare in hac re cum vera libertate, quam vult Ecclesia, 
coniungenda est vera animi sinceritas, quam et Ecclesia et ipsum 
ius divinum exposcit. 

VI. Casus exceptus verificatur, si religiosus confessarium ab 
Ordinario approbatum adeat, servatis servandis; inde quidem reli- 
giosus habet ius utendi occasione oblata sive intra sive extra re- 
ligiosam domum, nec est necessarium ut a Superiore adeundi li- 
centiam obtineat; sed etiam non habet ius exigendi ut Superior 
talem confessarium advocet, aut illum adeundi per egressum a domo, 
qui fiat neglectis regulis seu constitutionibus de tali egressu con- 
stitutis. 

VIL. Demum in toto hoc negotio iuxta libertatem religiosis per 
ius concessam, adest officium vigilantiae ex parte Superiorum, ex 

quo ius habent inquirendi et sciendi, num religiosi subditi confes- 
sionem statis temporibus faciant et apud quem confessarium ordi- 
narium, cum etiam haec regula seu constitutio per canonem 519 
firmetur, et ad Superiorum vigilantiam generatim pertinet inquirere 
num regulae et constitutiones a singulis suis subditis serventur. 


163. Potestas horum confessariorum. Confessarii designati a Su- 
periore congregationis exemptae, ita constitui debent ut habeant fa- 
cultatem absolvendi etiam a casibus in religione reservatis (can. 
518, 8 1); vult ius ut haec facultas ipsis tribuatur. Confessarius 
vero ab Ordinario loci approbatus, quem ii casu excepto adeat 
religiosus religionis exemptae, ex ipso iure mutuatam habet facul- 
tatem absolvendi a peccatis et censuris in religiorie reservatis. Prio- 
ribus facullatem ad reservata tribuit Superior, posterioribus ius: 
utriusque facultatis obiectum, idem dicendum est, licet diversis vo- 
cibus significetur, sc. tum peccata reservata tum reservatae censurae, 
vox enim casum utrumque complectitur. 


164. Non sublata est Religioni exemptae facultas reservandi 
casus cum vel sine censura, quam implicite confirmat can. 518 et 
expressius asserit can. 893. De facto tamen reservatio illa in praxi 
ea ratione est minoris efficaciae, in quantum ius ipsum pluribus 
tribuit absolvendi facultatem. Adhuc tamen in praxi, non in sola 
theoria, reservatio effectum habet, cum Superior possit iurisdictionem 
ad suorum confessiones recipiendas concedere, exclusa seu non 
inclusa potestate ad reservata. 


165. Confessio apud Superiorem per can. 518, S 3 valde ma- 
net restricta; nam imprimis vetantur Superiores religiosi, ne aut 
per se aut per alium, aliquem subditum inducant, multo magis ne 
quovis modo cogant, ut peccata apud se confiteatur. Sed prae- 
terea iubentur ut per modum habitus subditorum confessiones non 
excipiant, nisi adsit gravis causa; licet possint confessionem exci- 
pere, quando subditus sponte et motu proprio eorum ministerium 
expostulet (2). 


(2) Post decr. « Sanctissimus » Clementis VIII huic iuris praescripto iam 
praecesserat decretum S. Officii 5. Iulii 1899, ubi pro Urbe prohibitio datur, 
ne ullus Superior cuiusvis Communitatis, Seminarii aut Collegii suorum alum- 
norum in eadem domo degentium sacramentales confessiones excipiat, et so- 

166. Ex facultate adeo ex novo iure extensa absolvendi a ca- 
sibus in religione reservatis, pro quibus ex natura rei in vim re- 
servationis adeundus esset Superior cui reservati sunt, consequitur 
pro confessariis, praesertim religiosis, hac facultate ex iure auctis, 
quod, si quando hac facultate uti debeant, eoipso substituuntur Su- 
perioribus poenitentis in illa provida cura, quam habere debent de 
salute spirituali subditorum ac de eorum praeservatione a periculis, 
propter quam reservatio casuum instituta est. (Cfr. in hanc rem 
etiam can. 886.) Ceterum nova disciplina in hac parte etiam pro 
ceteris fidelibus est mitior, et magis extensa, quam iure antiquo, fa- 
cultas absolvendi a reservatis. Cfr. canones 895; 897; 899, 8 2, 3; 
900; 2237, 2254. Ceterum illa absolutio a reservatis pertinet ad 
solum internum forum, atque etiam in foro interno non se extendit 
nisi ad censuras a peculiari iure religionis reservatas, nec compre- 
hendit censuras ab homine, quae ex can. 2245, 8 2, 2253. 2°, sunt 
reservatae ei qui sententiam tülit. Quare Superiores religiosi eo di- 
ligentius in foro externo invigilare debent, ne ex relaxata disciplina 
religio damnum patiatur, quo facilior facta est remissio in foro in- 
terno obtinenda etiam ab illis confessariis, qui fortasse non sunt 
satis capaces ad ea cognoscenda quae ad internum religionis regi- 
men necessaria sunt. 


167. lus praecedens. a) In antiqua disciplina religiosus con- 
fiteri debuit suo Superiori aut confessario Ordinis expresse ab illo 
delegatus, nisi aut ratione itineris illum non inveniret aut obtinuisset 
licentiam cum alio confessionem faciendi (3): quemadmodum sim- 
plices fideles confiteri debebant proprio parocho, nec alieno sacer- 
doti confiteri poterant sine proprii sacerdotis licentia. In singulis 
domibus confessarius unicus esse solebat. Plures Ordines privile- 
gium obtinuerant, vi cuius eorum religiosi aliis confiteri non pos- 


lum excipitur rarus aliquis casus necessitatis, de quo eius conscientia oneratur. 
Ratio prohibitionis haec allegatur, quod ex una parte minuatur alumnorum 
peccata confitendi libertas ipsaque confessionis integritas periclitatur; ex al- 
tera vero Superiores minus liberi esse possunt in regimine communitatis, ac 
suspicioni exponuntur aut se notitiis in confessione habitis uti, aut benevolen- 
tiores se praebere erga alumnos quorum confessiones excipiunt. 

(3) Cfr. cap. « Omnis utriusque sexus » 12. De penitentiis et remiss. iunct. 
Extrav. Inter cunctas 1. S 1. De privilegiis. 

sent (4) — Clemens vero VIH. decr. « Sanctissimus » 26. Maii 1593, 
non solum restrinxit reservationes apud regulares, atque prohibuit ne 
Superiores subditorum confessiones audirent nisi quando peccatum 
reservatum admisissent aut ipsimet subditi sponte ac proprio nutu id 
ab iis petierint, sed etiam iniunxit ut in singulis domibus deputa- 
rentur duo aut plures confessarii pro subditorum numero ad quos 
religiosi pro confessione accederent; quibus voluit ut committeretur 
facultas in reservata, quoties casus occurreret, quo eam debere com- 
mitti ipse confessarius iudicaret. Quod Decr. ab Urbano VIII 21. 
Sept. 1624 confirmatum illam accepit adiectionem, ut si in casu 
particulari facultas absolvendi a reservato Superior denegaretur, illa 
vice nihilominus praedictus confessarius regularis posset absolvere 
a tali peccato. 

b) Recentiori tempore Pius IX decretum S. C. Ep. et Reg. de 
die 16. Aug. 1866 approbaverat, quo in parvis communitatibus Su- 
periores iubebantur deputare habitualiter unum | confessarium ex re- 
ligiosis proprii Ordinis, qui facultatem haberet absolvendi a casibus 
et censuris in Ordine reservatis. Insuper in pluribus iubilaeis ul- 
timi saeculi S. Sedes derogavit privilegiis cuiusvis Ordinis, licen- 
tiam dando religiosis, ut eo durante possent eligere confessarium, 
a quo absolverentur a reservatis in Ordine. Accessit decretum 
S. Poenitentiariae 14 Maii 1902, quo praesertim cavetur de usu fa- 
cultatum a S. Poenitentiaria obtentarum etiam in favorem religio- 
sorum (5). Pius vero X primum confessariis Urbis dedit per Vica- 


(4) Cir. v. gr. concessionem factam Patribus Praedicatoribus ab Innocen- 
tio IV. const. « Cum supernae lucis » 26. Mart. 1243., quae per communicationem 
ad plurimos ordines extensa fuit; item Const. « Virtute conspicuos » Clementis IV 
21. lulii 1265; Sixti IV Const. « Regimini universalis » 31. Aug. 1474 et alias. 

(5) Cfr. Ferreres, Razon y Fe vol. 37. p. 375 Sq.; Piat vol. l. q. 431 sq. 

Omittendum non est, in mutationem criterii pro libertate confessionis et 
pro minori rigore in sustinendis reservationibus, influxum haud exiguum de- 
buisse exercere factum in dies magis conspicuum, quod potissimum a saeculo 
18, iuxta Ordines stricte dictos multiplicatae sunt Congregationes religiosae 
votorum simplicium, quarum sodales, nisi exempti essent, sola iurisdictione 
Episcopali absolvebantur, ideoque solis episcopalibus reservationibus poterant 
subiacere; exemptio autem Congregationum mansit res omnino rara. Vicissim 
cum primi religiosorum Praefecti seu Magistri potius gererent munus patris 
spiritualis religiosorum, et sine propria iurisdictione subiicerentur iurisdictioni 
Episcoporum, etiam videmus antiquos illos religiosos haud raro usos esse li- 
bertate mutandi domum et Praelatum, ut constat ex vita Patrum. Exemptio 
ab episcopali auctoritate paulatim obtenta illud effecit, ut in eodem persona 
Abbatis seu Praelati coniungeretur utrumque munus et Patris et stricte dicti 

riatum Urbis facultatem absolvendi quoslibet religiosos cuiusvis 
Ordinis ad se recurrentes sine requisita licentia respectivi Superioris 
regularis (8 Febr. 1913.); quam facultatem per decr. St Code REL 
ex audientia SS.mi extendit ad universum orbem addita facultate 
absolvendi a reservatis etiam sub censura et cum clausula cuius- 
cumque privilegii derogatoria (5. Aug. 1913) A. A. S. V, aail, = 
Et est praecise disciplina quae transiit in Codicem additis tamen 
illis verbis « ad suae conscientiae quietem », cuius vis supra manet 
explicata. 


168. Scholion. Dubitari non potest quin Superiores Regulares 
iurisdictionem immediate a Romano Pontifice acceptam ante Tri- 
dentinum haberent; et inde etiam erat consequens, ut apud eos 
solos confiteri regulares possent, quibus facultas seu iurisdictio a 
Superiore regulari esset tributa, supposita ipsorum regularium exem- 
ptione. Nam iurisdictio iudicialis in non subditum exerceri non 
potest, facta ergo exemptione a iurisdictione Ordinarii loci, con- 
gruenter nec hic eos absolvere nec aliis facultatem absolvendi tra- 
dere potuit. Quae consequentia exemptionis, licet sit maxime congrua, 
non tamen dicenda erat necessaria, ut optime notat Ballerini- 
Palmieri, Opus morale vol. V. n. 329.; nam, ut alia praeterea, 
exemptio potest esse maior vel minor pro voluntate R. P. illam 
tribuentis, qui potuisset excipere iurisdictionem fori sacramentalis, 
sicut in Codice hanc ita temperavit ut cum Superiore regulari Or- 
dinarius loci cumulativam haberet potestatem. (Ferreres, Derecho 
sacram. n. 235) — Nec Concilium Tridentinum immutavit ius, quo 
regulares iurisdictionem ad fidelium confessiones a R. Pontifice, 
mediis suis Superioribus accipiebant, dum induxit necessitatem 
approbationis Ordinarii loci, iis exceptis qui beneficium parochiale 
haberent, pro confessionibus saecularium audiendis (sess. XXIII, 
cap. 15. de ref.); nam approbatio illa pertinebat ad idoneitatem seu 
ad doctrinam aliasque qualitates pro tanto munere sacerdotali ex- 
ercendo; de iurisdictionis collatione nihil immutavit in iure prae- 
cedenti (6). Nihilominus praxis, quae ultimo praesertim tempore 


Superioris. Quare paulatim saltem ea ratione curata est evitari confusio 
utriusque muneris, quatenus munus patris, saltem quoad sacramentalem guber- 
nationem demandaretur alicui religioso, qui in hac parte Superiori substitueretur. 

(6) Cfr. Lehmkuhl M. n. 379, 382; Ballerini-Palmieri n. 343. sq.; Vermeersch, 
De religiosis 1. n. 516; Cappello De Poenitent. n. 403. Praecise Con. Tridenti- 

invaluerat, illa erat, ut Episcopi simul cum approbatione etiam 
iurisdictionem delegatam conferrent, et ita ex duplici titulo iuris- 
dictionem haberent; qui duplex titulus, minus coepit considerari, 
cum iurisdictio quae ex uno titulo habebatur, prodire non posset, 
quoad saeculares poenitentes, nequidem in actum validum sine Or- 
dinarii approbatione, quae ex memorata praxi etiam continebat 
iurisdictionis collationem. Iure Codicis approbatio et iurisdictio pro 
eodem sumuntur (Cfr. v. gr. can. 888, 8 1., 882); aliunde vero de 
approbatione ut aliquid iurisdictioni superadditum non loquitur; 
solum ergo remanet necessitas approbationis, in quantum licite sive 
regularibus sive saecularibus iurisdictionem concedere Ordinarius 
non potest, nisi eos antecedenter censeat idoneos ad munus con- 
fessarii exercendum. 


Art. 2. — De confessariis religiosarum (can. 520-528) (7) 


169. Moderatio per gradus inducta circa regimen sácramentale 
religiosorum, qua paulatim factum est, ut religiosi saltem pro par- 
ticulari necessitate eam libertatem haberent, qua iamdiu gaudebant 
saeculares, adeundi quemlibet confessárium legitime approbatum, 
pari quadam ratione etiam introducta fuit pro religiosis feminis 
praesertim per decretum Pii X. « Cum de Sacramentàlibus » 3. Febr. 
1913, unde desumpti sunt canones Codicis, in quibus illius Decreti 
praescripta, potius sunt parumper ampliata, sicut Decr. Pii X par- 
tim fuit codificatio partim ampliatio praecedentis iurisprudentiae. 


num voluit conciliare privilegiatam regularium iurisdictionem cum Ordinario- 
rum auctoritate, quod praestitit exigendo approbationem pro confessione 
saecularium in quos illa auctoritas episcopalis exercetur. 

(7) Cfr. Conc. Trident. sess. XXV. de reg. Reform.; Const. Gregorii XV. 
« Inscrutabili » 5. Febr. 1622.; Innocentii XIII const. « Apostolici ministerii » 23. 
Maii 1723; Benedicti XIV. const. « Pastoralis curae » 5. Aug. 1748; Decret. 
Quemadmodum S. C. EE. et RR. 17 Dec. 1890; Leonis XIIl, const. « Conditae » 
8. Dec. 1900; Normae S. C. EE. et RR. in approb. novis instit. 28 lunii 1901 ; 
S. C. de Rel. Decr. « Cum de sacramentalibus » 3. Febr. 1913 in A. A. S. vol. 
V. p. 62. sq. 

Praeter commentatores de integro iure religiosorum Cfr. Larraona in Com. 
pro Relig. X (1929) p. 446 sq.; Confessions de Religieuses in: Revue des 
Comm. relig. II (1926) p. 184 sq.; Mostaza in: Cuestiones canónicas ex Sal 
Terrae" vol. E^p. 7210908 

Ex illius Decreti articulis et ex Codicis canonibus facile dix- 
tingui possunt variae species confessariorum sc. ordinarii, extraor- 
dinarii, speciales, supplementares, fortuiti seu occasionales. Insuper 
providetur casui sororis vel monialis aegrotantis. 


I. - Confessarius ordinarius. 


170. Singulis religiosarum feminarum domibus unicus confessa- 
rius ordinarius est assignandus, qui sacramentales confessiones uni- 
versae communitatis excipiat (can. 520, 8 1.) — Fit eodem canone 
exceptio pro casu, quo vel magnus religiosarum munerus vel alia 
iusta causa exigat ut alter vel plures assignentur. 

Illa assignatio fieri debet ex praesupposito principio, quod 
nullus sacerdos sive saecularis sive religiosus, cuiusvis sit gradus 
aut officii licite et valide potest recipere confessiones quarumcum- 
que religiosarum vel novitiarum, nisi acceperit ad hoc peculia- 
rem facultatem, revocata qualibet contraria particulari lege vel pri- 
vilegio, salvo privilegio Cardinalium et casu excepto confessarii 
fortuiti sive occasionalis (can. 876, 8); quam iurisdictionem spe- 
cialem conferre unice potest Ordinarius loci, ubi religiosarum domus 
sita est (can. 876, § 2). Quare illa iurisdictio nec censetur data in 
generali approbatione pro omnibus fidelibus, nec data pro uno mo- 
nasterio valet pro aliis monasteriis etiam eiusdem ordinis. Nec spe- 
cialem facultatem habet parochus vi officii, nec sulficit generalis 
approbatio pro mulieribus. 

Lex illa de unico confessario comprehendit tum Ordines voto- 
rum solemnium tum Congregationes atque etiam Instituta mere 
dioecesana cum votis privatis aut sine votis (can. 675) respectu 
omnium religiosarum et novitiarum, exclusis postulantibus, quae 
in canone non enumerantur. Unitas internae et spiritualis direc- 
tionis, ordinariis confessariis commissae, unicitatem ordinarii con- 
fessarii ex natura rei postulat; neque enim moraliter haberi potest 
uniformis directio, ubi ea pluribus diverso criterio praeditis sit 
commissa (8). Ceterum hoc praescripto varii possibiles praecidun- 
tur abusus. Cfr. Battandier n. 251. 


(8) Unicum confessarium iam praescripserant: Conc. Trid. sess. XXV. cap. 
10. de Reg., Benedictus XIV, const. Pastoralis curae ; Decretum Quemadmodum 
et Normae. art. 140 Cfr. Ferreres, Las Religiosas n. 111. sq. 


142 CAPUT X 


Praeter numerum nimis magnum religiosarum, admittitur alia 
iusta causa, cur plures confessarii ordinarii designari possint; talis 
esset casus in quo in eadem communitate essent religiosae diversae 
linguae, quae nec facile in lingua confessarii ordinarii conscientiam 
aperire possent, ne confessarium intelligere nisi in propria ipsarum 
lingua, toto illo tempore quo haec circumstantia perdurat. Licet 
possit Ordinarius, in talibus casibus exceptis, partem communita- 
tis uni confessario ordinario assignare, aliam partem alii, et con- 
venienter hanc distributionem faciat; minus convenienter prohiberet 
ne etiam in casu particulari aliqua soror ad alium ex confessariis 
ordinariis accederet (9). 


171. Quae obligatio designandi confessarium ordinarium pro 
singulis domibus, urget, etsi agatur de domo non formata seu sex 
religiosas non habente, in quantum possibile sit; nam Commissio 
Codicis (Praeses) ad dubium Episcopi Osnabrugensis 16 lan. 1921 
respondit: « provisum in can 520, 521 » (10); quo responso videtur 
firmari dubium propositum esse resolvendum per simplicem ap- 
plicationem canonis, in quo distinctio non fit inter varias domus (11). 


(9) Nihil vetat, quominus idem sacerdos possit nominari confessarius or- 
dinarius pro pluribus religiosis domibus sive eiusdem sive diversarum religio- 
num, nec antiquum decret. S. C. EE et RR. 4 Martii 1591 (Bizzarri p. 12) fuit 
innovatum; quin potius ipsa S. C. 1. Sept. 1905 ad Episcopum Habanensem 
responsum in sensum contrarium dedit. Ferreres l. c. n. 117. 

(10) Qui modus respondendi, permittit benignam interpretationem pro casu 
gravis difficultatis, et pro tali casu applicationem responsi S. C. de Rel. Ordi- 
nario Linciensi dati in huuc sensum benigniorem, licet eadem S. C. ad Or- 
dinarium Pragensem 10. lan. 1920 responderit « Serventur praescriptiones can. 
320 ». Cfr. Archiv. f. k. KR. v. 97, p. 85 sq., v. 100. p. 47., vol. 101. p. 61.; Ver- 
meersch-Creusen. Epit, 1. n. 590; Mattheus a Coronata p. 658. not. 1., in hypothesi 
quod paucae illae sorores sinantur adire ecclesiam, ubi confessionem more 
saecularium faciant, quod etiam praestari potest apud eundem confessarium. 
Aliter Chelodi n. 257. not. 4.; Cappello, De Poenit. n. 458, 3. Sed fortasse potius 
est quaestio de morali impossibilitate seu, quod in idem recidit, de gravi dif- 
ficultate. Ceterum dubitari non potest quin valide et licite sint confessiones 
peractae a sororibus parvae seu non formatae domus, quae fiant in ecclesia 
paroeciali apud parochum designatum confessarium ordinarium, qui ad domum, 
ut deberet, non accedit, sed sorores obligat ut ad ecclesiam accedant. 

(11) lure praecedenti non solum pro religiosis et personis ad modum re- 
ligiosarum viventibus, sed etiam pro puellis in conservatoriis et collegiis 
communiter viventibus leges pleraeque de confessariis monialium fuerunt in 
pluribus locis applicatae (Ctr. Const. Pastoralis curae S IIl et const. Conditae 
cap. 2. n. VIII) iuxta declarat S. C. EE. et RR. 20 lul. 1875 (A. S. S. vol. 24. 
p. 712). Eadem tamen S. C. 7 Dec. 1906. declaravit leges de confessariis ordi- 

172. Duratio muneris. Confessarius ordinarius constitui non 
debet ultra triennium (can. 526) (12). Conceditur tamen Ordinario 
loci ut possit illum confirmare ad secundum imo ad tertium trien- 
nium, atque assignatur pro hac facultate duplex causa sc.: a) si 
propter sacerdotum idoneorum penuria aliter provideri nequeat ; (13) 
b) si maior pars omnium religiosarum, earum quoque quae in 
aliis negotiis non habent ius ferendi suffragii, in eiusdem confes- 
sarii confirmationem, per suffragia secreta, convenerit, seu petierit 
ut confessarius in munere confirmetur. Tunc autem religiosis dis- 
sentientibus, providendum est per assignationem alterius confessarii 
ordinarii; atque hic est casus expresse exceptus in lege de confes- 
sario ordinario unico (14). Consequenter inferendum est, ultra tertium 
triennium confessarium non posse confirmari sine S. Sedis licentia. 
Quae praescriptio eo spectat, ut evitetur periculum ne per nimiam 
durationem cogantur religiosae ad manitestandam conscientiam 
sacerdoti in quem fiduciam aut plenam libertatem non habent, aut 
ne per nimis brevem durationem et consequentem nimiam muta- 
tionem detrimentum capiat unitas directionis. Illa mutatio non vide- 
tur esse necessaria pro novitiis, si hae habent specialem confessarium 
cum ipsae novitiae continuo mutentur (15). Quae obligatio muta- 


nariis non pertinere ad collegia puellarum. (A. S. S. vol. 40. p. 79 sq.) Cum 
de hac re Codex sileat, attento can. 6, n. 6° et can. 20. Episcopus poterit as- 
signare speciales confessarios, sed si faciat oportet ut etiam provideat de ex- 
traordinariis. Ceterum plerumque ex variis causis illa assignatio pro collegiis 
erit moraliter impossibilis; leges autem de possibilibus dantur. Ferreres l. c. 
n. 131, 308 sq. 

(12) Hanc triennalem durationem iam praescripserat S. C. EE. et RR. pro- 
bante Gregorio XIV. 4. Martii 1501 (Bizzarri |. c. p. 12). Cfr. quoque eiusdem 
S. C. responsum 4. Maii 1696 apud Lucidi, De visit. vol. 2. p. 224; et per 
eiusdem S. C. responsa ad Episc. Trident. 20 lan. 1846, et ad Arch. Oregono- 
politan, 20 lul. 1875 extensa fuit praescriptio ad Congregationes votorum 
simplicium et ad Inst.tuta mulierum in communitate viventium etiam sine votis. 
— Pari ratione pro omnibus idem praescripserunt Normae a. 112. Ferreres 1. 
c. n. 199; Mostaza l. c. n. 1013. 

(13) Evidens est penuriam sacerdotum causam esse posse, cur mutatio 
confessarii reddatur absolute vel moraliter impossibilis: ut autem salutaris 
praescriptio locum habere possit, nunc non amplius est prohibitum, quominus 
idem sacerdos plurium domorum religiosarum confessarius constituatur, et 
antiqua prohibitio (cfr. Bizzarri l. c. p. 12) iamdiu obsolevit. 

(14) Antea requirebatur licentia S. C., quae pro secundo triennio exigebat 
duas tertias partes suffragiorum, pro tertio ut adesset omnium consensus: 
etiam ad talem confirmationem solebat dare Episcopis specialem facultatem. 

(15) Cfr. Ferreres l. c. n. 217. sq. 

tionis respicit liceitatem non validitatem confessionis respectu con- 
fessarii, cuius triennium expiravit; ut enim valide confessiones 
excipiat, satis est deputatio Episcopi, licet ab hoc requisitum de 
triennio non fuerit servatum, atque ipsum factum quod non fuerit 
facta substitütio novi confessarii continet implicitam iurisdictionis 
specialis prorogationem (16) ; accedit can. 206, § 2. 


173. Remotio. Cum quaestione de duratione et mutatione confessa- 
rii ordinarii connexa est praescriptio can. 527., ex quo loci Ordina- 
rius confessarium religiosarum tam ordinarium quam extraordina- 
rium, gravem ob causam amovere potest, tametsi monasterium 
regularibus subdatur et confessarius sit regularis. De qua amotione 
non tenetur reddere rationem nec cuiquam amotionis causam signi- 
ficare, nisi soli Apostolicae Sedi, si ab hac requiratur: quodsi 
moniales regularibus subdantur Superiorem regularem de amotione 
monere debet, ut is officium expleat alium confessarium Ordinario 
praesentandi (17). 

Hoc ius est corollarium iuridicum illius iuris praescripti, quod 
iurisdictio ad confessiones conceditur ab Ordinario loci, etiam 
illa specialis, quae requiritur ad confessiones religiosarum (can. 876 
§ 2, can. 525); quam iuridicam sequelam expresse intulit can. 
880, et ideo in can. 527, remittitur ad illum canonem per clausulam 
ad normam can. 880; in quo ad remotionem vel suspensionem 
muneris confessarii requiritur gravis causa, qua existente, remo- 
veri vel suspendi potest etiam parochus vel canonicus poenitentia- 
rius, salvo recursu in devolutivo ad Sedem Apostolicam. 


174. Etiam ad durationem et mutationem pertinet, quod can. 
524. 8 2 sancitur, videlicet confessarium ordinarium non posse 
renuntiari extraordinarium, nisi post annum ab expleto munere, 
itemque non posse deputari de novo ordinarium in eadem commu- 
nitate nisi post annum a quo cessavit in illo munere, salva tamen 


(16) S. C. EE. et RR. 6. Fabr., 22. Aprilis 1872; 16. Febr. 1877. Ferreres 1. 
c. n. 206; Mostaza 1. c. n. 1014. 

(17) Per se patet confessiones factas apud confessarium a munere remotum 
vel suspensum fore invalidas, nisi verificetur error communis; nam per talem 
actum Ordinarii aufertur iurisdictio specialis requisita ad confessiones religio- 
sarum, tametsi retineatur communis iurisdictio ad confessiones fidelium v. gt. 
in parocho vel canonico poenitentiario, 

facultate Ordinariis facta confessarium ordinarium confirmandi pro 
secundo et pro tertio triennio ad normam can. 526 et ob causas 
in praedicto canone admissas (18). Quae praescriptio eadem niti- 
tur ratione, propter quam generali modo praescribitur confessarii 
ordinarii mutatio, ut ita melius consulatur libertati conscientiae 
religiosarum. Cui libertati non officitur si confessarius extraordina- 
rius, cuius designatio non necessario fit ad tempus determinatum 
transeat etiam immediate per Ordinarii deputationem in confessa- 
rium ordinarium, ideoque hoc non est prohibitum ; pariter ob eam- 
dem rationem non est prohibitum quin confessarius ordinarius 
expleto tempore sui muneris, fiat exfraordinarius pro casu aliquo 
particulari, aut detur alicui religiosae ut confessarius specialis (19). 


Il. - Confessarius extraordinarius (generalis). 


175. Ad ipsum finem prospiciendi conscientiarum libertati per- 
tinet obligatio assignandi religiosis confessarium extraordinarium, 
quam obligationem ad norman Decreti « Cum de sacramentalibus » 
ita determinat can. 521, § 1. « Unicuique religiosarum communitati 
detur confessarius extraordinarius, qui quater saltem in anno ad 
domum religiosam accedat et cui omnes religiosae se sistere debent, 
saltem benedictionem recepturae ». Citatum Decretum a. 3. exigebat 
ut daretur pluries in anno. 


176. Huius canonis praescriptum suum fundamentum habet 
iam in ipso Conc. Tridentino (sess. 25, cap. 10 de Regul), ubi 


(18) lure praecedenti Decretum « Cum de Sacramentalibus », in cuius n. 9. 
iam referebatur Codicis praescriptio, confessarius ordinarius, expleto munere, 
non poterat licite nominari de novo ordinarius, nisi transacto integro triennio ; 
nec poterat toto illo źriennio vacante nominari extraordinarius generalis pro 
omnibus monialibus, licet posset nominari extraordinarius particularis ad au- 
diendam confessionem monialis a qua vocatus fuisset. Cf. Ferreres l. c. n. 210. 

(19) Quae statuuntur de religiosis feminis quoad mutationes confessariorum, 
nullo modo pertinent ad confessarios religiosorum, cum de tali mutatione 
nihil habeatur in respectivis canonibus: ceterum religiosis viris aliis mediis 
provisum est maiori adhuc libertati confessionis. Pariter si novitiae proprium 
habeant confessarium, cum post unum vel alterum annum professionem faciant, 
non perdurat talis confessarius ultra triennium. 

Dispensationes in hac mutatione, ex rationabili causa, praesertim ex 
maxima mutationis difficultate a. S. C. non denegantur, si modo aliis mediis 
consulatur conscientiarum libertati. Verreersch-Creusen, Epit. 1. n. 590. 


10 

tamen respiciebantur proprie dictae moniales; cuius praescripta 
sicut de confessario unico ita de extraordinario, primum usu, deinde 
peculiaribus responsis pontificis et tandem vera lege applicata 
sunt omnibus feminarum religiosis Institutis. Quibus in documentis 
bis vel ter in anno ut minimum confessarium extraordinarium dari 
praescribebant (20), donec Benedictus XIV const. Pastoralis curae, 
secundum interpretationem iam a Clemente XI (21) de Tridentino 
datam, admonuit Praelatos ut saltem quater in anno v. gr. in Qua- 
tuor anni Temporibus extraordinarium darent; id quod canone 521 
firmatur, ex quo menti Ecclesiae deducitur esse conforme ut potius 
pluries quam rarius illud commodum a religiosis habeatur. 


177. lam vero confessarius extraordinarius non subiicitur legi 
de triennio, ac proinde licet expediat, in quantum possibile sit et 
generatim loquendo ut idem quater ut minimum in anno accedat (22), 
per se non est contra legem si detur diversus, nec etiam si indefi- 
nito modo unus nominetur extraordinarius, qui non cesset a munere 
donec alius substituatur. 


178. Cui confessario extraordinario plena relinquenda libertas 
in sui muneris impletione, et alienum a mente Ecclesiae est, ut dum 
ipse munus suum obit, accedat confessarius ordinarius ; aliunde vero 


(20) Cfr. Normae art. 143.; S. C. EE. et RR. 20 Iulii 1875. 1ll. Ad Archiep. 
Oregonopolitan. Mostaza 1. c. n. 1016. 

(21) Edictum 12. Decembris 1708. 

(22) Non desunt doctores, qui inde petunt convenientiam, ut idem sit ex- 
traordinarius qui quater in anno audiat in sede confessionali omnes religiosas, 
quia inde praesto sit religiosis modus obtinendi ab extraordinario, si malint, 
directionem spiritualem satis stabilem et continuam. Vermeersch-Creusen |. c. 
n. 591.: Mostaza |. c.; quae ratio, attenta maiori difficultate assignandi aptum 
confessarium ordinarium quam extraordinarium, suo valore non caret. Quodsi 
quaestio fit, num possit confessarius extraordinarius pluries quam quater in 
anno accedere ad excipiendas confessiones, videtur dicendum id non posse 
relinqui arbitrio ipsius confessarii, secus facile posset se substituere confes- 
sario ordinario, ideoque citra licentiam Ordinarii non debet accedere nisi statis 
quatuor temporibus, quae ex probata consuetudine solent esse Quatuor anni 
Tempora, et praeterea tempus exercitiorum spiritualium, praesertim ubi non 
adest satis generalis consuetudo ut director exercitiorum, his durantibus, sit 
etiam confessarius extraordinarius; at per se, salvo usu contrario probato, 
confessarius extraordinarius potest pro lubitu advocari a singulis sororibus 
ad casum, licet destinetur ad audiendes confessiones omnium religiosarum. 
Vermeersch-Creusen |. c.; Mostaza 1. c. 

munere expleto recedere debet et dare locum confessario ordinario 
in directione spirituali religiosarum, nec per se expedit ut directio- 
nem religiosarum per litterarum commercium continuet (23). 


179. Omnes religiosae, nulla excepta, confessario extraordinario 
se sistere debent, saltem benedictionem recepturae, licet nec habeant 
confessionis necessitatem, nec reputent sibi expediens propriam illi 
conscientiam aperire. Et Superiorissis onus incumbit procurandi, ut 
hoc iuris praescriptum ab omnibus sororibus servetur, nec ipsi licet 
se ab illo excusare (24). 


180. Tempus quo debet durare munus confessarii extraordinarii 
in singulis accessibus ad confessiones recipiendas, non est in iure 
determinatum, nec facile universaliter determinari potest, cum pen- 
deat et a numero sororum, et etiam ab aliis confessarii occupatio- 
nibus; prudentiae ergo confessarii determinandum relinquitur, ubi 
Ordinarii determinatio non adsit; tale autem esse debet ut omnes 
Sorores possint accedere etiam pluries, si indigeant. Haud raro fue- 
runt assignati 15 dies, vel una hebdomada; ubi determinatio facta 
est, ipsi est standum (25). 


III. - Confessarius extraordinarius (specialis). 


181. lam Benedictus XIV, const. Pastoralis curae S VI, provi- 
derat casui, quo aliqua religiosa, ob invincibilem repugnantiam, 


(23) Clement XI gravius in cit. Edicto prohibuit ne sive ordinarius sive 
extraordinarius confessarius, expleto officio, aut accederet ad confessiones aut 
litteras daret ad aliquam religiosam vel ab ea acciperet sine speciali licentia. 
Strictius eamdem prohibitionem ursit Benedictus XIV, cit. Const. Pastoralis 
curae sed quoad solos confessarios extraordinarios. Ferreres I. c. n. 207 sq.; 
Mostaza l c. Quae prohibitiones nec in Codice nec in praecedenti Decreto 
Cum de sacramentalibus tuerunt innovatae; praebent tamen optimum criterium 
tum pro ipsis confessariis, tum maxime pro Ordinariis ad abusus vitandos, 
qui illarum prohibitionum causae fuerunt. 

(24) Clemens XI cit. Edict. voluit ut Superiores et Superiorissae sorores 
forte renitentes castigationibus vel poenitentiis corporalibus adigerent. 

(25) Cfr. Schäffer toto n. 174; qui in fine notat, confessario extraordinario 
toto tempore sui muneris competere iurisdictionem peculiarem can. 876 pro 
valida absoiutione requisitam, nisi aliter sit cautum, qua etiam licite uti possit 
in casu 521, § 3; atque ita ut plurimum est constitutum ab Ordinariis. Illud 
etiam, frequenter est constitutum, ut, confessario ordinario impedito, suppleat 
extraordinarius. 

recusaret adire confessarium ordinarium, iniungendo ut ipsi assi- 
gnaretur confessarius extraordinarius specialis seu, ut dici etiam 
solebat, particularis. Decret. vero « Quemadmodum » ad illam con- 
stitutionem provocabat n. IV. dum Praesules Superioresque admo- 
nebat, ne extraordinarium religiosis denegarent confessarium, quoties 
ut propriae conscientiae consuleret ad id religiosa adigeretur, quin 
iidem Superiores rationem inquirerent aut id aegre ferre demonstra- 
rent. Tandem Const. Leonis XIII. « Conditae » n. VIII. urgebatur 
eadem praescriptio Benedictinae Constitutionis et Decret. « Quemad- 
modum ». Illis praescriptis insistebant « Normae S. C. EE. et RR. » 
28. lun. 1901. magis expresse praeformando ius Codicis. Nam in 
art. 144. dicebatur: « Praeter confessarium, sorores quandoque obti- 
nere poterunt peculiarem confessarium, cuius consilio et opera, iustis 
de causis, indigere se arbitrentur ». Pressius definitivam formam propo- 
suit concessionis huius confessarii specialis Decr. « Cum de Sacra- 
mentalibus », art. 5, quam Codex fere ad verbum excripsit hoc pacto: 

« Si qua religiosa, ad animi sui quietem, et ad maiorem in via 
Dei progressum, aliquem specialem confessarium vel moderatorem 
spiritualem postulet, eum facile Ordinarius concedat; qui tamen in- 
vigilet ne ex hac concessione abusus irrepant; quod si irrepserint, 
eos caute et prudenter eliminet, salva conscientiae libertate » Can. 
520, § 2. ; 


182. Agitur ergo de confessario speciali habituali vel quasi- 
habituali, quo aliqua religiosa indigeat. Et causae sunt aut obtinenda 
animi seu conscientiae quies, aut maior in via Dei progressus (26); 
ob unam vel alteram causam alicui religiosae potest non sufficere 
pro sua quiete confessarius assignatus aut permissus communitati. 
Potest enim ipsa experientia esse comprobatum communes directores 
seu confessarios practice impares fuisse conciliandae paci animae 
v. gr. scrupulis agitatae, aut religiosam exstimulandi tepiditate depres- 
sam; potest accidere, quod nimia praecedens familiaritas aut gravis 
animi aversio religiosam impediat a sincere aperienda conscien- 


(26) Alterutram causam sufficere optime videtur inferri a Chelodi (n. 257, 
a, not. 1.) ex hoc quod licet duae causae iungantur particula ef, haec saepe 
habet sensum disiunctivum, et in Codice praeceditur a commate; insuper canon 
desumptus est ex decreto Cum de Sacramentalibus, cuius authenticae versiones, 
in A. A. S. V, 159, 240 sq. publicatae, particulam ef reddunt particula aliqua 
disiunctiva. 

tia; potest quoque accidere ut gratiae impulsus religiosam videan- 
tur ducere per tales sanctitatis vias in quibus ductu indigeat pru- 
dentioris, doctioris et magis experti confessarii. Non vult ius ut 
talis religiosae necessitati vel utilitati desit id, quod quivis saecularis 
libere et facile quaerere et invenire potest;.inde praecipit Ordinario 
ut facile concedat talem directorem seu magistrum spiritus (27). 


183. Potest autem designari libere sive ex clero saeculari sive 
ex religiosis, nec a Superiore religioso praesentari debet, nec pecu- 
liaris aetas requiritur. Nihil quoque vetat, quominus designetur aut 
confessarius extraordinarius generalis, aut confessarius, qui trien- 
nium explevit etiam non expleto integro anno a cessatione muneris. 
Porro non pro determinato tempore concedendum est, sed quamdiu 
ratio necessitatis aut utilitatis pro sorore illum petente perseveraverit, 
ut declaravit S. C. de Relig. (28). 


184. Abusus, qui in hac parte occurrere possent, per Ordi- 
narii vigilantiam sunt praecidendi, non abusus probabiles seu pos- 
sibiles, sed existentes ; Superiorissae est, non per se providere, sed 
abusus forte existentes ad Ordinarium deferre, ut ipse provideat, 
salva tamen conscientiae libertate. Si religiosa in petitione du- 
ceretur speciali affectione vel amicitia, pronum esset remedium 
negando confessarium expetitum, sed offerendo alios probos, do- 
ctos et discretos inter quos religiosa eligat. Si exceptiones in com- 
munitate nimium multiplicarentur, facile hoc esse posset signum, 
quod non satis deligerentur apti confessarii ordinarii et extraor- 
dinarii generales aut non mutaretur ordinarius expleto triennio ; in 
hoc autem esset quaerendum remedium, non in arctanda libertate 
conscientiae et fiduciae necessariae ad hoc ut confessiones fini ipsa- 
rum inserviant. Ceterum qui efficacius in plerisque casibus abusus 
potest praecavere est ipse confessarius, qui, vitato quovis periculo 
laedendi sigillum, si intelligat nulla vera causa necessitatis vel uti- 
litatis vocari et adhiberi, religiosam prudenter dimittat ad normam 
Decret. Cum de Sacramentalibus. n. 13. 


(27) Mostaza l. c. n. 1022. 

(28) S. C. de Relig. 22. Apr. 1917 in A. A. S. IX, 276 sq. Cfr. Ferreres 
l. c. n. 119.; Cappello, De poenit, n. 466 sq.; Vermeersch-Creusen n. 592; Mostaza 
l. c. n. 1023; Schäffer n. 173. 

IV. - Confessarii Supplementares. 


185. Hi etiam dici solent adiuncti, suppletorii, ad casum etc. 

De his etiam quoad substantiam iam caverat Benedictus XIV, 
sua Const. Pastoralis curae. Normae S. C. EE. et RR. art. 145- 
147 hac ratione ad illam Constitutionem Benedictinam provocant: 

« Benedictus XIV Episcopos enixe monet, » « ut non adeo dif- 
ficiles se praebeant peculiaribus sororibus, extraordinarium confes- 
sarium aliquando expetentibus ; quin potius, nisi aut sororis postu- 
lantis, aut confessarii requisiti qualitas aliter faciendum suadeat, 
earum iustis precibus obsecundare studeant» — iuxta exemplum S. 
Francisci Salesii, «qui non solum solebat suis monialibus Visi- 
tationis B. M. V., quater in anno, videlicet in singulis hebdomadis 
quatuor temporum confessarium extraordinarium deputare, verum 
etiam respectivis superioribus commendatum reliquit, ut singulis 
monialibus, quae non ex animi levitate, neque ex indiscreta affec- 
tionis singularitate confessarium extraordinarium peculiariter pete- 
rent, haud se difficiles in eo concedendo praeberent» — Inde 
S. C. hanc regulam petiit: « Quoties ergo soror quaedam, pro animi 
quiete atque ulteriori in via Dei progressu (Bened. XIV), vel ut quo- 
cumque inodo propriae conscientiae consulat, confessarium extraor- 
dinarium postulaverit, Superiorissae hunc illi non denegent, quin ullo 
modo petitionis rationem inquirant, aut aegre id ferre demonstrent »: 
cui regulae, haec altera in complementum adiungitur: « Ubi autem 
Episcopi, iuxta decreti « Quemadmoduun » monitionem, idoneos sacer- 
dotes facultatibus instructos ad hoc designaverint, Superiorissae ad 
quemlibet ex istis recurrere poterunt, quin necessarium sit, Episco- 
pum ipsum adire», En institutum canonicum confessarii extraordi- 
narii adiuncti, vel, ut alii dicunt, supplementarii : adiunguntur confes- 
sario extraordinario, qui solum statis temporibus integrae commu- 
nitatis confessiones excipit, alii, quos singulae sorores pro peculiari 
necessitate, quovis anni tempore accersere per Superiorissam possunt. 


186. Ad modum legis hoc institutum firmavit Decret. « Cum 
de sacramentalibus » n. 4., unde legem excripsit Codex his verbis : 
« Ordinarii locorum, in quibus religiosarum communitates existunt, 
aliquot sacerdotes pro singulis domibus designent, ad quos pro 
sacramento poenitentiae in casibus particularibus recurrere eae fa- 

cile possint, quin necessarium sit ipsum Ordinarium toties quoties 
adire », Can. 521, S 2. 

Qua lege providetur necessitati facile occurrenti, quod soror 
aliqua, in casu quodam peculiari nec fiduciam nec libertatem ha- 
beat sufficientem peragendi confessionem apud confessarium ordi- 
narium, nec possit cum quiete conscientiae expectare tempus, in 
quo confessarius extraordinarius ad domum religiosam (v. gr. 
quater in anno) accedat suum munus expleturus (29). 


187. Ut autem illa praescriptio sit efficax, nec usus facultatis 
factae impediri possit, adiicit S 3. cit. can. 521. rigorosum prae- 
ceptum Superiorissis, hoc pacto : « Si qua religiosa aliquem ex iis 
confessariis expetat, nulli Antistitae liceat nec per se nec per 
alios, neque directe neque indirecte, petitionis rationem inquirere, 
petitioni verbis aut factis refragari, aut quavis ratione ostendere se 
id aegre ferre». Quod praeceptum est de se grave, et habet adne- 
xam gravem sanctionem, quae in casu reincidentiae est depositio 
ab officio (30). 


188. Huiusmodi confessarii ad casum libere nominantur ab 
Ordinario indiscriminatim ex utroque clero, etiam pro illis com- 
munitatibus, quae viris regularibus subiectae sunt, nec adstringun- 
tur lege triennii (31), ideoque ab Ordinario assignari possunt pro 
quovis tempore sibi bene viso. 


189. Confessarius ad casum advocandus est a Superiorissa (32), 
ad petitionem sororis, quae potest eligere inter designatos (33); nec 
petitioni resistere potest Superiorissa ob peculiares suas rationes, 
quas rationes non prohibetur exponere Ordinario, cuius est provi- 


(29) Tum Decretum Quemadmodum n. 11, 12, tum varia S. C. responsa, 
hunc etiam scopum habebant; at stricta obligatio Episcopis non erat imposita 
et dicebantur cavendi possibiles abusus; multis saltem locis per nimis rigoro- 
sam interpretationem contra rationabilem libertatem factam, tranquillitati 
conscientiae religiosarum, earum spirituali profectui, communitatum paci in 
praxi satis nondum erat provisum, licet mens Ecclesiae relata ad illos fines 
esset manifesta. Mostaza 1. c. n. 1019; Ferreres l. c. n. 134. sq. 

(30) Ferreres |. c. n. 142. cum aliis Doctoribus. 

(31) & C. EE. et RR. 7. Dec. 1906. 

(32) 5. C. EE. et RR. 17 Aug. 1891. ad I. Ferreres l. c. n. 137. Cfr. quoque 
Normas n. 147. 

(33) S. C. EE. et RR. 17. Aug. 1891. ad lll. Ferreres 1. c. n. 138. 


" 


159 CAPUT X 


dere. Iudicium, utrum religiosa ad bonum suum spirituale et ideo- 
que rationabiliter ex mente iuris, confessarium expetivit, ad ipsum 
confessarium pertinet, qui, remoto quovis periculo violandi sigillum, 
religiosam dimittet, (v. gr. per denegationem absolutionis), si vide- 
rit se nulla iusta causa necessitatis vel utilitatis spiritualis fuisse 
vocatum (34); semper tamen erit per se valida absolutio data (35). 


V. - Nominatio confessariorum pro religiosis feminis. 


190. a) lure Tridentino, quoad moniales exemptas et subiectas 
obedientiae Praelatorum regularium, hi designabant confessarios et 
iurisdictionem conferebant, salva necessitate (ad validitatem) appro- 
bationis Ordinarii loci, in cuius territorio situm esset monasterium. 
Quodsi moniales subiectae essent Episcopo tamquam Ordinario vel 
tamquam Delegato Apostolico generali, utpote immediate subiectae 
S. Sedi, ad Episcopum pertinebat, salvo speciali privilegio deputa- 


(34) S. C. EE. et RR. 5. Aug. 1904. Ferreres l. c. n. 139 sq. 

(35) Posse vocari, ut confessarium ad casum, confessarium approbatum 
cum clausula etiam ad moniales, videtur esse tenendum, cum clausula illa non 
sit praesumenda apposita tantum ad honorem. Ferreres |. c. n. 149.; 258. sq. 
Cappello |. c. n. 469, 12. Posse vocari ad casum confessarium extraordinarium 
generalem tenet Vermeersch-Creusen Epit. 1. n. 593; qui merito argumentum 
desumit ex hoc, quod in S 3. can. 521. clausula si qua religiosa aliquem ex 
iis confessariis videatur referri ad duas paragraphos praecedentes. Id tamen 
videtur esse intelligendum, seclusa contraria praescriptione Ordinarii, qui 
praescripta iuris ad se pertinentia, modo contra illa non faciat, exequi potest 
ea ratione, quae ipsi melior visa sit, nec ius commune violaret, si excluderet 
confessarium extraordinarium generaleni, quem valide etiam removere potest. 
Quem vero deputavit confessarium extraordinarium generalem, minus con- 
gruenter videtur excludere, ne possit advocari ad casum. 

Quodsi Ordinarius Superiorissae concedat, ut pro habendo confessario 
extraordinario ad casum recurrat ad Superiorem Provincialem alicuius Ordinis 
religiosi, nisi aliter Ordinarius facultatem concessam explicaverit, videtur ea sic 
intelligenda, ut praedictus Provincialis possit mittere quemvis ex suis subditis, 
quem prudenter idoneum reputet, dummodo sit approbatus ad confessiones, 
tametsi non habuerit specialem facultatem ad religiosas; in praxi haec mens 
Ordinarii est praesumenda ex pluribus factis Ordinariorum, qui ita modo 
practico volunt consulere libertati religiosarum. Ferreres |. c. n. 150. 155. — 
Praeterea. Card. Gennari in Monitore (vol. 11. p. 39) sustinet praxim, qua ab- 
sente confessario ordinario, possit, absentia durante, suppleri ab aliquo ex 
confessariis extraordinariis, qui profecto habent iurisdictionem specialem ad 
religiosarum confessiones requisitam. Ferreres |. c. n. 153. 

tio confessarii et concessio approbationis et iurisdictionis (36). Ex 
quo etiam Communitates votorum simplicium, subiectae fuerunt iuri 
statuto pro monialibus, ut requireretur in confessario specialis Epi- 
scopi approbatio, factum consequenter est, ut a solo Episcopo 
haberetur confessariorum nominatio. 

b) Ex novo iure iam inducto per Decret. Cum de sacramen- 
talibus art. 6., can. 525 ita definit ius nominandi confessarios reli- 
giosarum sine distinctione inter moniales et alias religiosas: « Si reli- 
giosarum domus Sedi Apostolicae immediate subiecta sit vel Ordinario 
loci, hic eligit sacerdotes a confessionibus tum ordinarios tum ex- 
traordinarios; si Superiori regulari, hic confessarios Ordinario prae- 
sentat, cuius est eosdem pro audiendis illarum monialium confes- 
sionibus approbare et Superioris negligentiam, si opus sit, supplere ». 
Supplet autem Episcopus, si negligente Superiore praesentationem 
tempore opportuno faciendam, ipse nominat sine praesentatione (37). 

c) Manet tamen, quod confessarius specialis et supplementarii 
libere, sine praesentatione Superioris regularis, nominantur ab Epi- 
scopo. Quae libertas, cum valde expediat ut confessarii designandi 
mereantur religiosarum fiduciam, nihil impedit, quominus Superio- 
rissae ipsae Ordinariis locorum sua optata manifestent, qui huius 
religiosarum desiderii pro sua prudentia rationem habeant. Ita enim 
edicitur in Normis art. 141.: « Quamvis superiorissae liceat Episcopum 
rogare, ut talem vel talem confessarium, quem suae communitati 
utiliorem futurum esse sperat, deputet; tamen iudicio Episcopi et 
eius ordinationi omnino acquiescendum est ». 


191. Qualitates requisitae in nominandis. Ad normam Decr. 
Cum de Sacramentalibus art. 7., canon 524, § 1 has conditiones 
requirit: «In munus confessarii religiosarum et ordinarii et extraor- 
dinarii deputentur sacerdotes, sive e clero saeculari, sive religiosi 


(36) Gregorii XV, const. Inscrutabilis; Clementis X, const. Superna; Bene- 
dicti XIV. const. Pastoralis curae. Cfr. Ferreres l. c. 

In Hispania ex Litteris S. C. EE. et RR. 10. Dec. 1858 « Peculiaribus 
inspectis », omnia monasteria monialium quae Regularibus subdebantur, Su- 
biectae fuerunt iurisdictioni Ordinariorum loci: quae specialis dispositio inno- 
vatur singulis triennis. ; 

(37) Quoad confessarios associationis Puellarum Charitatis, quae subduntur 
Superiori Generali Presbyterorum Missionis cfr. Ferreres 1. c. n. 171; itemque 
de iure religiosarum Visitationis, quae acceperunt ius sibi eligendi confessa- 
rium ordinarium inter approbatos ab Ordinario cfr. Ferreres l. C. n. 206. 

de Superiorum licentia, morum integritate et prudentia praestantes ; 
sint insuper annos nati quadraginta, nisi iusta causa, iudicio Ordi- 
narii, aliud exigat, nullam potestatem in easdem religiosas in foro 
externo habentes ». 

Quoad personas unde desumendi sunt confessarii hoc iure novo 
dumtaxat manent exclusi a munere confessarii sive ordinarii sive 
extraordinarii omnes Superiores ecclesiastici respectu illarum religio- 
sarum, in quas fori externi potestatem habeant sive ordinariam sive 
delegatam, quales sunt Episcopi et Praelati regulares, quibus iurisdi- 
ctionaliter subiectae sint domus seu conventus religiosarum, Vicarii 
Generales et Capitulares et sic dicti Visitatores, qui in nonnullis 
dioecesibus adhibentur (38). 

Quae nova et antiqua disciplina, de excludendis a munere con- 
fessarii monialium habentibus in moniales potestatem externi fori, eo 
spectat ut ex una parte libertas conscientiae non minuatur reddendo 
impossibilem suspicionem ne forte Superior notitiis fori interni uta- 
tur in externa gubernatione, et ex alia parte ne Superior impedia- 
tur ab externis providentiis forte necessariis, ne illam suspicionem 
excitet. Ideo quod de monialibus erat Statutum, praecedente iam 
praxi, ad omnes religiosas fuit generali modo extensum. 


192. Iure praecedenti praesertim antiquiore: a) Monialibus Epi- 
scopo immediate subiectis, quibus aequiparabantur illae quae Rom. 
Pontifici essent immediate subiectae (Conc. Trid. sess. XXV, cap. 9. 
De regularibus), dari non poterant regulares ut confessarii Ordi- 
narii (39); licet ut extraordinarii etiam regulares passim assumeren- 
tur (40), b) prohibitione saepius repetita a munere confessarii ordi- 


(38) Cir. quae scite notat de parochis Vermeersch-Creusen. l. c. n. 590 2. 
et prohibitiones iure antiquo datas pro parochis infra in nota allegatas, quae 
non sunt innovatae et iamdiu non servabantur. 

lila prohibitio Superioribus habentibus potestatem fori externi non ita vi- 
detur esse absoluta, ut peculiari aliquo casu, cum illa incommoda omnino non 
sunt timenda et libere ac sponte confessio petatur, non possit Superior licite 
uti iurisdictione, quam habet et aliis communicare potest. Mostaza |. c. n. 
1028; Boudinhon, Le Canoniste Cont. XXXVI, 337. 

(39) Cfr. Bizzarri l. c. p. 425 iunct. Pallottini Sacr. Poenit. n. 177. 

(40) Cfr. Const. Benedicti XIV Const. Pastoralis curae; Bizzarri p. 3406, 
357; Pallottini |. c. n. 179; Ferraris v. Moniales V, 85.; Analecta iuris Pontif. 
IV. 1294, n. 46; VIII, 2171; IX 603 567 sq. 583 n. XV; XIV, 52, n. 58. Piat tom. 
I. q. 589, 

narii Monialium etiam parochi fuerunt exclusi, imo etiam canonici, 
praesertim Poenitentiarii (41); c) Vicarii generales (42). 


193. Ex ipso tenore canonis Ordinarius tenetur licentiam habere 
Superioris religiosi, si aliquem religiosum velit deputare in confes- 
sarium religiosarum, et revereri legitimum et non revocatum privile- 
gium, quo aliquis Ordo vel Congregatio religiosa liberatur ab onere 
suscipiendi munus saltem confessarii ordinarii alicuius communi- 
tatis religiosarum. 

Quoad qualitates personales confessarii, praeeunte Decreto Cum 
de sacramentalibus n. 8, can. 524, S 1. exigit, sine distinctione inter 
ordinarios et extraordinarios (43), ut morum integritate et prudentia 
praestent et ut annum quadragesimum habeant, nisi iusta causa, 
iudicio Ordinarii, aliud exigat, modo aliae dotes non desint. 


194. Confessariorum obligationes. Praeter obligationem ex- 
plendi munus confessarii v. gr. accedendi si vocatus ad confessionem 
fuerit, toties quoties fuerit vocatus, quae obligatio resultat ex ipso 
munere imposito et acceptato, praecipua obligatio specialis confes- 
sariis imposita illa est, quam Codex refert can. 524, § 3. his verbis: 
« Confessarii religiosarum tum ordinarii tum extraordinarii interno 
vel externo regimini nullo modo sese immisceant ». Qua in re praeter 
periculum saltem imprudenter violandi sigillum sacramentale, sub 
plena illa ratione quae a iure exigitur, adest etiam periculum aut 
defectus independentiae in directione sacramentali, aut in communita- 
tem inducendi dissensiones, quae potius ex bona directione cuiusque 
religiosae sua auctoritate patris et iudicis et doctoris debet evitare. 


(41) Quae prohibitio erat facta propter incompatibilitatem cum parochiali 
et canonicali munere, si exinde chori servitium vel animarum cura aliquod 
pateretur detrimentum. Cfr. declarationes apud Pallotini v. Sacr. Poenitentiae 
178; Ferraris v. Moniales V, 25; Bizzarri p. 368.; Analecta luris Pontif. IV. 
1283, n. 20 sq., 1297. n. 56 sq.; 1X, 578 n. XV et XVI etc. 

(42) Cfr. plures praecedentes declarationes de Vicario Generali apud Fer- 
raris v. Moniales V, 24, apud Pallottini Sacr. Poeuit. 178 et Analect. iur. Pontif. 
IV, 1282 n. 17, 18. De Episcopo vero fuit declaratum non expedire ut Episcopus 
nonnullarum Monialium directione sese oneret. Anal. iur. Pontif. IV, 1285, n. 19. 

(43) Decretum Cum de Sacramentalibus etiam ad munus confessarii specialis 
requirebat easdem qualitates; quae omissio in canone acta, Episcoporum fa- 
cultatem relinquit magis liberam relate ad aetatem, si ceterae qualitates non 
desint. Quae Codicis praescriptiones sicut dirimunt controversias existentes de 
aetate (Cfr. Card. Gennari, Consultat. 11, 256) ita moderato modo exigunt aetatem, 
quod iure praecedenti potius usu quam lege requirebatur. 

195. Superiorissae obligationes. Prima et principalis in hac 
materia est consulere ad normam iuris libertati conscientiae suarum 
subditarum, dando ipsis confessarium extraordinarium, quoties ipsae 
ex propria necessitate vel utilitate spirituali petant. Monentur quidem 
religiosae, « ut facultate sibi concessa, specialem petendi confessa- 
rium sic utantur, ut, rationibus humanis sepositis, tantummodo spi- 
rituale bonum et maiorem in religiosis virtutibus progressum inten- 
dant » (Decr. Cum de sacramentalibus n. 13). At nisi res sit notoria, 
non ad Superiorissam spectat iudicium de insuficientia aut irratio- 
nabilitate causae, sed ad ipsum confessarium, cuius est poenitentem 
monere atque in ipsa confessione, si casus ferat, dimittere. Imo 
« nulli Antistitae licet, per se vel per alios, neque directe neque 
indirecte, petitionis rationem inquirere, petitioni verbis vel factis 
refragari, aut quavis ratione ostendere se id aegre ferre; quodsi ita 
se gesserit, a proprio Ordinario moneatur; si iterum id ipsum pec- 
caverit, ab eodem deponatur, audita tamen prius S. Congregatione 
de Religiosis ». Cit. Decret. n. 11. Quae poena etiam in Codice 
firmata fuit can. 2414., sicut ipsa obligatio Antistitae imposita et 
habetur in can. 521. 8 3., illa mutatione in poena facta, ut non 
debeat ad eius applicationem prius audiri S. Congregatio, sed potius 
haec, poena applicata, certior quamprimum fieri debet. 

Inde autem patet vel ex ipsa gravi poena, gravitas transgres- 
sionis, quae iam aliunde petitur ex gravitate damni spiritualis quod 
inferri potest religiosae ex illa agendi ratione et abusu auctoritatis 
ex parte Superiorissae, praesertim ex periculo peccandi contra con- 
fessionis integritatem. Quam gravitatem, admissa ut per se patet 
parvitate materiae, communiter Doctores et novi iuris interpretes 
admittunt (44). 


VI. - Confessarius occasionalis religiosarum. 


196. Confessarius occasionalis hic intelligitur ille confessarius, 
qui approbatus pro mulierum confessionibus, quin acceperit specia- 
lem iurisdictionem requisitam ad religiosarum confessiones, nihilo- 
minus religiosam valide et licite occasionaliter absolvit, ex' iuris 
permissione in favorem religiosae confessionem peragentis facta. 


(44) Mostaza 1. c. n. 1035 sq. 


DE CONFESSARIIS ET CAPELLANIS (CAN. 518-530) 151 


197. De iure praecedenti. Vel ipsae moniales, quoties extra clau- 
stra versabantur, poterant facere confessionem apud confessarium 
approbatum pro utroque sexu (45). Quoad ceteras religiosas, etiam 
cum particulari iure exigebatur specialis approbatio ad earum confes- 
siones excipiendas, in legitimis tamen absentiis a domo religiosa 
libera aderat facultas talibus religiosis adeundi pro confessione quem- 
libet confessarium generaliter approbatum pro fidelibus (46), sine 
necessitate licentiae aut Episcopi aut propriae Superiorissae. Quae 
disciplina solemni modo firmata fuit in Normis S. C. a. 1901, ubi 
in n. 149 dicebatur « Quoties sorores in aliqua publica ecclesia 
confessionem suam peragunt, apud quemcumque sacerdotem ab Epi- 
scopo approbatum confiteri poterunt ». Porro ubi sorores propriam 
ecclesiam vel sacellum non haberent, in publica ecclesia confessio- 
nem facere poterant (47). Quodsi ageretur de propria sororum ecclesia 
vel oratorio, et religiosa adiret confessarium pro fidelibus simpliciter 
approbatum in confessionario omnibus patenti sedentem, solide in- 
ferebatur etiam in tali casu sororis confessionem non solum vali- 
dam sed licitam quoque esse (48). 

Demum Decretum « Cum de sacramentalibus » omne dubium 
sustulit, atque facultatem occasionaliter peragendi confessionem apud 
sacerdotem simpliciter pro fidelibus approbatum ita in favorem liber- 
tatis conscientiae pro religiosis feminis firmavit: « Si quando Monia- 
les aut Sorores extra propriam domum, quavis de causa versari 
contigerit, liceat iis in quavis ecclesia vel oratorio, etiam semipublico, 
confessionem peragere apud quemvis Confessarium pro utroque sexu 
approbatum. Antistita neque id prohibere, neque de ea re inquirere 
potest, ne indirecte quidem ; Religiosaeque nihil Antistitae suae referre 
tenentur » (Cit. Decr. n. 14). 


(45) S. C. EE. et RR. 27. Aug. 1852. 

(46) S. C. EE. et RR. decr. cit. iunct. Card. Gennari, Consultazioni, Con- 
sult. 81. n. 6. p. 739. Ead. S. C. 22. Apr. 1872, 20 Iul. 1875.; Card. Gennari l. 
c. et in Quistioni teol. — mor. n. 639. Nec deerant Doctores, qui negarent id 
posse prohiberi ab Episcopis in re iure. communi positive et expresse per- 
missa; solum indirecte, licet ex memorata ratione parum rationabiliter, pote- 
rant impedire talem confessionem, si confessariis negarent iurisdictionem ad 
absolvendas religiosas, non praecise qua tales, sed ut simplices fideles qui 
accedunt ad tribunal poenitentiae, in quo sedeat confessarius generaliter ap- 
probatus. Mostaza 1. c. n. 1043. c.; Gennari Consult. cit. n. 9. 

(47) S. C. EE. et RR. 22. Aprilis 1872.; C. Gennari Consultat. 81. cit. 

(48) Card. Gennari, Monitore X, 2 p. 165. 

198. Ius vigens citato S. C. Decreto conforme, potius ampliata 
quam restricta illius Decreto amplitudine, continetur in canone 522, 
his verbis: « Si, non obstante can. 520, 521., aliqua religiosa, ad 
suae conscientiae tranquillitatent, confessarium adeat ab Ordinario loci 
pro mulieribus approbatum, confessio in qualibet ecclesia vel oratorio 
etiani semipublico peracta, valida et licita est, revocato quolibet con- 
trario privilegio; neque  Antistita id prohibere potest aut de ea re 
inquirere, ne indirecte quidem; et religiosae nihil Antistitae referre 
tenentur ». 

Comparato textu canonis cum praecedenti Decreto « Cum de 
sacramentalibus » statim apparet multo expressius in Codice decla- 
rari legislatoris intentionem favendi libertati conscientiae religiosa- 
rum, et hanc anteponi quibusvis difficultatibus quae allegari pos- 
sent ad illam restringendam. Hoc ostendit: a) provocatio ad praece- 
dentes canones 520, 521, quibus continetur ordinaria disciplina de 
confessariis religiosarum hactenus explicata, per quam satis coin- 
mode illi libertati erat provisum. Hoc non obstante illa libertas 
ampliatur per novum ius in can. 522 constitutum ; b) non requiritur 
expresse, ut religiosa extra propriam domum versari contingat; sed 
satis est, ut quovis modo adeat confessarium generaliter approba- 
tum; c) causa quaerendi tranquillitatem conscientiae in canone 
expressa magis clare prodit scopum illi libertati favendi; d) revoca- 
tur quodlibet contrarium privilegium, quo posset praescripto canonis 
derogari. 

Praeterea Commissio Codicis 21 Nov. 1920 hanc edidit declara- 
tionem: « Canon 522 ita est intelligendus, ut confessiones, quas ad 
suae conscientiae tranquillitatem religiosae peragunt apud confessarium 
ab Ordinario loci pro mulieribus approbatum, licitae et validae sint, 
duminodo fiant in ecclesia vel oratorio etiam semi-publico, aut in 
loco ad audiendas confessiones mulierum legitime deputato » (49). 


(49) Dubium propositum erat, utrum confessio extra locum (ecclesiam vel 
oratorium) non tantum esset illicita, sed etiam invalida. Ex quo apparet Com- 
missionem noluisse directe respondere dubio prout proponebatur; sed satius 
existimasse insistere in sensu positivo illius libertatis conscientiae, quam canon 
religiosis concedit, quam explicat per motivum impellens ad confessionem, et 
restringit per iuris generalem dispositionem, qua confessiones mulierum, reli- 
giosarum vero potius a fortiori, excipi non debeant nisi in loco legitime de- 
putato. Cfr. Repatillo, Cuestiones canonicas 1. n. 1045, ubi hanc interpretationem 
vocat extensivam i. e., attentis Doctorum disputationibus, benigniorem. 

Quae interpretatio nobis prodit intelligentiam canonis 522 etiam 
in sensu favorabiliori libertati conscientiae, cum Commissio noluerit 
respondere de illiceitate et invaliditate confessionis, sed dare sen- 
suni positivum canonis, quod licita et valida sit absolutio data, non 
in oratorio aut ecclesia tantum, sed etiam quovis [oco legitime de- 
putato ad mulierum confessiones. Adest respectu huiusmodi liber- 
tatis conscientiae plane cohaerens iuris dispositio cum illa quae de 
confessione religiosorum virorum datur can. 519, cum hoc solo di- 
scrimine, quod horum confessiones etiam in aedibus privatis exci- 
pere licet, mulierum vero, extra casum infirmitatis vel verae neces- 
sitatis, solum in sede confessionali legitime ad confessiones deputata. 


199. Quod ad practicam applicationem huius canonis attinet, 
praeter generale criterium ut vere secundum intentionem legislatoris 
consulatur libertati conscientiae religiosarum, facile plures contro- 
versiae exortae vitabuntur, si rite applicentur principia interpretationis. 

Quare: 1?) canon 522 dici non potest debere interpretari stricte, 
idcirco quod deroget can. 876, quo specialis requiritur iurisdictio 
ad religiosarum confessiones excipiendas : citatus can. 876 expresse 
praeservat canonem 522. ergo non exigit specialem iurisdictionem 
pro hoc casu, seu quod in idem recidit eam, quatenus opus est, 
ius ipsum concedit seu extendit ad hunc casum. Non magis dero- 
gatur canoni 876 per can. 522, quam per can. 523; non magis 
quam v. gr. per canones 899, 900, canoni 893. Sunt canones de 
eadeni materia, qui simul sumpti constituunt disciplinam in illa 
materia vigenteni, ut optime notat Vermeersch - Creusen, Epit. I. 594; 
nec est ius dicendi a legislatore intendi unum et huic intentioni 
partialiter derogari per alivd, sed a legislatore eodem modo inten- 
ditur unum et aliud, praesertim in Codice per modum unius legis 
promulgato (50). 

2° ) In verbis in qualibet ecclesia vel oratorio vel loco legitime 
deputato nulla ratione excludi potest proprium sororum oratorium 
vel ecclesia, eo vel magis, quod in Codice omissa est circumstantia 
quod soror extra propriam domum versetur (51). Circumstantia ta- 


(50) Cfr. apud Regatillo 1. c. n. 1046 disputationem exortam de novo post 
memoratum responsum Commissionis. 

(51) Ita generatim docebant Doctores, etiam qui ante Codicem aliud do- 
cuerant ex textu Decr. « Cum de sacramentalibus ». Post responsum vero 
Commissionis magis in particulari enumerabant varia loca, in quibus (praeter 

men loci ex novo responso Commissionis (28. Dec. 1927) constat 
pertinere ad valorem confessionis (52). 

At ex hoc eodem responso collato cum praecedenti patet ver- 
bum adeat non ita esse intelligendum, ut confessarius advocari ne- 
queat per ipsam religiosam ad loca confessionibus mulierum vel 
religiosarum legitime destinata; adeat ergo significat idem ac con- 
fessionem peragat, sive soror veniat ad confessarium sive accedat 
vocatus per ipsam religiosam vel per religiosae Superiorissam, quae 
tamen non tenetur petitioni assentiri, si non sit confessarius desi- 
gnatus, sicut nec tenetur sorori licentiam e domo exeundi concedere 
nisi ad normam Contitutionum (53). 


3?) Ex eodem ultimo responso satis apte deducitur esse locum 
usui facultatis, non solum in sede confessionali legitime deputata 
pro excipiendis confessionibus mulierum saecularium, sed etiam in 
sede deputata ad confessiones religiosarum, hoc enim ponebatur in 
dubio proposito (« ad loca confessionibus mulierum vel religiosarum 
legitime deputata ») (54); quae disiunctio duplicis sedis confessio- 


ecclesiam vel oratorium) legitime fieri poterant mulierum confessiones. Cfr. v. 
gr. Schäfer n. 176, d. cum Maroto, Comm. pro Religiosis Il (1921) p. 38. 

(52) A. A. S. XX, 61. — Dubia haec erant: I. « Ufrum confessio religiosa- 
rum peracta extra loca de quibus in can. 522 et in responso 4. Nov. 1920 sit 
tantum illicita an etiam invalida ». R. « Negat. » ad I. « Affirm.» ad II. 

ll. « An verbum adeat can. 522. sit ita intelligendum, ut confessarius advo- 
cari nequeat per ipsam religiosam ad loca confessionibus mulierum vel religiosa- 
rum legitime destinata ». R. « Negative ». 

Praecedentem hac de re disputationem fovebat respons. S. C. de Rel. 3. 
lulii 1916 ad Ordinarium Linciensem in A. A. S. non publicatum Cfr. Archiv. 
für k. KR. 103 (1923) p. 138-143. 

(53) Cfr. Responsum S. C. de Rel. 1. Dec. 1921 ad Episc. Osnabrugensem. 
Nouv. Rev. Theol. 1923, p. 491. 

(54) Cfr. Ferreres, Derecho sacramenta! (ed. 4a ) n. 238; Instituciones ca- 
nonicas l. n. 832., cui videtur necessarium ut confessio non fiat in sede con- 
fessionali solis religiosis reservata, ex vere gravi illa ratione, ne pereat princi- 
pium de iurisdictione speciali in can. 876. requisita. Quem gravem doctorem 
alii passim in hac re secuti non sunt, praesertim post responsum Commissionis 
citatum de die 28. Decembris 1927. Cfr. Regatillo 1. c. n. 1047.; Vermeersch, 
Epit. 1, 594. Ceterum haud raro illud etiam notant, in contraria sententia be- 
neficium can. 522 eripi monialibus strictae clausurae, pro quibus plerumque 
est maioris opportunitatis. Notat autem Maroto Comm. pro Relig. 1921 p. 36 
seq. can. 910. circa locum confessionis excipere casum infirmitatis et casum 
verae necessitatis; et inde putat inferri, quod ubi confessarius approbatus pro 
mulieribus (verificato duplici casu excepto) posset excipere mulieris saecularis 
confessionem, ibi etiam excipi posset in iisdem casibus confessio religiosae 

nalis (mulierum vel religiosarum) non videtur excludere sedem solis 
religiosis reservatam. Quod vero attinet ad generalem necessitatem 
specialis approbationis (can. 876), satis haec remanet ex hoc, quod 
sororibus non licet uti can. 522, nisi occurrente casu necessitatis 
ad propriae conscientiae tranquillitatem, cui ius voluit providere. 
Ceterum Superiorissa non potest vocare nisi confessarium extraor- 
dinarium vel supplementarem, nec tenetur alium pro mulieribus ap- 
probatum vocare ad religiosae petitionem; ideoque, si hic vocatus 
accedat, non desinet esse confessarius occasionalis apud quem vali- 
da et licita sit confessio; si vero non habens specialem iurisdictionem 
religiosam adire vellet, ut confessionem eius audiret, confessio esset 
invalida, cum talis sacerdos pro mulieribus simpliciter approbatus 
non sit confessarius occasionalis et nec ab Episcopo nec a iure sit 
approbatus ad religiosae confessionem, nisi religiosa arrepta occa- 
sione ipsius praesentiae in domo ex motivo can. 522 ipsum vocaret 
seu adiret. 

4? ) Si confessarius debet esse pro mulieribus approbatus, non 
constat approbationem debere esse generalem, aut pro mulieribus 
saecularibus (55). 


VII. - Confessarius religiosarum in gravi corporis infirmitate. 


200. Religiosae infirmae versari possunt aut in mortis articulo 
aut in mortis periculo aut citra verum mortis periculum in gravi 
corporis morbo. Articulus mortis adest cum vitae exitus est mora- 
liter certus ac imminens seu proximus sive ratione ipsius morbi 
sive ob aliquam morbi circumstantiam v. gr. ob necessariam et 
periculosam operationem chirurgicam. Periculum adest mortis cum 
morbus est talis, ut vere sit probabile, quod ex ipso infirmus dece- 
dat iudicio medicorum aut alterius personae in hac re peritae prae- 
sertim ex assidua experientia, attenta conditione et viribus ipsius 
infirmae. Ubi hoc periculum prudenter timeri non debeat, erit casus 
morbi gravis; quae gravitas ex experientia, ex morbi qualitate et 
ex medicorum iudicio est deducenda. 


tum a confessario speciali iurisdictione pollente tum ab occasionali ad normam 
can. 522.: hunc sequntur Regatillo 1. c. n. 1048, Schäfer i. c. n. 176; Cappello 
n. 449, 451. 


(55) Regatillo i. c. n. 1049; Vermeersch |. c., Cappello i. c. n. 446. 
11 

Spirituali saluti et consolationi infirmarum religiosarum esse 
modo speciali providendum, ipsa vocationis religiosae natura per- 
suadet, cum idcirco vocationem divinam secutae saeculo valedixe- 
rint, ut arctius sese devoverent divino servitio et perfectiori modo 
sese praepararent ad felicem et sanctum huius vitae exitum. In illis 
autem circumstantiis uberioribus opus esse auxiliis non est dubi- 
tandum. 


201. Jure praecedenti, profecto quod Conc. Tridentinum pro omni- 
bus fidelibus (sess. XIV. cap. 7) statuerat, ut fideles in periculo mortis 
possent absolvi a quolibet sacerdote, sublata quavis reservatione 
peccatorum aut censurarum, obtinebat etiam in favorem religiosarum 
periculose aegrotantium. Benedictus vero XIV const. « Pastoralis 
curae » gravissimis verbis urgebat Praelatos et Superiores ut reli- 
giosis infirmis eum confessarium concederent, quem ipsae pro sua 
consolatione postularent, addita ipsis iurisdictione delegata ad sup- 
plendam negligentiam Superiorum, quibus religiosae essent subiec- 
tae. Quae praecepta ipsa iurisprudentia fuerunt firmata, cuius expres- 
sio iam per modum regulae facta est in Normis, in cuius art. 148, 
sic proponebatur: « Sororibus in mortis periculo constitutis Superio- 
rissae ultro sponteque aliquem extraordinarium confessariumzoffte- 
rant, vel ab ipsa petitum concedant ». 


202. lus vigens. Codex can. 523 retulit quoad substantiam 
disciplinam iam contentam in Decr. « Cum de sacramentalibus » 
art. 15 leviter dumtaxat immutatam sed etiam adiecta prohibitione 
roboratam. 

In cit. Decr. art. 15 dicebatur: « Moniales omnes aut religio- 
sae, cum graviter aegrotant, licet mortis periculum absit, quemlibet 
sacerdotem ad confessiones excipiendas approbatum arcessere pos- 
sunt, eique, perdurante gravi infirmitate, quoties voluerint, confiteri ». 

In can. 523 ita lex proponitur: « Religiosae omnes, cum gravi- 
ter aegrotant, licet mortis periculum absit, quemlibet sacerdotem 
ad mulierum confessiones excipiendas approbatum, etsi non destina- 
tum religiosis, arcessere possunt eique, perdurante gravi infirmitate, 
quoties voluerint, confiteri, nec Antistita potest eas sive directe sive 
indirecte prohibere ». 


203. Hoc legis praescripto confessario approbato pro mulieribus 
ius ipsum tribuit iurisdictionem specialem, salva facultate canone 882 

facta cuilibet sacerdoti pro mortis periculo: sororibus autem hoc 
canone conceditur strictum ius, cui derogari non potest, eiusque 
exercitium impedire Superiorissa vetatur sive directe sive indirecte 
v. gr. per ostensionem gravis displicentiae quae moralem quandam 
coactionem inducat. Gravis infirmitas, citra mortis periculum, habe- 
tur generatim loquendo, cum medicus necessario advocandus iudi- 
catur, cum ob levem infirmitatem medicus in domum religiosam non 
soleat advocari; ubi etiam attendenda est infirmitatis duratio. 


204. Scholion. Obligationes, quae in canonibus de confessariis, 
imponuntur Superiorissis, attento fine ad quem ordinantur, sunt de se 
graves, ut etiam ostendit sanctio contra violationem imposita. Nam 
Superiorissa, quae contra praescripta can. 521, § 3, 522, 523 se ges- 
serit, a loci Ordinario dicitur monenda atque iterata violatione etiam 
officii privatione punienda, monita tamen statim S. C. de Relig. (can. 
2414). Si Superiorissa prudenter putet aliquam religiosam abuti li- 
bertate conscientiae, quam ius religiosis asserit, remedium debet 
quaerere in deferenda re Ordinario, cuius decisioni ipsa stare 
debebit, nec arbitraria ratione potest ipsa libertatem concessam 
restringere. 


VIII. - Forum sacramentale religiosorum in religione laicali. 


205. Confessariis horum religiosorum providet can. 528, cuius 
praescripta, attentis etiam canonibus praecedentibus, ad haec redu- 
cuntur. 

d) Hi religiosi semper valide confitentur apud quemlibet con- 
fessarium ab Ordinario loci approbatum, quem etiam licite adeunt 
ex quavis rationabili causa. 

b) Manet tamen obligatio pro religiosa domo deputandi unum 
vel plures, quos libere adeant. Haec deputatio ab Ordinario loci 
facienda estin religione non exempta; in exempta vero a religionis 
Superiore. 

c) Etiam confessarius extraordinarius, praeter ordinarium est 
deputandus, quem tamen adire non tenentur religiosi statis. anni 
temporibus, nequidem benedictionem, recepturi, quemadmodum prae- 
scribitur religiosis feminis. 

d) Praeterea confessarium specialem habitualem religioso 
postulanti facile concedere debet Superior, qui nec debet inquirere 
petitionis rationem nec demonstrare se illud aegre ferre. 

€) lurisdictio in confessariis habetur ab Ordinario loci in quo 
est domus religiosa; sed pro confessariis, qui in domo religiosa, 
sive ut ordinarii sive ut extraordinarii, confessiones excipiunt, in 
religione exempta Superior religiosus illos proponit Ordinario. 

Scholion. De confessariis novitiorum, infra sub rubrica de no- 
vitiatu quae specialia sunt proponentur. 


IX. - De capellanis religionis laicalis (can. 529). 


206. Capellani religiosorum, praesertim vero religiosarum, in- 
telliguntur illi sacerdotes, qui habitualiter destinati sunt ad tunctio- 
nes sacerdotales in domo religiosa exercendas. Capellano indigent 
religiosi laici et praesertim religiosae ad celebrationem missae et 
dispensationem Eucharistiae, necnon ad conciones seu exhortationes 
spirituales: quae duo tamen non necessario coniungenda sunt in 
una persona capellani; sed bene potest munus capellani esse re- 
strictum ad sacra conficienda, dispensanda et ministranda ; munus 
vero instructionis seu concionis vel exhortationis potest esse de- 
mandatum alii vel aliis. 


207. Si religio laicalis non est exempta, sive sit virorum sive 
mulierum, Ordinarii loci est sacerdotem a sacris designare et a con- 
cionibus probare. Qui sacris peragendis designatur est qui proprius 
dicitur capellanus; ipse autem vel alius potest designari seu probari 
pro concionibus habendis. 

In religione laicali exempta virorum, ipse Superior designat 
sacerdotes et concionatores, quos tamen tenetur eligere inter eos, qui 
facultatem acceptam habent ab Ordinario loci (can. 1338, § 3). 

In religione exempta monialium, designantur a Superiore regulari 
cui subiectae sint, qui eos debet eligere inter approbatos ab Ordi- 
nario loci, vel pro designato petere specialem approbationem (can. 
1338, S 2). 

In praxi solet ita procedi ut Superior vel Superiorissa quaerat 
sacerdotem, cuius ministerium communitati censetur utilius, et ap- 
probationem electi ab Ordinario petit. Valde autem confert utilitati, 

paci et consolationi religiosorum, si Ordinarius generatim liberam 
optionem inter idoneos et probatos relinquat Superioribus domus 
religiosae, praesertim ad exercitia spiritualia communitati tradenda. 


208. In religione clericali, siquidem sit exempta, Superior regu- 
laris designat tum sacerdotem qui sacra peragat pro communitate, 
tum concionatores: et facultatem concionandi ad religiosos vel ad 
familiares etiam potest concedere sacerdoti de alia religione vel de 
clero saeculari, modo ille a proprio Superiore, hic vero a proprio 
Ordinario fuerit idoneus indicatus (can. 1338, S 1). Si religio cleri- 
calis exempta non fuerit, facultas concionandi ab Ordinario impe- 
tranda est: ergo Superior designavit vel unum ex approbatis vel 
pro designato postulabit approbationem opportunam ab Ordinario loci. 


209. Capellanus, quoad iura et obligationes, satis communiter 
ab interpretibus aequiparari solet ecclesiarum rectoribus: quae aequi- 
paratio non est plena ut apparet ex can. 479, S 2.: insuper capel- 
lanus potest haberi a ireligiosis, quae nec ecclesiam nec oratorium 
publicum habeant. Si domus religiosa a potestate parochi non fuerit 
subducta sive totaliter sive saltem partialiter, functiones stricte paroe- 
ciales ad parochum spectant non ad capellanum. Cum autem illam 
exemptionem possit Ordinarius concedere, amplitudo iurium capel- 
lani multum dependet ab arbitrio Ordinarii, salvis tamen his quae 
iure communi expresse capellano addicuntur. 

Ad capellanum pertinet eas sacras functiones peragere in ec- 
clesiis vel oratoriis communitatis religiosae, quae non sint parochia- 
les et parocho reservatae ad normam can. 462. Quoniam autem loci 
Ordinarius ex can. 464, S 2. eximere potest a iurisdictione parochi 
religiosas communitates in dioecesis territorio existentes, si hanc 
exemptionem decernat, ut practice fieri solet, ad capellanum et non 
ad parochum spectat Viaticum et Extremam Unctionem religiosis 
ministrare (can. 514, § 3); dum in monasteriis monialium hoc ius, 
non ad capellanum, sed ad ordinarium  confessarium pertinet 
rs ER 2). Ut. -autem religiosarum NECS excipiat, spe- 


vetta 


E 


cerdos. 

Capellani munus in genere est servitium spirituale communitatis, 
cui praesto esse debet pro functionibus ordinariis et etiam pro ex- 
traordinariis quae ex peculiari causa occurrant; ad quas praestan- 

das obligatur non ex mandato Superioris vel Superiorissae, sed ex 
Episcopi nominatione: ipse tamen non est proprie rector ecclesiae 
vel oratorii communitatis, ut apparet ex can. 479, 8 2.; quare iustis 
et rationabilibus exigentiis communitatis, cuius spirituali servitio 
addicitur, morem gerere debet. 


X. - De conscientiae manifestatione (can. 530). 


210. Manifestatio conscientiae de qua hic est sermo semper in- 
tellecta est manifestatio quam quis de seipso alteri facit etiam quoad 
interiora, ut ab eo intime cognoscatur tam in moribus quam in af- 
fectibus vel propensionibus suis, in finem praesertim  obtinendi 
spiritualem directionem (56); et ponitur hic in titulis de religiosis, 
quia licet fideles omnes spirituali directione indigeant, speciali ta- 
men ratione illa directione indigent, qui se totos dant studio per- 
fectionis et omnes suas occupationes ad finem perfectionis acqui- 
rendae ordinare debent. Quoniam autem Superiori religioso, praeter 
externam gubernationem, ex domestica et paterna potestate incumbit 
spiritualis sollicitudo circa profectum subditorum, illa manifestatio 
conscientiae, praeter confessarium, solita est considerari respectu 
Superioris religiosi. Eo ergo pertinet, ut sub consilio confessarii vel 
Superioris recte ordinentur religiosi communiones, corporis afflicta- 
tiones aliique mortificationis et abnegationis modi; ut iuvamen ob- 
tineatur in dubiis, tentationibus aliisque luctis spiritualibus. Ergo 
per se et directe tendit ad bonum subditi religiosi, et solum indi- 
recte consulitur bono statui religionis vel communitatis, qui, ut per 
se patet, multum dependet a perfectione religiosa membrorum (57). 


(56) Suarez, De relig. tr. 10, 1. 10, cap. 6. n. 2.; Ferreres, Las religiosas 
n. 312; Schäfer |. c. n. 183. 

(57) Ut optime notat Vermeersch, De religiosis m. 489, non intelligebatur 
Superior impediri quominus, sine damno aut positivo incommodo subditi ac 
proinde sine secreti revelatione, cognitionem habitam ad bonum Instituti ordi- 
naret v. gr. arcendo subditum a ministerio pro ipso periculoso, unde etiam 
detrimentum in Institutum redundaret, in quam rem subditus censendus esset 
tacite consentire. Suarez l. c. n. 13. Quare iure merito insistebatur in stricta 
obligatione iustitiae rigorosum servandi secretum et naturale et commissum, 
etiam relate ad Superiores altiores eiusdem Instituti, et in absoluta prohibitione 
usus notitiae in damnum subditi v. gr. ad eum e religione dimittendum. Suarez 
l c. n. 11, 13, 16, 17.; Vermeersch, 1. c. n. 489. 

211. Quare manifestatio conscientiae omnino differt: 1°) a con- 
fessione tum obiecto tum tine: nam confessio ut talis fit peccato- 
rum; ratio conscientiae complectitur tentationes, propensiones et 
actus bonos: confessio dirigitur ad munditiam conscientiae per gra- 
tiam obtinendam ex opere operato; ratio conscientiae ad positivum 
profectum spiritualem cum auxilio gratiae ex opere operantis. 2°) ab 
inquisitione propria iudicis vel Superioris, quae ordinatur ad publi- 
cum bonum instituti seu communitatis et procedit ex suspicione 
exterius collecta de factis quae communitati damnum inferre possint. 
3*) ab inquisitione etiam paterna, quae licet ordinata ad privatum 
bonum subditi, sistit tamen in iis, quae externe patent, nec ad ple- 
nam internam communicationem ordinatur (58). 


212. Usum aperiendi conscientiam Superiori religioso extra con- 
fessionem antiquissimum esse et professioni perfectionis maxime 
consentaneum praeclare ostendit Suarez l. c. l. X. cap. 6. n. 4. sq. 
allegatis regulis antiquorum fundatorum. Negari tamen non potest 
animarum regimen et directionem esse rem valde difficilem, quae re- 
quirat non solum magnam prudentiam sed etiam scientiam  theolo- 
gicam, quae sperari non potest in his qui sacerdotes non sunt, 
praesertim vero in mulieribus; quibus deticientibus facile exoriri 
possunt varii generis abusus (59). Ob tales abusus S. Congregatio 
iam a. 1860 coepit in Constitutionibus religiosarum suo examini 
subiectis supprimere quidquid relationem haberet ad rationem con- 
scientiae Superiorissis reddendam (60), donec a. 1899 publicavit 
Decr. « Quemadmodum », cuius a. Il et IIl. quoad substantiam re- 
lati fuerunt in can. 530 cum extensione facta ad omnes Superiores. 


213. Quare: 1?) omnibus Superioribus religiosis, sine distinc- 
tione inter religiones mulierum et virorum et inter religiones laicales 
et clericales, districte prohibetur, ne personas sibi subditas quoquo 
modo inducant ad conscientiae manifestationem sibi peragendam. 
Etiam inter subditos nulla fit distinctio. 


(58) Vermeersch 1. c. 

(59) Cfr. de huiusmodi abusibus Ferreres, Las religiosas n. 315. not. 3. 

(60) Cfr. Bizzarri Collect. p. 776: Analect. lur. Pontif. serie 9. col. 272, n. 
13; Ferreres l. c. n. 315 ubi refertur declar. S. C. 15. April. 1891 de prohibi- 
tione extensa ad Institutum Puellarum caritatis. 

2°) Non tamen prohibentur subditi quominus libere ac ultro 
valeant aperire animum suum Superioribus; imo declaratur expedire 
ut filiali cum fiducia Superiores adeant, ac eis, si sint sacerdotes, 
dubia quoque et anxietates suae conscientiae candide aperiant. 

Quod prohibetur hoc canone est: 1?) quod Superior exigat ra- 
tionem conscientiae, abrogatis in hac parte quibusvis Constitutio- 
nibus, Directoriis, Manualibus, ubi ratio conscientiae Superiori red- 
denda praescribatur necnon contrariis usibus aut consuetudinibus 
etiam immemorabilibus (61). 2°) quod Superior ad manifestationem 
conscientiae sibi faciendam inducat directe vel indirecte v. g. prae- 
cepto, consilio, timore, minis aut blanditiis (62); vel etiam laudando 
subditos qui illam praxim adhibent, sese exhibendo aversum ab 
iis qui illam negligant, exaggerate ponderando pericula quibus sese 
exponunt ex tali negligentia etc. (63). 

Ex communiori sententia Superiorum nomine non veniunt nec 
Magistri novitiorum nec Praefecti spiritus studentiunt, quibus proin- 
de, seclusa constrictione, prohibitum non est ut suadeant praxim a 
magistris vitae spiritualis commendatam. Cfr. Vermeersch - Creusen 
I. n. 593; Schäfer n. 183, Ferreres |. c. praesertim n. 321-342. 

Semper tamen e mente Codicis est, non obstante permissione 
omnino liberae manifestationis, ut vera dubia veraeque anxietates 
conscientiae regulariter non manifestentur Superioribus qui non sunt 
sacerdotes et Superiorissis, sed pro his rebus recurratur ad confes- 
sarium seu sacerdotem. 

214. Principia. Principii instar ponendum est non solum Eccle- 
siam Catholicam et Sedem Apostolicam esse legitimum subiectum iuris 
ad bona temporalia, cum potestate eadem libere et independenter ac- 
quirendi, retinendi et administrandi ad fines sibi proprios conse- 
quendos (can. 1495, § 1); sed etiam ecclesias singulares et personas 


(61) Decr. Quemadmodum n. 1. 
(62) Decr. Quemadmodum n. 1l. 
(63) Card. Gennari, Consultazioni vol. l. cons. 132, n. 4. 

moralesisub suprema auctoritate Rom. Pontificis possidere posse cum 
vero dominio bona temporalia, quae legitimo titulo acquisierint, 
eaque administrandi ius et obligationem habere ad normam sacro- 
rum canonum (can. 1495, 8 2, 1498, 1498, 8 2). 

Cum non solum integra religio, sed etiam provinciae, et sin- 
gulae domus sint personae morales iuridica personalitate donatae, 
ipsis competit ius acquirendi et possidendi bona temporalia etiam 
cum reditibus stabilibus seu fundatis, nisi capacitas haec in regulis 
et constitutionibus excludatur vel coarctetur (can. 531.) Legitimi 
modi acquirendi declarantur canonibus 1499-1517; regulae gene- 
rales seu communes in eorum administratione servandae canonibus 
1518-1528.; quibus salvis, practica applicatio ad instituta religiosa 
fit canonibus huius capitis. 


215. Exceptio de incapacitate, pro qua attendendae sunt regulae 
et constitutiones, verificatur inprimis de domibus fratrum S. Fran- 
cisci Capuccinorum et eorum qui Minores de Observantia vocantur, 
et de aliis stricte mendicantibus, qui facultati a Concilio Tridentino, 
etiam mendicantibus factae possidendi in communi (sess. 25. de 
Regul. cap. 3) cum aliqua restrictione renuntiarunt, velut Societas 
lesu et Ordo Carmelitarum discalceatorum (1). Qua supposita ex- 
ceptione, hoc loco sermo esse potest de bonis religionis, provinciae 
et singularum domorum, quae habentur in modernis religionibus 
hierarchice organizatis (2). Quoad antiquiores religiones, quae talem 
hierarchicam organizationem non habuerunt, consulendae sunt re- 
gulae, sub quibus facta est unio plurium monasteriorum in Con- 
gregationem monasticam, ut subiectum iuris quoad determinata 
bona cognosci possit; facile enim illa unio potuit esse facta sub 
diversis statutis et pactis, legitime, ubi opus fuerit, approbatis. 


(1) Cfr. supra n. 25, et infra ubi de voto paupertatis. 

(2) In hypothesi quod singulae domus ius habent proprietatis bonorum illi 
domui legitime acquisitorum, Superior Maior et ipse Generalis nequit pro lu- 
bitu de singularum domorum bonis disponere, quae libera dispositio violaret 
domorum iura. Non prohibetur tamen Superior maior imponere domibus iustas 
praestationes, tametsi illae non sint in Constitutionibus definitae; hoc enim est 
proprium illius qui praeest alicui societati cum munere eam gubernandi. In 
modernis Institutis solent illae praestationes, quoad quantitatem, in ipsis Con- 
stitutionibus esse definitae; et Normae n. 294. praescribunt ut quaelibet domus 
ex eo quod in fine anni, rationibus consolidatis et omnibus deductis expensis, 
superest pecuniae, tertia pars tradatur capsae provinciali, et quaelibet provincia 
eodem modo tertiam partem eorum quae sibi supersunt, tradat arcae Instituti. 


170 CAPUT XI 


Exclusio vel limitatio iuris seu capacitatis possidendi tempo- 
ralia bona, quam pleraeque civiles leges induxerunt pro religiosis 
familiis, in foro ecclesiastico nullam vim habere possunt, nisi in 
quantum Ecclesia de suis iuribus aliquid remittat, v. gr. per con- 
cordata. Ne tamen gravia damna subeant, religiosae familiae tales 
limitationes ignorare et negligere non debent. 


216. Quibus principiis in alia Codicis parte firmatis, hoc loco 
specialia statuuntur: 1?) de ordinaria administratione bonorum; 
2^) de eorum alienatione ac de obligationibus contrahendis; 3°) de 
iuridica imputabilitate contractae obligationis; 4°) demum de elar- 
gitionibus factis ex bonis communibus familiae religiosae. 


217. Praeviae notiones. Cum .omnes familiae religiosae sint 
personae morales ecclesiasticae, bona ad ipsas ut tales spectantia 
sunt bona stricte ecclesiastica destinata ad fines et usus Ecclesiae 
proprios. 

Possunt autem esse: a) vel corporalia, quae sensu corporeo 
attingi possunt, velut praedia, pecuniae; vel incorporalia, quae solo 
intellectu percipiuntur v. gr. actiones, iura, obligationes. 

b) Immobilia, quae loco moveri non possunt, sive naturaliter 
v. gr. agri; sive civiliter v. gr. fenestrae, portae, quae cum ad perpe- 
tuam quamdam utilitatem rei immobilis sint destinatae, accessorie 
vel civiliter dicuntur immobilia. Mobilia vero dicuntur quae de loco 
moveri possunt. Mobilia vero dicuntur fungibilia, si uno usu con- 
sumuntur atque servando servari non possunt v. gr. frumentum alii- 
que fructus; non fungibilia sive servabilia, si servando servari pos- 
sunt. Ad res fungibiles reducitur pecunia, cuius praecipuus usus 
est ut erogetur; sed cum collocari possit, eam convertendo in alia 
bona etiam írugifera, in aequivalenti re induit naturam capitalis 
vere frugiferi, i 

lura autem et obligationes conditionem sequuntur rei, cui inhae- 

rent ideoque partim immobilibus partim mobilibus accensentur. 
c) Pretiosae dicuntur res magni valoris, non pretiosae res va- 
loris exigui. 
d) Aliae res dicuntur communes sive profanae, aliae vero sacrae 
sive religiosae. Prioribus accensentur illa bona seu res, quae in se 
speciali quadam consecratione vel benedictione vel deputatione ca- 

rent (3) et intra commercium humanum existunt, velut silvae, agri, 
animalia; licet cum sunt in dominio ecclesiae vero quodam sensu 
etsi non stricto et speciali, sacrae dici possint, ratione finis sacri 
seu ecclesiastici et ratione subiecti dominii; unde in eorum usurpa- 
tione sacrilegium admittitur. Sensu specifico sacris accensentur res 
in se temporales, quae per consecrationem vel benedictionem spe- 
ciali ratione ad cultum divinum deputantur et extra commercium 
humanum versantur, velut ecclesiae, calices; quae sanctitas rebus 
illis manet, etiamsi ex dominio Ecclesiae in dominium privatum 
transeant. 


218. Administratio bonorum est cura seu gubernatio ipsorum, 
secundum eorum naturam et fines eorum proprios. Natura bonorum 
quae servari possunt postulat, ut salva retineatur substantia ab eo 
cui praedicta cura incumbit; frugiferorum ut fructus suos afferant; 
eorum quae primo usu consumuntur, ut utiliter in propria vel aliena 
specie consumantur. Finis quoque singulorum bonorum est atten- 
dendus, cum plura bona ecclesiastica a pio benefactore proveniant, 
qui suae largitioni potuit onus determinatum praestituere vel con- 
ditionem usus aut conservationis designare (4). Quare administratio 
bonorum, quatenus distinguitur ab acquisitione et alienatione, omnes 
illos actus denotat, qui ad conservationem et meliorationem sub- 
stantiae bonorum acquisitorum aut ad legitimam perceptionem, con- 
servationem, meliorationem et applicationem fructuum referuntur. 
Atque hi sunt' actus administrationis ordinariae; tamquam actus 
extraordinarius ad administrationem referri potest alienatio, nonnun- 
quam necessaria aut utilis personae morali quae subiectum est pos- 
sessionis vel proprietatis bonorum. 


219. Alienatio in sensu ecclesiastico est quilibet actus, quo 
alicuius rei dominium in alium transfertur vel concesso iure in re 
diminuitur. Inde sub hoc vocabulo comprehenditur venditio, donatio, 
permutatio, pignoratio, hypothecae vel servitutis passivae admissio, 
census realis constitutio, activae servitutis remissio in quantum va- 
lorem oeconomicum rei diminuat. Alienatio non habetur in accep- 
tione mutuae pecuniae sine hypotheca vel pignore, vel in repudia- 


(3) D' Annibale, Summ. vue. JU s. Mo Grec 
(4) Vermeersch, Epit. n. 601. 

tione lucri. At, quoad regulas servandas, ad alienationem refertur 
locatio ad tempus diuturnum i. e. ex iure Codicis ultra novennium, 
si agatur de praedio rustico ad normam can. 1541. S 1, 2 (5). 


220. Collocatio pecuniae. Pecunia collocatur sive investitur cum 
convertitur in bona quae servari possunt praesertim frugifera. Ad 
bona frugifera hodie reducuntur nomina seu tituli crediti v. gr. tituli 
debiti publici, schedae bancariae, actiones et obligationes societatum. 
Sed ad administrationem pecuniae pertinet etiam ipsius asservatio; 
quae asservatio hodie secure et fructuose fieri potest eam depo- 
nendo in argentaria etiam cum modico fenore, unde cum necessitas 
eam expendendi occurrat repeti possit. Tandem pecunia, ex sui na- 
tura inservit, ut erogetur v. gr. res necessarias aut utiles emendo, 
vel extinguendo aliquod debitum vel eam donando. Nec pecunia pro- 
prie dicitur alienari, nisi cum constituit capitale ex quo percipiun- 
tur fructus seu reditus et hoc capitale convertitur in bona sterilia 
v. gr. Si dos monialis, quae servari debet ut capitale, impendatur 
in amplianda aut reparanda domo religiosa. 


Art. 1. — De bonorum ordinaria administratione, 


221. Ex natura rei bonorum administratio pertinet ad ipsam 
personam sub cuius dominio sunt, religionem ipsam, provinciam, 
domum religiosam; quae cum sint personae morales per se genera- 
tim agere non possunt, et ideo bonorum administratio pertinet ad 
Superiores religiosos respectivos, supremos, intermedios et locales 
respectu bonorum religionis, provinciae aut domus, cum eadem subor- 
dinatione inferiorum ad superiores, quae datur in aliis omnibus acti- 
bus gubernationis et servatis normis generalibus iuris communis 
et peculiaribus praescriptis Constitutionum (can. 532, § 1; 1495, § 2). 

Ex iure communi deputandi sunt alii officiales ad munus admini- 
strandi peculiariter designati, sc. oeconomus generalis et provincia- 
lis ab ipso Superiore distinctus; localis vero, licet id generatim non 
expediat, si tamen necessitas exigit, praesertim in parva domo, po- 
test oeconomi munere fungi ipse Superior. Huiusmodi oeconomi 
eliguntur modo in Constitutionibus determinato; et si Constitutiones 
sileant, a Superiore maiore cum consensu sui Consilii (can. 516). 


(5) Wernz, lus Decret. Ill. n. 154; Schäfer n. 135.; Chelodi n. 261.; Matth. a 
Coronata n. 553.; Vermeersch 1. c. n. 504. 

222. Tam Superiores quam oeconomi expensas et actus iuri- 
dicos ordinariae administrationis valide faciunt, dummodo limites 
suae competentiae non egrediantur (can. 532, S 2). Quae admini- 
stratio ordinaria eos omnes complectitur actus, per quos ope pecu- 
niarum et redituum liberae dispositioni communitatis permissorum, 
communitati suppeditantur quae ipsi necessaria sunt secundum 
consuetam et legitimam agendi et vivendi rationem v. gr. procuratio 
eorum quae victui, vestitui, suppellectili sunt necessaria, taxarum 
et tributorum solutio, retributio capellano, medico etc. solvenda. 
Pariter ad hanc ordinariam administrationem pertinet conservatio 
et melioratio bonorum, collectio fructuum, eorumque usus et ven- 
ditio et perceptio redituum; semper cum subordinatione ad Superiorem 
et observatis Constitutionum praescriptis. Quodsi reditus certorum 
bonorum a pio benefactore seu largitore certo onere sunt gravati 
ordinariae administrationis est eos in praedictum onus exsolvendum 
impendere. 

Quae specialia sunt cuiusque Instituti ab oeconomis religiosis 
accurate servanda sunt v. gr. si ad expensas certam quantitatem 
excedentes, tametsi fiant pro conservatione et melioratione substan- 
tiae bonorum, requiratur expressus consensus Superioris; porro 
dubitandum non est, quin Superior ex iusta causa oeconomo aut 
simili officiali determinatum actum iuridicum imponere aut prohi- 
bere possit. 

Statuta vero generalia de omnibus administratoribus bonorum 
ecclesiasticorum, nisi ex ipsa praescripti natura non conveniant 
religiosis, procul dubio etiam ab his observanda sunt, velut: a) vigi- 
lare ne bona suae curae concredita pereant aut detrimentum ca- 
piant; 5) accepti et expensi libros bene ordinatos habere; c) do- 
cumenta et instrumenta, quibus iura in bona nituntur, rite or- 
dinare et custodire; d) item servare quae praescribuntur can. 1524 
de honesta iustaque mercede operariis solvenda, de eorum pieta- 
te fovenda, de moderando labore iisdem imposito etc. Cír. can. 
1523, 1524. 


223. Collocatio pecuniae, si caute et tuto fiat, est actus non 
excedens ordinariam administrationem, nec in collocatione pecuniae 
intervenit alienatio requirens beneplacitum Apostolicum, quaecum- 
que demum pecuniae quantitas collocanda seu invéstienda sit. lure 
antiquo pecunia praecipiebatur investiri in fundis stabilibus seu 

immobilibus (6); sed iis bonis nunc aequiparantur tituli debiti pu- 
blici et actiones vel obligationes honestarum societatum industria- 
lium vel commercialium iam constitutarum, modo sint securae et 
absit quodvis periculum vel species negotiationis clericis et religiosis 
prohibitae. 

Sed quoniam in hac re grave detrimentum facile pati possent 
familiae religiosae aut eorum domus, interventus Ordinarii loci re- 
quiritur in collocanda pecunia itemque quoties collocatio mutanda sit. 
Itaque ex can. 533 pro collocanda pecunia et pro collocationis mu- 
tatione consensum Ordinarii loci debet habere: 

1° Antistita monialium et Superiorissa religionis iuris dioe- 
cesani pro cuiusvis pecuniae collocatione; quodsi monasterium mo- 
nialium subest Praelato regulari, huius quoque consensus requiri- 
tur. Illa internum superiorem altiorem non habet; dioecesana vero 
Congregatio Ordinario loci obnoxia est. 

2° Antistita Congregationis iuris pontificii, si pecunia dotem 
professarum constituat; pro alia pecunia domus vel provinciae col- 
locanda tali consensu non indiget. In ceteris pertinentibus ad rem 
oeconomicam administrandam sunt independentes ab Ordinario 
loci (7). - 

3* Superior vel Antistita domus Congregationis religiosae, si 
qui fundi tributi aut legati sint ad Dei cultum vel beneficentiam eo 
ipso in loco impendendam (8). 


224. In hoc tertio casu agitur de Superiore vel Superiorissa 
locali. Quare quae pecuniae tributae aut legatae fuerint Superiori 
Maiori in praedictos fines, ut tuto collocentur a praedicto Superiori 
non videtur de necessitate requiri Ordinarii loci consensus, saltem 
si provincia religiosa fines unius dioecesis excedat et agatur de reli- 
gione iuris pontificii (9). Atque idem dicatur de aliis bonis, quae 


(6) Cfr. Trombetta, Praxeos regulae circa contractus rer. eccl. p. 171. sq.; 
Aichner, Compendium iur. can. § 220, 229, 230; Wernz lus Decret. vol. Ill n. 153. 

(7) Pecunia data in dotem, habet clausulam resolutivam ex iure intellectam, 
restitutionis religiosae discedenti faciendae, in qua re habet speciale interesse 
Ordinarius loci, cui ut simplex fidelis subiicietur religiosa in saeculum reversa. 

(8) De huius canonis praescriptis conferenda est Const. Leonis XIII « Con- 
ditae a Christo » (8. Dec. 1900) praesertim n. IX et XI, unde haec praescripta 
quoad substantiam, desumpta sunt. 

(9) Etiam in Const. « Conditae » agebatur de fundis certae domui in illos fines 
attributis. Cfr. quoque  Biederlack-Führich n. 54.; Schäfer n. 197.; Vermeersch- 

sub nomine fundi hoc loco veniunt, si commodius sit illa bona con- 
vertere in pecunias securo et frugifero modo collocandas (10). 


225. 4^ Regulares certe non tenentur requirere consensum Or- 
dinarii loci ad collocandas pecunias sive provinciarum sive pecu- 
liarum domorum, tametsi pecunia data vel legata sit ad Dei cultum 
beneficentiamve eo ipso in loco promovendum. 

Utrum regularibus aequiparentur in hac re Congregationes exem- 
ptae, inter novi iuris interpretes in controversia est. Non desunt 
qui id probabiliter affirment (11), tum ex communi ratione exem- 
ptionis (cfr. v. gr. can. 617, 8 1), tum ex omissione clausulae 
« etiam exemptae » quae alias poni solet v. gr. can. 512, S 2, W 
tum etiam ex canone 1550, in quo pro cultu in suis ecclesiis 
huiusmodi Congregationes exemptae a proprio Superiore maiori 
dependent etiam quoad fundationes (12). Qui modus sentiendi atteuta 
variorum canonum necessaria coordinatione sua probabilitate non 


Creusen, Epit. n. 606.; Larraona in Comment. a. 1932 pag. 32. Paulo aliter 
Chelodi n. 260, c. in nota; ubi a litterali interpretatione, quam ipse admittit, 
putaret esse recedendum ex paritate rationis et ex analogia, ita ut praescriptum 
applicaretur provinciae et religioni. Quae analogia in lege expressa et clara 
et bene determinata, nequidem ob paritatem rationis videtur esse attendenda. 
Insuper analogia videtur esse neganda et ipsa rationis paritas. Nam interesse 
Ordinarii est fundamentum interventus ipsi concessi; ideoque non requiritur, 
si non in ipso loco, sed in alio, ad quem non sese extendit iurisdictio Ordi- 
narii pecuniae reditus impendendi sunt: porro ubi provincia aut religio lines 
dioecesis excedit, haec uf falis nulli Ordinario subest, sed solae domus in re- 
spectivis dioecesibus eorum Ordinariis subduntur. Ergo analogia non datur, ob 
quam recedendum sit ab obvia interpretatione vel potius a littera legis. Multo 
minus fieri vis potest in decisione Signaturae Apostolicae (Acta A. S. XII, 252 
sq.) in qua non erat quaestio de bonis provinciae aut religioni relictis, sed 
domui. 

lllud tamen omnino tenendum, nomine domus intelligi etiam ecclesiam 
domus, quae huius pars est. 

(10) Ex natura rei, cum agitur de collocatione pecuniae, nomine fundi in- 
telligitur pecunia collecta ex venditione rei ad finem cultus vel beneficentiae 
relictae. Unde res relicta non est bonum inalienabile, nisi quando ipsa (si apta 
sit) est destinata fini praescripto, aut quaudo in aliam rem aptam nutata aut 
in capitale vel rem frugiferam conversa, rei vel capitalis obtenti fructus seu 
reditus tali destinatione sunt affecti seu illi destinationi applicati. 

(11) Cfr. Bastien, Direttorio can. n. 316; Vermeersch-Creusen n. 606; De 
Meester ll. n. 980; Vromant, De bonis Eccl. n. 234, 354. 

(12) Huic sententiae adstipulantur: Biederlack-Führich n. 54.; Chelodi, De 
personis n. 260; Schüfer n. 197; Larraona in Comment. pro relig. (1932) p. 24 
sq.; Pejska, De relig. p. 64 et alii. velut Cappello, Summa iuris ll. n. 592. 

videtur carere. Nihilominus probabilius dicendum videtur sub n. 3? 
can. 533, de necessitate consensus Ordinarii loci etiam Superiores 
Congregationis clericalis exemptae comprehendi. Nam cum canon 
loquatur de Superiore Congregationis, hoc vocabulo éomprehen- 
duntur etiam Congregationes exemptae, nec ad hanc comprehensio- 
nem requiritur adiectio clausulae etiam exempíae, ut apparet etiam 
ex n. 4, eiusdem canonis. Nec exemptio alicuius Congregationis 
religiosae, licet dicenda sit similis Regularium exemptioni, per ali- 
quod principium generale nec ante nec post Codicem aequiparata 
fuit exemptioni Regularium; insuper doctores communiter sentiunt 
independentiam Congregationis clericalis exemptae a iurisdictione 
episcopali in Codice auctam esse (13); cum quo optime cohaeret 
quod in re singulari, de qua est quaestio, tale augmentum non rece- 
perit, ideoque non licet argumentum ducere a pari vel ex omissione 
clausulae « efiam exemptae ». Ob similem rationem non est satis 
efficax argumentum deductum ex can. 1550; nam principium gene- 
rale citato canone enuntiatum restrictionem accipit per praescriptum 
peculiare can. 533. n. 3°, iuxta notum axioma generi per speciem 
derogatur (14). 


(13) Cfr. v. gr. Pejska 1. c. p. 48. 

(14) De concordando can. 533 3° cum canone 1550 multae sunt factae di- 
sputationes et propositae solutiones. Putante nonnulli in ultimo canone agi de 
fundationibus stricte talibus in ecclesiis propriis religiosorum, in can. 533 de 
alia re distincta v. g. de bonis quae non constituant fundationem stricte dictam, 
vel non sint relicta ecclesiae sed domui, aut ecclesiae quidem sed quae reli- 
giosorum non sit propria; ac proinde cum agatur de re distincta non adest 
oppositio si sub canone 1550 veniunt Congregationes exemptae, quae non in- 
cluduntur in can. 533. Vix quisquam inducetur ad admittendum, quod sub 
clausula « fundi tributi legative sint ad Dei cultum beneficentiamve eo ipso in 
loco impendendam » non comprehendantur strictae fundationes, licet etiani si- 
gnificari possint alia bona; itemque sub nomine Zomus religiosae non venire 
etiam ecclesiam propriam religiosorum, quae evidenter domus religiosae pars 
est. Multo simplicior et planior est illa coordinatio canonum, si dicatur can. 
1550 Superioribus Congregationis exemptae, perinde ac Superiori Regulari, pro 
piis fundationibus in eorum ecclesiis etiam paroecialibus factis, tribuere iura 
et officia de quibus in canonibus 1543-1549, exceptis tamen fundationibus, quae 
pertinent ad Dei cultum vel beneficentiam eo ipso in loco impendendam, in 
quibus evidens interesse habet Ordinarius loci; quare sicut pro collocanda 
pecunia ad illos fines data indigent consensu Ordinarii loci, tametsi non agatur 
de stricta fundatione, ita eodem consensu indigent pro collocanda pecunia quae 
naturam habeat strictae fundationis ad eosdem fines; quo consensu non indi- 
gent si collocanda sit pecunia ad alios fines relicta. Cfr. Larraona |. c. p. 29. 

226. 5° Ad collocandam pecuniam, quae data est paroeciae 
aut missioni aut religiosis intuitu paroeciae vel missionis, religiosi, 
etiam regulares, praevio consensu Ordinarii loci indigent (ex eod. 
can. 533, 4^). Missionis nomine venit territorium determinatum pro 
cura animarum ad normam can. 216, 3. 


Ordinarius loci, cuius consensus requiritur est Ordinarius loci 
ad cuius iurisdictionem pertinet missio vel paroecia. Pecunia col- 
locanda debet esse recepta pro determinata missione aut paroecia. 
Quare quae religiosus accipit pro missionibus in genere, vel pro 
missionibus in quibus laborat religio ad quam religiosus pertinet, 
cum non intuitu determinatae missionis sint data, pecuniae admini- 
stratio et collocatio pertinet ad ipsum religiosum sub dependentia 
proprii Superioris. Idem dicendum de donationibus religioso factis 
quatenus est membrum determinatae communitatis religiosae. Nam 
bona, quae parocho religioso obveniunt intuitu paroeciae cui prae- 
ficitur, ipsi paroeciae acquirit; cetera acquirit ad instar aliorum re- 
ligiosorum (can. 630, 5 § 3): proinde in prioribus habet interventum 
Ordinarius loci, cui paroecia subiicitur, non in posterioribus (15). 


(15) Si paroecia est vere regularis, in ecclesia propria Regularium erecta 
et domui seu conventui incorporata, ita ut monasterium ipsum sit parochus 
quod paroeciam regat per vicarium religiosum a superiore designatum ad 
normam can. 1425, S 2. tum quoad fundationes in ecclesia factas tum quoad 
donationes quasvis videtur unice pendere a Superiore religioso vicarius reli- 
giosus illi paroeciae praepositus (can. 1550, 630, S 4 in fine). Aliud est dicen- 
dum de paroecia mere religiosis commissa sine incorporatione, quo casu 
tenet praescriptum can. 630, § 3. et huius can. 533, S 1, n. 4. 

Quae donationes sint factae religioso intuitu paroeciae vel missionis non 
est facile definire per aliquam generalem regulam, quae nulli exceptioni sit 
obnoxia. Nam certe imprimis spectanda est ipsius donatoris voluntas, quae 
dum clara et certa est aliis regulis est anteponenda, cum illae regulae iam 
alias datae, praecise respiciant interpretationem illius voluntatis et constituant 
varias iuris praesumptiones, quae cedere debent expressae aut certo modo 
probatae donatoris voluntati. (Cfr. Regulas contentas in Const. Romanos Pon- 
tifices S 26 et S. C. de P. F. Il, n. 1552 cum allegatione Conc. Westmonaste- 
riensis Il.) Sicut enim ex praesumptionibus desumptis ex regulis iam datis 
colligitur, citra contrariam probationem, donantis voluntas, ita ex adiunctis per- 
sonae, loci, modi aliisque clara apparere potest, ut appareat intentio favendi 
religioso qua tali aut qua amico aut qua membro talis instituti. (Cfr. can. 1536, 
8 1. «nisi contrarium probetur »). Certe: a) parentes, cognati, amici religiosi 
vel religionis seu communitatis, multo facilius adducuntur ad liberalitatem exer- 
cendam Religioni, potius quam paroeciae vel missioni. b) occasio donationis 
v. gr. gratitudinis ostensio ob accepta beneficia, cuius fiat a donatore professio; 
£) ipsa doni natura, quod potius habeat characterem personalem; etc. Cfr. 


12 

Art. 2. — De bonorum alienatione et obligatione. (can. 534) 


227. Cum ius alienationibus rerum et bonorum ecclesiastico- 
rum non faveat, aliunde vero nonnumquam possunt esse necessa- 
riae, peculiares ab ipso iure praescriptae sunt cautelae ut illae per- 
missae habeantur. 

Quare imprimis quae generatim statuta sunt de necessitate 
beneplaciti apostolici pro alienandis rebus pretiosis aut rebus quae 
excedant valorem 30.000 libellarum seu francorum, etiam sunt ser- 
vanda a religiosis pro bonorum temporalium religiosorum alienatione 
(cfr. can. 1531), et de facto in can. 534 § 1. speciatim inculcantur (16). 
Cetera item generalia praescripta can. 1531 a religiosis sunt obser- 


Vermeersch, Periodica Vl, suppl. 17, pag. 40. sq.; Creusen, Religieux et Reli- 
gieuses, n. 127.; Larraona. Comment. pro Rel. XIII p. 95 sq. 

(16) Res pretiosae intelligendae sunt ad normam can. 1497, cuius practica 
declaratio difficultate non caret, dum aliqui Doctores rem declarant exemplis 
(v. gr. vasa sacra antiquissima, codices rarissimi) praecisione facta ab ipso 
valore seu aestimatione per pecuniae summam; alii notabilem valorem ponunt 
ultra 10.000 libellarum; alii inter 1000 et 10.000 libellas; nec desunt qui exi- 
gant pro re pretiosa in sensu can. 534 ut eius valor 30.000 libellas excedat, 
quae ultima sententia non videtur admittenda propter disiunctivam aliisve, in 
qua quorum valor refertur ad alterum disiunctionis membrum; Cfr. Matthaeum 
a Coronata, Instit. l. pag. 677, not. 3. 

Illud autem addendum, quod can. 1281 dicitur de reliquiis insignibus et de 
aliis reliquiis et imaginibus, quae (etsi in se imagines pretiosae non sint) 
propter magnam populi venerationem, speciale habent pretium religiosum; ad 
eorum alienationem vel perpetuam in aliam ecclesiam translationem requiritur 
beneplacitum apostolicum, tametsi agatur de diversa ecclesia eiusdem insti- 
tuti religiosi. 

De donariis votivis, conferendae sunt decisiones S. C. C. 12. lulii 1919 
(A. A. S. XI, 416); 14. lan. 1922 (A. A. S. XIV, 160), ex quibus infertur, inde- 
pendenter ab intrinseco valore huiusmodi donariorum, ea non posse alienari 
sine beneplacito apostolico, tum quia extra commercium esse censentur, tum 
quia id esset generatim loquendo contra donatorum voluntatem, si vere votiva 
sint, quod praesumendum est quousque de contraria oiferentis voluntate non 
constet. Quae alienatio, sine praedicta licentia est prohibita, tametsi pretium 
perceptum ad cultum, ornatum vel reparationem templi, cui oblata sunt, inten- 
deretur impendi. Cfr. CAelodi, De personis n. 261, not. 6.; A Coronata, pag. 
677, not. 3.; Vermeersch, Periodica Xl, pag. 8. sq. 

Omnino videtur assentiendum iis doctoribus, qui velut CAelodi, 1. c. A Co- 
ronata 1. c., Vermeersch l. c. in Epit, tenent pretium, de quo in nostro ca- 
none, esse referendum ad monetam auream, non ad chartaceam, ut apparet 
vel ex ipsa paritate inter libellas et francos, quae refertur ad aurum, et ex 
absurdis, quae secus sequerentur loquendo de lege per se universali et perpetua. 


peee— 

vanda: sc. 1° ut facta aestimatione rei a probis peritis minori pretio 
non alienetur, quamquod in aestimatione fuit indicatum ; 2° ut publice 
nota reddatur, si fieri possit, ut plures concurrere possint ad eam 
acquirendam, et ei concedatur, qui, omnibus perpensis, plus obtulerit 
modo pro religione alienante utiliori; 3? ut iusta adsit causa neces- 
sitatis vel evidentis utilitatis; 4° ut pecunia ex alienatione obtenta, 
tuto et utiliter collocetur in commodum personae moralis, ad quam 
res alienata pertinebat; 5? aliae quoque cautelae, quas ad damna vi- 
tanda, legitimus Superior praescripserit, diligenter observandae sunt. 

Pro rebus non pretiosis et pro aliis bonis, quorum valor sum- 
mam 30.000 libellarum non excedat, requiritur et sufficit licentia, in 
scriptis data, Superioris ad normam Constitutionum cum consensu 
sui Capituli seu Consilii per secreta suffragia manifestato. Quodsi 
agatur de monialibus aut de sororibus iuris dioecesani, insuper 
accedere debet consensus, in scriptis praestitus, Ordinarii loci, nec- 
non Superioris regularis, si monialium monasterium eidem su- 
biectum sit. 

Ex solemnitatibus enumeratis, ea sola ad validitatem actus seu 
contractus pertinet, quod non ponatur sine licentia legitimi Superio- 
ris. Et certissime quando requiritur licentia Sedis Apostolicae, haec 
ad valorem actus seu contractus pertinet. Nec apparet cur non idem 
sit dicendum de ipso Superiore religioso; nam in hoc canone di- 
recte agitur de valore, ergo requiritur et sufficit ad valorem refertur; 
insuper hic supponitur pro religiosis id, quod can. 1530 S 1, 3? 
generaliter statuitur pro quolibet instituto ecclesiastico « licentia 
legitimi Superioris, sine qua alienatio invalida est ». Quod licentia 
in scriptis detur, seu modus licentiae dandae, non videtur pertinere 
ad validitatem sed esse praescriptum ad probationem. At votum 
deliberativum Capituli seu Consilii consensum in alienationem prae- 
stantis ex generali principio can. 105, 1? omnino pertinet ad valorem. 


228. Pro debitis seu obligationibus contrahendis requiruntur 
ad valorem eaedem solemnitates licentiae Apostolicae vel Superioris 
religiosi cum consensu Capituli seu Consilii pro diversa quantitate 
debiti seu obligationis. 

Tum ad alienationem tum ad debita vel obligationes refertur 
consensus, qui debet accedere et in scriptis dari pro monialibus 
et pro sororibus iuris dioecesani, et insuper pro monialibus con- 
sensus Superioris regularis, si monasterium sit ipsi subiectum. 

229. Canon loquitur de contrahendis debitis et obligationibus. 
Debitum contrahitur pecunia mutuo accepta sive formaliter sive ae- 
quivalenter; quae acceptio sine hypotheca sub alienatione non com- 
prehenditur, ideoque, si requiratur beneplacitum apostolicum, hoc 
est ex speciali praecepto huius canonis 534 pro religiosis et solum 
quando debitum superat summam 30.000 libellarum; infra hanc 
summam requiruntur et sufficiunt aliae formalitates. Nihil autem 
interest quod pecunia mutuo accipiatur sine onere foenoris solvendi. 

Pariter debitum contraheretur, si, emeretur fundus, pretio non 
soluto, quia v. gr. pretium solvendum non habetur. Quodsi pretium 
solvendum non habetur, v. gr. pecunia vel valores, et solum differ- 
tur solutio, cavendo per hypothecam in ipsum fundum emptum 
constitutam, ad hoc ut maiori securitate et cum minoribus taxis 
fundus emptus possideatur, non haberetur prohibita susceptio aeris 
alieni (17). 

Obligatio sc. oeconomica, licet contrahatur etiam ab accipiente 
aes alienum, tamen aliis quoque modis suscipi potest; et significat 
alias obligationes legales, quibus qui ligatur, tenetur solvere data 
die summam pecuniae, quam in promptu non habet, et ideo manet 
ligatus debito illius summae. lta obligatio oeconomica, distincta ab 
acceptione aeris alieni, susciperetur v. gr. emendo fundum, recepto 
onere solvendi ipsius domino, praeter pretium conventum, annuam 
pensionem. Ad determinandam summam, quam repraesentat obliga- 
tio oeconomica suscepta, oportet praestationes ad quas quis se 
obligat capitalizare, ut aiunt, seu determinare capitale necessarium 
ad obligationem plene extinguendam (18). 

Quemadmodum in alienatione ad evitandam rescripti nullitatem, 
si agatur de alienanda re divisibili, opus est ut in petenda licentia 
exprimantur partes rei antea alienatae (can. 1532, S 4), ita in pre- 
cibus pro obtinenda licentia ad contrahenda debita vel obligationes, 
exprimi debent alia debita vel obligationes, quibus ipsa persona 
moralis, religio vel provincia vel domus, iam gravatur, secus ob- 
tenta licentia invalida est (can. 535, S) (19). 


(17) Praecesserat Instruct. « Jnter ea » S. C. de Rel. edit. 30. iulii 1909., 
cuius rigor valde temperatus fuit in Codice. Cfr. Vermeersch, Periodica V. p. 
15. sq.; idem in Epitome I, n. 609. 

(18) Cfr. Matthaeum a Coronata p. 678; Ferreres, Las Religiosas (5. ed.) n. 360. 

(19) Debita separata ex causis diversis non cumulantur, nisi fiat in fraudem 
legis: coalescunt si pro eodem fine et causa fiunt partialia debita cum intentione 
perveniendi ad prohibitam summam 30.000 lib. 

230. Non contrahuntur debita et obligationes prohibitae per 
actus ordinariae administrationis oeconomicae; v. gr. pro occurren- 
tibus expensis ad victum et alia domui necessaria, quae solent 
solvi post mensem, post trimestre etc., quae in magna aliqua domo 
facile excedere possunt summam 30.000 libellarum. 

Poenae contra male alienantes decernuntur can. 2347, quae 
videntur respicere solam alienationem stricte dictam per translatio- 
nem dominii (20). 

Praescripta de debitis complet can. 536, § 5. ubi Superioribus 
religiosis iniungitur, ut caveant, ne debita contrahenda permittant, 
nisi certo constet ex consuetis reditibus posse debiti foenus solvi 
et intra tempus non nimis longum per legitimam amortizationem 
reddi summam capitalem. 


231. Quis respondeat de obligationibus a religioso con- 
tractis. Haec quaestio tum Instituti religiosi tum eorum qui cum 
religiosis contrahant peculiariter interest. Quaestio vero huc redit: 
religiosus ex voto paupertatis, neque de bonis suis, si habeat, ne- 
que de bonis religionis disponere potest nisi sub determinatis con- 
ditionibus, praesertim vero sine Superioris licentia, quae ex natura 
rei requiritur et ex ipso voto paupertatis. Si ergo religiosus erga 
alium vel alios sese oeconomice obligat, quis respondere debet de 
obligatione contracta et de damnis illatis?; quem persequi potest 
creditor per actionem  iudicialem ad obtinendam crediti solutionem 
et damni forte passi reparationem ? 


232. Haec solvuntur praescriptis canonis 536, ubi fit distinctio 
inter obligationem ortam ex actu iuridico ipsius personae moralis, 
et eam quae oriatur ex actu religiosi. 

d) Si ipsa persona moralis (religio, provincia, domus) debita 
et obligationes contraxerit, etiamsi intervenerit Superiorum licentia, 
ipsa persona moralis tenetur de debitis respondere. Superior dans 
licentiam non redditur responsabilis; nec si licentia habita est a 
Superiore Provinciali, hic respondere debet de debitis ab aliqua 
domo religiosa sibi subordinata infeliciter contractis; atque idem 
dicatur de debito contracto ab aliqua provincia ex licentia Supe- 
rioris Generalis, vel a domo quavis religiosa ex licentia Episcopi 


(20) Chelodi, lus poenale n. 79. 

a iure requisita. Aliud est dare mandatum, aliud omnino diversum 
dare simplicem licentiam. Licentia simplex est requisitum ut persona 
moralis, quae illa indiget, licite agat; at persona paciscens seu con- 
trahens est ipsa persona moralis, non Superior qui licentiam dat. 
Quare si persona moralis obligata impar fiat solvendo, non potest 
onus refundi in aliam v. gr. a domo in provinciam, a provincia in 
religionem. 

b) De obligationibus a singulis religiosis contractis tres fieri 
possunt hypotheses: 


1°) Quod religiosus contrahat de licentia Superioris et gerendo 
vices personae moralis, seu gerendo negotia religionis. In hoc casu 
respondet ipsa persona moralis; illa videlicet cuius negotia egit re- 
ligiosus cum licentia Superioris. 

2" Quod religiosus non agit religionis negotium, contraxit 
tamen cum Superioris licentia. Tunc respondet persona moralis, 
cuius Superior licentiam dedit, si agitur de regulari; respondet ipse 
religiosus si est votorum simplicium. Cuius discriminis ea est ratio, 
quod regularis propria bona non habet atque ea habendi et obli- 
gationem oecononiicam contrahendi incapax est; quidquid ergo per 
contractum acquirit, cuius sine licentia incapax est, monasterio 
acquirit. Si ergo se obligat, licentiam dante Superiore, ipsam reli- 
gionem obligare censendus est, ideoque de debito respondere debet 
religiosa persona moralis, cuius Superior licentiam dedit. E contra 
religiosus votorum simplicium est capax bona habendi et sese obli- 
gandi et bona conservat, non obstante paupertatis voto; si ergo 
non possit probare se gessisse negotium religionis, ipse respondet; 
nam licentia non est mandatum. Idem dicendum putant nonnulli de 
religioso votorum simplicium in ordine exempto ante emissam solem- 
nem professionem, ex paritate rationis iuridicae, quia adhuc retinet 
propria bona (21); dum alii id negant, eo quod veniat sub nomine 
regularis. Utraque ratio suam habet vim et rem relinquit dubiam. 

3°) Si vero religiosus contraxerit sine ulla Superiorum licentia, 
ipsi religioso etiam regulari imputantur debita, non religioni, pro- 
vinciae vel domui. Facile quippe esset cuivis religioso, gravissima 
nocumenta religioni afferre, si de eius actibus, quos inscio et non 
consentiente Superiore posuit, respondere deberet religio. Qui cum 


(21) Cfr. Vermeersch in Epit. n. 611; Schäfer n. 210, 3; Matthaeus a Coro- 
naía, n. 562. 

religioso contrahit, sibi cavere debet, sicut ille qui contrahit cum filio- 
familias, qui nihil habet: imo si agitur de regulari, cum primum 
Superior in notitiam veniat, potest agere de nullitate actus sine sua 
licentia positi; in religioso vero votorum simplicium saltem ex 


obligatione voti potest interponere suum praeceptum ut a negotio 
desistat (22). 


233. Ex eodem can. 536, § 4. semper manet ius, contra eum, 
in cuius rem aliquid ex inito contractu versum est, actionem insti- 
tuendi; vi cuius, qui damnum passus est, repetere potest a persona 
inorali religiosa id, quo ditior facta sit ob pactum illegitimum religiosi 
vel etiam a tertia persona; quae actio pariter competit, tametsi con- 
tractus ob non obtentam licentiam fuerit invalidus, relate ad commo- 
dum quod ipsa persona moralis vel tertia persona reputavit ex tali 
actu invalido (23). Quare quando ad normam huius canonis de de- 
bito vel contractu respondere debet religiosus, non autem ipsa 
religio seu persona moralis, haec erga tertiam personam, quae 
illegitime cum suo administratore contraxit, in ea dumtaxat mensura 
est responsabilis, in qua ex contractu illegitimo sibi commodum 
aliquod obvenerit, non ultra. 


Art. 3. — De reddenda ratione et de largitionibus prohibitis. 


234. I. - Reddenda ratio administrationis (can. 535) Ex 
natura rei, cum Superiores ecclesiastici bonorum quae administrant 


(22) Cfr. causam decisam a Commissione Cardinalium in A. A. S. VII, 104; 
S. R. Rota 16. Aug. 1915 (A. A. S. VIII, 232). 

(23) Est actio Romana de in rem verso (D. XV, 3; Inst. IV, 7 § 4), quae 
iure Romano data est creditori contra patremfamilias aut contra dominum ex 
negotio filii sub potestate constituti aut ex negotio servi. 

Etiam praescriptio § 2. nostri canonis innititur in iure Romano; nam ap- 
plicabilis est in casu regularis qui cum licentia Superioris egit actio quod iussu, 
quae iure Romano erat plane distincta ab actione mandati; nam pro personis 
sub potestate constitutis actio quod iussu non eam habuit vim ut requireretur 
patrisfamilias praeceptum; secundum notionem vocis iussum hodie vulgarem, 
sed meram importabat adhaesionem, consensum, licentiam patrisfamilias, per 
quam censebatur in se suscipere sequelas iuridicas contractus initi a persona 
sub potestate constituta. At ubi agitur de professo votorum simplicium nisi 
licentia data sit ad gerendum religionis negotium, simplex licentia data ad 
contrahendum religiosum relinquit cum obligatione respondendi ex suis, salva 
semper actione de in rem verso contra personam moralem, si quid ex contractu 
religiosi obtinuit. Cfr. Girard, Droit Romain (ed. 3a ) p. 658. sq. 


184 CAPUT XI 


domini non sint, sed meri administratores, rationem suae adminis- 
trationis reddere debent. Quibus autem sive Superiores sive oeco- 
nomi rationem reddere debeant, generatim in Constitutionibus deter- 
minari solet, quibus ante omnia standum est. Certe Superiores, 
quibus visitatio incumbit domorum religiosarum, speciatim de ad- 
ministratione temporali cognoscere debent. Superiores vero supremi 
S. Sedi generatim rationem reddere debent (24). 


235. Relate ad loci Ordinarium, huic rationem reddere debent: 

1°) Antistita monasterii monialium, etiam exempti, idque semel 
in anno aut etiam saepius si id in Constitutionibus praescribatur, de 
universa administratione oeconomica; quodsi monasterium regula- 
ribus sit subiectum etiam Superiori regulari ratio reddenda est. Quae 
ratio gratis est exigenda, nec pro suo labore quidquam Ordinarius 
exigere potest. Quae administratio si ab Ordinario non probetur, ab 
hoc praescribi possunt opportuna remedia, non exclusa, si res postu- 
let, remotione oeconomae aliorumque administratorum: in monaste- 
rio vero subiecto regulari Superiori Ordinarius loci prius praedictum 
Superiorem regularem admonere debet ut prospiciat (25); et si ille 
neglexerit (26), tunc demum ipse remedium adhibere potest et debet 
(cit. can. S 1). 

2") In quavis mulierum religione iuris pontificii Ordinarius loci 
ius habet exigendi rationem administrationis bonorum, quae dotes 
constituunt, tum occasione visitationis, tum extra visitationem quoties 
necessarium duxerit (cit. can. S 2). De reliqua administratione Supe- 
riorissae rationem reddunt S. Sedi. 

3") Eidem Ordinario loci competit ius: a) cognoscendi de ratio- 
nibus oeconomicis cuiusvis domus religiosae iuris dioecesani etiam 
virorum (27). b) rationem exigendi de administratione fundorum vel 
legatorum, quae cuilibet domui Congregationis religiosae tributa sint 
ad Dei cultum vel beneficentiam eo ipso in loco impendendam (cit. 


(24) S. C. de Rel. Decr. « Sancitum est » 8. Mart. 1922; quod decr. adnexum 
habet elenchum quaestionum, quibus responderi debet. 

(25) Commissio Codicis et Ordinario loci et Superiori regulari, cui mona- 
sterium subiicitur dandam esse rationem decidit 24. Nov. 1920. (A. A. S. XII, 573). 

(26) Praecessit Const. Gregorii XV « Inscrutabili » 5. Febr. 1622. 

(27) De administratione bonorum totius religionis iuris dioecesani rationem 
exigere, videtur pertinere ad Ordinarium loci domus principis, exclusis aliis. 
Matthaeus a Coronata |. c. n. 561. 

can. 8 3). c) Pari ratione Ordinarius ius habet cognoscendi de pe- 
cunia data paroeciae aut missioni vel religiosis intuitu paroeciae 
vel missionis, nisi agatur de paroecia vere incorporata religiosae 
domui exemptae, quae cum ipsa domo religiosa confunditur quam- 
diu vera et proprie dicta incorporatio, quae de se est perpetua, 
perdurat (28). i 


236. II. Largitio munerum est religiosis interdicta, quae fiat 
ex bonis domus, provinciae, religionis, nisi fiat ratione eleemosynae 
vel alia iusta de causa, de venia Superioris et ad normam Consti- 
tutionum (can. 537). 

a) Praecesserat Const. Clementis VIII « Religiosae Congrega- 
tiones » 19. lun. 1594 et Urbani VIII « Nuper a Congregatione » 
16. Oct. 1640 aliquantulum priorem restringentis (29). Harum Consti- 
tutionum prohibitiones pertinebant ad regulares; et afficiebant non 
solum singulos, sed etiam Superiores et Capitula et Conventus (30). 
Prohibebatur donatio directa vel indirecta, per se vel per alium facta. 
Erant exceptae largitiones modestae et discretae ex causa gratitudinis, 
conciliationis benevolentiae eiusque conservationis erga Religionem 
vel conventum, aliisque causis actum virtutis et meriti continenti- 
bus. Modesta et discreta quantitas non erat determinata in lege et 
erat proinde determinanda iudicio prudentis et docti Superioris, at- 
tenta qualitate personae cui fieret donum, causae moventis et etiam 
qualitate personae donantis — Erant pariter exclusa a prohibitione: 
a) leviora esculenta vel poculenta; b) quae ad religionem seu devo- 
tionem pertinerent; c) eleemosynae quae ex caritate vel pietate fiant. 
— Cum religiosi rerum donatarum dominium tranferre non possint, 


(28) Per se patet administrationem paroeciae vere incorporatae non ita 
esse obnoxiam Praelato regulari, ut bona pro determinato fine cultus divini 
aut boni paroecianorum donata, possit in alium finem impendere aut in utili- 
tatem familiae religiosae; sed praecise sunt impendenda in finem ad quem 
donata sunt; sicut donata paroeciae saeculari non alio modo sunt obnoxia Or- 
dinario loci (can. 1514). 

In regionibus Missionum maximam habet applicationem distinctio inter 
bona temporalia Missionis et bona temporalia domus religiosae; quam distinc- 
tionem longius persequi huc non spectat. Cfr. interim Vromant, De bonis Eccl. 
temporalibus n. 57-70. 

(29) Ctr. Piat, Prael. iuris regul. I. q. 283, ubi doctorum commentaria ad- 
ducuntur. 

(30) Solebant excipi, praeter novitios, religiosi Episcopi, religiosi habentes 
beneficium ecclesiasticum, religiosi eiecti. Piat 1. c. 

accipiens tenetur ea restituere, et decernitur absolvi non posse nisi 
restitutio realiter facta sit; eaque facienda est monasterio ex cuius 
bonis res donata fuerit, nec restitutio remitti possit. Decernuntur 
gravissimae poenae in transgressores (31). 

b) In canone 537 prohibitio comprehendit religiosos quos- 
libet; causae excusantes substantialiter eaedem sunt; moderatio in 
illis constitutionibus requisita eadem; expensae in excipiendis be- 
nefactoribus, protectoribus, Ordinariis, etiam nunc, tales esse debent 
quae decentiae status religiosi non sint contrariae. Superior, cum 
non sit dominus bonorum monasterii seu domus religiosae, si sine 
iusta causa vel excedendo potestatem suam, de quo consulendae 
Constitutiones, largitiones fecerit, invalide agit nec acceptans mu- 
nera facit sua cum obligatione restitutionis; idem dicendum de 
largitione facta a simplici religioso sine Superioris licentia (32). 
Poenae antiquae non sunt innovatae; atque idem dicatur de reser- 
vatione absolutionis illius qui munera acceptavit ante realem resti- 
tutionem. Non desunt (33) qui asserant facile in casu incurri posse 
poenas canonis 23406. (34). 


CAPUT XII 


DE ADMISSIONE IN RELIGIONEM 
Principia 


231. Regula generalis de personis quae admitti possunt can. 
538 ita proponitur: In Religionem admitti potest quilibet catholicus 
qui nullo legitimo detineatur impedimento rectaque intentione mo- 
veatur et ad religionis onera ferenda sit idoneus. Cum status re- 
ligiosus sit professio consiliorum evangelicorum, per se omnibus 
patet; sed cum subsit moderationi et gubernationi Ecclesiae, ab hac 
nonnulli excludi possunt. 


(31) Piat 1. c. q. 284.; Rolarius, Theol. mor. reg. 11, III, III, HI, 12. 

(32) Matthaeus a Coronata 1. c. n. 560, 3°. 

(33) Biederlack-Führich 1. c. n. 58. 

(34) Speciatim prohibitum est religiosis alienare manuscripta ad hoc ut ab 
afiis edantur. S. C. de Rel. 13. Iul. 1913 in A. A. S. V, 366; A Coronata 1. c. 
n. 560; Schüfer n. 231, 605. 

238. In genere ab Ecclesia quatuor requiruntur. I. Fides catho- 
lica. Quare excluduntur acatholici omnes, sc. apostatae a fide, hae- 
retici, schismatici, qui iuridice habentur ut excommunicati com- 
munibus christianorum iuribus non fruentes, donec cum Ecclesia 
reconciliati in eam recipiantur. Pari modo excluduntur non baptizati, 
tametsi sint catechumeni, nam ante baptismum personae iura in 
ecclesia non habentur. 

ll. Requitur immunitas a legitimo impedimento. Quae impedi- 
menta aut sunt dirimentia quae invalidam reddunt admissionem 
et professionem, aut prohibentia quae solum illicitam reddunt ad- 
missionem. 

Utraque possunt inniti in iure naturali aut in iure mere ec- 
clesiastico. Quae iuris ecclesiastici sunt in Codice taxative enume- 
rantur, salvo rigidiore iure peculiaris Instituti religiosi legitime 
approbato. 

Ex ipso naturali iure arcentur: a) infantes aut usu rationis actu 
carentes velut furiosi, amentes. 

b) Praescindendo ab aetate iure positivo requisita, impuberes 
licet ex naturali iure admitti possent valide, illicite admitterentur 
sine parentum consensu, quibus ius est filios impuberes apud se 
retinendi; expleta autem aetate canonica ius illud parentum quiescit, 
cum in causa spirituali, maxime de statu vitae, minores a pa- 
rentum voluntate non dependeant (Cír. can. 89 iunt. can. 1648, S 3.). 
Quare in ordine ad ingressum in religionem ex can. 555 in decimo 
quinto aetatis anno completo tacita emancipatio a parentum potesta- 
te habetur. 

C) Attento can. 987. n. 4. servi servitute propria sine do- 
minorum consensu, quibus ius legitime adquisitum suffragatur, 
sicubi servitus legitime constituta habeatur. 

d) Infames ex ipsa natura rei perdurante nota infamiae licite 
admitti non possunt et plerumque ipsae Instituti Constitutiones di- 
recte vel indirecte ipsos excludunt: atque huc quoque pertinent 
informationes ex iure positivo capiendae de candidatorum recipiendo- 
rum vita et moribus. 

e) Ex natura rei, cum agatur de contractu, requiritur plena 
libertas in ingrediente et in recipiente. Cui plenae libertati consulit 
ius irritando actus vi metuve gravi positos (can. 522, n. 1.; can. 
572, S 1. n. 3, 4) et imponendo sanctionem poenalem excommuni- 
cationis latae sententiae omnibus, qui quoquomodo virum vel mu- 

lierem cogant ad ingrediendam religionem aut ad professionem 
emittendam (can. 2352). 

Quae libertas, cum ex natura rei sit requisita, numquam adfuit 
legislatio ipsi difformis, et antiquus mos, quo parentes infantes 
monasteriis offerebant, rite est explicandus (1). 

HI. Recta intentio. Quae substantialiter habetur, dum is qui 
ingressum petit intendit finem proprium status religiosi sc. perfectio- 
nem christianam per observantiam votorum et Constitutionum deter- 
minatae Religionis. 

IV. Requiritur tandem animi et corporis idoneitas ad onera 
religionis ferenda et officia religiosa implenda. 


239. Quae quatuor requisita si habeantur, adest in subiecto 
vocatio ad vitam religiosam iuridice inspecta, quam Superiores ad 


(1) Quod infantes non sint admittendi in domum religiosam, suo tempore 
libere professionem emissuri, id iam non ex iure naturae sed ex iure positivo 
est repetendum. Quare in hac re potuit esse diversitas disciplinae. Cfr. de in- 
fantibus et impuberibus a parentibus olim monasteriis oblatis: Decret. Grat. 
C. XX. q. 1. 2; c 6. X. de vit. et honest. IIl. 1.; cap. 2. 11. 12. 14. X. de 
regular. Ill. 31. Benedict. XIV, const. « Postremo mense » & 43. Principia de illo 
instituto oblatorum nunc antiquato exponunt: S. Thom. Summ. Theol. q. 189 
a. 5.; Suarez tract. VII, l. 5. cap. 2. 3.; vicissitudines historicas recensent: Seidl, 
D. Gottverlobung von Kindern; Heímbucher 1. c. t. I. p. 90. 102. 129.; Kirchenlex. 
v. v. Oblati, Oblatae; Bened. XIV., De Synod. dioec. l. Vl. cap. 3. n. 2. sq. Qua 
in re antiquiores quidam canones (cfr. v. g. c. 1. 2. 3. 6. C. XX. q. 1.) atque 
scriptores (cfr. Rhaban. M., De oblat. pueror., Migne, P. L. CVII. 419.) duriora 
videntur continere verba, quasi istis pueris absoluta quaedam et perpetua obli- 
gatio ad statum religiosum fuerit imposita. At quamvis devotio et voluntas 
parentum in rigore iuris potuerit efficere, ut impubes usque ad adeptam puber- 
tatem debuerit manere et habitare in monasterio educationis causa, tamen absque 
manifesta absurditat: nemo invitus per alienam voluntatem potuit fieri monachus. 
Nam status religiosus essentialiter requirit tria vota substantialia ab ipso reli- 
gioso personaliter emissa, (cfr. Schmalzgr. |. Ml. t. 31. n. 150. sq), neque ullo 
modo quis votis ab alio nuncupatis ligari potest. Quare ex c. 8. 9. C. XX. q. 
1.; cap. 1. 2. 8. 11. 12. 14. X. de regul. Ill. 31. et genuina doctrina canonica 
(cir. Suarez 1. c. cap. 2. n. 1.5; Schimalzgr. |. c.) impuberes, postquam ad annos 
pubertatis pervenerunt, sui iuris erant quoad amplectendum statum vitae, 
ideoque cogi non poterant absque sua voluntate ad assumendum habitum et 
emittendam professionem religiosam, ut evidenter supponit Concilium "Triden- 
tinum Sess. XXV. cap. 17. de regul. Neque ullo unquam tempore praeter per- 
sonalem professionem religiosi sive expresse sive facite emissam alius modus 
legitimus existere potuit ingrediendi ordinem religiosum cum obligationibus 
huic statui adnexis. Cum praxis, ut non raro in aliis materiis accidit, non 
semper esset conformis iuri, atque praepotens voluntas parentum laederet li- 
bertatem filiorum etiam post adeptam pubertatem, paulatim ex saeculo unde- 
cimo institutum oblatorum merito in desuetudinem abiit. 

quos spectat admissio verificare debent ac prudenti iudicio per exa- 
men candidati aestimare. Á 


Utrum praeter hanc vocationem iuridice inspectam, requiratur 
praeterea interna divina vocatio specialis vel, ut alii dicunt, perso- 
nalis, in controversia est. Est autem haec vocatio specialis, interna 
gratia quae a Deo relative paucis et determinatis personis fieret, 
impellens ad amplectendum statum religiosum, et distinguitur a 
generali vocatione, quae omnibus offertur dum omnes invitantur ad 
sectanda consilia evangelica. Dari multoties hanc vocationem seu 
gratiam specialem, distinctam, ut per se patet, a revelatione, res 
manifesta est et quotidianae experientiae. Illam esse necessariam 
ad hoc ut sine temeritate possit quis amplecti statum religiosum, 
hoc est praecise controversum; dum plures auctores praesertim 
antiquiores dixerunt sufficere vocationem generalem, nec proinde 
illam gratiam specialem esse expectandam ab eo, qui qualitates re- 
quisitas habeat, seu iuridice idoneus est, nec de ingressu nimis esse 
deliberandum, cum agatur de re certo bona atque adeo meliori quam 
status vitae communis. 


Qua in controversia non nimis insisti potest in generali proposi- 
tione consiliorum evangelicorum, quae omnibus sine discrimine fit; 
nam licet ingressus in religionem sit modus maxime aptus ad se- 
quenda evangelica consilia, non est modus unicus nec est omnibus 
possibilis; ergo ex generali invitatione ad consilia non necessario 
sequitur invitatio ad statum religiosum, cum praesertim status reli- 
giosus non sit mera professio sectandi consilia evangelica sed im- 
portet vota perpetua quibus quis ad illa sequenda ex nova religio- 
nis obligatione adstringitur. Quae nova obligatio, per quam quis 
ponitur in statu vitae irrevocabili, videtur postulare specialem inter- 
nam gratiam, per quam persona intelligat divinum adesse beneplaci- 
tum seu divinum consilium tamquam sibi datum, quod sine positiva 
imperfectione nequeat reiicere. Evidenter non est idem vocatio ad 
perfectionem et ad statum religiosum. 


In tanta praeterea religionum varietate, quorum aliae sunt aliis 
multo rigidiores in vitae asperitate, aliae ab aliis multum differunt 
in mediis et in speciali vitae modo v. gr. contemplativae et aposto- 
licae, vocatio generalis ad sectanda evangelica consilia non videtur 
sufficere, nisi accedat specialis impulsus ad determinatum modum 
vitae religiosae, quae non in abstracto sed concreto modo est du- 

cenda in determinato instituto, licet motivum impellens fuerit minus 
determinatum v. gr. fuga saeculi. 


Quare licet non argui potest de peccato saltem gravi, qui con- 
silium ingrediendi religionem, etiam speciali vocatione invitatus non 
sequitur, nisi intelligat extra religionem versari se in gravi periculo 
amittendae salutis aeternae; ita sine vocatione speciali ad determi- 
natum modum vitae religiosae in religionem ingredi per se honestum 
esse potest, seu a gravi culpa immune, modo adsit recta intentio, 
impedimentorum carentia et idoneitas ad officia propria illius reli- 
gionis complete spectata; at sine aliqua temeritate id non videtur 
posse fieri si agatur de ingressu per professionem votorum perpe- 
tuorum et praescindendo a probationibus quae ex disciplina eccle- 
siastica praecedere debent professionem, praecise ad probandam 
vocationem illam specialem. Deus enim alios vocat proxime ad 
actualem ingressum sensu explicato intellectum, alios vocat remote, 
ut per orationem, pia opera et alia exercitia se praeparent ad re- 
cipiendam et agnoscendam divinam vocationem specialem. 


In signis autem quibus manifestatur illa vocatio divina specialis, 
supposita vocatione seu habilitate iuridica, non est exaggerandum. 
Satis communiter doctores et magistri vitae spiritualis, dicunt suf- 
ficere propensionem supernaturalem, quae potest esse coniuncta cum 
sensibili repugnantia propter nimiam inclinationem ad res terrenas; 
et gaudium spirituale in cogitata possessione illius status; quod 
gaudium naturaliter consequitur possessionem rei desideratae. Unde 
facile patet in hac re consilium et directio confessarii, cui can- 
didatus plene propriam conscientiam patefecerit, non esse negli- 
genda (2). 


(2) Cir. de hac quaestione circa vocationem: Vermeersch, De Religiosis v 
ll. p. 28-58; vol. 1, 126 sq.; Biederlack-Führich n. 60. sq.; Suarez tr. VII. 1. 5. 
cap. 8, 9. l. 4, cap. 1, sq.; S. Thomas, Summ. theol. Ila IIae qu. 189. art. 1. 
sq. 10; eiusdem S. Thom. opusculum « Contra pestiferam doctr. retrahentium 
homines a religionis ingressu ». Vermeersch, De vocat. sacerdot. et relig. 
(ed. 25; idem, De Religiosis ll. pag. 28 sq.; Nouvelle Rev. Theolog. v. 51, 
pag. 14 sq.; vol. 55. pag. 444 sq.; Piat 1, q. 37. 40; Ferreres, Institut. vol. 1. n. 
847; Chelodi, De person. n. 263. ubi animadvertit securius agere, qui peculiarem 
divinae gratiae motionem percipiat. Ceterum in hac re quaestio magna ex 
parte potest esse de nomine. Nam si dicuntur sufficere tres conditiones: a) ca- 
rentiam impedimentorum; b) rectam intentionem; c) idoneitatem ad onera: fe- 
renda; evidenter est quaestio de idoneitate complete sumpta, i. e. ad tria vota 

240. Admissio in religionem stricto sensu non habetur nisi per 
professionem perpetuam sive simplicem sive solemnem, per quam 
admissus definitivo et perpetuo modo familiae religiosae incorporatur: 
at ex iure ad illam non devenitur nisi per gradus, qui etiam ordi- 
nantur ad plenam formationem religiosam. Quare inchoata quaedam 
admissio iam habetur in postulatu et novitiatu; multo magis vera 
quamvis non strictissima habetur admissio in professione tempora- 
nea, quae perpetuam plerumque praecedere debet. Unde cum inter con- 
ditiones requisitas habeatur immunitas ab impedimentis, et singulis 
modis ingressus sua peculiaria possint obstare impedimenta, dicen- 
dum videtur impedimenta pro novitiatu non extendi ad postulatum, 
ubi Codex silet de impedimentis: quare valide peractus haberi potest 
postulatus, si quis postea dispensationem ab impedimento iuris ec- 
clesiastici pro novitiatu obtinuerit antequam novitiatum ingrediatur. 
Per se autem esset distinguenda duplex admissio: ad probationem 
et ad professionem: prima complectitur novitiatum et, ubi requiritur, 
postulatus seu praevium quoddam tempus quod ipsam probationem 
praecedere nonnunquam debet; altera complectitur professionem 
tam temporaneam quam perpetuam; nam etiam temporanea incorpo- 
rat familiae religiosae quamvis non definitive, ideoque aliqua ratione 
participat de statu probationis, sed in ea praevalet ipsa ratio dedi- 
tionis quae fit per vota religiosa. 


Art. 1. — De postulatu. (can. 539-541). 


241. lam antiquo iure postulantes vulgo dicebantur illi, qui 
determinatam religionem ingredi volentes, cum Superioribus religio- 
nis agebant de sua admissione. Appellatio ducebatur ab illa negotia- 
tione ingressus, non ab aliquo statu in quo versarentur in ipsa 
religione. 

Sed retinendo illam significationem, iam multo ante Codicem 
in usu fuit in nonnullis Ordinibus praesertim mulierum, ut ante- 


servanda, praeter propria opera religionis; at certe Christi adest admonitio, 
« non omnes capiunt verbum istud, sed quibus datum est... » Matth. XIX, 11, 12. 

Valde apte, clare et moderate de hac quaestione agit Brouillard, Revue des 
Communautés Religieuses a. IV. p. 130 sq., 164 sq.; itemque Choupin, La vo- 
cation à l'état religieux, a. 1925. 

quam puellae admitterentur in novitiatum, iuberentur per aliquod 
tempus in domo religiosa habitare, in eum finem ut de ipsarum 
vocatione et aptitudine ad vitam religiosam plenior cognitio habere- 
tur; qui usus haud raro in ipsis Constitutionibus erat praescriptus (3). 
Et paulatim ille usus quoad modernas Congregationes mulierum in 
ipsa approbatione Constitutionum fuit generali modo introductus. 
Vel in ipsis Ordinibus virorum ille usus obtinebat (4), praesertim 
quoad fratres laicos, qui ad modum familiarium prius in aliqua domo 
Religionis recipiebantur et solum post aliquot menses cum Superio- 
rum satisfactione ibidem transactos, admittebantur ad novitiatum. 

Praeformato per ipsam praxim illo postulatus instituto, prodiit 
prima lex generalis de postulatu edita a Pio X per Decr. S. C. de 
Rel. 1. Ian. 1911, in qua pro fratribus laicis omnium Religionum a votis 
perpetuis praescribebatur postulatus saltem 2 annorum atque de ipso- 
rum ad vitam religiosam educatione plura decernebantur. Successit 
decr. eiusdem S. Congr. 15. Aug. 1912, in quo urgebatur postulatus 
ad normam Constitutionum et determinabatur eius duratio ad mini- 
mum per 6. menses in vestitu distincto ab habitu novitiarum et 
religiosarum. Demum a. 1916 (7. Novembris) iniungebatur clausura 
pro postulantibus monialium (5). 


242. lus praecedens paululum immutavit can. 539, dum postula- 
tum generatim praescribit; 1°.) pro omnibus religiosis feminis etiam 
non monialibus, modo vota perpetua emittere debeant; 2?) pro con- 
versis Religionum virorum pariter a votis perpetuis (6). Quare Reli- 
giones, quae votis perpetuis carent, non coguntur habere postulatum, 
sed standum est earum Constitutionibus, sive quoad necessitatem 


(3) Cfr. Constitutiones Religiosarum a « Notre Dame » seu Instituti fundati 
a S. Petro Fourier et approbati a Paulo V. a. 1615. 

(4) V. gr. in Societate lesu ante ingressum in novitiatum praescribitur sic 
dicta « prima probatio » qua per aliquot dies a 12 ad 20 et amplius sic dicti 
candidati ut hospites versantur in domo religiosa et instruuntur de vita et 
obligationibus Ordinis; sed illud tempus computatur intra biennium novitiatus 
quod in Constitutionibus praescribitur (Cfr. Examen Generale c. 1. § 13; Con- 
stit. P. I. c. IV, 8 1, 2.; Reg. Mag. Novit. 9.). 

(5) Responsum ad Dubia, in A. A. S. VIII, 446. 

(6) Codex non definit postulatum, sed ex historica evolutione ipsius dedu- 
citur esse tempus assignatum iis qui postulant admitti in Religionem, quo in 
aliqua Religionis domo tenentur commorari ut eorum plenior cognitio habeatur, 
Est ergo quaedam probatio praevia ante formalem probationem novitiatus. 


DE ADMISSIONE IN RELIGIONEM 193 


ipsius, sive quoad tempus et modum illum peragendi. Item ex iure 
communi non urget obligatio praemittendi postulatum novitiatui, nisi 
pro illa classe, quae vota perpetua emittit, si forte Religio aliam 
habeat classem quae vota dumtaxat temporalia emittit. (7). 


Tempus postulatus sex saltem integros menses durare debet. 
Quod tempus Superiores maiores prorogare possunt, sed non ultra 
alios sex menses. Quodsi Constitutiones post Codicem approbatae 
aut saltem revisae, postulatum forte ultra annum potrahi posse sta- 
tuant vel infra sex menses contrahant, Constitutionibus standum 
est, secus si illa revisio post Codicem non est facta (8). Qui men- 
ses, cum rigor constitutus circa continuationem novitiatus ad postu- 
latum non extendatur, non necessario debent esse continui, nisi 
morali tantum aestimatione, ita ut brevi absentia v. gr. 15 dierum 
non interrumpatur, modo ipsa probatio per sex integros menses 
perduret; imo haec ipsa brevis absentia in spatio sex mensium vide- 
tur posse computari in eo qui propositum religionis non mutavit, 


(7) Utrum sub nomine conversi comprehendantur omnes sodales Religionis 
laicalis, etiam hi qui non destinantur officiis domesticis distinctis ab aliis ope- 
ribus instituti v. gr. qui deputantur magisteriis propriis illius Instituti laicalis, 
minus certum videtur. Vermeersch-Creusen n. 616 hos excusat a postulatu at- 
tento iure communi. Potius e mente iuris esse videtur ut omnes ad postulatum 
teneantur; sed authentica declaratio desideratur. 

(8) Posse post Codicem approbari a S. C. longius postulatus tempus du- 
bium non est, cum ius exigat salfem sex integros menses; ultra annum sine 
iuris constituti derogatione non videtur posse. Inde doctrina in textu proposita, 
cum omnes Constitutiones Codicem praecedentes ad hunc debeant conformari. 
Cir. Biederlack-Führich n. 33; Fanfani n. 158; paulo aliter Vermeersch-Creusen 
n. 617, qui in nota quaestionem ponit de valde longa separatione postulatus a 
novitiatu, quam non putat componi cum can. 541; et ideo triennium, quo fra- 
tres conversi in Ordine Fr. Praedicat. iubentur versari tamquam tertiarii post 
postulatum 6 mensium, putat debere computari in postulatu ita, ut habeant 
postulatum trium annorum et sex mensium. Sed haec sunt prorsus singu- 
laria, quae cum S. Sede agi debeant. 

Propter eamdem rationem quod canon exigat minimum tempus sex men- 
sium, non autem determinat tempus maximum, sed permittat longius tempus 
in legitimis Constitutionibus determinatum, illa facultas Superioris maioris 
prorogandi postulatum de qua § 2. canonis videtur esse referenda tum ad mi- 
nimum postulatum iuris communis (6. mens) tum ad longius postulatum ex 
Constitutionibus: quare ubi legitime habeatur postulatus unius anni, post illum 
Superior poterit prorogare non ultra sex menses. Quibus in prorogationibus 
naturalis et canonica aequitas est servanda, ne candidatus status religiosi 
nimium diu detineatur in probationibus sub spe admissionis, et tum demum 
dimittatur, cum sibi alia ratione difficulter providere possit. 

cum ipsa probatio propria postulatus sit minus determinata quam 
pro novitiatu. 

Initium postulatus habet ab eo momento, quo ex mutuo Supe- 
rioris et candidati consensu, incipit adspirantis commoratio in domo 
religiosa. 


243. Cetera ad postulatum pertinentia determinat can. 540. Ita- 
que a) locus est vel ipsa novitiatus domus vel alia domus Religionis 
in qua disciplina secundum Constitutiones servatur; b) modus, ut 
scilicet adspirans committatur speciali directioni probati religiosi, 
qui in domo novitiatus convenienter esse poterit ipse novitiorum 
magister; c) vestem debet induere modestam a veste novitiorum 
diversam, v. gr. ipsam vestem quam in saeculo habuerat modo sit 
modesta, quae domum religiosam non dedeceat; d) demum quoad 
postulantes monialium exigitur ut lege clausurae teneantur, seu intra 
ipsam recipiantur et quamdiu in proposito religionis perseverent 
sine licentia S. Sedis non egrediantur. lllicitus tamen egressus non 
subest censurae canonis 2342, § 3, quae contra solas moniales fertur. 

Peculiaria exercitia aut determinatae probationes iure cominuni 
pro postulatu non requiruntur; quare, nisi Constitutiones iam ali- 
quid in particulari praescribant, Superioris religiosi erit ordinare re- 
gimen postulatus in ordine ad finem ipsius. Ex can. 541 finis postu- 
latui imponitur per exercitia spiritualia, quibus ante novitiatum 
postulantes vacare debent per octo integros dies; adiungitur generalis 
praeteritae vitae confessio, nisi eam confessarius prudenter iudicet 
omittendam. 


244. Postulatus legitime peractus non est conditio valoris pro 
subsequente novitiatu et professione; formula enim legis peragart 
sensum habet mere praeceptivum; unde standum est generali prin- 
cipio canonis 11. Aliunde autem non deducitur illa necessitas ad 
valorem: nam can. 572, qui agit de valore professionis, requirit 
novitiatum validum ad normam can. 555 in quo nihil de postulatu ; 
can. 542 agit de his qui invalide et de his qui illicite ad novitiatum 
admittuntur, firmo praescripto can. 539-541, ergo etiam determinate 
non exigit praemissum postulatum praecise ad valorem, sed aut ad 
valorem aut ad liceitatem, ergo iterum manet principium can. 11. 
Nec levis praeterea habetur confirmatio in hoc, quod postulatus non 
praescribitur omnibus. 

Interim dum postulatus peragitur, exquiri et recipi poterunt, nisi 
iam antea collecta sint, varia documenta, quae can. 544 postulat 
inter requisita ut quis in novitiatum recipiatur (9), si antea collecta 
non fuerint v. gr. ob interpositas graves difficultates. 


Art. 2. — impedimenta admissionis ad novitiatum. 


249. Haec impedimenta a Codice dispescuntur in duplicem 
classem: alia excludunt a valida admissione, et attento canone 
372 n. 3. a subsequente valida professione; alia vero solum a li- 
cita admissione. Quae hoc loco numerantur sunt impedimenta iuris 
communis; sed per se patet ius speciale cuiusque Religionis legitime 
constitutum vel probatum posse adiungere alia impedimenta sive 
pro valida sive pro licita admissione aut impedimenta iuris com- 
munis ultra strictam interpretationem ampliare. 

Iure praecedenti impedimenta proxime respiciebantur in ordine 
ad ipsam professionem: non esse admittendum ad novitiatum, qui 
a professione excludebatur, erat potius corollarium iuridicum, sed 
valor novitiatus non erat exclusus si v. gr. post novitiatum peractum 
dispensatio ab impedimento professionis legitime obtineretur. Codex 
vero inverso modo procedit excludendo proxime et directe a legi- 
tima admissione et consequenter et mediate a professione. Aique 
hic alter modus est magis iuridicus et conveniens ipsi admittendo, 
si antecedenter ad admissionem obtineatur dispensatio impedimenti 
dispensabilis, nec incurratur periculum ne post peractum novitiatum 
denegetur dispensatio ad professionem, quam legitimus Superior 
non tenetur concedere. 


l. - Impedimenta validae admissionis (can. 542). 


246. I. Adhaesio sectae acatholicae semel externe facta, licet 
postea revocata seu retractata (« qui sectae acatholicae adhaeserunt »). 
Interna haeresis professio sive praeterita sive etiam praesens hoc im- 
pedimentum non constituit; externa vero adhaesio sufficiens habetur 
non solum per hoc quod tali sectae nomen quis dederit et in eius 


(9) Cfr. decr. « Romani Pontifices » 25. lan. 1848 et declarat. 1 Maii 1851, 
ubi litterae testimoniales iubebantur peti antequam candidatus veste religiosa 
induatur, quod fit initio novitiatus. Vermeersch-Creusen n. 618. 

albo sese inscripserit, sed etiam per permanentem et habitualem 
firequentationem conventuum illius sectae qua se ostendat ad illam 
sectam pertinere atque etiam per publicam professionem vel defen- 
sionem dogmatum illius. fa 

An per sectam acatholicam intelligenda sit solum secta chris- 
tiana a catholico dogmate dissidens, vel etiam secta infidelium ve- 
lut mohamedismus, budismus etc. in controversia est, quoniam 
utroque sensu vox acatholicus adhibetur in Codice (10). Qua in 
controversia, attenta praesertim authentica declaratione Commissionis 
Codicis (16. Oct. 1917 ad 7.), dicendum videtur altero ampliori sensu 
in hoc canone sumi sectam acatholicam (11). At societates massoni- 
cae, liberorum pensatorum, socialisticae et similes, quae sub reli- 
gioso respectu non coeunt, non comprehenduntur. 

In illo Commissionis responso declaratur hac lege non compre- 
hendi natos et educatos in haeretica secta, si postea intellecta ve- 
ritate convertantur; quibus ad veram fidem redeuntibus et in vera 
fide probatis non congruenter praecluditur sed pervius relinquitur 
aditus ad statum perfectionis; licet etiam hi dispensatione ab irre- 
gularitate egeant si in religione clericali ad clericatum sint desti- 
nandi, nisi certo vel saltem solida et gravi probabilitate constet 
eos mere materialiter, non formaliter, fuisse haereticos. Quae Com- 
missionis declaratio eos quoque videtur, ob paritatem rationis com- 
prehendere, qui licet catholice baptizati ab infantili aetate in hae- 
resi educati sunt, si postea ad catholicam convertantur (12). 


247. II. Qui carent aetate requisita seu decimum quintum aetatis 
annum non expleverunt. (Cfr. can. 555) (13). A. Quae conditio aetatis 
requisitae sufficienter verificatur in eo qui ante professionem deci- 


(10) In sensu non catholici adhibetur vox acatholicus in pluribus canonibus 
Codicis v. gr. can. 1089, 1102, 1350, 1399 etc. Gravius profecto est delictum et 
minor in fide stabilitas est supponenda in his catholicis qui ad gentilium 
sectam transeunt potius quam ad sectam haereticam sub christiano nomine; 
ideoque hi a fortiori videntur excludendi a valida in religionem admissione; 
aliis tamen, loco recurrendi ad legis finem et mentem legislatoris ostensam in 
legis motivo (can. 18), potius videtur recurri debere ad sirictam interpretatio- 
nem, quam dicunt esse sectandam in lege exceptionem continente et coarctante 
liberum iurium exercitium. 

(11) Maroto in Comm. pro Relig. (1920) p. 161-163; Schäfer 1. c. n. 220. 

(12) Schäfer 1. c. n. 220.; Matthaeus a Coronata n. 570. 

(13) De computatione huius aetatis conferendus est can. 34, S 3, n. 3., ex 
quo constat diem ipsum nativitatis non computari. 

mum sextum aetatis annum in novitiatu explevit, licet ante decimum 
quintum fuisset v. gr. per errorem admissus; nam utile per inutile 
non vitiatur (14) et voluntas perseverans tum candidati petentis, tum 
Superioris admittentis suos pariunt iuridicos effectus quamprimum 
aetas requisita advenerit. Inde etiam patet in Religionibus, in quibus 
duo sunt anni novitiatus, nisi aliter Constitutiones statuant, posse 
candidatum admitti ad novitiatum cum decimum quartum aetatis 
annum expleverit, nam ex can. 555. 8 2. cum Constitutiones exi- 
gunt plus quam unum annum integrum et continuum novitiatus, lon- 
gius illud tempus ad validitatem professionis non requiritur (15). 

B. Iure Decretalium professio in Ordine religioso emissa valida 
non erat, nisi fuisset emissa post pubertatem (14 anno pro pueris, 
12 pro puellis), salva votorum ante emissorum post pubertatem 
ratihabitione (16). De aetate et tempore novitiatus nihil erat deter- 
minate praescriptum. Quod ius ea ratione mutatum fuit a Conc. 
Tridentino, ut nulla esset habenda professio ante expletum decimum 
sextum annum vel quam non praecessisset integer probationis an- 
nus (sess. 25, de Regul. c. 15, 16). Ex decretis vero Clementis VIII, 
19 Mart. 1603 conversi seu laici non erant recipiendi ante aetatis 
suae annum vigesimum. Quae lex a Pio X per dectretum « Sacro- 
santa» S. C. de Rel. 1. Ian. 1911. (A. A. S. III, 30) fuit confirmata 
cum extensione ad annum 21 completum. Sed in Codice illa praes- 
criptio relata non fuit, nec pro admissione ad novitiatum ulla fit 
distinctio inter conversos et alios, sed solum pro professione per- 
petua exigitur 21 annus expletus, cum decr. Sacrosanta exigeret 30 
annos pro solemni professione. Eorum Ordinum statuta, quae maio- 
rem aetatem sive ad novitiatum sive ad professionem requirunt, non 
sunt abrogata (17). 


(14) Regula iuris 37 in 69, 

(15) Cfr. Inst. S. C. de Relig. 3. Nov. 1921 (A. A. S. XIII, 539; Vermeersch, 
Periodica X, 364 sq., Epitome 1. n. 626.; Matthaeus a Coronata n. 570, 29, ubi 
tamen negat id valere pro Congregationibus religiosis, quia primus annus est 
ad valorem requisitus, non alfer; at hic alter est qui praecedit professionem 
et canonice requiritur, modo integre impendatur ad normam can. 565. et ad 
hunc actum non extendatur licentia S. C. facta in memorata instructione. 

(16) Cap. 11, 12, X. De regul. IIl, 31.; Reiffenstuel in tit. 31. 1. III. n. 68; 
Pirhing eod. n. 27; Sclunalzgr. eod. n. 44; Suarez tr. VII, l. 5. cap. 13, n. 8. 

(17) Cfr. Piat l. q. 81, et de Statutis variorum ordinum. tit. De Regul. n. 
68, et de certis ordinibus militaribus Piírhing eod. tit. n. 27. Cfr. quoque quoad 
Moniales decr. « Perpensis » 3. Maii 1902. s 

248. lll. Qui religionem ingrediuntur vi, metu gravi aut dolo 
inducti, vel quos Superior eodem modo inductos recipit. Supposita 
vis, metus et doli notione, professio religiosa ad quam praeparat 
novitiatus, ex vi, metu gravi et iniusto aut dolo substantiali emis- 
sa ex ipso iure naturae est aut invalida aut saltem, rescindibilis, 
cum professio implicitum contineat contractum inter profitentem et 
religiosum (Cfr. can. 103, 104); ex ipso enim naturae iure iniuste 
coactus per vim aut metum vel dolum iniustum in pristinum statum 
seu libertatem est restituendus, quod fit per nullitatem vel rescissio- 
nem illius contractus, et insuper ex eodem naturali iure nihil agat 
qui substantialiter errat ex dolo aut agit ex vi vel ex metu tali qui 
cognitionem auferat. Quod vero ipsum novitiatus ingressum nullum 
reddant hoc est ex positivo iure ecclesiastico; nam per se metus et 
error ex dolo proveniens durante novitiatu purgari possent, et novitio 
libera datur facultas egrediendi e novitiatu. Convenienter tamen 
impedimentum dirimens statuitur pro ipso ingressu et pro valore 
novitiatus; quo invalide peracto, ipsa professio subsequens redditur 
invalida, tametsi in actu professionis emittendae error aut metus 
iam cessavit. Novitiatus validus est praerequisitum validae profes- 
sionis, et novitiatus illius qui ingressus est vi meti gravi aut errore 
inductus invalidus habetur. 

Metus debet esse vere gravis, sive absolute sive relative attenta 
personae conditione, v. gr. pro puella perdurantes contumeliae aut 
gravis et diuturna parentum indignatio; multo magis minitatio gra- 
vis mali temporalis, independenter a conditione personae, gravem 
metum inducit. 

Metus debet esse: a) ab extrinseco seu a causa libera inductus, 
non ab intrinseco aut a causa necessaria proveniens, tametsi gravis 
atque adeo gravissimus esse possit. Quare qui ex timore inferni 
religionem petit et obtinet, valide admittitur, tametsi timor inferni 
concipiatur ex tertiae personae actu, puta concione praedicatoris 
mundi et saecularis vitae pericula vivide proponentis, cum illa ter- 
tiae personae actio non influat nisi per propriam memoriam et volun- 
tatem, nisi forte inde inducatur verus error v. gr. si persona sim- 
plex a sacerdote inducatur ad credendum certo se damnari nisi 
religionem ingrediatur et inde concepto metu inferni, quem vult vitare, 
ingressum peteret; quo casu ingressus esset invalidus ex errore sub- 
stantiali. item causa necessaria v. gr. naufragii, terremotus etc. pericu- 
lum, si trepidationem animi propriam metus inducat, cum ille metus 

ex propria apprehensione proveniat, invalidum ingressum non red- 
dit, et cessante periculo satis providetur per liberum egressum, nisi 
ingressus fuerit promissus ex voto, quod facilius dispensari potest 
quam votum plane liberum (18). 

b) Metus debet esse iniustus, quae qualitas in canone non 
ponitur, forte quia vix fieri potest in praxi, ut quis per graves minas 
iuste cogatur ad religionis ingressum; res tamen per se est possibilis, 
ut patet ex ipsa Doctorum disputatione, quae iure praecedenti versa- 
batur circa ipsam professionem. Iniustitiam metus esse necessariam 
videtur inferendum ex memorata Doctorum disputatione, ex analo- 
gia iuris de matrimonio, de ordinibus, et ex generali principio can. 103 
sancito, quo supponitur metum iuste incussum influxum in actus 
iuridicos non habere, iuridica consideratione dignum, et ex natura 
rei iusta coactio proveniens ex metu non exigit reparationem seu 
repositionem in pristinum statum: qui iusta patitur a quo repara- 
tionem exiget? Metus iuste incussus assimilatur metui ab intrinseco 
vel a causa necessaria proveniens, quem etiam expresse non com- 
memorat Codex. Fatendum tamen est ut supra est animadversum, 
raro admodum in praxi eventurum, quod aliquis ius habeat com- 
pellendi alium per minas graves.ad ingressum in religionem, et de- 
ficiente iure in minitante coactio ad statum religiosum erit iniusta (19). 

Iniusta coactio viri vel mulieris ad ingrediendam religionem can. 
2352 plectitur excommunicatione nemini servata. 

Dolus substantialem errorem inducens ex ipso iure naturae in- 
ducit nullitatem ingressus seu admissionis; extra casum erroris 
substantialis ex positivo iure. Porro substantialia actus varia sunt 
pro actus diversitate, ita ut in hac materia videatur ad substantiam 
pertinere si puella inducatur ad ingressum in determinatum insti- 
tutum religiosum, quem ex dolo decipientís putavit esse institutum 
votorum simplicium, cum sit clausurae papalis cum votis solemnibus 
vel sit prorsus relaxatum et ex dolo decipientis existimatum fuit 
perfecta observantia florere. 


(18) Paulo aliter Vermeersch Epit. |. n. 627, HI. 

(19) Cfr. Suarez Tract. VII. 1. 5. cap. 8, n. 8, 9; cap. 9. n. 1. 2 sq. Porro 
Conc. Trident. sess. XXV de regul. cap. 18. poenam minatur iis qui coegerint 
mulierem invitam ad ingrediendum monasterium « praeterquam in casibus in 
Jure expressis » (v. gr. cap. 13, 20 X. de convers. coniug. III, 31 atque ibidem 
Commentatores); quae clausula exceptiva Conc. Tridentini probat in abstracto 
et theoretice posse dari metum iuste incussum, v. gr. ut votum exsolvat. 

Dolus potest provenire sive a tertia persona, sive ab ipso 
instituto religioso, sive ab ipso candidato: ex parte candidati dolus 
haberetur, si malitiose reticeret morbos, quibus laborat, quibus 
cognitis in religionem non admitteretur (cfr. can. 647, 8 2, n. 2»). 

Quae de vi, metu et dolo dicta sunt respectu candidati admit- 
tendi cum proportione valent de Superiore admittente, nec appli- 
canda sunt admissioni ad postulatum, si causa cessavit ante ingres- 
sum in novitiatum. 


249. IV. Coniux durante matrimonio. A. Sponsalia non obstant 
tametsi inita ad normam can. 1017; quae promissiones sponsalitiae 
semper implicitam habent conditionem, nisi meliorem seu perfectio- 
rem statum elegero, per quam electionem sponsalia valida rescin- 
duntur, nec reviviscit obligatio si in statu religioso non persevere- 
tur, modo fraus abfuerit; nam absolute solutis sponsalibus, spon- 
salitia obligatio non nascitur sine nova promissione (20). At 
matrimonium obstat sive sit consummatum sive manserit ratum 
perdurante adhuc vinculo, nec cessat impedimentum per divortii 
sententiam, quae vinculum non solvit; impedimentum autem habetur 
independenter a consensu alterius partis, nec cessat nisi cum vin- 
culum solvitur v. gr. per mortem alterius coniugis aut per dispen- 
sationem a S. Sede datam in matrimonio rato et non consum- 
mato (21). 

B. Ante Codicem: a) inito matrimonio et ante ipsius consum- 
mationem quilibet ex coniugibus religionem ingredi potuit et in ea 
solemniter profiteri etiam altera parte contradicente; cum autem per 
solemnem professionem solvatur vinculum matrimonii rati, etiam. 
pars in saeculo relicta eadem gaudebat libertate vel etiam ad novas 
nuptias transire poterat. Idcirco ad tutandam illam libertatem per- 
fectioris status amplectendi dabatur coniugibus post initum matri- 
monium bimestre tempus ad deliberandum de religioso statu 
amplectendo, quo tempore una pars ab altera cogi non poterat ad 


(20) Aliter Biederlack-Führich n. 67. Cfr. 1. IV, tit. 1 (X) de spons. et matr. 
et commentat. in hunc tit. 

(21) Aliter Matthaeus a Coronata n. 570, 4°, cuius sententia non potest in- 
ferri ex can. 1130; nam illa mutatio in statum matrimonio contrarium intelli- 
genda est servatis de iure servandis, seu obtenta dispensatione ab impedimento, 
quae nec facile dabitur coniugi ex cuius culpa divortium imperfectum fuit in- 
stitutum; nec licet arguere ex iure praecedenti radicaliter mutato. 

consummandum matrimonium, sed parti petenti coniugale debitum 
opponere potuit altera pars se deliberare de religiosa vita amplec- 
tenda (22). Quae facultas in iure erat facta pro ingressu in regularem 
Ordinem stricte dictum, in quo solo fit solemnis professio, quae 
vinculum matrimonii rati solvit. Quare libertas ingrediendi in Con- 
gregationem votorum simplicium non aderat, nisi prius per potesta- 
tem R. Pontificis solveretur vinculum matrimonii rati aut, citra 
solutionem matrimonii, dispensatio S. Sedis obtineretur. Quae iuris 
Decretalium libera facultas valde restricta fuit, postquam Pius IX 
omnibus religiosis virorum Ordinibus imposuit necessitatem prae- 
mittendi solemni professioni triénnium votorum simplicium et idem 
novum ius Decreto « Perpensis » S. C. extensum fuit ad moniales. 
Quae decreta ius Decretalium directe et expresse non mutarunt, 
indirecte tamen difficile admodum reddiderunt, si coniux in saeculo 
relictus debuit expectare saltem 4. annos antequam per solemnem 
professionem alterius partis vinculum matrimonii solveretur: propte- 
rea iurisprudentia exigebat praeviam licentiam et quod esset cautum 
de evitando periculo incontinentiae partis in saeculo relictae, nisi 
R. Pontifex praevie solvisset matrimonium ratum. 


b) Matrimonio consummato uni parti non licuit religionem 
ingredi sine expresso alterius partis consensu et professio aliter 
facta irrita erat (23), ac pars in saeculo relicta poterat alteram par- 
tem, ut dictum est invalide professam, in saeculum revocare. Qui 
consensus non requirebatur, si pars relicta iustam dedisset causam 
semipleni et perpetui divortii v. gr. per adulterium carnale aut per 
adulterium spirituale labendo in haeresim vel schisma (24), itemque 
in casu insanabilis perpetuae amentiae certo cognitae, quae conin- 
gem ad vitam matrimonialem redderet prorsus et perpetuo modo 
inhabilem. 


c) Alteri parti consentienti imponebatur onus aut religionem 
ingrediendi aut saltem votum perpetuae continentiae emittendi (25), 
si propter provectiorem aetatem et absentiam suspicionis de incon- 


(22) Cfr. capita tit. de convers. coniugat. IIl, 32. et Commentat. in hunc tit. 

(23) Cap. 1, 13, 16, 17. X. De conv. coniug. Ill, 32.5 Schmalzgr. in cit. tit. 
n. 19, 21 sq.; Piat I. q. 62 sq. 

CEC NC. x XIDOQ2.; cap. 13, 15, 19. cif. tit. IIl, 32; cap. 21. 
eod. iunct. cap. 6. X. de divort. IV, 19.; Schmalzgr. tit, 32, n. 20.; Piat 1, q. 64. 

(25) Cap. 8. X. de conv. coniug.; Schmalzgr. l. c. n. 32.; Piat I. q. 63, 64. 

tinentia illud castitatis votum in saeculo emissum videretur suffi- 
ciens. Quare in praxi debebat, ex iurisprudentia, intervenire licentia 
S. Sedis, praesertim ad securius providendum coniugi relicto. 

C. Quae omnia nunc sunt mutata hoc sensu, quod in quolibet 
casu requiritur pontificia dispensatio pro uno coniuge dum adhuc 
vivit alter coniux. Quae dispensatio, interveniente gravi causa et 
peculiaribus circumstantiis, a S. Sede datur, cum agitur de utroque 
coniuge volente religionem ingredi, praescriptis tamen debitis cau- 
tionibus singulis casibus accommodatis. 


250. V. Qui obstringuntur vel obstricti fuerant viculo professionis 
religiosae. Quamdiu fuit permissus de licentia proprii Superioris 
transitus ad aliam religionem saltem arctiorem, actuale vinculum 
professionis religiosae non erat impedimentum, sed transigebatur 
inter Superiorem dantem licentiam transitus et alium Superiorem 
admittentem. At consequenter ad praescriptum can. 632, quo pro 
transitu requiritur licentia Apostolicae Sedis, vinculum professionis, 
quo quis actu adstringitur uni religioni, ex natura rei est impedi- 
mentum impediens validum ingressum in aliam religionem, quamdiu 
in illo canone non sit dispensatum. 

Quod attinet ad eos qui obstricti fuerunt et nunc ab illo vin- 
culo sunt soluti, comprehenduntur omnes quotquot in Ordine vel 
Congregatione religiosa etiam iuris dioecesani emiserunt vota pu- 
blica, a quibus quovis modo liberati fuerunt, sive dispensatione, 
sive dimissione, sive quia elapsum fuit tempus professionis tempo- 
raneae et vota non fuerunt renovata, sive agatur de ingressu in 
aliam religionem sive in eamdem v. gr. in diversam provinciam: 
non includuntur novitii, nec etiam ii, qui promissionem iuratam 
perseverantiae emiserunt in societate votis publicis carente tametsi 
ab auctoritate ecclesiastica approbata, talis namque promissio non 
venit nomine professionis religiosae quae vota publica includit (26). 


(26) Haec quoad substantiam partim severius partim mitius constituta 
fuerant a Pio X. decr. S. C. de Rel. « Ecclesia Christi » 7. Sept. 1909 (A. A. 
S. 1, 700), quod prohibuerat admissionem eorum, qui: 1) a collegiis etiam laicis 
ob inhonestos mores vel crimina expulsi fuissent; 2) qui a seminariis et col- 
legiis ecclesiasticis quacumque ratione dimissi fuissent; 3) qui sive ut professi 
sive ut novitii ab alio Ordine vel Congregatione dimissi fuissent; 4) qui iam 
admissi sive ut professi sive ut novitii in unam provinciam alicuius Ordinis 
vel Congregationis et ab ea dimissi, in eamdem vel in aliam eiusdem Or- 

251. VI. Hi quibus imminet poena ob grave delictum commissum, 
de quo accusati sunt vel accusari possunt. — Prima conditio, ut 
verificetur hoc impedimentum ea est, ut delictum vere sit commissum 
a candidato, nec sufficit falsa diffamatio aut accusatio aut iniusta 
damnatio; praeterea debet esse delictum grave. Ex tali delicto gravi 
vere admisso opus est ut iam accusatus sit is, qui religionis in- 
gressum petitet ideo ei immineat poena delicto gravi proportionata, 
quae est naturalis et ordinaria conclusio causae propter accusatio- 
nem pendentis, vel saltem ut accusari possit i. e. probabiliter seu 
verisimiliter seu cum spe quod accusatio admittatur. Hoc ultimum 
in genere evenit, si delictum tot sit notum personis ut in iudicio 
efficaciter probari possit. Per se quidem iuridica probatio haberi 
potest ex attestatione duorum testium omni exceptione maiorum: 
at scientia duorum testium non necessario est coniuncta cum pro- 
babilitate accusationis et consequentis inflictionis poenae, v. gr. si 
sunt personae graves et promittant se silentium  servaturos; quo 
casu, ubi Constitutiones non prohibeant, admitti postulans potest, 
ceteris paribus. 

Quaestio autem est de gravi delicto sive ecclesiastico, sive civili 
vel mixto, ideoque de poena, quae in alterutro foro immineat. Qui iam 
poenam expiavit aut in iudicio absolutus fuit, ex hac parte admitti 
non prohibetur. Quare iure Codicis impedimentum videtur statutum 
ad praecavendum periculum scandali inde orituri, si religiosus de 
gravi delicto damnetur praesertim in foro saeculari et ad arcendas 
molestias inde religioni impendentes. Inde novo hoc iure criminosis 
conversis iterum patet aditus ad religionem, ut ibi possint agere 
poenitentiam, Deo pro delictis satis facere, et suo exemplo pecca- 
tores ad conversionem allicere (27). 


dinis vel Congregationis provinciam recipi niterentur. Quod decretum pro te- 
ligiosis viris datum, 4. lan. 1910 ad religiones mulierum fuit extensum (A. A. 
S. II, 63). Cfr. quoque huius decr. declarationes in A. A. S. Il, 231. 

(27) Sixtum V. immutasse ius praecedens vel potius praxim praecedentem 
exinde patet, quod ante editam Sixti V. Constitutionem non erat criminosis 
poenitentibus praeclusus aditus in religionem. S. Romualdus, Camaldulensium 
institutor, prius fuerat homicida: ipse S. Gulielmus, Dux Aquitaniae, qui postea 
reformavit ordinem Eremitarum S. Augustini; S. Bernardus aliique Ordinum 
Supremi Moderatores, ut refert historia, publicos quoque latrones ad habitum 
receperunt; quod profecto non fecissent, si suo tempore extitisset illa prohi- 
bitio. Cfr. Passerini, De Statibus, Q. 189. arti. l, n. 34. sq., Piat, I. qu. 70. — 
Cfr. quae scite disserit D. Thomas Opusc. XVIII, cap. 5. « Contra pestiferam 

Hoc sensu mitigatus est rigor, quem induxerat Sixtus V. Const. 
« Cum de omnibus », qua certorum criminum reos, velut diffamatos 
circa homicidia, furta, latrocinia vel alia similia aut graviora, et ob 
illa crimina damnatos aut probabiliter damnandos, a religione exclu- 
debat, secundum modum ab ipso Sixto V. declaratum in alia 
Constitutione « Ad Romanum spectat » (28. Oct. 1588). Quibus 
Constitutionibus hoc temperamentum apposuerat Clemens VIII, 
Const. « Jn Suprema » ut invaliditas receptionis excluderetur (28). 


252. VII. Episcopus sive residentialis sive titularis, licet a Roin. 
Pontifice sit tantum designatus. Designatio habetur cum nominationis 
notificatio nomine Rom. Pontificis est facta, ideoque haud raro ante 
praeconizationem in Consistorio. luridica ratio impedimenti, secun- 
dum traditionem iuridicam desumptam ex canonibus spuriis relatis 
in Decreto Gratiani (cfr. cap. 2, X. de translat. I, I.), est spiritualis 
connubii vinculum quod contrahunt cum sua ecclesia, ad quod dis- 
solvendum per ingressum in religionem requiritur consensus eccle- 
siae per Rom. Pontificem praestitus. Quod etiam habetur in Episcopo 
titulari (29), qui suam quoque habet peculiarem ecclesiam, licet eam 
administrare non possit. Praeterea, secundum ea quae supra tradita 
sunt (cfr. n. 7), Episcopus ratione Episcopatus suscepti constitui- 
tur in statu perfectionis exercendae, ideoque minor est necessitas 
quaerendi alium statum perfectionis adquirendae in vita religiosa, 
per quam status mutationem in consideratione iuridica haberetur 
quidam quasi descensus ab altiori statu ad inferiorem. Quodsi ex 


doctrinam retrahentium homines a religionis ingressu ». — Satis autem ap- 
paret, ad illa instituta religiosa, quorum sodales incumbunt in exercitium sacri 
ministerii vel curae animarum non facile esse admittendos criminosos etiam 
conversos, nisi forte in statu laici seu conversi: adsunt alia instituta, quorum 
sodales ministeria sacra in proximos vix exercent praesertim extra proprium 
monasterium, qualia sunt plura instituta vitae monachalis. Sed de hac re solent 
etiam cavere Constitutiones. 

(28) Ctr. Piat l. c.: Passerini l. c. 

(29) Cfr. Andreucci, Hierarchia eccl. tract. I. De Episcopo titulari cap. 1. 
n. 7; cap. 2. X. de transl. l, 7; cap. 10, § 11. X. de renunt. l, 9; cap. 18. X. 
de regul. Ill. 31.; Schmalzgr. |. Ill. tit. 31, n. 24; Suarez tract. VII, 1. 6. cap. 8. 
n. l. sq.; Piat |. c. Si Suarez l. c. n. 7. cum aliis putavit professionem sine 
dispensatione tantum esse prohibitam, non irritam, id iam sustineri nequit in 
iure Codicis. Cfr. iam de iure praecedenti Wernz 1. lll. n. 625.; Vermeersch, 
De religiosis I. n. 144; Piat I. q. 71, 4°; Leuren P. ll. q. 809, 4; Passerini, De 
Statibus. 185, IV. 26, 189, VII, 6. 

iusta causa illa mutatio sit expetenda, provideri potest per renun- 
tiationem a Rom. Pontifice acceptatam, quod non ita raro accidit (30). 


253. VIII. Clerici, qui ex instituto Sanctae Sedis iureiurando te- 
nentur operam suam navare in bonum suae dioecesis vel missionum, 
pro eo tempore, quo iurisiurandi obligatio perdurat. 

Non est quaestio de generali obligatione clericorum serviendi 
suae dioecesi; sed de obligatione speciali, quae habeatur ex instituto 
Sanctae Sedis, et in praxi contrahitur per iuramentum emittendum, 
a clerico. Fundata videlicet sunt nonnulla collegia pro regionibus, 
in quibus penuria habebatur sacerdotum, ut delecti iuvenes in bo- 
nos sacerdotes eligerentur, qui deinde in animarum cura illis in 
regionibus impenderentur (31), ad quod ipsi sive in ordinatione sive 
stato tempore iuxta Collegii statuta a S. Sede probata iureiurando 
sese obligant. Pariter adsunt collegia (v. gr. scholae apostolicae) 
fundata pro subministrandis ministris sacris missionibus infidelium, 
in quibus admittuntur iuvenes, qui secundum probata statuta sese 
iuramento obligant ad exercendum sacrum ministerium in missione 
infidelium aut ad ingrediendam religionem quae illas missiones infi- 
delium habeat. De his institutis agitur in quibus probante S. Sede 
hoc iuramentum emittitur sive pro determinato annorum numero 
sive in perpetuum; quo iuramenti vinculo perseverante ex natura 
rei impeditur ingressus in religionem aut saltem in religionem de- 
terminatam, nisi dispensato iuramento. 

Quare non pertinet ad hoc impedimentum iuramentum quod ex 
iure communi praestat domiciliatus et non originarius ut obtineat 
Episcopum proprium pro ordinatione in loco sui domicilii (cfr. can. 
956); nec iuramentum quod ad tenorem can. 981 praestare debet 
ordinandus in ordine maiori et carens alio titulo congruae susten- 


(30) Inde patet, omnes causas canonicas ad renuntiationem admissas, suf- 
ficere ad permittendum religionis ingressum. lure Decretalium hae causae erant 
admissae: conscientia criminis, corporis debilitas, defectus scientiae necessa- 
riae qui facile auferri non possit, malitia plebis, scandalum populi quod nequeat 
aliter facile averti, irregularitas. Cfr. cap. 10. X. de renunt. l, 9; cap. 18. X. de 
regul. 111, 31.; Vernz- Vidal, De personis n. 327. 

(31) Alexander VII, const. « Cum circa » 20 lulii 1660 Urbanus VIII. const. 
« Sacrosantae » prid. id. April. 1631; const. « Ad uberes » 18. Maii 1638; De 
Martinis, luris Pontif. de P. F. p. 1. t. I. p. 128, 173; Honorante, Praxis Card. 
Urb. Vic. cap. XVII p. 172; Collect. S. C. P. F. n. 3560 1179.; Many, De sacr. 
ord. n. 145. 

tationis ut ordinetur titulo servitii dioecesani; nec iuramentum quod 
excardinandus ab una dioecesi debet praestare ut incardinetur in 
alia ex can. 117, § 3. 

Quod clericus in Seminario educatus sit sine propriis expensis, 
sed bonis Seminarii, non inducit hoc impedimentum: talia bona, si 
Seminarium est fundatum, praecise ad hoc pertinent ut sustententur 
et educentur pauperes candidati ad sacerdotium ; si in defectu fun- 
dationis colliguntur in supplementum eleemosynae fidelium aut obti- 
netur fundatio bursarum pro studiis ecclesiasticis, ab iis qui gratis 
aluntur in Seminario vel ex bursa ipsis applicata non idcirco con- 
trahitur iustitiae obligatio non  ingrediendi religionem, nisi in casu 
particulari certo constet, id quod non est praesumendum sed pro- 
bandum, pensionem eo praecise fine esse traditam ut alatur et 
educetur clericus saecularis (32). 

Substantiale et dirimens impedimentum haberi etiam potest 
ultra enumerata in Codice ex iure singulari contento in Constitutio- 
nibus, cui a Codice non derogatur (33). 


ll.- impedimenta licitae admissionis 


254. Illicite sed valide admittuntur (34): 

I. Clerici in sacris constituti inconsulto loci Ordinario aut eodem 
contradicente ex eo, quod eorum discessus in grave animarum detri- 
mentum cedat, quod aliter vitari minime possit. 


(32) Cfr. hac de re Benedictum XIV. const. « Ex quo dilectus» 14 lan. 
1741.; Nilles. De libertate clericor. religionem ingrediendi; Vermeersch, De re- 
ligiosis 1l, n. 21. 

(33) Generatim loquendo, ab impedimentis iure communi constitutis, quae 
de se S. Sedi quoad dispensationem sunt reservata, differunt quae ab ipsa re- 
ligione sunt Constituta, quia ut plurimum haec religionis auctoritati subiacent 
tametsi ab Ecclesia fuerint probata. Cfr. Normas a. 61. 

(34) Licet haec altera impedimentorum classis licitam dumtaxat admissio- 
nem impediat, fieri in nonnullis casibus poterit, ut etiam irritam reddant, si 
candidatus ea dolose reticeat, praesertim de ipsis expresse interrogatus; talis 
enim dolosa reticentia in re gravi inducit Superiorem ad admissionem, quam 
negaret impedimento cognito; censendus enim est Superior nolle agere contra 
iuris praescripta, quam negativam voluntatem satis per se manifestat, hoc ipso 
quod expressam faciat explorationem de talibus impedimentis. Matthaeus a 
Coronata n. 571; Vermeersch Epit. 1, 641. Id praesertim est asserendum si ali- 
quod ex praedictis impedimentis in Constitutionibus habetur ut substantiale. 

a) Formaliter expressum in lege prima vice occurrit hoc 
impedimentum. Pertinet autem ad solos clericos in sacris constitutos, 
non ad clericos inferiores, quibus implicite videtur dari permissio 
religionem, etiam inconsulto Ordinario, ingrediendi; sed notificatio 
ingressus sive proxime faciendi sive iam facti ex natura rei etiam 
quoad clericos minores est suadenda propter specialem subiectio- 
nem, qua clerici prae laicis subduntur Ordinario. 

In sacris constituti consulere debent Ordinarium, ei manifestando 
propositum religionis, non ut licentiam obtineant, quae generatim 
denegari non potest, sed ob summam convenientiam et ob reveren- 
tiam Episcopo debitam; esset enim magnum inconveniens, si quis 
inscio Episcopo dioecesim relinqueret etiam studio perfectionis. llla 
manifestatio proprii consilii, potest dici petitio licentiae in sensu 
lato, quae etsi non concessa idem valeat. Quodsi quis sit parochus 
aut alio beneficio auctus, evidenter ex natura rei non potest disce- 
dere, quin moneat Episcopum ut providere possit secundum diver- 
sam officii vel beneficii naturam. 

Quodsi non agitur de diaconis et subdiaconis, qui peculiare 
ministerium in dioecesi habere non solent, illicitus, non invalidus, 
est ingressus sacerdotis contradicente seu prohibente Episcopo, a 
quo licentia est postulanda: at Episcopus hac sola de causa con- 
tradicere legitime potest, si discessus talis sacerdotis in grave detri- 
mentum animarum cedat, quod aliter vitari non possit. 

b) Praecedenti iure liberum erat clericis religionem ingredi 
absque Episcopi beneplacito sive haberent beneficium sive eo carerent, 
salva naturali obligatione petendi licentiam Episcopi saltem in his 
qui animarum curam gererent (35). Quod ius declaratum fuerat 
extendi etiam ad ingressum in religionem in quo solum vota sim- 
plicia emitterentur (36). - 


255. IL. Aere alieno gravati, qui solvendo pares non sint (31). 
Hi obnoxii sunt actioni civili, qua in iudicio conveniri possunt a 


(35) Cfr. can. 1. C. 19, q. 1. iunct. Const. Benedicti XIV. « Ex quo dilectus » 
14. lan. 1747.; S. Thom. 2. 2. q. 189. a. 7 in corp.; Passerinus, De Statibus 189, 
VII, 7. sq.; Schmalzgrueber |. Ill, tit. 31, n. 33.; Suarez tr. VII, I. I. cap. 17, n. 
9, 17.; Bizzarri, Collect. n. 724.; Ferraris Bibl. v. Clericus VII, 21.; Piat I. q. 
72-14. 

(36) S. C. Ep. et Reg. apud Bizzarri 478. 

(37) Cfr. Sixt. V. Const. « Cum de omnibus » 26. Nov. 1586. iunct. Clem. 
VIII. Const. «In suprema » 2. Apr. 1602. 8 3., qui nullitatem professionis debitis 

creditoribus ad repetendum debitum ; quod sine gravibus religionis 
molestiis fieri non potest, quas a religione vult ius arcere ita simul 
consulens bono ipsius religionis, ne haec insimuletur quasi protegeret 
aliorum laesionem. Aliunde obligatio solvendi debita fundatur in iure 
naturali et consiliis evangelicis est praeferenda salvis limitationibus 
ex natura rei ab omnibus admissis, scl. si creditores in ingressum 
consentiant, nec ipse debitor in re vel in spe habeat, unde solvat 
debita, vel debita sint incerta, et restitutio pauperibus vel causae 
piae esset facienda. Nec debitor liberatur ab onere differendi ingres- 
sum, si brevi tempore et absque periculo animae suae ac alienae 
solvere potest. Quae obligatio differendi ingressum iuxta multos 
auctores urgeri non potuit, si nonnisi post longum tempus sit certa 
spes solvendi debita, et ex dilatione ingressus oriatur periculum 
animae. At generaliter dici nequit moraliter impossibile, quod certa 
spe post longum tempus fieri potest, nec seclusis specialibus casibus 
ex dilatione imminet extraordinarium animae periculum. Insuper 
ob statuta religiosorum ordinum et difficultates nostra aetate ex 
legibus civilibus timendas huiusmodi debitor vix inveniet benevolum 
receptorem (38). Causa debiti debet esse onerosa et debitor certus, 
nec praestat impedimentum liberalis promissio. Gravati non cen- 
sendi sunt qui vel amica compositione, vel certa et efficaci praes- 
criptione aut bonorum cessione ab omni creditorum vexatione certo 
immunes sint. Ab ingressu quoque non videntur prohiberi qui 
assensum creditorum obtinuit, si inde plenam securitatem in foro 
externo obtineat. Sed in singulis casibus probe perpendendum erit, 
utrum horum ingressus cum bona religionis fama componi possit (39). 


256. IIl. Reddendae rationi obnoxii, aut aliis saecularibus nego- 
tiis implicati, ex quibus lites et molestias religio timere possit. 
A. Respicitur in hoc impedimento ipsius religionis opprobium seu 


oneratorum a Sixto V. l. c. statutam sustulit, at prohibitionem illos recipiendi 
(cfr. quoque Clem. VII. Decreta generalia 19. Mart. 1603. § 20.) et poenas 
contra Superiores ordinum religiosorum hac in re praevaricantes omnino salvas 
esse voluit; Suarez l. c. lib. 5 capu ug Losqs Schmalzer. I6. 23935. 36. ; 
Piat |. c. q. 67.; Ferraris l. c. p. 63. sq.; Battandier 1. c. p. 56., ubi S. C. Ep. et 
Reg. 2. Mart. 1861. ad 12. rescripsit congregationi votorum simplicium: « luri 
communi repugnat admittere novitios, qui aere alieno gravantur eorumque debita 
ab instituto assumi ». 

(38) Suarez 1. c. n. 11 sq.; Schmalzgr. l. c.; Piat 1. c. 

(39) Vermeersch, Epitome 1, n. 635. 

infamia, Dei offensa et scandalum plurimorum, quae e talibus litibus 
vel similibus molestiis exoriri possent, si ii in religionem admit- 
terentur. 

Sunt obnoxii reddendae rationi qui aliquam habent rerum tem- 
poralium administrationem, vel eam habuerunt, sive agatur de 
publica sive agatur de privata administratione. Publici administratores 
sunt tributorum publicorum exactores, thesaurarii etc; ad privatam 
administrationem reducuntur munera tutoris, procuratoris, deposi- 
tarii, executoris testamenti etc. Tam ex publica quam ex privata 
administratione facile timeri possunt lites et molestiae, ideoque in 
hoc impedimento de utraque habenda est ratio; quod confirmatur 
ex formula generaliori in codice adhibita « aut aliis saecularibus 
negotiis implicati » (40). 

Periculum avertendum, quod est causa impedimenti, plerumque 
cessat: a) si patrimonium illius, qui ad ratiocinia obligatur, longe 
superat praestitae administrationis aestimationem; b) si praestita 
fuerit sufficiens et secura cautio, qua alii, tamquam fideiussores, 
in se susceperint obligationem reddendi ratiocinia pro religionis 
candidato. Quibus in casibus non videtur urgere obligatio in reli- 
gionem non admittendi ad ratiocinia obligatum. Generatim tanien 
pro quiete necessaria praesertim ad initium vitae religiosae et ad 
finem ad quem ordinatur novitiatus, praestabit, ut ante ingressum 
in religionem sua quisque negotia apte componat. 

B. lus praecedens. Praecesserat Codicem ius constitutum per 
Const. Sixti V « Cum de omnibus », quae a Clemente VIII Constitu- 
tione « /n suprema » quoad eam tantum partem revocata fuerat, 
quae illegitime ex hoc capite admissorum pofessionem invalidam 
declarabat (41). 


251. IV. Filii qui parentibus, idest patri vel matri, avo vel aviae, 
in gravi necessitate constitutis, opitulari debent, et parentes quorum 
opera sit ad liberos alendos vel educandos necessaria. Quo impedi- 
mento firmatur obligatio iuris naturalis, ex qua liberi parentibus 
egentibus succurrere debent et qua vicissim parentes, si liberi ipsorum 


(40) Ita iam iure praecedente sententia communis contra paucos: Cír. v. 
gr. Suarez tr. VII, l. V. cap. 7. n. 20; Reiffenstuel M, tit. 31, n. 72; Schmalzgr. 
eod. n. 25, 6.; Pírhing, eod. n. 130. 

(41) Cfr. Suarez tr. VII. 1. 5, cap. 7 n. 1 sq. 20 sq.; Schmalzgr. h. t. 31. 1. 
HI. n. 25; Piat 1. q. 69. 

educatione et ope indigeant, ipsis debent alimenta et educationem (42). 
Parentibus, quibus egentibus filii succurrere debent, accenset etiam 
avum et aviam. Quod impedimentum de se est temporaneum, dum 
durat illa naturalis obligatio, quae posthaberi non debet ad exe- 
quenda opera quae sunt meri consilii. 

Solet distingui triplex necessitas: communis quae solum ad 
parce et modeste vivendum adigit; gravis habetur necessitas, quando 
vita sustentari nequit sine magna difficultate, aut nisi cum magno 
dedecore vel notabiliter cadendo a proprio statu (43) ; extrema demum 
habetur illa necessitas, cum aliquem coniicit in tale vitae discrimen, 
ut, nisi ei subveniatur, moraliter certa est illius mors vel mortis 
periculum. Non est necessarium ut adsit extrema necessitas, sed 
gravis sufficit, ut verificetur impedimentum; communis vero gene- 
ratim non est attendenda cum detrimento tanti boni, quale est 
ingressus in religionem, nisi in defectu subventionis. brevi sit con- 
vertenda in extremam vel gravem. Quae obligatio succurrendi in 
filio aut respective in parente manet et religionis ingressum impedit, 
tametsi urgeret emissum votum ingrediendi religionem, quod obli- 
gare non potest ad actum naturali praecepto contrarium (44). 

Quodsi filius non habeat, nec sperare possit media, quibus indi- 
gentiae parentum subveniat, cum ad impossibile non teneatur, non 
est ipsi praecludendus aditus ad religionem (45). Pariter admitti 
possunt, si parentibus indigentibus aeque providere possint ac in 
saeculo manentes vel alii filii adsint qui sufficienter providere pos- 
sint et velint (46). Alius casus exceptus, quod filius in saeculo re- 
manendo grave periculum incurreret amittendae salutis aeternae, vel 
quod ab ipsis parentibus ad peccata gravia provocaretur (v. gr. filiam 
vellet pater aut mater prostituere) nec filius tale periculum vitare pos- 
set nisi per religionis ingressum (47), generatim erit casus valde rarus. 


(42) Cfr. can. 1. D. 30 = c. 16. Conc. Gangr. (343-381); Clemens VIII, De- 
creta gen. 18 Mart. 1603, § 22; Suarez tr. Vil, I. V. cap. 5. 6.; Schmalzgr. II. 
t. 31. n. 26, 40 sq.; Passerini, De Statibus 189, IV. 15.; Piat l. q. 58, 59; D. 
Thom. 2-2. q. 189. a. Vl; Vermeersch Epit. I. n. 637.; Biederlack-Führich n. 14. 

(43) Cfr. Suarez l. c. cap. 5. n. 2. sq. n. 13. 

(44) Suarez l. c. cap. 5. n. 15; Schmalzgr. |l. c.; Passerinus 189, VI, 16.; 
Piat 1. c. q. 58, 2°. 

(45) Schmalzgr. 1. c. n. 40.; Reiffenstuel Ii, 31, n. 77; Passerinus l. c. n. 10. 

(46) Suarez l. c. cap. 5. n. 6. 

(47) Ctr. Schmalzgr. |. c. n. 40, 3.; Passerinus l. c. n. 31. sq.; Suarez l. c. 
n. 26; Pilal 1E 

Si agatur de necessitate ordinis moralis vel spiritualis paren- 
tum, licet non constet de hac re versari impedimentum Codicis, 
cum tamen quoad substantiam in hoc impedimento respiciatur ipsum 
ius naturale, etiam necessitas illa ordinis moralis aliqua ratione 
dicenda est in canone comprehensa. At ad determinandam obliga- 
tionem filiorum multa sunt simul consideranda. Nam potest prove- 
nire ex pertinaci et plene voluntaria impietate, vel ex sola fragilitate: 
huius magis habenda ratio quam illius. Deinde pensandum est 
detrimentum filiorum in renuntiando vel nimis differendo ingressu 
in religionem. Tertio, attendenda aedificatio vel scandalum, quod 
praevideatur exoriturum ex ingressu. Tandem non est omittendum, 
quod in providentia supernaturali, quae regit oeconomiam divinae 
gratiae, facile sacrificium filiorum, eorum sancta vita in religione, 
ferventiores ipsorum preces, iuvamen spirituale parentibus indi- 
gentibus praestabunt efficacius quam ipsorum apud parentes prae- 
sentia, quae aliquo periculo certe non caret (48). 


298. V. Ad sacerdotium in religione destinati, a quo tamen remo- 
veantur irregularitate aliove canonico impedimento. 

Notae historicae: a) /llegitime geniti ex antiquo iure communi 
ab ingressu in religiosos Ordines non fuerunt exclusi, atque vel 
ipsa irregularitas ex defectu natalium iam in antiquis Decretalibus 
tollitur solemni professione religiosa in ordine ad sacros ordines us- 
que ad presbyteratum legitime suscipiendos (49). At Sixtus V. Const. 


(48) Cfr. Vermeersch |. c. in Epit. et De religiosis I. n. 146. 

De egressu e religione ob parentum necessitatem quaestio ad hunc locum 
non pertinet, tametsi sint quaestiones connexae. Generatim ea probatur sen- 
tentia: a) quod ante emissa vota, ideoque ante mutatum statum, nec vinculo 
cum religione adhuc contracto, egredi debeat novitius, nisi alio modo provi- 
dere possit extremae vel gravi parentum necessitati; b) post emissa vota, prius 
rogandus est Praelatus religiosus, ut possit, sine egressu, per modos licitos 
nec suae professioni repugnantes parentibus opitulari; quae facultas a Prae- 
lato non est deneganda. Si illa opitulatio non sit possibilis sine egressu e 
claustro (retentis votis sed dimisso si necesse sit habitu), tenetur egredi si 
agitur de extrema necessitate. In casu vero gravis dumtaxat necessitatis, multi 
negant obligationem egrediendi, praesertim si illa gravis necessitas filii pro- 
fessionem subsequatur; si professionem filii necessitas parentum antecedat 
adhuc a pluribus vindicatur libertas filii in religione manendi, aliis tamen con- 
tradicentibus. Cfr. Suarez tr. VII, 1. 6. cap. 9. n. 2. sq.; Piat 1. c. I. qu. 59. ubi 
late versatur haec quaestio; Biederlack-Führich n. 74. 

(49) Cap. 1. 18. X. de fil. presbyt. i. 17.; Piat i. c. I. q. 76, 1°; Biederlack- 
Führich. n. 15. 


29 CAPUT XII 


« Cum de omnibus » 26. Nov. 1587., cum illegitime nati non raro 
imitentur vitia parentum atque ob perversa motiva ad religionem 
confugiant, omnes ex incestu vel sacrilegio natos ab ipsa valida 
admissione et professione penitus reiecit. 

Alii illegitime nati ad novitiatum et professionem admitti pote- 
rant, si ex inquisitione legitime facta constabat merita personalia 
candidati et utilitatem religionis supplere defectum natalium, salva 
tamen etiam in his inhabilitate « ad gradus, honores et dignitates 
sui ordinis obtinendas » (50). 

At ipse Sixtus V. Const. « Ad Romanum » 21. Oct. 1588. iam 
declaravit legitimatos per subsequens matrimonium in sua prohibi- 
tione non comprehendi. Denique Gregorius XIV. Const. « Circum- 
specta » 15. Mart. 1591. ita moderatus est Constitutiones Sixti V., 
ut generatim quosvis illegitime procreatos ad habitum et professio- 
nem admitti posse decerneret sicuti ante Constitutiones Sixti V., 
sed salva lege scrutinii sive inquisitionis atque clausula, « dummodo 
tamen filius illegitimus in religione, in qua pater sive ante sive post 
nativitatem dicti filii professus fuerit, ipso patre vivente non admit- 
tatur ». Neque quidquam immutavit in Const. Sixti V. quoad inha- 
bilitatem illegitimorum ad honores, gradus, dignitates ordinis, nisi 
ipsi fuerint legitimati per subsequens matrimonium aut obtinuerint 
indultum apostolicum aut legitimam dispensationem a propriis Su- 
perioribus (Gener. vel Prov.) ad tramites privilegiorum apostolico- 
rum. Postea Clemens VIII. Const. « /n suprema » 2. Apr. 1602. 
expresse Const. Sixti V. quoad eam partem, per quam ob non serva- 
tam formam ibidem praescriptam et quoad alios casus, in quibus 
professio declaratur nulla, ad terminos iuris et sacrorum canonum 
reduxit; at poenas Sixti V. contra Superiores negligentes praeser- 
vavit neque clausulas limitantes vel facultates dispensandi Grego- 
rii XIV. sustulit (51). Quod erat ius commune ante Codicem; at quan- 
doque illegitime nati specialibus statutis ordinum religiosorum maiore 
cum severitate admitti prohibentur (52). 

b) Quaestio de aetate non amplius pertinet ad hunc locum, 
cum etiam ut impedimentum temporaneum, non amplius eius defec- 
tus recensetur inter irregularitates. 


(50) Bizzarri |. c. p. 895. sq.; cit const. Sixti V. S 3. n. 75. 

(51) Bizzarri p. 897; Thesaurus, De poenis v. Criminosi, v. illegitimi ; Piat l. c. 

(52) Ad Instituta votorum simplicium extensa fuerat in Normis a. 61 pro- 
hibitio recipiendi illegitimos rite non legitimatos. 

Ceterae irregularitates ex defectu, ex ipsa irregularitatis natura, 
arcebant ab ingressu in religionem, nisi fuissent dispensatae, si 
ageretur de religioso ad statum clericalem promovendo, non vero 
impediebant ingressum pro statu conversorum (53). 

c) Irregulares ex delicto censebantur inter criminosos, quibus 
prohibitus erat ingressus in religionem (54). Pontificiis vero Constitu- 
tionibus in nota allegatis non  derogabatur privilegiis Praelatis et 
Confessariis regularibus dispensandi in hisce irregularitatibus intra 
certos limites. 

Ius Codicis. Excludit a licita admissione eorum, qui ad sacer- 
dotium destinentur, si a recipiendis ordinibus arceantur vel ob irregu- 
laritatem (impedimentum perpetuum) vel ob simplex impedimentum 
(impedimentum temporaneum). 

Cum impedimenta iure Codicis non statuantur pro professione, 
sed pro admissione, prius auferenda est irregularitas vel impedi- 
mentum canonicum, antequam candidatus legitime in religionem 
admittatur. Quare Superior admittens non debet praevertere S. Sedis 
iudicium, praesumendo dispensationem obtentum iri, qua Superioris 
praesumptione non ligaretur libera voluntas S. Sedis in dispensa- 
tionibus concedendis vel negandis; quod praesertim habendum est 
prae oculis in illis irregularitatibus, quae non ita facile dispensantur. 

Prohibitio evidenter non tenet in illis irregularitatibus, quae 
per ingressum in religionem aut per solemnem professionem tollun- 
tur sive ex privilegio sive ex iure communi: v. gr. sanatio defectus 
natalium, quae ex can. 984 obtinetur in solemni professione efficit 
ut possit in novitiatum recipi is qui tali defectu laborat a quo ante 
ordinationem liberabitur. Etiam illa impedimenta, quae ante ordina- 
tionem cessabunt, ingressum non impediunt. Praeterea attendenda 
est facultas, quae Ordinariis ac proinde etiam Praelatis regularibus 
datur per canonem 990 S8 Il. cum effectibus enumeratis in canone 
991 & 3. 


259. VI. Orientales in latinis religionibus sine venia scripto data 
a S. Congregatione pro Ecclesia Orientali. Si quis legitime ritum 
mutavit, impedimento non tenetur. 


(53) Cfr. impedimentum ex defectu doctrinae in decr. « Cum ad Regularem » 
Clementis VIII. 

(54) Cfr. cit. Constit. Sixti V. « Cum de omnibus », et « Ad Romanum », et 
Clementis VIII « Zt suprema ». 

Praecesserat praescriptio S. C. de P. F. 1. Junii 1885. Leo 
vero XIII. cons. « Orientalium dignitas Ecclesiarum » 30 Nov. 1894, 
non absolute prohibuit, sed solum si non haberentur testimoniales 
litterae Ordinarii orientalis admittendi. Attamen litterae Card. Prae- 
fecti S. C. P. F. de die 15. Junii 1912 (A. A. S. IV, 534) prohibi- 
tionem urgebant, nisi haberetur dispensatio (55). 

Recentius vero per responsum Commissionis Codicis, de die 
10 Nov. 1925 ad VI (A. A. XVII, 582) declaratum est, licite sine 
speciali venia S. C. in religionibus latini ritus admitti posse orien- 
tales, qui, proprio ritu retento, praeparantur ad constituendas domus 
et provincias religiosas ritus orientalis (56). 


III. - Impedimentorum dispensatio. 


260. In omnibus impedimentis sive validam sive licitam admis- 
sionem excludentibus, dispensatio dari potest in quantum ex solo 
iure ecclesiastico proveniant. Quae dispensatio in impedimentis 
iuris communis de se est reservata S. Sedi; in his quae sunt propria 
alicuius Instituti religiosi ex Constitutionibus vel legibus illius insti- 
tuti eruendum est, a quo dispensari possint vel etiam utrum intra 
ipsum institutum nullus sit qui ea dispensare valeat. 

Invalide admissus certe novitiatum valide non peragit: si tamen 
vitium ob quod fuit invalida admissio auferri possit, non statim est 
expellendus, sed ablato impedimento v. gr. obtenta requisita aetate, 
vel impetrata dispensatione, vel praestito consensu libero qui ex 
metu vel dolo defuerat, in novitiatu retineri potest, sed verus vali- 
dusque novitiatus tunc incipiet, cum impedimentum cessavit, nisi 
aut separatim a dispensatione vel simul cum ipsa obtenta fuerit 
peracti illegitime novitiatus S. Sedis ratihabitio, facilius obtinenda 
si impedimentum ignoratum fuerat. 

Illicite admissi manere possunt in novitiatu, ut per se patet, 
cum ob impedimentum valore non careat; quodsi impedimentum ex 
se non cesset, sed permanens est, dispensationem sive ob ignoran- 
tiam sive ob malitiam non petitam tenentur petere, nisi ob dolum 
admissuni dimittantur. 


(55) Cfr. Vermeersch, Periodica VI, p. 243 sq. 
(56) Cfr. Vermeersch, Periodica XIV, 177, 184. 

Quodsi dolus in reticendo vel occultando impedimento interfuit, 
tametsi impedimentum non sit substantiale, nec causam dederit 
admissioni, certe parti deceptae seu Superiori religioso ius dat no- 
vitium dimittendi ; quod ius strictum non habetur generatim loquendo 
post professionem emissam, nisi Constitutiones aliud caveant. Multo 
minus habetur tale ius post professionem, si omnino inculpabiliter 
impedimentum mansit occultum (57). 


CAPUT XIII 


DE SUPERIORE AD ADMISSIONEM COMPETENTE (can. 543) 


261. Ex natura rei ingressus in aliquam societatem voluntariam, 
praeter voluntatem et petitionem ingredientis requirit. consensum 
eorum qui societati praesunt seu societatis Superiorum. Oportet 
ergo scire quisnam Superior sit competens ad admissionem. Hanc 
rem clare et perspicue declarat can. 543. vindicando ius admittendi 
ad novitiatum et etiam ad professionem religiosam sive tempora- 
neam sive perpetuam « Superioribus maioribus religionis cum suffra- 
gio Consilii seu Capituli, secundum peculiares cuiusque religionis 
Constitutiones » (1). 

Cum haec statuantur secundum peculiares cuiusque religionis 
Constitutiones, hae primo loco respiciendae sunt, ut sciatur: 1? qui- 
nam Superiores maiores in unaquaque religione polleant potestate 


(57) De implexa quaestione cfr. Piat I. q. 79, 83; Suarez tr. Vll, 1. 6. cap. 
5. m. 10, 1. 5. cap. 4. n. 18; tr. X, 1l. 2. cap. 3. n. 5.; Passerini, De Statibus 189, 
X; Pellizari, Manuale regularium 1. tr. 3. cap. 2. n. 31 sq.; Vermeersch, Epit. 
I. n. 641. et De religiosis l. n. 154. 

(1) Per se patet ius admittendi principaliter esse in Rom. Pontifice, qui 
tamen illo immediate uti non solet, sed proxime relinquit ipsi instituto religioso 
legitime approbato. Cfr. Suarez l. c. tract. VII. 1. 5. cap. 10. n. 1. sq.; Bouix 
l. c. t. I p. 155. sq.; Piat 1. c. 1, q. 48. sq. Cfr. de iure antiquo cap. 6. de regul. 
Ill. 14. in Sext., unde colligitur pro diversa consuetudine ius recipiendi novitios 
potuisse spectare vel ad solum Abbatem vel ad Abbatem ef conventum; Suarez 
I. c. n. 4. sq. Quamvis liberi in electione status vitae religiosae sint indepen- 
dentes a consensu parentum (cír. cap. 12. X. de regul. 111. 31.; Sc/umalzgr. eod. 
tit. n. 41), tamen S. Sedes omnino probat, si in praxi consensus parentum in- 
tercedat, sed prohibere solet, quominus ulla mentio fiat in Constitutionibus 
consensus parentum de admissione adolescentularum in instituto. Cfr. S. C. Ep. 
et Reg. 22. Febr. 1875. ad 2., 16. Iun. 1876. ad 7. 

admittendi: certe Superior Generalis illam ubique habebit; Superior 
Provincialis poterit habere aut illimitatam aut limitatam et semper 
dependentem a Superiori Generali, cum agatur de re praecipui mo- 
menti. ; 2? Ex Constitutionibus repeti debet utrum intervenire debeat 
Capitulum cum suo voto, an potius Consilium et formam interven- 
tus, utrum videlicet per suffragium deliberativum an consultivum 
tantum, vel solus Superior maior admittat praemisso examine reli- 
giosorum ad hoc deputatorum. Quare, praecisa magis determinata 
dispositione can. 575, 8 2., quoad admissionem ad novitiatum Su- 
perior maior debet procedere ad normam Constitutionum. 

lure praecedenti. a) quoad regulares ex citata Sixti V. const. 
« Cum de omnibus » § 5. novitiorum receptio debuit fieri in Capi- 
tulis Generalibus aut Provincialibus. Postea idem Pontifex, const. 
« Ad Romanum spectat» S 7. sq. permisit Provincialibus admis- 
sionem cum consilio trium Patrum ex antiquioribus; quae tempe- 
ratio fuit firmata a Gregorio XIV, const. « Circumspecta » et a Cle- 
mente VIII, const. « /n suprema ». Cui iuri communi admissa est de- 
rogatio per Regulam vel speciales Ordinis Constitutiones; b) quoad 
Congregationes iuris pontificii Const. « Conditae a Christo » c.2. n. 1, 
ius illud Superioribus religionis adscribit sine ulteriori determi- 
natione. Normae vero a. 63, 303 ius tribuunt moderatoribus gene- 
ralibus et ubi adsunt provinciae etiam provincialibus cum suis 
consiliariis; c) quoad Congregationes dioecesani iuris cit. C. Conditae 
ius illud cap. 1. n. 7. vindicabat Episcopis. 

Novum ius Codicis, etiam in Congregatione dioecesana facul- 
tatem admittendi, cum generatim de omni religione agat, tribuit 
religionis Superioribus internis, id quod magis est congruum natu- 
rae instituti religiosi; nullo autem loco Codex Ordinarium loci 
agnoscit tamquam Superiorem internum Congregationis dioecesanae. 
— [n monasteriis monialium admissio solet spectare ad ipsas mo- 
niales per secreta suffragia capitulariter data; quod idem est ac 
dicere quod pertinet ad Abbatissam cum suffragio deliberativo et 
secreto capituli: non pertinet ad Episcopum, penes quem tantum 
est ius explorandi voluntatem atque pro diverso exitu examinis 
concedendi vel negandi licentiam. Multo minus Episcopus moniales 
invitas cogere potest, ut novitiam a se designatam in institutum reli- 
giosum admittant. Puella, quae habet conditiones canonicas ad in- 
gressum in religionem, non potest ab Episcopo impediri, ne a Supe- 
riorissa Instituti, cui puella probatur, in Institutum etiam dioecesanum 

admittatur, si per explorationem constat de plena libertate petentis 
admissionem. 


Art. 1. — Informationes ad admissionem praeviae (can. 544-546). 


262. lus praecedens. I. Praevias informationes iam requisivit 
in regularibus Sixtus V. cit. const. « Cum de omnibus », et quidem 
ad valorem; at illis praetermissis, admissio et professio ex Clem. 
VIII. Const. « /n suprema » non amplius destituebantur valore, sed 
illicitae erant; atque Superiores negligentes incurrebant poenas a 
Sixto V. statutas nec postea sublatas (2). Cum Superiores regulares 
in capiendis informationibus decipi possint, Pius IX. per decretum 
S. C. super statu reg. « Rom. Pontifices » 25. lan. 1848. novum et 
universale publicavit decretum, vi cuius nemo in quacunque Virorum 
religione vel congregatione religiosa efiam votorum simplicium licite 
ad habitum admittatur absque festimonialibus litteris tum Ordinarii 
originis tum etiam Ordinarii loci, in quo postulans post expletum 
decimum quintum annum aetatis suae ultra annum moratus fuerit. 

Ordinarius debebat referre de postulantis natalibus, aetate, mo- 
ribus, vita, fama, educatione, scientia; an esset inquisitus, censura, 
irregularitate aliove canonico impedimento irretitus, aere alieno gra- 
vatus vel reddendae rationi alicuius administrationis obnoxius (3). 

Etiam violatio decreti Pii IX, inducebat gravissimas poenas 
privationis officiorum, vocis activae et passivae et inhabilitatis, 
quae omnes erant latae sententiae (4). Sed nec susceptio habitus 
nec subsequens professio irritabantur (5). 


H. Pro puellis in religione monialium solum urgebat praeceptum 
Tridentinum sess. XXV cap. 17, 18, de praemittenda exploratione 
per Episcopum vel ab eo deputatum. Quae exploratio ex const. 
« Conditae » Leonis XIII etiam applicanda fuit puellis ingredientibus 


(2) Cit. const. « In suprema » S 4.; Piat l. q. 82. 

(3) Cfr. cit. Const. apud Bizzarri p. 882. 

'(4) Bizzarri p. 890. Ut apparet ex Decr. « Regulari disciplinae » 25. lun. 1848. 
quae investiganda praecipiuntur reducuntur ad tria capita: a) de impedimentis; 
b) de idoneitate ad statum religiosum, seu de necessariis animi et corporis 
dotibus; c) de spiritu quo candidatus ducitur ad vitam religiosam. 

(5) Declar. 1. Maii 1851 ad 8 et 9. apud Bizzarri p. 892. Cfr. alias Decla- 
rationes apud Vermeersch, De relig. II. p. 108 sq. 119 sq. 

in congregationem votorum simplicium; in omnibus autem congre- 
gationibus etiam virorum Aormae art. 58 urgebant legem Pii IX de 
testimonialibus. 


Ill. Huc referenda sunt: Decretum « Ecclesia Christi » 7. Sept. 
1909 de quibusdam postulantibus non admittendis; eius extensio 
ad instituta mulierum facta per decr. « Sanctissimus » 15. Febr. 
1910; variae horum decretorum declarationes. Cfr. Vermeersch, Pe- 
riodica vol. V. vol. XIII p. 1. sq. (6). 


263. Ius Codicis. I. Documenta afferenda. In qualibet religione 
omnes adspirantes antequam admittantur afferre debent testimonium 
recepti baptismatis et confirmationis. (can. 544. S 1.) (7). 


264. Il. Litterae testimoniales: a) requiruntur. pro admissione 
virorum, et debent peti ab Ordinario originis et cuiuscunique loci, 
in quo post expletum 14 aetatis annum moratus sit ultra annum 
moraliter continuum is de cuius admissione agitur. Quae obligatio 
ita urgetur pro omnibus religionibus, ut privilegia omnia hac in re 
concessa revocentur (can. 544, S 2). b) Si agitur de clericis neces- 
sarium est festintonium ordinationis; sed litterae testimoniales non 
debent peti nisi ab illis Ordinariis, in quorum dioecesibus ultra 
annunr morati sint post ordinationem, nam de vita ante ordinationem 
acta iam debuerunt haberi testimoniales pro ipsa ordinatione (can. 
cit. S 4), salvo tamen sequenti praescripto; c) qui fuerunt in semi- 
nario vel collegio (8), aut in alius religionis postulatu vel novitiatu, 
praeter testimoniales litteras de quibus sub a), debent habere testi- 
moniales litteras pro diverso casu a rectore seminarii vel collegii, 


(6) Quae decreta in his quae non referuntur in Codice abrogata manent. 
Cin can 22 

(7) In. casu impossibilitatis vel nimiae difficultatis, unde induceretur nimia 
et damnosa aut nimis graviter onerosa dilatio ingressus, applicanda sunt ge- 
neralia iuris principia de legum humanarum obligatione. Cfr. Vermeersch, Epit. 
l. 633; Schäfer n. 225; Matthaeus a Cororata n. 574.; Bastien, Direttorio cano- 
nico n. 76. 

(8) Collegii nomine, cum canonis praescriptum desumptum sit ex declara- 
tione S. C. de Relig. 5. April. 1910 ad ll. et ad IV. merito plures interpretantur 
de solis illis collegiis, quae sint instituta quibus praeparantur clerici, religiosi et 
religiosae; quo sensu accepta merito adnumerantur inter seminaria, postulatum 
vel novitiatum, quae sunt instituta quae praeparant clericos vel religiosos. lta 
De Meester |l, 994. not. 5; Schäfer n. 225 c); Fanfani n. 182; Vermeersch Epit. 
l. n. 446. et in Periodica 1X, 6, 7.; Matthaeus a Coronata n. 514, e); Chelodi n. 266. 

audito Ordinario, aut a Superiore maiore religionis (cit. can. 8 3) (9). 
d) quodsi agatur de admittendo in aliqua religione sodali religioso, 
qui ad illam ex alia religione transit, cum iure Codicis ille tran- 
situs sine indulto apostolico fieri nequeat (can. 632), non aliae requi- 
runtur testimoniales litterae, nisi dumtaxat Superioris maioris illius 
religionis a qua fit transitus (cit. can. S 5). 

Qua ratione dandae. Litterae testimoniales sunt dandae gra- 
fis (10); sunt autem dandae non ipsis adspirantibus sed Superioribus ; 
quamvis nihil vetet, quominus earum petitio fiat ab ipso religionis 
candidato; quae petitio tamen ipsius candidati iuridica non est ita 
ut obliget ad testimoniales dandas, sed ea sola est petitio iuridica 
illam obligationem importans quae fit a Superiore religioso sc. a 
Superiore maiore vel a Superiore domus novitiatus. Dandae vel 
mittendae sunt clausae et sigillo munitae intra trimestre spatium 
ab earum requisitione. Rectores collegiorum et Superiores religionum 
pro suis alumnis debent testimonia data iuramento confirmare (can. 
545, § 1) (11). 

Quid continere debeant, Exponere debent quid sciant de adspi- 
rantis natalibus, moribus, ingenio, vita, fama, conditione, scientia ; 
sitne inquisitus, aliqua censura, irregularitate aut canonico impedi- 
mento irretitus; num propria familia eius auxilio indigeat; qua de 
causa dìmissi sint aut sponte discesserint, si de iis agatur, qui in 


(9) Vermeersch 1. c. n. 649 refert responsum Commissionis Codicis die 
28 lul. 1918 datum Fratribus scholarum christianarum, quod pro alumnis sui 
minoris noviciatus litterae testimoniales ab Ordinario loci non sint requirendae 
pro tempore quod in ista domo vixerint ; addit idem ius traduci posse ad scholas 
apostolicas. 

(10) Cum posito praecepto de gratuita litterarum testimonialium traditione 
et non agatur de favore concedendo sed de imposita obligatione intuitu boni 
publici, ad officium Ordinarii loci pertinet illa gratuita attestatio. Quare de 
praestationibus forte contra ius exactis iudicandum erit secundum generalia 
iuris naturalis principia de obligatione restituendi, quod sine iuris titulo exac- 
tum fuerit. 

(11) S. C. de Rel. insistit in eo quod testimonia sint iurata; quare 21. Nov. 
1919 ad quaesitum, quid esset agendum, si Superior Religiosus aut Rector Col- 
legii aut Seminarii renueret iuramento firmare, respondit: « Praescriptum ca- 
nonum esse servandum, et Ordinarius, si agatur de Institutis iuris dioecesani 
aut laicalibus, sive Collegiis aut Seminariis; vel Supremus Moderator in Insti- 
tutis clericalibus aut in Ordinibus Regularibus, contra tales Superiores re- 
nuentes procedant,eos cogendo etiam per poenas, usque ad privationem officii. 
Quodsi nihilominus litterae iuratae haberi non possint, res deferatur ad S 
Congregationem » (A. A. S. XII, 17). 

seminario, collegio vel religionis postulatu aut novitiatu fuerint 
(can. 545, § 4). 

Obligatio secreti urgetur circa notitias habitas et personas quae 
illas informationes praebuerunt. Quae obligatio in plerisque casibus 
erit obligatio iuris naturalis, cum moralibus sequelis ex talis obli- 
gationis violatione resultantibus. 

Casus impossibilitatis. impossibilitas potest provenire: a) ex eo 
quod qui litteras testimoniales tenetur dare iudicet ob graves ra- 
tiones non posse ad ea respondere, de quibus in litteris testimo- 
nium dare debet; tunc intra idem tempus causae Apostolicae Sedi 
exponendae sunt; b) potest provenire ex eo quod adspirantem satis 
cognitum non habeat: tunc hoc ipsum Superiori requirenti testimo- 
nia responderi debet; Superior vero tenetur supplere defectum per 
aliam accuratam investigationem et fide dignam relationem. Quodsi 
Ordinarius nihil respondeat, Superior requirens de non accepta re- 
sponsione Sanctam Sedem certiorem reddere debet (can. 545, S8 2, 3). 
Facile in hac re sive ob negligentiam sive ob malitiam poterit inter- 
venire violatio illius libertatis, qua a Deo vocatus gaudet respon- 
dendi divinae vocationi. 

Demum ius admonet Superiores, quod praeter testimonia a iure 
requisita possunt alia quoque exigere, quae ipsis ad plene cogno- 
scendos adspirantes necessaria aut opportuna videantur (can. 544, S 6.). 


265. Pro religionibus mulierum praescribitur ne recipiantur, nisi 
praemissis accuratis investigationibus circa adspirantium indolem et 
mores (can. 544, & 7); illis autem etiam est applicandum quod su- 
pra de viris dictum est sub c). Insuper prae oculis habendum quod 
can. 552 praescribitur relate ad explorationem ab Ordinario loci per 
se vel per deputatum sacerdotem peragendam. Insuper adest quae- 
stio de dote. 


Art. 2. — De religiosarum dote. 


266. Licet tamquam manifeste simoniaca ut penitus reprobata 
habenda sit quaevis pactio, qua pro sola admissione in religionem 
concedenda exigatur pecunia sive pretium temporale (12), occasione 


(12) Cfr. c. 3. C. I. q. 2. = c. 7. Conc. Melphit. (a. 1089); dict. Gratiani 
ante C. i. q. 3.; cap. 8, 19, 25, 30, 40, X. de simon. V, 3; cap. 2. X. de stat. 

tamen ingressus iamdiu potuit et debuit postulari dos (13) in subsi- 
dium sustentationis et expensarum primum a monialibus, deinde 
vero idem obtinuit in omnibus familiis religiosis mulierum, quibus 
ius de monialibus conditum extensum fuit. 


267. Dos, ex iure Codicis, praecedenti iurisprudentia iam prae- 
formato, est certa summa pecuniae aut bonorum, quorum reditus 
inserviant pro religiosae sustentatione. Potest autem consistere vel 
in numerata pecunia fructuose collocanda, vel in obligationibus, 
actionibus aliisve titulis, vel in censu, praedio rustico vel urbano. 
Praedia tamen implexam habent administrationem, quae de regula 
generali minus convenit institutis religiosis in ordine ad finem prop- 
ter quem affertur dos et in ordine ad obligationes circa ipsam dotem 
impositas (14). 


mon. VII, 35; cap. 1. de simon. in Extravg. com.; Pii IX Const. « Apost. Sed. » 
(de reis simoniae realis ob ingress. in religion.); Suarez tract. lll. 1. 4. cap. 17, 
tract. VIL, I. 5, cap. 9. n. 15 sq.; Schmalzgr. 1. V, t. 3. n. 193 sq.; Piat 1. q. 95. 
Hollweck, D. Kirch. Strafges. p. 181, sq., 187 sq.; Kober D. Suspens. p. 357 sq., 
ubi optimo sobrioque iudicio historiam dotis monialium exponit et ab extremis 
sententiis recedit. Dotes enim contra evidentes abusus iam saeculo decimo 
quinto grassantes fuerunt introductae atque S. Carolum Borromaeum a. 1565 
primum habuerunt auctorem, cuius decreta tandem vel ipsae SS. CC. am- 
plexae sunt. 

(13) Cfr. cap. 19. Conc. Nicaen. ll. (a. 787); S. C. C. 18, Sept. 1683, 26 
Nov. 1650 in ed. Richter Conc. Trid. p. 417 sq. n. 5, 6.; Suarez tr. lll, I. 4, cap. 
17, n. 6. sq.; Benedictus XIV, De syn. dioec. l. XI, cap. 6. n. 1. sq. 7, 8.; Fer- 
raris v. Moniales art. 2. n. 18 sq.; Piat I. q. 95, 96. S. C. Ep. et Reg., ut patet 
ex frequentibus animadversionibus in Constitutiones novarum congregationum, 
in his quoque, ad procurandam et conservandam dotationem domorum novi 
instituti, statuit esse exigendas moderatas et aequales dotes a singulis postu- 
lantibus; at simul kaud difficulter in casibus particularibus concedebat dispen- 
sationem, ne forte magis dignae et idoneae excluderentur; et in casu volun- 
tarii egressus vel legitimae dimissionis ex instituto integram restitutionem 
dotis iubebat, exceptis fructibus iam perceptis, qui in favorem instituti cedere 
debebant. Bizzarri in Indice v. Dos; Analect. iuris Pontif. IV, 1525; XXII, 750. 
Erat praeformatio iuris, quod postea transiit ad Normas eiusdem S. a art. 91 sq. 

(14) Cfr. Ferreres Las Religiosas n. 405, IV, ubi dicit dotes debere con- 
stitui in numerata pecunia, non in praediis aut censibus, licet nonnumquam in 
hac re dispensetur. Certe satis communiter hoc dicebatur cum respectu ad do- 
tem monialium: Cfr. Ferraris v. Moniales Il, 19; Pellizarius, Monial. HI, 60; 
Tamburini, De iure Abbatiss. IV, 5, VH, 2.; Lezand, Dos monialium, 5.5; Analect. 
iuris Pontif. IV, 1529, n. 15. sq.; Piat l. q. 96. Iure Codicis hic modus consti- 
tuendi dotem certe non praescribitur expresse. Quodsi dos can. 549, post 
primam religiosae professionem, collocari iubetur in tutis, licitis ac fructiferis 
nominibus, videtur illa nomina iam pro dote recipi posse; quibus nominibus 

Quodsi ex dote obtinetur ut singulae religiosae aliquid reli- 
gioni inferant, unde haberi possit ex toto vel ex parte religiosae 
sustentatio, etiam illum habent scopum, ut monasterium ipsum et 
etiam aliae domus religiosae obtineant et conservent congruam 
quamdam et honestam dotationem, ut sodales religiosae, ab illa 
sollicitudine congruae habendae sustentationis liberae aut saltem 
non nimis anxiae, liberius et quietius vacare possint propriae per- 
fectioni et operibus instituti, habita ratione discriminis inter mo- 
niales vitae contemplativae deditas et alias religiosas (15). 

Evidentem habet analogiam cum matrimonio, in quo dotis no- 
mine designantur bona ab uxore vel ab alio pro ipsa tradita ma- 
rito ad sustinenda onera matrimonii. Atque ex hac eadem analogia 
numquam quaestio fuit de dote afferenda a viro in monasterium vel 
institutum religiosum ingrediente, licet agnosceretur a monasterio 
paupere aliquid posse exigi pro ingredientis sustentatione (16). 


268. A quibus dos est afferenda. (can. 547, 8 1, 3). lure 
Codicis, sine distinctione inter monasteria paupera et opulenta, 
omnes moniales afferre debent dotem; ceteris sororibus obligatio 


certe accenseri possunt census, nec apparet cur non sint aequiparanda praedia 
(v. gr. urbana), cuius fructus sint facilis et securae perceptionis. Si nonnum- 
quam data est dispensatio (Bizzarri, 432, 468), haud raro dispensationes dantur, 
quae stricte non sunt necesSariae. lllud autem hodie caute curandum est, sive 
agatur de dote constituenda seu tradenda, sive de ea post traditionem collo- 
canda, ne ita constituatur vel collocetur, ut periculum incurratur illam amit- 
tendi; quae pericula in dies multiplicantur. 

(15) Cfr. S. Thom. 2. 2, q. 100, art. 3. ad 4; Schmalzgr. (V, 3) in n. 134; 
Reiffenstuel, eod. n. 163.; Suarez, tr. lil. 1. IV, cap. 17, n. 16 sq.; Pirhing (V, 3) 
n. 59. Idem dicebatur de petenda sustentatione pro tempore novitiatus; attamen 
S. C. E. et R. 30 Mart. 1838, ad l, tolerandam non esse consuetudinem, vi cuius 
Fratres Minores Observantes exigebant pensionem pro novitiorum sustentatione, 
apud Bizzarri, p. 85 sq. 

(16) Evidens est discrimen inter moniales et sorores Congregationis reli- 
giosae. Moniales generatim vitae contemplativae sunt deditae non externis 
operibus; et inde, si non habeant in monasterio, difficulter sibi comparare pos- 
sunt quo vivant, et contra eorum institutum esset, si necessitate compulsae exire 
e monasterio deberent, ut aut emendicando aut per laborem aliquid acqui- 
rerent; ceterarum sororum instituto plerumque non repugnat, ut aut eleemo- 
synando aut per varios labores, diversaque opera necessaria ad vitam sibi 
procurent. 

Ceterum introductioni dotis non parum contulerunt abusus, qui ex requi- 
sita gratuita receptione introducti fuerunt, cum non raro parentes filias ad in- 
gressum in religionem cogerent, quo familiae patrimonium inter pauciora 
membra familiae liberius distribueretur. 

iure communi Codicis non imponitur, sed ad Constitutiones remit- 
titur. Ergo per se in Institutis votorum simplicium maxima in 
hac re varietas esse potest, nec in ius commune impingunt Consti- 
tutiones quae aut nullam exigant dotem aut a solis sororibus quae 
choro addicuntur, aut permittunt Superiorissae dotem reapse exa- 
ctam imminuere in casibus peculiaribus, aut posse suppleri statuunt 
per diploma determinatae habilitatis aut per habilitatem ipsam v. g. 
ad docendum, ad pulsandum organum etc. secundum diversas ne- 
cessitates instituti (17). Quoniam autem Constitutiones sunt subiicien- 
dae examini S. Congregationis, haec vix umquam admittet, quod 
Constitutiones non praescribant saltem minimam quamdam dotem. 
Qua in re S. Congregatio ex praxi hodierna non solum respicit ad il- 
lum finem ut monasterium vel Institutum sufficientibus sint instructum 
reditibus, sed vult etiam consulere honestae sustentationi monialis 
vel sororis, si utcumque e monasterio vel Instituto egrediatur. Cui 
criterio respondet decisio eiusdem S. C. (2. Mar. 1924), quod non 
liat satis canoni 643 per solam restitutionem dotis exiguae, non 
pertinentis ad rationabilem subsidii caritativi aestimationem, nisi 
suppleatur et compleatur ea quantitate, qua soror egressa modo 
tuto et convenienti domum redire et per aliquod tempus vivere 
possit. (A. A. S. XVI, 165). 

Illud autem tenendum, quod sive iure communi sive ex Con- 
stitutionibus dos sit afferenda, dispensatio seu condonatio sive ex 
toto sive ex parte fieri nequit sine indulto S. Sedis in religionibus 
iuris pontificii, sine venia Ordinarii loci in religione iuris dioecesani 
(can. 547, S 4). 

Cum canon de dote non reprobet contrarias consuetudines, ad 
normam can. 5 quae sint centenariae et immemorabiles servari adhuc 
possunt v. g. quod admittantur sine dote conversae; quod admit- 
tatur sine dote alia religiosa, si prius in hunc finem alia attulerit 
duplicem dotem. Multo magis permissum est, quod ex voluntate 
ingredientis cum dote superante taxationem, excessus destinetur 
constituendis dotibus pro candidatis, quae eam afferre non possunt. 
Etiam non videtur reprobatum quod ita a pio fundatore sint fun- 


(17) Pro Congregationibus Sororum Normae art. 91. praescribebant: « Quod- 
libet Institutum Sororum praefigere debet dotem solvendam, aequalem pro so- 
roribus chori; et etiam pro sororibus conversis dotem quidem minorem, sed 
pro earum singulis aequalem ». 

datae dotes, quae mortuis religiosis, quae illis fruebantur, non in- 
corporentur bonis monasterii, sed aliis novis candidatis pauperibus 
inservire debeant (18). 

Taxatío dotis seu determinatio quantitatis relinquitur Constitu- 
tionibus vel legitimae consuetudini (can. 547, § 1). 


269. Dotis tradilio, conservatio, administratio. Ubi de monialibus 
agitur, dos monasterio tradi debet ante susceptionem habitus, aut 
saltem eius traditio tuta reddenda est forma iure civili valida (can. 
547, § 2). Per se hoc non est praescriptum de aliis sororibus, sed 
facile ipsis eadem praescriptio est applicanda: semper autem tradi 
debet ante primam professionem temporaneam, ut facile colligitur 
ex can. 549. 

Conservatio dotis traditae ita rigorose praescribitur, ut nullo in 
casu ante obitum religiosae impendi possit nequidem ad aedifican- 
dam vel restaurandam aut amplificandam domum, ecclesiam vel 
oratorium aut ad extinguendum aes alienum (can. 549), et speciali 
ratione commissa est vigilantiae Ordinariorum, qui, praesertim in 


(18) Sed in hoc casu, ut optime animadvertit Ferreres, l. c. ne reliquae reli- 
giosae post primam practice admittantur indotatae, quo iuri communi dero- 
garetur, opus est ut capitale ad illam fundationem tales det reditus quae 
duplicem aequent dotem, ita ut occurrente morte dotatae dimidia pars incor- 
poretur bonis monasterii, alia dimidia inserviet pro dote novae religiosae. 
Secus fundatio ita intelligenda erit, ut dotes non continuo modo dentur; sed 
quando adsint reditus aequantes dotem, postquam demortuae assignata dos 
fuerit incorporata bonis monasterii. 

Quodsi dos fundata sit in favorem monasterii et religiosa fuit recepta sire 
dote, cum applicatione dotis fundatae in eius favorem factae, haec religiosae 
discedenti non est restituenda. Talis enim fundatio, unice ex intentione funda- 
toris destinata est religiosae alendae, directe tamen in favorem monasterii, 
quae illam debet alere, ex quo titulo percipitur dos: at numquam fuit intentio 
fundatoris, nisi id expressum fuerit, ut dos ita fundata et determinatae reli- 
giosae ingredienti applicata, fieret proprietas novitiae aut professae. Dum Codex 
obligat ad dotem religiosae discedenti restituendam, hoc ipsum verbum resti- 
tuere, supponit dotem a religiosa ingrediente esse donatam monasterio; at in 
hypothesi nihil donavit quod restitui possit. Duo certe in tuto poni debent, ut 
et religio, praesertim monialium, habeat ex dote, unde religiosam sustentet, et 
ut religiosa discedens non versetur in gravi necessitati; at huic alteri neces- 
sitati alia ratione providet Codex per can. 643, S 2. et religiosa, quae non 
attulit dotem, sed dos ipsi ex fundatione applicata fuit, vere sine dote (i. e. 
propria) recepta fuit. Bastien, Direct. Can. n. 100, 3; Creusen, Religieux et Re- 
ligieuses n. 152, 3; Nouv. Rev. Theol. 1924, 427. Cui sententiae, evidenter favet 
respons. S. C. de Relig. in A. A. S. XVI, 165. 

sacra visitatione de dotium conservatione rationem exigere possunt 
et debent (can. 550, § 2) (19). 

Administratio dotis commissa est monasterio vel Superiorissae 
Generali aut Provinciali (can. 550, § 2); et primus actus adminis- 
trationis est eius frugifera collocatio, pro qua Antistita debet saltem 
audire suum Consilium, obtinere consensum Ordinarii loci et Supe- 
rioris regularis, si domus ab hoc dependeat (can. 549). 


210. Restitutio dotis fieri debet religiosae professae sive voto- 
rum solemnium sive simplicium quavis de causa a religione disce- 
denti; reddenda autem est integra sine fructibus iam maturis 
(can. 551, 8 1). Maturi fructus intelligi debent non per oppositio- 
nem ad fructus pendentes seu non collectos, sed debet intelligi in 
sensu proprio de fructibus, qui momento discessus religiosae apti 
sunt ut colligantur et ad usum destinentur. Vicissim si agitur de 
fructibus civilibus vel reditibus nominum seu titulorum, hi respon- 
dent praecise ratae parti temporis, tametsi non accipiantur seu sol- 
vantur nisi certis anni temporibus v. gr. singulis annis, vel bis aut 
quater in anno: quare religio retinere potest reditus seu fructus 
respondentes tempori, quo religiosa mansit in monasterio seu insti- 
tuto, relictis religiosae discedenti illis qui respondent tempori subse- 
quenti:discessum (20). 

Si religiosa professa ad aliam religionem ex apostolico indulto 
transierit, emissa nova professione, dos alteri religioni debetur. Per- 
durante novitiatu, quem in nova religione iterum peragere debet 
(can. 633, § 1), fructus dotis novae religioni sunt tradendi (can. 570, 
S 1), nisi forte nova religio nullam pro novitiatu pensionem exigat. 
Si transitus fiat ab uno monasterio ad aliud eiusdem religionis (quo 
casu nec novus novitiatus peragendus, nec nova professio emittenda, 
can. 633, § 3), dos iam a die transitus novo monasterio debetur 
(can. 551, § 2) (21). 


(19) Dote irrovocabiliter monasterio seu instituto acquisita, libere potest 
incorporari communibus bonis monasterii vel instituti, nec ullo amplius vin- 
culo subest, et potest libere impendi sicut alia bona ad monasterium vel in- 
stitum pertinentia, quae ex speciali titulo non sint vinculata. 

(20) Cfr. Vermeersch, Epitome, ]. n. 652. Paulo aliter Matthaeus a Coronata 
l. c. n. 577, 5°. Sed fructus civiles dicuntur percipi singulis diebus et dividuntur 
pro rata temporis cfr. De Luca, de Benefic. disc. 84. n. 4.; disc. 100, n. 21; de 
Pension. disc. 28, n. 6 

(21) Haec ultima ratio dabatur a canonistis classicis ad legitimandam dotis 
exactionem ex usu introductam; quae ratio evidenter importabat adquisitionem 

211. Dominium dotis. Dos irrevocabiliter non acquiritur monas- 
terio aut instituto religioso, nisi per obitum religiosae; quo interve- 
niente transit dotis dominium, vei melius dos bonis monasterii aut 
instituti incorporatur, tametsi religiosa solam emisisset professionem 
temporaneam (can. 548). In Congregationibus, sive ex Constitutio- 
nibus sive ex probato usu erit eruendum, utrum dos incorporetur 
bonis determinatae domus, vel potius bonis provinciae aut totius 
religionis. 

Sed ante obitum religiosae, dotis ad normam iuris iam traditae 
dominium penes quod subiectum erat? Codex non declarat, sed ex 
Codicis praescriptis est inferendum. Iam canonum coordinatio exi- 
git, ut dicatur, dominium dotis traditae adquiri a monasterio vel 


dominii dotis per monialis solemnem professionem. cfr. v. gr. Schmalzgr. libr. 
V. tit. 3, n. 196. 

Cum de iure Codicis nulla possit esse quaestio, dubium exurgere potest, 
de causa pendente seu de transitu praecedentis iuris ad novissimum hodie 
vigens, et fit practica in hac specie facti, quod Monialis professionem solemnem 
ante Codicem emiserit et post Codicem transeat in aliud Monasterium vel re- 
ligionem. Practice res ipsa non videtur offerre difficultatem; nam cum hic 
transitus fieri nequeat sine auctoritate Apostolicae Sedis, S. Congr. non dabit 
profecto licentiam transitus, nisi obligando ad servandum can. 635, S8 2, ad 
quem provocat can. 635, 2%. Theoretica tamen manet quaestio, si S. Congr. 
velit procedere per decisionem ex stricto iure datam, si facto transito, mona- 
sterium ad quod reclamet dotem, et monasterium a quo recusat traditionem. 
Nam certe de iure praecedenti, moniali post a. novitiatus professionem so- 
lemnem emittente, et per talem professionem inhabilem redditam ad quodvis 
dominium, dos irrevocabiliter acquirebatur monasterio eiusque bonis incorpo- 
rabatur, perinde ac quaelibet alia bona, quae non fuerint renuntiata, aut quae 
postea legitimo titulo ad religiosam professam devolverentur, in cuius iura 
omnia succedebat monasterium. Porro expressa praescriptio can. 635, 2°, quae 
ex bonis monasterio a quo iam acquisitis, excipit dotem, non continebatur in 
iure praecedenti, ideoque monasterio non acquirebatur dominium dotis cum 
conditione resolutoria. Quod non erat praescriptum expressa lege, nec erat 
inductum ex praxi et consuetudine, unde ius petendi ab ingressuris dotem erat 
primitus introductum, nec iurisprudentia aut doctrina agnovit ius secum affe- 
rendi dotem moniali in aliud monasterium saltem voluntarie transeunti et sine 
culpa monasterii a quo. Cfr. D' Ambrosio in « Apollinaris » vol. 1. 208 et iuris 
prudentiam et doctrinam ibique citatam ex Bizzarri p. 647, nominatim causam 
« Neapolitanam » ex Pignatelli, Consult. 432. tom. 1, § 8, et caus. « Baren. seu 
Tranen.», in qua Monasterium a quo, ex titulo caritatis vel aequitatis iussum 
est aliquid praestare pro monialis discedentis sustentatione in novo Monasterio, 
dum aliter providere sibi non poterat pro nova dote sibi constituenda. Quae 
obligatio administrative imposita probat strictum ius Monasterii a quo reti- 
€ dotem, quae per solemnem professionem bonis Monasterii incorporata 
uerat. 

instituto religioso ; adquiri autem cum conditione resolutoria pro 
casu cuiusvis discessus a religione, quam conditionem ius ipsum 
implicite adnectit traditioni et acceptioni. Per hanc doctrinam fit 
satis fini dotis completo: nam consulitur saltem partialiter susten- 
tationi religiosae ingredientis, consulitur religiosae egredienti quae 
ex dote restituta potest per aliquod tempus honeste vivere donec 
alio convenienti modo sibi in nova vita provideat; providetur de- 
nique monasteriorum seu institutorum stabilitati oeconomicae, quae 
sine subsidio dotium per obitum religiosarum paulatim patrimo- 
nium augentium facile propter ingruentes necessitates et inopinatos 
casus ad inopiam redigerentur. Dominium monasterio vel religio- 
ni (22) acquiri postulat verbum traditio, quae debet fieri forma 
iure civili valida, quae nonnisi ad dominium referri possunt; idem 
dicendum de obligatione imposita Antistitae dotem fructuose collo- 
candi et de prohibita alienatione etiam ad fines pios et necessa- 
rios; ipsa irrevocabilitas dominii per obitum religiosae supponit iam 
ante acquisitum verum dominium, quod tamen est.evidenter ob- 
noxium clausulae seu conditioni resolutoriae quae per obitum reli- 
giosae cessat (23). 


212. Scholion I. Licet iure antiquo liceret, ex satis communi 
doctrina, saltem virorum monasterio pauperi (24) aliquid ad modum 
dotis exigere pro ingredientis sustentatione, Codex de hac re pror- 
sus silet, nec sub nomine dotis aut alio aequivalenti quidquam 
statuit pro viris in religionem ingredientibus. At expresse providet 
de tempore postulatus et novitiatus indiscriminatim pro omnibus 
religionibus in can. 570, 8 1., ubi ponit regulam « nihil pro im- 
pensis postulatus et novitiatus exigi potest » ; sed addit exceptiones, 


(22) Si monasterium aut religio est incapax dominii, hoc devolvitur ad 
S5 Sedem. 

(23) Cfr. Vermeersch l. c. n. 653; D'Ambrosio in « Apollinaris » vol. l. p. 
173. sq. Inde apparet maxima similitudo instituti dotalis religiosarum, prout in 
Codice completa ratione ordinatur, cum instituto dotali iuris Romani pro ma- 
trimonio, etiam quoad dotis restitutionem, prout haec speciali modo ordinata 
est iure lustinianeo. Cfr. Girard, Droit Romain (32 ed.) p. 941 sq. 953 sq. 

(24) Ita S. Thom. 2-2, q. 100, a. 3, ad 4.; Schmalzgr. |. V, tit. II, n. 194.; 
Reiffenstuel eod. n. 163; Pirhing, eod. n. 59; Suarez tr. Ill. 1. 4, cap. 17, n. 16 
sq.; Castropaíao, tr. 17, disp. 3, cap. 9. p. 4. 

lidem fere doctores negabant id licitum esse monasterio opulento Cfr. 
Piat l. c. q. 95. 

quae satis amplam dant facultatem, dum additur posse accipi ab 
ingrediente pro alimentis et habitu « si id caveatur in Constitutio- 
nibus vel in ineundo postulatu vel novitiatu id conventum sit ». 
Propter ipsam disiunctionem adhibitam videtur dicendum posse 
exigi nisi id Constitutiones prohibeant seu excludant; et, silentibus 
Constitutionibus, semper esse licitam conventionem cum candidato 
vel his sub quorum potestate sit, modo conventio fiat in postulatu 
vel in novitiatu ineundo, et conventio sit de alimentis et habitu pro 
tempore novitiatus (25). 

Cum restitutione dotis similitudinem habet praesciiptio eiusdem 
can. 570, § 2.: « quae adspirans attulerit et usu consumpta ron 
fuerint, si e religione, non emissa professione, egrediatur, ei resti- 
tuantur »; unde oritur obligatio ea accurate annotandi et conser- 
vandi. Similia statuta fuerant in Normis art. 82 quoad Congrega- 
tiones iuris pontificii. 


273. Scholion Il. De exploratione voluntatis quoad religiosas, 
iam ante Codicem praescripta, accurate servandus est can. 552, qui 
hanc explorationem praecipit faciendam: 1°) ante admissionem in 
novitiatum; 2°) iterum ante professionem temporaneam; 3°) demum 
ante professionem perpetuam sive simplicem sive solemnem. Obli- 
gatio incumbit Ordinario loci, vel per se, vel in casu absentiae aut 
impedimenti, per deputatum sacerdotem. Debet obligatio expleri : 
1^) triginta saltem ante diebus ; 2?) diligenter et gratuito (26); 39) habet 


(25) « Normae » ipsae S. Congr. pro Congregationibus religiosis art. 82, 
dum agunt de conventione circa expensas pro victu et vestitu, videntur haec 
referre ad solas religiosas feminas; quare Codex certo et securo modo rem 
generaliori modo constituit pro Ordinibus et Congregationibus sive virorum 
sive feminarum. 

(26) De gratuitate explorationis caus: delata est ad S. C. de Rel, « utrum 
sallem consuetudo exigendi taxam pro exploratione voluntatis Religiosarum 
sustineretur », et praerequisito voto duorum Consultorum, in plenario coetu 
(18. Mart. 1922) resolutum fuit: « Negative» ; quam resolutionem probavit 
Pius Xl (20. Mart. 1922). Cfr. A. A. S. XIV, 352. Porro allegabatur consuetudo 
forsan immemorabilis et « supra 400 annorum memoriam comprobata » (???); 
allegabatur quod non bis ut antea, sed fer illa exploratio sit facienda; quod 
Ordinarius in pluribus occupatus debeat delegare alium sacerdotem, quod non 
habeat unde renumeret sacerdotem pro hoc arduo laborel Sed huiusmodi 
obligatio Ordinariis imposita pertinet ad ordinariam gubernationem dioecesis, 
pro qua habet omnes officiales Curiae dioecesanae. Certe inter conditiones 
sustinendae consuetudinis can. 5 exigit ut consuetudo dimoveri non possit; 
qua ratione hoc dici posset de illa asserta consuetudine non apparet, quae 
tota esset in utilitatem Curiae dioecesanae (Vermeersch, Periodica XI, 80). No- 

pro obiecto libertatem ingressurae vel professurae et cognitionem 
de actu quem debet ponere; insuper num quid impediat ingressum 
vel professionem (27). Huic obligationi respondet praecedens obligatio 
in Antistita, quae Ordinarium, duobus saltem mensibus ante, debet 
monere de proxima admissione ad novitiatum vel professionem ; 
quae obligatio Antistitae urgetur per poenas can. 2214, n. 2. 
Conclusio explorationis, est nihil obstare admissioni vel pro- 
fessioni, non admissio quae non ad Ordinarium sed ad Superiores 
Instituti pertinet; quodsi nonnumquam dicitur in Curiis licentia, 
etiam haec vox in sensu improprio adhibetur; nam si admissioni 
nihil obstat, in Ordinarii potestate non est concedere aut negare 
licentiam; porro licentiam Institutum habet ex ipsa Instituti erec- 
tione et approbatione (28). Cfr. expressum praescriptum can. 543. 
~ Ingressus in clausuram, qui ex natura rei non requiritur ad 
explorationem, expresse venit exclusus can. 552, S 2. 


CAPUT XIV. 


DE NOVITIATU ET NOVITIORUM INSTITUTIONE 


Art. 1. — Generalia de novitiatu. 


274. I. Principia et historia. Postquam quis legitime ad or- 
dinem religiosum est admissus, in novitiatum ingrediatur (1) ne- 


vimus Curiam dioecesanam, in qua exploratio committebatur parocho territorii, 
in quo sita erat domus religiosa, taxa non modica Curiae devolvebatur, nulla 
ne minima quidem parte tradita parocho, cui committebatur ille arduus labor. 
Porro illam explorationis gratuitatem iam expresse sanxerat Conc. Trident. 
sess. XXV. De Regul. et Monial. cap. 17; imo expensae, si quae sustinendae 
sint, pro delegato designando ab ipso Ordinario sustinendae decernuntur. 

(27) Codex eamdem materiam explorationis designat, quam praescripserat 
Tridentinum 1. c. « virginis voluntatem diligenter (exploret) an coacta, an se- 
ducta sit, an sciat quid agat ». Cfr. quoque const. Pii V. « Etsi Mendicantium » 
16. Maii 1567. 

(28) Non fieri admissionem ab Episcopo, nec veram et proprie dictam li- 
centiam Episcopi requiri, iam significavit Tridentinum l. c., dum post explo- 
rationem addit: «et si voluntas eius pia ac libera cognita fuerit, habueritque 
conditiones requisitas iuxta monasterii illius et ordinis regulam, necnon mo- 
nasterium fuerit idoneum, libere ei profiteri liceat ». Cf. quoque const. Leonis XIII. 
« Condiíae » n. 5, I. 

(1) Suarez 1. c. tract. VII. 1. 5. prooem. Multiplex ingressus in monasterium 
distingui potest. Sunt enim, qui monasterium ingrediuntur, ut ibidem servatis 

cesse est. Qui novitiatus etsi non raro denotet domum religiosam legi- 
time deputatam ad eos recipiendos, qui ante professionem peracturi 
sunt praeviam probationem, tamen formaliter est status, quo quis 
sese constituit idoneum et expeditum ad mutuam probationem, tum 
ut ipse valeaf experiri asperitates religionis seseque informare ad 
vitam religiosam, tum ut religio possit diiudicare dotes et mores 
admissi novitii eumque praeparare ad professionem (2). 

Quamvis ex natura rei huiusmodi probatio mutua diu protracta 
non sit necessaria (3), tamen iure ecclesiastico iam pridem cautum 
fuerat, ne quis ante definitum quoddam tempus probationis ad pro- 
fessionem admitteretur (4). A Concilio vero Tridentino Sess. XXV. 
cap. 15 de regul., correcto antiquo iure, absolute praescribebatur, ut in 
quacunque religione tam virorum quam mulierum nullus ad profes- 
sionem admitteretur, qui minori tempore quam per annum post su- 
sceptum habitum in probatione stetisset; secus professio esset nulla 
nullosque haberet effectus (5). 


servandis tanquam hospites vel educationis vel poenitentiae causa habitent; alii 
licet forte in religionem vel congregationem religiosam iam fuerint recepti, do- 
mum religiosam ingrediuntur ad experimentum praevium postulantium vel 
aspirantium vel candidatorum, antequam ad susceptionem habitus ipsumque 
tirocinium inchoandum admittantur. Qui postulatus, ad instar vestibuli novitiatus 
in recentioribus congregationibus votorum simplicium introductus et accurate 
ordinatus, factus est obligatorius modo supra exposito in cap. Xll. Nec simile 
quoddam institutum etiam in antiquioribus quibusdam ordinibus religiosis deest 
(cfr. Ferraris 1. c. p. 55. not. 1.), quo incommodis ex unico tantum anno novi- 
tiatus oriundis efficaciter occurratur. Porro ingressus in religionem habetur, si | 
quis ex intentione sua et religionis in domum et statum novitiorum recipitur. 
Denique perfecte fit ingressus per professionem, qua verus religiosus constituitur. 

(2) Cap. 16. X. de regul. Ill. 31.; Suarez 1. c. 1. 5. cap. 14, n. 3.; Ferrari 
l. c. p. 77. sq.; Schmalzgr. |. c. n. 46. sq. 

(3) Suarez l. c. cap. 12. n. 1. sq. 

(4) Quod tempus probationis antiquitus magna cum varietate fuit determi- 
natum tum quoad durationem (cfr. reg. S. Bened. cap. 58.; c. 19. Conc. Aurel. V. 
(a. 549.); Greg. M. a. 598. in c. 6. C. XIX. q. 3.; Alex. 1l. a. 1066.-1073. in c. 1. 
C. XVII. q. 2) unius anni vel biennii vel triennii tum quoad vim iuridicam (cfr. 
cap. 16. 17. X. cit. t. 31.) normae privatis pactionibus permissae nec ad valo- 
rem professionis requisitae. Postea Innoc. IV. a. 1244. (cap. 2. 3. de reg. lll. 14. 
in Sext. iunct. declar. Alexandri IV.) pro ordine Praedicatorum et Minorum 
unum annum probationis iam pridem institutum tanto rigore praescripsit, ut 
professio ante elapsum annum emissa omnino invalida existeret. Quod ius Bo- 
nifacius VIH. (cap. 3. eod. t. in Sext.) ad omnes alios ordines mendicantium pro- 
rogavit, sed in aliis religionibus professionem intra annum probationis fieri 
permisit. Cfr. Suarez |. c. n. 4.; Friedberg in ed. corp. iur. can. ad cit. cap. 2. 
3. in Sexto. 

(5) Suarez I. c. n. 5. Schmalzgr. l. c. n. 47. sq., ubi allegat exceptiones, 
quae verae exceptiones non sunt, 

Quae lex Tridentina necessario quoque servanda fuit, si quis 
ab una religione in aliam transiret (6), aut iterum rediret in ean- 
dem religionem, quam sublatis votis in professione simplici emis- 
sis penitus dereliquerat. In utroque enim casu requirebatur nova 
professio, quae sine praevio novitiatu valida non erat. At si fieret 
transitus ex uno monasterio in aliud eiusdem ordinis et observan- 
tiae, vel professus saecularizatus post vota solemnia rediret ad pro- 
prium ordinem, strictus novitiatus ex iure communi non erat denuo 
peragendus, nisi contraria esset consuetudo ordinis religiosi, vel 
obstarent speciales leges pontificiae pro determinatis religionibus 
latae (7). 

Necessitas anni novitiatus a Concilio Tridentino praescripti ex 
praxi S. C. Ep. et Reg. indubitanter fuit applicata congregationibus 
religiosis votorum simplicium. Quam praxim generali modo firma- 
runt Normae eiusdem S. C. art. 72. Quodsi congregatio quaedam 
ad duos annos extendisset durationem novitiatus, vel ipsa Superio- 
rissa generalis in casibus particularibus non poterat reducere bien- 
nium novitiatus sine venia Sedis Apostolicae (8). 


275. Substantia validae probationis in novitiatu ex lege re- 
quisito habetur, si novitius vere et proprie sit in sfatu probationis, 
licet fortasse actualis probatio fuerit valde remissa, in damnum ip- 
sius novitii et religionis. Qui status probationis in hoc consistit, quod 
novitius aptus et expeditus in legitima domo existat, ut tum ipse 
tum religio probare sive experimentum sumere possint; actualis au- 
tem probatio fit per actiones et exercitia, quibus revera experimentum 
de persona sumitur. Unde status probationis essentialiter exigit im- 
primis elementum quoddam negativum, scl. quod quis in illa religione 
nondum emiserit professionem per traditionem acceptatam cum tribus 
votis substantialibus; nam per professionem aliquis constituitur 


(6) Conc. Trid. Sess. XXV. cap. 15. de reg.; S. C. Ep. et Reg. 26. lun. 1817. 
11. Nov. 1836. mens. Sept. 1841.; Piat 1. c. q. 108, 200. 

(7) S. C. Ep. et Reg. 30. Ian. 1824. ad 3. apud Bizzarri l. c. p. 51. Sq.; Sx 
C. Ep. et Reg. 31. Aug. 1824. 28. lun. 1832.; Schmalzgr. 1. c. n. 75. sq.; Piat 1. 
€. q. 105 sq.; Ferraris 1. c. p. 79. 

(8) S. C. Ep. et Reg. 9. Maii 1860. ad 1., 16. Nov. 1888. ad DIES. 
1896. ad 29.; ita etiam Normae n. 73, 75. Quare Bouix l. c. p. 577. sq. de 
potestate dispensandi ipsorum Superiorum religiosorum nimis benignam de- 
fendit sententiam, imo etiam quoad valorem professionis, si annus integer et 
continuus novitiatus non praecesserit. 

extra statum probationis. Elementum autem positivum validi status 
probationis ex natura rei non sunt certae et particulares probationes, 
sed est voluntaria permanentia in statu probationis externo signo 
sufficienti suscepto, ut religio et novitius. mutuum experimentum 
sumere possint. Quare, quod attinet ad substantiam probationis, su- 
sceptio et gestatio determinati habitus religiosi (9) vel commoratio 
intra claustra monasterii vel in determinata domo novitiatus (10) 
ex natura rei ad substantiam non requirerentur, nisi ex iure posi- 
tivo aliud cautum esset (11). 


276. Ius vigens ex disciplina Codicis. Congruum erat, ut plu- 
ra de se indeterminata, magis in particulari determinarentur, prae- 
sertim attenta magna multitudine Institutorum votorum simplicium, 
quae ultimis temporibus exorta sunt. Determinatio fit in canonibus 
huius articuli Codicis. à 


Generales circumstantiae ad valorem novitiatus requisitae. 
Taxative enumerantur in can. 555, et sunt sequentes: 
1^) Carentia impedimentorum ad normam can. 542, n. 1°. 


(9) Cfr. reg. S. Bened. cap. 58.; Greg. M. a. 598. in c. unic. D. 53. et a. 
595. c. 23. D. 54.5 cap. 3. de regul. Ill. 14. in Sext.; Suarez l. c. n. 9. Sq., ubi 
recte probat neque in antiquo iure scripto neque in Concilio Tridentino I. c. 
expresse et generaliter contrarium esse statutum. : 


(10) Cfr. cap. 16, 17, X. de regul, III, 31. In priori cap. Innoc. Ill, postquam 
praemisit quod « monachum fieri ante unius anni probationem, regularis insti- 
tulio interdicat, subiungit: « Licet tempus probationis a sanctis Patribus sit in- 
dultum, non solum in favorem conversi [i. e. a saeculo ad vitam religiosam 
transeuntis], sed etiam monasterii: ut et ille asperitates istius, et istud mores 
illius valeat experiri (quod utrumque diligenter est observandum, praesertim 
cum ab utroque de reliquo certa notitia non habetur): si tamen ante tempus 
probationis regulariter praefinitum, is qui converti desiderat, habitum recepit et 
professionem emittit, Abbate vel per se vel per alium se professionem recipiente 
monasticam et monachalem habitum concedente, uterque renuntiare videtur ei 
quod pro se noscitur introductum. Ideoque obligatur, per professionem emissam 
pariter et acceptam, ad observantiam regularem, et vere monachus est cen- 
sendus. Quia multa fieri prohibentur, quae si facta fuerint, obtinent roboris 
firmitatem » — et in cap. 17. decernit vere esse canonicum regularem et ad 
vitam regularem esse compellendum clericum, qui tempore gravis infirmitatis 
habitum canonicorum regularium petiverat et acceperat, quamvis nullus prae- 
cessisset novitiatus. Item Clemens Ill. cap. 13 eodem titulo. Cfr. Suarez tr. VII, 
l. 5. cap. 14. n. 8. sq. 

(11) Suarez |. c. cap. 13. n. 1. Sq. 5. cap. 14. n. 10. sq. iunct. Schmalzgr. 
I5 C ins f) 

2*) Quod peragatur post completum decimum quintum saltem 
aetatis annum (12). 

3*) Quod duret per annum integrum et continuum. 

4^) Quod peragatur in domo novitiatus. 

De tempore et loco magis in particulari agendum. 


211. Initium novitiatus. Tempus novitiatus, si initium sive in- 
gressus spectatur, computandum est ab eo momento, quo quis ex 
intentione religionis et proprio consensu admittitur ad domum religio- 
sam, ut in ea mutuum experimentum incipiat (13). Quod momentum 
est solemnis habitus susceptio (can. 553), in religionibus, quae habi- 
tum quendam sibi proprium v. g. monachorum vel fratrum vel mo- 
nialium habent (14); in aliis vero religionibus, quae proprio habitu 
monachali etc. carent veluti clerici regulares gestantes habitum cleri- 
calem, definitur per regulas vel consuetudines vel specialia decreta 
Sedis Apostolicae (15). 


(12) Admissio ad novitiatum ante aetatem requisitam profecto de se erit 
illicita. At sive id factum fuerit scienter sive ex errore, novitiatus de se in 
casu valet a die quo novitius praescriptum aetatis annum explevit; nam in 
tali casu tum Superioris admittentis tum novitii admissi voluntas censetur per- 
severare. Aliter Matth. a Coronata n. 581, a quo tamen immerito vocatur in- 
terpretativa illa voluntas existens tempore expletae iam aetatis canonicae, quae 
potius dicenda est voluntas praeterita habitualiter et virtualiter perseverans, 
cum praesertim pro novitiatus initio nulla formalitas requiratur ad valorem 
praeter concursum voluntatis admittentis et admissi. 

(13) Suarez 1. c. cap. 13. n. 6. sq. cap. 14. 

(14) Cap. 23. X. de regular. HE. 31.; Conc. Trid. l. c. iunct. S. C. Ep. et 
Reg. 17. Apr. 25. Octob. 1602., ubi expresse decernitur, quod novitiatus ne- 
queat fieri in habitu saeculari, atque iam 23. Maii 1608. dicitur declarasse an- 
num novitiatus incipere a momento susceptionis habitus, non a die ingressus 
in monasterium; Schmaizgr. |. c. n. 56. sq., Ferraris |. c. v. Annus probat. n. 
4., v. Habitus n. 3.; Bouix i. c. p. 581. sq.; Piat 1. c. q. 93. sq. 99. 

(15) Certe mos specialem habitum gestandi in his qui perfectionem secta- 
rentur ab initio nascentis Ecclesiae incepit. lam antiqui ascetae saepe vestes 
pauperiores praeeligebant (saxxogópo)) Steiger, Synopsis de Vit. relig. p. 37; 
virgines vero a mundo et cultu muliebri abstinebant (Cyprianus, De hab. virg. 
n. 5 Tertull. De velandis virg. P. L. t. 2. col. 906); ipsis mox praescripta fuit 
tunica, ependytes et maforium seu velum nigri vel saltem subfusci coloris 
(1. Athanasius, Lib. de virginitate n. 11. P. G. 28, 280). Imo iam Elias, S. loannes 
Bapt., alii, qui austerius vitae genus elegerant, id habitu demonstrarunt (Steiger 
i. c. n. 1. sq.) Praecipuum motivum fuit usus paupertatis, corporalis mortificatio 
et poenitentia, quae habitus asperitate haud parum exercetur. Quibus accesse- 
runt significationes mysticae et morales in habitu quaesitae; tandem ipsa di- 
stinctio inter diversas religiones necessitatem habitus induxit, cum praesertim 

In congregationibus religiosis votorum simplicium Sedes Apo- 
stolica statuere solita fuit novitiatum esse inchoandum a susceptione 
habitus atque nequaquam habitum concedendum post expletum no- 
vitiatum (16). 

Codex ergo dum can. 553 initium novitiatus ponit in suscep- 
tione habitus, nihil aliud fecit quam firmare disciplinam iam prae- 
formatam, nec addidit clausulam valorem novitiatus respicientem ; 
quin potius expresse admittit alium modum in Constitutionibus 
praescriptum. 

Simul tamen urget (can. 557) ut integer novitiatus peragatur in 
habitu, quem constitutiones pro novitiis praescribunt, nisi speciales 
locorum circumstantiae aliud exigant; quae praescriptio pariter non 
pertinet ad valorem, ut ipsa vaga exceptio satis demonstrat. 

Cum habitus haud raro sit diversus pro duplici classe sodalium, 
admissio ad determinatum habitum de se prodit tum intentionem 
admittentis tum consensum admissi, ut novitius adnumeretur seu 
suscipiatur in illa classe, cuius habitu fuit donatus. Ad valorem 
autem pertinet ut novitiatum, si in religione duae sunt sodalium 
classes, unusquisque in sua classe peragat, nec mutari classis po- 
test nisi repetito novitiatu (can. 558). Quae generalis praescriptio 
non videtur obtinere ubi Constitutiones permittunt aliquos admitti 


religio sit publicus status specialis in Ecclesia, quorum professores etiam 
externo signo congruenter distinguuntur. Nihil mirum si susceptio habitus, 
quae externam professionem continet, potuerit haberi ut tacita professio vota 
religiosa continens, et quod gestatio habitus fuerit. requisita per poenas v. gr. 
in cap. 2. Ne clerici Ill, 24. in 6.; Conc. Trid. sess. XXV. cap. 15 profecto su- 
sceptionem et gestationem habitus innuit ut factum et consuetudinem, at expressis 
verbis kanc circumstantiam novitiatus non requirit cum clausula irritante pro- 
fessionem; quare id tantum ex iure quodam consuetudinario et cit. declar. S. 
C. Ep. deduci potuit. Praeterea vocabulum habitus est intelligendum ex com- 
muni usu loquendi de habitu religioso sensu stricto v. g. monachorum, atque 
idcirco lex illa Tridentina, si dicatur cit. cap. contenta, certe applicari non 
potuit omnibus illis ordinibus regularibus, qui proprium habitum religiosum 
non habent, sed utuntur modesto habitu clericorum saecularium. Cfr. Suarez 1. 
c. cap. 13. 14., tract. IX. I. 1. cap. 7. n. 8; Ferraris |. c. p. 32. sq. 87. sq. 188, 
sq. At religiones quoque per se non comprehDensae convenienter suo iure a 
legitima susceptione habitus rovitiis proprii statuunt initium novitiatus esse 
computandum. Cfr. v. g. Ferraris l. c. p. 77. sq. 87. sq. de Barnabitis. Etiam in 
Societate lesu novitiatus transigi non solet in vestibus saecularibus. Ctr. Bouix 
L cp 582 i 

(16) S. C. Ep. et Reg. 5. Iun. 1865. ad 4., 27. Sept. 1861. ad 12. Normae 
quoque initium novitiatus n. 71 ponunt in susceptione habitus. 

ut indifferentes, qui pro vario probationis exitu in unam vel alteram 
classem admittantur ad professionem; nam canon supponit desti- 
nationem in ipso ingressu esse factam, ut plerumque accidit silen- 
tibus Constitutionibus de illa indifferentium classe. 


278. Susceptioni habitus pro monialibus etiam  congregationum 
religiosarum praecedere debuit examen canonicum. Porro ex Clementis 
VII. Const. « Cum ad regularem » novitii quamprimum ad habitum 
fuerunt recepti, per generalem confessionem totius ante actae vitae 
tenentur conscientiam purgare. Tandem S. C. Ep. et Reg. praescri- 
bere solet: « Pro vestitione (et professione) praemittenda erunt exer- 
citia spiritualia per decem dies », intra quae ex disciplina vigente 
convenienter fit confessio generalis (17). Quae duae praescriptiones 
innovatae sunt can. 541, restrictis exercitiis ad octo dies et introducto 
prudenti iudicio confessarii pro generali anteactae vitae confessione ; 
pertinent autem ad solos laicos a postulatu ad novitiatum transeun- 
tes in religionibus ubi postulatus est de iure communi praescriptus. 


219. Duratio novitiatus in religionibus et congregationibus re- 
ligiosis ex iure Tridentino erat unius anni mathematice integri et 
completi i. e. a momento legitimi ingressus usque ad momentum 
eiusdem diei anni sequentis iuxta calendarium computandi (18). 
Qui annus completus quemadmodum nulla ratione contrahi, ita etiam 
nequibat protrahi (19), nisi cum approbatione Sedis Apostolicae 
longius novitiatus tempus v. g. biennii esset statutum, vel ageretur 
de casibus a iure Tridentino exceptis (20), vel speciale indultum 
apostolicum obtineretur, v. g. si novitiatus ultra sex menses esset 
protrahendus (21). 


(17) S. C. Ep. et Reg. 8. Sept. 1896. ad 24., 6. lun. 1860. ad 7.; Normae n. 
77, 78. — Cfr. de habitu Normas n. 66 sq. 

(18) Conc. Trid. Sess. XXV. cap. 15. de regul.; S. C. C. 21. lan. 5. Iul. 1617. 
21. Aug. 1623. 1. Febr. 1631. 8. lan. 1886.; Suarez 1. c. tract. INI capa" 
uwiesq Scamall e con 4T. sg. 91. sq. 64. sq.; Piat 1. c. q. 99. sq.; Bat- 
tandier 1. c. p. 64. sq. 

(19) Conc. Trid. I. c.; S. C. Ep. et Reg. 12. lul. 1792. apud Bizzarri |. c. p. 
443. sq.; Piat l. c. q. 103. sq. 

(20) Conc. Trid. 1. c. de Soc. les.; S. C. C. 25. lan. 1744. in ed. Richt. C. 
Tr. p. 417. n. 4.; S. C. Ep. et Reg. 12. lan. 1731.; Suarez 1c cap es 
Ferraris |. c. v. Annus prob. n. 32. sq. v. Reg. professio n. 17. 

(21) S. C. C. 8. Nov. 1596.; S. C. Ep. et Reg. 21. Apr. 1871.; Ferraris l. c. 

Praeterea annus Tridentinus novitiatus debuit esse continuus nec 
interruptus. Quae interruptio habebatur, si novitius deposito habitu 
e domo novitiatus vel per paucas horas libere discederet cum animo 
deliberato deserendi illum ordinem religiosum, in quem probationis 
causa ingressus fuerat (22). 

lure Codicis non computatur annus novitiatus a momento ad 
momentum seu per horas, sed per dies integros, ad normam can. 
34, 8 3, 3*, et dies ingressus non computatur et annus completur, 
finito illo ipso die eiusdem mensis anni sequentis (23). 

Quare ingressus 15 lulii 1930, non poterit profiteri nisi finito 
die 15 Iulii 1931 i. e. solum 16 Iulii huius anni. Et quoniam men- 
ses sumuntur prout sunt in Kalendario nihil refert quod annus 
Sit bisextilis vel ordinarius; item quando ille dies non habetur 
in mense, completur annus finito ultimo die mensis. Ergo ingressus 
die 28 Februarii et ingressus die 29 Februarii, hoc sensu sunt in 
eadem conditione, quod profiteri non poterunt nisi prima die Martii 
(i. e. penitus transacto Februario) anni sequentis; nisi in primo casu 
annus sit ordinarius et annus sequens bisextilis. 


280. Continuitati novitiatus opponitur inferruptio etiam mate- 
rialis per absentiam a domo novitiatus: non tamen quaevis absentia 
opponitur novitiatus valori nec iure Codicis venit nomine interruptio- 
nis, cuius ex Codice ea est vis iuridica ut novitiatus iterum inci- 
piendus sit nec in anno canonico computari possit tempus ante in- 
terruptionem transactus. lam in Codice taxative designantur tres 
casus in quibus novitiatus interrumpitur (can. 556, 8 1.): 

d) « si novitius, a Superiore dimissus, e domo exierit ». Requi- 
ritur ergo dimissio, quae plenam executionem habuerit per disces- 
sum realem novitii a domo religiosa factum in vim decreti dimissionis ; 
quod proinde ante realem executionem retractari seu revocari potest 
quin novitiatus denuo incipi debeat, sive illa revocatio fiat sponte 
ab ipso Superiore dimittente sive propter recursum ad Superiorem 


v. Reg. profess. n. 18.; Ferraris |. c. p. 34. sq.; Cír. resp. S. C. Ep. et Reg. 
ibidem allegata v. g. 2. Maii. 1890. ad 4., 23. Mart. 1866., ubi eadem principia 
iam applicabantur congregationibus religiosis. 

(22) S. C. C. 21. Iul. 1663. 21. Aug. 1717. 12. lun. 1773. 26. lunii 1700.; S. 
C. Ep. et Reg. 19. Nov. 1678. 8. Mart. 1816.; Suarez |. c. cap. 15. Schmalzgr. 
l. c. n. 68::sq. Piat l.c. psaoz ege 

(23) Adest resp. Comm. Codicis 12 Nov. 1922 (A. A. S. XIV, 661). Ctr. quoque 
Vermeersch in Periodica XVII (1928) p. 49. sq. 

altiorem. Per se patet dimissionem debere procedere a Superiore 
competente secundum Constitutiones. 


b) « si novitius domum sine Superioris licentia non reversurus 
deseruerit ». Quae intentio non revertendi debet externo aliquo signo 
vel tota ratione agendi manifestari, nec sufficit quod interne tantum 
retineatur. Ceterum in hac re multoties erit iudicandum ex variis 
praesumptionibus v. gr. brevis absentia cum retentione habitus pote- 
rit esse signum animi revertendi: egressus clam factus habitu de- 
posito et sine ulla licentia et ad tempus non adeo breve potest 
dare locum praesumptioni contrariae. Certe tria debent concurrere 
ut ex hac causa novitiatus interrumpatur: egressus e domo; animus 
externe manifestatus non revertendi; defectus licentiae: si unum 
ex tribus deficit novitiatus non est dicendus interruptus. 


c) «si novitius extra domunt,-etsi reversurus, ultra triginta 
dies sive continuos sive non continuos permanserit quacumque ex cau- 
sa, etiam de Superiorum licentia ». Quoniam duratio absentiae com- 
putatur per dies, applicandus est can. 32, S 1. et necessarii sunt 
dies integri, nec partes seu fractiones diei sunt coniungendae ad 
constituendum diem computandum in absentia 30 dierum; alioquin 
deambulationes extra domum permissae impedirent integritatem et 
continuitatem novitiatus. 


d) novitiatus non interrumpitur, « si novitius a Superioribus 
in aliam novitiatus domum eiusdem religionis transferatur » (can. 
556, 8 4). Quae exceptio videbatur etiam verificari tametsi in casu 
particulari iter esset peragendum, quod 30 dies aliquantulum supera- 
ret, nam infra 30 dies iam ex S 1 excludenda erat interruptio. 
Nihilominus Comm. Codic. 13. lulii 1930 responsum dedit severius 
pro interruptione (A. A. S. XXII, 365). 


281. Integritas. Continuitati nocent aliae absentiae, quae tamen 
non inducunt novitiatus interruptionem, sed ¿integritatem novitiatus 
impediunt. De his memoratus can. 556, S 2. ita statuit. 


1?) «Si novitius ultra quindecim, sed non ultra 30 dies etiam 
non continuos, de Superiorum licentia vel vi coactus extra domus 
septa permanserit sub Superioris obedientia, ad validitatem novitiatus 
necesse et satis est dies hoc modo transactos supplere ». Ergo in 
hoc casu novitiatus non interrumpitur, et solum id quod deest ipsius 
integritati supplendum est addendo tot dies, quot fuerint dies absen- 

tiae. Pariter hic est quaestio de tempore supputando per dies ad 
normam can. 32, § 1. 


2°) Si modo supra dicto absentia ultra quindecim dies non 
duraverit « supplementum potest a Superioribus praescribi, sed non 
est ad validitatem necessarium ». 

Demum hac occasione (sc. de absentiis legitimis, de quibus 
can. 556, 8 2) in S 3. eiusd. canonis admonentur superiores « ne 
impertiant licentiam manendi extra septa novitiatus, nisi iusta et 
gravi de causa» ; ubi simul implicite continetur, illam licentiam ex iu- 
sta et gravi causa a Superiore posse concedi, exceptis monialibus 
clausurae papali subiectis, in quibus tamen illicitus egressus ex li- 
centia Superiorissae factus infra praedictos terminos valori novitia- 
tus non obstaret. 


282. De domo novitiatus. Alia conditio ut validus sit novi- 
tiatus ea est, ut in domo ad id designata peragatur. 


I. Ex natura rei novitii probatio convenienter fieri debet in domo 
religiosa et quoad monachos regulariter im illo monasterio, cui per 
professionem religiosam sunt adscribendi; quoad alios religiosos 
saltem in conventu ordinis (24). Determinatus conventus non erat 
praescriptus ubi omnes novitii simul probarentur, donec pro Italia et 
insulis adiacentibus, in plerisque saltem ordinibus, domus, in quibus 
sub poena nullitatis esset peragendus novitiatus, designari debuerunt 
a S. Sede i. e. a S. Congregatione super disciplina Regularium, ex ` 
Constitutionibus Clementis VIII et Innocentii XII (25). Quae lex ad 
alias regiones omnesque ordines religiosos certo decreto Apostolico 


(24) Caput 1. de Regul. IIl, 14 in Sexto; Conc. Trident. sess. XXV, cap. 15 
de Reg.; Clement. VHI. Const. « Cum ad reg. » 19. Mart. 1603; Schmalzgr. I, 
3l. n. 60 sq.; Piat l, q. 113 sq.; Bouix. t. l, p. 578. Porro si novitius cum li- 
centia suorum Superiorum intra annum probationis per aliquod tempus ob iustam 
causam versaretur extra conventum, id valori novitiatus non obstabat ex com- 
pluribus decisionibus S. C. C. v. gr. 1. Dec. 1668, 17 Nov. 1696, 29 lun. 1700. 
At praxi receptae et ipsis verbis Conc. Trid. non videtur esse conformis sen- 
tentia, quam tenuit Suarez tr. Vll, I. V. cap. 14, n. 13 aliique v. gr. Sanchez 
in Decal. V, IV, 18, quod nec valori, imo nec liceitati obstaret, si otus annus 
probationis cum dependentia a Superioribus extra claustra transigeretur, ut 
iam cum aliis merito tenuit Piat I, q. 113. 

(25) Clement. VIII, decret. « Regularis disciplina » 12 Mart. 1596, et decret. 
« Sanctissimus » 20 lun. 1509; Innoc. XII const. « Debitum » 4. Aug. 1698. Cfr. 
Piat l. q. 114; Ferraris l. c. p. 82 sq. 

non fuit extensa (26). — Quoad Congregationes religiosas, in earum 
approbatione S. Sedes solita fuit designare domum novitiatus. 
Deinde paulatim ex iteratis responsis S. C. E. et R., praesertim 
datis in approbandis Constitutionibus Congregationum religiosarum, 
effectum est ut domus novitiatus neque erigi neque transferri posset 
sine licentia S. Sedis (27), atque in domo ita assignata integra pro- 
batio continuo ita esset explenda, ut sine indulto apostolico etiam 
infirmitatis causa non posset peragi extra praedictum tirocinii locum 
etiam in alia quadam domo eiusdem Congregationis (28). Et hoc 
ius fuit relatum in Normis art. 76, 88-90. 


I. Nihil aliud fecit can. 554, § 1, 2 et 555, § 1, 3, quam fir- 
mare ius praeformatum. Valor ergo novitiatus pendet ab eo quod 
peragatur in domo ad novitiatum deputata. Erigenda est domus 
novitiatus ad normam Constitutionum: in religione vero iuris pon- 
tificii ad eam erigendam necessaria est licentia S. Sedis; praeterea 
ut in eadem religiosa provincia plures novitiatus designentur requi- 
ritur speciale indultum (can. 554, § 1, 2). 


HI. Erectio novitiatus est negotium internum Religionis, et per 
se est independens ab erectione conventus, quae regitur praescriptis 
can. 497. Quare dum requiritur Sedis Apost. licentia pro novitiatu, 
intelligitur pro designanda determinata domo ad novitiatum. Quae 
licentia continetur in licentia erigendi domum, si agatur de Congre- 
: gatione monastica constante pluribus monasteriis sui iuris, in quo- 
rum singulis, cum considerari debeant ut aliquid totum ab aliis 
independens, novitiatus habetur pro formandis novitiis illi mo- 
nasterio per professionem incorporandis: potius requireretur li- 
centia ut haberetur in determinato monasterio domus novitiatus 


(26) Innoc. XII, cit. const. « Debitum », Benedicti XIV, const. « Si datam » 
et S. C. E. et R. 22 April. 1796 aliaque responsa Sedis Apost. non poterant 
conciliari cum contraria sententia. Neque quidquam probabat, quod decreta 
Clementis VIII, 25 lun. 1599 et 19 Mart. 1603 et Urbani VIII 21 Sept. 1624 postea 
publicata essent generalia; etenim probari non poterat in generalibus decretis 
hanc specialem ordinationem esse extensam. Cfr. Piat 1. q. 114. Practice ta- 
men quaestio erat soluta, ex quo per Leonem Xill const. « Romanos Pontifices » 
et per praxim Curiae Romanae ad omnes domos regularium erigendas requi- 
reretur licentia Sedis Apost. Cfr. Ferrari l. c. p. 84. 

(27) Cfr. Bizzarri p. 833, 834, 839, 842, 845, 848, 852. S. C. E. et R. 23 Maii 
1850, ad 7. 

(28) S. C. E. et R. 26 Iun. 1870, ad 14; 8 Iun. 1873, ad 13; 12. Aug. 1891. 
ad 3. 

communis pro pluribus monasteriis. Licentia quae requiritur pro 
erectione novitiatus requiritur pro eius mutatione, nisi iam in con- 
cessione licentiae contineretur etiam pro mutatione v. gr. si esset 
quaestio de mutatione situs in eodem loco. 


IV. Si erigatur domus unice ad novitiatum destinata, ipsa tota 
domus est domus novitiatus; si vero erigatur novitiatus in domo 
etiam ad alios fines destinata, designanda est pars novitiatui desti- 
nata, quae ab ea parte domus, in qua degunt professi, sit, quantum 
fieri potest, ita segregata ut, sine speciali causa ac Superioris vel 
Magistri licentia, novitii communicationem non habeant cum pro- 
fessis, neque hi cum novitiis (can. 564, 8 1), salvis locis ad usum 
totius communitatis destinatis v. gr. ecclesia, sacello, refectorio etc. 
Imo novitiis conversis locum assignare oportet separatum a loco 
aliorum novitiorum, salvis exercitiis utrique classi communibus 
(can. 564, 8 2). Porro in novitiatus et studiorum domo Superiores 
ne collocent, nisi religiosos qui sint ad exemplum in studio regu- 
laris observantiae (can. 554, S 3). 


283. Novitiatus gubernatio. Informatio novitiorum ad vitam 
religiosam eorumque probatio est committenda Magistro novitio- 
rum, cui propter hanc ipsam causam delatum est regimen seu gu- 
bernatio novitiatus. 

Speciales qualitates in Magistro requiruntur sc. ut sit annos 
natus quinque saltem et triginta, professus saltem a decem annis a - 
prima professione computandis, prudentia, caritate, pietate, religio- 
sa observantia conspicuus et, si de clericali religione agatur, in 
sacerdotio constitutus (can. 559, S 1), etiamsi praeponeretur insti- 
tuendis solis conversis, ut per se possibile est, praesertim in 
magno novitiorum numero (29). 


(29) Codex quidem potius supponit integrum coetum novitiorum esse ob- 
noxium regimini unius Magistri licet adsint duae classes, quae in aliquibus 
diverso modo instruendae sint. Quodsi forte unicuique classi v. gr. ex illa ne- 
cessitate extraordinarii numeri proprius Magister constituitur, novitiatus manet 
iuridice unicus, ut infertur ex can. 554 8 1, 2. Cfr. Schäfer n. 246, 9; Goyeneche 
Comm. pro Rel. VIII p. 115 sq. S. C. duos Magistros pro duplici classe non 
Solet admittere, Vermeersch Epit. I. n. 663, 1. 

Const. Clementis VIII « Cum ad regularem » 19 Mart. 1603 etiam cavevat 
de aetate, ceteris qualitatibus Magistri eiusque Socii de quibus haec pulchre 
dicebantur: « Sint ambo doctrina, et quantum per Superiorum diligentiam et 
vires fieri poterit, vitae etiam anteactae exemplo praestantes, orationis prae- 


DE NOVITIATU ET NOVITIORUM INSTITUTIONE 941 


Si ob novitiorum numerum vel aliam iustam causam expedire 
visum fuerit, Magistro novitiorum adiungi potest socius, eidem im- 
mediate subiectus in iis quae ad novitiatus regimen spectant. So- 
cius Magistri debet esse annos natus saltem triginta, professus 
quinque saltem ab annis pariter a prima professione computandis, 
et ornatus ceteris dotibus necessariis et opportunis (can. 559, § 2). 

Magister et Socius eligendi seu designandi sunt ad normam 
Constitutionum cuiusvis religionis (can. 560); additur tamen relate ad 
durationem officii « si determinatum tempus quoad officii durationem 
sit in Constitutionibus praescriptum, ne removeantur sine iusta et 
gravi causa, et expleto tempore possunt rursus eligi seu confirmari 
in officio ». Inde facile deducitur Codicis mentem esse, ut magister 
eiusque Socius non facile mutentur; quod, praesertim de Magistro, 
facile exigitur ex ipsa natura muneris, quod, praeter alias qualitates, 
multum iuvatur ex ipsa experientia. 

Ut muneri suo plene faciant satis, Magister eiusque socius ab 
omnibus officiis oneribusque vacare debent, quae novitiorum curam 
et regimen impedire valeant (can. 559, § 3) (30). 


284. Iura et officia Magistri. I. Uni Magistro ius est et offi- 
cium consulendi novitiorum institutioni; ad ipsum unum novitiatus 
regimen spectat, ita ut nemini liceat hisce se, quovis colore, im- 
miscere, exceptis Superioribus quibus id a Constitutionibus permittitur 


terea et mortificationis operibus addicti, prudentia et caritate referti, non sine 
alfabilitate graves, zelum Dei cum mansuetudine prae se ferentes, ab omni 
cordis et animi perturbatione, ira praesertim et indignatione, quae in se et 
erga alios caritatem impedire consueverunt, quam longissime alieni, et tales 
demum, qui in omnibus seipsos bonorum operum exemplum praebeant, ut ii 
qui eorum curae subsunt, illos non tam metuant, quam revereantur, nec illis 
unquam detrahere quidquam possint ». Vix pulchrius et opportunius dici potuit. 

(30) In particulari determinare quaenam officia et munera sint incompati- 
bilia in finem assignatum valde difficile est extra casus nimium evidentes. In 
particulari fieri solet quaestio de munere Superioris domus, praesertim ubi 
praeter novitios adsit in domo alia classis sodalium. Ex iure communi non 
adesse incompatibilitatem merito tenet Matth. a Coronata n. 585, 19, c.; Lar- 
raona, Comm. Il. 293, not. 7. Bene tamen notat Schäfer n. 246, quod formatio 
spiritus novitiorum, Magistro commissa, vix et aegre obtineri potest, nisi fiat 
manifestatio conscientiae. Porro can. 530, § 1. Magistrum novitiorum qua talem 
non respiceret, at ipsum respiceret si esset Superior. Quae consideratio ef- 
ficit, ut generatim loquendo, melius sit, ut Magister novitiorum munus Supe- 
rioris localis non habeat, ne nimis sit restrictus in usu illius medii tantopere 
conducentis ad bonam novitiorum formationem. 


16 

ac Visitatoribus: ad disciplinam vero universae domus quod attinet, 
Magister, perinde ac novitii, Superiori est obnoxius (can. 561, 8 1). 

Novitius potestati Magistri ac Superiorum religionis subest 
eisque obedire tenetur (can. 561, 8 2). : 

Est ergo Magister quasi-Superior novitiorum, licet non adnu- 
meretur inter Superiores religioni$, quippe in his quae spectant ad 
domus disciplinam et ipse et novitii subiiciuntur Superiori domus; 
extra domum autem evidenter non est Superior. Ergo etiam in or- 
dine regulari et exempto novitios regit potestate domestica, ita ut 
habeat veluti paternam quamdam potestatem, cui novitii tenentur 
parere ex quasi-contractu contento in voluntario ingressu in novi- 
tiatum, et eodem titulo parere tenentur Superiori domus aliisque 
Superioribus religionis (31). 

Il. Praeter id, ad quod ex natura officii tenetur, binae obliga- 
tiones ipsi expresse imponuntur: a) gravi obligatione tenetur om- 
nem adhibendi diligentiam, ut sui alumni in religiosa disciplina se- 
cundum Constitutiones sedulo exerceantur (can. 562), quae obligatio 
maximam partem officii complectitur. b) Intra annum novitiatus, ad 
normam Constitutionum, de agendi ratione singulorum alumnorum 
relationem Capitulo vel Superiori maiori exhibere debet (can. 563); 
quae relatio eum habet scopum, ut noscatur an novitius, expleto 
novitiatu sit admittendus ad professionem. 


285. Formalis probatio et institutio novitiorum. Substantia- - 
liter ea omnia complectitur, quae inserviunt ad finem novitiatus 
obtinentum (cfr. supra n. 275). Particularia exercitia in novo iure 
non enumerantur (32); sed de substantia ipsa institutionis novitio- 
rum Codex nihil dicit expresse, nisi quod novitii « debeant cum 


(31) Controvérsias ante existentes de potestate Magistri vide apud Piat, q. 118. 

(32) lure praecedenti magis particularia praescripta continebantur in const. 
Clementis VIl) « Cum ad regularem»; ibi enim statuebatur; « 1°) Statim ac 
novitii ad habitum recepti et in locum novitiatus introducti fuerint, per gene- 
ralem confessionem totius anteactae vitae conscientiam expurgent (S 25); 29) 
Secundum ordinem a Magistro praescriptum bis quotidie orationi mentali et 
vocali incumbant et pluries in die conscientiam examinent. Quotidie Missae 
sacrificio intersint (§ 29). Corporalibus etiam exercitationibus vacent (8 30) 
Omnes in regulari disciplina sedulo exerceantur; addiscant modum in oratione: 
tum mentali tum vocali fructuose persistendi; illicitas passiones et vitia per 
sensuuni custodiam et mortificationem cohibendi, austeritatem, ieiunia, cilicia, 
disciplinas, conscientiae puritatem, Sacramentorum frequentiam, confessionis 
praesertim, quae bis saltem singulis mensibus fiat, per aperitionem quotidia- 

omni diligentia in religiosa disciplina secundum Constitutiones 
exerceri » (can. 562), atque hac de re gravis obligatio urgetur in 
Magistro novitiorum, cui illa institutio est commissa. Debet autem 
hoc fieri ad normam canonis 565, in quo proponitur scopus novi- 
tiatui sub disciplina Magistri praefixus atque his verbis declaratur: 
« ut informetur alumni animus studio regulae et Constitutionum, 
piis meditationibus assiduaque prece, iis perdiscendis quae ad vota 
et ad virtutes pertinent, exercitationibus opportunis ad vitiorum 
semina radicitus extirpanda, ad compescendos animi motus, ad 
virtutes adquirendas ». Paucis canon multa complectitur. quae re- 
ducuntur ad tria: a) cognitio et praxis Constitutionum; b) exercitia 
spiritualia ad adquirendum spiritum orationis ; c) doctrina et praxis de 
vitiis eradicandis et virtutibus adquirendis : quae tria pro perfectione 
adquirenda sunt media necessaria, per integrum vitae religiosae 
curriculum adhibenda, et supponunt solidum fundamentum in no- 
vitiatu jactum; insuper continent meliorem probationem tum pro 
novitio tum pro ipsa religione (33). Per se autem patet, ad normam 


nam motuum internorum, per exercitium humilitatis circa viliora ministeria, 
per modestiam in omnibus actionibus diuturnumque silentium (S 27). 3?) Similis 
cura etiam conversis est adhibenda, qui non tantum circa corporalia servitia 
probandi et exercendi, verum etiam pro eorum capacitate et commoditate de 
spiritualibus, praesertim de modo mentaliter orandi instruendi ideoque ad ca- 
pitula et conciones, quae per Magistros novitiis fieri solent, sunt accersendi 
(S 33). Quae peculiaria praescripta, cum sint veluti declaratio generalis prae- 
scripti Codicis, Magistris praeclarae normae directivae esse possunt. 

(33) In rem faciunt quae de tironibus formandis continentur in epistola 
apostol. Pii XI « Unigenitus » 19. Mart. 1924,: novitii in novitiatu « quasi in 
quadam palestra, religiosae vitae principia et virtutes data opera perdiscant. 
Quantum autem intersit, tironum animos eo temporis spatio diligenter excoli, 
non tam e magistrorum pietatis testimonio quam ex ipsa experientia coniicitur, 
cum religiosi Status perfectionem nulli assequantur retineantque, nisi iam tunc 
omnium fundamenta virtutum iecerint. Quamobrem, remotis quarumvis disci- 
plinarum studiis atque oblectamentis, huc tantummodo  novitii animos inten- 
dant, ut sapienti magistri sui ductu interioris vitae exercitationibus virtutumque 
adeptioni vacent, earum praesertim quae cum Religionis votis, idest pauper- 
tatis obedientiae et castitatis, cohaerent et coniunguntur. In quo erunt ad per- 
legendum considerandumque utilissima cum sancti Bernardi et Seraphici Doc- 
toris Bonaventurae, tum Alphonsi Rodriguez, tum etiam eorum qui apud 
Sodalitatem unius cuiusque vestram magisterio pietatis floruerunt, scripta, 
quorum virtus et efficacia tantum abest ut vetustate defecerit atque elanguerit, 
ut etiam aucta hodie videatur. Neque tirones umquam obliviscantur, quales in 
novitiatu fuerint, tales se in reliquum vitae tempus futuros, et supplendi pos- 
terius renovato animo tirocinii, si semel modico aut nullo fructu illud egerint, 
spem esse plerumque in anissimam ». 

can. 592, a novitiis esse exigendam observantiam communium cle- 
ricorum obligationum, de quibus agunt canones 124-142, in quantum 
diversis institutis sunt applicabiles. Pro conversis vero exigitur di- 
ligens institutio in doctrina christiana, quae fieri debet speciali col- 
latione ad eos habita semel saltem in hebdomada (cit. can. 565, 
§ 2) (34). 

Peculiaria experimenta pro indole et speciali line cuiusque 
instituti religiosi solent requiri in ipsis Constitutionibus, quae ad 
propositum finem debent collimare. 

Ita complexive sumpta substantia validae probationis, notionem 
sistit Iormalem novitiatus; qui proinde est Zustilulio ad vilam reli- 
giosam in determinato instituto religioso personae ad probationem 
admissue, iure ecclesiastico praemiltenda ante professionem. 


286. Obstacula removenda. |. Ad hoc ut finis novitiatus se- 
cundum traditam notionem obtineatur, removenda sunt obstacula; 
ad quam remotionem pertinet in primis recessus quem exigit can. 
564 de separatione novitiatus ab alia domus parte; deinde remotio 
ab occupatione quae internam recollectionem impedire posset, atque 
huc pertinet illa praescriptio canonis 565 8 3: « Anno novitiatus 
ne destinentur novitii concionibus habendis aut audiendis confes- 
sionibus aut exterioribus religionis muniis neve dedita opera studiis 
vacent litterarum, scientiarum aut artium: conversi autem in ipsa 
religiosa domo eatenus tantum fungi possunt officiis fratrum con- 
versorum (non tamen nti primarii officiales), quatenus ab exercitiis ` 
novitiatus pro ipsis constitutis non praepediantur ». Quae de con- 
versis dicuntur facile patent, Quoad alteram classem notanda sunt 
verba deslineutur et dedila opera, quae non exchidnut absolute omne 
ministerium, sive pro casu transeuntis necessitatis sive etiam ad mo- 
dim probationis; insuper studia, si quae videantur imponenda, nullo 
modo habeant rationem praecipui operis diei, sed accidentale quip- 
piam prae se ferant, nec in ipsis Tinis primarius novitiatus in ipso 
modo et ratione talium studiorum negligatur (35). 

(34) In hac re constanter Insislebat S, C. IZ, et R. non pro novillis con- 
versis tantum, sed generalim pro fratribus laicis et. familiaribus saecularibus 
v. gr. in. Litt. eucycl. 15 Martil 1758 et 30 Sept. 1765, quae bis iu anno in pu- 
blica mensa eraut legenda. Etlam S, C, de Relig. v. gr. in. Instr. et decret, 1. 
lan. 1911 et novissime in Iustrict, directa ad supremos Moderatores el Mode- 


ratrices Painlliarum laicarum in A. A. S. XXII (1930) p. 28 sq. 
(33) Ex memorato praescripto can. 565, 8 3? abrogata manet obligatio im- 

Hl. /n secundo novitiatus anno, ad valorem professiouis emitteu- 
dae non pertinente (cau. 555, § 2), ubi ex Constitutionibus babea- 
tur, aliquae ex memoratis occupationibus permitti possunt ad nor- 
mam ultimi decreti S. C. de Rel. 3. Nov. 1921 (A. A. S. XIII, 539); 
licet Instr. et decreta in ea contenta respiciant. Congregationes vo- 
torum. simplicium, in quibus frequentius. occurrit ut habeantur duo 
novitiatus anni, Ibi facultas in secundo novitiatus anno adhibendi 
novitios in aliquibus operibus Instituti, his conditionibus subordi- 
natur: d) ut etiam secundo novitiatus anno perdurante, ante omnia 
quaelibet munia, disciplina spiritualis vitae apprime curetur; b) ut 
permitteutibus Constitutionibus, operibus Fastituti vacent prudenter 
et moderate, in novitiorum instructionem (nou in commodum reli- 
gionis), nec per se soli officia obeant sed operibus ipsis vacent sub 
directione et vigilantia gravis Religiosi vel Relipgiosae, qui verbo 
doceat exemploque praecurrat; c) ut duobus. ante professionem 
mensibus ab omui opere externo abstineant et si extra novitiatum 
fuerint, ad illum revocentur; qui mensis destinandi suut proximae 
praeparatioui ad professionem (36). 


posita per decr. S. C. de Rel. « Ad explorandum » 27. Aug. 0910, in quo noviliis 
Religionum virorum potius impouebatur studium moderalum sen intra cerios 
limites restrictum: culus decreti ratio alferebatur multiplex, ut scilicet inter- 
milteretur nimia contentio et defatigatio in assiduis pietatis olfielis, quibus Ha 
defaligata mens minori delude. efficacia et fructu insisteret, et e conira. per 
illam intermissionem alacrlus illis indnlgeret; deinde ne novitii dediscerent 
quae didicerant; praeterea ut Inde caperetur experimentum de eornm htgrenio, 
idoneitate et diligentia, (A. A. S. IIl, 730 sq.) 

Ad praescripta Codicis Pius XI in epist. apost, « Unigenitus » 19 Mart, 1924 
potius insistit in hoc quod novitii rebus spiritalibus isistant, «remotis quibusvis 
disciplinarum studiis el obleclamentis », Videlicet ubl graves causae aliud non 
exigant, vult ut novitil cooptentur. emenso Eun. luferlore Htterariun curriculo ». 

(36) Tum decr. Ad exploraudam, tum novum decr. de secundo novitiatus 
anno, satis clare declarant integram primnin vel unicum annum novitiatus esse 
impendendum spiritnall formationi novilli; Inde S. C. de Relig. in approban«dis 
novis constitutionibus considerat primm novitlalus annum ut annum camonietnt 
integre deputandum iihi spirituali Institution, Quod S. C. criterion non derogat 
generali priueiplo can, 11 et t5 quod non admittenda siut requiri ad vatoren, 
quae expresse ad valorem uon postulautur: porro nec can, 342, nee, cau 555 
postulant ad. valorem, ut annus canonicus novitiatus praecise Inelpiat inme- 
dlate post susceptionem habitus etlam lo Hla retlgioue ubi sunl constituti dno 
auni pro novitiatu. Si ergo post aliquot novitiatus menses novitiatus interrmm- 
patur, nihil vetabit, perinittenlibus id constitullonibus, ut post Interriiptionem 
incipiat annus canonicus sine interriptione peragendus, et in. blennlo. novi- 
tiatus eomputentur menses ante iuterriptionem fn novitiatu in vera probatione 
itransacti Cfr. Vermeersch pli, n. 664, Id infertur ex hoc quod alter novitlatis 
annus non pertinet ad valoreu. 

287. De novitiorum confessariis. I. In religionibus mulierum 
novitiae aequiparantur professis quod attinet ad confessiones. 


II. In aliis religionibus,.a) dum iure communi praecedenti novitii 
tenebantur confiteri suo Magistro (37); per canonem 891 illi iuri fuit 
in sensum oppositum derogatum, dum Magister eiusque socius 
iubentur confessiones novitiorum non audire, nisi ipsi novitii ex 
gravi et urgenti causa in casibus particularibus id sponte petant. 
Quae prohibitio ex generalibus principiis valorem confessionis etiam 
contra canonem factae non afficit (38); nec attente considerato utro- 
que canone dicenda est gravior haec prohibitio, quam illa quae de 
Superiore continetur in canone 518, S 2. Facilius autem in novitio 
occurrere potest causa quaerendi in determinato casu spiritualem 
Magistri directionem, vel consilium ad vincendam tentationem, quae 
profecto gravis causa censenda est. — Insuper etiam novitiis appli- 
catur can. 519. de confessione apud confessarium ab Ordinario 
loci approbatum. 


b) Ergo novitiis pro eorum numero unus vel plures assi- 
gnandi sunt confessarii ordinarii; qui, si agatur de religione cleri- 
cali, in ipso novitiatu commorari debent; si de laicali, saltem fre- 
quenter ad domum novitiatus accedant, novitiorum confessiones 
audituri. ; 

c) Praeter confessarios ordinarios, designari debent aliqui 
confessarii, quos novitii in casibus particularibus adire libere pos- 
sint; quod autem illos libere adeant, Magister aegre id se ferre . 
demonstrare non debet. 


d) Insuper quater saltem in anno dari debet novitiis con- 
fessarius extraordinarius, ad quem omnes de facto accedant saltem 
benedictionem recepturi. Haec sanciuntur in can. 566. 

Inde patet internam directionem et informationem spiritualem, 


(37) Const. Clementis VIII, « Cum ad regularem » & 28. exigebat ut solus 
Magister novitiorum confessiones audiret. Solum Superiori locali, si ita expe- 
dire iudicasset, licebat per se vel per alium a se deputandum, semel aut bis 
in anno eorumdem novitiorum confessiones audire. Cfr. tamen Piat 1. q. 467, 468. 

Fuit decr. S. Officii 5. lul. 1839, quo primum Romae iniunctum fuit ut 
nullus Superior cuiusvis religionis aut Seminarii aut Collegii confessiones sub- 
ditorum, in eadem domo commorantium audire posset. Quo tamen nondum 
erat derogatum cit. Const. apostolicae pro Ordinibus religiosis latae. 

(38) Cfr. etiam Schäfer n. 249; Matth. a Coronata n. 586, not. 10; Chelodi 
n. 269. 

etiam in religione clericali, esse quodammodo divisam inter Ma- 
gistrum et confessarium; praecipuae tamen partes Magistro sunt 
delatae, quod a confessariis prae oculis habendum. 


Art. 2. — De novitiorum iuribus et officiis. 


288. Status iuridicus novitiorum. Novitii sunt in statu proba- 
tionis ad statum religiosum, pertinent ad familiam religiosam, cui 
tamen vinculo iuridico tamquam vera membra non sunt incorporata, 
sed sunt candidati ad illam incorporationem. A iure habentur ut 
personae ecclesiasticae; sunt lato sensu regulares vel religiosi pro- 
ut pertineant ad Ordinem vel Congregationem religiosam. Eorum 
status magis definitur iuribus quibus gaudent, et obligationibus qui- 
bus tenentur: tum quoad iura tum quoad obligationes in genere 
potest dici quod gaudent iuribus communibus clericorum et etiam 
iuribus religiosorum illius Instituti cuius sunt novitii et eorum etiam 
tenentur obligationibus, licet diversa ratione. 


289. Obligationes novitiorum sunt imprimis omnes illae, quae 
ipsis cum reliquis christianis communes sunt. At novitii efiam quam- 
diu novitii manent, ad observantiam regularem, quae ad communes 
obligationes accedit, in conscientia per se et directe non obligan- 
tur (39). Nam huiusmodi obligationes neque in voto neque in tradi- 
tione ullum habere solent fundamentum, nisi forte per accidens votum 
quoddam fuerit emissum vel specialis intervenerit promissio (40). 
Si novitiae atque adeo postulantes in monasteriis monialium lege 
clausurae tenentur (can. 540, § 3), ea obligatio provenit ex lege posi- 
tiva speciali ob peculiarem indolem clausurae monialium lata. Nihilo- 
minus quamdiu a religione non discedunt, disciplinae religiosae sal- 
tem ita subesse debent, ut vitent scandala, confusionem, perturba- 
tionem conventus vel ordinis seu instituti religiosi. Praeterea in 
conscientia tenentur ad obedientiam suis Superioribus religiosis exhi- 
bendam sive in vim iurisdictionis ecclesiasticae Praelatis regularibus 
concessae sive propter illorum potestatem domesticam, quae ad re- 


(39) Suarez l. c. cap. 11. n. 1. sq. n. 7. sq., (ubi provocans ad cap. 4. X. 
qui clerici vel voventes IV. 6. recte docet novitium, quamdiu retineat habitum 
religiosum non posse licite contrahere matrimonium) cap. 16, n. 1. sq.; Schmalz- 
grueber. 1. c. n. 85. sq.; Ferraris l. c. p. 88. sq. 

(40) Suarez 1. c. cap. 11. n. 2. sq. cap. 6. n. 1. sq. 

ctam administrationem alicuius communitatis est necessaria (41), et 
in particulari novitiorum Magistro ex hac eadem domestica potestate. 
Vota sive ante ingressum sive in novitiatu ante professionem religio- 
sam emissa suspenduntur, donec vovens in religione permanserit 
(can. 1315). Confer Piat I, q. 127. 


290. Iura, quibus novitii gaudent haec potissimum recensen- 
da sunt: 


I. Plena libertas infra tempus novitiatus per se licite deserendi 
ordinem seu institutum religiosum et ad pristinum statum redeun- 
di (42) sine laesione iuris (43) religionis derelictae. Qua libertate 
non tollitur obligatio moralis permanendi, orta forte ex voto nondum 
soluto ingrediendi religionem atque in ea profitendi et perseverandi, 
aut si vita in saeculo absque periculo salutis aeternae agi non pos- 
sit (44). Si sine illa intentione profitendi et perseverandi votum 
religionis emisisset, ad aliud non se obligavit, nisi ad ingrediendum 
bona fide, et ad manendum iuxta formam iuris, ideoque salva liber- 
tate exeundi, si post sufficientem experientiam statum religiosum sibi 
non expedire iudicaverit. 


II. Favores et gratiae spirituales, quibus religiosi ex iure com- 
muni vel specialibus privilegiis ordinis seu instituti gaudent, etiam 
generatim novitiis communicantur ; etenim in favorabilibus veniunt 
nomine religiosorum et personarum ecclesiasticarum, nisi aliunde 
limitatio quaedam sit statuta (45). Quare a) fruuntur privilegiis | 
generalibus clericorum (can. 114-123) perinde ac professi (can. 614); 


(41) Suarez l. c. cap. 16. n. 18. sq.; Piat 1, q. 127.; Schmalzgr. (lll, 31) 
n. 86, 87. 

(42) Cap. 20. 21. 23. X. de regul. Ml. 31.; cap. 1. 2. de regul. lll. 14. in 
Sext.; Suarez l. c cap 11 n. 245q.; Seinale Cn T SEE errare ND. 
90. sq.; Piat l. c. q. 110. 

(43) Quae libertas exeundi ne violetur, novitius post discessum ordini re- 
ligioso non tenetur compensare expensas pro victu et vestitu, nisi animo ficto 
ingressus fuisset aut specialem] dedisset promissionem. Cfr. Conc. Trid. Sess. 
XXV. cap. 16. de regul.; Suarez l. c. cap. 11. n. 5.; Schmalzgr. |. c. n. 81.; Piat 
l. c. q. 128. At si novitius aliquid legitime dedit pro victu et vestitu durante 
novitiatu, novitio discedente, religio retinere potest expensas pro victu et ve- 
stitu iam factas i. e. pro rata temporis. 

(44) Cap. 20. 23. X. de regular.; Suarez l. c. tract. Vll. l. 4. cap. 1. sq. 4. 
n. 10; Piat 1. c. q. 110.; Ferraris 1. c. 

(45) Cap. 21. § 1. de sent. excom. V. 11. in Sext.; Schmalzgr. |. c. n. 82.; 
Piat 1. c. q. 129. 

b) participes fiunt indulgentiarum ordinis religiosi; c) si morte prae- 
veniantur ius habent ad eadem sufíragia, quae pro professis prae- 
scripta sunt (can. 567, § 1); d) subiiciuntur Praelatis regularibus 
quoad absolutionem a casibus reservatis etiam in propria religione 
salvo praescripto can. 519 (46) et quoad dispensationes in votis non 
reservatis et in praeceptis ecclesiasticis ; e) exempti sunt a iurisdictio- 
ne Episcoporum in religione exempta, ideoque ipsorum confessarii 
non indigent approbatione Ordinarii loci nec eius ligantur reservatio- 
nibus (47); f) si fuerint beneficiati, pro suo iure retinent beneficia 
ecclesiastica toto novitiatus tempore usque ad professionem (48); 
imo ex iure Codicis beneficia non vacant de iure nisi post trien- 
nium ab emissa professione, excepto beneficio paroeciali, quod vacat 
post annum (can. 584). 

At novitii ad ordines promoveri, durante novitiatu non possunt 
(can. 567, § 2), cum ante Codicem certe possent. Ctr. Piat I. q. 
129, g. antequam proderet similis prohibitio facta a Leone XIII per 
decr. « Auctis admodum » 4. Nov. 1892. (A. S. S. XXV, 312). 


Art. 3. — Dispositio de bonis durante novitiatu. 


291. Çirca bona propria novitio partim determinatae incumbunt 
obligationes partim vero competunt iura, quae hoc loco separatim 
videntur tractanda. 


292. Dispositio de bonis. I. Cum, ut alias saepe dictum est, 
professi votorum simplicium dominium radicale suorum bonorum 
retinere possint, eis tamen omnino interdicta sit eorum admini- 
stratio et redituum erogatio atque usus, ideo debent novitii ante pro- 
fessionem votorum simplicium cedere pro tempore, quo in eadem 
votorum simplicium professione permaneant, administrationem, usun- 
fructum et usum, quibus eis placeat ac etiam suo ordini, si ita pro 
suo lubitu existiment. Cfr. declar. S. C. super stat. reg. 12. Iun. 1858. 


(46) Quodsi ordines religiosi nolim! novitios ligare casibus reservatis, id 
sane facere possunt; at de facio nequaquam omnes religiones suos novitios, 
declararunt immunes a casibus reservatis proprii instituti. Cfr. Piat 1. c. q. 119. 
Cfr. tamen can. 519, quo vis reservationis apud regulares valde est extenuata. 

(47) Can. 875, iunct. can. 896. 

(48) Cap. 4. de reg. Ill. 14. in Sext; Sc/unalzgr. 1. c. n. 90. sq.; Bouix 1. c. 

501. sq. 

n. 9.; Ferrari |. c. p. 109. Eadem lex viget etiam in congregatio- 
nibus religiosis ante primam professionem votorum simplicium ad 
totum tempus quo simplicibus votis adstringentur (can. 569, S 1). 
Hla libertas disponendi de usu et usufructu potest esse limitata « si 
Constitutiones aliud ferant»; sunt enim Constitutiones, quae obli- 
gant ad cedendum usumfructum in totum vel pro parte ipsi instituto, 
cui obligationi hodie non favet S. Congregatio. 


Il. Ea cessio et dispositio, si praetermissa fuerit ob defectum 
bonorum, et haec postea supervenerint, aut si facta fuerit, et postea 
alia bona quovis titulo supervenerint, fieri aut iterari eodem modo 
debet, non obstante simplici professione emissa (can. 569, S 2). 
Quo praecepto urgente, ad talem cessionem nullius requiritur venia. 
Hunc autem saltem modum  abdicationis bonorum exigit Ecclesia, 
ut quis constituatur in publico statu religioso. Abdicatio vero domi- 
nii radicalis bonorum aut cuiusvis beneficii non solum novitiis 
prohibita est, durante novitiatu, sed si ea quovis modo renuntia- 
verit eademve obligaverit, renuntiatio vel obligatio non solum illici- 
ta, sed ipso iure irrita est (can. 568) Cfr. infra n. 294. Licite tamen 
et validae censendae sunt, ad normam etiam iuris praecedentis, par- 
vae partis bonorum donationes factae pauperibus, religioni, in suf- 
iragiis defunctorum. Cfr. Piat. I. q. 136 3^; Matth. a Coronata 
n. 587, 3°, a. Eleemosynae nemini sunt prohibitae. 


HI, Cessio illa administrationis, usus et ususfructus bonorum, 
licet per se referatur ad bona praesentia, nihil impedit quominus 
complectatur etiam bona futura, disponendo de bonis, quae quis: 
speret ex legis dispositione sibi obventura, atque ita uno primo 
actu faciat satis praescripto § 1. et 2. canonis 569. Non desunt qui 
teneant, propter modum loquendi legis « libere disponere », posse 
a novitio in cessione disponi, ut fructus sorti seu capitali accrescant, 
non obstante decreto 21 Nov. 1902, quod ipsis videtur non amplius 
post Codicem vigere. Cfr. Vermeersch. Pediodica X, p. (14); Matth. 
a Coronata n. 587, b, necnon Larraona, Comment pro relig. 1, 
p. 338 sq.; Schäfer n. 253, 4. (49). Cfr. S. C. Ep. et Reg. 15. Apri- 
lis 1866. ad 7. 


(49) Clausula « nisi Constitutiones aliud ferant » (v. gr. Redemptoristarum et 
Passionistarum) optime explicatur ex resp. Commiss. Codicis 16 Oct. 1919 (A. 
A. S. XI, 478). Item explicatur facile quod iubeatur cessio fieri ante profes- 
sionem sive temporaneam sive perpetuam, quia sunt religiones, in quibus post 
novitiatum emittuntur vota simplicia perpetua. Cfr. Schäfer n. 252. not. 6. 

293. Novitiorum testamentum. « Novitius in Congregatione re- 
ligiosa ante professionem votorum temporaneorum testamentum de 
bonis praesentibus vel forte obventuris libere condat» (can. 569, 
S 3) Est obligatio quae respicit solas Congregationes etiam dioe- 
cesanas, non religiones votorum solemnium, nec moniales quae ex 
instituto habent vota solemnia, licet sive ex indulto sive ex pecu- 
liari S. Sedis dispositione sola vota simplicia emittant. Quae obli- 
gatio, si non impleta fuit, pergit obligare post emissam professionem ; 
nec necesse est ut novitius aliquid actu habeat, de quo testari pos- 
sit, sed sufficit quod habeat in spe v. gr. speret legitimam patris; 
satis erit clausula generali disponere de bonis forte possessis et forte 
obventuris; potest autem libere disponere etiam in favorem religionis. 

Non crediderim esse admittendam opinionem eorum, qui tenent 
non adesse obligationem condendi testamenti in casu quo novitius 
nequeat ex dispositione iuris civilis validum condere testamentum, 
et posse in tali casu differri obligationis implementum ad tempus in 
quo per leges civiles capacitas condendi testamenti fuerit acquisita. 
Nam legislator ecclesiasticus illas leges civiles non ignoravit, nec 
eum poterat latere quod, quoad maximam partem, novitii adhuc 
sunt constituti in minori aetate; qua in hypothesi, si esset vera 
illa sententia, legem tulisset quae in maxima casuum parte impleri 
non posset. Ceterum testamentum etiam a civiliter inhabili condi- 
tum, nihil est aliud quam significatio voluntatis, ut bona quae quis 
habuerit mortis tempore talibus personis vel operibus ex toto vel 
ex parte obveniant, ad quam voluntatem non mutandam sine debi- 
tis licentiis potest sese novitius obligare; quam obligationem prae- 
cise imponit lex; atque idem valet de cessione bonorum, cui non 
raro etiam obstant quadantenus leges civiles. Certe ut efficaciam in 
foro quoque civili habeant illae testamentariae dispositiones a civi- 
liter inhabili factae, opus erit ut novitius legitimam aetatem adeptus 
testamentum in forma civiliter valida confirmet, non mutatis testa- 
menti clausulis nisi ad normam can. 583, S 2 (50). 


294. De renuntiatione bonorum ante professionem solemnem. 
|. Tempore Concilii Tridentini in Ordinibus regularibus (excepta 
societate lesu) ab omnibus religiosis statim post novitiatum emitte- 


(50) Vermeersch Epit. |. n. 667; Matth. a Coronata n. 587, a); Schäfer n. 2506. 
ubi allegat responsum a Comm. Codicis datum (licet non publicatum) Ministro 
Generali Congregationis SS. Redenptoris in sensum in textu propositum. 

batur solemnis professio, per quam professus omnibus bonis spo- 
liabatur et reddebatur incapax ad quaelibet bona acquirenda. Nisi 
ergo de bonis ante professionem disposuisset, non amplius poterat 
efficere ut bona antea possessa determinatis personis aut operibus 
obvenirent et ipsum consilium evangelicum « da pauperibus » exe- 
qui amplius non poterat. Ad tuendam ergo libertatem novitiorum 
omnimodam redeundi ad saeculum et impediendum ne illa libertas 
ea ratione diminueretur, quod ipsis timendum esset, ne forte si re- 
dirent, bona sua vel partem eorum amitterent, et inde eorum vita in 
saeculo difficilior quam antea redderetur, promulgavit decretum de 
bonorum renuntiatione, quo et in tuto poneretur libertas disponendi 
de bonis ante subsecutam incapacitatem et impediretur nimis prae- 
propera eorumdem renuntiatio cum diminutione libertatis redeundi 
ad saeculum ante editam solemnem professionem. Introducta deinde 
professione simplici praemittenda votis solemnibus, Tridentina di- 
Spositio, iuris praecedentis correctoria (51), debuit transferri ad ulti- 
mos duos menses professionis simplicis can. 581, cuius explicatio, 
ob allegatam rationem, hoc loco anticipatur. 


ll. Decretum Tridentinum (52) Sess. XXV. cap. 16. de reg. 
erat conceptum his verbis: « Nulla quoque renuntiatio aut obliga- 
tio (53) antea facta (54) etiam cum iuramento vel in favorem cuius- 


(51) Cap. 30, X. de sim. V, 3; cap. 1. de simon. V, 1 in Extravg. com.; 
cap. 2. X. de sepuit. Ill. 28. per contrariam consuetudinem aobrogatum, non per 
cap. 4. eiusd. tit. in ead. collectione, ex quo Maschat, Inst. can. elench. l. n. 32. 
alteram abrogationis causam repetit; Schmalzgr. 1. c. n. 96. 

(52) Quae lex Tridentina afficit omnes ordines religiosos etiam exemptos 
ipsasque moniales, ut pluries S. C. Ep. et Reg. declaravit v. g. 8. lulii 1590. 
21. Aug. 1627., at non Societatem lesu in ipso textu Tridentino exceptam. Cfr. 
Piat l. c. q. 131, 136, 144; Act. S. Sed. vol. XII. p. 586; Schmalzgr. |. c. n. 97. 
98.; Besson Comp. Inst. S. I. p. 70. sq. 101. sq, ubi usum moderatum huius 
privilegii exponit; v. g. novitii in sacris constituti non solent renuntiare bene- 
ficiis ante vota simplicia post biennium emissa. 

(53) llla verba comprehendunt generatim omnes renuntiationes, contractus 
etc., quibus bona novitii notabiliter minuuntur ; huc spectant etiam renuntiationes 
beneficiorum, ut tenuit communis doctorum sententia innixa declarationibus S. 
C. C. atque praesertim auctoritate Benedicti XIV. in cit. Const. « Ex quo di- 
lectus » ; at excluduntur actus legitimi, qui libertatem novitii minime laedunt 
v. g. testamenta etc. Cfr. S. C. C. 22. lanuarii 1598.; Schmalzgr. l. c. n. 99. sq. 
124. sq.; Piat 1. c. q. 132, 136; Ferraris Iien p. 110. sq. 

(54) Post professionem solemnem renuntiatio non iam fieri potest, nisi ob- 
tento indulto apostolico et servata forma rescripti. Cfr. v. g. S. C. C. 2. Aug, 
1721.; S. C. Ep. et Reg. 19. Apr. 1844. — At ante ingressum in novitiatum pri- 

cumque causae piae valeat, nisi cum licentia Episcopi sive eius 
Vicarii fiat (55) intra duos menses proximos (56) ante professio- 
nem ac non alias intelligantur effectum suum sortiri, nisi secuta pro- 
fessione; aliter vero facta etiam cum huius favoris expressa renuntia- 
tione etiam iurata sit irrita et nullius effectus ». 

« Sed neque ante professionem excepto victu et vestitu novitii 
vel novitiae illius temporis, quo in probatione est, quocunque praetextu 
a parentibus vel propinquis aut curatoribus eius monasterio aliquid 
ex bonis eiusdem tribuatur, ne hac occasione discedere nequeat, quod 
totam vel maiorem partem substantiae suae monasterium possideat, 
nec facile, si discesserit, id recuperare possit (5T). Quin potius praeci- 
pit Sancta Synodus sub anathematis poena (ferendae sententiae) dan- 
tibus et recipientibus, ne hoc ullo modo fiat, et ut abeuntibus ante 
professionem omnia restituantur, quae sua erant. Quod ut recte fiat, 
Episcopus etiam per censuras ecclesiasticas, si opus fuerit, com- 
pellat (58). 


HI. Non obstante Tridentino decreto retinuerunt, et adhuc post 
Codicem retinent, hi qui religionem ingressuri sunt suam libertatem, 
ad normam consilii evangelici, abdicandi se bonis suis et renuntian- 
di beneficiis ecclesiasticis quamdiu novitiatum nondum inchoarunt; 
quae inchoatio non habetur per simplicem admissionem ad postu- 
latum sive ex constitutionibus sive ex iure communi novitiatui prae- 
mittendum. Praestat tamen ut iam admissis in conventum postulatum 
peracturis Superiores non permittant renuntiationem, quae et religio- 


stina libertas renuntiandi suis bonis etiam intuitu ingressus in religionem a 
Conc. Tridentino non fuit sublata (cfr. S. C. C. 3. Mart. 1594. 18. Mart. 1598.; 
S. C. Ep. et Reg. 20. Decemb. 1878.5; Schmalzgr. 1. c. n. 127. sq. 146. sq.; aliique 
communiter); aliter Piat 1. c. q. 75, 134 et Act. S. Sed. l. c. p. 528. sq. ob 
auctoritatem Bened. XIV. in Const. « Ex quo », ubi tamen ex professo univer- 
sam illam quaestionem non tractat, sed de sola renuntiatione beneficiorum in- 
gressuri beneficiati disserit, in quo propter titulum ordinationis singularis potest 
esse difficultas. 

(55) S. C. C. 13. lan. 1677. 4. Aug. 1635.; Schmalzgr. 1. c. n. 103. 104.; Piat 
Eeg. 137. sq AE S Sed. I. c. p. 528. 511. sq. 582. sq. Quae licentia Epi- 
Scopi non amplius ex can. 581 est necessaria. 

(56) Quod tempus mathematice est computandum secundum calendarium 
de momento ad momentum ultimi diei anni probationis. Cfr. S. C. C. 21. lan. 
1617.; Schmalzgr. l. c. n. 102. 105. sq.; Act. S. Sed. 1. c. p. 523. sq. 

(57) Schmalzgr. 1. V. t. 3. n. 193. sq.; Piat 1. c. q. 132, 133. Bouix l. c. p. 
590. sq. 

(58) Schmalzgr. |. Ml. t. 31. n. 113. sq. 121. sq.; Bouix l. c. p. 501. 

nis et religiosi libertatem arctaret. Vel ipse can. 568 loquitur de no- 
vitiatus decursu. 

Renuntiatio sortiri effectum debebat secuta demum professione; 
quae si non esset secuta, quia v. gr. novitius ante emissam profes- 
sionem mortuus esset aut e religione egressus, ipso facto irrita erat 
dispositio de bonis facta in renuntiatione, nec cuiquam ius erat 
quaesitum ex renuntiatione, nisi a momento emissae professionis (59). 
Dispositionem vero eo bimestri definitive factam novitius non potuit 
amplius revocare. Cfr. Schmalzgr. |. c. n. 20 cum aliis. 


IV. Cum in ordinibus religiosis virorum per Pium IX introduc- 
tum fuisset triennium votorum simplicium necessario praemittendum 
ante solemnem professionem, (60) agnita in iure capacitate possidendi 
in votorum simplicium professis, pronum fuit Tridentinam disposi- 
tionem de ultimo bimestri novitiatus transferre ad ultimum bimestre 
praecedens professionem solemnem; id quod praestitit S. C. super 
statu regul. die 1 Aug. 1862. 19 Martii 1857 ex mandato Pii 1X, (61) 
cum eadem sanctione, quod renuntiationes quae in decursu triennii 
votorum simplicium, quod praecedit professioni solemni, fierent, nul- 
lae et irritae habendae essent. 


V. Deinde idem ius de votis simplicibus praemittendis, per 
decr. « Perpensis » art. XI, extensum est ad moniales; quare in 
promulgando Codice iam semper professionem solemnem debebat 
praecedere simplex ad triennium duratura, ideoque generali modo . 
Tridentini decreti praescripta circa bonorum renuntiationem per 
Codicem translata sunt ad bimestre tempus immediate praecedens 
professionem solemnem, his verbis: « Professus a votis simplicibus 
antea nequit valide, sed intra sexaginta dies ante professionem sol- 
lemnem, salvis peculiaribus indultis a Sancta Sede concessis, debet 
omnibus bonis quae actu habet, cui maluerit, sub conditione secuturae 
professionis renuntiare », can. 581, S 1. Additur autem in § 2: « Se- 
cuta professione, ea omnia statim fiant, quae necessaria sunt ut 


(59) Cfr. Schmalzgr. (11, 31) n. 116; Piat 1. c. q. 144. 

(60) Const. « Neminem latet» 19. Mart. 1857, const. « Ad universalis » T. 
Febr. 1862. 

(61) Ex resp. S. C. super stat. reg. 1. Aug. 1862. post introductum f/rien- 
nium professionis votorum simplicium illud bimestre iuris Tridentini intelligendum 
est de duobus mensibus proximis ante professionem soleninem. Cfr. supra h. cap. 
n. 291. de cessione administrationis et ususfructus et usus a novitiis ante pro- 
fessionem votorum simplicium facienda. 

renuntiatio etiam iure civili effectum consequatur ». Ubi clarius quam 
in decr. Tridentino ponitur obligatio renuntiationem faciendi, non 
sola enuntiatur nullitas renuntiationis ante tempus facta et sine 
requisitis solemnitatibus: formalitas vero requirendi Episcopi con- 
sensum fuit suppressa. 


VI. Additur clausula salutaris de excipiendo casu peculiaris 
S. Sedis indulti, cui profecto standum est (62). Praeterea memoratus 
canon non continet clausulam revocantem privilegia, ideoque So- 
cietas lesu pergit gaudere illa exceptione, quae quoad bonorum 
renuntiationem ipsum conc. Tridentinum fecit in generali suo de- 
creto, nec umquam postea illa exceptio fuit revocata. 


Scholion. Exceptio facta a Tridentino de Societate lesu quae 
adhuc perseverat, eo pertinet, ut in hac re Societas pergat uti suo 
laudabili iure legitime iam constituto. 


295. Quod ius Societatis Iesu ad haec capita reducitur : 


I. Qui Societatem ingredi petit, debet ante ipsum ingressum 
suis omnibus bonis renuntiare, ea distribuendo in pia et sancta 
opera, nisi pietas aut exigat aut saltem consulat, ut ea parentibus 
aut consanguineis relinquantur. Quodsi statim ea distributio iustis 
de causis fieri nequeat, ingrediens promittere debet, se post ab- 
solutum annum ab ingressu, quandocumque per Superiorem ei 
iniunctum fuerit, bonis suis renuntiaturum esse (Exam. gener. cap. 
4. 8 139.) (63). II. Etiam beneficia ecclesiastica, quae ingrediens 
obtineat, post absolutum primum novitiatus annum, renuntiare de- 
bet, quandocumque Superioribus visum fuerit (ib. § 5) (64). III. Re- 
nuntiatio secundum modum in Constitutionibus statutum est abso- 
luta, adeo ut qui postea Societatem desereret aut iustis de causis 
ex ea dimittatur, nihil de bonis renuntiatis, in cuiuscumque favorem 
renuntiatio facta sit, recuperandi ius habet, nec fit dependens a 


(62) V. gr. Religiosis Ordinis S. loannis de Deo in Gallia, ob speciales 
conditiones in quibus versantur, indultum dicitur concessum, vi cuius bonis 
ante professionem solemnem non renuntiant, sed ea pergunt possidere adhuc 
post professionem, et tantum condunt testamentum. Cfr. Schäfer n. 274; Goye- 
neche in Comment. pro Relig. Il. p. 46 sq. 

(63) llla promissio nec votum est nec solum propositum, sed simplex for- 
malis promissio affecta hac conditione, si perseverat et Superior iniungit. 

(64) Practice renuntiatio beneficiorum iubetur fieri statim post prima vota. 

subsequente professione vel publicis ultimis votis (65). IV. Renun- 
tiatio non restringitur ad solos professos votorum solemnium, sed 
ad omnes, cum post ultima vota etiamsi sint simplicia quoad 
paupertatem eodem iure regantur. 


Art. 4. — De votis devotionis et in articulo mortis 
et de novitiatus cessatione. 


296. Vota in articulo mortis. I. Non obstante lege Tridentina, 
S. Pius V, cont. « Summi sacerdotis » 23. Aug. 1570 novitiis mo- 
nialibus S. Dominici concessit, ut in articulo mortis, quamvis novi- 
tiatum nondum integre perfecissent, a praedictis novitiis vota 
religionis emitti possent, modo aetatem requisitam haberent. Age- 
batur autem eo tempore de professione solemni. Illius professionis 
effectum ad solas gratias spirituales videtur pertinuisse, dicitur enim 
«ita tamen quod ipsae moniales novitiae sic decedentes indulgen- 
tiam et alias gratias, quas moniales vere professae decedentes 
consequuntur, concedimus et indulgemus » (66); certe forma totius 
concessionis est valde ambigua (67). Praeterea ipsis concedebat ple- 
nariam indulgentiam in forma iubilaei. 


(65) Renuntiatio post prima vota facta sine Superioris licentia continet vio- 
lationem voti paupertatis Societatis. De valore autem renuntiationis aliter. 
factae, contra praescriptum Constitutionum Cfr. Sanchez, In Decal. 1. 7. cap. 1, 
n. 37; Schmalzgr (1l, 31) n. 139.; Biederlack-Führich n. 85. in nota. 

(66) Cfr. v. gr. Ferraris v. Annus probationis n. 50; Fagnanus in cap. Sicut 
nobis De Regul. n. 33; Piat q. 101, contra plures alios v. gr. Passerinum, De 
Stat. p. 189, n. 53.; Sanchez in Decal. V, 1V, 16; Tamburinum, De iure Abbatiss. 
Disp. Vll. q. 7.; Ferreres, Las religiosas n. 426 sq. 

Dum priores satis generatim putant, illa vota nihil valere si novitia con- 
valescat, ita ut libere discedere a religione possit sine ulla votorum obliga- 
tione; aliis certe hoc nimium videtur; et licet admittant non constituere illam 
novitiam veram religiosam, nihilominus vota emissa sine ulla conditione, 
saltem ut vota privata tenere existimant, nisi ex gravi causa dispensentur; 
nec liber discessus patere videtur, quia tria illa vota substantialia in tali reli- 
gione promisit servare. 

(67) Difficultatem facessunt plures decisiones SS. CC. v. gr. quod finito 
probationis anno, si perseveret, professionem renovare debet, S. C. C. 20. 
Mart. 1649; quod si cum tali professione intestata decedat, bona non ad mo- 
nasterium devolvantur, sed haeredibus sint restituenda S. C. C. 25. lan. 1744; 
quod Monasterium, novitia cum tali professione decedente, non possit exigere 
ut dos monasterio solvatur, S. C. C. 20. Mart. 1649, 4, Mart, 1705. Cfr. Piat 
Leg 10r l 

Qui favor per modum privilegii ex doctorum sententia, partici- 
pabatur ab iis Ordinibus, qui cum Fratribus Praedicatoribus com- 
municarent in privilegiis. Hoc autem privilegium non fuisse revo- 
catum postea v. gr. a Gregorio . XIII nec a Paulo V. merito asse- 
ritur (68). 


|l. Sensus illius privilegii, forte erui potest ex novo privilegio 
omnibus Institutis religiosis ultimo tempore concesso (69). Sane 
Pius X. decr. « Spirituali consolationi » 10 Sept. 1912 omnibus 
religionibus, imo et societatibus, quae sine votis communem degunt 
vitam, concessit ut novitii admitti possint in articulo mortis ad 
professionem vel consecrationem aut promissionem iuxta proprias 
regulas seu Constitutiones. Cuius actus effectus, aliis prorsus exclu- 
sis, sint hi duo dumtaxat: 1) participatio omnium indulgentiarum, 
suffragiorum et gratiarum, quae per professionem, normaliter suo 
tempore factam, consequerentur; 2) plenaria peccatorum indulgentia 
et remissio in forma iubilaei, quam ipse Pontifex largitur. 


III. lam vero post promulgatum Codicem ab aliquibus dubita- 
tum fuit, utrum illud privilegium adhuc vigeret; et S. C. de Rel. 
(30 Dec. 1922), respondit « affirmative », addita nova promulgatione 
cum aliqua correctione, videlicet: a) declaratur competens ad ad- 
missionem ad illam professionem non solum Superior maior, cui id 
ex Constitutionibus competit, sed etiam Superior localis aut ab 
alterutro delegatus. b) alii effectus excluduntur hoc pacto: 1?) si 


(68) Cfr. Piat 1. c. q. 102. 

(69) Tum Pius X, tum deinde Pius Xl in approbanda resolutione S. C. vi- 
dentur dare interpretationem antiqui Dominicanarum privilegii, cum insistant 
in nova communi concessione in responsis iam datis et nota praecedenti ci- 
tatis, quae valde extenuant antiquum illud privilegium et controversiam videntur 
velle dirimere. Certe ex tenore recentis communis concessionis, novum pri- 
vilegium non videtur differre ab illo antiquo quoad effectus, qui a pluribus 
Doctoribus illi tribuebantur. 

Quid ergo differt hoc privilegium emittendi professionem in articulo mortis 
a mera concessione gratiarum spiritualium, quas in decessu consequuntur, qui 
vere post expletum novitiatum professionem emiserunt? Dicendum videtur 
quoad effectus iuridicos seu canonicos discrimen non adesse; at proculdubio 
illa professio est vera professio, in qua vera vota religiosa emittuntur, eadem 
prorsus formula a ceteris professis adhibita; cum haec fictionem non conti- 
neant, certe illi professioni, quae ordinatur ad spiritualem consolationem et 
meritum novitii in articulo mortis constituti, tribuendus est effectus theologicus 
meriti contenti in holocausto Deo oblato. Cfr. Goyeneche, Comm. pro Relig. 1. 
p. 92.; Vermeersch, Periodica Xll p. 39. 

intestatus decedat, Institutum nulla bona vel iura ad ipsum perti- 
nentia vindicare potest; 2°) si convalescat antequam tempus novi- 
tiatus seu probationis expiret, versatur in eadem prorsus conditione 
ac si nullam professionem emisisset; libere proinde poterit ad sae- 
culum redire; libere Superiores eum poterunt dimittere; totum tempus 
novitiatus explere debebit; hoc expleto, si perseveret, nova professio 
seu consecratio vel promissio erit emittenda. Videtur ergo dicendum 
illam professionem ex dispositione Ecclesiae adnexam habere clau- 
sulam resolutoriam in casu, quo novitius convalescat, qui certe de 
illa non cogitat suae devotioni indulgens; quam conditionem Ecclesia 
adnectit ut consulat libertati illius novitii et ipsius religionis, liber- 
tati, inquam, quam status novitii in se continet. Indulgentia vero ad 
modum iubilaei adnectitur ipsi emissioni professionis, quam proinde 
lucratur profitens, tametsi non moriatur (70). 


297. Vota devotionis extra mortis articulum. In nonnullis 
Institutis religiosis adest praxis, ut novitio, cuius vocatio secura 
videatur, post certum novitiatus tempus permittatur emissio trium 
votorum religiosorum. In quantum haec praxis eo spectaret, ut no- 
vitius publicis votis religiosis se Deo, Ecclesiae et religioni adstrin- 
geret, legibus Ecclesiae de novitiatu et professione esset contraria, 
nec valida esset nisi ex speciali privilegio contra ius. Nam nec 
novitius nec religio possunt renuntiare novitiatui, licet in favorem 
utriusque sit constitutus; nec propria voluntate potest novitius: 
mutare proprium statum iuridicum (statum probationis) in statum 
professorum, aut religio illam mutationem indulgere. Talia ergo 
vota sunt vota privata, suum valorem theologicum apud Deum 
habentia, per quae novitius meritum adquirit quod consequi solent 
qui se Deo votorum religione obstringunt. Hoc sensu intellecta illa 
praxis non est contra ius, nec indiget speciali privilegio, si religio- 
nis Constitutiones illam sanciant (71). 


(70) Cfr. Ferreres, Las Religiosas n. 432. 

(71) De Societate lesu cfr. Exam. c. 1. 2; Constitut. P. 111. cap. 1. 7., P. V. 
cap. 4. n. 6, P. Il, cap. 1. A, C. — Per ingressum in religionem certe ex nullo 
iuris textu atque ex nullo principio canonico impeditur is qui ingressus est et 
in novitiatu versatur a libertate vovendi seu promittendi Deo bonum melius, 
quale profecto est materia seu obiectum votorum religiosorum; insuper quili- 
bet liber est ad emittendum votum religionis, non solum in abstracto de aliqua 
religione amplectenda, sed, servatis servandis, etiam de determinata religione. 

Ubi illa praxis in Constitutionibus probatur, solet etiam esse 
regulata specialibus praescriptis, sc. ut vota emittantur cum facul- 
tate Superioris competentis; ut emittantur secreto, in secreto animi 
sui, consueta professionis formula, etiam scripto exarata, cuius 
exemplar Superiori tradatur, qui etiam in speciali libro factum 
adnotet. 

Horum tamen votorum effectus non est, cum privata sint, 
ut conditionem iuridicam seu canonicam novitii mutent, qui pergit 
versari in statu probationis, nec inde fit verus religiosus ad quem 
statum veri religiosi requiruntur vota publica: porro religio nullam 
iuridicam obligationem contrahit ex talibus votis; quae tamen si 
facta sint ex facultate et approbatione Superioris, ipsa aequitas 
naturalis postulat ut difficilius dimittatur, quam is qui talia vota 
non emisit, cum Superior contra factum proprium nonnisi ex iusta 
causa agere debeat. Quodsi dimissus fuerit, illis votis liberatur, 
quae a novitio non emissa fuerunt in abstracto promittendo Deo 
materiam votorum, sed fuerunt vota in tali religione servanda, quae 
proinde implicitam habent conditionem, ut extra religionem non 
sint servanda sed in dimisso cessent. (Cfr. supra dicta de profes- 
sione in mortis articulo) (72). At ex talibus votis vere apud Deum 
novitius obligatur, nec eorum solutionem petere potest nisi ex iusta 
et aequa causa, quemadmodum accidit in aliis votis, quae non 
solvuntur seu dispensantur, nisi ex potestate vicaria non pertingente 
ad solutionem vinculi iuris divini sine ulla proportionata causa. 


298. Cessatio novitiatus seu probationis. Cessat quis esse 
novitius et versari in stricte dicta.probatione canonica: I. per pro- 
fessionem religiosam saltem valide emissam, sive perpetua ea sit sive 
temporanea; quamvis temporanea professio introducta sit veluti 
continuatio quaedam novitiatus canonici, in quantum si se non 


Ergo de se ex devotione novitius emittere potest vota, ut aiunt, devotionalia, 
de quibus per se cum solo confessario agat. Sed vota devotionis intelliguntur 
hoc alio sensu, quod Superioribus fori externi constet de tali vinculo cum Deo 
contracto erga determinatam religionem, cuius tirocinium interim explet; quo 
sensu certe ad ministerium fori externi pertinet illum actum regulare v. gr. 
exigendo facultatem et praescribendo alias circumstantias. Nihil igitur mirum, 
quod non admittantur, nisi ubi Constitutiones illa vota sanciunt eiusque pecu- 
liares circumstantias determinant. 

(72) Ceterum ob rationem allegatam, merito dici potest in novitio dimisso, 
illa vota fieri materiae impossibilis. Vermeersch, Epit. I. n. 669. 

probaverit religioni, potest non esse admissus ad perpetuam et de- 
finitivam professionem ; sed versans in votis triennalibus nullo mo- 
do potest dici novitius (73). 

II. Per liberum discessum ex probatione factum cum animo non 
amplius redeundi (74). Qui discessus ex propria libertate factus de 
se est dicendus licitus saltem libertate iuridica et in foro externo 
ac praescindendo ab aliis titulis ab ipso libero ingressu distinctis 
(can o7 d S 1 

III. Per irivoluntariam dimissionem a Superioribus religionis ex 
quavis iusta causa legitime statutam et executioni mandatam ; nec 
Superior dimittens tenetur dimissionis causam demisso patefacere 
(can. 571, 8 1) (75). Quodsi novitius sese iniuste dimissum esse 
putet, non prohibetur, quominus ad altiorem Religionis Superiorem 
vel ad Sedem Apostolicam recurrat; in hac autem causa, si exci- 
piatur Congregatio iuris dioecesani, Episcopus non est iudex com- 
petens (76). 

IV. De qua dimissione novitii hoc aliud praeterea attendendum 
ex can. 571, 8 2.: « Exacto novitiatu, si iudicetur idoneus, novi- 
tius ad professionem admittatur, secus dimittatur; si dubium super- 
sit sitne idoneus, potest a Superioribus maioribus probationis tem- 
pus, non tamen ultra sex menses, prorogari ». 

« Votis (autem) nuncupandis spiritualia exercitia novitius prae- 
mittat per octo saltem solidos dies ». 


V. Si forte novitius, contra dimissionem recurrens etiam iam’ 
extra novitiatum coactus versari, obtineat admissionem recursus et 


(73) Cir. Suarez tr. VII, 1. 5. cap. 14. n. 4. sq. 

(74) Suarez l. c. cap. 11. n. 5. sq.; Piat q. 109, 110, 98; Act. S. S. vol. XII, 
p: 578. sq. 

(75) Satis communiter certum quoddam ius a doctoribus agnoscitur no- 
vitio, hoc saltem sensu, quod permanendo in probatione eo modo quo debet, 
laudabiliter vivendo, ius habeat perseverandi, si vult, adeoque et protitendi. 
(Ctr. v: gr. Sanchez in Dec. V, IV, 59; Piat q. 124). At aliunde nemo est iudex 
in causa propria, et praeter bonam voluntatem perseverandi requiruntur aliae 
qualitates ad idoneitatem constituendam, de quibus Superiores religionis iudi- 
care debent, non ipse novitius. Cfr. quoque Ferraris 1. c. p. 90 Sq. 

(76) S. C. Ep. et Reg. 15. Dec. 1826 (de Patribus oratorii S. Philippi) apud 
Bizzarri p. 53.; Leo XIII, const. « Conditae » Il. 1. « Praesidum (congr. vot. 
simpl.) similiter est familias singulas ordinare, tirones ac professos dimittere, 
iis tamen servatis, quaecumque ex instituti legibus pontificiisque decretis observari 
oportet ». 

in integrum restitutionem, non inde novitiatus haberi debebit in- 
terruptus, nam per talem actum altioris Superioris competentis vel 
ipsius S. Sedis, sicut irritatur dimissio ita perimuntur effectus, 
nec in tali casu dimissio decreta necessariam obtinuit plenam exe- 
cutionem. 


CAPUT XV 


DE PROFESSIONE RELIGIOSA 
Art. 1. — De professione religiosa in genere. 


299. Generalis conspectus. Professio, quae vi nominis est 
publice seu palam facta rei cuiuspiam confessio (palam fateri), 
peculiari ratione dicitur de publica susceptione determinati cu- 
iusdam status: unde professio religiosa est publica professio 
status religiosi. Licet ex natura rei posset quis profiteri statum 
perfectionis sine emissione saltem publica votorum, iure tamen po- 
sitivo Ecclesiae ad statum religiosum requiritur professio coniun- 
cta cum tribus publicis votis substantialibus paupertatis castitatis 
et obedientiae; quia status religiosus est status publicus in Ec- 
clesia ut talis agnitus: Inde ille modus loquendi professio et 
professus votorum simplicium, professio et professus votorum sole- 
mnium (Cfr. can. 569, 580). Professio significat traditionem sui Insti- 
tuto religioso factam et per Institutum Ecclesiae in servitium divi- 
num; quam neque Ecclesia nec Institutum acceptat nisi prout coniunc- 
tam cum votis. Quae professio religiosa dicit ordinem ad Ecclesiam 
hodie per medium instituti religiosi, et sine acceptatione Ecclesiae 
intelligi nequit; vota vero fiunt Deo et nihil aliud sunt quam pro- 
missio Deo facta de materia voti. De qua votorum materia eadem 
vota fieri possunt privatim et independenter a susceptione status 
religiosi in determinato instituto et a quavis Ecclesiae acceptatione ; 
at professio seu traditio sui ad publicum in Ecclesia statum perfec- 
tionis non acceptatur ab Ecclesia nisi prout coniuncta cum trium 
votorum emissione, sine qua acceptatione, non potest fidelis propria 
sua quantumvis efficaci voluntate constitui in illo publico statu 
perfectionis. Vicissim qui religiosa vota emittit, ea non intendit 
emittere nisi in determinato religioso coetu, nec intentionem habet 
sese per vota obligandi, nisi fiat membrum coetus religiosi. 

A perfecta ratione professionis religiosae deficit professio tempo- 
ranea coniuncta cum temporaneis votis; nam status religiosus in 
pleno sensu est specialis vitae status perpetuus. Est ergo illa pro- 
fessio temporanea status religiosus inchoatus, qui ex intentione 
Ecclesiae ordinatur ad perpetuam professionem et votorum obliga- 
tionem perpetuam, praesertim postquam Ecclesia temporaneam pro- 
fessionem, quasi extensionem temporis probationis, praemitti iussit 
professioni perpetuae. De facto autem religiosa professio temporanea, 
sufficit ex iure Codicis ut qui eam emisit dicatur religiosus (Ctr. 
can. 488, 7°), quia, ex intentione voventis et Instituti acceptantis, 
professio temporaria elapso tempore est renovanda (cit. 488, 1°). 
Quare nonnisi in sensu lato sunt religiosi membra illius Instituti, 
in quo numquam emittuntur vota perpetua, sed semper ad tempus 
determinatum, vel etiam ad tempus indeterminatum sed dependens 
a propria voluntate v. gr. quamdiu in hoc coetu permaneam, ut fit 
v. gr. a sororibus Sti. Vincentii. In ceteris possunt multum assimi- 
lari sororibus, quae sunt verae religiosae, et Codex pleraque prae- 
Scripta pro religiosis extendit ad communitates virorum aut mulie- 
rum sine votis saltem publicis (can. 673 sq.). 


300. Notio. Quo generali conspectu praemisso, professio reli- 
giosa, quatenus abstrahit a professione solemni vel simplici, a tradi- 
tione et nuncupatione votorum in Ordine vel in Congregatione reli- 
giosa, sensu quodam generali et lato dicitur « actus, quo quis publice 
et firmiter statum religiosum assumit sive fit religiosus » (1); 
atque definiri potest: Contractus, quo idoneus homo fidelis instituto 
religioso legitime approbato libere sese fradif cum emissione trium 
votorum substantialium et perpetuorum paupertatis, castitatis, obe- 
dientiae nomine Ecclesiae ab eodem instituto rite acceptata (2). 

At sensu stricto et specifico professio religiosa est contractus 
ultro citroque obligatorius, quo idoneus homo fidelis absolute et 


(1) Cap. 13, 16, X de regul. IH, 31; cap. 21, 8 1. de sent. excom. V, 11 in 
Sext.; Suarez tract. VII, 1. 6. cap. 1. n. 1. sq.; Schmalzgrueber (1I. 31) n. 149; 
Reiffenstuel eod. n. 157 sq.; Piat, q. 162.; Passerini, De Statibus t. 3. q. 189, 
art. 10; Bouix, De iure Regul. |. p. 602 sq; Sanchez, in Decalog. 1. 5, c. 3-5; 
Matth. a Coronata n. 589 sq.; Vermeersch-Creusen Epit. !, n. 672 sq.; Schäfer 
n. 263 sq. 

(2) Leon. XIII. Const. « Conditae » 27. Nov. 1900. « de religiosorum insti- 
tutis vota simplicia profitentium » ; S. C. Ep. et Reg. 11. August. 1889.; S. C. Ep. 
et Reg. 9. Sept. 1892. ad 10., 21. Mart. 1885. ad 32. apud Battandier 1. c. p. 87. sq. 

irrevocabiliter sese religioso ordini libere fradit ad servitium divinum 
cum emissione trium votorum substantialium et perpetuorum et 
solemnium, et vicissim religio rite et absolute et irrevocabiliter ac- 
ceptat huiusmodi traditionem cum onere ipsum voventem perpetuo 
retinendi et alendi et tamquam filium iuxta regulas propriumque 
institutum tractandi. Prior definitio quamvis excludat a vera notio- 
ne professionis religiosae mere privatam votorum nuncupationem 
(cir. S. C. Ep. et Reg. Il. Aug. 1889.), quae nomine Ecclesiae a 
legitimo Superiore non acceptatur, tamen susceptionem síatus reli- 
giosi non restringit ad formalem religionem seu verum ordinem sed 
etiam extendit ad congregationes religiosas votorum simplicium. 
lllud tamen intercedit discrimen, quod quis in formali religione iam 
per solam professionem votorum simplicium v. g. in Soc. les. pos- 
sit fieri regularis tum in odiosis tum in favorabilibus ; id quod in 
congregationibus religiosis non obtinet (3). In his enim sodales 
per professionem votorum simplicium fiunt veri religiosi, at non 
sensu stricto « regulares ». : 


Altera definitio solummodo convenit professioni solemni, si- 
mulque utrumque (4) elementum substantiale, quo professio reli- 
giosa constituitur, apertius enuntiat scl. traditionem immediate insti- 
tuto religioso ad servitium divinum (non Deo) factam et a legitimo 
Superiore acceptatam (5) atque promissionem trium votorum (6) 
substantialium, quae immediate fit Deo. Quae traditio facta et ac- 
ceptata sive contractus ile mutuus interdum etiam sensu quodam 
strictissimo vocatur « professio » atque distinguitur a nuncupatione 
votorum v. g. in formulis professionis: « Ego N. professionem facio 


(3) Schmalzgr. 1. c. n. 1£0.; Biederlack- Führich n. 88. 

(4) Suarez tr. VII, l. 6, cap. 2. n. 1. sq. 26. sq. « Ex dictis omnibus conclu- 
dendum est, quamvis traditio et tria vota substantialia secundum se ac formaliter 
diversa sint, ex illis coalescere professionem quoad substantiam suam per modum 
unius contractus perfecti et consummati ». Cfr. quoque Suarez l. c. l. 2. cap. 
2. 3. 4. 

(5) Cap. 16. X. de regular.; Gregor. XIII. Const. « Ascendente » (de scho- 
lasticis S. 1); Suarez 1. c. 1. 6. cap. 2. n. 4. sq, ubi n. 14 sq. natura illius tra- 
ditionis exposita, praeclare docet, quomodo subiectio ex traditione orta non 
habeat rationem strictae servitutis, sed potius filiationis spiritualis, simulque 
denuo expressis verbis reiicit falsam illam theoriam, qua ex traditione religiosa 
in ipsum Deum dominium quoddam dicitur transferri. 

(6) Cap. 6. X. de stat. III. 35.; cap. 1. 3. 5. de sign. verb. tit. 14. in Extravg. 
loann. XXIL; Suarez l. c. n. 12. 

et promitto Deo omnipotenti... et tibi R. P. Praeposito » (T). Inde 
efficitur praeter traditionem et vota in professione religiosa posse 
etiam intervenire promissionem hominibus datam. 

Ceteroquin tantum traditio et vota sunt duae partes ita essen- 
tialiter connexae, ut una deficiente professio religiosa non subsistat. 
Nam institutum religiosum non acceptat ullam traditionem, nisi fiat 
cum nuncupatione omnium trium votorum substantialium ; vicissim 
qui vota religiosa nuncupat, id facit cum intentione sese incorpo- 
randi instituto religioso; ergo corruente traditione non subsistunt 
vota, quae « professioni » coniunguntur, et si vota sint invalida, 
etiam irrita est traditio (8). 


301. Divisio. Dividitur professio religiosa: I. /n solemnem 
et simplicem. llla consistit in commemorato contractu ex utraque 
parte absoluto et irrevocabili cum votis solemnibus (9); altera pa- 
riter est contractus, at saltem ex parte instituti religiosi tantum 


(7) Cap. unic. de vot. Ill. 15. in Sext, ubi declaratur: « Hud solumniodo 
votum debere dici solemne, quantum ad post contractum matrimonium dirimendurm, 
quod solemnizatum fuerit per susceptionem sacri ordinis aut per professionem 
expressam vel tacitam factam alicui de religionibus per Sedem Apostolicam ap- 
probatis » ; Suarez |. c. n. 3. 14. 

(8) S. Poenitent. a. 1820. apud Bouix 1. c. p. 502. sq.; Biederlack-Führich 
l. c. p. 147.; Suarez 1. c. 1. 6. cap. 2. n. 14. 26. 31. 1. 2. cap. 13. n. 22. cap. 11. 
n. 12. 

(9) Suarez |. c. 1. 2. cap. 14. n. 10. hisce verbis solemnitatem votorum vel 
potius professionem solemnem votorum describit: « Voti religiosi solemnitas in 
duobus consistit. Unum est, ut traditioni seu oblationi personae religiosae om- 
nino absolutae et ex utraque parte irrevocabili coniunctum sif. Alterum est, ut 
habeat vim inhabilitandi personam, ad effectus morales supra declaratos. Haec 
enim duo coniunctim necessaria sunt, et alterum sine altero non sufficit, ut in su- 
perioribus declaratum est et in votis scholarium et coadiutorum Societatis (lesu) 
manifestum est ». Quare professio solemnis in sensu strictissimo est ille con- 
tractus religiosus inter profitentem et religionem, quatenus ex utraque parte 
est absolutus et irrevocabilis; solemnitas vero votorum religiosorum ut opponitur 
professioni sensu strictissimo acceptae, profecto supponit illum contractum ex 
utraque parte absolutum et irrevocabilem eique necessario coniungitur, at for- 
malifer consistit in illa vi sive efficacia absoluta et perpetua inhabilitandi per- 
sonam voventem ad effectus quosdam iuridicos i. e. ad actus votis contrarios. 
Quae distinctio facile ad professionem simplicem applicari potest. Cfr. S. C. 
Ep. et Reg. 9. Maii 1869. ad 2., 29. Sept. 1892. ad 5.; ubi in formulis votorum 
simplicium omnia dicuntur esse eliminanda, quae indicent solemnitatem sive 
absolutam illam perpetuitatem votorum. Cfr. quoque Suarez l. c. 1. 2. cap. 10. 
n l. sq. 4. cap. ll. n. 10. sq. cap. 12. n. 4. cap. 8. n. 10.; Arch. f. k. K. t. 
XVIIL p. 3. sq. 15. sq. 

conditionatus, non absolutus et irrevocabilis cum votis adnexis mere 
simplicibus. 

II. /n expressam et tacitam. Prior fit verbis vel scriptura vel 
aliis signis consensum sufficienter exprimentibus praesertim adhi- 
bita formula in quovis instituto praescripta; altera saltem ex iure 
antiquo etiam post Conc. Trident. vigente in religionibus virorum 
et mulierum fieri potuit etiam sine verbis vel scripturis vel signis, 
sed per actus professis proprios post expletum tempus legitimum 
probationis et aetatis induci censetur (10). 

At iam S. C. super stat. reg. 12. Ilun. 1858. n. 11. ad preces 
Generalis O. P. pro eodem ordine statuit: « ad valide emittenda 
vota solemnia post vota simplicia requiritur professio expressa, et 
ideo professio tacita omnino abrogata est » (11). 

Haec autem iure Codicis de omni religione et professione va- 
lent. Qua in re, licet expressa mentio trium votorum fieri soleat, 
id ad valorem, nisi Constitutiones aliud ferant, non videtur perti- 
nere; quare videtur sufficiens illa formula apud Carthusianos adhi- 
bita: Promitto conversionem morum meorum secundum regulam 
(Cfr. Piat |. c. p. 135); tali formula vere expressa fit professio, ta- 
metsi vota nonnisi implicite in sensu regulae contineantur. 


(10) Cap. 8. 9. 22. X. de regul.; cap. 1. de reg. Ill. 14. in Sext.; cap. 2. de 
reg. lll. 9. in Clem.; Sixt. V. cit. Const. « Ad Romanum » 21. Oct. 1588.; Be- 
ned. XIV. Const. « Anno» 19 lun. 1750. §§ 9. 10.; S. C. C. 21. Maii 1592.; 
Suarez 1. c. 1. 6. cap. 19. 20. 21.; Schmalzgr. 1. c. n. 155. sq.; Piat 1. c. q. 168. 
170; ubi declarantur modi et conditiones professionis tacitae iuris antiqui; 
Conc. Trid. ed. Richt. p. 417. 420. 

(11) Quae declarationes postea ad alios quosdam ordines religiosos viro- 
rum sunt extensae, at ex sese universales non fuerunt nec ex professo agebant 
de monialibus vel de professione votorum simplicium. Cfr. Bizzarri |. c. p. 907. 
sq.; Biederlack-Führich 1. c. p. 149. sq. At certe inde efficitur S. C. Ep. et Reg. 
tacitae professioni non multum favisse. Imo vel in ipsa convalidatione profes- 
sionis expressae ab initio invalide emissae tacita professio ad ratihabitionem 
vel sanationem prioris professionis habebat exiguam vim. Cfr. Act. S. Sed. vol. 
V. p. 412. not. 2.; Piat 1. c. q. 174; Ferraris l. c. p. 97. 98. sq.; Schmalzgr. l. c. 
n. 160. — Cfr. Suarez 1. c. tract. VII, 1. Vl, cap. 12, n. 3, ubi putat ad valorem 
solemnis professionis in Societate lesu requiri, ut formula ipsius ex scripto 
legatur, cum in Constitut. part V, cap. 3. S 2. litt. A. dicatur: «lllud autem 
essentiale est, ut publice votum legatur, coram iis de Societate et externis qui 
adfuerint, atque ut tamquam solemne et emittatur et admittatur ». Quae doc- 
trina videtur extendenda ad alios casus in quibus Constitutiones determinatum 
modum expressae professionis requirant eamque declarent essentialem. Cfr. 
can. 103, 104. 

III. In perpetuam et temporaneam. Quae divisio professioni voto- 
rum solemnium applicari non potest: nam Ecclesia non solemnizat 
vota, nisi sint perpetua (12). Item vel ipsa professio votorum sim- 
plicium temporanea non est vera et perfecta quaedam assumptio 
status religiosi, sed potius eius quaedam inchoatio. At ex disciplina 
iam ante Codicem vigente in quamplurimis congregationibus re- 
ligiosis (13), imo quandoque etiam in formalibus religionibus (14) 
professioni perpetuae praemitti solita est nuncupatio votorum reli- 
giosorum ad tempus v. g. ad annum vel biennium vel triennium, 
quae vocari solet professio temporanea; quae tamen habetur suf- 
ficiens ad appellationem religiosi obtinendam, si elapso tempore vota 
sint renovanda vel debeat succedere professio perpetua. Subinde 
Codex generatim in Ordinibus et Congregationibus praescripsit pro- 
fessionem triennalem perpetuae praemittendam (can. 574). 


302. Conditiones ad valorem cuiusvis professionis. In can. 572 
requiruntur sequentes : 


I. Ut qui eam emissurus est, legitimam aetatem habeat ad nor- 
mam can. 573; 


Il. Ut eum ad professionem admittat legitimus Superior secun- 
dum Constitutiones ; 


III. Ut novitiatus validus ad normam can. 555 praecesserit; 


IV. Ut professio sine vi aut metu gravi aut dolo emittatur; 
V. Ut sit expressa; 


VI. Ut a legitimo Superiore secundum Constitutiones per se vel 
per alium recipiatur; 


VII. Ut praecesserit professio simplex temporanea ad normam 
can. 574, si agitur de emittenda professione perpetua sive simplici 
sive solemni. 

Imprimis vero subiectum, quod profitetur, debet esse capax et 
idoneum ad validam et licitam professionem religiosam. Quare in 
illo requiritur ante omnia carentia omnis impedimenti essentialis sive 
irritantis vel mere prohibentis professionem religiosam iure com- 


(12) Suarez l. c. 1. 2. cap. 13. n. 22.; Nervegna, De iure pract. reg. p. 114. 
(13) S. C. Ep. et Reg. 13. Aug. 1887. ad 4., 22. Maii 1896. ad 2. 
(14) Pii IX. Const. « Militarem » 28. lul. 1854.5; S. C. Ep. et Reg. 2. Sept. 1896. 

muni Ecclesiae (15) aut iure particulari religionis vel religiosae 
congregationis statuti (16). Quo supposito: 


303. Validae professioni ex iure Codicis obstat: I. Defectus aeta- 
tis legitimae, quae in quacunque religione tam virorum quam mulie- 
rum est annus decimus sextus expletus pro professione temporanea, 
annus vicesimus primus pro perpetua (can. 573): quae professio 
temporanea ex can. 574 debet durare ad tempus triennio longius, 
donec habeatur tempus requisitum ad perpetuam professionem, si 
haec longius distet. 

lam ex iure Tridentino, a quo sola respiciebatur professio per- 
petua, adeo rigorose requisita fuit aetas 16 annorum ut omnis pro- 
fessio etiam simplex ante illam aetatem et integrum annum probationis 
emissa esset nulla nullamque induceret obligationem ad alicuius 
regulae vel religionis vel ordinis observationem aut ad alios quoscum- 
que effectus (17). Quodsi fratres laici ex decr. Clementis VIII. nonnisi 
completo anno vicesimo potuerunt admitti ad novitiatum sive suscep- 
tionem habitus, consequenter ante completum annum vicesimum pri- 
mum a professione votorum simplicium emittenda impediebantur (18) ; 
illa praescripta ad liceitatem non ad valorem pertinebant. Praeterea 
cum in religionibus virorum ex nova disciplina per Pium IX. intro- 
ducta professio solemnis non esset valida, nisi quis integro friennio 
post novitiatum a die professionis votorum simplicium computando 
stetisset in professione simplici, indirecte ad professionem solemnem 
saltem requirebantur im clericis undeviginti anni completi, in fratri- 


(15) Cfr. de iure antiquo cap. 15. X. de regular. lll. 31. et S. C. Ep. et 
Reg. 8. Martii 1895. in Act. S. Sed. vol. XXVII. p. 627. sq. de nullitate profes- 
sionis furiosi; Suarez l. c. tract. VIl. 1. 6. cap. 6. 7. 8. 9. 10. 12. n. 24. sq.; 
Schmalzgr. 1. 111. tit. 31. n. 23. sq. 163. sq. 216. sq. tit. 32. n. 19. sq. Iure novo 
impedimenta ponuntur pro ipso ingressu in novitiatum. 

(16) Suarez l. c. tract. X. 1. 2. cap. 1. 2. 3. 

(17) Conc. Trid. Sess. XXV. cap. 15. de regul.; S. C. super stat. regul. Litt. 
encycl. « Neminem» 19 Mart. 1857.; Suarez l. c. tract. Vli. 1. 6. cap. n. 4. Sq.; 
Schmalzgr. |. c. n. 163. 170. sq. Eadem aetas sexdecim annorum completorum 
post transactum unum annum integrum et continuum novitiatus deinde a S. C. 
fuit requisita in congregationibus religiosis votorum simplicium. Cfr. Battan- 
dier ]. c. p. 55. 64. 242. sq. 

(18) Clem. VIII. cit. Const. « n suprema » 19. Mart. 1603. 8 22. iunct. resp. 
S. C. super stat. reg. 16. Maii 1673. et cit. Litt. encycl. « Neminem » apud Biz- 
zarri |. c. p. 305. sq. 904. sq.; S. C. C. 27. Nov. 1696. in Act. S. Sed. vol. Il. 
p. 303. not. J. 

bus laicis expleti anni viginti quatuor (19). Idem erat dicendum 
de monialibus postquam ad ipsas extensa est obligatio praemittendi 
illud triennium votorum simplicium per Decr. « Perpersis » S. C. 
« Antiquis decretis insistens S. C. de Rel. 1 lan. 1911 decr. Sacro- 
sancta » de laicis seu conversis decrevit: a) ne admitterentur postu- 
lantes ante expletum decimum septimum aetatis annum; b) ne 
inciperent novitiatum ante vicesimum primum annum aetatis, nec 
simplicem votorum professionem emitterent, nisi post unum aut duos 
novitiatus annos; c) in votis vero simplicibus manere debebant sal- 
tem per sexennium, nec de cetero ante expletum trigesimum aetatis 
annum possent emittere solemnem professionem. Quae rigidae prae- 
scriptiones, ut saepe accidit, non amplius vigent vi can. 6. n. 1, 6, 
et per Codicem factus est reditus ad ius Conc. Tridentini, sublato 
discrimine inter clericos et laicos pro prima professione (can. 573), re- 
tento anno vigesimo primo expleto pro professione perpetua (ibidem). 
Si ex iure particulari alicuius regni a Sede Apostolica approbato vel 
legitimis statutis ordinis religiosi maior requiratur aetas ad profes- 
sionem simplicem vel solemnem quam iure communi, illis ordina- 
tionibus particularibus omnino standum est (20); at ex tenore verbo- 
rum praxique recepta eruatur oportet, utrum maior illa aetas ad 
solam liceitatem, an propter clausulam irritantem etiam ad validita- 
tem professionis sit statuta (21). Cfr. can. 572, S 1. n. 1°. 


(19) Cit. Litt. encycl. « Neminem » iunct. Pii 1X, Const. « Ad universalis » 
7 Febr. 1862. et S. C. super stat. reg. 16. Aug. 1866. in Act. S. Sed. vol. Il. 
p. 301. sq.; Piat 1. c.l, q. 81,193. sg; Are T kK EAV a RUE. 

(20) Quae decretis aulicis in Austria de maiore aetate ad solemnem pro- 
fessionem religiosam olim v. g. 17. Oct. 1770. 14. lul. 1782. 1. Septemb. 1814. 
fuerant statuta, omni valore caruerunt (cfr. Syllab. Pii IX. prop. 52), donec 
Sedes Apostolica illam praxim austriacam tempore initi concordati (a. 1855.) 
ratam haberet. Cfr. Arch. f. k. K. t. l. p. XXXII. t. IX. p. 438. sq.; Scherer 1. 
c. p. 833. not. 152. Quae concessio Sedis Apostolicae quoad professionem vo- 
torum solemnium facta sine solido fundamento extenditur ad professionem sim- 
plicem. Multo minus ibidem professioni votorum simplicium poterit tantum 
tribui valor quidam in foro interno vel vis ad arbitrium professi rescindibilis. 
Cfr. S. C. Ep. et Reg.-4. lul.-.4877.; Arch TAKIR t XVI ip 403s Cim. 
quoque decr. S. C. super disc. reg. 27. Nov. 1892. de religiosis primae cate- 
goriae militum in /falia adscriptis nec ad solemnem professionem vel sacros 
ordines admittendis, nisi post expletum ordinarium servitium militare et novum 
annum probationis vel postquam inepti fuerint declarati. 

(21) Cap. 6. X. de reg. Il. 31578. C. €. 2. Aug. 1631. 24. April. 1632.; 
Ferraris |. c. v. Regularis professio n. 15. 16. 

Il. Defectus novitiatus validi ad normam can. 555. secundum 
omnes conditiones in praecedentibus explicatas. 


III. Defectus professionis expressae, cum professio tacita iuris 
antiqui fuerit abrogata (can. 572. S 1°. n. 59). 


IV. Defectus scientiae et liberfatis sive consensus pleni atque 
perfecti ipsius religiosi profitentis. Quare si is non habeat intentio- 
nem profitendi seseque obligandi Deo per vota et religioni per tra- 
ditionem: (22), vel laboret errore substantiali de obiecto votorum et 
traditionis (23), vel metu gravi in ordine ad professionem iniuste 
incusso aut dolo deceptus (24) moveatur, certe invalidam emittit pro- 
fessionem. Quae scientia et libertas, ut in tuto sint constitutae, 710- 
niales ceteraeque religiosae omnes ante professionem tum tempora- 
riam tum perpetuam sive solemnem sive simplicem denuo ab Epi- 
scopo loci vel eius Vicario generali aut eorum delegato saltem 30 
diebus ante professionem sunt examinandae, ut licite profiteantur. 
— Unde Superiorissae imponitur obligatio monendi Episcopum duo- 
bus ante mensibus (can. 552). Metus ab extrinseco seu per alte- 
rius minas inductus in ordine ad professionem numquam potest esse 
iustus; ideo optimo iure in can. 2352 non fit sermo de iniustitia. 
At metus ab intrinseco v. g. ob timorem inferni, ex generali regula, 
quae hic non videtur pati exceptionem, non habet efiectum irritandi 
professionem ipso iure, licet possit forte esse causa ut in nonnullis 
casibus irritetur. Cfr. can. 1037 iunct. Biederl. - Führich n. 90, ubi 


(22) Schmalzgr. 1. c. n. 164.; Biederlack-Führich, n. 90.; Piat l. c. q. 164. 
Error accidentalis, tametsi det causam actui seu professioni iure naturae pro- 
fessionem non invalidat; si vero fuerit inductus per dolum actus iure eccle- 
siastico invalidatur. 

(23) Cap. 6. X. de his, quae vi l. 40.; Suarez l. c. 1. 6. cap. 5. 

(24) Cap. 1. X. de his, quae vi l. 40.; cap. 1. 15. X. de regul.; cap. 7. X. 
qui cler. IV. 6.; Conc. Trid. Sess. XXV. cap. 19. de reg.; Suarez l. c. cap. 3. 
n. l. sq. cap. 4.; Schmalzgr. |. c. n. 173. sq.; Piat 1. c. q. 174. sq. Cfr. de 
.examine monialium: Conc. Trid. Sess. XXV. cap. 17. de reg.; Pii V. Const. 
« Etsi mendicantium » 16. Maii 1567.; Leon. Xlll. Const. « Corditae » 27. Nov. 
1900.; S. C. C. 9. Maii 1626. 16. Sept. 1662. 7. lun. 1755. 11. Dec. 1758. in ed. 
Richt. Conc. Trid. p. 421.; Piat l. c. q. 164.; Ferraris 1. c. p. 76.; Battandier 
l. c. p. 78. Cuius professionis tempus praefecta monasterii per unum mensem 
antea Episcopo intimare debuit; secus quamdiu Episcopo videatur, ab officio 
suspensa manet. Quod examen complecti solet tres tantum quaestiones in ec- 
clesia vel ante crates coram testibus et notario propositas: « An coacta, an 
seducta sit, an sciat, quid agat ». — Quae disciplina, ut apparet ex textu, pa- 
rum immutata fuit per can. 552. Cfr. quoque can. 2412. 

res relinquitur dubia et ex utraque parte probabilis. Fanfani, de iure 
religios. n. 242 et Claeys-B-S., Manuale iur. can. n. 652, 5. etiam 
ex metu gravi ab intrinseco professionem irritari censent: at omnes 
fateri debent pro foro externo assertionem interesse habentis non 
suppeditare probationem talis metus, aliis autem mediis vix posse 
probari. Quae de errore substantiali, dolo et gravi metu profitentis 
dicta sunt, ob paritatem conditionis duorum contrahentium appli- 
canda sunt Superiori admittenti. 


V. Defectus legitimi Superioris, qui nomine religionis vel con- 
gregationis religiosae professionem sive simplicem sive solemnem 
per se vel per alium scienter et libere acceptet professionem. Qui- : 
nam sit ille Superior clare declaratur can. 543; ubi dicitur pertinere 
ad Superiores maiores cum suffragio Consilii seu Capituli, secun- 
dum peculiares cuiusque religionis Constitutiones, sive agatur de 
professione temporanea sive de perpetua. Quod magis declaratur 
can. 575, § 2, dum dicitur: suffragium Consilii seu Capituli pro 
prima professione temporanea est deliberativum ; pro subsequente 
professione perpetua, solemni vel simplici, est consultivum tantum (25). 
Admissio ad professionem pertinet ad potestatem communitati in- 
ternam, non ad externam v. g. Episcopi, nam per eam quis aggre- 
gatur familiae religiosae, cuius per professionem fit membrum; nec 
ad hoc requiritur iurisdictio sed sufficit potestas domestica quae 
familiae religiosae praeest eamque gubernat; hoc autem ipso Ec- 
clesia acceptat illam traditionem et vota in professione emissa, quae 
religiosum divino cultui et servitio consecrant modo publico seu 
per auctoritatem Ecclesiae, unde talia vota nequaquam manent cum 
charactere votorum privatorum. Quare ex ipso tenore canonis etiam 
apud moniales aut alias sorores ad admissionem neque ad ipsam 
liceitatem requiritur consensus seu licentia Episcopi, nisi legitimae 
Constitutiones id expresse caveant (26). Quodsi ius ad perpetuam 


(25) Ius commune antiquum erat magis accommodatum solitariis conven- 
tibus, Abbatibus et Abbatissis; unde generale principium de hac competentia 
vix erui poterat et practice erat recurrendum ad Constitutiones vel consuetu- 
dines particulares institutorum religiosorum ab Ecclesia approbatorum. Cfr. 
cap. 4, 7. X. qui clerici IV, 6; cap. 6. de regul. Ill, 14, in Sexto; Conc. Trid. 
sess. XXV, c. 16. de regul.; S. C. super statu regul. 2. Febr. 1862, ad 3.; Suarez 
l.c. cap. 11. n. 1. sq.; Schmalzgr. l. c. n. 182; Piat 1. c. q. 165: 

(26) Quodsi Episcopus in exploratione canonica monialium sibi subiecta- 
rum, detegit aliquam causam canonicam admissionem impedientem, non pro- 


to 


DE PROFESSIONE RELIGIOSA 11 
professionem solum exigit votum consultivum, relicta proinde Su- 
periori maiori facultate agendi contra tale votum, id ideo est, quia 
facta iam temporanea professione ius estreligioso in religione per- 
manendi eique perpetuo se ligandi, nisi indignus factus fuerit. Ge- 
neratim ad perpetuam solet admissio fieri a Superiore Generali, ad 
temporaneam etiam a Superiore Provinciali; in monasteriis vero 
independentibus pertinet ad Superiorem vel Superiorissam ipsius 
monasterii et ex Constitutionibus sciri debet utrum interveniat suf- 
fragium Capituli Communitatis vel specialis Consilii quod Superiori 
adsistit. 


VI. Defectus legitimi Superioris, secundum Constitutiones, a 
quo per se vel per alium professio recipiatur. Non est idem admit- 
tere ad professionem et professionem recipi. Admissio est actus 
iuridicus, quo Superior decernit novitium admitti posse et debere 
ad religionem seu familiae religiosae incorporari, estque proinde 
praevia conditio essentialiter requisita ad actum quo fit incorpora- 
tio; receptio vero est ipsa actualis incorporatio. Est autem professio, 
ut supra dictum est, contractus, qui mutuo consensu perficitur, mu- 
tua traditione et acceptatione: emittendo vota novitius se religioni 
tradit eique ex parte sua se devincit; acceptando illam traditionem 
et votorum emissionem Superior religionem ipsam profitenti devin- 
cit. lam inde patet actum recipiendi professionem non minus esse 
essentialem, quam admissionem cuius est executio, et ex natura 
rei pertinere ad Superiorem internum, non autem ad externum. Re- 
ceptio fit a solo Superiore; admissio a Superiore cum interventu 
Consilii vel Capituli (27). 

At etiam ex natura rei Superior, nisi aliud ferant Constitutio- 
nes, actum recipiendi potest alteri demandare, nec necessario de- 


hibetur quominus admissionem interdicat. Cfr. generatim de sororibus Const. 
« Conditae » Leonis XIII cap. l, n. 1, 7; cap. ll, n. !.; Bouix l. c. p. 667.; S. C. 
Ep. et Reg. 2. Sept. 1892, ad 10; 21 Martii 1885, ad 32. 

(27) Superior recipiens et Superior admittens possunt ergo esse distincti, 
et plerumque sunt, cum admissio fiat a Superiore maiore et receptio plerumque 
a Superiore locali. Cfr. Matth. a Coronata n. 591, 6°, not. 2. de ordine Capuc- 
cinorum. — Solet dici, optima iuridica locutione, de Superiore recipiente, quod 
sit is in cuius manus professio emittitur, quod valet tum de Superiore recipiente 
professionem simplicem etiam mere temporaneam, tum de recipiente solemnem, 
nec res dependet a ritu seu ceremonia, sed a voluntate' admittentis, cui confor- 
mis esse debet voluntas recipientis, si est diversa persona. lus autem can. 572, 
S 1. 6°, expresse permittit, ut Superior per alium professionem recipere possit. 

mandari debet religioso eiusdem religionis. Quare etiam quando ex 
Constitutionibus vel ex speciali delegatione receptio fit a persona 
forte religioni extranea, receptio fit, non nomine proprio, sed nomine 
religionis; et persona extranea v. gr. Episcopus, si in Constitutio- 
nibus ipse designetur, est quidem Superior de quo loquitur Codex, 
non tamen ex iure proprio, sed tamquam habens a religione legi- 
timum mandatum in praecepto Constitutionum contentum (28). Quare 
receptio facta v. gr. a Superiorissa, non expectato Episcopo vel 
eius delegato, est prorsus valida, nisi aliud desit requisitum essen- 
tiale (29). 

VII. De praemittenda professione temporanea perpetuae statim 
dicetur. 


304, Scholion I. Si numerus fixus in aliquo conventu legitime 
constitutus fuit, per admissionem novi professi non est temere au- 


(28) Praeclare haec firmantur ex responso Commiss. Codicis, 1 Martii 1921 
(A. A. S. XIII, 117), quaerebatur « Cum in Constitutionibus quarumdem Con- 
gregationum religiosarum iuris pontificii in formula professionis nulla fiat 
mentio Antistitae vel eius delegati — An Episcopus vel eius delegatus in casu 
habendus sit legitimus Superior secundum Constitutiones ad professionem re- 
cipiendam, de quo in can. 572, S 1, n. 6. ». 

Resp.: « Affirmative, tamquam habens legitimum mandatum ». 

(29) Ctr. Matth. a Coronata |. c. n. 591, 6°; Schäfer n. 266, 6. Quare ubi, 
silentibus Constitutionibus, Superiorissa vocat sacerdotem aut proprium capel- 
lanum adhibet pro celebranda Missa, in qua prolessiones fieri solent, talis 
sacerdos de se non est is qui recipit professionem, sed Superiorissa praesens 
aut alia religiosa ab ea deputata. Ceterum ex parte Superioris recipientis non 
requiruntur verba, sed sufficit aliquod quodvis signum acceptationis, quod 
sufficienter habetur in ipsa praesentia, consequenter ad admissionem et depu- 
tationem diei. In praxi hodie in formulis professionis solet nominari Superior 
vel Superiorissa, in cuius manus fit professio. Nihil tamen obstat, quin ipse 
sacerdos celebrans Missam deputetur ab Instituto ad recipiendam professionem, 
sicut fit in religionibus clericalibus. Cfr. Ferreres, Las Religiosas n. 449-451, de 
praxi non probanda in certis regionibus, quod deputatur sacerdos ab Episcopo 
ad receptionem. Ceterum ipsae « Normae » praebent nobis expresse criterium 
Ecclesiae, omnino conforme naturae actus, dum, loquendo de sororibus Con- 
gregationum iuris pontificii, art. 101. statuunt: « Professio autem fieri dicatur 
in manibus moderatricis, vel sororis ad hoc ab ea deputatae, acceptantis no- 
mine Instituti ». Quod praeceptum si observatur, in ipsa formula professionis; 
evidenti modo manet exclusum ius Episcopi per se vel per delegatum recipiendi 
professionem, nisi id faciat ut mandatarius Instituti. Ergo in religione ab Ec- 
clesia approbata, protitentis vota recipit institutum per suos Superiores, et 
Ecclesia vota ita ab instituto acceptata, recipit ut vota publica, quibus vovens 
ab Ecclesia publice deputatur ad cultum divinum ut persona vere sacra. 

gendus; secus professio esset illicita, nisi facta ex indulto aposto- 
lico; at nullitas talis professionis iure antiquo pro monialibus or- 
dinum non mendicantium constituta (Cf. cap. unic. S 1, de statu 
regul, III, 16 in Sexto), per contrariam consuetudinem iam pridem 
sublata erat; Ferraris v. Moniales art. Il, n. 5; et novus Codex 
nihil de hac re praescripsit. Deinde quidem ad praescripta de nu- 
mero Conc. Trid. (s. 25, c. 3, de Regul) Gregorius XIII. const. 
« Deo sacri », 30 Dic. 1576, praescripsit ut Episcopus cum Supe- 
riore regulari (si adesset) prudenter definiret numerum in quoque 
monasterio monialium (Bizzarri p. 229 sq.) Si quae supra illum 
numerum, ex probata lege vel usu monasterii, admitterentur, du- 
plicatam dotem solvere debebant, et supernumerariae perpetuo ma- 
nere debebant. S. C. C. 6 Sept. 1604. Apud Bizzarri p. 269. Verrme- 
ersch De Relig. vol. II, Monumenta n. 48. 

Scholion II. Codex dum facultatem admittendi ad professionem 
reservat Superioribus maioribus cum suffragio aut deliberativo aut 
consultivo Capituli vel Consilii, agit de prima professione tempo- 
ranea, de iure praemittenda perpetuae, non agit de renovanda pro- 
fessione temporanea, si habeantur variae periodi talis temporaneae 
professionis (30). Quare cum aliunde religio possit professum a reno- 
vanda professione temporanea vel ab emittenda perpetua, servatis 
servandis, excludere (can. 637); quis sit, qui ad renovationem 
professionis professum, expleto votorum tempore, admittat, eruen- 
dum est ex cuiusvis religionis Constitutionibus, cum Codex nihil 
de hac re praescribat. Generatim erunt iidem Superiores maiores, 
sed, nisi id ferant Constitutiones, ad suffragium Capituli vel Consilii 
non tenebuntur. 


Art. II. — De professione temporanea et perpetua ex iure Codicis 


305. A. Ex iure Codicis cuilibet professioni perpetuae sive 
solemni sive simplici debet praemitti professio temporanea saltem 
ad triennium duratura. Dubitari non potest quin iure Codicis etiam 
admittatur professio temporanea de se non ordinata ad professionem 
perpetuam; per quas professiones temporaneas, in quibus vovens 


(30) Huiusmodi periodi in pluribus Constitutionibus fuerant approbatae; 
cfr. not. 38. 

semper reservat sibi potestatem discedendi et ad saeculum rede- 
undi, non constituitur vovens in vero ex stricto statu religioso, 
quod vinculum perpetuum exigit, nec fit stricte religiosus; nihilo- 
minus in plerisque assimilantur veris religiosis. Sed de hac profes- 
sione temporanea, cum Codex nihil expresse dicat, omnia remit- 
tenda Constitutionibus legitime probatis. 

Can. 574 loquitur de professione temporanea, quam subsequi 
debeat perpetua; et novum ius generale hoc pacto constituit: « In 
quolibet Ordine tam virorum quam mulierum, et in qualibet Con- 
gregatione quae vota perpetua habeat, novitius post expletum novi- 
tiatum, in ipsa novitiatus domo (31) debet (32) votis perpetuis, sive 
solemnibus sive simplicibus, praemitterere, salvo praescripto can. 
634, votorum simplicium professionem ad triennium valituram, vel 
ad longius tempus, si aetas ad perpetuam professionem requisita 
longius distet, nisi Constitutiones exigant annuales professiones ». — 
Hoc tempus legitimus Superior potest, renovata a religioso tempo- 
ranea professione, prorogare, non tamen ultra aliud triennium » (33). 

Ergo de regula professio simplex fit ad tres annos, quos Su- 
perior potest prorogare sed non ultra aliud triennium ita ut tempus 
votorum temporariorum non excedat sexennium (34); excipitur casus 
transitus ad aliam religionem, nam in nova religione non urget illud 
triennium, si transiens in religione a qua iam erat ligatus votis 
perpetuis (can. 634). 

Cum autem professio perpetua valide emitti non possit ante 
expletum 21 aetatis annum; hi qui, expleto novitiatu, tempore 
triennio longiore distant ab illa aetate, professionem temporaneam 
emittere debent ad totum illud longius tempus, servatis tamen 


(31) Quod vota in ipsa novitiatus domo omni in casu emittantur non pro- 
batur pertinere ad valorem. C. Instr. S. C. de Relig. 3 Nov. 1921, ubi pro Con- 
gregationibus habentibus duos novitiatus annos, praecipitur ut duobus ante 
professionem mensibus novitius in domum novitiatus revertatur ibique com- 
moretur; at pariter deest clausula irritans. Matth. a Coronata n. 592; Goyeneche 
Comm. V. p. 441. 

(32) Id pertinere ad valorem professionis perpetuae edicit can. 572. 

(33) Si dicitur prorogari non posse ultra aliud triennium, non inde impe- 
ditur quod prorogatio fiat per varia breviora temporis intervalla, modo non 
excedatur triennium. A Coronata 1. c. 

(34) A Coronata tenet prorogationem fieri a Superiore posse etiam quando 
ob defectum aetatis professio simplex emissa est ad tempus triennio longius. 
Fatendum est S. Congregationem hodie non favere nimiae ultra sexennium 
prorogationi professionis temporaneae. 

Constitutionibus circa periodos votorum temporariorum et renovata 
sine temporis intervallo prima professione temporanea. A fortiori 
quotannis sine temporis intervallo renovandae sunt professiones 
annuales, ubi illae ex Constitutionibus habeantur. 

Ceterum aetas 16 et 21 annorum pro professione respective 
temporanea aut perpetua, est aetas minima, et fieri per se potest 
ut Constitutiones maiorem exigant; quo casu eodem modo applicatur 
can. 574 usque ad illum aetatis limitem (35). 


306. B. Historia. Vota simplicia (quamvis utique perpetua) 
praemittenda votis solemnibus primo per Institutum Societatis lesu 
introducta sunt, et historia nobis prodit initio ea fuisse vehementer 
impugnata, sed a RR. Pontificibus fuisse firmiter defensa et probata, 
praesertim a Gregorio XIII duabus constitutionibus « Quanto fructuo- 
sius » et « Ascendente Domino ». Ergo ceteri Ordines, novitiatu pe- 
racto, novitios statim ad solemnem professionem admittebant. Fuit 
Pius IX, qui primus statuit ut in omnibus religionibus virorum 
novitii peracta legitima probatione tantum emitterent professionem 
votorum simplicium, atque si per integrum triennium in illa perman- 
sissent, tum demum vota solemnia nuncuparent (36). Illud triennium 
ex iusta et rationabili causa a Superioribus regularibus prorogari 
poterat, sed non ultra completum annum vigesimum quintum, nisi 
privilegium vel indultum apostolicum obtineretur (37). — Deinde per 
Decr. « Perpensis » S. C. E. et R. (14 Martii 1902), a Leone XIII 
3. Maii approbatum, ad moniales votorum solemnium, iuxta con- 
gruum modum, ea quae salubriter constituta fuerant pro regularibus 
viris extensa sunt. (A. S. S. XXIV, 31). Cum autem in Congrega- 
tionibus religiosis, praesertim feminarum, ultimis temporibus exortis, 
temporaria professio, sive in approbatione Constitutionum sive etiam 


(35) Commissio Codicis 29 lunii 1918, comparata norma fundamentali In- 
stituti Soc. lesu cum canone 574, declaravit praedictam Societatem non teneri 
praescripto can. 574 de votis femporaneis, sed vota simplicia emitti cum illa 
perpetuitate, quam respicit citatum Institutum. 

(36) Litterae encycl. « Neminem latet » 17. Mart. 1857 iunct. const. « Univer- 
salis » 7 Febr. 1862 et decl. S. C. super stat. regul. 20. lan. 1860 ad 3 et 16. 
Aug. 1866 apud Bizzarri 917, 1914. 

(37) Cit. litt. encycl. « Neminem » ; S. C. super statu regul. 16 Aug. 1866 
in A. S. S. Il, 160 sq.; indultum Trappistarum 5. Febr. 1866. de quinquennio 
votorum simplicium praemittendo; S. C. E. et R. 27 Nov. 1892. Cfr. Bizzarri 
p- 136 sq.; Piat qu. 150 sq.; Ferraris 1. c. p. 95 sq. 

per generales normas (38), iam esset praescripta ante perpetuam, 
(conf. « Normas » art. 103, 104), tandem per Codicem in tota 
Ecclesia introducta est, scilicet illa simplex professio est commu- 
tata in professionem temporaneam et haec extensa est ad omnes 
religiones a votis perpetuis. 


307. De renovatione professionis temporaneae. Renovatio pro- 
fessionis seu votorum duplex excogitari potest et de facto datur: a) al- 
tera elapso tempore temporaneae professionis; b) altera dum perdurat 
obligatio, quae per renovationem seu iterationem firmatur. Prior iuri- 
dica est, ex praescripto iuris facienda ; altera fit ex devotione, quam 
reddere potest obligatoriam Regula seu Costitutionum praescriptum. 

I. Professio temporanea ex dictis perpetuae praemittenda est. 
Si post professionem temporaneam, non statim emittenda sit per- 
petua, sed nova periodus professionis temporanea subsequi de- 
beat (39), ne religiosus aliquo tempore maneat sine votis religiosis, 


(38) De iure pro nonnullis regionibus constituto cfr. v. gr. pro ditione Au- 
striaca Bizzarri, pag. 792, Aichner, Comp. iuris eccl. 12 p. 491, not. 13; pro 
America Sept. cfr. Collect. Lacens. Ill, 387, VIL 

Notandum porro est vota simplicia, antea regularibus ante solemnia prae- 
scripta, fuisse perpetua ex parte voventis; eorum dispensatio erat S. Sedi re- 
servata, quamvis solvi poterant legitima dimissione; faciebant profitentem re- 
gularem (quamvis hac de re multum disputatum fuerit), inducebant obligationem 
chori, non privatae recitationis; reddebant professum gratiarum et privilegio- 
rum participem, nisi ab aliquo aliunde excluderetur; ab illis computabantur 
anni requisiti ad habendam vocem activam et passivam, quamvis illis votis 
perdurantibus eligi non possent Superiores in Ordine (S. C. S. Stat. regul. 16, 
Iunii 1851); radicali dominio non spoliabant professum; multo minus habebant 
vim dirimendi matrimonii subsequentis aut solvendi matrimonium ratum prae- 
cedens; religiosum perpetuo erga religionem obligabant, at, attenta facultate 
dimittendi et subsequenti Decreto « Auctis admoduim », religio non adeo fir- 
miter obligabatur ad religiosum retinendum quando non esset in ordine sacro 
constitutus, quae ordinatio in maioribus ordinibus erat prohibita, nisi haberetur 
speciale privilegium vel indultum, quod difficilius concedebatur. 

Similia cum proportione valebant pro monialibus. Pro Congregationibus 
vero res jain ante Codicem erat accurate ordinata in « Normis » S. C. E. et 
R., secundum quas S. C. procedebat in approbandis per gradus novis Insti- 
tutis religiosis. 

(39) « Normae » art. 103-104, ita distribuebant periodos professionis tem- 
poraneae: « Tria vota emittantur ad annum per periodum trium annorum mi- 
nimum, et sex annorum ut maxime — Post tres annos votorum annualium fieri 
potest, si Instituto placet, alia professio triennalis; ita prorsus ut universa pe- 
riodus votorum temporaneorum extendatur ad sex annos maximum ». Hic tamen 
modus distributionis non ita urgetur, ut non facile admittatur diversus modus 
in approbandis novorum Institutorum Constitutionibus. 

Tribus ergo in casibus urget obligatio renovationis: a) in religionibus in 

quae ad determinatum tempus emissa fuerunt, illa vota sine mora 
renovanda sunt. Ex praescripto can. 571: « Elapso tempore ad 
quod vota sunt nuncupata, renovationi votorum nulla est interponen- 
da mora ». Imo illa ipsa de causa: « Superioribus fit facultas ex 
iusta causa permittendi ut renovatio votorum temporariorum per ali- 
quod tempus, non tamen ultra mensem anticipetur ». 

lam ad computandum tempus, in quo renovatio temporaneae 
professionis fieri debeat, habemus modum expresse propositum in 
can. 34, 82,5? , ubi cum agitur de renovandis statis temporibus ac- 
tibus eiusdem generis, dicitur tempus finiri eodem recurrente die 
quo incepit, sed novus actus per integrum eumdem diem poni 
potest. Ergo qui die 1? Martii emisit professionem temperaneam ad 
annum, vel ad tres annos ; revoluto uno vel tribus annis, ipse dies 
]"5 Martii erit dies in quo finem habebit annua vel triennalis pro- 
fessio (40) et hic ipse integer dies erit habilis ad renovationem fa- 
ciendam, nulla habita horae consideratione. Si prima professio facta 
est hora octava, renovatio (vel respective professio perpetua) fieri 
poterit non solum hora octava, sed etiam hora septima vel decima 
aut serius. Vicissim cum finita temporanea professione professus 
acquirat iuridicam libertatem discedendi et ad saeculum redeundi, 
iam hora septima illa libertate potietur. Computatio videlicet fit per 
dies, non per horas aut de momento ad momentum. Inde autem 
infertur priorem professionem durare, usque ad eius renovationem 
(vel respective usque ad perpetuam eodem die emissam) aut usque 
ad momentum, quo temporanee professus, utitur die ipso impletio- 
nis libertate ad saeculum redeundi, Cfr. Decr. S. C. de Relig. 3. 
Maii 1914 (A. A. S. VI, 225); Vermeersch, Periodica VIII, 32. ; 
Matth. a Coronata n. 592, 2°. 

Si Superior utitur facultate sibi concessa anticipandi, non ta- 
men ultra mensem, professionis temporaneae renovationem, profes- 
sio renovata durat ad tempus, quo duraret si renovatio facta esset 


quibus exiguuntur annuales professiones; b) in casu, quo tempus professionis 
temporaneae elapso triennio prorogatur iuxta can. 574, S 2; c) in religionibus, 
in quibus per longius tempus sola vota temporaria emittuntur. 

(40) Cum ipsa die anniversaria transacta, vota cessaverint, renovatio fa- 
cienda est, tamensi unus dumtaxat desit dies ad perpetuam professionem, ne 
vel una die maneat temporanee professus sine votis: quae tamen renovatio si 
in aliquo casu omissa fuerit, non propterea omissio nocet valori professionis 
perpetuae. Matth. a Coronata n. 592, 19; Goyeneche in Commentarium 1V, 51 sq. 

sine anticipatione. Professio praecedens durat toto illo tempore 
pro quo emissa fuit; renovatio anticipata incipit habere effectum 
cum primum prioris tempus expletum est. (41). 

II. Renovatio ex devotione. Votorum semel emissorum privata 
renovatio profecto toties fieri potest, quoties religioso placuerit; est 
enim optima devotio cuivis permissa, si quis obligationem cum Deo 
et cum religione contractam novo voluntatis actu firmat et quodam- 
modo sibi placere denuo profitetur; cuius devotionis exempla etiam 
Sancti viri praebuerunt — Sed hic agitur de renovatione publice 
in communitate facta, dum adhuc durat obligatio professionis factae, 
et obtinet tum in professione temporanea tum in perpetua, quando 
id praescribunt Constitutiones, et habet sibi propositos optimos fines, 
ita enim confirmatur renovans in sua vocatione, refricatur memoria 
illius obligationis qua sese Deo obstrinxit et augetur devotio per 
iterationem sacrificii Deo oblati (42). Etiam hoc modo publico seu 
in communitate facta, per se, quod ad effectus iuridicos attinet, nihil 
differt a privata seu occulta renovatione devotionali; nullum enim 
novum effectum iuridicum parit, sed tantum moralem, perinde ac 
renovatio propositi semel facti, quamvis sit actus excellentior et 
magis meritorius quam simplex propositum. Praesertim vero est 
praxis valde salutaris pro fovenda disciplina religiosa, ob diligentem 
praeparationem et salutares praxes quae ante illam renovationem 
solent praescribi. 

Pluries iam declaravit S. Congregatio professionem invalide 
emissam per hanc renovationem non convalidari seu ratam fieri (43); 
quod nunc habetur firmatum can. 586 (44). 

Ceterum praxim renovationis devotionalis publicae a S. Sede pro- 
bari patet ex approbatione Constitutionum, in quibus illa praescri- 
bitur, et ex formula ad eam data a S. R. C. d. 3836, 3912. Piat, q. 172. 


(41) Cfr. Vermeersch Epit. I. n. 678. 

(42) Hi fines iudicantur in Constit. Soc. lesu P. V, c. 4, § 6. 

(43) Confr. Ferraris Bibl. v. Regularis professio n. 109. 

(44) In Soc. Iesu quoad scholasticos approbatos (qui perpetuam non tem- 
poraneam emittunt professionem simplicem) statutum erat atque antecedenter 
omnibus promulgatum, quod per renovationem, quae bis in anno ex Constitu- 
tionibus fieri debet, haberetur expressa quaedam ratihabitio professionis post 
novitiatum emissae quae ipsam convalidaret, si forte ob defectum ignoratum 
nullitatis vitio fuisset infecta. Quae praescriptio, attenta generalitate c. 586, 
non amplius videtur habere locum, sed praedicto canoni standum videtur. Cfr. 
Piat q. 174, sq. 

308. Professio perpetua sive simplex sive solemnis, debet imme- 
diate subsequi temporaneam, nisi huius tempus ad iuris normam 
fuerit prorogatum a Superiore. Haec autem natura est professionis 
temporanea, ut eius tempore expleto et professus possit libere re- 
ligionem deserere, et religio pariter ob iustas et rationabiles causas, 
inter quas non recensetur infirmitas in religione contracta, (can. 637) 
eundem possit ab emittenda professione perpetua excludere (can. 637). 
Exclusus a professione perpetua in saeculum remitti debet, nec, 
ultra tempus can. 574, § 2 permissum, potest in religione retineri 
iterum renovata professione (can. 575) (45). At etiam durante pro- 
fessione temporanea, si dignus non habeatur qui vota perpetua 
nuncupet, a legitimo Superiore dimitti potest, servatis praescriptis 
can. 647; quo casu dimissus solvitur a votis religiosis (46). 


309. Circumstantiae professionis. De tempore et loco profes- 
sionis temporaneae dictum est in praecedentibus. Pro renovatione 
vero iuridica professionis temporaneae et pro professione perpetua 
sive simplici sive solemni nullus determinatus locus iure communi 
praescribitur, et fieri potest in illa domo religiosa ubi sodalis ver- 
satur aut, id disponente Superiore maiore, in alia domo, salva lege 
clausurae pro monialibus illa adstrictis. Illud autem est animadver- 
tendum, quod si vestitioni aut professioni Monialium Episcopus vel 
alius sacerdos praeest, ipsis non licet ad illum actum clausuram 
ingredi nec postulanti aut professionem emissurae ex ea egredi 
(Instr. S. C. de clausura 6 Febr. 1924). 


(45) Etiam ex iure per Pium IX constituto professio solemnis in ordinibus 
regularibus differri non poterat ultra aetatem 25 annorum. S. C. super statu 
Regul. 16. Aug. 1866. Cfr. Bizzarri p. 866, ubi illa datur ratio decisionis : 
« quod si quis in novitiatu et infra triennium votorum simplicium vocationis 
signa non dederit, licet iam ad maturam illam aetatem pervenerit, spes ratio- 
nabiliter effulgere non potest, ut deinde illa praebeat»; quo simul indicatur 
illud triennium inductum fuisse ad modum continuationis illius probationis, 
quae proprie fit in novitiatu. 

(46) Biederlack-Führich p. 157, not. 2. ponit quaestionem theoreticam, quo : 
modo auferantur vota, au per modum cessationis vel per modum dispensa- 
tionis. Si res iuridice spectetur et pro foro externo, dicendum videtur utramque 
explicationem valere: nam per dimissionem rescinditur contractus inter profi- 
tentem et religionem et ex iure haberi non possunt vota religiosa nisi coniuncta 
cum contractu i. e. nisi in determinata religione. Si vero dicantur dispensari, 
illa dispensatio datur a iure, cum primum per dimissionem relaxatur a Supe- 
riore vinculum cum Instituto. 

310. Ritus in professione servandus: l. Codex hoc dumtaxat 
de ritu statuit: « in emittenda professione religiosa servetur prae- 
scriptus in Constitutionibus ritus » can. 576, § I. (47). Insuper prae- 
scribitur ut « documentum emissae professionis a professo et sal- 
tem ab eo coram quo professio emissa est subscriptum (48) servetur 
in tabulario religionis: si vero agatur de professione solemni, debet 
a Superiore certior reddi parochus baptismi profitentis, ad normam 
canonis 470, 8 2. (can. 576, 8 2). 

Ergo de iure Codicis, abrogata, ut praemissum est, tacita pro- 
fessione, unice expressa professio est valida (49); a iure vero com- 
muni ritus quidam determinatus professionis expressae non est ad 
liceifatem praescriptus, multoque minus ut forma substantialis ad 
valorem requitur; sed solummodo a S. C. R. commendatus (50) 
iamdiu fuit. 

Quare in unoquoque ordine vel religiosa congregatione servan- 
dus est ritus legitime institutus et approbatus, praesertim si quae 
caeremonia ex speciali iure ad ipsum valorem professionis requi- 
ratur (51). 


(47) Ritus et ceremoniae peculiares solent tradi in libris quae directoria 
vel ceremonialia aut ritualia instituti dicuntur; sola formula legenda nunc poni 
solet in Constitutionibus et de facto nunc exigitur ut ponatur. 

(48) Inde nonnulli Auctores deducunt ad validam professionem non requiri 
ut fiat coram duobus testibus (Vermeersch Period. Xl, 155, Schäfer n. 278). At 
de facto plerumque aderunt. s 

(49) S. C. sup. stat. reg. 12. lan. 1858. iunct. not. ss. h. cap.; can. 572. 

(50) Cfr. cap. 23. X. de reg. Ill. 31.; cap. 1. 8 1. eod. lll 14. in Sext.; 
Pontif. Rom. P. l. tit. de bened. et cons. virg. iunct. resp. S. C. Ep. et Reg. 
21. Apr. 1841. apud Bizzarri l. c. p. 513. sq.; S. R. C. 14. Aug. 1894. 5. lun. 
1896., Cit. decret. S. R. Congr. si professio intra Missam fiat, hi ritus propo- 
nitur: « Celebrans profitentium vota excepturus, sumpto SS. Eucharistiae Sa- 
cramento, absoluta confessione ac verbis quae ante fidelium confessionem dici 
solent, S. Hostiam manu tenens, ad profitentes sese convertet; hi vero singuli 
alta voce professionem suam legent, ac postquam quisque legerit, statim SS. 
Eucharistiae Sacramentum sumet ». Decretum tamen non imponit ut professio 
Hiat intra Missam; et inde valet doctrina textus, de respiciendis Constitutionibus. 
Acceptatio Instituti per Superiores habetur in hoc quod functionem illam sa- 
cram disposuerint pro talium sodalium professione recipienda. 

Pro renovatione votorum iuridica et etiam pro devotionali edicitur: « Ce- 
lebrans ad altare conversus expectet donec renovantes votorum formulam 
protulerint; qui nisi pauci sint, omnes simul, uno praeeunte, formulam reno- 
vationis recitabunt, ac postea ex ordine SS. Corpus Domini accipient ». Cfr. 
Pita Nc ques 

(51) Suarez l. c. cap. 12. n. 3.; Piat l. c. q. 172. 

ll. Speciatim formula ritusque professionis sufficienter manife- 
stet necesse est intentionem religiosi profitentis et Superioris accep- 
tantis (52). Porro implicite et aequivalenter vel melius explicite 
continere debet saltem tria substantialia vota religiosa (53) in or- 
dine ad determinatum Institutum religiosum emissa et cum fraditione 
coniuncta. (54). Cum omnes Ordines et Congregationes debeant 
suas Constitutiones ad praescripta Codicis corrigere seu accommo- 
dare, nulla in re magis expediret ut Codici et praxi nunc receptae 
fieret reformatio, quam in ipsa formula professionis sive tempora- 
neae sive etiam perpetuae et solemnis, cum in hac reformatione 
nulli iuri debeant renuntiare, sed tantum in ipso ritu et formula 
ponere expresse quod in antiqua praxi censebatur implicite conti- 
neri. Ipsum Codicis praeceptum « ut professio sit expressa » in 
sensu magis obvio postulat expressionem omnium eorum, quae 
substantiam professionis integrant, nimirum tria vota substantialia 
expresse nominata, et Institutum pro quo fiunt, cuius expressio 
est declaratio traditionis factae tali Instituto; qua ratione certo cer- 
tius consulitur professionis valori et ipsa profitentis intentio et ani- 
mus excitatur ad obligationes generales, quae per professionem 
suscipiuntur atque vel ipsa devotio fovetur. Non tamen negaverim 
in plerisque formulis antiquis satis contineri professionem expres- 
sam novo iure requisitam (55). 


lll. Quoad moniales, postquam decreto « Perpensis, » (3 Maii 
1902) iniunctum fuerat ut votis solemnibus praemitterentur vota 
simplicia, S. C. EE. et Reg. in una Bononiensi (28 lulii 1902) edi- 
xerat, Ritum seu ceremoniale, in unoquoque monasterio receptum, 
adhibendum esse in emittenda prima professione, pro qua consuetae 


(52) Suarez |. c. n. 2., ubi recte notat ex parte Superioris acceptantis ordi- 
narie non requiri verba, sed sufficere signum externum acceptationis. 

(53) Cap. 13. X. de reg. lII. 31.; Suarez |. c. n. 6.; Schmalzgr. 1. c. n. 165.; 
Piat I. c. q. 172; Battandier I. c. p. 87. sq., ubi multas affert animadversiones 
S. C. Ep. et Reg. de reformandis formulis professionis in congregationibus 
religiosis. : 

(54) Cap. 3. de reg. Ill. 14. in Sext. cap. unic. de vot. IIl. 15. in Sext; 
Suarez I. c. n. 7. sq.; Schmalzgr. I. c. n. 166. 

(55) Cfr. v. gr. Vermeersch-Creusen, Epitome I, n. 575, 4 ubi affert formu- 
lam Carthusianorum « Promitto conversionem morum meorum secundum re- 
gulam »; Cistercensium: « Pater promitto tibi obedientiam usque ad mortem ». 
quibus verbis respondet Abbas: « Et ego promitto tibi vitam aeternam »; quas 
videtur dare ut sufficientes. 

formulae, suppressis, si adsint, verbis solemnitatem votorum expri- 
mentibus, adiici deberet novitiam nuncupare vota simplicia iuxta 
Decr. S. C.; professionem autem secundam (i. e. solemnem) emitti 
posse privatim in choro seu Oratorio interiore coram communitate 
in manu Superiorissae, praevia approbatione Ordinarii seu Prae- 
lati Regularis quoad Monasteria exempta (56). Excitatis vero du- 
biis, eadem S. C. ad Archiep. Pragensem 15 lan. 1903 respondit: 
d) posse professionem solemnem fieri in publico si id desideret 
Superiorissa et Communitas accedente assensu Ordinarii vel Prae- 
lati Regularis; (57) b) sive in privato sive in publico fiat, unice re- 
quiritur quod professa formulam professionis proferat, adhibitis 
verbis solemnitatem exprimentibus (58). 

Sed S. Congregatio de Religiosis die 10 lulii 1919 (A. A. S. 
XI, 323) declaravit praemissas decisiones post Codicem non amplius 
vigere, et significavit suam mentem, ut professioni solemni reser- 
ventur illi ritus et cerimoniae, quae ad perpetuitatem status refe- 
runtur: tales erant plures mysticae seu symbolicae de perfecto et 
absoluto mundi contemptu, de indissolubili cum Christo desponsa- 
tione, quae minus respondent professioni simplici ex iure Codicis 
temporaneae, licet non plene dedecebant professioni simplici ex 
decreto « Perpensis » emittenda, quae ex memorato decreto erat per- 
petua. Ita S. Congregatio consuluit maiori solemnitati professionis 
solemnis et perpetuae prae simplici et temporanea iuxta modum 
iam servari solitum in Congregationibus religiosis. Quare runc potius 
professio temporanea apud moniales fieri potest sed non debet in 
choro sive Oratorio interiore. 


IV. In professione nulla apponi potest conditio substantiae pro- 
fessionis contraria (59); ex more vero communiter recepto professio 
fit absolufe, absque ulla conditione (60); licet indicari possit tem- 


(50) A. S. S. XXXV, 37. 

(57) Monitore eccl. XIV, p. 303. sq. 

(58) Monitore eccl. XV, p. 387 sq. 

(59) Cap. 20. X. de convers. coniug. lll. 32.; Suarez i. c. n. 14. sq.5 
Schmalzgr. |. c. n. 166.; Piat 1. c. q. 172. Sq. 

(60) Schmalzgr. 1. c. n. 180.; Reiffenstuel 1. M. t. 31. n. 174. Sq. aliique 
recte tenent contra Suarez l. c. n. 16. sq. aliosque conditionem etiam de futuro 
substantiae professionis non contrariam per se posse apponi atque verificata 
conditione renovationem consensus non requiri. At certe forma conditionata ex 
se professioni parum est conformis, a moribus omnium religionum reperitur 
aliena, ita ut vix unquam a Superiore regulari licite admitti possit. Ctr. Piat. 1. c. 

pus expresse vel implicite v. gr. ad normam Constitutionum. Quam- 
vis professio per procuratorem in nullo iure inveniatur expresse 
prohibita, tamen ex praxi recepta fit personaliter (61), item per 
recitationem fixae formulae viva voce factam, non per meram scrip- 
turae traditionem (62). At formula professionis in scripturam redacta 
convenienter Superiori acceptanti post recitationem traditur; vel sal- 
tem iuxta can. 576, S 2 Superiori tradenda est postea (63). 


V. Omnis simoniaca pactio iure divino vel humano interdicta 
penitus est excludenda (64); at professio simoniaca nec ex natura 
rei nec iure positivo Ecclesiae irrifata fuit (65), multiplici vero poe- 
nae erat obnoxia, saltem si de solemni professione ageretur (66); 
quae antiquae poenae in Codice relatae non sunt. Legitima vero 
est traditio et receptio dotis monialium vel sororum legitime consti- 
tutae, quae licet a die traditionis fiat propria monasterii vel Instituti, 
non acquiritur irrevocabiliter nisi in obitu religiosae et integre est 
restituenda, si monialis vel soror etiam post professionem solem- 
nem ex instituto religioso egrediatur vel dimittatur (67). 

Scholion. Cum solemnis professio ex disciplina vigente in omni- 
bus religionibus sive virorum sive mulierum valida non sit, nisi fuerit 
expressa, disputationes prolixae antiquorum canonistarum de modis, 
quibus facita professio induci possit, exiguam videntur habere utili- 
tatem. Quare potius practici momenti est, quomodo professio reli- 


(61) Suarez |. c. n. 22. sq.; Schmalzgr. l. c. n. 180. 

(62) Cap. 13. X. de reg. III Suarez |. c. n. 2. Sq. 

(63) Id iam erat praescriptum a Clem. VIII, Const. « Regularis disciplinae » ; 
ubi etiam exigebatur ad licifam professionem praesentia saltem duorum testium 
sive externorum sive sodalium ipsius religionis praeter religiosum acceptantem 
et religiosum profitentem. Quae praescriptio in Codice non est relata; at vix 
umquam deerunt isti testes. Cfr. Suarez 1. c. n. 5; Schimalzgr. 1. c. n. 179. 

(64) Cap. 8. 19. 25. 30. 40. X. de simon. V. 3.; cap. 1. 2. de sim. V. 1. in 
Extravg. com.; cap. 2. X. de stat. III. 35.; Schmalzgr. i. V. t. 3. n. 171. 193. 
Sq.; Suarez |. c. tract. IIl. 1. 4. cap. 17.; Pennacchi, Comment. in Const. Ap. 
Sed. t. |. p. 890. sq.; Kober, D. Suspens. p. 357. sq. 

(65) Cap. 19. X. de simon. V. 3.; S. C. C. 13. lun. 1722.; Suarez l. c. cap. 
5. n. 6. sq.; Schmalkgr. l V. t 3. n. 252, 

(66) Cfr. cit. cap. in not. praeced.; Pii IX. Const. « Ap. Sed. » ; Suarez l. c. 
cap. 56. n. 2. sq. 7. sq.; Schmalzgr. |. c. n. 251. sq.; Thesaurus, De poenis 
eccl. v. Simonia cap. 1. 10.; Hollweck, D. k. Strafgs. p. 182. 187. sq.; Pennac- 
chi |. c. 

(67) Cfr. supr. n. 278; S. C. C. 26. Nov. 1650. in ed. Richt. C. Trid. p. 418. n. 6.; 
A Ep. et Reg. 20. Dec. 1840. ad 4. apud Bizzarri 1. c. p. 567. p. 700. sq. 

. Sq. 

giosa expresse, sed invalide emissa hodie convalidetur, si detecta 
invaliditate neque religio neque religiosus professus imploret declara- 
tionem nullitatis (68). i 


311. I. Convalidatio professionis invalide emissae facile et 
tuto nunc fit, si remoto impedimento iuris ecclesiastici et servatis 
servandis renovefur professio, aut sanatio in radice, si fieri potest, 
petatur a R. Pontifice (69), cum gravia incommoda praevideantur 
secutura ex manifestatione invaliditatis occultae. Sed secluso casu 
sanationis a S. Sede concessae, cum professio fuerit irrita ob impedi- 
mentum externum i. e. ab ipso defectu interni consensus distinctum, 
per subsequentes actus qui tacitam contineant professionis emis- 
sae ratihabitionem, professio ex iure Codicis non convalidatur, sed 
requiritur nova legitima professionis emissio post cognitam nullita- 
tem et impedimentum sublatum (can. 586, § 1). 


II. Quodsi nullitas provenerit ex defectu consensus interni, 
ipso facto praestiti consensus convalescit, dummodo ex parte reli- 
gionis consensus non fuerit revocatus; sed sanatio quaedam in 
radice in hoc casu non est possibilis (can. 586). 

At si defectus consensus interni etiam externe pateat, ita ut in 
foro externo probari possit, non sufficit ad convalidandam profes- 
sionem mera occulta positio interni consensus; sed professio, cuius 
nullas in foro externo constat vel probari potest, etiam externe 
est convalidanda, eam legitime iterando ad normam cit. can. 586, 8 1.; 
externum enim est impedimentum quod in foro externo probari po- 
test, et in eodem foro in quo constat de emissae professionis inva- 
liditate, constare debet de eius convalidatione. 


: HII. Si contra professionis validitatem sint argumenta, et reli- 
giosus renuat ad cautelam sive professionem renovare sive eius- 
dem sanationem petere, res ad Sedem Apostolicam est deferenda 
(can. 586, S 3). — Ergo Ecclesia non permittit, atque merito non 


(68) Suarez l. c. 1. 6. cap. 19. 20. 21.; supra h. cap. not. 43. 

Cap. 11. 12. X. de regul. 111. 31.; cap. 1. eod. Ill. 14. in Sext.; Suarez l. c. 
l. 7. cap. 1. 3. 4.; Schmalzgr. |. 111. t. 31. n. 189. sq.; Ferraris 1. c. v. Reg. pro- 
fessio n. 109., ubi allegat multas declarationes S. C. C., quibus constat per an- 
nuales ratificationes vel renovationes professionis per se non convalidari pro- 
fessionem a principio invalidam; Piat I. c. q. 174. sq.; Bouix l. c. p. 619. sq. 

(69) Ferraris 1. c. p. 98 sq.; A. S. Sed. vol. V, p. 412.; Anal. eccl. t. VII 
p. 284 sq.; Bouix l. c. p. 622 sq. 

permittit, ut religiosus cum professione dubia in religione maneat, 
neque ut religio eum in illo statu dubio retineat: debet ergo religiosus 
aut professionem renovare aut si casus ferat, sanationem petere a 
Sede Apost. impetrandam: id si renuat ex solo dubio probabili non 
potest propria sua voluntate a religione discedere, nec religio eum 
dimittere sine votis: haec autem praestare potest Sedes Apostolica 
re ad ipsam cum omnibus circumstantiis delata. Atque idem dicen- 
dum est si ipsa religio renuat talem dubie professum admittere 
renovata professione. 


IV. Inde patet, quod Codex non expresse providet casui, quo 
professio ab interesse habente, praesertim ab ipso professo accu- 
setur et petatur declaratio nullitatis. Accusans professionem debet 
allegare capita argumentorum, unde pateat sibi ius esse professionem 
accusandi et petendi nullitatis declarationem; talis autem accusatio 
continet recusationem convalidationis. Est casus can. 586, S 3: 
unde videtur supponi non esse instituendam causam stricte iudicia- 
lem de professionis nullitate; sed via breviori recurrendum esse ad 
Sedem Apostolicam, quae in casu providebit, sive iubendo instrui 
processum iudicialem sive administrativo modo, post captas infor- 
mationes, rem decidendo. Nullo tamen iuris textu expresse excludi- 
tur causa stricte iudicialis. Benedictus XIV const. « Si datam » 
specialem instituerat formam processus cum interventu defensoris 
professionis, ad imitationem quamdam processus in causis nullitatis 
matrimonii. Quae constitutio non est in Codice confirmata; sed ex 
natura rei est optima norma si quando occurreret huiusmodi pro- 
cessus. Quoniam autem in Codice est bene determinatus processus 
nullitatis S. Ordinationis; huic processui potius insistet S. Congre- 
gatio, si quando censeat iudicialem processum esse instituendum. 

Inde etiam videtur deduci probationem stricte iudicialem non 
esse in iure novo necessariam ad obtinendam declarationem nulli- 
tatis et libertatem ab omni obligatione ex professione proveniente, 
nisi eam exigat S. Sedes ad quam recursus factus sit, sed genera- 
tim sufficere veri nominis certitudinem moralem, quovis modo ea 
obtineatur (70). Porro etiam in hac materia valet, quod professio 
dubie invalida, ex generali principio praesumenda sit valida, donec 
de invaliditate certa probatio habeatur. 


(70) Ita etiam Matth. a Coronata n. 594 cum Goyeneche, Comm. VI, 89. 

V. Si professionis nullitas certo existat et in foro externo pro- 
betur, praesumptus professus liber est ab omni obligatione ex pro- 
fessione orta et ad saeculum redire potest quin inhabilitates incur- 
rat proprias dimissi, edita prius formali declaratione nullitatis 
professionis. Quae declaratio dabitur a Superiore maiori religionis 
clericalis exemptae, vel ab Ordinario loci in non exemptis ad nor- 
mam can. 1579, nisi fiat directus recursus ad S. Sedem. 

Non admiserim, ex certitudine subiectiva ipsius professi de 
nullitate suae professionis, posse hunc propria auctoritate, sine iu- 
ridica declaratione Superioris Religionem relinquere, licet omnino 
tenendum sit non ligari obligationibus votorum. llla enim libertas 
discedendi, praeter extrinsecam circumstantiam scandali, quod vix 
umquam deerit, esset actus quo religiosus fieret iudex in causa 
propria, in qua tam facilis est hallucinatio; porro susceptio 
status publici in Ecclesia per publicam emissionem votorum, ex 
natura rei requirit declarationem publicae auctoritatis quod ille 
status non fuit legitime et valide susceptus. Porro illa certitudo 
mere subiectiva, sine argumentis etiam coram auctoritate ecclesiasti- 
ca vim habentibus, vix occurrere potest nisi in casu quod professio 
per dolum et fraudem obtenta sit. Porro ex tali dolo et fraude se- 
quentur effectus poenales v. gr. eiectio a statu clericali vel respec- 
tive suspensio reservata (can. 2383), qui poenales effectus ex ipso 
tenore cit. canonis postulant iuridicam declarationem (71). Immo ille 
dolus inducit obligationem reparandi damnum religioni ex profes- 
sione nulla illatum; cum nemini sua fraus patrocinari debeat. 


312. Scholion I. In quaestione antiquitus agitata (72) utrum necne 
professio invalida pariat obligationem castitatis quasi ex voto sim- 
plici; iure Codicis potius negativa sententia videtur esse amplec- 
tenda nec amplius dicenda est valere antiqua fori externi praesumptio, 
qua vovens existimabatur voluntatem habere vovendi castitatem in- 
dependenter a valore professionis religiosae; sed potius praevalet 
praesumptio hodie magis fundata quod qui emittit vota religiosa, 
etiam castitatis, non emittit nisi in ordine ad amplectendum statum 


(71) « Commentarium » pro Rel. Vl, 89. Paulo aliter Schäfer 1. c. n. 282, 4. 
Cir. infra n. 313 nota 86, 87. 

(72) Ctr. Piat 1. c. 1. q. 176.; Vermeersch, De religiosis 1, n. 217.; Suarez, 
De Relig Tirar D"ECRDNONR. 14. 

religiosum, quod solum per validam professionem obtinet. Sane cum 
antea, ex illa antiqua praesumptione, quando S. Congregatio profes- 
sionem .solvebat, votum castitatis solita erat excipere, etiam si pro- 
fessio esset tantum temporanea (73); nunc autem indulto saeculari- 
zationis vel ipsa vota religiosa solemnia solvuntur. Praevalet ergo 
nunc potius praesumptio contraria, quod vota religiosa sint con- 
iuncta cum vincule professionis adhuc retento nisi statuta fuerit 
exceptio; cui disciplinae censendus est sese accomodasse qui reli- 
giosa vota emittit, ut ad illa non sese abstringat nisi sub implicita 
conditione vitae communis et religiosae, extra quam difficillime ob- 
servantur (74). In foro interno certe praevalet voluntas voventis. 


Scholion II. Si quaestio fit, sitne iterandus novitiatus propter 
invalidam professionem, negative respondendum est, si novitiatus 
legitime fuerit absolutus ad normam can. 555 ; quod patet ex 
natura rei, seclusa positiva dispositione in contrarium; ius autem 
positivum potius contrarium generali modo statuit in genere de 
actibus iuridicis in can. 1680, § 2. Si vero professio hac de causa 
irrita fuerit, quod novitiatus legitimus non praecesserit; profecto eo 
in casu et novitiatus et professio repeti debent, nisi a S. Sede gratia 
sanationis implorata et obtenta fuerit. 


313. Jus praecedens de nullitate professionis solemnis vel sim- 
plicis. 

I. Quicumque regularis sive vir sive monialis (75) aut ipsa re- 
ligio (76) praetenderent quacumque ex causa canonica v. g. propter 
vim et metum vel defectum legitimae aetatis professionem suam 
solemnem esse invalidam, solummodo intra quinquennium a die pro- 


(73) Cir. Vermeersch De Relig. ll, p. 151, n. 67. 

(74) Ctr. Vermeersch Periodica XIV, p. (2) sq. 

(75) Conc. Trid. Sess. XXV. cap. 19. de regul.; S. C. C. in caus. alleg. a 
Richt. in ed. C. Trid. p. 423.; Suarez |. c. tract. VII. 1. 7. cap. 1. sq. 4; Schmalzgr. 
I. c. n. 193.; Piat 1. c. q. 177. sq.; Bouix l. c. t. I. p. 628. sq. 619. sq. 

(76) Urb. VIII. Const. « Ad occurrendum » 5. lan. 1636.; S. C. C. 18. Nov. 
1679. ad 2., 16. lan. 1683.; Bened. XIV. Const. « Si datam » 4. Mart. 1748.; S. 
C. Ep. et Reg. 8. Mart. 1895. in Act. S. Sed. vol. XXVII. p. 627. sq.; Piat 1. c.; 
Schmalzgr. |. c. n. 194. 195., ubi cum Pírhing aliisque quoad causas et tempus 
reclamandi affert limitationes iuris religionis, quae solidis argumentis non pro- 
bantur, imo saltem quoad tempus decretis pontificiis v. g. cit. Const. « Si datam » 
manifeste reprobantur. 

fessionis computandum (77) ad agendum contra valorem huiusmodi 
professionis erant admittendi, nisi elapso quinquennio et causa non- 
dum coepta restitutio in integrum a Sede Apostolica fuisset petita 
et obtenta. Quae lex de solo quinquennio ad legitimam actionem 
concesso erat servanda, etiamsi causa nullitatis vel impedimentum 
reclamandi per totum quinquennium perdurasset (78). 

Quodsi regularis votorum solemnium iam antea, quam causas 
praetensae nullitatis coram competente iudice ecclesiastico deduceret, 
habitum sponte dimitteret vel etiam cum habitu size licentia Supe- 
riorum temere ex conventu discederet, nullatenus, quamdiu in reli- 
gionis suae claustris non moraretur et habitum regularem non reas- 
sumpsisset, ad allegandam qualemcunque causam nullitatis erat 
admittendus, sed potius ab ipso iudicii limine repellendus, imo ut 
ad monasterium rediret erat cogendus et tanquam apostata punien- 
dus, interim vero nullo privilegio suae religionis iuvari poterat. Ipsa 
quoque restitutio in integrum a Sede Apostolica non concedebatur, 
priusquam regularis habitum dimissum reassumeret et in conventum 
rediret (79). 

II. At religio quoque ob invalidatem professionis ex quacumque 
causa propositam non poterat regularem e conventu dimittere vel 
eiicere, nisi postquam de praetensa nullitate per legitimum iudicium 
constitisset; secus Superiores religiosi, qui aliter eiicerent professos, 
ipso facto absque alia declaratione incurrere debebant suspensionem 
a divinis, privationem officiorum obtentorum atque perpetuam inha- 
bilitatem ad alia obtinenda, privationem quoque vocis activae et 
passivae (80). 


(77) Conc. Trid. |. c.; Urban. VIII. 1. c.; Bened. XIV. cit. Const. «Si da- 
tam»; S. C. C. 22. Maii 1687. ad l. et 28. Sept. 1740. 

(78) Bened. XIV. Const. «Si datam »; Pii 1X. Const. « Peculiaribus » 26. 
lan. 1856. apud Bizzarri l|. c. p. 147. sq. 149. pro Sicilia; S. C. C. 22. Mail 
1687., aliisque in caus. apud Richt. 1. c. p. 423. sq. n. 3. 4. 5. 11. 14.; S. C. Ep. 
et Reg. 24. Apr. 1858. aliasque caus. apud Bizzarri l. c. p. 146. sq. 157. 586. 
Sq. 676. sq.; Piat 1. c. q. 178, 179. Quare veterum scriptorum sententia de casu 
excepto a petenda restitutione, si per totum quinquennium causa nullitatis duret 
(cfr. Suarez 1. c. tract. Vll. 1l. 7. cap. 4. n. 6.; Schmalzgr. 1. c. n. 200. aliosque) 
derelinquenda erat, post tot decisiones et responsa. 

(79) Conc. Trid. 1. c.; Bened. XIV. Const. « Si datam »; Pii IX. Const. 
« Peculiaribus » ; S. C. C. in caus. Cabilon. 10. Maii 1732. apud Richt. 1. c. n. 2; 
S. C. Ep. et Reg. 18. Mart. 1870. in Act. S. Sed. vol. V. p. 401. sq.; Suarez l. 
cMecap 3 n isg, 

(80) S. C. C. 21. Sept. 1624. iunct. Urban. VIIL. cit. Const. « Ad occurrern- 
dum » ; S. C. C. 23. lanuar. 1666. 24. 28. Sept. 1740. apud Richt. 1. c. n. 21. 23. 
zoe Je Jes GS ws 00; 

IIl. Quae causa nullitatis professionis solemnis in prima instan- 
tia introducenda, discutienda legitimeque definienda fuit coniunctim 
coram Ordinario loci (81), (in cuius dioecesi monasterium regularis 
situm est) et Superiore (82) locali pro tempore existente illius mona- 
sterii, in quo regularis reclamans emiserat professionem, excepto 
casu privativae competentiae S. C. C. reservato, quo professio eam 
ob causam impugnatur, quod novitiatus in domo ad hoc non desi- 
gnata fuerit peractus (83). 

Secunda vel tertia instantia similiter atque prima constare de- 
buit duplice iudice secundum Bened. XIV. Const. « Si datam » de- 
signando; at ex disciplina paulatim introducta huiusmodi causae 
facile iam in prima vel saltem secunda instantia ad S. C. Ep. et 
Reg. vel S. C. C. vel S. C. de Prop. F. deferebantur, ubi Superio- 
res regulares non amplius habebant partes iudicum (84). 


IV. Forma procedendi a Benedicto XIV. cit. Const. « Si datam » 
secundum analogas dispositiones de nullitate matrimonii accurate 
fuit ordinata et etiam ultimo tempore, ubi casus occurreret, saltem 
in substantialibus erat servanda. Quare verus requirebatur processus 
canonicus, in quo praeter religionem et regularem alii actores non 
admittebantur; necessario intervenire debuit defensor professionis legi- 
time constitutus; duplex sententia conformis de nullitate professionis 
erat pronuntianda, antequam regularis a religione discedere posset, 
secus poenis contra apostatas latis subiiciebatur (85). 

Quodsi a religione vel a regulari reclamatio fieret nonnisi elapso 
quinquennio, processus de concedendo a S. Sede beneficio restitu- 


(81) S. C. C. 1. Dec. 1593.; Schmalzgr. l. c. n. 197.; Piat l. c. q. 179 n. 3. 

(82) Conc. Trid. l. c.; Bened. XIV. cit. Const. « Si datam »; S. C. C. apud 
Richt. 1. c. n. 4. 5., Piat 1I. c. q. 179, n. T: 

(83) Urb. VIII. cit. Const. « Ad occurrendum » sublatis per Pii IX. Const. 
« Apost. Sed.» interdicto ab ingressu in ecclesiam atque excommunicatione; 
Bened. XIV. cit. Const. « Sí datam » ; Instr. S. C. Inq. 20. Iun. 1883. i. f. adno- 
tatio: Quoties tractanda occurrerit causa matrimonialis, in qua de impedimento 
solemnis voti castitatis vel ordinis sacri cum adnexa castitatis lege agatur, ea 
integra post processum informatorium ad necessaria documenta et motiva colli- 
genda institutum a Rmis Patriarchis aliisve Ordinariis ad Sedem Apostolicam 
deferatur » ; Bouix |. c. t. I. p. 649. 

(84) Bened. XIV. cit. Const. « Si datam » ; S. C. Ep. et Reg. 8. Mart. 1895., 
6. Febr. 1874. in Act. S. Sed. vol. XXVII. p. 627. sq. vol. VIII. p. 39. sq.; S. C. 
C. 1. c vol. I. p. 471. sq. 

(85) Conc. Trid. I. c.; 5. C. Ep. et Reg. (29. lan.) 19. Febr. 1858. 

tionis in integrum ita ad tramites cit. Bened. XIV. Const. « Si datam » 
erat conficiendus (86), ut simul cum causis restitutionis etiam dili- 
genter causae nullitatis examinarentur. Obtenta vero restitutione in 
integrum per duas sententias conformes denuo per alias sententias 
conformes constare debuit de nullitate professionis. 


V. Si pars, quae valorem professionis solemnis impugnavit, in 
causa caderet, quod tantum magna cum probabilitate, non plena 
certitudine nullitatem allegatam probare potuerit, R. Pontifex per 
dispensationem  conscientiis consulere solebat (87). At si revera 
professio legitime fuisset declarata nulla et irrita, non leves aliae 
quaestiones manebant solvendae v. g. de obligatione regularis ex 
praesumpto voto castitatis (88), de convalidando matrimonio forte 
ab altero. coniuge contracto, de rebus temporalibus ob nullitatem 
professionis denuo ordinandis v. g. de dote et de donationibus tem- 
pore novitiatus factis (89). 


VI. Professio votorum simplicium si invalide fuerit emissa, pariter 
sententia iudiciali nulla declarari potuit (90). Quo in iudicio for- 


(86) S. C. C. 16. Dec. 1617. 12. Aug. 1642. 15. Nov. 1653. 16. Ian. 1687. 22. 
Mart. 1687.; Bizzarri l. c. p. 146. sq. 157. 586. sq. 676. sq.; Piat 1. c. q. 182, Nota. 

(87) S. C. Ep. et Reg. in cit. caus. apud Bizzarri 1. c. p. 586. sq. 676. sq.; 
S. C. C. 23. lan. 23. Apr. 1864. et S. C. Ep. et Reg. 6. Febr. 1874. in Act. S. 
Sed. vol. l. p. 471. sq. vol. VIII. p. 39. sq. Qua dispensatione illi regulari suc- 
curri potest, qui suam professionem nullam esse certo scit, sed in foro externo 
certas probationes afferre non potest neque irritam professionem ratificare sive 
convalidare vult, ad quod nullo iure tenetur. De quo casu multum disputant an- 
tiquiores et recentiores scriptores (cfr. v. g. Schmalzgr. 1. c. n. 204. Sq.; Bouix 
l. c. t. L. p. 631. sq.; Scherer 1. c. p. 840. not. 10. aliique v. g. Reiffenstuel, 
Fagnanus, Sanchez) atque utrimque nonnullis suppositionibus et assertionibus 
et argumentis pugnant, quae solidum fundamentum non videntur habere. Cfr. 
quoque c. 6. 7. D. 27. = ep. Nicol. I. scr. a. 858. — 867.; Suarez l. c. tract. 
Vil. I. 1. cap. 2. n. 6. 7. 8. cap. 3: m. 9910 PIC p. 151. sq. 

(88) Cap. 1. X. de his, quae vi I. 40.; cap. 3. 12. X. de conv. coniug. Il. 
32.; Conc. Trid. Sess. XXV. cap. 15. 19. de reg. Suarez l. c. cap. 2. n. 1. sq. 
12. sq., ubi n. 14. recte distinguit irrifationem iuris ab interpretatione iuris, quae 
fundatur in sola praesumptione de intentione profitentis; quae praesumptio debet 
cedere veritati, si profitens tantum habuit intentionem vovendi castitatem ut 
adnexam statui religioso; Bouix l. c. p. 642. sq.; Piat 1. c. q. 176. — Cfr. supra 
Scholion n. 312. 

(89) S. C. C. 25. lan. 1744. in ed. Richt. C. Tr. p. 417. n. 4.; Conc. Trid, 
Sess. XXV. cap. 16. de regul. Cfr. supra de dote n. 270. 

(90) S. C. Ep. et Reg. in caus. Sagiens. 9. lan. 1835. ad 1. respondit: « Ne- 
gative » (i. e. vota non esse valida, sed cum addito), cum dispensatione, qua- 
tenus opus sit. « At Urban. VIII Const. « R. Pontifex» 20. Maii 1627. quoad 

ma a Benedicto XIV. Const. « Si datam » de sola professione solemni 
praescripta non erat necessario servanda, imo nec processus nec 
forma iudicii requirebatur, sed sufficiebat, si procederetur sola facti 
veritate inspecta sive summatim cognita. Cfr. S. C. super stat. 
reg. 12. Jun. 1858, n. 4, 5. — At utplurimum huiusmodi causae, 
quibus persona religiosa vel institutum religiosum praetendunt nulli- 
tatem simplicis professionis et postulant solutionem vinculi contracti 
cum instituto religioso et liberationem a votis, potius expediri sole- 
bant per viam dimissionis et dispensationis saltem ad cautelam datae 
servatis legibus proprii instituti et decretis pontificiis. Qua in re 
praesertim moniales sibi cavere debuerunt, ne sub praetextu nulli- 
tatis professionis simplicis dimitterent sororem professam inconsultis 
Ordinariis loci, si de institutis dioecesanis ageretur, vel neglecta 
auctoritate Sedis Apostolicae, si congregatio religiosa iam obtinuerat 
approbationem pontitficiam (91). 


314. Collatis cum iure praecedenti mox relato praescriptis ca- 
nonis 586, statim apparet fuisse in hac parte plene aequiparatam 
professionem solemnem cum simplici, ut passim factum est in aliis 
materiis. Unde nihil mirum quod in Codice circa professionem con- 
validandam vel irritam declarandam et rescindendam praescripta 
dederit generalia cuilibet professioni applicanda. 


Art. 3. — De professione servitio militari addictorum. 


315. I. Religiosos omnes, non exclusis novitiis, gaudere privi- 
legiis clericorum constat ex can. 614; et inter illa privilegia adnu- 
meratur exemptio a servitio militari (can. 121). lus commune pro- 
inde non debuit considerate casum, de iure non possibilem, religiosi 


particulare institutum religiosum decrevit: Ef nihilominus iis, qui bona fide vota, 
ut supra, emiserint, ut in saeculo, in habitu clericali, sub obedientia tamen Epi- 
scopi loci, voto castitatis adstricti remanere libere et licite valeant.... concedimus 
et indulgemus. Ceterum eos paterne in Domino hortamur, ut aliquam ingrediantur 
de religionibus approbatis ibique reddant Domino vota sua»; Piat l. c. p. 134. 
153. 207.; Suarez 1. c. 1. 7. cap. 2. n. 13. sq. cap. 3. n. 11. sq. 

(91) Cfr. Decr. « Auctis » S. C. Ep. et Reg. 4. Nov. 1892; S. C. Ep. et Reg. 
4. lul. 1808, 6. lan. 1886; Leo XII, Const. « Conditae » cap. l. n. 8, cap. Il, 
n. 1.; S. C. Ep. et Reg. apud Bizzarri p. 832, n. 11, p. 839, n. 9.; Conc. Plen. 
Americae lat. (a 1899) n. 330. 

militari servitio adstricti, praesertim per legem permanentem in ipso 
Codice promulgatam. Sed cum de facto variis in locis illa exemptio 
non recognoscatur, S. C. de Rel. debuit providere, ut opportuno 
modo vitarentur damna ex civilibus legibus Ecclesiae infensis facile 
proventura. 

Id praesertim praestitit per Decr. « Inter reliquas » (1 Ian. 1911) 
cum declarationibus datis 1 Febr. 1912, 15 Iulii 1919, 30 Nov. 1913. 
(Cfr. A. A. S. XV, 321). (92). 

In nova decisione 15 Iulii 1922. S. C. declaravit: 1°) adhuc vige- 
re post Codicis promulgationem decr. « /nfer reliquas », quod fuerat 
promulgatum propter temporum difficultates, quae adhuc perseverant, 
cum viri religiosi, etiam professi, ad servitium militare pluribus in 
regionibus cogantur, nullo habito respectu ad eorum statum, quo 
Dei servitio iam mancipati sunt; 2°) consequenter a novitiis servi- 
tio militari adstrictis, absoluto novitiatu, vota religiosa temporaria 
emitti debent, non ad triennium sed usque ad tempus incepti ser- 
vitii militaris duratura. Reliqua sunt deducenda ex Decr. « /nfer 
reliquas » quod adhuc dicitur vigere, et ex alio decr. 15. lu- 
lii 1919. 


316. Quare ius hodie vigens his capitibus continetur: 1?) Vota 
emissa a novitio ipso iure cessant eo die quo religiosus sodalis mili- 
tiae effective adscribitur et fit subiectus militari disciplinae vel inha- 
bilis ad militiam absolute et in perpetuum declaratur. Effectiva ad- 
scriptio solet plerumque fieri in inspectione coram medicis, effec- 
tiva subiectio militari disciplinae solet postea post aliquod tempus 
subsequi: requiritur ut haec quoque subiectio habeatur pro votorum 
cessatione. Cum vota cessent declaratione perpetuae et absolutae 
inhabilitatis, (93) vota quamprimum renovanda sunt, et si triennium 
iam elapsum fuerit et requisita actu habeantur, emittenda est pro- 
fessio perpetua. 


(92) Praecesserat indultum a Pio IX concessum Ordini Cistercensium, quo 
indulgebatur ut novitii militiam postea ingressuri, expleto novitiatu, professionem 
simplicem emitterent ad 6. tantum menses valituram. Cfr. declarat. 2. Sept. 
1896, et extensionem ad Ordinem S. loannis de Deo 29. Dec. 1909. factam. 

(93) Declarationi perpetuae et absolutae inhabilitatis Matth. a Coronata 
aequiparat dispensationem ab effectivo servitio, eo momento facta quo servi- 
tium praestandum esset; unde concludit vota emissa usque ad tempus servitii 
militaris momento dispensationis cessare et renovanda esse. 

2°) In religionibus quae vota annualia habent, non tenentur 
emittere vota usque ad tempus servitii militaris; sed tenentur usque 
ad illud tempus repetere annuales professiones ; adveniente vero 
servitio militari annualis professio ipso facto cessat. Si in experi- 
mento inhabiles declarentur vota annualia non, cessant. Quaelibet 
vero renovatio votorum tempore militaris servitii invalida est (94). 


3?) Servitio militari durante, religiosus adscriptus manet suae 
religioni et Superiorum auctoritati subiectus, qui specialem curam 
de eo habere debent ad normam Decr. « Inter reliquas » n. IV 
Eius status iuridicus merito in pluribus aequiparatur statui novitio- 
rum, est enim membrum sine votis. 

4?) Durante servitio militari vel eo expleto, religionem libere 
deserere potest, sicut is cuius tempus votorum iam elapsum est, 
praemonitis Superioribus scripta declaratione vel edita orali decla- 
ratione coram testibus. Quae declaratio sive scripta sive verbalis 
cum authentica Superioris relatione caute in archivo religionis 
custodienda est. Vicissim Superiores ob iustas et rationabiles causas 
possunt religiosum dimittere aut non amplius recipere (95); quae 
dimissio ex natura rei pariter documento authentico decernen- 
da est (96). 

5") E militia reversi nequeunt statim admitti ad professionem 
perpetuam sive simplicem sive solemnem, tametsi tempus tempora- 
riae professionis iam expletum sit; sed iterum tenentur emittere 
vota simplicia in iisque permanere saltem per integrum annum, si 
ultra annum fuerint sub disciplina militari, per tempus aequivalens 
tempori servitii militaris, si hoc brevius fuerit (97). 


(94) S. C. de Rel. 30. Nov. 1919. 

(95) Haec dimissio non est dimissio canonica religiosi votis obstricti, sed 
religiosi cuius vota cessarunt ideoque facienda ad normam can. 637, pro qua 
de se sufficit ut decernatur a Superiore maiori, nec necessario requiritur de- 
cretum Superioris Generalis. Matth. a Coronata n. 595, 39; Larraona in Com- 
mentarium V, p. 100 sq. 

(96) Facto libero discessu vel data dimissione non datur poenitentiae locus 
in ordine ad separationem a religione, ad quam non potest iterum admitti nisi 
obtenta dispensatione et iterato novitiatu. Cfr c 542 mu ll 

(97) Non videtur posse esse dubium, quin tempus professionis temporaneae 
ante militiam coniungi possit cum tempore militiam subsequente ad complen- 
dum triennium professionis temporaneae, ad perpetuam professionem requisi- 


tum; sicut etiam videtur posse prorogar! illa annualis probatio reversi e mi- 
litia, si peculiares circumstantiae id exigant. 

6?) Professio perpetua ab huiusmodi religiosis emissa, etsi cetera 
requisita non desint, prorsus invalida est. 


7°) Definitivae et absolutae dimissioni a servitio militari assimi- 
landa videtur dimissio illimitata (congedo illimitato), qua a servitio 
militari religiosus liberatur, excepto casu mobilitationis generalis. 
Vix enim datur dimissio ita absoluta, ut in determinatis casibus, 
non possit iterum vocari ad militiam; lex autem respicit commu- 
niter contingentia non extraordinarios et insolitos casus, et libertas 
sese votis perpetuis, religioni adstringendi non est coarctanda nisi 
intra certos limites legis. 


8*) Ex natura rei agitur hic de votis publicis seu cum profes- 
sione religiosa connexis. Quare quoad vota privata, qualia sunt ipsa 
vota devotionis in religione, religiosus militiae addictus non prohi- 
betur illa emittere: est res quae agi debet cum confessario et si 
agitur de votis devotionalibus cum Superiore religioso, cuni quo ex 
decr. « Inter reliquas » commercium epistolare fovere et a quo salu- 
taria monita et instructiones recipere debet, ut a periculis militiae 
adnexis praeservetur. 


317. Servitium militare, de quo est hic sermo, est servitium quod 
ab his, qui primitus ad militiam vocantur, ad unum vel plures annos 
praestari debet. Quare hae leges non respiciunt eos qui extraordi- 
narie v. gr. causa exorti belli coguntur militare. Per se memoratis 
praescriptis non viderentur teneri, qui servitio militari adstringuntur 
paucis hebdomadis aut mensibus. Severius tamen respondit S. C. 
| Febr. 1912 ad V. (98). 

Exempti a legibus de servitio militari praestrando, memoratis 
decretis non ligantur, undecumque proveniat exemptio in lege con- 
tenta v. g. ex officio, ex morbo, ex familiae conditione etc. Per se 
decretis tenentur ii, qui ut servitium militare fugiant, ad missiones 
exteras pergunt ut ibi permaneant usque ad illud tempus, quo 
exemptio perpetua obtinetur ex lege. In tali casu S. C. facile con- 


(98) Ctr. Maroto in Commentarium |, 332 et Matth. a Coronata, qui com- 
prehendi in Decretis censent propter memoratum in textu responsum, contra 
Vermeersch in Epitome l, n. 680; qui auctor in Periodica X, 39 sq. XI, 48 refert 
rescriptum exemptionis pro Belgio concessum 20 lunii 1922, ob cautiones a 
gubernio datas. Cfr. quoque Nouv. Rev. Theolog. a. 1922, p. 151, 543. 

cedit, ut ultimo anno curriculi studiorum liceat tales iuvenes ad 
Missiones exteras infra annum profecturos ad solemnem vel perpe- 
tuam professionem admittere et ad sacros Ordines promovere, edito 
prius a candidato iuramento de servitio Missionibus praestando 
usque ad tempus a lege civili praefinitum ad exemptionem obtinen- 
dam (99). Quodsi ab ipsa lege civili servitium militare commutatur 
in ministerium Apostolicum in determinatis Missionibus praestan- 
dum, tunc aequivalet exemptioni. Benigne etiam interpretari licet 
non teneri ad memorata decreta eos, quibus servitium militare pro- 
prie dictum non imponitur, sed loco illius exercent sacerdotale mu- 
nus in copiis militaribus more capellanorum vel milites litteras do- 
cent aut similia ministeria praestant, praesertim cum non coguntur 
commorari in castris et subiiciuntur auctoritati et directioni Prae- 
lati ecclesiastici castrensis et proprio Superiori religioso (100). Quoad 
illos, quibus ad servitium militare vocatis iniunguntur servitia pro- 
pria corporis sanitarii in hospitalibus, et liberi sunt ab aliis servi- 
tiis militum propriis, res est magis dubia: severius pro Belgio 
respondit S. C. de Religiosis 18 Ian. 1922 (101). Pariter a Decretis 
de hac re latis exempti sunt, qui ex peculiari privilegio, completo 
novitiatu, non temporaneam, sed ab initio perpetuam emittunt pro- 
fessionem. 

Non omnia dubia, quae occurrere possunt, facilem habent solu- 
tionem. At solutio iam est data pro casu quo quis vota emisit sub 
lege, ex qua exemptus erat a servitio militari, deinde mutata lege 
ad servitium militare cogitur, qui casus non est rarus. Ergo si reli- 
giosus emisit vota dumtaxat temporalia, dispensationem a votis 
dare potest Superior religiosus (Decr. cit. art. VIII, et Deci. 1, 
Frebr. 1912, ad II). Vota vero solemnia aut perpetua nec cessant, 
nec dispensari possunt nisi a S. Sede. (102). 


(99) Cfr. S. C. Decr. 1. Febr. 1912, ad VII. 

(100) Ita Maroto loco supra cit. 1, 332, Xl, cui consentit a Coronata n. 595, 

(101) Teneri putant: Bastien, Dirett. canon. n. 166; Fanfani, De iure relig. 
n. 244.; Matth. a Coronata l. c., aliis contradicentibus. 

(102) Cfr. Creusen, Rev. des Comm. relig. I, p. 85 sq.; d' Ambrosio (quoad 
Italiam) in « Apollinaris » I. p. 71 sq.; Fanfani in « Monitore» XL, p. 177 sq. 
XLI, p. 23 sq; Jansens, Le service militaire des religieux etc. in Nouv. Rev. 
Theol. 50, p. 299 sq.; Schäfer n. 283; Maroto in « Commentarium » pro Relig. Í, 
325 sq. 

Art. 4. — De professione perpetua solemni. 


318. Professio solemnis semper est perpetua nec solemniza- 
tur professio temporanea, nec unum ex tribus votis substantialibus 
sine alio. 

Conditiones necessariae ad valorem professionis solemnis sunt 
eaedem, quae iam explicatae sunt de qualibet professione perpetua, 
addita illa nova conditione, ut praecesserit professio simplex tem- 
poranea ad normam can. 574. 


319. Hic autem operae pretium est inquirere de formali discri- 
mine inter solemnem et simplicem professionem, seu potius inter 
vota religiosa solemnia et vota religiosa simplicia, cum professio 
desumat appellationem ex natura votorum, quae cum ipsa coniun- 
guntur, et dari possit votum solemne cum professione religiosa non 
coniunctum (cap. unic. IH, 15 in Sexto). 


320. Sollemnitas etymologice dicitur de festis, quae singulis annis 
recurrunt, quasi diceretur semel in anno (sollus-totus et annus) (103). At 
habet quoque significationem iuridicam, quo sensu significat forma- 
litates quae secundum ius servari debent in aliquo actu iuridico (104), 
v. gr. quod fiat consensus manifestatio per scripturam cum subscri- 
ptione tot testium et non oretenus ac sine testibus. Quo sensu iuri- 
dico potest solemnitas esse accidentalis vel substantialis, prout 
requiratur a iure ut aliquid actui iuridico accedens ut ille secundum 
iuris praescripta fiat quin tamen valorem actus afficiat, aut sit adhi- 
benda ad actus valorem. Tum accidentalis tum substantialis solem- 
nitas iuridica requiritur in qualibet professione sive simplici sive 
solemni et consequenter in qualibet emissione votorum religiosorum 
vere publicorum. V. gr. ex can. 572 substantialis est legitima ad- 
missio et receptio n. 2, 6; accidentalis plerumque est ritus seu cere- 
moniae in votis emittendis ex can. 576, S 1. servandae (105). Quaes- 


(103) Cfr. Georges, Lexicon lat. v. Solemnis. 

(104) Cfr. v. gr. formam seu solemnitatem cap. « Tametsi » Conc. Trid. 
pro celebratione matrimonii. Arndts-Serafini, Pand. § 64; Suarez, De leg. 1. V, 
cap. 19, n. 4. 

(105) Quam parum ille sensus iuridicus, omnino retinendus, pertineat ad 
praesentem quaestionem de substantia solemnitatis votorum, inde apparet, 
quod post introducta per decr. « Perpersis » vota simplicia a monialibus so- 

tio ergo ex praemissis tota vertitur de ipsa substantia solemnitatis 
seu de solemnitate constitutiva voti qua sollemnis, supposito voti 
valore; ob quam videlicet rationem vota sunt solemnia aut simplicia 
praesupposito eorum valore: non est ergo quaestio de conditionibus 
praeviis aut de requisitis in votorum emissione. Et quidem relate ad 
cognitionem habemus clarum criterium in can. 1308, § 2, in quo 
sollemne dicitur votum, quod ab Ecclesia uti tale fuerit agnitum, 
et sic scimus esse sollemnia vota post professionem temporaneam 
emissa in Ordinibus regularibus; e contra vota sollemnia non 
agnoscit Ecclesia in Congregationibus religiosis. Unde iam imme- 
diate infertur hoc pendere ex voluntate Ecclesiae, quae v. gr. in 
monialibus in Belgio et Gallia sollemnitatem non agnoscit in votis, 
quae sub eodem ordine sub eadem regula ibi emittuntur. Atque in 
hoc omnes convenire debent. Pariter non potest esse dissentio circa 
effectus voti solemnis non communes cum votis simplicibus, de qui- 
bus expresse edicit can. 579.: « simplex professio temporaria sit vel 
perpetua, actus votis contrarios reddit i/licifos, sed non invalidos, 
nisi aliud expresse cautum fuerit; professio autem sollemnis, si sint 
irritabiles, efíam invalidos ». 


321. De iuris historia breviter dicendum. Antiquitus vota 
publica religiosum perpetuo et publico quaedam ratione deputantia 
cultui divino fuerunt simplicia quoad effectus et v. gr. votum casti- 
tatis subsequens matrimonium non irritavit (106). Sed paulatim ipsis 


lemnibus praemittenda, S. C. primo respondit, ritus et ceremonias antea usitatas 
in professione solemni debere perfici in prima professione votorum simplicium, 
solemnia vero posse emitti in choro simplici forma recitata coram Superiorissa 
et Communitate; quamvis deinde (cfr. supra n. 310) rem aliquantulum immu- 
tavit. Ergo illae ceremoniae et ritus non dabant solemnitatem votis, quippe 
iussae fieri in simplici, quae antea fiebant in solemni professione retenta. 
(106) Licet res ipsa esset antiqua, illa expressa terminologia de votis so- 
lemnibus et simplicibus, nonnisi ex saec. Xll universaliter introducta fuit. Cfr. 
Gratian. post. c. 8. D. 27; cap. 20, X. de conv. coniug. lll, 32; cap. 6, X, qui 
cleric. IV, 6; Kraus, Real-Encykl. v. Geluebde; Freisen, Gesch. d. can. Eherechts, 
p. 676 sq. Inde praecise non leves introductae sunt controversiae de natura 
voti solemnis et in enumerandis votis solemnibus magna extitit opinionum di- 
versitas. Nec mirum, nam generatim apud veteres auctores medii aevi verba 
illa voti privati, publici, simplicis, solemnis modis valde diversis fuerunt intel- 
lecta. Freisen 1. c. p. 694 sq.; Arch. f. k. K. t. XVII, p. 24 sq. ubi complures 
definitiones parum accuratae voti simplicis confutantur. Qua in re, quemad- 
modum accidit in verbo « clandestinitatis » in iure matrimoniali, quod inde a 
medio aevo usque ad Conc. Tridentinum diversas obtinuit significationes, ita 

tributa est illa vis actus contrarios irritandi (107), et certe saec. XIII 
omnia publica vota religiosa etiam hoc sensu fuerunt solemnia; re- 
liqua vota manebant in conditione votorum privatorum, licet in 
pluribus non deeset aliquis interventus Ecclesiae etiam externus. 
Quae solemnitas saec. XIV declarata est provenire ex sola consti- 
tutione Ecclesiae et etiam voto castitatis in ordine sacro emisso 
fuit agnita (cap. unic. de voto Ill, 15 in Sext); unde saltem in 
quaestione principali controversia dirempta fuit. (108). 

In proponenda vero quaestione diligenter vitandae sunt confu- 
siones, ne forte disputetur in re prorsus aliena a praesenti questio- 
ne, ut non raro factum est in nonnullis sententiis proponendis et 


ex antiquis scriptoribus alii votum privatum dixerunt, quod in abscondito vel 
solo corde nudisque verbis factum est atque cum voto simplici confundebant; 
alii distinxerunt duplicem speciem voti simplicis sc. tum illud, quod in privato, 
tum alterum, quod in publico fiat, sed sine accedente solemnitate. Vicissim vota 
solemnia aliis visa sunt illa, quibus accessit benedictio consecrationis vel pro- 
positum religionis (Gratianus), vel quae in conspectu Ecclesiae fiebant (Petr. 
Lombardus), vel quae in conspectu Ecclesiae vel in sacrario in manus Episcopi 
vel sacerdotis expresse praestabantur (Cír. cit. cap. 20, X. de conv. coniug. 
lll, 32. Quod votum solemne (sicut etiam privatum) potuit esse manifestum 
vel non (Rolandus) Quare votum solemne ab aliis vix distinguebatur a voto 
publico et manifesto, cum alii evidenter praeter publicitatem requirerent aliquam 
solemnitatem vel interventionem personae publicae. Insuper saltem solemni voto 
castitatis praesertim tribuerunt vim irritandi matrimonium contrahendum. Cfr. 
Gratianum post c. 8. Dict. 27; S. Raymund. Summa 1. l. tit. 8. $ 1.; Rolandum, 
Summa ed. Thaner p. 116. sq.; Bernard. Papiensem, Summa ed. Laspeyres 
p. 113, 149 sq.; Freisen l. c. p. 694 sq. 


(107) Si fideles publico castitatis voto ligati, fidem Deo in facie Ecclesiae 
datam cum scandalo populi christiani, celebratis carnalibus nuptiis, fregissent, 
proculdubio iam antiquitus (confer can. 15. Conc. Furon. a. 567) illa con- 
nubia habita sunt graviter illicita, condignis poenis castiganda atque adeo 
separanda; at illa separatio non arguit illa matrimonia habita esse nulla. Cfr. 
Weruz-Vidal tom V. n. 298, not. 14, 15. 


(108) V. gr. Glossa anonyma ad Summam Stephani Tornacensis ita exhibet 
diversitatem votorum solemnium et simplicium: « Solemne (votum) est, quod 
fit aliqua istarum solemnitatum interveniente, scl. susceptione sacri ordinis 
vel susceptione habitus regularis vel publica scriptura vel publica attestatione 
facta coram publica persona redditione in manu publicae personae. Publica 
persona hic dicitur: Episcopus, Abbas et quilibet sacerdos. Quaelibet autem alia 
persona dicitur privata quantum ad hoc. Aliud autem votum continentiae, 
quamvis sit factum coram maltis, dicitur simplex, quod non vestitur aliqua 
solemnitate ». Quae disiunctio, ultra primum et alterum membrum, exclusa 
mansit per celebrem Decretalem Bonifacii VIH, cap. unic. de voto lll, 15 in 
Sexto. Cfr. quoque Benedict. XIV, const. « Inter praeteritos » 3. Dec. 1749, S 41.; 
Freisen l. c. p. 705 sq. 

propugnandis. Est autem controversia usque ad nostra tempora 
agitata (109). 


322. Status quaestionis paucis verbis ita videtur esse definien- 
dus. Universa controversia versatur de solemnitate substantiali, non 
de accidentali (vulgari vel lato sensu accepta) votorum religioso- 
rum (110). Porro inquiritur de solemnitate votorum, non de solemni- 
tate traditionis sive professionis sensu stricto i. e. illius contractus 
bilateralis, cui adnexa sunt solemnia vofa religiosa ut conditioni sive 
fundamento, sicuti votum solemne castitatis subdiaconi adnexa est 
validae ordinationi atque perpetuae mancipationi ad cultum divinum. 
Porro alia est solemnitas votorum in fieri, alia in facto esse, (111) 
sed (ut in matrimonio) potissimum explicandum est, quanam in re 
consistat solemnitas votorum in facto esse, sive quod sit vinculum 
illud stabile et permanens ex professione votorum solemnium in 
religioso relictum. Insuper non est confundenda solemnitas for- 
mae substantialis i. e. ad valorem actus necessaria, quae in ipsa 
quoque professione votorum simplicium requiritur, cum substantia 


(109) Cfr. de diversis sententiis: Lehmkuhl, Theol. mor. 1. n. 498; Schoenen 
in Act. theol. Tubingens. t. 56, p. 195 sq.; Bouix, De Relig. t. 1. p. 68 sq.; 
Molitor, Relig. iuris capita selecta cap. ll. p. 81. sq.; Sanchez, in Decal. 1. 5. 
cap. 1.; De Matrim. 1. 7. disp. 25, 26; Vazquez in 1, 2, q. 96, disp. 165; Victor 
de Buck, De solemnitate votorum praecipue paupertatis religiosae epistula; 
Nilles, De iuridica votorum solemnitate in Kath. Zeitschrift, Insbruck t. 10. 
p. 207 sq.; t. Xlll p. 270 sq.; De solemnibus votis accidentalibus religionis, 
inter Selectas disputationes academicas; Sc/umalzgrutber I, 34, n. 8; Leurenius, 
Forum eccl. lil, 34, n. 2.; Suarez, De relig. tr. VII, 1. 2. cap. 5-14; Tract. X, 
l. 6. cap. 4.; Vermeersch, De relig. tom. ! n. 84, tom. ll, p. (11) sq.; Piat l, 
q. ss; De virtute religionis et pietatis n. 142 sq.; Raus, Inst. canonicae, p. 307 
sq.; Haring, Kirchenrecht, p. 796; Schäfer n. 264.; Aichner, Comp. iur. eccl. 8, 
p. 464 sq. 

(110) Suarez l. c. l. 2. cap. 5. n. 1. sq.; Bouix l. c. t. l. p. 66. sq. 

(111) Profecto votum duplici ratione accipi potest: 1) pro illo actu tran- 
seunte, quo immediate obligatio sive vinculum suscipitur; 2) pro obligatione et 
vinculo, quod oritur ex actu transeunte et permanet ad instar habitus in vovente, 
quemadmodum v. gr. in matrimonio per consensum transeuntem inducitur vin- 
culum indissolubile. Quare si solemnitas voti in facto esse, dicitur esse vis ab- 
soluta et perpetua inhabilitandi ad actus voto contrarios ex lege ecclesiastica 
accedens ad obligationem ex voto ortam, non potest dici illa vis permanens 
inhabilitandi effectus solemnitatis voti, nisi votum solemne consideretur in fieri ; 
at hic consideratur essentia voti solemnis in facto esse v. gr. si agitur de di- 
spensatione voti solemnis, quae cadit in obligationem voti et in vim inhabili- 
tandi. Suarez l. c. cap. 13, n. 14; Lessius, De iust. l. ll, c. 40, dub. 6, n. 31.; 
Archiv. f. k. K. t. XVII p. 26. 

solemnitatis ipsorum votorum (112). Denique publica vota religiosa 
cum vera interventione et acceptatione Ecclesiae nuncupata sane 
non sunt deprimenda ad vota privata; sed cum interventio illa etiam 
in professione votorum simplicium habeatur, tandem aliquando expli- 
candum est, cur una interventio vota emissa efficiat solemnia, altera 
vero eadem vota reddat quidem publica, at in gradu inferiori voto- 
rum simplicium relinquat. Quibus praemissis: 


I. Prima sententia reponit solemnitatem votorum in aliqua conse- 
cratione vel benedictione, qua res Deo consecrata non amplius ad 
usus illi consecrationi oppositos adhiberi potest (113). 

Quae sententia non iam sustineri potest (114). Nam illa bene- 
dictio vel consecratio nequit constituere substantiam solemnitatis voto- 
rum, si abesse potest et nihilominus habentur vota solemnia (ut 
patet ex professione tacita diuturno tempore admissa et ex forma 
professionis in ordine Praedicatorum et Soc. les.), aut vicissim si 
forte adsit, tamen vota religiosa manent simplicia v. g. in recentio- 
ribus congregationibus religiosis. Quam parum a ritibus externis 
praeter mentem legislatoris adhibitis pendeat solemnitas votorum 
religiosorum, etiam eruitur ex Pii IX. Const. « Ad universalis » 
7. Febr. 1862., ubi disertis verbis professio votorum solemnium 
immediate post novitiatum facta declaratur invalida, quamvis om- 
nes ritus adhibeantur ad professionem votorum solemnium prae- 
scripti (115). 


II. Secunda sententia dicit solemnitatem votorum religiosorum 
consistere in sola sui traditione perpetua et absoluta cum votis reli- 


(112) Suarez l. c. 1. 2. cap. 10. n. 1. 2. 3. 4. cap. 6. n. 12. 13. per explica- 
tionem datam in antecessum non paucas difficultates et dubias assertiones 
suorum adversariorum sustulit. 

(113) Quae sententia adscribitur S. Thomae, Summ. theol. 11, ll, q. 88. 
art. 7. 8. 9, ubi pro more antiquae terminologiae (cfr. not. praec. 105) de solem- 
nitate disserit, et antequam haec quaestio ex professo tractaretur et a Boni- 
facio VIII. et Gregor. Xlll. apertius definiretur. At S. Thomas, ut recte notant 
Suarez |. c. l. 2. cap. 6. n. 18 et Lehmkuhl l. c. n. 500., non videtur intelligendus 
de externa et rituali benedictione, sed de traditione quadam perfecta et spiri- 
tuali consecratione. De ritu et solemnitate externa potius S. Doctorem interpre- 
tatur Biederlack-Führich n. 97 et Schönen, Das Wesen der Gelübdesolennitàt in 
Theol. Quartalschrift. Tubirgen 1874-1875. 

(114) Suarez 1l. c. 1. 2. cap. 6. n. 1. sq. 8. sq. 14. sq.; Bouix 1. c. p. 70. sq. 

(115) Bizzarri l. c. p. 912. sq.; Arch. f. k. K. t. VIII. p. 144.; Bouix l. c. 
p. 72. sq. 

giosis coniuncta, quae ab Ecclesia et ordine religioso nomine Dei 
irrevocabiliter acceptetur atque natura sua sive iure divino, vel ut 
alii explicant, iure ecclesiastico in profitentem religiosum inducat 
certas inhabilitates (116). 

Patroni huius sententiae iam exinde peccant, quod solemnitatem 
votorum, quae explicanda est, reponant in traditionem et acceptationem 
i. e. in aliquem contractum a votis sive a promissionibus Deo factis pla- 
ne distinctum (117). Porro si non pauci ex eis contendunt efficaciam 
traditionis inducendi illas inhabilitates niti iure divino, tenent senten- 
tiam indubitanter falsam. Nam scholastici et coadiutores S. I. in 
sua professione simplici vere se tradunt Societati, quae nomine Ec- 
clesiae sive Sedis Apostolicae eandem traditionem acceptat; at illo- 
rum vota non sunt solemnia nec natura sua producunt illos effectus, 
quos secundum principale argumentum adversariorum producere 
deberent. 

Porro Bonifacius VIII. (cap. unic. de vot. II. 15. in Sext.) et 
Gregorius XIII. (cit. Const. « Quanto »), expresse declararunt sola 
constitutione Ecclesiae solemnitatem votorum esse inductam. Quae 
declaratio conciliari nequit cum opinione illorum, qui ex natura rei 
traditioni religiosae singularem istam efficaciam tribuunt. Et revera 
imprimis absoluta et reciproca traditio ex natura rei ad statum reli- 
giosum omnino non requiritur, sed unice ex lege ecclesiastica ad 
professionem solemnem est praescripta (118). 

Deinde absoluta traditionis indissolubilitas ex utraque parte 
pariter sola lege ecclesiastica est constituta; traditio enim et accep- 
tatio per se rmufuo consensu dissolvi possunt, aut saltem ab ordine 
religioso, si is habeat causam proportionatam, ut patet ex votis 


(116) A non paucis scriptoribus ista senientia defenditur, sed non ab om- 
nibus v. g. a Petro Soto, Valentia, Vasquez aliisque eodem modo explicatur. 
Cfr. Suarez l. c. |. 2. cap. 7. n. 3. sq. cap. 6. n. 8. sq.; Bouix |. c. p. 73. sq,; 
V. de Buck d c. p. 21. sq. 

(117) Suarez |. c. |. 2. cap. 8. n. 2. 3. 4. cap. 13. n. 11. sq. 20. iunct. l. 6. 
cap. 2. De facto saltem plures auctores, qui hanc sententiam propugnarunt ita 
rem videntur intellexisse, quasi vota simplicia in aliquo instituto religioso 
emissa soli Deo fierent et a nemine acceptarentur (id quod profecto verum est 
de votis privatis circa eamdem materiam votorum religiosorum); e contra vota 
solemnia per Superiores Regulares acceptarentur nomine Dei. Cfr. Suarez toto 
cap. VIRTE Biederlack-Führich n. 91. Quod fundamentum ex his, quae in 
textu dicuntur, sufficienter confutatur. 

(118) Suarez |. c. 1. 2. cap. T. 8. 9. sq. 12. 13.; Bouix 1. c. p. 74. sq. 

simplicibus scholasticorum S. I. aliorumque religiosorum conditionate 
admissis (119). 

Multo minus traditio iure divino dat tribus votis solemnibus 
vim inhabilitandi professum ad actus quosdam votis contrarios. 
Nam inhabilitas ad matrimonium valide celebrandum, non voluntate 
privata, sed tantum auctoritate publica Ecclesiae voto castitatis reli- 
giosae addi potest. Neque incapacitas ad bona temporalia acquiren- 
da voto solemni paupertatis inducta oritur ex traditione bonorum; 
illa enim traditio ex natura rei non est indissolubilis mutuoque con- 
sensu solvi potest. Denique vis solemni voto obedientiae religiosae 
coniuncta, ob quam Superior regularis promissiones suorum subdi- 
torum sive Deo sive hominibus factas directe irritare potest, non 
oritur ex solo voto obedientiae neque ea perfectione ex sola tradi- 
lione, quae tantum indirectam et limitatam potestatem efficit. Hinc 
omnes huiusmodi inhabilitates tandem aliquando legibus ecclesiasticis 
sunt constitutae (120). 


III. Quodsi tertia quaedam sententia teneat solummodo illa vota 
religiosa esse solemnia, quae ab Ecclesia ut falia habeantur, vel 
discrimen inter vota solemnia et simplicia inde derivet, quod illa ab 
Ecclesia ut solemnia acceptentur, haec vero non, sane in priore ex- 
plicatione suppeditatur principium quoddam facile in praxi cogno- 
scendi, quaenam vota sint solemnia (121). At si ulterius quaeratur, 
cur Ecclesia haec vota dicat solemnia, alia vero simplicia, ista sen- 
tentia quoad rem ipsam nihil explicat aut in meram incidit tautolo- 
giam. In altera vero suppositione discrimen assignatum caret solido 
fundamento; sunt enim vota religiosa, quae nequaquam tantum pri- 
vatim nuncupantur vel a persona privata acceptantur, sed ab ipsa 
Ecclesia sive ab instituto religioso nomine Ecclesiae vel Sanctae 
Sedis admittuntur, at solemnia non fiunt manentque simplicia v. g. 
vota scholasticorum et coadiutorum S. L, professorum simplicium 
in religionibus atque congregationibus religiosis (122). Si quis dicat, 


(119) S. C. super stat. reg. 13. lun. 1858. apud Bizzarri l. c. p. 906. 

(120) Suarez |. c.; Nilles I. c. t. X. p. 254. sq. 261. sq. 267. sq. t. Xl. p. 186. 
not. 1. 

(121) Nilles |. c. t. X. p. 260. not. 2, ubi severiorem moralistarum cen- 
Sorem recte redarguit. 

(122) Gregor. XIII. in cit. Const. « Quanto » et Const. « Ascendente »; Be- 
ned. XIV. Const. « Quamvis iusto » $ 18.; S. C. Ep. et Reg. 11. August. 1889.; 
Conc. plenar. Amer. lat. (a. 1899.) n. 331. 

aliam esse acceptationem Ecclesiae in professione solemni, aliam 
in professione simplici, rem asserit verissimam, at simul fateatur 
necesse est, solam acceptationem Ecclesiae ad constituendam solem- 
nitatem votorum religiosorum non sufficere, diversum autem modum 
acceptationis nova explicatione esse dilucidandum. 


IV. Quarta sententia ab antiquis et recentioribus scriptoribus 
propugnata secundum analogiam aliorum actuum solemnium v. g. 
testamentorum, sponsalium, contractuum ea vota appellat solemnia, 
quae publica Ecclesiae auctoritate per legitimorum rituum observan- 
liam efficaciter interveniente rite emittuntur (123). 

Quae sententia imprimis habet illud incommodum, quod sit 
connexa cum ancipite verborum (solemnis, publici, privati voti) signi- 
ficatione in analogis materiis. Cfr. V. de Buck l. c. p. 70. sq. 82. sq. 
Praeterea patroni huius opinionis non satis videntur attendisse 
Ecclesiam vere et efficaciter intervenire etiam in quamplurimis pro- 
fessionibus votorum simplicium; illa enim nomine Ecclesiae a legi- 
timis Superioribus acceptantur. Qua in re certe habetur interventio 
publicae auctoritatis Ecclesiae, eaque non obstante vota manent sim- 
plicia (124). Tandem ut in ista sententia discrimen inter vota so- 
lemnia et simplicia retineatur, eius defensores coguntur vota in pro- 
fessione simplici emissa deprimere ad gradum votorum privatorum ; 
id, quod plane falsum est, ut patet non solum ex votis simplicibus 
coadiutorum et scholasticorum S. I. aliarumque religionum, sed etiam 
quamplurimarum congregationum religiosarum (125). 


(123) Quam sententiam praeeunte Victore de Buck (De solemnitate votor.) 
magna cum eruditione praesertim defendit: Nilles 1. c. t. X. p. 262. sq. t. XIII. 
p. 270.; at non ab omnibus eodem modo intellectus est. Cfr. Scherer l. c. 
p. 805. not. 37. et Nilles I. c. t. XXIII. p. 570. sq., ubi interpretationem a 
Scherer datam impugnat. 

Si Vazquez, Sanchez, Medina aliique solemnia vota dicunt illa, quae emit- 
tuntur sub certa regula a S. Sede approbata iuxta ritum substantialem in eadem 
regula praescriptum cum traditione et acceptatione ex utraque parte perpetuis 
et via ordinaria indissolubilibus, videntur attenta secunda parte assertionis 
sequi opinionem a sententia Nilles vere distinctam, quia praesertim insistunt 
absolutae traditioni et acceptationi. Cfr. Suarez |. c. |. 2. cap. 6. n. 8. sq.; 
Lehmkuhl 1. c. n. 501. 

(124) Suarez |l. c. n. 12. 13. Cfr. text. cit. in not. 121. h. cap. 

(125) Cfr. cit. not. 121. h. cap.; Nilles 1. c. t. X. p. 267. et V, de Buck l. c. 
p. 68. sq. aliique interventionem Ecclesiae in professione simplici nimis exte- 
nuant atque circumstantiis mere accidentalibus in professione solemni nimium 

Hanc sententiam peculiari ratione expolivit ac diverso modo 
proposuit Vermeersch, De relig. t. Il. pag. (11) sq. ubi habet ut 
solemnia vota plene authentica, simplicia vero sermiplene authentica. 
Cum plena autem authentia propria voti solemnis coniungitur spe- 
cialis publica Ecclesiae tutela, quae ex variis effectibus ex voluntate 
Ecclesiae se prodit. Qui modus sententiam proponendi et defendendi 
nititur in nova et aequivoca terminologia ad praesentem quaestio- 
nem inepta. At haec terminologia, iam imprimis habet illud incom- 
modum, quod sit nova et in fontibus iuris et in communi usu loquendi 
doctorum nullum habet fundamentum. Porro quaestionem transfert 
in campum plane alienum. Authenticum enim est quod plenam mere- 
tur fidem: porro si novitius S. I. professionem suam Romae faceret 
coram tribus Protonotariis Apostolicis, confecto etiam authentico 
instrumento, illa vota haberent plenissimam authentiam et tamen ma- 
nerent in conditione votorum simplicium Cfr. pleniorem confutatio- 
nem apud Wernz-Vidal, De matr. n. 297, not. 7. Cfr. quoque can. 576 
de ritu in professione servando ad solas Constitutiones provocantem et 
de documento emissae professionis in religionis tabulario servando, 
quo plena authentia simplicibus votis asseritur et idcirco asservari 
iubetur. 


V. Quinta denique sententia vulgo a Suaresio nomen accepit, 
qui solemnitatem voti religiosi in duobus consistere docet, unum est, 
ut (votum illud religiosum) traditioni personae religiosae omnino 
absolutae et ex utraque parte scl. religionis et religiosi immutabili 
coniunctum sit; alterum est, ut habeat vim inhabilitandi personam 
ad effectus quosdam morales i. e. ad actus votis religiosis contra- 
rios, vel omnino irritos vel saltem irritabiles reddendi. Hinc solem- 
nitas voti in fieri requirit scl. traditionem (vi iuris ecclesiastici) abso- 
lutam et immutabilem ex utraque parte et votum emissum, cui (ex 
eodem iure ecclesiastico) insit efficacia producendi illam inhabilita- 
tem; solemnitas vero voti in facto esse supponit vinculum ex alle- 
gata fraditione ortum, cui coniuncta est inhabilitas personae ex laudata 
efficacia voti inducta (126). 


tribuere videntur momentum. Weckesser in Arch. f. k. K. t. 76, p. 86, senten- 
tiam P. Nilles omnino reiicit et adoptat sententiam P. Suarez. Cfr. can. 488 
n. 1? coll. cum. 79, 572; n.:69 1905 15e" 

(126) Suarez I. c. 1. 2. cap. 10. sq. cap. 14. n. 10.; Bouix I. c. p. 81. sq.; 
113 sq.; Schmalzgr. 1. HL. t. 34. n. 8. Biederlack-Führich n. 97 (40) et (41) non 

Cum votum solemne a simplici intrinsece non differat, solem- 
nitas ad votum ab extrinseco accedat necesse est. Porro extrinseca 
et ultima sive remota causa efficiens solemnitatis est lex ecclesiastica, 
ut patet ex cit. Const. Bonifacii VIII. et Gregorii XIII. At lege eccle- 
siastica tribus votis religiosis duplex elementum extrinsecum adiec- 
tum est scl. 1) fraditio aut ex una parte conditionata aut ex utraque 
parte absoluta et irrevocabilis (127); 2) efficacia inhabilitandi perso- 
nam religiosam ad effectus quosdam morales aut conditionata aut 
absoluta et perpetua. At efficacia conditionata voti ut causae proxi- 
mae inhabilitandi personam fraditioni conditionatae adnexa votum 
illud non efficit solemne, ut evidenter constat praesertim ex votis 
coadiutorum formatorum Soc. les. quae coniuncta sunt fraditioni 
conditionatae atque efficaciam habent conditionatam  inhabilitandi 
personas v. g. quoad bona temporalia sibi acquirenda vel matri- 
monia contrahenda, attamen simplicia manent. Sola igitur traditio 
absoluta aut efficacia inhabilitandi sive seorsim sive coniunctim 
solemnitatem votorum religiosorum constituere possunt. At sola tra- 
ditio absoluta non sufficit (128). Nam votum carens omni efficacia 


recte proponit sententiam Suarezii et eam opponit (tertia sententia) illi quam 
vocat (quartam), atque Suarezio opponit Pirhing et Schmalzgrueber, qui potius 
cum Suarezio consentiunt. Quae vero A. addit contra Suarez in expositione 
quartae sententiae iam antecedenter fuerunt a Suarez soluta cap. 6, n. 8 sq. 
Si in explicatione, quam admittit, videtur dicere solemnitatem formaliter con- 
sistere in adiectione facta ab Ecclesia illius contractus irrevocabilis cum effectu 
inhabilitante huic contractui tributo, haec videntur minus accurata; nam expli- 
canda est solemnitas voti: contractus irrevocabilis est conditio ut Ecclesia 
votum solemnizet; non solemnizat vota religiosa nisi quatenus coniuncta cum 
illo contractu irrevocabili, sed ipsa vota solemnizat, sicut solemnizat votum 
castitatis clerici quatenus coniunctum cum ordine sacro. In utroque casu so- 
lemnizare est indere vim inhabilitandi ad actus voto contrarios, quatenus hi 
irritabiles sint. Solemnitas non consistit in effectu, nec hoc defendit Suarez, sed 
in vi votis extrinsecus indita inducendi illum effectum: quam vim in casu par- 
ticulari Ecclesia potest suspendere. Etiam videtur minus exactum, quod vovens 
consentiat in inhabilitatem, nisi intelligatur consensus implicitus. 

(127) Cum notorium sit v. g. votum simplex castitatis in recentioribus 
congregationibus religiosis non habere vim irritandi matrimonium, a S. C. Ep. 
et Reg. potius curandum fuit, ne v. g. a monialibus in formulam professionis 
simplicis ea insererentur verba, quibus illa professio ex ufraque parte i. e. 
etiam instituti religiosi absolute diceretur perpetua, Cir. S. C. Ep. et Reg. 29. 
Sept. 1892. ad 5.; Battandier |. c. p. 90. Inde facile deducitur ex mente eiusdem 
S. C. absolutam illam perpetuitatem ex utraque parte esse requisitum essentiale 
solemnis professionis. 

(128) Suarez l. c. cap. 10. n. 2. 3. 4. cap. 11. n. 2. 


20 

inhabilitandi, traditioni vero absolutae adnexum, quamvis coniunctio- 
nem cum solemni professione sive traditione i. e. absoluta et irrevo- 
cabili ex utraque parte pariter solemne dici posset, tamen in se 
solemnitatem non haberet. Nam traditio absoluta etiamsi dicatur 
praevia conditio essentialis solemnitatis voti, tamen est actus plane 
distinctus a voto et non iam vero et perfecto sensu solemnitas tri- 
bueretur ipsi voto. Accedit, quod votum quoddam solemne absque 
illa efficacia inhabilitandi v. g. votum castitatis sine vi inhabilitandi 
professum ad matrimonium, ex communi acceptione nunc non am- 
plius sensu stricto vocaretur solemne. Idem dicendum de voto pau- 
pertatis, si ratio habeatur declarationum S. Poenitentiariae v. g. 
28. Nov. 1818., aut de voto obedientiae, si potestas Superiorum ad 
illam facultatem indirectam et limitatam ex sola traditione ortam 
reduceretur (129). 

Nec sola voti efficacia inhabilitandi personam exaggeranda est, 
cum vota religiosa vim absolutam et irrevocabilem ex constanti Ec- 
clesiae praxi non obtineant, nisi coniuncta sint professioni solemni. 
Ergo utrumque elementum requiritur scl. absoluta traditio et efficacia 
inhabilitandi, eo tamen discrimine, quod traditio absoluta sit con- 
ditio essentialis sive fundamentum solemnitatis votorum, efficacia 
vero absoluta inhabilitandi, ut distinguitur a traditione, magis in se 
constituat ipsam solemnitatem votorum (130). 


323. Conclusio. Ex dictis differentia specifica et essentialis inter 
votum solemne et simplex reponenda est in traditione et acceptatione 


(129) S. Poenitentiaria ad Episcopum Lemovicensem a. 1820. rescripsit: 
« Votum solemne illud esse, quod ab Ecclesia ut tale acceptatur et voventem inha- 
bilem reddit in perpetuum et immutabiliter (spectata lege ordinaria et seclusa 
dispensatione pontificia) ad matrimonium contrahendum et ad dominia rerum 
acquirenda vel retinenda, prout cum ceteris sacrorum canonum  tractatoribus lo- 
quitur Pater Pirhing (in 3. Decretalium titulo 34. § 1); Bouix l. c. p. 901. sq. 
514. sq. 444. sq. Cfr. quoque ordines mendicantes ex regula sive de iure, nunc 
autem ex privilegio actu possidentes. 

(130) S. Poenit. 28. Nov. 1818.: « Votum paupertatis, quod novae Galliarum 
religiosae secundum articulum a gubernio adiectum emittunt, non esse solemne, 
cum per illud bonorum suorum proprietatem ac dominium adhuc retineant. 
Proinde nec solemnia esse alia duo vota castitatis et obedientiae ». Cfr. Suarez 
l. c. L 2. c. 13 n. 20 sq. Quae V. de Buch |. c. p. 80 Sq. et Nilles |. c. t. X et 
XII contra Suarezii sententiam cum magno eruditionis apparatu disputant, non 
tantum videntur habere pondus, ut quoad substantiam a doctore eximio hac 
in re sit recedendum. 

perpetua, absoluta et irrevocabili et simul in vi inhabilitandi. Ratio 
discriminis invenitur in voluntate et agnitione Ecclesiae, quae effec- 
tus votorum solemnium posset coniungere cum votis simplicibus 
ut fit in voto simplici castitatis S. I. et in voto-simplici paupertatis 
quoad coadiutores formatos in eadem S. I.: pariter effectus iuridicos 
votorum solemnium potest aut omnino aut partialiter auferre vel 
suspendere: ipsa quoque traditionis absoluta irrevocabilitas ab Ec- 
clesia revocari potest (Cfr. v. gr. canones 636, 640, 654 sq.); porro 
votum quod emissum est ut solemne reddere simplex et viceversa. 
Semper tamen retentum est ut principium quod votum solemne dif- 
ficilius dispensatur quam simplex, et quod primum arctius vincu- 
lum cum Instituto religioso gignit quam secundum. 

Quare iure Codicis non amplius licet confundere divisionem 
voti religiosi in solemne et simplex, cum alia divisione voti in publi- 
cum et privatum (cfr. can. 1308); omnia enim vota religiosa fidelem 
constituentia membrum religionis seu religiosum, sunt vota publica 
(can. 488, 1°, 3°, 7°), quae nequaquam sunt valida vota religiosa, 
nisi ad ea pronuntianda quis admittatur a legitima auctoritate et a 
legitima auctoritate recipiantur (can. 572, 2°, 6"). Quae admissio et 
acceptatio fit nomine Ecclesiae, varia ratione interveniente, ad hoc 
ut vera religio existere possit, quae sit verus status in Eccle- 
sia. (Cfr. quae scite disputat Lehmkuhl, Theol. moralis I, n. 493, 
494) (131). 


(131) Quare ob praedictam confusionem non possum admittere quae asserit 
Vermeersch Epit. l. n. 681 «In ipsis religionibus fit ut, sub alio respectu, di- 
stinguantur vota publica et acceptata: publica sunt quae coram testibus reli- 
gioni extraneis fieri debent; acceptata dicuntur quae mutuum et per se firmum 
nexum inter religionem et professum inducunt. Sic in Societate lesu, ultima 
vota, non prima, sunt pub!ica; et ad publicam professionem quatuor votorum 
accedunt in sacristia quinque vota non publica. Prima autem, utcumque sint, 
ex parte voventium perpetua, ipsam Societatem stricte non ligant, et ideo di- 
cuntur non acceptata a religione ». Quo modo loquendi inducitur confusio, ex 
dictis in textu eliminanda. Fit confusio inter vota publica et vota quae in loco 
publico aut coram personis etiam religioni extraneis fiant: (publicitas vulgaris); 
quae confusio, facile in errorem inducens est evitanda. llla publicitas loci et 
personarum est res pertinens ad ritum ex praescriptis Constitutionum regu- 
landum, (can. 576), qui nihil pertinet ad conceptum iuridicum voti publici aut 
privati (Cfr. supra n. IV); quodvis votum privatum per se emitti potest in loco 
publico et coram pluribus personis, quin desinat esse privatum. Pari ratione 
ex hodierna terminologia iure Codicis sancita, nullo modo dici possunt prima 
vota Societatis non publica, nec asseri potest ea non esse acceptata a Socie- 
tate nomine Ecclesiae, sicut etiam quinque vota simplicia professorum. At ex 

Fatendum quoque est, quod, retento in iure Codicis essentiali 
discrimine inter votum solemne et simplex, illud discrimen hoc ul- 
timo Codicis iure valde in pluribus esse diminutum. Hodie quippe 
per vota perpetua in Congregatione religiosa emissa adeo arctum 
vinculum statuitur inter voventem et Institutum religiosum, ut ab 
hoc, saltem in religione exempta clericali, non possit dimitti professus 
sine processu ob delicta et solum approbante S. Sede. Quare cum 
hoc modo etiam dimitti possit professus solemniter, discrimen inter 
professionem prout connexam cum votis solemnibus vel simplicibus 
in hac parte iure Codicis valde est extenuatum. Praeterea, quod 
valde novum est, per indultum saecularizationis non sola vota sim- 
plicia, sed etiam solemnia solvuntur. At quoad facilitatem vel diffi- 
cultatem talis indulti concedendi, adhuc in praxi etiam retinetur 
discrimen. — lta passim accidit in successiva iuris evolutione, ut 
primitivus conceptus in novis iuris praescriptis aliquantulum oblite- 
retur. Congregationes cum votis simplicibus ad constituendum pu- 
blicum statum religiosum, quod sine acceptatione Ecclesiae dari non 
potest, vix admittebantur. Paulatim admissae sunt, sed eorum mem- 
bra ex expressa declaratione Ecclesiae nondum dicebantur stricte 
religiosi; demum proprie et stricte religiosi habiti sunt et quoad 
dimissionem maxima ex parte aequiparati sunt professis votorum 
solemnium, ita ut ex parte vinculi cum Instituto religioso, saltem in 
Congregationibus exemptis, professi votorum perpetuorum non mul- 
tum distent a professis votorum solemnium. Notiones vero traditio- 
nales in historica iuris evolutione constanter retentae etiam firmiter 
sunt tenendae donec ab Ecclesia in sua legislatione sint substantialiter 
mutatae, quod raro accidit. Etiam nunc manet discrimen substan- 
tiale in hac disputatione propugnatum. Etiam nunc adest illud dis- 
crimen quod ordo proprie talis non admittitur sine votis solemnibus: 
porro acceptatio Ecclesiae, qua ordo constituitur est definitiva et 
suprema, facta a suprema infallibili auctoritate ; quae suprema et quo- 
dammodo irrevocabilis acceptatio (i. e. quantum possibilis est sine 
detrimento Pontificiae potestatis) convenienter coniungitur cum ir- 
revocabilitate et efficacia propria votorum solemnium. Cfr. Lehm- 
Iuli ecu] aD 


dictis alia est acceptatio propria votorum solemnium, alia acceptatio votorum 
simplicium; nec dici potest illa vota non ligare Societatem, licet diverso modo 
ligent quam vota solemnia; quae pariter dicenda sunt de votis simplicibus in 
Ordinibus praemittendis solemni professioni. 

Art. 5. — De effectibus professionis. 


324. Alii effectus sive ex natura rei sive ex legis dispositione 
sunt communes cuilibet professioni etiam temporaneae; alii vero 
sunt peculiares professionis temporaneae ; alii professionis perpetuae 
sive simplicis, sive sollemnis (132). 


325. A. Cuiusvis professionis effectus. Omissa obligatione pro- 
pria votorum, de qua postea, ubi de obligationibus religiosorum: 
I. cuiusvis professionis effectus est vinculum iuridicum cum familia 
religiosa, in qua professio emissa fuit, per quod professus fit verum 
membrum illius familiae cum iure ut tanquam membrum tractetur 
et cum consequente subiectione ad Superiores Instituti, sive hi mem- 
bra instituti regant potestate tantum dominativa sive etiam potestate 
verae propriaeque iurisdictionis ecclesiasticae. Quod vinculum aut 
est temporaneum aut perpetuum ; atque etiam in casu vinculi per- 
petui, hoc est firmius in professione solemni, minus firmum in sim- 
plici. Porro per professionem cum votis vere publicis coniunctam 
constituuntur in statu publico in Ecclesia, in statu videlicet per- 
fectionis et fiunt vere religiosi. (Cfr. can. 488, n. 7?) ; quamvis sta- 
bilitas propria status non inducitur eodem gradu et firmitate per 
quamlibet professionem. 


II. Quaevis professio religiosa profitentem reddit participem 
indulgentiarum, privilegiorum et spiritualium gratiarum Instituto re- 
ligioso sive ex iure sive per speciale indultum concessarum, nisi 
aut ipsa natura rei (v. gr. favor seu gratia facta sacerdotio auctis) 
aut in indulto fiat restrictio: insuper dat professo ius ad eadem 
communia suffragia post mortem (can 578, n. 1?) ; et consequenter 


(132) S. C. de Rel. 5. Febr. 1925 (A. A. S. XVII, 107) declaravit: Profes- 
sum, qui durante triennio votorum temporariorum amens evaserit, non posse 
ad saeculum remitti, neque statim neque triennio elapso, sed pertinere ad re- 
ligionem in eo statu, in quo erat, quando mente captus evasit, et religionem 
teneri erga eum ad eadem officia, ad quae tunc tenebatur. Est ergo manetque 
professus votorum temporariorum, et licet ipse sit actu incapax obligationum, 
quae ex professione ortae sunt, Religio erga ipsum eodem modo obligatur toto 
tempore perdurantis amentiae, quo obligabatur dum amentia correptus fuit, 
exclusa potestate eum a religione separandi. 

in professo inducuntur communes obligationes (can. 578, n. 2°). 
Cfr. tamen de hoc effectu can. 567 de novitiis (133). 


Ill. Cum professus Superiorum religiosorum potestati domina- 
tivae subiaceat, etsi maioritatem nondum adeptus sit, patriae potes- 
tati subtrahitur toto tempore professionis suae (134) ; unde consequi- 
tur quod Superior habeat potestatem directe irritandi alia vota quae 
professus emittat (can. 1312) salva suspensione votorum antea emis- 
sorum, ad normam can. 1315. 


IV. Quaecumque officia ecclesiastica clericus haberet, dum reli- 
gionem ingressus est, ea ipso facto et sine ulla declaratione vacant 
momento emissae professionis, ob tacitam renuntiationem in profes- 
sione de iure contentam et a iure admissam (can. 188, 1°). Quod 
vero attinet ad beneficia ecclesiastica, haec si sint paroecialia vacant 
post annum ab emissa professione, post triennium cetera (can. 584). 
Ubi ergo ante ingressum beneficio paroeciali non fuerit renuntia- 
tum, id quod generatim fieri solet, ante elapsum illud tempus Or- 
dinarius paroeciae, de facto non tamen de iure vacanti, providere 
debet per nominationem vicarii substituti, assignata ex beneficio 
congrua sustentatione. 


V. Huc quoque revocandum est praescriptum can. 704, § 1, 
vi cuius qui vota nuncupavit in aliqua religione, nequit simul per- 
tinere ad aliquem Tertium Ordinem, etsi eidem antea fuisset ad- 
scriptus: quodsi solutus a votis a religione discesserit antiqua ad- 
scriptio reviviscit (can. 704, S 2). 


326. B. Professionem temporaneam hi effectus sequuntur: 


I. Quae supra (sub A, ll) dicta sunt de omnibus professis, 
ita valent pro temporanee professis, ut tametsi Constitutiones ante 


(133) De natura obligationis suffragia persolvendi pro defunctis religiosis 
Cfr. Lacroix, Theol. mor. l. VI, p. 2. n. 169; Suarez, De relig. tr. 10, I. VIII, 
cap. 2. n. 5., Vermeersch, Periodica XII, p. 61. sq,; Goyeneche in Commenta- 
rium lll, p. 223; Matth. a Coronata n. 587. 

(134) Cfr. v. gr. Schmalzgrueber ll, 31, n. 207, 4; 220, 221. Pirhing eod. 
n. 141. Plerique tamen doctores hunc effectum limitant ad ea quae professo 
damnosa et religioni praeiudicialia forent. Cfr. Piat, 1. q. 184. Cfr. can. 89, 
ubi exceptio constanter intellecta fuit de rebus spiritualibus, praesertim de 
vitae statu. Quae immunitas minoris a patria vel tutoria potestate haud raro 
ex hoc titulo non admittitur in legislatione civili. 

Codicem approbatae aliter ferant, nihilominus praedictis professis, 
si morte praeveniantur, eadem competant suffragia ac professis a 
votis perpetuis. Commissio Codicis 16, Oct. 1919 cum adiecta Mente. 


II. Quoad obligationem observandi Regulas et Constitutiones, 
quae ex natura rei sequitur ex professione, illa fit exceptio ubi 
viget chori obligatio, quod temporanee professi divini officii priva- 
tim recitandi lege non obstringuntur, nisi: a) sint in sacris consti- 
tuti, aut b) aliter Constitutiones expresse praescribant (can. 578, 


§ 2) (135). 


III. Licet tempus praescriptum ad habendam vocem activam 
et passivam, silentibus Constitutionibus, computetur a prima profes- 
sione, quae de communi iure est temporanea; hac temporanea pro- 
fessione durante carent voce activa et passiva, nisi aliud in Constitu- 
tionibus expresse caveatur (can. 578, § 3). Ipsum quoque ius continet 
exceptiones v. gr. quoad religiosas in ferendo suffragio pro eiusdem 
confessarii confirmatione (can. 526) (136). 


IV. Non gaudent speciali titulo ordinationis, nisi speciale ha- 
beatur indultum; sed in hac re assimilantur clericis saecularibus 
(can. 982, § 3). Ceterum vel ipsi Ordines regulares professos a votis 
temporaneis dimittere non possunt nisi ad primam tonsuram et or- 


dines minores (can. 964, n. 3°), pro quibus ordinibus titulus susten- 
tationis non requiritur. 


327. C. Effectus professionis simplicis ut talis, sive tempo- 
raneae sive perpetuae. 


I. Imprimis haec professio actus votis contrarios reddit illicitos 
sed non invalidos, nisi aliud expresse cautum fuerit (can. 579), ut 
v. gr. cautum est de votis simplicibus Soc. lesu relate ad subse- 
quens matrimonium (Cfr. can. 1073). 


(135) Id iam fuerat declaratum de professis votorum simplicium (perpetuo- 
rum), quae ex const. Pii IX, 19 Mart. 1857, praemitti debebant in Ordinibus 
professioni solemni, 6 Aug. 1858 apud Bizzarri p. 908, et etiam pro simpliciter 
professis Monialium ex resp. S. C. Ep. et Reg. 28, Iul. 1902, ad Ill (A. S. S. 
XXXV, 37). Cfr. Nouv. Rev. Theol. XXXIV, 537; Piat I. q. 360, 361. 


(136) Cfr. S. C. super statu Regul. 12 lun. 1858, n. 8, iunct. 7. Febr. 19562, 


ad I, 1. Sept. 1875; S. C. Ep. et Reg. 27 Apr. 1866 in A. S. S. II, 97 sq.; 
Ferraris p. 107 sq.; Schmalzgr. |. c. n. 208. 

II. Professus a votis simplicibus, nisi aliud caveant Constitutio- 
nes, conservat proprietatem suorum bonorum et capacitatem alia bona 
acquirendi, salvis quae de obligatione circa administrationem, usum 
et usumíructum can. 569 praescripta sunt (can. 580, § 1). At coadiu- 
tores formati in Societate Iesu, licet vota simplicia dumtaxat habeant, 
sunt incapaces ad aliquid proprii habendum. Const. ^ Ascendente 
Domino , 25 Maii 1584. 

Inde huiusmodi professi ponere possunt actus validos circa res 
in eorum proprietate existentes et circa novarum rerum adquisitio- 
nem; at sine licentia propriorum Superiorum illicite ponunt actus 
proprietatis, haec enim subordinatio exigitur a voto ut minimum. 

II. Quidquid professus industria sua vel intuitu religionis ac- 
quirit, religioni acquirit (can. 580, 8 2). Quae industria est voca- 
bulum generale comprehendens quemlibet laborem manualem vel 
mentalem, artem vel exercitium cuiuslibet professionis, ministeria 
quaelibet et opera, unde obveniat retributio. Intuitu vero religionis 
acquiritur, quidquid religioso donatur vel ab hoc acquiritur ad eius- 
dem Religionis finem, ministeria, opera; item quando ipsa Religio 
est causa motiva vel titulus donationis aut acquisitionis. Qua in re 
in dubio Religioni favendum est, cui se religiosus tradidit. Porro 
Constitutiones possunt limitare capacitatem professi acquirendi pro 
se, atque etiam praescribere formam et modum obtinendi licentiam 
pro se acquirendi et acceptandi rem ab alio donatam, sine qua res 
ut Religioni donata censeri debeat et pro Religione acceptata, nisi 
forte agatur de haereditate in qua Religiosus est haeres necessarius 
seu ex lege. Ex ipsis Constitutionibus est eruendum utrum quae 
religioni propter religiosum, modo dicto, acquiruntur domui cuius 
religiosus membrum est, an Provinciae vel Religioni acquirantur; 
quibus silentibus, Superiorum est illa distribuere prudenti ipsorum 
beneplacito (137). 


(137) Cfr. Larraona in « Commentarium » M, 40 sq.; Normae art. o S (G. 
de Relig. 25, Febr. 1922 (A. A. S. XIV, 196) respondit: stipendium militare, 
pensionem vitalitiam ob mutilationem vel debilitationem in bello perpessam, 
emolumenta pecuniaria ob decus militare, praemium demobilitationis religioni, 
non ipsi religioso, acquisita esse, dummodo religiosus esset votis ligatus: 
pensionem vero etiam sodales societatum sine votis suo instituto tradere de- 
bere, quamdiu in eo permaneant. 

Ipsa industria, ars etc. propria religiosi manent, ut scite animadvertit 
Vermeersch, |. c.: quare religiosus applicare potest missam loco alterius, at 
si stipendium recipit religioni tradere tenetur; idem dic de pictura etc. 

IV. « Cessionem vel dispositionem, de qua in can. 569, n 
professus mutare potest, non quidem proprio arbitrio, nisi Consti- 
tutiones id sinant, sed de Supremi Moderatoris licentia, aut, si de 
Monialibus agatur, de licentia Ordinarii loci, et, si Monasterium Re- 
gularibus obnoxium fuerit, Superioris regularis, dummodo mutatio, 
saltem de notabili bonorum parte, non fiat in favorem Religionis ; 
per discessum autem a religione eiusmodi cessio ac dispositio habere 
vim desinit » (can. 580, § 3). 

Ex ultima clausula, attento canone sequente 583 et canone prae- 
cedente 568, apparet hoc loco quoad conservationem proprietatis 
seu dominii radicalis bonorum in simpliciter professis, legislatorem 
non respexisse directe exercitium paupertatis religiosae, quae profecto 
perfectius exercetur, si quis non solum de bonis habitis libere non 
disponit sed etiam ipsa bona abdicat; sed potius alium finem res- 
pexisse in simpliciter professis, quorum vinculum cum religione est 
minus firmum quam in solemniter professis. Voluit ergo ex una parte 
impedire, ne ob imprudentem bonorum abdicationem, si post profes- 
sionem e religione egrediantur, inopia laborent, quae in dedecus vel o- 
nus Religionis redundet; ex alia parte tutari libertatem egressus in 
professis votorum temporaneorum, quae profecto diminueretur si bona 
iam abdicassent (138). Quoniam autem retentio proprietatis seu do- 
minii radicalis parum ad illos fines inserviret, si maneret ligatum 
dominium utile, ideo huius cessio aut dispositio ipso facto cessat 
et vim habere desinit per discessum professi simplicis a Religione. 

Quo fine legislatoris firmato per clausulam finalem canonis 580, 
S 3, in hoc canone agitur de mutatione cessionis, quam novitius 
ante professionem facere debet de dominio utili suorum bonorum 
ad normam canonis 569. 

lure Codicem praecedente, cessio et dispositio erant, durante pro- 
fessione, per se irrevocabiles; quamvis in ea facienda apponi poterat 
conditio quod esset quandocumque revocabilis, sed professus hoc 
iure revocandi uti in conscientia non poterat, sine beneplacito Apo- 
stolico (139). Postea in Normis art. 117, res hac alia ratione fuit ordi- 
nata: « Renovatio et etiam mutatio horum actuum (cessionis) licite 
fieri nequit durantibus votis sine licentia Moderatricis Generalis », 


(138) Cfr. Larraona in « Commentarium » H, p. 74. 
(139) Collect. S. C. d. P. F. n. 2090 et Vermeersch, De Relig. v. Il. Monu- 
menta n. 68. 

et ex generali regula initio Normarum posita, si agatur de religiosis 
viris, sine licentia Superioris Generalis. 

In canone nostro Codex hac alia ratione rem moderari voluit: 

a) Cessionem et dispositiones de propriis bonis professus 
mutare potest libere seu proprio arbitrio, si Constitutiones id per- 
mittant (140). 

Quae locutio de proprio arbitrio, si Constitutiones id sinant, non 
ita intelligenda est, quasi Constitutiones permittere possint, ut de 
reditibus possit quis libere sine Superiorum licentia uti, quod omnino 
esset contra votum paupertatis prout hoc ab Ecclesia intelligitur, 
sed agitur de mutanda dispositione facta, ita tamen ut religiosus 
nec administrationem nec usum vel usufructum retineat. 

b) Extra hunc casum mutatio est obnoxia duplici conditioni: 
ut 19?) habeatur licentia Superioris Generalis; monialis vero debet 
habere licentiam Ordinarii loci et praeterea Superioris regularis si 
huic subiiciatur monasterium ; 2°) mutatio, etiam cum tali licentia, 
non potest fieri in favorem Religionis, saltem si agatur de notabili 
bonorum parte. Pro mutatione, quae in favorem Religionis, cuius 
professus est membrum, respiciat notabilem bonorum partem requi- 
ritur S. Sedis licentia. Quae sit dicenda notabilis pars in canone 
non definitur, est res quae in morali aestimatione posita est, et non 
est diiudicanda ex absoluta quantitate seu summa, quae religioni 
cedatur, sed comparative ad integros patrimonii reditus. Videtur di- 
cendum quantitatem, quae non multum superet tertiam partem non 


(140) Larraona in Commentarium |l, 41. sq. ob rationes valde efficaces 
censet typographicum errorem in can. 580, § 3, irrepsisse, dum ibi provocatur 
ad can. 569, § 2, putatque legendum potius can. 569, S 1., ne statuatur aliquid 
novum et iuridice absonum. Ex perfecta aequiparatione duplicis paragraphi 
illius canonis, potius censerem inadvertenter excidisse mentionem S 1. ita ut, 
inter cessionem ante professionem et post professionem factam, non esse po- 
nendum discrimen quoad mutationem illius cessionis. Sane 2a paragraphus 
adiecta videtur quasi subsidiaria primae: cessio facienda ante professionem; 
si quavis ratione praetermissa fuit supplenda post professionem; item post 
professionem facienda quoad ea bona quae antea non habebantur. Interim, qui 
assertum errorem aut non admittunt aut non censent considerandum, prohibi- 
tionem mutationis non extendunt ad cessionem factam ante professionem; vi- 
cissim qui putant habendam esse rationem erroris, prohibitionem non exten- 
dunt ad cessionem post professionem factam. Cfr. Schäfer n. 270, c); Matth. a 
Coronata n. 593, 2°). Putarem prohibitionem mutationis pari ratione prohibitam 
et permissam quoad utramque cessionem. Cfr. Vermeersch, Periodica, X, p. (12) 
Sq.; Creusen, Religieux et Religieuses 5, p. 177. 

esse habendam notabilem partem (141). Agitur autem hoc loco de 
cessione usus et ususíructus, non ipsius patrimonii, cuius cessioni 
obstat can. 583, n. 1. 


c) Non videtur admittenda illa interpretatio can. 580, S 3 in 
relatione ad can. 569, secundum quam, post expletum triennium 
votorum simplicium, quod de iure communi praecedere debet pro- 
iessionem simplicem perpetuam, possit libere confirmari aut mutari 
cessio quam fecit novitius (142). Nam « ad totum tempus quo simpli- 
cibus votis adstringetur », ibi aequivalet ad tempus vitae religiosae, 
et si ibi memoratur professio temporanea et perpetua ideo est, quia 
possunt esse, et de facto sunt religiones, quae conservent privilegium 
immediate post novitiatum emittendi perpetuam professionem; in- 
super post professionem temporaneam, quae sine mora debet re- 
novari aut coniungi cum perpetua professione, non amplius ille 
professus redit ad conditionem novitii (143) et de cessione a novitio 
facienda agit ille canon. 


V. Abdicatio bonorum est interdicta omnibus professis voto- 
rum simplicium in Congregationibus religiosis, qua se ipsos spo- 
lient titulo gratioso per actus inter vivos (144). Quicumque actus di- 


(141) Vermeersch |, 683, 2. quartam partem non haberi plerumque ut partem 
notabilem; alii tertiam partem pro notabili assignant v. gr. Matth. a Coronata 
n. 593, 2°; Prummer q. 217.; nec desunt qui nec dimidiam partem habent partem 
notabilem Cfr. Bastien, Direttorio canonico p. 154. Cappello, Summa iuris 
n. 614 notabilem dicit dimidiam vel tertiam partem.; Chelodi n. 274, tertiam 
vel quartam. 

Quod dicitur de mutatione in favorem religionis, non valet de prima dispo- 
sitione quam ex can. 569 tenetur facere novitius, qui proinde libere, ut ibi di- 
citur, de usu et usufructu potest disponere in favorem religionis, sicut ipsi 
cedere potest administrationem, idque iam declaratum fuerat a S. C. EE. et 
RR. 30. Decem. 1882 (Collect. S. C. P. F. n. 2090) et in art. 115 Normarum. 
Atque idem est dicendum de prima dispositione, quam professus facit ad 
normam can. 569, S 2. 

(142) Ita rem interpretatus est R. P. Blat, Comment. textus, l. ll, p. 550, 
quasi «ad totum tempus quo simplicibus votis adstringetur, idem valeret, ac 
si diceret usque ad diem ad quem vota temporanea sint facta quoad tempora- 
nee professos, qui sensus ex dictis in textu non videtur admittendus. 

(143) Cfr. Vermeersch, Periodica X, p. (12) sq.; Chelodi n. 274. not. 4. 

(144) In Normis art. 119 prohibitio abdicationis afficiebat simpliciter pro- 
fessos, quae fieret ante professionem votorum perpetuorum per actus inter 
vivos. Deinde vero art. 121 ut simpliciter professi licite se spoliare possent 
dominio radicali omnium bonorum suorum per actus inter vivos, requirebatur 
licentia Apost. Sedis. 

stinctus a testamento et a donatione mortis causa, quo professus 
dominium bonorum suorum efficaciter abdicaret, esset abdicatio per 
actus inter vivos, ipsi professo prohibitos, quamvis sine clausula 
irritante, quae apposita fuit can. 568 pro abdicatione facta a novitio. 
Prohibitio respicit solam abdicationem quae fiat titulo grafioso, quin 
abdicans recipiat aequivalens; quare titulo oneroso v. gr. venditione, 
commutatione bonorum alienatio fieri potest cum sola licentia Su- 
periorum religionis, nec oblivioni dandum est, hic non agi de bonis 
ecclesiasticis, sed de bonis pertinentibus ad dominium privatum-re- 
ligiosi, quod non amittitur per professionem votorum simplicium 
etiam  perpetuorum. Mens ergo iuris est, ut bonorum abdicatio in 
simpliciter professis non fiat, nisi per testamentum, quod vim ha- 
beat post religiosi obitum. 

Ex communi doctorum interpretatione parvae donationes sub 
hac lege non cadunt. Nec videtur esse prohibita renuntiatio, quae 
his servatis cautionibus fiat, quibus religioso consulatur, si forte 
cogatur ad saeculum redire; pariter non videtur prohibita transactio 
cum parentibus de bonis ex futura haereditate habendis, cum haec 
nondum sint bona religiosi (145). 


VI. Testamentum tempore novitiatus conditum, professus mutare 
non potest sine S. Sedis licentia, vel, si necessitas urgeat nec 
tempus suppetat ad eam recurrendi, sine licentia Superioris maioris 
aut, si nec iste adiri possit Superioris localis (can. 583, 2°) (146). 
Cum mutatione non est confundenda mera ipsius interpretatio aut 
renovatio in forma etiam iure civili valida, quae licita sunt. Etiam 
licitum est testamentum facere illi; qui ex quacumque causa in 


(145) Vermeersch, Epit. l, n. 683, Cappello, Summa n. 614, 3*; Matth. a 
Coronata n. 593, alii passim. 

(146) Normae art. 122. pro religiosis simpliciter professis tum ad facien- 
dum tum ad mutandum testamentum exigebant veniam S. Sedis. Cum, ut supra 
notatum est, obligatio novitiis imposita condendi testamenti urgeat donec fuerit 
impleta, (cfr. supra n. 293) iure Codicis a testamento primum condendo pro- 
fessus, qui id antea non fecerit, prohibitus non videtur. Chelodi n. 274. Quare 
etiam qui professionem fecerint ante festum Pentecostes (19 Maii) 1918, possunt 
illud facere sine speciali licentia, nisi Constitutiones Codici anteriores illam 
licentiam requirerent; item possunt iam factum libere semel mutare si ante- 
riores Constitutiones illud permittebant, quia ad illud mutandum ius quaesitum 
habebant; at hoc testamentum quoad mutationem iam regitur iure Codicis. Pro- 
fessi ante 19 Maii 1918, non obligantur ad faciendum testamentum, ad quod 
ante illud tempus non tenebantur. 

novitiatu non fecerit aut incomplete fecerit, aut respectu bonorum 
postea advenientium v. gr. per adiectionem codicilli. 


328. D. Effectus professionis perpetuae etiam simplicis. 

Praeter effectus sub C enumeratos, communes cuilibet profes- 
sioni simplici ideoque etiam perpetuae; I. professus a votis perpetuis 
sive solemnibus sive simplicibus amittit ipso iure propriam quam 
in saeculo habebat dioecesim (can. 585). Per professionem perpe- 
tuam adscribitur religioni eique veluti incardinatur (can. 111. S 1, 
115). Quodsi huiusmodi religiosus in sacris constitutus indulto 
S. Sedis saecularizetur, cum a votis liber Superiori religioso non 
amplius subditus sit, ne vagus fiat, oportet ut alicui dioecesi incar- 
dinetur, et ideo debet quaerere Episcopum benevolum receptorem ; 
a quo duplici modo ad normam can. 641, S 2 recipi potest; et si 
uno ex duobus modis ibi enumeratis recipiatur dioecesi receptoris 
incardinatur per incardinationem, ut dicitur, virtualem, post quam 
eodem iure regitur ac ceteri clerici dioecesis (147). 


Il. Potest, servatis servandis, promoveri ad ordines etiam maio- 
res (can. 964, 4°) et potest ordinari titulo mensae communis vel 
Congregationis vel alterius similis (can. 982, 8 2), ad normam Con- 
stitutionum. Quodsi sint exempti dimissionem ad ordines accipiunt 
a proprio Superiore religioso (can. 964, 2°). 

III. Ob firmum et perpetuum vinculum cum religione contractum 
fit apostata a religione, si e domo religiosa illegitime egrediatur cum 
animo non redeundi, vel, licet legitime egressus, non redeat de facto 
eo animo ut religiosae obedientiae sese subtrahat (can. 644, S 1.). 


329. E. Effectus professionis solemnis. 

Haec semper est perpetua; ideoque praeter communes effectus 
cuiusvis professionis sub A expositos, et eos qui sequuntur ex pro- 
fessione perpetua sub D relatos, alii peculiares inducuntur ex pro- 
fessione solemni, quorum praecipui sunt sequentes: 


(147) Ante Codicem religiosus saecularizatus (votis retentis) ac Superioris 
religiosi potestati subtractus, censebatur esse sub iurisdictione R. Pontificis, 
cui etiam vi voti obedientiae erat obnoxius. Sed a R. Pontif. iure delegato 
solebat remitti ad Ordinarium originis, postea vero ad eum quem invenisset 
benevolum receptorem. Inde paulatim ventum est ad ius in Codice firmatum 
et praecedenti iurisprudentia ex magna parte iam praeformatum. Cfr. S. C. C. 
27. lan. 1917 in A. A. S. X, 18. 

I. Professus votorum solemnium sensu stricto fit regularis tum 
in favorabilibus tum in odiosis (148): vere tamen regularis est, 
quamvis in sensu minus stricto, qui vota etiam simplicia nuncu- 
pavit in Ordine (can. 488, 7?), quia Ordo dicitur ex praecipua 
parte membrorum instituti religiosi, quae votis solemnibus ligantur. 


H. Vinculum inter professum et religionem adeo firmum et 
stabile efficitur, ut nec sola voluntate professi nec solo religionis 
arbitrio nec utriusque partis consensu solvi possit (149). 


III. Patria potestas in filium plene solvitur saltem in rebus 
professo vel religioni odiosis, non in favorabilibus (150). 


IV. Irregularitas ex defectu natalium tollitur quoad sacros or- 
dines suscipiendos, non quoad Praelaturas, secluso privilegio (151). 


V. Vota praecedentia sive personalia sive realia exstinguuntur, 
nisi professus velit retinere vota cum statu religioso cornpatibilia, 
aut iuris sanctione exstinctio simplicis voti compatibilis etiam per 
secundam professionem solemnem sit exclusa (152). 


VI. Beneficia ecclesiastica a professo antea possessa nec legi- 
time renuntiata ipso facto ex iuris dispositione vacant (153). 


VII. In genere professio solemnis actus votis contrarios reddit 
nedum illicitos, sed, si sint irritabiles, invalidos (can. 579). Quare 
ex voto castitatis matrimonium professi solemniter est invalidum 
(can. 1070), dum matrimonium simpliciter professi est tantum illi- 
citum, excepta Societate lesu (can. 1058). Insuper ex iure ab Ec- 


(148) Cap. 6. i. t. X. de stat. Ill, 35; Schmalzgr. |. lll, t. 31, n. 206 sq.; 
Piat 1. q. 184. 

(149) Suarez l. c. tract. Vil. [. 6. cap. 13. n. 2. cap. 15. sq.; Schmalzgr. I. 
c.; Pirhing, ll, 31, n. 143.; Piat 1. c. 

(150) Schmalzgr. 1. c. n. 207.; Ferraris |. c. v. Regul. prof. n. 106. aliique 
communiter; Piat l. c.; Ferraris |. c. p. 108. At passim scriptores expressum 
quendam canonem ecclesiasticum allegare non solent, et modernum ius civile 
esse contrarium aperte fatentur. In temporanee professo videtur potius suspendi. 

(151) Can. 984, 1°. Cfr. cap. 1. 18. X. de fil. presbyt. I. 17.; Piat 1. c. 10°. 

(152) Cap. 4. X. de vot. lIl. 34.; cap. 5. de regul. HI. 14. in Sext.; Suarez 
l. c. cap. 14.; Piat I. c. 7°. 

(153) Ita dicendum videtur, non obstante can. 584, propter can. 581 colla- 
tum cum praecedenti iure. Ceterum professioni solemni praemittenda est sim- 
plex ad triennium et post tres annos vacant beneficia omnia. Cfr. cap. 4. de 
reg. Ill. 14. in Sext.; Bened. XIV. Const. «Ex quo» 14. lan. 1747.; S. C. C. 
12. Maii 1685.; Piat 1. c. 8. — Professio simplex vacationem beneficiorum ipso 
iure non efficit nisi elapso tempore de quo cavet can. 584. 

clesia statuto matrimonium legitime contractum sed non consumma- 
tum, sive inter baptizatos sive inter partem baptizatam et partem non 
baptizatam, ipso facto emissae solemnis professionis dissolvitur 
(can. 1119) (154); quod non obtinet nec in voto simplici Societatis 
lesu nec in voto solemni ordini sacro adnexo, licet ab hoc voto 
solemni pariter irritetur matrimonium subsequens (can. 1072). — Ex 
voto solemni obedientiae professus nullam personalem obligationem 
firmiter suscipere valet, sive erga Deum sive erga homines: in ipsis 
praesertim verificatur quod « velle et nolle non habent » et sese 
mancipant perpetuo et irrevocabiliter Superiori religioso in finem 
proprium religionis. — Ex voto paupertatis peculiares incurrunt in- 
capacitates. 

Vill. Itaque quoad bona temporalia professus solemniter est 
incapax possidendi et acquirendi, salvis indultis a S. Sede concessis 
ob peculiares causas determinatis religionibus vel religiosis. Quare 
antequam vota solemnia pronuntiet (duobus ante professionem men- 
sibus) debet omnibus bonis quae acíu habet, cui maluerit, renun- 
tiare, sub conditione secuturae professionis (can. 581, S 1.), qua 
non secuta, renuntiatio non tenet. Sufficit autem renuntiatio quae 
in foro conscjentiae et canonico valeat, si eo tempore modus iure 
civili validus servari non potest. Secuta vero professione, statim ac 
per leges civiles sit possibile, ea omnia statim fieri debent quae 
necessaria sint, ut renuntiatio iam facta et immutata etiam iure ci- 
vili effectum consequatur (can. 581, 8 2). Nec ad hos actus neces- 
sarios ponendos indiget S. Sedis licentia, cum potius sint praecepti. 

Quidquid autem post professionem solemniter professo quovis 
modo obvenerit, nihil ipsi professo utpote incapaci acquiritur ; sed 
in ordine capaci possidendi cedit ordini vel provinciae aut domui 
cuius professus est membrum, prout Constitutiones disporant, in 
ordine vero incapaci S. Sedi in proprietatem acquiritur (155). 

IX. Non solum promoveri potest ad ordines maiores, sed di- 
missionem ad ordines accipit a Superiore regulari (can. 964, 3°), et 


(154) Ctr. cap. 3, 7, X. qui cleric. vel vov. IV, 6; cap. 2, 14, X. de conv. 
coniug. lll, 32; Conc. Trident. sess. XXIV, de matr. can. 6. 

(155) Incapaces possidendi sunt Ordines Minorum de observantia et Ca- 
puccinorum, qui in bonis, quibus utuntur, non habent nisi usum facti, et do- 
minium proprietatis est penes Sedem Apostolicam. Cfr. supra n. 294 de renun- 
tiatione bonorum praemittenda professioni solemni, et uberiorem explicationem 
infra ubi de effectibus singulorum votorum. 

ipsa solemnis professio est titulus canonicus ordinationis, qui dici- 
tur fifulus paupertatis (can. 982, S 1.). 

X. Professus lucratur indulgentiam plenariam in sua profes- 
sione (156). 


CAPUT XVI 


DE RATIONE STUDIORUM IN RELIGIONE CLERICALI 


330. Quae hoc titulo praescribuntur de sodalium studiis in reli- 
gione clericali non pertinent ad studia religiosis necessaria ad mini- 
steria peculiaria, distincta a ministeriis propriis clericorum, quae 
determinatae religiones exercent v. gr. docendo in scholis, gymnasiis 
aut lyceis, sed ad ea studia, quae sunt necessariae praeparationes 
ad ordines recipiendos et deinde exercendos per ministeria clerico- 
rum propria etiam a clericis religiosis exercenda. Quae studia quoad 
substantiam, ut minimum sunt illa ipsa studia quae in aliis cleri- 
cis postulantur, de quibus agunt canones de Seminariis, praesertim 
vero canones 1364-1366. Hoc loco, suppositis illis normis genera- 
libus, specialia praecipiuntur pro religiosis circa domos studiorum, 
circa curam spiritualem studentium, circa rationem studiorum, et 
circa modum conservandi et augendi scientiae thesaurum in studio- 
rum regulari curriculo adquisitum. 

In hanc rem, praeter canones Codicis, attendenda Epistola Pii XI. 
« Unigenitus Dei Filius » (18. mart. 1924), in qua illi canones prae- 
claram obtinent commentationem, praeter alia monita et praescriptio- 
nes, v. gr. Cfr. Motum proprium Pii XI, 27 Apr. 1924 de iis, qui con- 
stitui possunt ad docendas Sacras Litteras (A. A. S. XVI, 180) (1). 


(156) Pauli V. const. « R. Pontifex» 23 Maii 1606 S 5, 6.; Piat l. c. 1, q. 184, 
6.; Beringer, Les Indulgences ? p. 486 sq. Pejska, lus can. Religiosorum p. 110. 
asserit quemlibet professum in sua professione lucrari indulgentiam plenariam 
et quidem in forma iubilaei, et hanc gratiam in dubium vocari non posse, 
postquam eodem favore praediti sunt novitii aegroti vota emittentes: hunc 
autem effectum professioni solemni dumtaxat vindicare, post Codicem 1. C. 
promulgatum nefas esse. Num professio solemnis quasi ex opere operato vel 
ex opere operantis tollat culpam et poenam vel saltem poenam, est quaestio, 
quam theologis examinandam relinquimus. Cfr. S. Thom. 2, 2. q. 189. art. 3. 
ad 3.; Piat 1. c. 1. q. 184, 5.; Suarez Tr. VII, 1. Vl, cap. 13. n. 4. sq. ubi cum 
sobrietate iudicii « certa ab incertis » sedulo distinguit. Pejška I. c. p. 110, 
qui rem applicat cuilibet professioni etiam simplici. 

(1) Cfr. etiam Motum proprium « Praeclara » Pii X, 24. lunii 1914.; Pii IX, 
Litt. apost. « Ubi primum » 17 lunii 1847 apud Bizzarri p. 868. 

331. Ergo: I. Pro studiosis religiosis, qui ad ordines praepa- 
rantur, requiritur ut quaelibet religio specialem sedem seu domum 
habeat a Capitulo generali vel a Superioribus approbatam, in qua 
praedicti studentes degant, in qua floreat perfecta vita communis. 
Quae conditio de commoratione in tali domo `cum vita communi 
requiritur, ut studentes licite promoveri possint ad ordines. Ut autem 
studentium vita apte cohaereat cum religiosa vita et observantia 
regulari, prohibetur ne in domo studiorum collocentur religiosi, 
qui non sint ad exemplum quoad studium regularis observantiae 
(can. 587 § 1, 2). 

Quodsi religio aut provincia domos rite instructas habere ne- 
queat, aut si quas habet, adire Superiorum iudicio difficile sit, reli- 
giosi alumni mittendi sunt vel ad recte ordinatam studiorum sedem 
alius provinciae aut religionis, vel ad scholas Seminarii episcopalis, 
vel ad publicum catholicum athenaeum. Quae praescriptio eo spec- 
tat, ut clerici formatio in studiis non sit perfunctoria aut privato 
studio sine competentium professorum disciplina et magisterio ob- 
tenta, v. gr. si ab unico dumtaxat magistro quis informetur in disci- 
plinis philosophicis aut theologicis. Atque inde peti potest criterium 
ad iudicandum, utrum haberi possit domus rite instructa pro stu- 
diis ecclesiasticis peragendis: necesse est ut ad normam can. 1365 
et 976, S 3, studia peragi possint ea saltem ratione, quae est 
praescripta pro studiis cleri saecularis in Seminariis rite consti- 
tutis (2). 

Praescriptio de domo bene instructa ad studia ecclesiastica regu- 
lari modo peragenda peculiarem non habet difficultatem in religio- 
nibus, quae regimen habent hierarchicum: maior est difficultas in 
monasteriis sui iuris, in quibus ex una parte viget loci stabilitas, 
impediens translationem ex una domo in aliam, ex alia parte fere 
impossibile est ut unumquodque monasterium sit ita instructum 
scholis ut omnia studia regulari modo, nonnumquam in exiguo stu- 
dentium numero, tradi possint. Quid enim si unus dumtaxat, aut 
certe valde pauci sint qui studia legitima peragere debeant? 


(2) Inde etiam inferri merito potest, praeter causam in canone allegatam, 
alias etiam causas dari posse, ex quibus Superior moveatur ut alumnos suos 
vel eorum aliquot in aliam studiorum domum etiam extra proprium Institutum 
mittat, v. gr. si in illa utilius et perfectius ad studia informari possunt, id 
quod praxi recepta firmatur. Cfr. Vermeersch, Epit. n. 590., cui consentit Chelodi 
TI 

Huic casui providet praescriptum S 3. nostri canonis; cui 
praecessit aut subsequuta est praxis plurium monasteriorum, prae- 
sertim cum iam fere ubique erectae sunt monasticae Congrega- 
tiones quo facilius fuit mittere studentes ad unicum monasterium 
in quo studia domestica ex plurium monasteriorum conspiratione 
optime essent ordinata. Sed etiam in Congregationibus hierarchice 
organizatis, necessitas similis haud raro habetur, sive ob paucita- 
tem scholarium sive ex defectu magistrorum. 

Religiosis, qui a propria domo longe versantur studiorum causa, 
non permittitur commoratio in domibus privatis, sed tenentur habi- 
tare vel in aliqua suae religionis domo, vel ubi id fieri non possit, 
in aliquo virorum religioso instituto aut in pia domo directa a sa- 
cerdotibus et approbata ab auctoritate ecclesiastica i. e. in finem 
hospitio accipiendi religiosum (3). Manet autem prohibitio frequen- 
tandi Universitates laicas sine proprii Ordinarii speciali licentia, 
non concedenda citra speciale indultum nisi sacerdotio iam auctis 
et cum debitis cautelis (S. C. Cons. 30 April. 1918). 


332. De Praefecto seu Magistro spiritus in domibus studiorum 
constituendo cavet can. 588, quo iubetur, ut toto studiorum curri- 
culo studentes religiosi committantur tali Praefecto seu Magistro 
Spiritus, qui sit ornatus qualitatibus can. 559 requisitis in Magistro 
noviciorum, cuius munus sit studentium animos ad vitam religiosam 
informare opportunis monitis, instructionibus atque exhortationi- 
bus (4). Superioris vero est invigilare et urgere ut illa pietatis exer- 
citia, quae omnibus religiosis praescribuntur, a scholasticis perfecte 
obeantur (can. 588, 595). 

Commissio Magistro spiritus danda pertinet ad curam spiritua- 
lem internam cum spiritualibus pietatis exercitiis etiam externis, 
quibus internus spiritus fovetur; non agitur de regimine externo, 
quod Superioris munus est, non Praefecti spiritus. Cfr. Schüfer 
n. 292. de separatione externi regiminis a foro sacramentali etiam 


(3) Cfr. de simili praescripto Conc. Trident. sess. XXV, cap. 4. de regul. 

(4) Saltem quoad aetatem et professionis antiquitatem videtur dicendum 
requiri qualitates praescriptas pro' socio Magistri novitiorum, qui lato sensu 
magister dici potest, cum canon provocet ad praescriptum can. 559, 8 2, 3. Ita 
Vermeersch, Epit. n. 591, cui consentit Chelodi n. 275 in nota.; dum Goyeneche 
in Comment. 1, 141 putat per errorem typographicum § 2. citari pro 8 1. Cfr. 
quoque a Coronaía n. 276. 

in hoc casu retinenda, cui passim consentiunt alii iuris Commenta- 
tores. luris autem commendatio sive Superiori sive Praefecto spiritus 
facta relate ad curam studentium in domo religiosa studiorum, ut 
optime observat Chelodi n. 275, prodit intentionem seu mentem 
Ecclesiae considerandi tempus studiorum, quasi alterum tirocinium 
seu palestram, in qua religiosi non in sola scientia sed etiam in 
virtutibus vitae religiosae propriis exerceantur et proficiant. 


333. De ipsa studiorum ratione can. 589 praesupponit praemit- 
tendam esse cursui philosophico et theologico sufficientem praepa- 
rationem studiorum inferiorum seu illam disciplinam humaniorum 
studiorum quae tradi solet in gymnasiis, hoc enim postulant illa 
verba «qui in inferioribus disciplinis rite instructi sint ». Hac 
institutione praesupposita, quae saltem non debet esse inferior illa 
quam ius, canone 1364, exigit in inferioribus Seminarii scholis, 
religiosi sacerdotio destinati incumbere debent in studia philosophica 
saltem per biennium, sacrae vero theologiae saltem per integrum 
quadriennium ; qui cursus philosophicus et theologicus eas debent 
habere conditiones quoad materias tradendas et methodum adhi- 
bendam, quae exiguntur pro Seminariis v. gr. can. 1365., neque 
enim sacerdotes religiosi minori scientifica formatione praestare 
debent quam sacerdotes saeculares, sed ut plurimum superiori. 

Studiorum ratio antiquitus regebatur propriis cuiusvis religionis 
Constitutionibus, nec communis quaedam praescriptio erat facta, 
qua singula instituta uniformi modo adstringerentur, ideoque non 
deerant instituta religiosa, atque adeo antiqui ordines in, quibus 
alumni ad sacerdotium praepararentur studiis valde dimidiate pe- 
ractis. A Leone XIII coepit urgeri solida praeparatio ad ordines per 
studia legitima, dum in decr. « Auctis admodum » 4. Nov. 1893. 
art. VI pro ordinibus sacris recipiendis voluit respective praemissos 
unum, duos, tres annos studii theologici « praemisso regulari alio- 
rum studiorum curriculo » (A. S. S. XXV, 312). De quo decreto sub 
Pii X Pontificatu prodierunt variae valde rigorosae declarationes, 
praesertim circa ultimam modo citatam clausulam, a S. C. de Rel. 
quibus v. gr. urgebatur necessitas praemittendi publicum studiorum 
humaniorum curriculum, imo et primariorum; atque studia quidem 
gymnasialia esse peragenda ordinarie ante ingressum in novitiatum. 

Quae minutae praescriptiones in Codice non fuerunt relatae; 
multo minus inter impedimenta licitum in novitiatum ingressum 

impedientia relatus est defectus peracti curriculi quatuor annorum 
gymnasialium seu humaniorum studiorum ; ergo salva rei substantia 
de studiis ut minimum aequandis illis studiis, quae sunt praescripta 
pro clero saeculari, cetera illorum responsorum praescripta in Codice 
non relata, optimam quidem praebent normam directivam non stric- 
tam obligationem (5). 

Curriculum studiorum debet perfici integre, nulla detracta parte 
aut tempore assignato studiis philosophicis et theologicis, nec sine 
dispensatione speciali possunt religiosi promoveri ad ordines nisi 
secundum praescripta can. 976, § 2 (6). Nec solum integre sed 
serio, exclusis his quae scholasticos religiosos ab studiis avertere aut 
tempus studiis destinandum diminuere possint; in quem finem can. 
589, 8 2 prohibet ne magistris et alumnis studiorum tempore im- 
ponantur officia, quae a studiis eos avocent vel scholam quoquo 
modo impediant; in eumdem autem finem supremis Moderatoribus 
et aliis quoque Superioribus facultas datur ut pro sua prudentia 
alumnos a nonnullis Communitatis actibus, etiam a choro, prae- 
sertim nocturnis horis eximant, quoties id studiis excolendis neces- 
sarium videatur. Nihil ergo obstat, quominus Moderator Generalis, 
verificatis communiter circumstantiis, per generalem dispositionem 
exemptionem praedictam statuat. Huc quoque refertur prohibitio 
Superioribus facta can. 623 ne stipem colligendam committant iis 
qui in studia adhuc incumbunt (7). 


(5) Ita Vermeersch, Epit. n. 592; Periodica XIII, 19; contra Biederlack-Führich 
n. 102 et paucos alios. Porro Pius XI in Const. « Unigenitus Dei Filius », saltem 
illam memoratorum decretorum partem amplexus est, dum Superioribus reli- 
giosis commendat, ut delectis adolescentibus, religiosae vitae candidatis, curent : 
« ut cum pietatis doctrina... inferiores disciplinae tradantur, quae tradi in gym- 
nasiis solent, ita sc., ut non ante ad novitiatum accedant, quam humanitatis, ut 
aiunt, studia confecerint, nisi sat gravis interdum causa aliter decernendum 
suadeat ». Quae hortatoria verba non videntur prae se ferre rigorosum abso- 
lutumque praeceptum; nec in eis fit provocatio nisi ad can. 583, quo stricte 
praecipitur ut studia humaniora praemittantur curriculo philosophico, sed non 
necessario ante ingressum iubentur perfici, nec extra domesticas et privatas 
scholas, nec determinato annorum numero. ln hunc sensum  Chelodi, n. 275. 
not. 3; Larraona in Commentarium V, 102 sq. et alii. 

(6) Cfr. de sensu et conditionibus harum dispensationum Declarationem 
S. C. de Rel. 27. Oct. 1923 (A. A. S. XV, 549 sq); Vermeersch, Periodica XII, 
155 sq. 

(7) De usu linguae latinae, praesertim in tradendis et discendis disciplinis 
philosophicis et theologicis cfr. Litt. S. C. Studiorum id. Martii 1908 (A. S. S. 
XLI, 677); Epist. « Officiorum omnium » Pii XI (A. A. S. XIV, 450); eiusdem 

334. Examina quinquennalia. Studia, praesertim sacra, a re- 
ligiosis, sicut ab ipsis clericis saecularibus, non sunt intermittenda ; 
atque ad hoc obtinendum ordinatur praescriptum can. 590, quo 
novensiles sacerdotes, post absolutum studiorum curriculum, quo- 
tannis, saltem per quinquennium, iubentur subire examen coram- 
doctis gravibusque patribus in variis doctrinae sacrae disciplinis 
antea opportune designatis. A qua obligatione ii dumtaxat sunt 
liberi, qui a Superioribus maioribus gravem ob causam fuerint ex- 
empti, aut qui vel sacram theologiam, vel ius canonicum, vel phi- 
losophiam scholasticam docent. 

Ex responso Commiss. Codicis 24 Nov. 1920 (A. A. S. XII, 573) 
sub exemptione docentium illi etiam comprehenduntur qui docent 
scientias sacras affines v. gr. S. Scripturam, historiam ecclesiasticam, 
archeologiam sacram etc. non vero comprehenduntur qui docent 
mathesim aut scientias physicas, naturales etc. (8). Forma exa- 
minis v. gr. in scriptis aut viva voce et materiarum distributio ad 
Superiores maiores pertinet. 

Religiosi obeuntes munus parochi vel vicarii curati, si coram 
Superiore religioso eiusve delegatis examen subierint, non tenentur 
subire idem examen ad normam can. 130, S 1. coram Ordinario 
loci eiusve delegato: severiorem legem pro religiosis implentes, non 
tenentur, ne bis ad idem, constringantur implere etiam legem mi- 
tiorem de eadem re clericis saecularibus impositam. Commissio 
Codicis 14 Iunii 1922. Quodsi Religiosi Superiores negligentes sint 
in exigendis examinibus, Ordinarius loci non potest cogere, ut examen 
praescriptum coram se vel suis delegatis subeant; sed in casu re- 
currendum erit ad S. C. de Religiosis. Comm. Codic. 14 Iul. 1922 (9). 


335. De casibus conscientiae. Ad eumdem scopum conser- 
vandi et promovendi scientiam in curriculo stadiorum acquisitam 
et ad fructuosum sacri ministerii exercitium pertinet praescriptum 
can. 591, quo iubetur ut in qualibet formata domo (religionis cle- 
ricalis) minimum saltem in mense habeatur solutio casus moralis 


Pii XI, Epist. « Unigenitus » (å. A. S. XVI, 141 sq); Litteras circulares SG 


Consist. 16 lulii 1912 de Seminariis Italiae. — Specialem attentam considera- 
tionem meretur Const. « Deus scientiarum Dominus » 24 Maii 1932. 
(8) Cir. Schäfer n. 300; Larraona, in Commentarium |, 220; Nouv. Rev. 


Theol. (1921) vol. XLVIII, 152 sq. 
(9) Cfr. Schäfer 1. c. iunct. Maroto in Commentarium IV, 130 sq. 


326 CAPUT XVI 


et liturgici cui, si Superior existimaverit opportunum, addi potest 
sermo de re dogmatica coniunctisve doctrinis. Huiusmodi collationi- 
bus adsistere debent omnes clerici professi qui studio sacrae theo- 
logiae operam navant aut illud expleverunt et in domo degunt, 
nisi aliud in Constitutionibus caveatur (10). Non est contra legis in- 
tentionem, si casuum solutio specialis habeatur coram solis studenti- 
bus diversa et frequentior, quam ea quae fit coram familia religiosa 
domus studiorum, nec legi repugnare videtur, si habeantur duode- 
cim collationes per annum, et tempore feriarum annualium interrum- 
pantur. Quando religiosi tenentur adesse collationibus seu confe- 
rentiis cleri saecularis cavet can. 131; de sanctione vero poenali 
cfr. can. 2377. 

Ad Religiosos sacerdotes pertinet etiam praescriptum can. 129 
omnibus clericis factum: « Clerici studia praesertim sacra, recepto 
sacerdotio, ne intermittant; et in sacris disciplinis solidam illam 
doctrinam a maioribus traditam et communiter ab Ecclesia receptam 
sectentur, devitantes profanas vocum novitates et falsi nominis 
scientiam ». 


336. Scholion. Studia clericis religiosis praescripta in can. 589, 
§ 1. minimum quemdam scientiae ecclesiasticae complexum ab ipsis 
exigunt per legitima studia acquisitum. Mens autem Ecclesiae est, 
ut saltem delecti iuvenes religiosi ad altiora et profundiora studia 
destinentur; quod iam evidenter deducitur ex commendatione loco- 
rum Ordinariis can. 1380 facta, quae ad Superiores maiores religio- 
num etiam pertinet. 

Porro Pius XI, motu proprio « Biblioram scientiam » 24 Aprilis 
1924 (A. A. S. XVI, 180) Superiores Generales religionum hortatur, 
ut ad Pontificium Institutum Biblicum de Urbe aliquot religiosos 
clericos mittant, quibus postea Magisterium Scripturae sacrae in 
religione committi possit. 

Quod vero attinet ad studia, praesertim profana, in laicis Uni- 
versitatibus peragenda a clericis sive saecularibus sive religiosis, ser- 
vanda sunt praescripta et cautelae a S. Sede saepius iteratae (11); nisi 


(10) Haud raro ab hac lege per Constitutiones solent eximi qui sacram 
theologiam vel philosophiam scholasticam docent. 

(11) Cfr. Instr. S. C. E. et R. « Perspectum est» 21 Iul. 1896 sub Leone XIII; 
Pii X encycl. « Pascendi » 7. Sept. 1907 et motu propr. «Sacrorum antistitum » 
1. Sept. 1910. 

speciale indultum habeatur. Quas cautiones denuo innovavit S. C. 
Cons. 30 Aprilis 1918 (A. A. S. X, 237); ubi haec decernuntur: 
I. Ad laicas Universitatum facultates non destinentur nisi iam sa- 
cerdotio aucti, qui spem bonam ingerant fore, ut sua agendi ratione 
ecclesiastico ordini honorem tam ingenii vi ac perspicacia, quam 
sanctitati morum adiiciant. 


Il. In eis mittendis Episcopus nihil aliud prae oculis habeat, 
nisi quod dioecesis suae necessitas vel utilitas postulet, ut nempe 
in Institutis ad iuventutem erudiendam destinatis idonei comparen- 
tur magistri. 


III. Si sint sacerdotes novensiles, non ideo excusantur ab exa- 
minibus can. 130 et 590 praescriptis, quin potius ad illa strictius 
tenentur. 


IV. A studiis redeuntes, pari ratione ac antea subiici debere 
Ordinario suo ac servitio dioecesis manere mancipatos; nec pro 
suo lubitu ac contra Ordinarii sui voluntatem posse ab iis suscipi 
magisteria saecularia aliave similia officia. 

Si haec directe pro clero saeculari sunt constituta, etiam re- 
ligiosis et regularibus de facto ex stylo Curiae fuerunt applicanda; 
quamvis relate ad finem, (n. II) major quaedam amplitudo fuerit 
agnita, et nonnulla peculiaria indulta fuerint concessa, praesertim 
ubi est commoditas ut frequentantes universitatem in domo religiosa 
sui Ordinis commorentur. 

Quoad studia vero ecclesiastica et alia, quae quomodocumque 
cum iisdem cohaerent, Pius XI sua Const. « Deus scientiarum Do- 
minus » satis aperte declarat velle se, ut saltem delecti sacrorum 
alumni in his sese impendant omni studio in Universitatibus et facul- 
tatibus ab ipsa S. S. erectis, atque inde id curent adipisci, « quo 
possint, occasione data, catholicam veritatem rite docere et contra 
adversariorum incursus ac fallacias strenuissime tutari ». 


CAPUT XVII. 


DE OBLIGATIONIBUS RELIGIOSORUM. 


337. Religiosi postquam per professionem suo instituto perfecte 
incorporati sunt, ex diversis rationibus non paucas habent obliga- 
tiones; sunt enim obligationes religiosorum, quae oriuntur ex fine 

primario et secundario status religiosi, quem assumpserunt scl. ten- 
dendi ad perfectionem caritatis christianae. Aliae obligationes repe- 
tendae sunt ex tribus votis substantialibus vel aliis accidentalibus 
secundum statuta iuris communis et particularis ordinis religiosi 
emissis et ex traditione et acceptatione cum professione coniuncta. 
Denique religiosis incumbunt multiplices obligationes, quae aut 
legibus Ecclesiae sive omnibus fidelibus sive universis religiosis 
sive tantum sodalibus determinatarum religionum vel congregatio- 
num religiosarum datis auf regulis, constitutionibus et statutis le- 
gitimisque consuetudinibus proprii instituti religiosi imponuntur (1). 


Art. 1. — De obligatione ad perfectionem et ex votis religiosis (2). 


Cum status religiosus sit status destinatus ad acquirendam 
perfectionem christianam, unicuique religioso vi status per profes- 
sionem religiosam suscepti incumbit obligatio positive tendendi ad 
perfectionem christianam atque vitandi ea, quae illi studio perfectio- 
nis acquirendae obstant. Cui obligationi religiosus satisfacit, si par- 
ticulares sui status obligationes implet et ex altera parte abstinet 
ab actu formali contemptus perfectionis christianae vel ab inten- 
tione non tendendi ad illam vel non servandi vota aliasque graves 
obligationes sui status (v. g. per frequentem et habitualem negli- 
gentiam manifestata) vel unice servandi obligationes graves status 
vitae communis (3). 


(1) Cap. 3. 4. 6. X. de statu monach. et canon. reg. lll. 35.; cap. unic. de 


stat. regular. lll. 16. in Sext.; cap. 1. de stat. mon. vel can. reg. lll. 10. in 
Clem.; Conc. Trid. Sess. XXV. de regul. cap. 1. sq. 5. 10. 22.; Schmalzgr. 1. 
lll. t. 35. n. 1. sq.; Suarez l. c. tract. VII. 1. 8. sq. tract. VIII. 1. 1.; Vermeersch, 


De relig. 1, n. 224 sq.; Piat 1. c. l. q. 253 sq.; Schäfer n. 313 sq.; Chelodi 
n. 276 sq.; Vermeersch-Creusen, Epit. 1. n. 692 sq.; Matth. a Coronata l. c. 
n. 601 sq.; Biederlack-Führich |. c. n. 106 sq. Etiam in hac re sunt consulendi 
doctores Theol. moralis v. g. Lehmkuhl 1. 516 sq.; Ferreres |l, n. 206 sq. 

(2) Haec duo obligationum capita merito coniunguntur, cum ipse can. 488, 
n. 1? religionem definiat societatem legitima ecclesiastica auctoritate appro- 
batam, «in qua sodales, secundum proprias ipsius societatis leges vota pu- 
blica nuncupant, atque ita ad evangelicam perfectionem tendunt ». 

(3) Qua de re magis ex professo disputant theologi: S. Thom., Summa 
theol. lia. lae. q. 186. art. 2. 9. 10.; S. Alph., Theol. mor. l. IV. n. 10.; 
Lehmkuhl, Theol. mor. vol. l. n. 516. sq.; Piat l. c. q. 254 sq. Qua ratione haec 

Religiosi quoniam in vera professione religiosa per traditio- 
nem et acceptationem ineunt contractum saltem ex ipsorum par- 
te perpetuum (4) et irrevocabilem  tribusque votis substantiali- 
bus coniunctum, etiam tenentur gravi obligatione permanendi in 
religione vel congregatione religiosa, in qua statum religiosum su- 
sceperunt (5). Quare nisi contractus et vota validae professio- 
nis religiosae legitime solvantur, arbitrarius discessus vel transitus 
ad vota saecularia graves continet violationes iustitiae et virtutis 
religionis (6). Cum proportione eadem applicanda sunt professioni 
temporaneae pro tempore quo durat; quamvis huiusmodi professi 
non fiant apostatae in sensu iuris (can. 644). 


338. Scholion. I. Professio ex supra disputatis coniungitur cum 
emissione trium votorum, ita ut professus idem sit ac votis reli- 
giosis ligatus, utique in determinata religione (in vita communi) ; 
et inde appellationes professus votorum simplicium, solemnium, per- 
petuorum, temporaneorum. Certae tamen obligationes directe pro- 
manant ex professione, praecisione facta a votis, seu ex traditione 
qua se religiosus tradit religioni utique ad Dei obsequium et ita se 
ponit in statu perfectionis acquirendae. 


obligatio dici possit formaliter specialis tractat Vermeersch, De Relig. l. 224; 
ll, p. (68) sq. Aliis vero doctoribus videtur obligatio, non specialis seu parti- 
cularis, sed generalis, quae adimpletur per adimpletionem aliarum obligationum, 
fere sicut est obligatio generalis dilectio sui et procuratio salutis animae pro- 
priae, cui obligationi salvandi animam fit satis, si singularia omnia praecepta 
observantur. lllud porro negari non debet, quod obligatio tendendi ad perfec- 
tionem aliqua etiam religioso ratio esse debet, ex qua particulares status sui 
obligationes adimplere teneatur, in quibus suíficiens et definitus modus conti- 
netur, quo religiosus statum suum suscipit et perfectionem profitetur. Cfr. 
Sanchez, in Decal. 1. VI, cap. 5. iunct. Biederlack-Führich |. c. n. 126. lllud 
tamen probe animadvertendum, etiam ab his doctoribus aliqua dari exempla 
peccandi contra obligationem sectandi perfectionem, quae facile reduci non 
possunt ad violationem voti vel particularis obligationis sui status. Cír. se- 
quens Scholion. 

(4) Quodsi professio quaedam religiosa solummodo ad determinatum tempus 
emissa fuerit, certe usque ad lapsum temporis in huiusmodi professis existit 
obligatio permanendi, nisi legitima dimissione vel dispensatione tollatur. Cfr. 
S. C. Ep. et Reg. 24 Aug. 1887. ad 7., 22 Maii 1896. ad 34.; Conc. plen. Amer. 
lat. (a. 1899.) n. 330. i 

(5) Suarez |. c. tract. VII. 1. 2. cap. 2. 204 e ah cap Si 4. I. 6. cap. 2-15- 
sq.; Piat l. c. q. 184. 

(6) Piat 1. c. P. 111, Punct. 1, II. Cfr. infra ubi de egressu e religione. 

Ex tali professione sic considerata immediate resultat obligatio 
sectandi perfectionem. Quae obligatio imprimis continet, ut supra 
dictum est, obligationem perseverantiae in statu religioso per profes- 
sionem suscepto. Licet autem obligatio illa iam oriatur ex natura rei 
ex generali illo iuris naturae praescripto, quo quisque obligatur ad 
implenda officia sui status, tamen, cum status religiosus suscipiatur 
ex fine religioso seu ex fine pertinente ad virtutem religionis, vi- 
detur habenda ut obligatio formaliter specialis (7), tametsi praescin- 
datur a votis cum quibus professio in statu religioso de iure co- 
niungitur, nec restringi ad obligationem ex natura rei deductam. At 
in hoc sensu ipsa obligatio sectandi perfectionem est minus deter- 
minata, quae maiorem accipit determinationem ex obligatione im- 
plendi vota, in quorum observantia praecipua officia status religiosi 
continentur, cum sint praecipua media ad habitualiter sectandam 
perfectionem. Supposita bona animi dispositione relata ad media 
perfectionis, obligatio fit magis practica et magis determinata per 
elementum negativum quod includit, unde professo vetita esse de- 
bent: d) contemptus perfectionis, seu positiva voluntas non adipi- 
scendi perfectionem (8); 5) habitualis dispositio perfectioni contraria ; 
C) a fortiori status suscepti desertio (9). 


Il. Inde etiam apparet traditionem quae fit per professionem, 
unde oritur obligatio sectandi perfectionem, esse aliquid distinctum 
a voto obedientiae quod ipsi superadditur, licet illa obligatio spe- 
cialem dicat relationem ad obedientiam Praelato debitam, cuius est 
subditum promovere et dirigere ad perfectionem. Utrumque requirit 
perfecta abnegatio evangelica, sc. ut religiosus se spoliet dominio 
sui ipsius suaeque voluntatis (S. Gregor., 1. 6. in 1. Reg. c. 2), quod 
fit proxime per traditionem ; aiterum est, ut totum hoc offerat in 


(7) Vermeersch, De Relig. 1, n. 224. 225. Cfr. Piat l, q. 254, ubi positivam 
obligationem solum videtur admittere ad servanda quae Deo et Instituto pro- 
missa sunt; unde deducitur quidem materiam obligationis non esse specialem; 
sed non excluditur quod possit peccari contra obligationem sectandi perfectio- 
nem independenter a determinata transgressione voti vel rei promissae. 

(8) Cir. S. Thom. 2, 2, q. 186, a. 2. ad 2.; Sanchez in Dec. 1. 6, c. 5, n. 10. 

(9) Inde deducitur singula peccata directe huic obligationi non contradi- 
cere, tametsi sint contra vota, quae ex mera fragilitate provenire possunt et 
statim per poenitentiam retractari; sed variis modis illa obligatio graviter 
violari potest; qua de re sunt consulendi moralistae, v. gr. Lehmkuhl 1, n. 517; 
Ferreres, Comp. 1l. n. 171 sq.; Vermeersch |. c. 

holocaustum Deo et consecret in religiosum cultum, quod fit per 
obedientiae votum. Sine hac altera relatione seu oblatione non est 
abnegatio religiosa, qualis requiritur ad statum religiosum. lam vero 
homo non se privat dominio in seipsum, nisi quatenus illud tran- 
sfert in alium; ergo abnegatio, quod attinet ad abdicationem iuris 
proprii in seipsum, proxime et quasi formaliter fit per traditionem, 
quae non fit proprie Deo immediate ac in seipso, sed homini, quam- 
vis in religione fiat homini in ordine ad Deum seu vice Dei. Deinde 
vero per votum obedientiae quasi specificatur et extollitur illa tra- 
ditio, quae proxime fit homini, ut sit religiosa tamquam spirituale 
holocaustum ipsi Deo factum. Quare illa duo in hoc negotio con- 
currunt tamquam materiale et formale : traditio quasi materialiter se 
habet in hac abnegatione; votum eam formaliter perficit et quasi 
consummat in ordine ad statum religiosum, dum religiosus ita con- 
secratur Deo per proprium vinculum religiosum, sine quo voto vin- 
culum religiosum non haberetur. Suarez, Tr. VII, 1. X, cap. 5. n. 6. 

IIl. Inde multiplex differentia cum servitute humana. Qui se 
tradit alicui in servum, ei se in eius utilitatem tradit; religiosus 
autem licet se tradat Praelato religionis, non tamen in eius utili- 
tatem, sed in cultum Dei. Servitus refertur ad Deum, est mancipatio 
divino servitio non homini, quamvis circa monasterium proxime 
versetur. Traditio quae fit homini, non est actus liberalitatis erga 
hominem, neque observantiae erga illum, nec alterius virtutis quae 
circa hominem versetur; ideoque principaliter fit Deo, quamvis non 
proxime sed remote; fit Deo per religionem, per hominem seu Prae- 
latum. Effectus est esse traditum seu donatum aut translatum in 
alterius potestatem, non in huius bonum et utilitatem, sed in obse- 
quium Deo. Suarez l. c. libr. VI, cap. 2. incl. l. II, cap. 4. 

IV. Ex dictis videtur tenendum, quod positiva reiectio conatus 
ad perfectionem sit violatio obligationis contractae per professionem, 
et ob connexionem professionis cum voto et fine traditionis red- 
ditur directe opposita virtuti religionis. 

Cfr. S. Thom. 2, 2, q. 186. a. 1, 2; Suarez, De Rel. tr. VIII 
l. l. cap. IV. n. 10.; Sanchez, De praec. Decal. l. MIS 5. n-l sq. 


339. Postquam supra cap. XV, art. 5, n. 324 sq. magis in ge- 
nere effectus quidam votorum religiosorum recensiti fuerunt, iam 
magis descendendum est ad particularia quoad singula vota. Cfr. 
notas. h-scap. 

Votum paupertatis religiosae: I. Generatim omnes et sin- 
gulos religiosos obligat, ne (licite vel etiam valide) proprium quid 
habeant vel saltem aliqua re tanquam propria utantur (10). 


Il. Quicunque emittit votum solemne (11) paupertatis ipso 
facto ex iuris dispositione (12) independenter a praevia renuntia- 
tione in perpetuum amittit (13): 1) omne rerum temporalium exter- 


(10) ScAnmalzgr. 1. Ill. t. 35. n. 1.5 Suarez |. c. l. 8. cap. 1. sq. 4. sq. cap. 7. 
n. 7. Sq. cap. 8. sq. de diversis gradibus paupertatis religiosae, quae inde a 
primis saeculis non semper eodem rigore fuit servata. Cfr. Thomassin. 1. c. P. 
Ill. 1. 2. cap. 43. 45. 49.; c. 40. C. XVII. q. 4. 


(11) Cap. 6. X. de stat. 111. 35.; Conc. Trid. Sess. XXV. cap. 2. de regul.; 
Suarez l. c. l. 2. cap. 3. n. 10. sq. cap. 12. 1. 8. cap. 10. sq.; Lugo, De iust. 
disp. 3. n. 74. sq.; Piat I. c. q. 268. sq.; Bouix |. c. t. Il. p. 509 sq.; Ferraris 
v. Regulares art. 1. n. 59, 62 sq.; Ferraris 1. c. p. 137 sq. 


(12) Quae iuris dispositiones prima vice occurrunt in legibus Imperatoris 
lustiniani (cfr. L. 13. cum auth. Cod. de sacros. eccles. 1. 2; L. 20. cum auth. 
Cod. de Episc. I. 3.; Nov. 5. cap. 4. sq.; Nov. 123. cap. 38.) atque iam a Gre- 
gorio M. a. 598. et 593. canonizatae (cfr. c. 7. 8. iunct. c. 9. 10. C. XIX. g. 3.) 
etiam in foro ecclesiastico fuerunt receptae. Cfr. cap. 2. X. de testam. lll. 26.; 
cap. 14. X. de regul. IIl. 31.; cap. 6. X. de stat. 11. 35.; Conc. Trid. Sess. XXV. 
cap. 2. de regul.; Act. S. Sed. vol. XVIII. p. 97. Sq.; SHGTe2 d. c. 1 2 C NNUS 
n. T. sq. 1. 8. cap. 7. n. 2. sq. n. 28. sq; Wolf von Glanvell, D. letztwill. Ver- 
fueg. p. 60. sq. 177. sq. 260. sq. 


(13) Quare omnis dispositio a solemniter professo facta de bonis ante so- 
lemnem professionem possessis est irrita; ipse enim disponeret de re non 
amplius sua, sed aliena. Nam bona temporalia ante possessa in momento pro- 
fessionis solemnis non solum a professo amittuntur, verum etiam vi traditionis 
in professione solemni factae et ex iuris dispositione transeunt in dominium 
conventus vel ordinis religiosi, quatenus illi sunt capaces dominii proprietatis. 
Cfr. L:-56. 8 2.'Cod. de"BpINoE c"SNENEUX q. 3.5; cit. cap. 2. X. de testam, 
et cap. 14. X. de regul.; Schmalzgrueber 1. c. n. 155 Suarez |. c. 1. 2. cap 12. 
MEE SO loc 2 0098]. SCaD CNET Pirhing |. M. t. 27. n. 33. Cui iuri 
et doctrinae praecedenti consonat can. 582. 

At si quis pater liberos habens emittat solemnem professionem, antequam 
de suis bonis disposuit, ad summum illa bona in conventum vel ordinem re- 
ligiosui transferuntur, de quibus subductis partibus legitimis filiorum etc. libere 
disponere potest. Cfr. Nov. 5. cap. 5.; cap. 14. X. de regul. Ill. 31.; Schmalzgr. 
l.c. n. 7. Suarez cM CODI 16.; Lugo, De iust. disp. 23. n. 194. sq. 

Quodsi iam antiqua iura gallica et germanica negarunt bona professi per 
professionem « mortui » transire in conventum vel religionem illaque haeredibus 
vindicarunt, multo minus recentiores codices civiles huiusmodi transitum bo- 
norum professi admittunt. Cfr. Scherer 1. c. t. ll. p. 922. not; 100. p. 834. not. 
139.; Wolf 1. c. p. 20. sq. At ex illo transitu bonorum professi in conventum 
minime sequitur conventum vel ordinem religiosum sese habere ad instar 
successoris universalis, qui teneatur de omnibus debitis a professo antea con- 
tractis; id enim ex aequitate canonica solummodo admitti potest quoad bona 

narum, quae bona fortunae dicuntur sive pretio aestimabilia sunt, 
dominium sive directum sive utile, possessionem, vel aliud ius 
reale (14), quae ante professionem in ipsius proprietate et posses- 
sione fuerunt; 2) capacitatem ad nova bona temporalia sibi acqui- 
renda (15) sive quoad dominium proprietatis sive quoad usum- 
fructum vel usum independentem a voluntate legitimi Superioris (16). 


professi, quibus conventus locupletatus est. Cfr. Schmalzgr. 1. 111. t. 31. n. 216. 
sq.; Scherer |. c. p. 822. not. 100.; Pirhing 1. 111. t. 27. n. 39. sq.; Wolf 1. c. 
p. 45. sq., ubi de solutione testamenti per professionem minus accurate dis- 
serit. Cfr. ed. Richt. C. Tr. p. 418. sq. 


(14) Quibus verbis obiectum voti paupertatis circumscribitur. Cfr. Schmalzgr. 
l. ll. t. 35. p. 2. sq.; Suarez l. c. l. 8. cap. 4. 5. Quodsi materia remota huius 
voti ad honorem, famam, iura spiritualia, bona interna, corporis valetudinem 
(cir. S. C. Ep. et Reg. 23. lul. 1860. ad 10.); non est extendenda, certe etiam 
cavendum est, ne res illae temporales nimis restringantur. Quare etiam quoad 
manuscripta, reliquias sacras, pias imagines non tam insistendum est internis 
argumentis parum efficacibus, quam praxi probatae ordinum religiosorum. Cfr. 
Piat |. c. q. 272. sq. Materia proxima voti paupertatis consistit in actionibus 
illis supra enumeratis, quae circa res temporales ob votum solemne vifandae 
sunt. Qua in re ad usum iustum et paupertati conformem non requiritur ius 
proprium, sed sufficit mera licentia vel permissio eius, qui ius habet. Cfr. Suarez 
l. c. cap. 5. n. 11. 12. cap. 8. n. 25. sq. 


(15) Nov. 5. cap. 5.; cap. 2. 4. 6. X. de stat. u1. 35.; Conc. Trid. Sess. XXV. 
cap. 2. de regul.; Clem. VII. Const. « Nullus » 25. lul. 1599. § 2.; S. Poenitent. 
a. 1820. iunct. Bouix |. c. t. 1. p. 502. 500. sq.; S. C. Ep. et Reg. 15. lan. 1897. 
in Act. S. Sed. vol. XXX. p. 120. sq. At illa incapacitas non eo usque est 
extendenda, quasi solemniter professus etiam fiat inhabilis ad bona temporalia 
suo conventui vel ordini religioso acquirenda. Hinc Ecclesia nunquam admisit 
certas iuris civilis sanctiones, quibus regularis professus, utpote civiliter mor- 
tuus,nec sibi nec conventui quidquam acquirere potuit (cfr. supra h. cap. not. 1335 
potius ad tramites legum Romanarum adoptavit iuris principium: « Quidquid 
acquirit monachus, acquirit monasterio ». Gir. eo S 1. Cod. de Ep-1. 35 Nov. 
123. cap. 37. 38. 41.; c. 9. 10. C. XIX. q. 3.; cap. 8. X. de prob. II. 19.; Pirhing 
L IIl. t. 26. n. 57. sq. t. 27. n. 33. sq ; Wolf. 1. c. p. 70. sq. 

Quae acquisitio monasterii, quod iure speciali non impeditur (cfr. Pirhing 
l. c.; Wolf 1. c), originem repetit ex traditione in professione facta ipsaque 
iuris dispositione confirmata (cfr. Pirhing 1. c. t. 27. n. 39. 42.; Suarez l. c. |. 
6. cap. 2. n. 8). At cum nunc monasteria frequenter non sint plane singularia 
et independentia, sed membra provinciae et ordinis religiosi ut societatis uni- 
versalis constituti, vocabulum « monasterii », cui religiosus acquirat, intelligen- 
dum est secundum Constitutiones et legitimas consuetudines singulorum ordi- 
num religiosorum. Fieri enim potest, ut res tantum minoris momenti acquirantur 
a singulis monasteriis; bona vero magis pretiosa secundum ordinationem Su- 
periorum et regularum alteri subiecto v. g. provinciae vel arcae communi sint 
applicanda. Cfr. Lugo |. c. n. 84. i. f. n. 226.; Batíandier |. c. p. 105. sq. 216. 
sq.; paulo aliter Wolf 1. c. p. 73. de subiecto iuris disserit. 


(16) Quae dependentia a legitimi Superioris licentia praesertim attendenda 

Quem duplicem effectum solemnis voti paupertatis expresse ad te- 
norem iuris praecedentis, firmavit Codex can. 579, 581, 582. 


III. Quodsi quis nuncupat simplex votum paupertatis religiosae, 
non amittit proprietatem (dominium radicale) suorum temporalium 
bonorum tempore professionis possessorum (17) nec capacitatem 
ad nova bona temporalia sibi acquirenda (18), sed solummodo 
rerum suarum liberam dispositionem et usum independentem a li- 
centia Superiorum. Qua in re iam a tempore Pii IX (19) regula 


est in negotiis iuridicis, ad quae solemniter professus ex se incapax est v. g. 
ad condendum vel immutandum testamentum (cfr. c. 7. C. XIX. q. 3.; cap. 2. X. 
de testam. lll. 26.; Congr. part. 25. lul. 1595. et S. C. C. 5. Iul. 1628.; Wolf 
l. c. p. 60. sq.; Bouix 1. c. t. I. p. 529. sq.; Piat 1. c. q. 277 sq.; Scherer l. c. 
p. 823. sq.) vel ad renuntiationes similesque dispositiones, in quibus Sedis 
Apostolicae licentia requiritur. Cfr. decis. S. C. C. in ed. Richt. C. Tr. p. 418. 
sq. n. 7. 8. Quae licentia insuper suis debet esse praedita legitimis qualitatibus 
scl. ex parte Superioris possibilis et voluntaria, deinde expressa vel tacita vel 
legitime saltem praesumpta. Cfr. Schmalzgr. |. c. n. 18, sq.; Piat 1. c. q. 268. sq. 

(17) Cum ex disciplina vigente non solum in congregationibus religiosis, 
sed etiam in formalibus religionibus virorum et non raro mulierum quoque 
simplex votum paupertatis emittatur, S. C. super stat. reg. ipsius vim speciali 
declaratione definitam constanti sua praxi confirmavit. Cfr. Pii IX. Litt. Ap. 
« Quam maxima » 13. Nov. 1847.; declar. S. C. super stat. reg. 12. Iun. 1858. 
n. 9.; Bizzarri |. c. p. 906. sq. 859. 847. 164.; Battandier 1. c. p. 102. Sq.; Piat 
l. c. q. 270; Ferraris 1. c. p. 138. sq. 

At coadiutores formati sive spirituales sive temporales S. 1. etiam per 
nuncupationem publici et simplicis voti paupertatis dominii retinendi et acqui- 
rendi tiunt incapaces. Cfr. Schmalzgr. |. c. n. 4. 6:5 Piat l. c. q. 270. 

(18) Quare etiam post vota simplicia ipsi v. g. ex paterna haereditate bona 
obvenire possunt. Cfr. Bizzarri |. c. p. 847.; Lugo 1. c. disp. 3. n. 82. Sq. 
« Quidquid (vero) professi sua industria vel intuitu societatis acquisiverint, non 
sibi adscribere aut reservare poterunt, sed haec omnia inter bona communitatis 
refundenda sunt ad communem societatis utilitatem ». Cfr. S. C. Ep. et Reg. 15. 
lun. 1860.; Bizzarri l. c. p. 859. 847.; Battandier |. c. p. 105. sq.; Lupo ]l c. 
n. 84. 91. sq.; Piat l. c. q. 270. in fine. 

(19) Hinc ex cit. declar. S. C. super stat. reg. 12. Iun. 1858. n. 9. professis 
votorum simplicium interdicta est suorum bonorum administratio, redituum ero- 
gatio atque usus, et ante professionem cedere debent administrationem et 
usumíructum atque usum, quibus eis placuerit, etiam suo ordini, nisi agatur de 
ordine Frat. Minorum de Obpservantia vel Capuccinorum, cui huiusmodi cessio 
fieri nequit. Cfr. Bizzarri p. 908, in nota. Quae cessio vim suam amittit, 
quamprimum professus votorum simplicium ex instituto religioso egressus 
fuerit, imo cessioni suae opponere potest conditionem, quod sit quandocumque 
revocabilis etiamsi in instituto permanserit; at in conscientia illo iure revo- 
candi uti nequit, nisi accedente beneplacito Sedis Apostolicae, Bizzarri l. c. 
p. 903 sq. 859, 847, 164. 

Si professus votorum simplicium de suis bonis absque requisita licentia 
competentis Superioris disponit (salvo peculiari iure alicuius ordinis) ex sen- 

quaedam generalis statuta fuit pro ordinibus religiosis; cui Codex, 
praecedente iurisprudentia, sese accommodavit generali modo etiam 
pro congregationibus religiosis, salvis statutis singulorum instituto- 
rum a S. C. approbatis. 


340. Votum perfectae paupertatis religiosae, quamvis a singulis 
religiosis solemniter professis privatam proprietatem excludat, tamen 
non obstat moderato dominio proprietatis bonorum temporalium in 
communitate religiosa ipsius fini et circumstantiis proportionato (20). 
At fieri etiam potest, ut illa paupertas religiosa suscipiatur, quae 
etiam a communitate religiosa dominium proprietatis diversis gradibus 
arceat (21). Qua ex paupertate, quae ordinibus merndicantibus propria 
est, ut religioni vel potius Praelatis regularibus institutum religiosum 
gubernantibus speciales imponit obligationes (22), ita etiam singuli 
religiosi ut socii sive membra huiusmodi ordinis mendicantis singu- 
laribus obstringuntur oneribus cum religiosis aliarum religionum non 
communibus (23). Denique saltem in quibusdam ordinibus mendi- 
cantibus sive ex Constitutionibus Apostolicis sive vi regulae aliqua 
maiore cum rigore de paupertate possunt esse praescripta quam in 
reliquis religionibus mendicantium, atque idcirco ab illarum sociis 
v. gr. in Ordine Fratrum Minorum et Capuccinorum servanda 
sunt, nisi accesserit declaratio, mitigatio aut dispensatio, v. gr. quae 
statuta sunt de pecunia civiliter sive politice non contrectanda et 


tentia magis fundata ponit actum  illicilum, sed validum; ipse enim disponit 
de re vere sua, neque iure positivo illi actui iure naturali valido at illicito, 
sicut pro pupillis, adiecta est clausula irrilans, salvo tamen quod de renuntia- 
tione omnium bonorum sanciuntur can. 581. — Cfr. quae de Coadiutoribus for- 
matis S. l. dicta sunt praecedenti nota 17; Lugo de iust. et iure disp. 3. 
n. 77. sq.; Schmalzgr. |. c. n. 8 sq. 

(20) Est regula generalis sancita can. 531 cum limitibus ibidem positis, 
quibus salvae maneant regulae et Constitutiones capacitatem sive totaliter sive 
partialiter excludentes seu coarctantes. Cfr. S. Greg. C. 3. C. XII, q. 5; cap. 3. 
X. de stat. 111, 35; cap. 5. X. de prob. ll, 19; Conc. Trid. sess. XXV, cap. 3. 
de regul. iunct. decis. S. C. C. in ed. Richter Conc. Trid. p. 395 sq.; Suarez 
tr. VII 1. 8, cap. 8, n. 2 sq. 22 sq.; cap. 9. Bouix 1. c. t. 11, p. 269. sq. 296. 

(21) Cap. 1. de V. S. V, 11 in Clem.; lulius lll, Const. « Exposcif » 21. 
Ium conc SliridMMc o e5 C. C. I. c. p-.395.m-2.sq.; Suarez l. c. cap. 8 
n. 4 sq, 8 sq.; Bouix |. c. p. 534 sq. Cfr. de excessiva paupertate ab Urbano V. 
a. 1368 damnata: Dernzinger, Enchir. 15 n. 575 sq. 

(22) Suarez |. c. cap. 17, n. 3 sq., 27 sq.; Ferraris Bibl. v. Legatarius n. 95 
Sq. v. Votum art. 2, n. 71 sq.; Bouix t. 1l, p. 596 sq. 

(23) Suarez 1. c. cap. 17, n. 37. 

colligenda, de dominio proprietatis rerum immobilium v. gr. eccle- 
siarum, domorum (imo etiam rerum mobilium, quae ad usum desti- 
nantur) non penes religionem vel conventum, sed penes Sedem 
Apostolicam remanente (24). 


341. Ubi ergo habetur ordo capax possidendi, licet solemniter 
professus sit incapax sibi acquirendi, non ideo fit incapax bona suo 
monasterio acquirendi. Ecclesia enim numquam agnovit legem, quam 
aliqua iura civilia ipsi imponere voluerunt, qua considerando reli- 
giosos ut civiliter mortuos et omnis iuris incapaces non permittebatur 
deferri ad monasterium haereditas quae professo solemniter obve- 
niret, quae proinde esset deferenda ad eos, qui in eius defectu 
essent designati a testatore aut ab intestato succedere debebant. Cui 
legi civili semper contraria fuit lex canonica notissima « Quidquid 
monachus acquirit, monasterio acquirit », quae iterum.in Codice fuit 
firmata can. 582 secundum interpretationem qua in iurisprudentia 
et communi doctorum sententia fuerat intellecta. Huius legis funda- 
mentum invenitur in facto traditionis religiosi suo monasterio; cui 
fundamento accessit positiva iuris dispositio (25) denuo in Codice 
memorato can. 582 confirmata. Porro iuris ecclesiastici est definire 
effectus professionis solemnis et in particulari a iure ecclesiastico 
provenit solemniter professi incapacitas ; ideoque eiusdem iuris eccle- 
siastici est determinare cuius sint bona, tum ea quae professus 
tempore professionis possidebat e de quibus non disposuerat, tum 
ea quae post professionem ei forte obvenerint; disposuit autem ut 
obvenirent monasterio seu ordini cui religiosus per professionem 
incorporatur et a quo ali et sustentari debet (26). 


(24) Ctr. Reg. S. Franc. cap. 4, 6; cap. 3. de Verb. Sign. V, 12 in Sext. 
(Nicol. lll. a. 1279); cap. 1. de Verb. Sign. V, 11 in Clem.; cap. 1 sq. tit. 14 in 
Extrav. loannis XXII; Conc. Trid. l. c. iunct. S. C. C. l. c. p. 395, n. 2 sq.; 
S. C. Ep. et Reg. 2. Sept. 1870 in A. S. S. vol. VI, p. 113 sq.; decr. S. C. Ep. 
et Reg. apud Bizzarri p. 307, 371 sq. 404, 426; Innoc. Xl. const. « Sollicitudo » 
20 Nov. 1679 (de prohibita contrectatione civili, non mere physica pecuniae) 
iunct. Bizzarri p. 744 sq.; Bened. XIV, Const. « Fidelis» 25 Mart. 1754, § 4; 
Suarez l. c. cap. 5. n. 28 sq.; cap. 8, n. 26; Ferraris l. c.; Lugo de iust. disp. 3, 
n. 98; Bouix 1. c.; Heimbucher, Die Orden u. Kongr. d. k. K. t. I. p. 295 sq. 

(25) Cfr. iuris textus praecedenti nota 13 allegatos. 

(26) Circa modum quo religiosus suo monasterio vel religioni acquirit, 
animadvertit Lugo, De iust. et iure, disp. lll, n. 194, religionem non proprie 
fieri haeredem professi, sed omne ius quod erat in religioso in monasterium 
seu Religionem transire, quae per iuris fictionem una persona habetur cum eo, 

Cum hoc ius ecclesiasticum passim impediatur legibus civilibus 
contrariis, quae ex una parte incapacitatem solemniter professi non 
agnoscunt, et ex alia parte religionibus earumque domibus perso- 
nalitatem iuridicam non tribuunt et multo minus admittunt quod 
iura professi per professionem transeant in religionem; ius nostrum 
debuit variis modis cavere ne per adversam legem civilem religio- 
nes iniustum detrimentum caperent. 

Quare 1°) religiosus solemniter professus, de consensu sui 
Superioris, potest peragere actus legales seu civiles necessarios ad 
adquirenda bona modo haereditario vel ex donatione ipsi obvenientia, 
quae monasterio cedunt. Id clare deducitur ex responso dato a S. C. 
de Rel. Ordinario Valentino 3 Febr. 1921, cum antea S. C. Ep. et 
Reg. 15 jun. 1897 requireret S. Sedis licentiam (27). 


2^ Huc quoque spectant varii modi legales ponendi in tuto 
proprietatem Institutorum religiosorum tacite atque etiam explicite 
approbati a S. Sede. Cfr. Decr. S. C. de P. F. 15 Dec. 1840; S. Poe- 
nit. instructio 18 Apr. 1867 cum declaratione 21 maii 1880 etc. 


342. Quoad capacitatem in communi possidendi: l. Hanc 
Conc. Trid. (sess. XXV, cap. 3 de regul) concessit « omnibus mo- 
nasteriis et domibus, tam virorum quam mulierum, etiam men- 
dicantium, exceptis domibus fratrum S. Francisci Capuccinorum et 
eorum, qui Minorum de observantia vocantur, etiam quibus ex 
Constitutionibus suis erat prohibitum, aut ex privilegio apostolico 
non erat concessum ». Carmelitae discalceati et Societas lesu, licet 
ab illo privilegio non essent exclusi, illi renuntiarunt cum aliqua 
restrictione. Quare de huius duplicis ordinis paupertate in communi 
iudicandum est ex ipsorum Constitutionibus et iure peculiari. Cfr. 
Lugo de iure et iust. disp. 3. n. 74 sq. 


eumque in omnibus repraesentat, licet vulgo soleat dici religionem succedere 
in haereditate professo delata, quia ad religionem ratione professi devolvitur. 
Ex qua vera explicatione consequitur, pensiones vitalitias, ususfructus aliaque 
iura similia, quae ad haeredes non transeunt, sed alicui durante sua vita de- 
bentur, per solemnem professionem religiosam non extingui, sed ad religionem 
transire donec professus vivit. Cfr. etiam Lugo l. c. n. 197 et ex alia parte 
Ballerini- Palmieri V, n. 75; Schmalzgr. 111, 26 n. 184, 185. 

(27) Cfr. praeclaram dissertationem, qua Maroto propugnabat illos actus 
fieri posse a solemniter professo ex sola licentia sui Superioris in Comum. pro 
Relig. IV, p. 226 sq.; V, 10 sq.; 94 sq.; 270 sq. 

Il. In huiusmodi Ordinibus incapacibus, sicut ipsi regulares 
solemniter professi, ita etiam communitates ipsae mendicantium 
erant incapaces haereditariae successionis; et solemniter professo 
instituto haerede aut succedente ab intestato, communitas non sub- 
intrabat in ipsius locum, sed testamentum quoad hoc punctum 
valore destituebatur, atque haereditas ad eos devolvebatur, ad quos 
de iure esset devoluta si professus ante professionem esset mor- 
tuus (28). Atque idem dicendum de bonis, quae professi erant pro- 
pria tempore professionis, de quibus ante ipsam, ut debebat, non 
disposuisset. 


III. At Ordines mendicantes, etiam qui concessioni Tridentinae 
renuntiarunt, tum ipsi tum eorum professi pro ordine, semper fue- 
runt et sunt capaces acquirendi legatum in testamentaria disposi- 
tione constitutum aliasque donationes, sive legatum esset de re 
mobili sive de re immobili; in quod legatum professo relictum 
subintrat domus vel religio; ipsi enim mendicantes bonis indigent 
pro sustentatione seu quotidiano victu, vestitu et habitatione, quam 
nisi ex spontaneis donis, legatis, aut oblationibus accipiant emen- 
dicare debent. At reditus fixos et stabiles, quae immobilibus bonis 
aequiparantur, habere etiam in communi non possunt qui privile- 
gio Tridentino non fruuntur. Quare bona immobilia, legato vel do- 
natione obtenta sive directe sive per professum ad usum non in- 
servientia, vendi debebant, ut ex eorum pretio sibi religio necessaria 
vel utilia ad vitam compararet (29). 


(28) Cfr. Lugo, De iust. et iure, disp. 3. n. 98 sq. 

(29) Quoad Societatem lesu, relate ad paupertatem in communi, incapacitas 
ad haec reducitur: 1?) Societas professa aut eius domus non possunt habere 
nisi domum quam habitant cum ecclesia et horto ac etiam vineam vel villam 
ad honestam recreationem vel valetudinem. Rerum mobilium, puta pecunias, 
libros, vel ea quae ad victum et vestitum pertinent potest habere in communi pro- 
prietatem ad suum honestum usum paupertati conformem. Nullos reditus, nec 
ius ullum ad bona stabilia aut ad reditus certos vel census habere potest. 
Insuper Societas est incapax successionis hiaereditariae ratione professorum 
aut coadiutorum formatorum, quae incapacitas afficit Societatem et omnes eius 
partes et domos. Quare haereditas professo aut coadiutori formato delata, de- 
volvitur ad eos ad quos devolveretur si praedictus religiosus esset mortuus. 
Ipsa tamen Societas et eius domus non sunt haereditatis incapaces, sed haere- 
des institui possunt; praeterea Societati acquiruntur non solum legata ipsi 
facta, sed etiam facta alicui professo vel coadiutori formato, perinde ac in 
aliis mendicantibus. 2°) Collegia et domus probationis bona stabilia et reditus 
vel census habere possunt, quibus bonis eorum dotatio seu fundatio constitui- 

IV. Quoad Minores de observantia et Capuccinos, quos Conc. 
Trid. excepit a facultate possidendi in communi aliis mendicantibus 
facta, utuntur suo antiquo iure, in quantum dispensative non fu- 
erit mutatum, quorum bona quoad proprietatem sunt penes Sedem 
Apostolicam et pro his praesertim valet can. 582 praescriptio quod 
bona religiosis post solemnem professionem quavis ratione devo- 
luta, acquirantur S. Sedi in proprietatem. 


V. Quoad alios mendicantes, qui totalem aut partialem reti- 
nuerunt, etiam post Tridentinum, incapacitatem bona stabilia in 
communi possidendi, valent principia supra proposita cum particu- 
laribus determinationibus et applicationibus in ipsorum Constitu- 
tionibus contentis (30). 


343. Scholion. Can. 581. S 1. obligat ad renuntiationem bono- 
rum quae actu habet simpliciter professum intra sexaginta dies ante 
professionem solemnem. 

a) Inde videtur clare deduci invalidam esse dispositionem de 
illis bonis quae solum habentur in spe. Haec certe bona, quae solum 
habentur in spe, sunt bona quae non habentur; quod actu habetur 
est spes futuro tempore aliquid habendi seu recipiendi, magis vel 
minus fundata, sed est mera spes, cuius renuntiatio nulli prodesse 


tur. 3?) Residentiae, provinciae, missiones eadem incapacitate laborant in com- 
muni possidendi stabilia bona, reditus vel census, qua domus professae. Parti- 
culares applicationes in Instituto determinantur. 

(30) Cfr. Biederlack-Führich n. 108 ubi quae Nicolaus lll. et loannes XXII 
de solis Fratribus Minoribus statuerunt quoad proprietatem S. Sedi adqui- 
rendam, putat nunc de omnibus mendicantibus valere. Quae gravissima im- 
mutatio per Codicem facta, cum in ceteris v. g. quoad directam acquisitionem 
quae fiat independenter a professo, non sit facia, etiam in hac parte non vi- 
detur admittenda; sed dispositio can. 582 intelligenda videtur ad normam iuris 
praecedentis, cum nec per illum canonem nec per alios Codicis canones ap- 
pareat in modo paupertatis mendicantium inductam esse mutationem. Praeterea 
aliud est per Codicem firmari ius ecclesiasticum antiquum numquam hactenus 
mutatum, aliud prorsus diversum inducere novum ius contra iura civilia hodie 
universim vigentia relate ad successiones. — Ceterum aliud est incapacitas 
absoluta quidpiam possidendi in communi iure veri proprietarii; aliud inca- 
pacitas succedendi in bonis professo solemniter per haereditatem delatis, ad 
quae bona non est incapax religio mendicans, si alio modo quam per haere- 
ditatem (v. gr. donatione, legato) fuissent professo delata. Absoluta incapacitas 
solum habetur in Minoribus de Observantia et Capuccinis, ad quos proinde 
solum referendum est iuris communis praescriptum can. 582. 25; salvo iure 
rigidiori peculiari alicuius religionis. 

potest; spes non est aliquod ius circa bona temporalia in alios trans- 
feribile, et in pluribus casibus neque est abdicabilis (v. gr. si spe- 
rem Titium renuntiaturum me haeredem, quia ostendit erga me ma- 
gnam amicitiam nec habet haeredes necessarios). In abstracto non 
est exclusus verus actus iuridicus, quo quis se obliget hic et nunc 
ad cedendum alteri bona quae sperat, si forte eum spes non fefel- 
lerit et futuro tempore illa bona sperata sibi advenerint: ex obliga- 
tione nunc contracta tenebitur facere illam cessionem, casu adve- 
niente, nisi eo tempore iam factus sit incapax illa bona recipiendi 
et consequenter illa transferendi. Cfr. Passerini, De Stat. q. 189, a. 
10, n. 209.; Lugo, Consilia moralia l. 4, d. 5, n. 9 iunct. dub. 4. 
b) Illud canonis incisum C/elodi n. 274, (b), cum not. 7. ita 
interpretatur: quod debeat iis bonis renuntiare quae actu habeat, 
possit iis quae certo iure habiturus est (31). Inter haec ultima recen- 
set portionem legitimam, quia certo iure debetur, cui posse renun- 
tiari a religioso (ait) fuerat hucusque communis sententia, quae 
dicitur confirmata rescripto S. C. Ep. et Reg. 16 Sept. 1885, quod 
inter fontes a Codice recensetur; nec disciplina videtur esse mu- 
tata (32). 
Larraona, quem allegat Chelodi, in Comment. pro Relig. vol. I. 
p. 79, 182, negata renuntiatione eorum, quae solum habentur in spe, 
allegatis doctorum auctoritatibus, admittit licitam et validam disposi- 
tionem, non solum illorum bonorum quae in proprio patrimonio 
de facto sunt, sed eorum pariter quae in iure iam habentur; allega- 
tur etiam illa Passerini ratio, quod ius quod habetur nunc ad rem 
in futurum, est aliquid quod de praesenti est in bonis habentis 
illud, et ideo quod potest ab habente et domino cuicumque do- 
nari. Addit tamen hoc defendi donec contraria declaratio non pro- 
dierit, quae declaratio iam expostulata fuit. 
De Meester, Comp. iur. can. vol. Il, n. 1011, not. 2 circa quae- 
stionem an licitum sit solemniter professuro, de bonis quae ex hae- 
reditate obvenient professo disponere in sua renuntiatione, ita resol- 


(31) Illa distinctio inter ea quae potest et quae debe? renuntiare certe non 
habet fundamentum in canone, qui est explicandus; si est verum ius ad bona, 
sese illo iure debet spoliare. 

(32) Rescriptum ad quod provocatur habetur apud Vermeersch. De Relig. 
v. ll. p. 150. In fontibus non allegatur sub S 1. canonis 581, quae hic est ex- 
plicanda, sed sub § 2 de obligatione imposita circa actus civiles, ad quos non 
iam requiritur rescriptum, sed datur praeceptum. 

vit: « iuxta serio fundatam opinionem, Codex non prohibet quin, 
si ita ferat usus religionis, etiam bona futura, ea saltem ad quae 
ius certum habet, sua renuntiatione complectatur. Nam bona ad 
quae professus ut haeres vocabitur iam ‘inter ea quae actu habet 
computari possunt. Solae haereditates de quibus nullam dispositio- 
nem fecit, obveniunt monasterio »; et provocat ad Verrmeersch-Creu- 
sen in cuius Epit. v. I. n. 685 id defenditur secundum assertum 
usum iuris praecedentis, de quo dicitur nihil esse mutatum. 
Chelodi pariter accedit Matthaeus a Coronata 1. c. n. 593, 2°, 6.; 
Cappello, Summa iur. can. II, n. 615, 7, 1°. 
c) Cui doctrinae contradicit Ferreres, Instituciones can. (4 ed.) 
I, n. 879, ubi inhaerendo etiam verbis can. 581, tenet renuntiationem 
fieri de solis bonis quae actu habentur, non de bonis futuris, quae 
nec renuntiantis sunt dum is vota solemnia emittit, ut est manifes- 
tum (tametsi agatur de haereditate necessaria et de portione legitima), 
nec umquam erunt; quando namque ipsi obvenient, erit incapax 
ea incapacitate quae provenit ex voto solemni: ipsam successio- 
nem ab intestato atque adeo portionem legitimam respectu parentis 
adhuc viventis non posse numerari inter bona quae actu habentur, 
sed esse bona de futuro incerto; omnes contractus circa successio- 
nem haereditariam, antequam successio sit aperta (33), esse nullos 
ex lege civili omnium fere regionum (34); porro ea quae pertinent 
ad portionem legitimam et ad successiones ab intestato vim habere 
ex iure civili non ex canonico (35), a quo nunc (can. 1529) positive 
probantur iuris civilis praescripta relate ad contractus, etiam in 
materia ecclesiastica; insuper ad futuram haereditatem parentum et 
ad legitimam portionem, quam ab ipsis sperant, filios, dum parentes 


(33) Successio, ut notum est, non aperitur nisi ipso momento mortis testa- 
toris, vel illius a quo successio oritur si ab intestato procedit. 

(34) Ctr. Codicem civ. ltal. a. 1118 iunct. aa. 954, 1064; Gall. a. 1130; Austr. 
879; Germ. 312; Hispano-Philip. 1271; Lusit. 1556; Brasil. 1089; Aequat. 1453; 
Argent. 1209. 1210; Columb. 1520; Nicar. 1463; Salvat. 1449; Urugu. 1229 — 
Germanicus S 312 excipit contractum inter futuros haeredes legitimos circa 
partem haereditatis vel circa portionem legitimam, si tamen intervenit iudex 
vel notarius. 

Vel ipsi Codices, qui nullam legitimam portionem reddunt necessariam, 
nullos et irritos declarant contractus circa bona successionis haereditariae 
nondum apertae, non exclusa renuntiatione, v. gr. Cod. Mexic. aa. 1279, 3685, 
3686, 1304, 1306; Costaric. a. 520; Guatim. aa. 1421, 708. 

(35) Cfr. D’ Annibale, Summ. 1, n. 103 cum not, 9. 

vivunt, nullum habere ius, nequidem ius ad rem, sed solam spem 
multis ex capitibus incertam (36). 

Vel ipse can. 582, S 2, dum exigit ut statim renuntiatio iure 
civili firmetur, supponere videtur renuntiationem referri debere ad 
illas res, quarum renuntiatio iure civili admittitur; illa enim firmitas 
civilis non potest obtineri in materia successionis, saltem in ple- 
risque casibus, nisi demum post multos annos eveniente morte 
illius a quo renuntians causam habet. 

d) Dubitari tamen non potest, quin et praxi et in doctrina 
doctorum admitteretur, renuntiationem a Tridentino praescriptam bi- 
mestri solemnem professionem praecedenti, fieri posse et solere de 
omnibus bonis praesentibus et futuris, et inter haec bona futura 
adnumeratam esse paternam et maternam haereditatem, praesertim 
quoad legitimam portionem, quia, ut dicebatur, ad eam ius certum 
haberetur (37). Per Codicem hoc ius mutatum esse non videtur certo 
constare. Porro quoad observantiam legum civilium obstantium, di- 


(36) lus ad legitimam, dum adhuc vivit pater, multis modis suaderi posse 
videtur esse ius incertum, indeterminatum, multipliciter contingens atque adeo 
non esse verum ius sed meram spem (Cfr. modum loquendi doctoruni v. gr. 
Reiffenstuel 111, 26, n. 532, 533): pendet enim ab eo quod liaeres necessarius 
parenti supervivat et praeterea tunc sit capax haereditatis (Cfr. v. gr. Cod. 
civ. Ital. a. 724 sq.; Gallic. 728 sq.; Hispanic. 756, 2); si enim illi praemoriatur 
aut sit inhabilis tempore quo successio aperitur, nihil ei competit legitimae, 
nec eius haeredibus potest ipse quidquam transmittere, etsi filios relinquat. Nimis 
autem evidens est legitimam esse semper incertam quoad quantitatem. Hi cha- 
racteres magis proprii sunt rei, de qua habetur spes, non verum ius nequident 
ad rem. ipso iure Romano ius ad haereditatem viventis videtur haberi ut ali- 
quid, quod nihil est seu non existit v. gr. in L. 1. D. de haered. XVIII, 4, Pom- 
ponius: « Si haereditas venierit eius, qui vivit aut nullus sit, nihil esse acti, 
quia in rerum natura non sit quod venierit ». Et Serafini Inst. di dir. rom. 
8 180, scribit: «Le convenzioni relative ad una eredità futura sono generalmente 
proibite, come contrarie ai buoni costumi, e riguardanti un oggetto, che non 
ha esistenza giuridica ». Eodem iure homano illud ius vocatur spes et bona 
futura circa quae versatur res alienae, v. gr. L. 30 C. de pactis 1l, 3: « Duabus 
vel pluribus personis spes alienae haereditatis fuerat ex cognatione forte ad eos 
devolvendae, pactaque inter eos inita sunt pro adventura haereditate... sed nobis 
huiusmodi pactiones odiosae esse videntur et plenae tristissimi et periculosi 
eventus. Quare enim quodam vivente et ignorante de rebus eius quidam paci- 
scentes conveniunt? Secundum veteres itaque regulas sancimus omnino huius- 
modi pacta, quae contra bonos mores inita sunt, repelli, et nihil ex eis pactio- 
nibus observari... cum in rebus alienis contra domini voluntatem aliquid fieri 
vel pacisci, secta temporum nosirorum non patiatur ». 

(37) Cfr. v. gr. Vermeersch, De relig. l, n. 202; Passerini, De Statibus 
g. 189, a. 10, n. 186, 209. 

cebatur difficultati obviari per renuntiationem, quae in conscientia 
teneat, tametsi careat civili sanctione, formalitatibus Conc. Trid. ob- 
servatis (38); addebant enim doctores huiusmodi renuntiationes fac- 
tas intuitu pii operis ingrediendi in religionem non substare civilibus 
formalitatibus et legibus (39). 


344. Conclusio huius quaestionis videtur posse reduci ad haec 
capita : 


|. Si agatur de haereditate testamentaria, quae non sit simul 
legitima et necessaria, ad hanc qui solemniter professurus est, 
non potest habere nisi spem; et quodcumque sit spei fundamentum 
(voluntas testatoris est ambulatoria usque ad mortis instans) (40), ex 
moraliter communi sententia non potest illa spes, per renuntiationem 
in favorem factam, in alium transferri, cui inde verum ius acquira- 
tur adeundi vel petendi haereditatem professo iam incapaci relictam. 
In ordine capaci haec acquiretur religioni, non ex vi renuntiationis, 
sed ex iuris dispositione (can. 582, S 1). Utrum ordo, ceteroquin 
capax possidendi, habeat ius adeundi haereditatem suo professo 
per testamentum relictam, ex peculiari iure cuiusque ordinis mendi- 
cantis est eruendum; nam in diversis ordinibus mendicantibus, sup- 
posita concessione facta a Concilio Tridentino (sess. XXV, cap. 3. 
de Reg.), sive ex Constitutionibus Apostolicis sive ex peculiari iure 
potest magis rigorosa haberi paupertas v. gr. exclusio succedendi 
professo in haereditate ipsi per testamentum delata. 


Il. Quoad haereditatem legitimam et necessariam, renuntiatio 
certe non admittetur valida et cum effectu in foro civili, reclaman- 
tibus his, qui citra renuntiationem habuissent ius, professo iam in- 
capaci reddito, haereditatem apertam adeundi. In conscientia, si fuit 
relicta ipsi ordini religioso, in genere consideranda erit ut valida 


(38) Cfr. Piat 1, q. 130, 59. Atque huc facit allegatum rescriptum S. C. 
Episc. et Reg. 16 Sept. 1885 apud Vermeersch De Relig. ll, p. 150, ubi inter 
bona ad quae ius certum habetur etiam numeratur « pars haereditatis paternae 
vel maternae », quamvis scite notat Piat l. c. q. 136 ex illis verbis immerito 
concluderetur a S. C. diremptam fuisse controversiam, utrum valeat renuntiatio 
illis bonis, quorum mera spes habetur. 

(39) Cfr. v. gr. Passerini 1. c. qu. 189, a. 10, n. 168. 

(40) Ulpianus in L. 4. D. XXXIV, 4: «ambulatoria est voluntas defuncti 
usque ad vitae supremum exitum ». 

(cir. supra d) et religio per ipsum professum poterit eam adire ut 
sibi acquiratur. 

III. At renuntiatio est prorsus inutilis, si religio est capax pos- 
sidendi in communi et succedendi professo; quia, prorsus indepen- 
denter a qualibet praecedenti renuntiatione, haereditas ex iuris dis- 
positione devolvitur ad huiusmodi religionem ex can. 582. Illam 
ergo iuridice acquiret sive admittatur sive non admittatur valor iu- 
ridicus renuntiationis. Si opus fuerit, poterit illam religio adire per 
ipsum professum tamquam religionis mandatarium. 

IV. Religio absolute incapax possidendi, est sola religio Fratr. 
Minorum de Observantia et Religio Capuccinorum, quarum bona 
mobilia et immobilia in proprietate S. Sedis sunt posita. Quaecum- 
que ergo haereditas, sive directe ipsi religioni, sive professo ipsius 
deferatur sive per testamentum sive ab intestato devolvitur ad S. Se- 
dem, quae profecto est capax possidendi et succedendi in locum 
alterius. Atque huc spectat praescriptum can. 582, 2*. 

V. In ordine mendicanti, capaci possidendi in communi 
(cfr. Conc. Trid. sess. XXV, cap. 3, de Regul), sed incapaci suc- 
cessionis haereditariae ratione sui professi; utrum saltem sit capax 
professo succedendi vel potius obtinendi haereditatem, quam pro- 
fessus ante solemnem professionem in favorem religionis renuntia- 
vit, quam renuntiationem sub d) dixi probabiliter validam in con- 
scientia si agatur de haereditate legitima et necessaria, eruendum 
est ex peculiari iure cuiusque religionis; quae religiones mendican- 
tes, ut supra dictum est, possunt magis vel minus rigorosam pau- 
` pertatem profiteri (41). Quodsi religio, non possit suo professo suc- 


(41) V. gr. Societas lesu, capax possidendi et accipiendi haereditates et 
legata, sed incapax haereditatem accipiendi ratione professi aut coadiutoris 
formati, etiam haereditatem a suo sodali in sui favorem renuntiatam ex suo 
iure circa paupertatem non admittit. 

Quodsi in aliqua religione strictior, quam ipsa profitetur, paupertas dicatur 
etiam in hoc consistere, quod nequeat religio capere haereditatem professo 
delatam, consequens esse videtur ut nequidem illam capere possit, tametsi a 
professo ante professionem fuisset in favorem religionis renuntiata: nam secus, 
ut optime notat Lugo, Resp. mor. 1. 4, d. 4, n. 12, facile posset dici quod 
strictior ille paupertatis modus esset mere apparens, et incapacitas esset de 
solo titulo, quia esset incapacitas quae facile converteretur in capacitatem ;. 
esset incapacitas quoad modum, non quoad substantiam; quia facta antece- 
denter a professo renuntiatione omnium  haereditatum, perinde illi religioni 
obvenirent haereditates professi ac in religione succedendi capaci. 

cedere, nec renuntiationem haereditatis in sui favorem factae admit- 
tere, reliquum est, ut haereditas solemniter professo delata deferatur 
ad eos, qui succederent si professus tempore delatae haereditatis 
esset mortuus. ° 


345. Virtus paupertatis. Etiam in paupertate distingui haud 
raro solet votum et virtus (42). Votum respicit actus externos pro- 
prietatis; virtus etiam ad internos cordis affectus extenditur. Voti 
obiectum est religiosum bonis temporalibus exterius expoliare; vir- 
tus pro fine habet omuem inordinatum cordis affectum erga res 
terrenas penitus rescindere (43). Unde votum paupertatis est veluti 
medium ad virtutem, quae est finis obtinendus: quare virtus pau- 
pertatis latius patet quam votum, et quofies votum infringitur etiam 
virtus laeditur, non vice versa. Quodsi votum afficit solos actus 
proprietatis externos, nihilominus etiam per actum internum violari 
potest qui actum externum attingeret et respiceret qui ex se voto 
paupertatis prohibetur, v. gr. per desiderium usurpandi sibi aliquid 
ut proprium, si desiderium sit absolutum, non vero si esset sub 
conditione excludente votum. Atque hic est unus modus quo dis- 
tinctio aliqua assignari potest inter virtutem et votum. 

Plures tamen doctores cum Suarez negant dari specialem vir- 
tutem paupertatis, ita ut peccare contra paupertatem nihil aliud sit 
quam peccare contra votum seu contra generalem virtutem religio- 
nis (44); religiosum vero studium paupertatis vel habebit rationem 
modestiae quae reducitur ad temperantiam, vel etiam humilitatis aut 
patientiae quarum duarum virtutum exercitium plerumque conne- 
ctitur cum exercitio paupertatis, a quo maxime foventur (45). 


(42) Confert « Normas » ubi in part. I. cap. 9 et 10 fit sermo de vofo et 
virtute paupertatis sicut in aliis duobus votis. 

(43) Cfr. S. Thom. 2, 2, q. 186. iunct. Ferreres Theol. mor. ll, n. 210. Sub 
hoc respectu, illaeso paupertatis voto, dicitur contra virtutem paupertatis pec- 
care religiosus qui nimium fovet affectum ad res quas ex licentia Praelati de- 
tinet, qui commodis plus aequo indulget, qui a Superioribus superflua postulat 
vel obtenta retinet etc. Pariter religiosus molestias, quae ipsi obveniunt in 
vita communi circa victum, vestitum, supellectilem et alia, potest patienter to- 
lerare ex amore status paupertatis a Christo commendati, aut ex eodem mo- 
tivo sese restringere in usu rerum licitarum, de quo in vita sanctorum prae- 
clara habentur exempla. Cfr. Ferrari p. 158. 

(44) Cfr. S. Thom. l. 3. contra gent. c. 133; Ferreres 1. c.; Vermeersch, De 
relig. l. n. 253.; Suarez, De relig. tr. 7. l. 8 cap. 2, n. 6.; tr. X, l. 4. cap. 14. 

(45) Vermeersch l. c.; Ferreres |. c. 

Inde apparet distingui non posse inter obiectum virtutis et 
voti paupertatis, si excipiatur quod dictum est de actibus externis 
et de internis animi affectibus. 

Obiectum voti paupertatis sunt res omnes exteriores pretio ae- 
stimabiles (materia remota); sive immobilia sint sive mobilia; mate- 
ria vero proxima est proprietas vel saltem usus independens; quare ex 
voto prohibetur religiosus rem aliquam tamquam propriam possidere 
(votum solemne) vel re tamquam propria uti (votum simplex). Ad 
acquirendam sibi aliquam rem pretio aestimabilem, ita ut fiat illius 
proprietarius, in solemniter professo nihil efficit licentia cuiusvis 
Superioris religiosi. Usus propriae vel communis rei, desinit esse 
independens et tollit vitium proprietatis contra votum in simpli- 
citer professo et quoad res communes etiam in professo solemniter, 
si licentia legitimi Superioris adsit libere data. Utrum sufficiat li- 
centia generalis vel pro determinatis casibus requiratur licentia spe- 
cialis, utrum sufficiat licentia tacita atque adeo rationabiliter prae- 
sumpía praesertim quando proprius Superior adiri et res differri 
non possit, generali ratione definiri non potest et consulendae sunt 
peculiares Constitutiones et usus probati cuiusque religionis, cum 
in aliis paupertas quoad actualem dependentiam rigorosius exigatur 
quam in aliis, vel peculiares cautiones exigantur ad vitandum pe- 
riculum non ita remotum hallucinationis (46). 


346. Paupertatis violatio, aut in solam regulam impingit, aut 
solum votum laedit sine laesione iustitiae v. gr. si bona ab exter- 
nis sine Superioris licentia acceptentur et de his libere ex proprio 
arbitrio disponatur. At praeter violationem voti etiam iustitiam lae- 
dit, qui v. gr. bona ordinis seu conventus sibi appropriat atque 
tamquam sua retinet aut destruat sine Superioris licentia, aut quovis 
modo re aliena utitur contra ius et voluntatem proprietarii (47). 

Quodsi votum paupertatis peculiares obligationes imponit sub- 
ditis religiosis illo voto obstrictis, Superior qui curam communitatis 
habet etiam in hac re specialibus obligationibus obstringitur, quae 
ad duo capita reduci possunt: 1) quoad licentias dandas circa eam, 


(46) Cfr. Vermeersch. De Relig. l. n. 260; Suarez tr. 7. 1. 8, cap. 11.; Sanchez 
in Decal. I. 7, cap. 19; Lugo de iust. et iure d. 3. n. 158 sq.; Biederlack-Führich 
l. c. n. 113, 3., Ballerini-Palmieri t. IV, n. 101 sq. 

(47) Cfr. Biederlack-Führich |. c. n. 114. 

ne v. gr. dentur ad superflua quae statum paupertatis proprii insti- 
tuti dedeceant, et a fortiori ne dentur ad res illicitas aut subditis 
moraliter periculosas; 2) ad faciendas expensas ex bonis commu- 
nibus modo paupertati religiosae conformi (48). 


347. Speciales religiosorum obligationes ratione voti pauper- 
tatis. Peculiarem considerationem merentur sequentes. 

I. Quoad materiam remotam circa quam versatur votum pauper- 
tatis, suppositis his, quae dicta sunt in praecedenti nota 14 huius cap. 
de reliquiis, quae non habeant adiunctum pretium ob thecas, in 
quibus conservantur (49); ac de numismatibus sacris, imaginibus, 
rosariis, aliisve huiusmodi rebus, specialis quaestio fit de manu- 
scriptis, circa quam multae inveniuntur apud doctores sententiae et 
disputationes. 


348. De manuscriptis in antecessum praestat declarationes hac 
de re datas afferre. 

S. C. de Rel. 11 Iunii 1912 declaravit: a) Religiosos Instituti 
votorum simplicium iisdem teneri legibus ac Regulares votorum 
solemnium, quoad imprimatur seu beneplacitum a suis Superioribus 
expostulandum, quoties aliquod suum manuscriptum in lucem 
edere cupiunt (Hoc nunc firmatur can. 1385, § 3). b) Si imprimatur 
denegetur vel publicatio fuisset a Superiore religioso interdicta, non 
posse religiosum manuscriptum alicui typographo tradere, qui illud 
publicet cum imprimatur Ordinarii loci, suppresso Auctoris nomine. 

Haec responsa quae pertinent ad obedientiam et subordinationem 
Superiori religioso debitam, non tangunt antiquam controversiam de 
iure proprietatis in manuscriptum. At prohibitiones illae alio modo 
frustrari poterant, si v. gr. religiosus propinquo vel amico manus- 
criptum donet, ut hic suo nomine et sub propria responsabilitate 
illud publicet. 

S. C. 13 lulii 1913 (A. A. S. V, 366) proposito dubio: « An 
religiosi tum votorum solemnium, tum votorum simplicium, qui 


(48) Cfr. Lugo, De iust. et iure, disp. 3, n. 163 sq. 

(49) Thecae pretiosae et magni valoris clarum est solemniter professum 
non posse esse proprietarium, et nullum professum posse habere illius usum 
independentem. Cfr. Biederlack-Führich, n. 110 qui reliquias sacras, necnon nu- 
mismata, rosaria, imagines etc. esse antecedenter res temporales et consequenter 
spirituales asserit. 

aliquod manuscriptum durantibus votis exaraverunt, eiusdem do- 
minium habeant, ita ut illud donare aut quocumque titulo alienare 
valeant », respondit: « Negative », 


349. Hac decisione, saltem quoad partem, antiqua controversia 
circa dominium religiosorum in manuscriptis videtur esse dirempta: 
in qua controversia: a) Sententia communior admittebat manus- 
cripta pleno iure proprietatis ad religiosum pertinere, esse vi- 
delicet rem spiritualem, quasi subsidia propriae memoriae, quasi 
lucubrationes et meditationes in charta expressas, partus proprii 
ingenii (50). 

b) At Passerini, De Statibus q. 186, a. 7. n. 412 solum ad- 
mittebat in religioso dominium quoad usum cum iure illa secum 
deferendi sine necessitate licentiae: habet videlicet religiosus ius 
naturale ad conservandam suam scientiam et res quae ad ipsam 
conducunt, quo iure non spoliat votum paupertatis. — Simul tamen 
asserit a religioso non posse alienari, quae alienatio esset actus 
dominii cuius non est capax (51). 

c) Nec deerant qui tenerent religiosum posse sua manuscripta 
alienare per contractum gratuitum, non per onerosum cuius pro- 
fessus non esset capax: nam, aiebant, ut primum manuscriptum 
venditur aut alienatur, assumit conditionem rei temporalis pretio 
aestimabilis. 

d) Aderant quoque qui dominium plenum manuscriptorum, 
etiam extenderent ad manuscripta aliena religioso donata (52). 


350. Ex memorata decisione a nonnullis censetur litem esse 
finitam in hunc sensum, quod manuscripta etiam propria manu 
exarata sint obiectum voti paupertatis ; quod licet per intellectum 
producantur, sint nihilominus res temporales per se etiam pretio 
aestimabiles (53). Additur tamen posse introduci consuetudinem le- 
gitimam, vi cuius religioso liceat, saltem in quibusdam adiunctis, 


(50) Ctr. Ferreres in « Razon y Fe» vol. 37, p. 244 ubi quaestionem valde 
accurate versat ac diversas doctorum sententias exponit; Lugo, De iust. et iure 
d. 3. n. 230; S. Lig. l. 3. n. 14. 

(51) Cfr. etiam Prümer, Manuale iur. eccl. v. I, q. 74. 

(52) Cfr. Piat vol. 1, q. 272. 

(53) Biederlack-Führich n. 110, 3. 

(quibus ?) manuscripta retinere absque Superiorum expresso con- 
sensu eaque ex una in aliam domum secum asportare, uti commu- 
niter licet tum vestes tum Breviarium atque alios forte necessarios 
libros ex una in aliam domum secum transferre. 

Id saltem ex allegata decisione (54) certo eolligi videtur, quod 
religiosi, qui aliquod scriptum durantibus votis exaraverunt, manu- 
scripti exarati non fale habent dominium, uf possint illud donare 
aut alienare. Firmatur saltem sententia a Passerini propugnata. Sed 
in ipso dubio proposito, sat clare fit distinctio inter quaestionem 
de proprietate seu dominio et quaestionem de exercitio dominii, 
cuius praecipuus actus est alienatio (... « dominium habeant, ita ut 
illud donare etc »). Ilam vero notum est posse haberi dominium 
sine exercitio v. gr. votorum simplicium professus retinet nudam 
proprietatem bonorum suorum, quae tamen sine Superioris licentia 
non potest donare aut alia ratione alienare, quae prohibitio ipsum 
tenet ex voto. Ita in casu de proprietate manuscripti directa decisio 
de dominio non datur, sed negatur usus liber et independens, cum 
negetur sine licentia posse dari aut quovis titulo alienari. Quare 
controversia antea existens de proprietate manuscripti non videtur 


(54) Decisio S. Congregationis agit evidenter de manuscripto, quod posset 
imprimi et publicari, et inde obtinet characterem rei temporalis pretio aestimabi- 
lis, habet valorem venalem et commercialem. Haec est species facti in dubio 
contenta. Si enim quaestio esset de notulis seu brevibus adnotationibus factis 
ex lectione librorum aut de brevibus compendiis doctrinae, v. gr. de schema- 
tibus seu punctis pro praedicatione, haec iuxta omnes non subintrant materiam 
voti paupertatis, quemadmodum evidenter non in tali materia versantur notae 
de rebus spiritualibus ad proprium profectum spiritualem repetita lectione 
promovendum et etiain aliorum profectum data occasione procurandum. Usus 
considerandi has res extra paupertatis materiam est universalis. Cfr. Choupin 
Nat. et oblig. de l'Etat Relig. p. 321 sq. In idem videtur recidere distinctio, 
quam facit Lehmkuhl I, n. 523, in doctrina antiquorum doctorum, qui proprie- 
tatem religiosi defendebant et negabant manuscripta comprehendi in materia 
remota paupertatis: « Nihilominus puto distinctione opus esse. Video enim, 
scripta quae pro solo auctore aut professore valorem habent, eo quod adiu- 
menta sint in exercitatione aut labore litterario, concionatorio etc. non esse ex 
se materiam paupertatis: verum si quis librum manuscriptum confecit, quem 
praelo committens frugiterum facit aut facere facile potest, certo habet rem 
communi aestimatione pretio temporali comparabilem. Quare huiusmodi scriptum 
ex natura sua materiam paupertatis esse plane censeo. A scriptoribus antiquio- 
ribus aliter sentiri, eo minus mirari debemus, quod antiquitus auctor libri non 
solum nihil pretii recipere consueverit, quando praelo librum commisit, sed 
aut suis aut amicorum expensis librum imprimendum curare debebat ». Quo 
modo loquendi, saltem manuscripta primae speciei penitus exclusa censet. 

decidi, sed manere in eodem statu ac antea; cum autem quaestio 
proponatur de simpliciter et de solemniter professo, et communis 
detur decisio, etiam non manet decisum utrum prohibitio ex voto 
proveniat, an ex lege ecclesiastica. Quid enim si religiosus, ma- 
nuscriptum, de quo agit decisio, nec donaret nec alienaret, sed 
destrueret? Certe si pertinent ad proprietatem monasterii seu reli- 
gionis, tum solemniter tum simpliciter professus peccaret et contra 
votum et contra iustitiam. Vicissim si non est obiectum seu materia 
voti de se contra paupertatem non peccaret. 

Quare dicendum videtur decisionem in sua generalitate urgere 
obligationem ex lege ecclesiastica, quae in materia proportionate 
gravi, etiam gravis dicenda est, sicut in aliis legibus. Per eam 
praeterea excludi fraudem circa scripta propria a religioso sine 
suorum Superiorum licentia non publicanda, v. gr. per illam dona- 
tionem seu alienationem; quam fraudem non efficaciter impediebant 
praecedentes decisiones supra allegatae. 

Evidens autem est per alienationem in contractu oneroso fac- 
tam violari votum paupertatis, si rem pro manuscripto acceptam 
professus solemniter sibi appropriat, aut sive ille sive professus 
votorum simplicium de re accepta disponat independenter a Su- 
periore. 

Insuper si religiosus ex-professo libris scribendis addictus esset, 
eius manuscripta non ipsius, sed religionis proprietas censenda 
essent; quia religio ius habet ad laborem religiosi, et aliunde ipsi 
necessaria ad vitam et laborem suppeditat et plura alia impendia 
non semel perferre debet. Ferreres, l.c. in Razon y Fe et in Theol. 
mor. H. n. 211. ex Ciravegna, De Paupertate Societ. lesu n. 158. 
Quod omnino deducitur ex can. 580, 8 2; nam in tantum acqui- 
ritur religioni id quod obtinetur per industriam religiosi, in quan- 
tum opus industriae est aliquid pretio aestimabile, valorem habens 
oeconomicum etiamsi pretium non obtineatur, quia de illo non fit 
contractus. 

Posse autem legem ecclesiasticam, illa decisione firmatam, red- 
dere illa manuscripta, de quibus agit decisio, materiam necessa- 
riam voti et virtutis religionis non est dubitandum; et consequen- 
ter etiam ius particulare religionis, nam etiam in hac materia quod 
in una religione non est materia voti paupertatis, esse potest et de 
facto est obligatorium ex voto in alia; unusquisque autem religio- 
sus votum emittit cum ea materiae amplitudine quam propriae 

Constitutiones definiunt. Hanc esse vim illius decisionis, ut, quod 
in ea prohibetur, exigatur tamquam obligatorium ex voto, non clare 
constat, putarem tamen id probabilius inferri. 

Decisio nihil expresse dicit de manuscriptis religioso ab alio 
donatis, ad quae plures doctores, qui dominium. religiosi in propria 
originalia manuscripta defendebant, extendebant idem ius (Cir. 
Piat, 1. c. I, q. 272). Dicendum videtur decisionem datam his quo- 
que manuscriptis applicari, non solum si ab alio eiusdem ordinis 
religioso donata sint ut videtur manifestum, sed etiam si ab externa 
persona sint accepta, Ferreres |. c. in « Razon y Fe » in tine (55). 


351. Scholion. Quaestio praecedens facile manuducit ad deci- 
dendam quaestionem de picturis, aut sculpturis aliisque artis operi- 
bus: in qua materia exercitium ingenii vel artis certe est aliquid 
spirituale, quod de se in materia voti paupertatis non ingreditur; 
at opus arte factum non est aliquid spirituale sed temporale pretio 
aestimabile. Ergo ex principiis in hac materia praemissis: 19) Quae 
elaborata fuerint huiusmodi opera a solemniter professo, sive ex 
materia proprii monasterii sive ex materia ab aliis donata etiam 
in finem exercendi artem, acquiruntur monasterio, ex noto princi- 
pio, quidquid regularis acquirit, suo monasterio seu ordini acqui- 
rit; nec professus solemniter est capax dominii rei pretio aestima- 
bilis (can. 582). 2°) Professus votorum simplicium, natura rei inspecta, 
perinde se habet ac quilibet artifex saecularis, cum dominio rei sit 
capax, quovis modo illud acquirat etiam per proprium laborem; 
solummodo vi voti non posset de re disponere sine Superiorum 
licentia. At ex lege ecclesiastica (can. 580, S 2) opus arte factum 
ac religiosi industria acquisitum religioni acquiritur in proprietatem, 
non ipsi professo, qui suos labores debet religioni. 3?) Si regularis 
vel quivis religiosus ex aliena materia et pro altero opus aliquod 


(55) Cfr. quoque de hac quaestione Gennari in « Monitore » 13. Aug. 1913 
p. 264 sq.; Besson in Nouv. Rev. théol. vol. 45 p. 109 sq. 

In hac quaestione ab iis, qui admittebant manuscripta esse in dominio 
religiosi, haud raro allegata est const. Benedicti Xll] « Postulat humilitati 
Nostrae» 7 Mart. 1725 in qua vetatur religiosis ad Episcopatum promotis, 
quominus aliquid ex domo religiosa secum afferant « exceptis scriptis, indu- 
mentis propriis, Breviario » ; ex qua quid inferri possit non apparet. Certe in- 
dumenía et Breviarium religiosi solemniter professi, non sunt in dominio seu 
proprietate ipsius professi. 

arte sua conficit, huic alteri dominium acquiritur, non religioni. Reli- 
giosus vero suas operas impendens in favorem alterius contra Supe- 
rioris voluntatem, peccabit utique contra obedientiam Superiori debi- 
tam, contra paupertatem vero de se non aget (56). 


352. II. De peculio. Peculii nomine in hac materia intelligitur 
aliquod bonum pretio aestimabile (ordinarie pecunia), cuius dispo- 
sitio religioso ad suos privatos usus permittitur. Videlicet aut per- 
mittitur ad victum, vestitum, supellectilem aliaque quibus maxime 
constituitur vita communis, et tollit vitam communem aut ei saltem 
derogat; vel permittitur ad alia v. gr. ad studia, ad libros compa- 
randos vel edendos, ad artem exercendam, quo casu minus directe 
opponitur vulgari conceptui vitae communis. 

Ex duplici fonte provenire potest: vel enim permittitur religioso 
pecuniam retinere ex suo patrimonio, aut donationem vel pensionem 
ab extraneis recipere vel pecuniam retinere ex proprio labore par- 
tam; vel ex bonis conventus aliqua pecunia v. gr. annuatim ei 
conceditur, qua ad suos privatos usus utatur. 

Peculium est independens, si habeatur cum pleno iure utendi, 
quin Superior illud revocare aut restringere possit; est autem de- 
pendens, si tantum usus facti concedatur ad nutum Superioris re- 
vocabilis, quo quidem tamen religiosus libere utatur dum contraria 
Superioris voluntas non adest, aut permissio fuerit revocata. 


393. Parvum quoddam peculium (57) a nutu Superiorum regu- 
larium dependens (58) ex antiquo iure Decretalium disertis verbis 


(56) Cfr. Lugo, De iust. et iure, disp. II], n. 149.; Passerini De Statibus, 
qu. 186; a. 7, n. 406. sq Piat 1. c. l, q. 272, 3?.; Biederlack-Führich 1. c. 
n. 110, 4. 

(57) Cfr. de peculio in genere praesertim ex iure Romano: Arndts-Serafini, 
Lehrb. d. Pand. §§ 429. sq.; Schmalzgr. |. MI. t. 35. n. 11. Sq.; Piat l. c. t. l. 
q. 274; Ballerini-Palmieri, Opus theol. IV, n. 78 sq.; Biederlack-Führich n. iss 
Vermeersch, De Relig. n. 273 sq. 

(58) Qua in re dubium existere nequit, quin peculium saltem in usu plane 
liberum et independens, religioso voto paupertatis repugnet; id enim inducit 
incapacitatem ad rerum temporalium proprietatem aut saltem excludit liberum 
earundem usum. Inde autem non sequitur illam dependentiam limitari ad ad- 
ministrationem, possessionem, usum, at dominium proprietatis peculii ipsi reli- 
gioso esse vindicandum. Quae proprietas religiosi a Scherer Handb. d. kirchem 
rechts t. II. p. 826. not. 123. generaliter et indiscriminatim asserta fuit, at non 
affert solida argumenta, quibus pro religiosis dominii proprietatis incapacibus 

non fuit prohibitum, sed etiam non fuit expresse concessum (59). 
Dependens autem intelligebatur, hoc sensu; cum in eo erogando et 
utendo religiosus a sui Superioris arbitrio omnino dependeat, cum 
praeterea Superiori, quando ipse voluerit, de usu pecuniae ratio 
reddi debeat, et contra Superioris voluntatem nihil erogari licite 
possit. Tota ergo quaestio erit de lege ecclesiastica. 

lam vero Concilium Tridentinum Sess. XXV. cap. 2. de reg. 
prohibuit regularibus bona immobilia vel mobilia, cuiuscunque qua- 
litatis fuerint, etiam nomine conventus possidere vel tenere. Quibus 
verbis iuxta meliorem interpretationem etiam peculia dependentia 
regularibus interdicuntur; id quod multo apertius factum est per 
Clem. VIII. Const. « Nullus omnino » S 2. et resp. S. C. C. 4 Iul. 
1602, 12 lan. 1603. 17 Apr. 1649. et S. C. Ep. et Reg. 7 Apr. 
1707. (60). Quoniam autem contra decreta disciplinaria Concilii 
Tridentini aliaque decreta pontificia saltem toleratae quaedam con- 
suetudines potuerunt introduci, ideo peculia vere dependentia et 
modica et ad usus statui religioso conformes unice destinata post 
Concilium Tridentinum in non paucis monasteriis usque ad ultima 
tempora ex iusta causa permissa propter meram tolerantiam Ec- 
clesiae absolute et generaliter voto paupertatis contraria atque gra- 
viter illicita dici non possunt (61). Generatim tamen dicendum est 


hanc singularem exceptionem probet. Cfr. Hofmann in Act. theol Oenipont. 
t. XXV. p. 126.; Piat 1. c. q. 274.; Bened. XIV., De Synod. dioec. 1. XIII. cap. 12. 
n. 21. Porro tale peculium independens, voto paupertatis repugnat non solum 
in solemniter professo sed etiam in professo votorum simplicium; nam etiam 
per simplex votum paupertatis amittitur licitus usus et dispositio de bonis 
temporalibus propriis, quae sit libera et independens a Superiore. 

(59) Suarez 1. c. 1. 8. cap. 14. n. 3. aliique ad probandam illam concessio- 
nem iure antiquo factam provocant ad cap. 2. X. de monach. Ill. 35.; at per- 
peram. Nam cit. cap. minime Abbati permissum esse dicitur, ut omnibus et 
singulis monachis « peculium » concedere possit, de quo hoc loco quaeritur, 
sed potius agitur de peculio vel pecunia, quae « pro iniuncta administratione » 
procuratoribus sive oeconomis monasterii est concessa. Nec efíficaciores sunt 
alii iuris textus l. c. a Suarez allegati. At pariter certum est ex natura rei 
usum peculii dependentis non esse prohibitum, neque ullum existere ius scrip- 
ium, quo huiusmodi prohibitio iuris antiqui demonstretur, imo attenta doctrina 
communi etiam celeberrimorum canonistarum medii aevi saltem ex consuetudine 
recepta fuisse permissum. Cfr. Suarez l. c.; Schmalzgr. l. c. n. 12. 

(60) Suarez 1. c. n. 5. sq. 8. sq.; Schmalzgr. 1. c. n. 13. 14.; Reiffenstuel 1. 
III. t. 35. n. 6.; Piat 1. c. q. 1. c. Ctr. quoque JBiederlack-Führich n. 111, 4, 5. 

(61) In favorem peculii sine solido fundamento allegatur Bened. Xlll. 
Const. « Postulat » 4. Mart. 1725. 8 5.; at eius speciales concessiones et ap- 

graviter peccare Superiores, quorum incuria peculii consuetudo intro- 
ducitur, vel qui dum possunt illud abrogare et eradicare non curant. 
De qua Superiorum obligatione non dubitabit is qui perpendat pe- 
ricula, quae ex peculiis etiam dependentibus voto paupertatis atque 
universae disciplinae religiosae immineant (62). Inde etiam facile 
intelliget, cur Ecclesia praesertim ex disciplina vigente etiam peculiis 
hucusque foleratis non faveat eorumque abrogationem urgeat no- 
vamque introductionem penitus excludat (63). Codex dum can. 
594 de novo praecipit vitam communem, urget obligationem, et re- 
novat prohibitionem Clementis VIII, novo vero aliquo rigore aut 
clausula speciali legem praecedentem non auget. 

Quare etiam sub iure Codicis, sicubi peculium dependens ex 
consuetudine immemoriali aut centenaria iam legitime viget, cum 
clausula consuetudinem contrariam reprobans in can. 594 non repe- 
riatur, illa consuetudo per Codicem non est sublata, sicut ablata 
manet illa quae per brevius tempus existat. Ordinarius autem, i. e. 
Superior maior, tunc tantum eam tolerare potest, si prudenter putet 
eam submoveri non posse, quod loquendo de religiosis non est fa- 


probationes recte colliguntur ex declarationibus particularibus Clem. VIII. et 
Innoc. Xll. Cfr. Piat l. c. ubi de vi consuetudinis valde dubius haeret atque 
provocat ad Reiffenstuel lll, 35, n. 15.; Schmalzgr. 1. c. n. 14.; Bened. XIV. l. c. 
et De servor. D. beat. 1. lll. cap. 41. n. 12, ubi certe a rigida sententia Fa- 
gnani alienus est. Cfr. quoque Wernz, lus Decretalium t. I. n. 194.; Ferraris 
l. c. p. 154. sq. 

(62) lllud porro probe est animadvertendum, praesertim relate ad obliga- 
tiones Superiorum non permittendi introductionem peculii aut auferendi con- 
suetudinem introductam, ut plurimum peculii introductionem ortum ducere aut 
ex defectu facultatum in conventibus aut ex incuria vel nimia parsimonia Su- 
periorum, quo fit ut religiosi necessaria in ipso conventu non recipientes, ea 
alio modo sibi comparare studeant (Cfr. Benedict. XIV, De synodo dioec. l. 
XIII, cap. 12, n. 18 sq.) Quare tum Conc. Trident. v. g. sess. XXV, cap. 2, tum 
Rom. Pontifices variis decretis constanter urserunt, ut a Superioribus reiigiosis 
subditis necessaria subministrentur et praesertim in aegritudine nihil alicui 
desit quod ad recuperandam sanitatem pertineat. Cfr. Decr. Nullus (a. 1:99) 
art. 8, 14; decret, Sanctissimus (1695) n. 9. — ld ipsum S. C. Ep. et Reg. in 
recentioribus congregationibus religiosis, simul cum exacta observantia vitae 
communis et paupertatis inculcare solita fuit, ut Superiores religiosi omni cum 
caritate victum et vestitum procurent atque ita radicem mali et praetextus ad 
inducendum peculium eliminent. Bizzarri p. 48. 

(63) Bened. XIV., De Synod. dioec. l. c. n. 18. sq. iunct. declar. S. C. Ep. 
et Reg. 22. Aug. 1814. 22. Apr. 1851. 1. Oct. 1852. apud Bizzarri l. c. p. 46. sq. 
903. sq.; schema Conc. Vaticani apud Martin, Collect. doc. C. Vat. p. 237. sq.; 
Bouix |. c. t. 1l. p. 512. sq.; Piat l. c. q. 274 in fine; Biederlack-Führich |. c. 
n. 111, 6. 

cile existimandum. Quae tolerantia, cum agatur de re quae adeo 
est perniciosa relate ad obligationes ad quas religiosi de iure naturali 
et divino tenentur, necesse est ut restringatur ita, ut solum se re- 
ferat ad peculium in valde modica quantitate constitutum, ut solum 
habeatur peculium ad usus non solum in se licitos sed viri religiosi 
conditioni non contrarios, ut dependentia a Superiore in ipso ero- 
gando non solum de iure habeatur sed de facto etiam exerceatur. 


354. III. Pensiones et vitalitia. Cum eodem decreto Concilii 
Tridentini et responsis S. C. C. conciliari nequit, si annuae prae- 
stationes vel vitalitia solemniter professis constituantur, quae etiam 
cum licentia ad nutum Superiorum regularium revocabili ab ipso 
religioso administrentur et ad usus licitos applicentur. Quare huius- 
modi census, in quos ipsis regularibus votorum solemnium nullum 
ius proprietatis competere potest, bonis ipsius conventus vel ordinis 
religiosi alias capaci incorporati ab oeconomis administrandi et a 
Superioribus prudenti arbitrio expendendi sunt imprimis pro neces- 
sitatibus illius religiosi et in usum totius conventus. Religiosi non 
solemniter professi in Congregatione religiosa proprietatem vitalitii 
retinent et ius habent ad illud acquirendum: sed illo libere uti non 
possunt nec eius administrationem retinere (64). 


355. IV. Largitio munerum. Alia gravissima obligatio, quae 
Clem. VIII. Const. « Peligiosae » 19 Iun. 1594. iunct. Urbani VIII. 
Const. « Nuper» 16 Oct. 1640. de prohibitione elargitionis mu- 
nerum (65) denuo severissime inculcata est, spectat potissimum ad 
Superiores regulares eorumque subditos, quibus administratio bono- 
rum temporalium conventus vel provinciae vel ordinis religiosi est 
commissa. 


(64) S. C. C. in caus. Vallisol. a. 1601. et a. 1586. apud Bened. XIV., De 
Synod. dioec. 1. XIII. cap. 12. et in ed. Richt. C. Tr. p. 395. n. 1.; Schmalzgr. 
l. c. n. 15. sq.; Piat vol. l, q. 275. Quae doctrina de incorporatione censuum 
perpetuorum in bona conventus iis monasteriis et religiosis ordinibus (v. g. 
Fratribus Minoribus, Capuccinis, domibus professorum S. 1.) applicari nequit, 
a quibus census perpetui et bona stabilia possideri omnino non possunt. Cfr. 
Bizzarri l. c. p. 307. 371. sq. 426. 634. sq.; S. C. C. in ed. Richt. C. Tr. 1. c. 
n. 2. sq.; Suarez 1. c. tract. VII. 1. 8. cap. 17. n. 15. sq.; Ferraris l. c. v. Lega- 
tarius n. 88. sq. 95. sq. Biederlack-Führich 1. c. n. 111, 7. cum not. 3. 

(65) Cap. 2. 3. X. de donat. 111. 24.; Ferraris l. c. v. Regulares art. 1. n. 67. 
68.; Bouix 1. c. p. 526. sq.; Piat 1. c. q. 283. 

Prohibitio illa sese extendit ad directas et indirectas elargi- 
tiones virorum regularium atque monialium ex bonis ipsius com- 
munitatis religiosae, utpote ex veris bonis ecclesiasticis iniuste et 
sacrilege factas, non ad donationes ex bonis in dominio singulorum 
religiosorum v. g. novitii vel professi votorum simplicium adhuc 
constitutis (66). Codex antiquam prohibitionem innovat et generali 
modo ad omnes religiones ideoque etiam ad modernas Congrega- 
tiones extendit can. 537. Quam prohibitionem refert inter canones 
qui agunt de administratione bonorum religionis, certe enim illae 
largitiones rationem habent donationum, quae administratoribus non 
sunt permissae. Vix autem excusari potest Superior a violatione 
voti. Non comprehendebantur elargitiones, quae fierent ex causis 
gratitudinis, benevolentiae aliisve, quae ex sui natura actum virtutis 
vel meriti continent v. g. eleemosynae secundum facultates mona- 
sterii, modesta et discreta hospitalitas (67). Codex excipit largi- 
tiones quae fiant ratione eleemosynae vel alia iusta de causa de 
venia Superioris et ad normam Constitutionum. Ex memoratis Con- 
stitutionibus religiosi, qui huiusmodi munera prohibita elargirentur, 
ipso facto incurrebant privationem dignitatum et officiorum, quae 
cum iurisdictione et superioritate sunt coniuncta, inhabilitatem per- 
petuam ad eadem obtinenda, perpetuam infamiam, privationem vocis 
activae et passivae; denique contra eos tanquam furti et simoniae 
reos in foro iudiciali per accusationem vel denuntiationem vel in- 
quisitionem ex officio procedi potuit, ut etiam aliis poenis condignis 
plectantur (68). 

Qui vero munera recepissent, ante omnem iudicis declarationem 
illa rite restituere tenebantur; secus in foro conscientiae absolvi non 
poterant (69). 

Quae poenae non amplius valent, nec in Codice retenta est 
reservatio absolutionis acceptantis munera. Facile tamen in hac re 
incurri potest poena can. 2346. 


(66) Cit. Clem. VIII. Const. « Religiosae » SS 1. 2. 3. 4. 9. iunct. Urban. VIII. 
Const. « Nuper » S 1.; S. Poenit. 15 Mart. 1861. ad 1.; Piat l. c. q. 283. 

(67) Clem. VIII. 1. c. SS 5. 6. sq. iunct. Urban. VIII. I. c. SS 1. 2. 

(68) Clem. VIII. I. c. S8 11. 12.; Piat l. c. p. 265. sq. 

(69) Clem. VIII. I. c. S8 9. 10. iunct. Bened. XIV. Const. « Pastor bonus » 
13 Apr. 1744. § 26. de facultatibus specialibus Poenitentiarii Maioris et facult. 
a : Poenitent. pro foro interno Episcopis concessis n. 6.; Ferraris l. c. n. 68. 
128. 129. 

356. Laesio voti et laesio iustitiae. Religiosus voto solemni 
vel simplici paupertatis ligatus, non solum multiplici ratione votum 
paupertatis virtutemque religionis, sed etiam iustitiam laedere po- 
test (70), si bona conventus vel ordinis religiosi vel Sedis Aposto- 
licae vel aliorum sibi accipiat sive acquirat (T1) vel teneat et con- 
servet ut propria, vel de iis pro suo arbitrio disponat absque legi- 
tima Superioris licentia v. g. illa retineat, destruat, donet, alienet, 
distribuat, commodet vel mutuet, si fide iubeat vel contractum de- 
positi ineat (72). 


357. Testamentum professi. Cum professus votorum solem- 
nium dominii sit incapax, nequit testamentum valide condere vel 
facultatem condendi testamenti in professione sibi reservare vel per 
Superiorem regularem obtinere, sed indultum apostolicum requiri- 
tur (73). Qui vota tantum simplicia in religione vel religiosa congrega- 
tione emisit, nisi specialis statuta sit exceptio velut pro coadiutoribus 
formatis S. L, valide de suis bonis testari potest, at ordinarie illi- 
cite sine licentia Superioris religiosi (74) salvis exceptionibus a 
iure admissis v. g. pro recentioribus congregationibus religiosis (75), 
in quibus iure Codicis potius est praescriptum testamentum, ut suo 
loco dictum est. 


(70) Quaenam quantitas requiratur, ut a religiosis sive ratione iniustitiae 
sive ob violatum votum committatur peccatum grave vel leve, theologiae mo- 
ralis doctoribus definiendum relinquimus. Cfr. v. g. Piat l. c. l., q. 285; Lehm- 
kuhl |. c. n. 529.; Ferreres Theol. mor. Il, n. 214 sq. 

(71) Cap. 6. X. de stat, III. 35.; Conc. Trid. Sess. XXV. cap. 2. de regul., 
Suarez l. c. l. 8. cap. 11. n. 1. 2. 33. sq. 

(72) Cap. 4. X. de fideiuss. lll. 22. At religiosi nec iustitiam nec votum 
laedunt, qui rem sibi liberaliter inter vivos donatam sine licentia Superioris 
recusant (cir. Lugo |. c. disp. 3. n. 95), nisi donatio facta sit conventui vel or- 
dini religioso aliunde non prohibito. Cfr. Suarez |. c. n. 33. sq.; Piat l. c. q. 
273. Quae doctrina defendi nequit quoad repudiationem haereditatis vel legati 
per religiosum, nisi agatur de religioso votorum simplicium, qui dominii ca- 
pacitatem retinet ideoque valide, sed illicite absque Superioris licentia istam 
repudiationem facere potest. Cfr. Lugo l. c. n. 94. sq.; Suarez l. c. l. 8. cap. 11. 
mu coca 3 I eo Salzer e e MSas di Pral cu. 2735 Fer- 
rari |. c. p. 150. sq.; Lugo l. c. d. 3. n. 94 sq. 

(73) Cap. 2. X. de testam. IlI. 26.; cap. 2. de testam. IlI. 11. in Sext.; S. C. 
C. 5. lul. 1628.; Suarez l. c. cap. 16.; Lugo l. c. disp. 3. n. 109. sq. 118, 119.; 
Ferraris l. c. v. Regulares art. 1. n. 62. sq.; Wolf l. c. p. 60. sq. 104. sq. 

(74) Suarez |. c. tract. X. l. 4. cap. 6. n. 12. sq.; Lugo l. c. n. 116.; Bouix 
ll; c is Hl foe 30. xe 

(75) S. C. Ep. et Reg. 18. Febr. 1853. Bizzarri |. c. p. 859. Cfr. supra n. 293. 

358. Poenae olim gravissimae statutae fuerant in religiosos 
votum paupertatis violantes per attentatam appropriationem et re- 
tentionem bonorum temporalium, quorum dominii ob inhabilitatem 
possidendi plane incapaces fuerunt. Qui « proprietarii » post prae- 
viam monitionem frustratam a communione altaris erant removendi 
et ex monasterio expellendi. Cfr. cap. 2. 6. X. de stat. III. 35. iunct. 
cap. 24. X. de regul. III. 31. (76). Praeterea si absque digna poe- 
nitentia decesserant, oblatio pro illis non fiebat et ecclesiastica pri- 
vabantur sepultura (cfr. cap. 2. 4. X. de stat.) et simul cum sua 
proprietate fuerunt sepeliendi (cfr. cap. 6. X. de stat.) atque adeo 
exhumandi, si absque scandalo fieri potuit. Cfr. cap. 4. X. de stat. 

Ex Concilio vero Tridentino Sess. XXV. cap. 2. de regul., si 
quis regularis aliter quidquam tenere deprehensus aut convictus 
fuerit, biennio activa et passiva voce privatus sit atque etiam iuxta 
sui ordinis religiosi Constitutiones puniatur (77). Alia delicta contra 
votum paupertatis commissa particularibus institutorum religiosorum 
ordinationibus aut poenis arbitrariis a Superioribus inflictis casti- 
gantur. 

Has poenas iuris praecedentis Codex non innovavit. Quare 
nunc relictae sunt arbitrio Superiorum vel determinationi factae in 
Constitutionibus singularum religionum. 


359. Conflictus cum lege civili. Cum nostra aetate sanctiones 
iuris canonici de voto paupertatis saepissime in foro saeculari non 
admittantur (78), praesertim quae sese referunt ad incapacitatem 


(76) Quod cap. 6. X. de stat. non fuit correctum per cap. 24. X. de regul. 
in una eademque collectione authentica, ut putavit Sc/uralzgr. l. c. n. 39.; neque 
duo illa capita rite intellecta sibi sunt contraria. Ctr. Maschat, Instit. can. in h. 
cap. 6. 

(TT) Schmalzgr. |. c. n. 39. 40.; Piat |. c. q. 284 et 524 sq. de casu reser- 
vato proprietatis contra votum paupertatis. 

(78) Quare nuuc idem accidit, quod primis saeculis religionis christianae, 
cum Ecclesia tanquam collegium illicitum non posset possidere bona tempo- 
ralia secundum leges Romanas; at illa possedit ex iure suo nativo et proprio 
et in foro saeculari sibi consuluit alio titulo legali v. g. collegii fossorum. 
Qua in re sane habetur deploranda oppositio utriusque fori, si duplex subiectum 
dominii sit admittendum (sicuti nunc duplex habetur matrimonium scl. civile et 
religiosum); at admissio duplicis dominii in foro ecclesiastico et foro civili non 
refutatur, si quis illam cum Scherer, Handb. d. Kirchenr. p. 828. not. 127. vocet 
« uniuristich » atque aliis argumentis inefficacibus impugnet praxim isti suppo- 
sitioni conformem. Cfr. Bouix 1l. c. t. 1. p. 387. sq. 394. sq., ubi in decreto S. C. de 

professi et ad capacitatem Instituti vel domus religiosae, Sedes 
Apostolica ad minuendas practicas difficultates concessit non paucas 
licentias, dispensationes (79) iurisque antiqui immutationes. Huc 
spectant imprimis illa decreta apostolica, quibus etiam in religioni- 
bus formalibus vota tantum simplicia paupertatis sunt praescripta 
vel permissa (80), aut solemniter quoque professis non obstante 
solemni paupertatis voto conceditur, ut bona acquirere, retinere et 
administrare deque iis disponere possint ad normam legum civi- 
iium (81), aut saltem Superioribus generalibus amplae indulgentur 
facultates, ut ipsorum subditis attentis peculiaribus circumstantiis 
iisque perdurantibus non obstante solemni voto paupertatis v. g. 
haereditates adire et recipere etc. valeant (82). 

Quibus in licentiis et dispensationibus sedulo perpendendum 
est, quo ambitu fuerint concessae vel forte etiam revocatae. Nam 
quandoque Sedes Apostolica tantum permisit, ut ipsi religiosi S0- 
lemniter professi in foro saeculari certas peragerent formalitates 
mere civiles, at in foro conscientiae et Ecclesiae quoad capacitatem 
et subiectum dominii nihil immutavit (cfr. not. 81. de Capuccinis). 
Item si quandoque religiosis fuit concessum, ut ad tramites iuris 
civilis proprio nomine iura quaedam vindicarent, non sibi, sed mo- 
nasterio acquisiverunt. Cfr. not. 81. de moniali. Tandem licentia 
vel dispensatio a Sede Apostolica potuit ita indulgeri, ut solemniter 
professus absque licentia suorum Superiorum regularium non solum 
illicite, (ut professus votorum simplicium) sed etiam invalide vel 
saltem non firmiter bona temporalia acquireret, aut non obstante 
licentia data tantum iure quodam precario per actus ad nutum Su- 


Prop. F. a Gregor. XVI. approbato 15. Dec. 1840. evidenter duplex illud do- 
minium scl. civile et ecclesiasticum distinguitur; et nihil mirum quod domi- 
nium civile personae ecclesiasticae Ecclesia pro sua competentla subordinet 
specialibus legibus vel in suis legibus aliquid moderetur aut dispensat, ne de- 
trimentum capiat in suis legitimis iuribus. 

(79) Suarez |. c. l. 8. cap. 18.; Victor de Bueck, De solemn. vot. p. 175. Sq. 

(80) S. C. Ep. et Reg. 30. Sept. 1864. de monialibus Visitationis apud Biz- 
zarri |. c. p. 791. et Leon. XIII. indult. 16. Mart. 1866. pro equitibus Ord. Teu- 
tonici. 

(81) Indultum S. C. pro neg. eccl. extr. 31. lul. 1878. pro regularibus in 
Belgio; S. C. Ep. et Reg. 7. Maii 1883. indulsit Capuccinis, ut assumerent 
syndicos ex proprii ordinis religiosis; ead. S. C. 15. lan. 1897. dedit facultatem 
moniali professae in Hispania capiendi haereditatem. 

(82) S. Poenitent. 18. Apr. 1868. pro regularibus In Italia iunct. Ferrari |. 
c. p. 141. sq.; Nervegna, De iure practico regul. p. 138. 

periorum irritabiles vel rescindibiles. Cfr. resp. S. Poenit. a 1820. 
pro Belgio, ubi in fine additur clausula: « Dummodo cum debita a 
Superioribus legitimis dependentia haec faciant » apud Bizzarri 
p. 793 sq.; Bouix, De regul. t. I. p. 514 sq., 499 sq., 484 sq. 444 
sq. 497,; Lehmkuhl t. I. n. 254 Piat lI, q. 14-16. 

De Angelis, Prael. iur. can. 1. II. t. 35, n. 4 et Nilles in Act. 
theol. Oenipont. t. X, p. 270 sq. necnon Vermeersch, De relig. 1l, 
p. (78) sq. atque Píat I. q. 269 responso S. C. pro Neg. eccl. extr. 
31 lul. 1878 regularibus Belgii ad certos scopos mere practicos 
dato videntur tribuere sensum nimis generalem et absolutum. 

Idem iudicium proferendum de his quae tradit Piat I. q. 269, 
Vermersch, De Relig. II. p. (78) sq. et De Meester t. Il. n. 917, in nota; 
huic autem Auctori consentiendum est si loc. cit. n. 917, censet et 
propugnat religiosos viros Ordinum in Gallia et Belgio habere vota 
solemnia, non obstantibus licentiis et dispensationibus in textu al- 
legatis, et quae pro monialibus illarum regionum statuta fuere, non 
derogare relate ad religiosos viros eorum conditioni et iuri communi. 


Art. 2. — -De obligationibus ex voto castitatis. 


360. I. Votum castitatis sive solemne sive simplex in ordine 
vel in religiosa congregatione emissum obligat personas religiosas 
ad duo scl. ad vitandum omnem actum externum et internum sexto 
decalogi praecepto prohibitum et ad non contrahenda sponsalia sive 
de futuro sive de praesenti (83), cum etiam actus venereus licitus 
(in matrimonio) ipsis prohibeatur. Atque hoc praecise sensu reli- 
giosus dicitur per castitatis votum corpus suum et animam Deo of- 
ferre, fierique per tale votum publicum persona sacra, cuius violatio 
per actum venereum contineat stricte dictum sacrilegium. 

Il. Quodsi quis religiosus contrahat sponsalia de futuro, illa ex 
natura rei sunt illicita et invalida tametsi forma legalis sit obser- 


(83) Cap. 6. X. de stat. III. 35.; Suarez l. c. tract. Vll. 1. 9. cap. 1. 2. 3. Sq.; 
Schmalzgr. |. lI. t. 35. n. 41. sq.; Piat l. c. q. 287. sq. 564. Sq. (de casibus re- 
servatis delictorum contra votum castitatis); Ferrari 1. c. p. 161. sq.; Battandier 
l. c. p. 113. sq, ubi allegat animadversiones S. C. Ep. et Reg. ad Constitutiones 
congregationum religiosarum v. g. 22. Martii 1807. ad 15. «In Jine addatur, 
quod per votum castitatis prohibeantur nuptias inire»; Nilles in Act. theol. 
Oenip. t. XIL p. 735. sq.; Biederlack-Führich n. 117. 118. 

vata; at matrimonium ab eo celebratum, certe est illicitum, imo etiam 
invalidum, si ipse ligatus sit voto solemni castitatis religiosae, quod 
iure ecclesiastico habet efficaciam irritandi matrimonium, aut ex 
speciali privilegio v. g. Soc. lesu concesso eadem vis inhabilitandi 
personas ad validas nuptias etiam voto castitatis.-in professione sin- 
plici emisso sit propria (84), quale est votum coadiutorum forma- 
torum sive spiritualium sive temporalium, imo etiam votum quod 
emittitur post biennium novitiatus. 


III. Ex communi intellectu et ipsa natura rei idem est obiectum 
materiale virtutis et voti castitatis; ex voto accedit meritum, virtutis 
religionis aut contraria malitia sacrilegii. Ad custodiam castitatis 
ordinatur clausura lege canonica praescripta et ut plurimum plures 
aliae praescriptiones contentae in Regulis et Constitutionibus, ad 
quas servandas ea datur obligatio, quae ex natura rei resultat ex 
obligatione vitandi periculum labendi in peccatum, nisi etiam prae- 
ciso periculo observantia certarum cautionum sub gravi peccato exi- 
gatur. 


IV. lure communi violatio solemnis voti castitatis religiosae, 
quae fit per attentatam matrimonii etiam mere civilis celebratio- 
nem, plectitur excommunicatione ipso facto incurrenda et Sedi Aposto- 
licae simpliciter reservata, quae tenet etiam alteram partem (can. 2388, 
8 1) et sunt irregulares ex delicto tam ipsi religiosi quam altera 
pars (can. 985, 3?) (85). 

Eamdem irregularitatem ob idem delictum incurrunt professi 
votorum simplicium perpetuorum et insuper excommunicationem 
Ordinario reservatam (can. cit.). 


V. Dispensatio simplicis, imo etiam solemnis voti castitatis reli- 
giosae ab Ecclesia concedi potest (86); at quo ambitu fuerit data, ex 
rescripto dispensationis est eruendum; nam quoad rem dispensa- 
tiones super voto castitatis ita concedi solent, ut obligatio voti non 


(84) Cap. unic. de vot. lll. 15. in Sext.; Suarez l. c. cap. 21. sq.; supra h. 
cap. n. 319. sq. de aliis effectibus solemnis voti castitatis religiosae. 

(85) Quae irregularitas, saltem consummato matrimonio, etiam iure prac- 
cedenti fuerat statuta et dicebatur irregularitas ex bigamia similitudinaria. Sanchez, 
De matr. 1. VII disp. 85, n. 10, disp. 84, n. 6.; Hilarius a Sexten, De cens. et 
irregul. p. 322; Hollweck D. k. Strafg. p. 300 sq.; Piat 1, q. 297. 

(86) Suarez |. c. cap. 26. iunct. l. 2. cap. 11.5; Schmalzgr. l. c. n. 4T. sq.; 
Nilles in Arch. f. k. K. t. 61. p. 331. sq. 

simpliciter follatur, sed potius limitato quodam modo suspenda- 
tur (87); facilius nunc penitus tollitur cum saecularizatus vel ab 
ipso sollemni voto liberetur. 


Art. 3. — De obligationibus ex voto obedientiae. 


361. I. Votum obedientiae Deo factum de obedientia directe 
homini praestanda inter tria vota religiosa est praestantissimum et 
difficillimum; etenim propriam voluntatem iugo humilis subiectionis 
ita adstringit (88), ut religiosus velle vel nolle non habere dica- 
tur (89). 

II. Vi voti obedientiae sive solemnis sive simplicis regularis 
debet parere proprio ac legitimo Superiori praecipienti secundum 
regulas et Constitutiones religionis vel religiosae congregationis. 

Qui Superiores proprii et legitimi, quibus pro facultate praeci- 
piendi, non raro ex diversis titulis ipsis propria, sive ex ipso voto 
sive ex traditione vel potestate dominativa sive èx iurisdictione 
spirituali vi voti obedientiae a religiosis parendum est, sunt R. Pon- 
tifex et Congregationes Romanae atque Superiores religiosi proprii 
instituti secundum legitimam subordinationem, non Episcopi, nisi 
in casibus iure exceptis; v. g. regulares saecularizati Episcopo sibi 
assignato ex rescripto pontificio etiam in vim voti obedientiae su- 
biici solebant; nunc autem a votis liberantur et solum indultum 
exclaustrationis religiosum retinet votis ligatum et etiam vi voti obe- 
dientiae Ordinario loci subiectum, (can. 639, 640), accurate autem 
a voto distinguenda est obedientiae virtus (90). 


(87) S. C. Ep. et Reg. 19. Febr. 1858. 20. Iul. 1833. 18. lun. 1858.; Piat I. 
c. t. I. q. 295.5; Nilles in Act. theol. Oenip. t. XII. p. 737. Sq. 

(88) S. Gregor. c. 10. C. VIII. q. 1.; cap. 1. de V. S. tit. 14. in Extravg. 
loann. XXIL; S. Thom. l. c. Ila. [lae, q. 186. a. 8.; Suarez l. c. l. 10. cap. 1.; 
Piat |. c. q. 307. sq.; Biederlack-Führich n. 120. 

(89) Cap. 27. de elect. I. 6. in Sext.; cap. 2. de testam. lll. 11. in Sext.; 
cap. 5. de sepult. HI. 12. in Sext., ubi ex contextu colligitur illud axioma de 
arbitrio proprio ab imperio alterius dependenti esse intelligendum. 

(90) « Normae » dum volunt art. 111, ut in Constitutionibus accurate di- 
stinguantur ea quae proprie constituunt obligationes voti ab iis quae referuntur 
ad virtutem homonymam, relate ad votum et virtutem obedientiae haec habent: 

« 132. Per votum obedientiae (religiosus) assumit obligationem obediendi 
praecepto legitimi Superioris in iis quae pertinent directe ad vitam Instituti, 
hoc est ad observantiam votorum et Constitutionum. 

133. Non exacte diceretur Constitutiones Instituti observandas esse vi voti, 

362. Virtus obedientiae. Haec est virtus moralis ad iustitiam 
pertinens inferiorem inclinans ad exequendum voluntatem cognitam 
Superioris; cuius obiectum formale est ius Superioris dirigendi sub- 
ditum seu eius auctoritas. Diriguntur quidem inferiores praesertim 
praeceptis, sed etiam consiliis et proprii beneplaciti manifestatione ; 
praeceptis praesertim in his quae ad finem sunt necessaria vel valde 
convenientia; consiliis, manifestatione beneplaciti, spirituali horta- 
tione in iis, quae ad finem conferunt necessaria autem non sunt. 
Obiectum | materiale obedientiae est actus a Superiore praeceptus 
intra ambitum propriae competentiae, itemque actus ad quem con- 
silio vel mero beneplacito invitat, in cuius executione habetur per- 
fectio virtutis obedientiae (91) ; unde patet obedientiae virtutem latius 
patere quam eius obligationem: actus ex praecepto obligatorius est 
obedientia necessaria; qui ponitur ex consilio aut beneplacito Supe- 
rioris pertinet ad obedientiae perfectionem. Quodsi Superior obligat 
directe ad actum absolute volendo ut actus ponatur, inducitur obli- 
gatio conscientiae ad actum gravis vel levis pro gravitate materiae 
et circumstantiarum. Potest autem etiam subditum directe obligare 
ad poenam, si ipsi imponatur pro casu non impletae rei praeceptae, 
tumque obligatio conscientiae et sub culpa, est quae ex imposita 
poena resultat ad eam subeundam (92). 

Ad dirigendos subditos etiam per praecepta et exigendam obe- 
dientiam habent auctoritatem Superiores religiosi omnes, quae dici- 
tur potestas dominativa ex traditione orta et firmata per votum, quo 
Deo promiserunt homini obedire; insuper Superiores religionis cleri- 


ita ut (religiosus) peccet contra votum obedientiae quotiescumque agit contra 
aliquod punctum Constitutionum. 

134. Ex virtute obedientiae (religiosus) tenetur obligatione implendi dispo- 
sitiones Constitutionum et Superiorum. 

135. Vi voti tenetur (religiosus) obedire tunc tantum cum legitimus Su- 
perior praecipit expresse in virtute sanctae obedientiae, vel sub formali praecepto, 
aut verbis aequivalentibus, iuxta proprias Constitutiones. 

136. Raro caute et prudenter Superiorissae praecipiant in virtute sanctae 
obedientiae, et nonnisi ex gravi causa. Expedit praeterea, ut formale praeceptum 
imponant /n scriptis, vel saltem coram duobus testibus. 

137. Superiorissae locales, praesertim parvarum domorum, ab imponendis 
formalibus praeceptis se abstineant ». 

(91) S. Thom. 2, 2, q. 104, a. 2, iunct. Suarez tr. X, 1. 1V, cap. 14. n. 11-16. 

(92) Suarez, De legit. 1. I. cap. 14, n. 7; I. Ill, cap. 18, 1. V, cap. 3; De re- 
lig. tr. VH, 1. 12, cap. 4. 

calis exemptae habent iurisdictionem ecclesiasticam, ex qua etiam 
imponere possunt praecepta. Praesumendum autem est, eos Supe- 
riores, qui duplici potestate gaudent, ordinarie non uti potestate 
iurisdictionis in praecipiendo sed potius dominativa; iurisdictione 
autem non solere uti nisi in necessariis (dum iudicem agunt, dum 
censuras infligunt, dum in legibus Ecclesiae dispensant) (93). 

Subditus autem si praecepto (vel beneplacito) Superioris obedit 
ob ius Superioris, actum ponit specialis virtutis obedientiae; si ex 
alio motivo honesto ponit actum illius virtutis propter quam agit, 
qui simul est actus obedientiae generalis. Vicissim qui non exequi- 
tur praeceptum Superioris peccat contra debitam obedientiam; si hoc 
facit ex contemptu auctoritatis habetur speciale peccatum inobedien- 
tiae; si ex alio motivo habetur generale inobedientiae peccatum, 
quod erit speciale peccatum contra virtutem ad quam pertinet res 
praecepta (94). 

Generatim loquendo dum Superior praecipit rem iam aliqua lege 
praeceptam, non intendit novam obligationem adiungere, sed tan- 
tum urgere obligationem existentem; unde transgressio generatim 
non habet duplicem malitiam (95). Cum praecipit actum de se hone- 
stum ad aliquam speciem virtutis pertinentem, sed non obligatorium, 
solum intendit obligatorium reddere in sua Specie virtutis, non 
autem intendit ut insuper praestetur actus specialis obedientiae, et 
iterum una dumtaxat habetur malitia (06). Si demum praecipit 
actum de se indifferentem, generatim urgetur actus Specialis virtutis 
obedientiae (97). 


363. Votum obedientiae novam obligationem addit obligationi 
obedientiae quam subditus habet ex traditione, obligationem virtutis 
religionis: unde peccatum inobedientiae in religioso duplicem con- 
tinet malitiam: est contra ius Superioris ex traditione ortum (contra 
iustitiam ad quam reducitur obedientia); est contra virtutem reli- 


(93) Suarez, De relig. tr. VII, 1. X, cap. 6, n. 6; Ballerini-Palmieri, Opus 
theol. IV, n. 125. Paulo aliter Lugo, De Poenit. disp. 16, n. 174. 

(94) S. Thom. 2, 2, q. 104, a. 2. ad 1. iunct. Suarez, De relig. tr. VII, 1. X; 
cap. 2, n. 5, tr. X, 1. IV, cap. 14, n. 2 3. 

(95) Cfr. S. Thom. 1, 2, q. 72, art. 6. ad 2. 

(96) Cfr. Suarez, De leg. 1. III, c. 29, n. 5, 12, De Relig. tr. VI, 1. X, cap. 6 
n. 6; Lugo, De Poenit. disp. 16, n. 170. 

(97) S. Thom. 2, 2, q. 104, art. 2. ad 1. 

gionis propter votum; quae duae malitiae per modum unius a plu- 
ribus considerantur. 

Votum obedientiae, non fit homini, sed Deo: est promissio Deo 
facta obediendi homini; nec proinde ex se solo dat homini ius, sed 
Superior praecipiendo ponit conditionem, qua posita, subditus ob 
obligationem erga Deum assumptam obedire tenetur ex voto. Sed 
praecisione facta a voto, Superior ex vi traditionis a subdito reli- 
gioni factae, ius in eum acquisivit ipsum directe per praecepta obli- 
gandi. Quodsi in ipsa formula professionis explicita obedientiae 
promissio Superiori fiat (98), non videtur inde novus titulus obliga- 
tionis induci, sed fit explicite quod implicite continetur in traditione, - 
per quam proprie traditur voluntas, quae Superiori subiicitur ut ab 
eo pendeat (99). 


I. Materia voti remota est omnis actus qui a Superiori in vim 
voti praecipi potest. Materia proxima est ipsum praeceptum Supe- 
rioris in vim voti datum, quo actus fit vi voti obligatorius. 

Estne omne verum Superioris praeceptum materia voti, ita ut 
sit ipsi obtemperandum ex voti obligatione, modo illud praeceptum 
contineatur intra Superioris competentiam? Normae in citatis art. 
135, 136 videntur negare, cum quibus articulis aliunde videtur pu- 
gnare art. 132 (cfr. notam praeced. 90) (100). Per se duplici modo 
obedientia religiosa intelligi posset: a) uno modo, quod cuilibet 
legitimo praecepto Superioris subditus religiosus teneretur obedire 
etiam ex vi voti obedientiae. Nam religiosus voto obedientiae se 
simpliciter et sine limitationibus obligavit ad obediendum Superiori 
legitime praecipienti. Quoties ergo Superior (utendo sua potestate 
dominativa) legitime praecipit, ex promissione Deo facta seu ex 
voto obedire tenetur; b) alter modus esset, si diceretur tunc tan- 
tum inobedientiam esse contra votum, quando violatur praeceptum 


(98) V. gr. in formula professionis in Societate lesu: « Ego professionem 
facio, et promitto omnipotenti Deo, ef tibi, Rev. Patri... ». 

(99) Suarez tr. VII, 1. 10, cap. 6. n. 3, cap. 2, n. 7; Aliter Schmalzgrueber 
HL S58; in, 56. 

(100) Attento artic. 132, qui conformis est communi sententiae Doctorum, 
art. 135 videtur intelligendus de obligatione sub gravi, ita ut sensus esset 
«tunc tantum religiosus teneri sub gravi vi voti obedire, quando... », qua ra- 
tione prudenti modo videretur velle, ut praecepta gravia ex voto obligantia in 
Institutis votorum simplicium non imponerentur, nisi sub illa formula, raro 
etiam usurpanda, ut sic tranquillitati conscientiae subditorum consuleretur. 

Superioris volentis obligare vi voti, quod aliquo modo subdito de- 
beat significari; significatur autem quando Superior praecipit in 
virtute sanctae obedientiae vel simili formula. Porro hoc firmari 
posset dicendo Superiorem generatim non uti nisi sua potestate 
dominativa sufficiente ad regendos subditos; potestate vero indi- 
recta ex voto non uti, nisi cum expresse dicit; atque ita et non 
aliter vovens intelligit se obligare. 


Il. Ex qua duplici explicatione, procul dubio prima est amplec- 
tenda, nam licet vovens possit in voto aliquo particulari emittendo 
sibi limitare, prout placuerit, materiam voti; sed vota religiosa et 
in particulari votum obedientiae religiosae, non pendet quoad exten- 
sionem a voluntate voventis, sed a determinatione Ecclesiae et 
Constitutionum. lam Ecclesia ita intellexit obedientiam religiosam, 
ut sese extenderet vi voti ad omnia quae Superior legitime prae- 
cipere potest, ut apparet ex communi antiquorum et recentiorum doc- 
torum sententia in omni peccato inobedientiae agnoscentium etiam ma- 
litiam peccati contra religionem, gravis vel levis prout fuerit ipsum 
Superioris praeceptum (non merum consilium etc.); nec aliam limi- 
tationem admittunt nisi ut praeceptum sit secundum regulam et 
Constitutiones (101). Nisi votum complecteretur omnem religiosae 
obedientiae ambitum, non satis iustificarentur summae laudes, quae 
in iure et a SS. Patribus huic voto tribuuntur prae aliis duobus 
votis religiosis (102); quippe formalia praecepta obedientiae provo- 
cando ad votum raro in religione dantur, et communiter sancitur 
ut nonnisi raro et cum multa consideratione dentur. Non posset 
vere dici per votum obedientiae religiosum renuntiare propriae vo- 


(101) Cfr. S. Lig. 1. IV, n. 38; Ferraris v. votum art. 2. n. 13; Lugo, De 
poenit. disp. 16, n. 172; Schmalzgr, 111, 35, n. 71.; Lessius, de inst. et iure 1. 11, 
cap. 41, n. 74; Suarez tr. VII, I. 10, cap. 4. n. 3, 4; cap. 7. n. 12; cap. 8, n. 1.; 
Gury, Thel. mor. ll. n. 168; Bucceroni, Theol. mor. ll, n. 197; Ferreres, Theol. 
mor. Il. n. 224.; Ballerini-Palmieri, Opus theol. IV, n. 126, 127, 129; Piat 1. q. 307. 
Ex horum et aliorum doctorum doctrina deducitur votum obedientiae saltem 
in Ordinibus religiosis ita communiter intelligi, ut quoties Superior intendat 
obligare in conscientia, inferior teneatur ex voto obedire et omne peccatum 
inobedientiae esse simul et contra virtutem et contra votum; praeceptum vero 
sub formali obedientia impositum intelligi de praecepto sub gravi obligante; 
nam etiam rem gravem, si velit, Superior sub levi praecipere potest. 

(102) S. Gregorius in c. 10, C. VIII, q. 1.; cap. L de V. S. tit. 14, in Ex- 
travag. loann. XXII; cap. 27. de elect. 1, 6. in Sext.; cap. 2. de testam. Ill, 11 
in Sext. 

luntati, velle et nolle non habere, Deo offerre, utique permanenti 
modo, rem praestantissimam i. e. voluntatem propriam, si ex voto 
obedientiae religiosus solum teneretur obedire in solis illis raris 
casibus, in quibus Superior prudenter posset provocare ad votum, 
expressam manifestando intentionem etiam ex voto obligandi (103). 


III. Discrimen inter virtutem et votum obedientiae in hoc ex 
dictis est reponendum, quod obiectum voti sit executio externa 
mandati Superioris, dum virtus usque ad internam submissionem 
pertingit et praeterea se extendit ad executionem eorum quae Su- 
perior non praecipit, sed suadet tantum, vel in ea inclinat aut circa 
ea ostendit suum beneplacitum. Quare qui Praelati mandato actione 
quidem externa integre obsequitur, sed id praestat reluctanter, moe- 
sta et aegra voluntate propter naturae vel consuetudinis inordina- 
tionem, quae voluntatis affectum minuit vel retardat, licet in votum 
non impingat, longe tamen a perfectione virtutis recedit. — Inde 
patet quod in piis Congregationibus virorum vel mulierum in com- 
muni sub eadem regula, sine votorum vinculo degentium, inobe- 
dientes a peccato non eximuntur, si contra Superiores sint rebelles, 
sed unicum externum peccatum committunt. Cfr. Ferreres, Theol. 
mor. H, n. 225. 


364. Ex hactenus dictis de virtute et voto obedientiae, iam facile 
peculiares quaestiones solvi possunt. Itaque ut pateat Superiorem 
velle grave praeceptum ví voti obedientiae imponere, iis uti debet 
verbis et formis, quae ex natura rei et statutis institutorum religio- 
sorum, requiruntur; v. g. si praeceptum detur « in virtute sanctae obe- 
dientiae »; imo quandoque scriptura est necessaria (104); haec enim 
plerumque peculiaribus statutis magis determinantur. Vitanda tamen 
est confusio, nec putandum est graviter laedi non posse obedientiam 
Superiori debitam, nisi quando is appellat ad necessitatem obediendi 
ex voto seu praecipit in vim voti obedientiae: etiam non invocato 
voto obedientiae, laedi graviter potest obedientiae virtus seu subor- 


(103) Provocatio ergo ad votum potius habetur ut signum externum, quo 
subdito intimatur voluntas Superioris imponendi gravem obligationem, modo 
materia sit proportionata et intra competentiam. 

(104) Conc. plenar. Amer. lat. (a. 1899.) n. 331.; Suarez |. c. cap. 8. n. 1. 
cap. 11.; Schmalzgr. 1. c. n. 58. sq.; Ferrari |. c. p. 172.; Battandier 1. c. p. 87. 
Sq.; Piat i. c. q. 309 sq. q. 320. Cfr. praeced. not. 90. 

dinatio et subiectio, si materia praecepti impositi sit gravis et ni- 
hilominus statuta forma non adhibeatur (105). Materia voti obedien- 
tiae profecto possibilis et honesta sit oportet; at in universa latitu- 
dine materiae licitae sive actuum non peccaminosorum et possibilium 
pro diversitate ordinum religiosorum potest existere legitima quaedam 
varietas. Generatim tamen illa norma statui potest (106), quod Su- 
periores religiosi in iis tantum obedientiam stricta obligatione exigere 
valeant, quae sint secunduin regulan vel saltem implicite et indirecte 
in ea contineantur vel ad illam reducantur ut media ad finem, non 
in iis, quae sint supra, contra, infra regulam. Nam subiectio a reli- 
giosis libere suscipitur, ergo ultra promissionem datam, quae fit 
secundum regulam, non extenditur. Quo ex principio generali non 
paucae solutiones quaestionum particularium repeti possunt. Quare 
vi voti non existit obligatio ad universas regulas servandas (107). 
Indiscriminatim atque generaliter asseri non potest Superiores reli- 
giosos esse competentes ad praecipiendos actus mere internos: a 
multis doctoribus tamen admittitur haec potestas Superioris, quae 
multum differt a potestate iurisdictionis datae ad procurandum bo- 
num commune (108). Item religiosi vi voti ex stricta obligatione 
compelli nequeunt ad deserendam regulam in se perfectam, sed legi- 
time mitigatam, quam professi sunt, ut amplectantur regulam refor- 
matam secundum primitivas asperitates. Quid autem vi iurisdictionis 
ecclesiasticae R. Pontifex aliique Superiores ab ipso deputati personis 
religiosis praescribere possint, ex aliis principiis est colligendum (109). 


(105) Cfr. Biederlack-Führich 1. c. n. 120. 

(106) Suarez 1. c. cap. 3. 5. 7. 8. 9. 10.; Schmalzgr. |. c. n. 63. sq.; Piat, 1. 
C. I. q. 309; Biederlack-Führich n. 121. De severiori modo quo in nonnullis re- 
ligionibus intelligitur obedientia v. gr. quod Superior praecipere et subditus 
obedire teneatur in omnibus in quibus ratio peccati non appareat, Cfr. Bie- 
derlack-Führich |. c. n. 121, 4.: Suarez tr. X, 1. 1V, cap. 12; Lessius, De iust. et 
iure l. II, cap. 31, n. 77.5; Sanchez, in Decal. 1. VI, cap. 2. n. 65. 

(107) Suarez l. c. cap. 7. n. 1. sq. 9. sq. Cfr. Piat I. q. 325 sq. de specia- 
libus votis quae in ordine Minoritico a pluribus dicuntur adiungi votis substan- 
tialibus; et speciatim de obligatione orta ex asserto voto servandi Regulam 
ibid. q. 327. — Generatim non omnes regulae obligant sub peccato; at quae- 
libet transgressio voti est peccatum sive grave sine saltem leve pro ratione 
materiae; ergo vi voti non existit obligatio ad universas regulas servandas. 

(108) Schmalzgr. 1. c. n. 68. 69.; Piat l. c. q. 312; Suarez, De leg. 1. 1V, 
cap. 12, n. 14 sq.; Vermeersch De Rel. I, n. 293. 

(109) Suarez |. c. cap. 8. n. 14. sq.; Schmalzgr. 1. c. n. 76. sq.; Piat l. c. 
q. 310. sq.; Bizzarri l. c. p. 903. sq., ubi S. C. Ep. et Reg. 24. Sept. (1. Oct.) 
1852. in faciliore reformatione respondit: « Hortandos esse ». At Sedes Aposto- 

365. Scholion. Discrimen inter votum solemne obedientiae 
et simplex. Cum discrimen inter votum simplex et solemne pauper- 
tatis et castitatis ex praecedentibus satis pateat, minor est concordia 
doctorum in explicanda differentia voti solemnis et simplicis obe- 
dientiae religiosae. 

I. Qua in re doctores quidam voto solemni vindicarunt illam 
singularem praerogativam inhabilitandi personam religiosam ad su- 
scipiendam quamlibet validam obligationem in materia potestati 
Superioris religiosi subiecta, aut saltem putarunt solemniter profes- 
sum ex iustitia sese valide obligare non posse, v. g. si alteri pro- 
mittat Missam (110). Quae sententia in textibus iuris canonici non 
habet fundamentum et axiomati de amisso proprio velle et nolle mo- 
nachi (111) dat exorbitantem sensum. Illis enim verbis plene satisfit 
si religiosus sese firmiter obligare non potest sine legitimo consensu 
Sui Superioris in materia eius potestati subiecta; ex natura autem 
rei tanta restrictio libertatis non sequitur, ergo etiam non est asse- 
renda. Quare etiam iste modus explicandi differentiam utriusque 
voti obedientiae admitti nequit, vi cuius obligatio sine consensu 
Superioris a simplici professo suscepta dicatur illicita, in solemniter 
professo habeatur invalida, ut magis patebit ex subsequentibus (1 12). 
Si Craisson putat inde discrimen esse repetendum, quod Superior 
solemniter professi suo iuri irritandi nequeat renuntiare, secus ac 
in Superiore simplicis professi, huiusmodi sententia ad explicandum 
discrimen inventa nititur falso supposito; nam etiam Superior pro- 
fessi simplicis suo iuri irritandi non potest renuntiare, quamdiu is 
manet sodalis instituti religiosi. Hinc ista opinio aut discrimen non 
explicat aut tandem reducenda est ad sententiam Suaresii. 

II. Qui scriptor voto solemni obedientiae eum tribuit effectum, 
ut Superior religiosus directe possit irritare huiusmodi obligationes 


lica quamvis pro sua praxi per praecepta et poenas cogere non soleat personas 
religiosas, ut derelicta regula legitime mitigata transeant ad severiorem obser- 
vantiam, tamen a reprobatione et legum sanctione non refugit, si agitur de 
mitigationibus inductis vel inducendis, quae potius notam laxitatis et abusuum 
merentur. Cír. v. g. S. C. Ep. et Reg. 27. Apr. 1883. in Act. S. Sed. vol. XVI. 
p. 285. sq.; Biederlack-Führich n. 128, 129. 

(110) Variorum doctorum sententias refert Piaf 1. c. q. 323. 

(111) Cfr. cap. 27, de elect. I, 6, in Sext.; cap. 2. de testam. III, 11 in Ses 
cap. 5 de sepul. Ill, 12 in Sext. 

(112) Suarez 1. c. 1. 10. cap. 2. iunct. 1. 2. cap. 13. n. 4. sq.; n. 11-17. Bouix 
l. c. t. 1. p. 109. sq.; Lehmkuhl 1. c. n. 534. Sq. 

suorum religiosorum; at simul concedit hunc effectum eidem esse 
communem cum voto simplici obedientiae in Societate lesu, eumque 
pro utroque voto derivandum esse ex institutione Ecclesiae, quae 
religiosum reddit inhabilem ad tales obligationes, non absolute et 
simpliciter, sed independenter a voluntate Superioris. 


III. Discrimen intrinsecum inter votum solemne et simplex obe- 
dientiae non adest, utrumque est promissio Deo facta de obedientia 
homini praestanda quae ius praecipiendi homini non dat (113). Si 
cum voto obedientiae coniuncta est traditio et acceptatio in institu- 
tum religiosum inter voventem et religionem inde mutua orta obli- 
gatione, qui religionis Superior est etiam ratione sui (non ex sola 
obligatione per votum cum Deo contracta) subiectionem vere exigere 
potest, quae negari et reiici non potest sive violatione iuris Supe- 
rioris. Sed non cum solis votis solemnibus, sed cum simplicibus 
etiam coniuncta est illa traditio et acceptatio; ergo etiam in hoc 
dari non potest discrimen inter votum solemne et simplex. Sed 
evidenter traditio et acceptatio, quae fit dum quis solemniter profitetur 
est multo perfectior in solemni quam in simplici voto obedientiae, 
est enim traditio absoluta, perpetua et ex utraque parte irrevocabilis. 
Huic ergo voto cum taliter perfecta traditione coniuncto Ecclesia 
adnexuit illam vim voventem reddendi inhabilem ad firmiter sese 
obligandum quacumque personali obligatione, quas solemniter pro- 
fessus contrahat sive erga Deum sive erga homines, in quantum 
eas potest directe irritare, si vult, etiam sine causa; si vero eas 
non irritat, subditus eas exequi tenetur. 

Porro licet can. 579 dicatur professionem solemnem reddere 
actus votis contrarios etiam invalidos, si irritabiles sint, et ideo vi- 
deatur non per potestatem irritandi sed per ipsam irritationem haberi 
discrimen a voto simplici obedientiae, quatenus hic esset sensus 
huius canonis, omnem obligationem personalem professi solemniter 
ex voto ipso facto irritari: at evidenter non est hic sensus memo- 
rati canonis, cum canon loquatur tantum de actibus votis contrariis. 
lam vero promissio alicuius actionis ex iure divino et humano ho- 
nestae et licitae non est contra obedientiae votum nisi sit a Supe- 


(113) Cfr. Vermeersch, De relig. I. n. 288, quod possim me obligare erga 
Deum, eique votum facere seu promittere me facturum quod alter v. gr. con- 
fessarius iusserit, quin tamen ille fiat inde meus Superior, nec illi debeam 
obedientiam, sed Deo faciendi quod alter iubeat, 

riore expresse prohibita vel in promissione facienda intentio pro- 
mittentis sit sese firmiter obligare etiam contra voluntatem Superioris 
forte postea contradicentis. Quare nova haec expressa lex canonis 
579 nihil in iure praecedente immutavit. 


IV. Illa autem incapacitas ad firmiter sese obligandum addita 
est voto solemni ex iure ecclesiastico, sicut similis vis aliis duobus 
votis solemnibus assignata et per can. 579 est confirmata. Nulla 
enim est privata persona quae sibi ipsa adimere possit habilitatem 
ad sese firmiter obligandam in tota extensione materiae possibilis, 
sicut non potest sibi adimere habilitatem ad valide contrahendum 
matrimonium aut ad valide adquirenda bona temporalia; auctoritas 
vero publica Ecclesiae, sicut inhabilitatem ad contractus de bonis 
temporalibus aut ad matrimonium, ita inhabilitatem ad quascumque 
personales obligationes inducere potest (Suarez tr. VII. 1. 2, cap. 13, 
n. 8 sq.), prout de facto fecit modo praedicto. 

Quae vis inhabilitandi ad firmiter sese obligandum indita non 
est voto simplici obedientiae. Superior quidem potest multas obli- 
gationes, quas simplicium votorum professus suscipit, irritare at si 
excipiantur vota, propter canonem 1312, S 1. in quo illa potestas 
limitate conceditur, illa potestas irritandi non est directa, sed indi- 
recta in quantum actum obligatum prohibere potest, nec sese exten- 
dit ad quaslibet obligationes susceptas, sed ad eas tantum sese exten- 
dit quae iuri Superioris aut Instituti religiosi per traditionem accepto 
praeiudicent (114). Ceterum vim illam ex institutione Ecclesiae non 
dari in voto simplici obedientiae, clare deducitur ex canone 579, 
ubi votis simplicibus ea agnoscitur vis ut actus votis contrarios 
reddat illicitos non invalidos, sc. ea vis quae ex natura rei sequitur 
ex voto seu promissione Deo facta. Quod attinet vero ad potesta- 
tem dominativam ortam ex traditione, ius quidem can. 1312. § 1., 
Superiori dat ius irritandi vota emissa a simpliciter professo, ut 
melius ipse dirigi possit ad finem peculiarem proprii instituti; at 
nullibi Ecclesia, quod admittebat de votis solemnibus, dedit Superiori 
religioso ob potestatem dominativam facultatem irritandi directe 
quamlibet personalem obligationem etiam de re honesta et nullo 


(114) Cfr. Suarez Tr. VII, I. 2. cap. 13, iunct. Biederlack-Führich |. c. n. 124. 
Cfr. quoque Ballerini-Palmieri, Opus theol. vol. Il. n. 668, ubi praeciso iure 
positivo, veram demonstrationem potestatis directe irritandi vota, non posse 
fieri autumat. 

modo fini instituti religiosi opposita: ex natura autem rei, praeciso 
omni iure positivo, tam ampla facultas quoad quamlibet personalem 
obligationem non oritur ex natura et conceptu potestatis domina- 
tivae (115). 

V. Ius ergo voto solemni illam vim indidit, quatenus coniun- 
gitur cum traditione absoluta propria voti solemnis. 

Quare Suaresius discrimen in eo situm esse tenet, quod vis 
irritandi voti solemnis propter absolutam traditionem concessa sit 
absoluta, perpetua, irrevocabilis, voto autem simplici adnexo profes- 
sioni non ex utraque parte irrevocabili tantum conditionata et rela- 
tive perpetua nec quoad extensionem adeo ampla. 


VI. Quae Suaresii sententia ceteris est praeferenda. Nam ex 
solo voto obedientiae in Superiore religioso nulla consequitur po- 
testas irritandi; ex voto fraditioni coniuncto tantum obtinetur ius 
quoddam indirecte irritandi sc. solum in his obligationibus quae 
adversantur iuri Superioris disponendi de subdito eiusque actibus ; 
ergo generalis facultas Superiorum religiosorum directe irritandi 
huiusmodi obligationes suorum subditorum religiosorum, quam ex 
praxi doctrinaque communi habent, nonnisi ex ordinatione Ecclesiae 
est repetenda. Salvum manet etiam in Societate lesu discrimem inter 
utrumque votum, cum vis irritandi absoluta et irrevocabilis vere 
differat a vi mere conditionata et relative perpetua (116). Porro vis 
ex iure ecclesiastico indita voto solemni, ab auctore iuris potest in 
casu particulari tribui etiam voto simplici, si velit. 

Aliter Victor de Buck, De solemnit. vot. p. 41. sq. et Nilles 
in Act. theol. Oenip. t. XIII. p. 293. sq., ubi argumentis non effi- 
cacibus Suaresii explicationem solemnis voti obedientiae impugnant, 
quibus iam antecedenter solutionem dedit Suarez l. c. 


366. Poenae ecclesiasticae violationibus particularibus etiam 
solemnis voti obedientiae religiosae ex iure communi non sunt sta- 
tutae, exceptis delictis apostasiae et fugae (can. 2385, 2386), quae 
aliqua ratione etiam sunt contra vota religiosa praesertim obedien- 


(115) Cfr. Biederlack-Führich 1. c. n. 63 ubi asserit, quod ex can. 1312 valet 
pro professione simplici, id quod auctores antea de sola solemni professione af- 
firmabant, etiam relate ad vota, de quibus solis agit ille canon. 

(116) Suarez |. c. 1. 2. cap. 13. n. 8. sq.; Bouix l. c. p. 112. sq.; Scherer 1. 
c. t. Il. p. 805. 819. sq. Lugo, De inst. d. lll. n. 221. 

tiae. Quare attendenda sunt singulorum ordinum statuta, quibus 
transgressores voti obedientiae pro gravitate delicti puniuntur vel 
reservatione absolutionis coercentur (117). 

Dispensatio quoque ita super voto simplici vel solemni obe- 
dientiae religiosae ab Ecclesia concedi potest, uf simul cum voto 
etiam status religiosus tollatur. At ex communiter contingentibus 
Sedes Apostolica saltem in voto solemni obedientiae non ita plene 
dispensare solebat, sed potius manente voto solemni v. g. in pro- 
fessis saecularizatis aliquid indulgebat quoad immutationem Supe- 
rioris, cui regularis in vim voti obedire teneatur (118); quae iuris 
praecedentis regula conservata est in Codice relate ad indultum 
exclaustrationis (can. 639), sed abolita est quoad saecularizationem 
per can. 640. 


367. Alia vota religiosa. Praeter tria vota substantialia omni- 
bus religionibus et congregationibus religiosis communia in diversis 
institutis alia quoque vota emittuntur partim solemnia partim mere 
simplicia (119). Quae vota cum ad substantiam sive essentiam status 
religiosi non requirantur, per oppositionem ad vota subsfantialia 
recte appellari possunt accidentalia. At illorum votorum accidenta- 
lium nuncupatio est potius ius speciale paucorum institutorum reli- 
giosorum, atque adeo disciplina vigens et communis aliis votis, quae 
tribus votis substantialibus et communibus denuo addantur, non 
favet (120). 


(117) Cap. 8. X. de stat. 1l. 35.; Besson Comp. Inst. S. 1. p. 136. sq. 314. 
Contra praecepta Superiorum etiam personis religiosis patet recursus ad 
ipsam Sedem Apostolicam; at S. C. Ep. et Reg. approbante R. Pontifice 6. lul. 
1754. decrevit, ut in huiusmodi recursibus semper rescribatur: « Pareant, et 
deinde recurrant ». ldem valet de poenis vel poenitentiis rehgiosis impositis, 
contra quas permittitur recursus ad mediatos Superiores absque effectu su- 
spensivo, at non formalis appellatio, nisi in casibus a iure exceptis. Cfr. cap. 3. 
26. X. de appell. ll. 28.; Bizzarri |. c. p. 422.; Ferrari 1. c. p. 176. 273.; Piat 
l. c. t. Il. p. 471. sq. 

(118) S. C. Ep. et Reg. 7. lan. 1837.; S. C. super stat. reg. 12 lunii 1858. n. 2. 
apud Bizzarri l.c. p. 906. sq.; S. C. Ep. et Reg. 10 lanuar. 1896, 22 Sept. 1896.; 
Suarez |. c. cap. 12.; Piat 1. c. t. 1. p. 142. sq.; Battandier |. c. p. 99. sq. 254. sq. 

(119) Piat l. c. q. 325. sq.; Nilles in Act. theol. Oenip. t. XI. p. 188. sq. t. 
XIII. p. 270. sq., Suarez Tr. VII, l, 2. cap. 13. n. 22., ubi secundum doctrinam 
S. Thomae recte tradit Ecclesiam pro sua constanti praxi non solemnizare vota 
temporanea et de actibus particularibus, sed tantum perpetua et quodammodo 
universalia v. g. vota, quibus status religiosus perpetuo assumitur. 

(120) S. C. Ep. et Reg. 13. Aug. 1887. ad 3. « [m praesens S. Sedes non 
solet approbare, ut in huiusmodi institutis (votor. simpl.) emittantur alia vota, 

Hinc vota illa, ut distinguantur a votis communibus sive iure 
communi receptis, apte quoque vota specialia vel peculiaria ordinum 
religiosorum dicuntur (121). 

Quaenam sint huiusmodi vota accidentalia sive specialia, so- 
lemnia vel simplicia et quibus oneribus, vinculis, effectibus reli- 
giosos subditos et Superiores afficiant, a professoribus singulorum 
institutorum religiosorum est examinandum (122). 


CAPUT XVHI 
DE ALIIS OBLIGATIONIBUS PECULIARIBUS RELIGIOSORUM. 


I. - De obligatione servandi regulam 


368. Primo loco recensenda est obligatio servandi regulas (1), 
de qua can. 593 ita habet: « Omnes et singuli religiosi, Superiores 
aeque ac subditi, debent, non solum quae nuncuparunt vota fideliter 
integreque servare, sed etiam secundum regulas et Constitutiones 
propriae religionis vitam componere, atque ita ad perfectionem sui 
status contendere ». Quo canone sicut religioso in memoriam revo- 
catur debitum observandi vota, quin nova quaedam obligatio impo- 
natur, ita etiam admonetur de debito observandi regulas et Constitu- 
tiones, nulla tamen addita obligatione nova illi quam ex sese ha- 
bent in diversis institutis religiosis. . 


nisi tria consueta videlicet paupertatis, castitatis et obedientiae ; nam cetera in voto 
obedientiae comprehenduntur » ; Battandier |. c. p. 88. sq.; ubi refert multas re- 
sponsiones eiusdem S. C. huic principio conformes.; atque eadem regula posita 
est in « Normis » n. 102, « Non admittitur in novis Institutis quartum votum ». 

(121) Conc. Trid. Sess. XXV. cap. 1. de regul.; Piat l. c. q. 323. 

(122) Suarez 1. c. n. 22, Nilles et Piat locis citatis. 

(1) Cfr. Suarez, De relig. tr. VII, I. I, cap. 1-4; Passerini De statibus 
q. 186, a. 9.; Piat 1, q. 258, 894; Sanchez, In Decal. 1. VI, c. 4.; Biederlack- 
Führich |. c. n. 127, qui scite notat in hac materia verbum regula habere sen- 
sum complexivum, quo significantur regulae, constitutiones, decreta Capitulo- 
rum seu Congregationum eaque omnia, quae (ultra vota, obedientiae praecepta, 
et leges ecclesiasticas religiosis datas) tamquam normae vitae religiosae prae- 
stituta sunt religiosis. — De necessitate, convenientia et excellentiis regularum 
pro bono statu instituti religiosi et singulorum membrorum Ctr. Choupin, Na- 
ture et oblig. de l'état relig. p. 350 sq. 

I. lam vero regulae, in tota amplitudine huius vocis, licet non 
raro possint habere vim meri consilii vel instructionis vel moniti 
vel statuti conventionalis mutua promissione et pacto confirmati 
(v. gr. in institutis laicalibus, quae iurisdictione ecclesiastica ca- 
rent), (2) tamen frequenter vim verarum legum ecclesiasticarum obti- 
nuerunt. Etenim Rom. Pontifex sua confirmatione potuit efficere, ut 
regulae non manerent in inferiore conditione statutorum conventio- 
nalium vel praeceptorum potestatis dominativae, sed eveherentur ad 
dignitatem et valorem legum ecclesiasticarum, aut ipsa religio pro 
sua potestate jurisdictionis a Rom. Pontifice accepta condidit regulas, 
quae haberent rationem legum ecclesiasticarum (3). 


Il. Quodsi quaeratur, quamnam obligationem imponant regulae, 
etiamsi sint verae leges ecclesiasticae, profecto ex natura rei aut 
graviter aut leviter in conscientia sub culpa possunt obligare aut in 
conscientia nullam inducere obligationem, nisi ad poenam subeun- 
dam sive habere vim legum mere poenalium (4). Semper tamen 
Regula, etiam ea quae obligationem conscientiae ad peccatum non 
inducit, differt a consilio, ob cuius neglectum imponi poena non 
potest; quam tenetur subire, si imponatur, is qui regulae transgressor 
extitit. Praeterea actionem a regula praescriptam Praelatus religiosus 
praecipere sub peccato potest, licet eo modo imperare non possit 
quae meri consilii sunt.. Vermeersch, De Rel. I. n. 231. 


(2) Hunc characterem facile possunt habere, quae fuerunt statuta in Capi- 
tulo generali instituti laicalis; quamvis Capitulo non est neganda potestas 
dominativa ad imponenda praecepta. « Normae » a. 203 et a. 250 haec sanciunt: 
« Ordinationes Capituli generalis in vigore manent usque ad proximum capi- 
tulum », quamvis de earum natura nihil dicatur. Si considerentur regulae in suo 
complexu, praesertim nunc cum approbatio S. Sedis requiratur in Institutis 
iuris Pontificii, sunt codex praecipuarum praescriptionum quibus omnes reli- 
giosi eiusdem ordinis seu instituti diriguntur ad generalem finem status reli- 
giosi et ad peculiarem finem cuiusvis instituti et simul sunt vinculum externum 
et sensibile quo uniuntur sub communi disciplina; ad quarum observantiam 
se implicite obligat, qui in Institutum ingreditur; ergo regularum observantia 
est debita; at quisque non subit onus illius observantiae, nisi secundum mo- 
dum obligandi in singulis institutis praestitutum. 

(3) Suarez l. c. cap. 2. n. 1.; Wernz lus Decr. t. I. n. 94. Ill.; Act. S. Sed. 
vol. XVI. p. 285. sq. 

(4) S. Thom. l. c. q. 186. art. 9.; Suarez l. c. n. 2. sq. Nulla autem vera 
difficultas habetur in hoc quod subire debeat poenam qui nullius culpae reus 
est: hoc est enim proprium legis mere poenalis, quod obligationem imponat 
aut praestandi rem praescriptam aut poenam seu molestiam impositam su- 
beundi. D’ Annibale, Sum. 1, 207; Suarez, De leg. 1. V. cap. 3. 

HI. Quaenam ex tribus obligationibus ad observantiam regula- 
rum in aliquo ordine religioso vigeat, ex speciali disciplina unius- 
cuiusque instituti est deducendum (5). Illud autem omnibus ordi- 
nibus religiosis commune est, quod non omnes et singulae regulae 
vi voli obedientiae sint servandae, sed tantum illae, quibus obligatio 
voti verbis satis expressis imponitur v. g. « in virtute obedientiae 
praecipitur omnibus » (6). Praeterea saltem in plerisque institutis 
religiosis regulae per se in conscientia non obligant sub culpa gravi, 
imo nec sub levi, « sed solum ad poenam faxatam  sustinendam » 
nisi in casibus exceptis v. g. propter excommunicationem adie- 
ctam aliisque ex signis de obligatione sub culpa gravi vel levi 
constet (7). l 

In genere solent in Constitutionibus simul inveniri: a) horta- 
tiones ad exercitium virtutum in determinato quodam gradu perfe- 
ctionis v. gr. humilitatis, caritatis, obedientiae, mortificationis. Est 
meta proposita religioso in studio perfectionis, ad quam assequendam 
debet religiosus habitualem habere dispositionem; b) habentur articuli 
determinantes obligationem votorum, quorum violatio peccatum ali- 
quod grave vel leve importat (Cfr. tamen praec. not. 5); c) alii plures 
referunt leges ecclesiasticas de religiosis aut etiam pro religiosis 
latas: plurimi nunc solent esse, cum S. C. earum insertionem exigat 
in novis Constitutionibus approbandis. Harum Constitutionum obli- 
gatio, est eadem quam S. Sedes suae legi indidit; d) alii tandem 
sese referunt ad vitam peculiarem Instituti: et de his procedit prae- 


(5) Cap. 3. de V. S. V. 12. in Sext.; cap. 1. eod. V. 11. in Clem. (de regul. 
Fratr. Minor.); S. Thom. l. c. ad 1. (de reg. Praedic.); Suarez l. c. n. 14. (de 
Soc. les); Ferrari l. c. p. 176. sq. (de reg. Barnabit.); Piat l. c. q. 258 (de aliis 
reg.) — Quoad Instituta votorum simplicium in «Normis » art. 320 dicitur: 
« Exprimatur in Constitutionibus, eas per se non obligare sub reatu culpae; 
minime autem a culpa excusari posse sororem, quae Constitutiones transgre- 
deretur ex contemptu, vel in materia quae contraria esset sive votis, sive prae- 
ceptis Dei vel Ecclesiae ». Habetur hic criterium Ecclesiae; exceptiones vero 
sunt eae quae a moralistis adduci solent. Cfr. uberiorem explanationem apud 
Choupin |. c. p. 362. sq. Quodsi regula aliquid praecipit in materia votorum, 
attente inspiciendum est, an regulae praeceptum sese referat ad id quod pro 
determinato instituto ad integritatem voti sit observandum, licet de se ex na- 
tura voti in abstracto considerati non esset ex obligatione praestandum, cum 
in diversis religionibus strictior vel mitior possit dari obligatio voti, praeser- 
tim paupertatis. Cfr. quae disputat Piat, l. q. 201, 292 de praesidiis pro voto 
castitatis ex Reg. S. Francisci. 

(6) S. Thom. l. c. ad 1.; Suarez 1. c. n. 7. 

(7) Suarez l. c. n. 8. sq. cap. 3. 

sertim praesens quaestio: nam de articulis sub tribus praecedentibus 
numeris comprehensis quaestio esse non potest. 


IV. Obligatio regularum quamvis pleno rigore non afficiat novi- 
tios (8), tamen indubitanter tenet professos etiam votorum simpli- 
cium (9) ipsosque Superiores (10). 

V. Regulares autem dispersi non sunt dicendi immunes a regu- 
larum praescriptionibus, quae cum ipsorum statu compatibiles sunt, 
nisi legitimam in iis obtinuerint dispensationem (11). Episcopi quo- 
que regulares tenentur regulas et observantias dignitati et officio 
episcopali non repugnantes eadem obligatione gravi vel levi obser- 
vare, qua tenebantur, antequam assequerentur dignitatem episcopa- 
lem, ita tamen ut in peculiaribus casibus prudenter iudicium ferre 
possint, utrum cum dignitate et officio episcopali illae conveniant 
necne (12). Regulares saecularizati si plene saecularizati sunt, 
cum a religione sint penitus separati et a votis liberi, novo iure 
Codicis etiam regulis non adstringuntur (can. 640) (13). Exclaustra- 
tionis indulto fruentes, licet a votis religiosis non liberentur, nisi 
specialem dispensationem obtinuerint v. g. quoad votum abstinen- 
tiae, tenentur suae professionis obligationibus, quae cum suo statu 
componi possunt (can. 639). Mitior et communior doctrina et praxis 
ipsos liberabat a stricta regularum observantia; sed rationes a pa- 
tronis huius benignioris opinionis allatae non videntur peremptorio 
modo probare extensionem huius favoris ultra regulas cum novo 
statu incompatibiles (14). 

VI. Quae obligatio servandi regulam cessat, si a Superiore com- 
petente obtineatur legitima dispensatio, aut propter impotentiam 


(8) Sehmalzgr. 1. MI. t. 31. n. 86. 87. 

(9) S. C. super stat. reg. 6. Aug. 1858. 

(10) Suarez l. c. tract. Vlll. 1. 2. cap. 8. n. 18. sq. 

(11) S. Poenitent. 28 lun. 1866. n. 6. Piaf 1. c. q. 231 sq. 

(12) Can. 627 iunct. Bened. XIII. Const. « Custodes » 7 Mart. 1725. iunct. 
declar. S. C. Ep. et Reg. 6 Maii 1864. a Pio IX confirmatae. Quare veterum 
auctorum sententiae etiam ipsius S. Alphonsi, qui mitiorem tenuerunt doctri- 
nam, hac in re sunt antiquatae et in praxim deduci non amplius possunt. Ctr. 
Piat |. c. q. 212; Bizzarri |. c. p. 767. sq. 

(13) Ctr. Bizzarri |. c. p. 774. not. 1. de iure Codicem praecedente. 

(14) Suarez |. c. 1. 3. cap. 6. n. 11.; Schmalzgr. |. c. n. 249.; Piat q. 188. sq. 
Ubi agit de variis modis saecularizationis ex iure Codicis praecedente. De 
dimissis, res pendet a facto quod sint liberati a votis vel illis maneant adhuc 
stricti, plerasque tamen regulas practice observare non possunt. 


318 CAPUT XVIII 


physicam vel moralem excusatio habeat locum, aut consuetudo legi- 
time praescripta concedat immunitatem, nisi aliunde natura rei ob- 
stet vel statuta ordinis singulari rigore impediant consuetudines 
contra regulas (15). 


369. II. De obligationibus ex legibus Ecclesiae. Si de obiectis 
sive materiis sit disserendum, de quibus ex legibus ecclesiasticis 
obligationes positivae atque negativae imponuntur regularibus, primo 
loco recensendae sunt obligationes regularibus non raro cum clericis 
communes (16). Quibus accedunt aliae, quae solis viris regulari- 
bus vel unice monachis vel monialibus per speciales leges statutae 
sunt (17). 


370. I. Obligationes clericorum propriae. Cum religiosi quoad 
plura privilegia communia aequiparati sint clericis (cfr. can. 614), 
nihil mirum quod etiam subdantur communibus clericorum obliga- 
tionibus sc. iis quae in Codice continentur in canonibus 124-142: 
quibus obligationibus tenentur, nisi ex contextu sermonis vel ex 
natura rei aliud constet (can. 592). Quae obligationes communes 
clericorum habent illud generale fundamentum, quod ex Conc. Trid. 


(15) Ctr. Biederlack-Führich 1. c. 39, ubi generalia principia de dispensa- 
tione in legibus scite applicat dispensationibus quae a variis Superioribus 
religiosis. dari possunt in legibus. Cfr. quoque « Normas » aa. 266, 316 de 
restricta facultate Moderatricis generalis et superiorissae localis dispensandi 
in Constitutionibus. 

Consuetudines contra regulas, si agatur de regulis quae praescribunt ea, 
sine quibus et vota et aliae obligationes commode servari possunt, de se ex 
generalibus iuris principiis de consuetudine latis (cfr. can. 25 sq.) introduci 
ita possunt, ut aliqua regula abrogari aut saltem mitigari possit. Cfr. Suarez 
tr. VI], 1. 10, cap. 8, n. 18; Biederlack-Führich 1. c. n. 128, 3. Nihil tamen obstat, 
quominus in determinata religione per peculiaria statuta impediatur ne induci 
possint consuetudines contra regulas. Sic v. gr. in Societate lesu non admit- 
titur consuetudo contra ius (Coll. Decret. d. 15). Ceterum non videtur posse 
dubitari, quin Superior religiosus possit singulis religiosis, casu occurrente 
praecipere quae sunt contra consuetudinem in communitate inductam contra 
regulam. 

(16) Cfr. 1. 111. tit. 1. de vit. et honest. cier., tit. 50. ne clerici vel monachi 
saecular. negot. sese immisc.; l. V. tit. 24. de cler. venat.; Conc. Trid. Sess. 
XXIL cap. 1. de ref., Sess. XXIV. cap. 12. de ref.; comment. iur. Decret. in h. 
t.; Wernz l. c. t. I n. 174. squ Suarez c SIE came m e R2 MI ef UR 
p. 188. sq. 

(17) Ctr. c. 2. 3. 4. Conc. Chalced. (a. 451.) = c. 8. C. I. q. 1.; cap. 26 
D. 86; c. 12, C. XVI, q. 1.; 1. lll, tit. 35; Conc. Trid. sess. XXV, de regul. 

(sess. XXII, cap. 1. de ref.) ponit Codex can. 124, quod ipsis in- 
cumbat sanctiorem vitam interiorem et exteriorem ducere prae laicis, 
quibus virtute et recte factis debeant in exemplum praelucere. Quae 
profecto strictius urgent religiosos in publico statu perfectionis in 
Ecclesia constitutos. 


371. II. Vita communis licet possit significare obligationem 
vivendi in communitate (in vita sociali seu familiari), sine qua 
nunc Ecclesia non admittit vitam religiosam tamquam statum publi- 
cum in Ecclesia (cfr. can. 487), et in hoc sensu imponit religiosis 
obligationem non vivendi separatim a communitate extra conventum 
vel domum religiosam; tamen generatim intelligitur specialis modus 
exercendae paupertatis religiosis impositus, ex quo quidquid a reli- 
giosis vel ab ipsa religione acquiritur in communi sit conferendum, 
et inde necessaria ad victum, vestitum, supellectilem cuiusvis ge- 
neris per Superiores sit subditis subministrandum, servata inter 
religiosos uniformitate, et resecatis his quae statui paupertatis quam 
profitentur non conveniant. 

Ad primum sensum refertur prohibitio commorationis extra 
claustra, de qua agit can. 606, quamvis ille canon coniungatur cum 
reliquo iure circa clausurani; et hoc sensu vita religiosa ad normam 
iuris ducta dicitur vita claustralis. Qui modus vitae communis est 
moraliter necessarius, ut servetur vita communis in altero sensu 
canonico, qui est proprius huius. loci. Hunc autem alterum esse 
sensum, in quo vifa communis specifice sumpta intellecta semper 
est (non excluso sed eo potius subintellecto sensu generico de vita 
claustrali) apparet clare ex fontibus ubi haec significatio constanter 
retinetur. Cfr. Conc. Trident. sess. XXV, de regul. cap. 1. et Con- 
stitutiones Pontificias ubi illa vita communis urgetur, velut Clementis 
VIII, de regularium reformatione, Urbani VIII et Innocentii XII (18). 
In schema Conc. Vatic. « Constitutio de vita communi » (Coll. Lac. 
vol. VII, col. 676) n. 7? ita describitur: « cum vita perfecte com- 
munis in eo consistat, ut bona quaecumque, reditus, emolumenta 
aliaque omnia, quae quovis titulo religiosis obveniant, in usum reli- 
giosae familiae plene conferantur et ipsum victum, vestitum aliaque 


(18) Cfr. Vermeersch, De Relig. ll. p. 29 sq.; art. 127, 128 « Normarum ». 
Cfr. quoque cap. 27, De electione; cap. 3. De appell.; cap. 9, 29, De regular., 
cap. 3, 8 De statu monach. Choupin Nat. et Oblig. de l'état relig. p. 390 sq. 

necessaria a conventu in commune accipiant, Superiores nihil quod 
sit necessarium religiosis denegent, et religiosi nihil quod sit super- 
fluum exigant; ideoque Superioribus caritas et sollicitudo, subditis 
vero religiosa modestia enixe commendatur ». Vita ergo commu- 
nis maxime excludit peculium, de quo sub voto paupertatis ac- 
tum est. 

At normam iuris praecedentis can. 594. urget observantiam 
vitae communis « etiam in his quae ad victum, ad vestitum et ad 
supellectilem pertinent > (§ 1). Deinde obligat ut omnia quae a reli- 
giosis, etiam a Superioribus acquirantur, conferantur in communi et 
admisceantur bonis domus, provinciae vel religionis; pecunia vero 
et tituli unde percipiuntur reditus deposita habeantur in capsa com- 
muni, exclusis specialibus pecuniae depositis apud singulos reli- 
giosos, ex quibus periculum oritur violandae paupertatis et intro- 
ductionis peculii ac ruinae vitae communis (S8 2). Tandem universa 
supellex religiosorum debet esse conformis illi paupertati et sequelae 
Christi pauperis, quam religiosi ex ipso statu profitentur (S 3). 

Inde etiam patet vitae communi opponi exceptiones, singulari- 
tates, dispensationes praesertim permanentes, quae religiosum po- 
nunt in conditione et praxi vitae distinctae a vita ceterorum mem- 
brorum communitatis et fovent vitam independentem et secundum 
naturae inclinationes actam, quando illae dispensationes et singulari- 
tates non sunt in vera necessitate fundatae v. gr. morbi seu cor- 
poris infirmitatis, sed in vanis et per imaginationem confictis neces- 
sitatibus, sub quorum involucris haud raro tegitur et quibusdam 
quasi velis obtenditur proprii commodi amor aut ambitiosum vani 
et mundani honoris studium. 

Violatio legis vitae communis sanctione poenali plectitur 
can. 2389. 


372. Exercitia pietatis religiosis ex iure communi ea praescri- 
buntur, quae plerumque iam sunt praescripta in regulis et commen- 
dantur speciali curae Superiorum, quorum est invigilare ne ab ali- 
quo religioso praetermittantur. Sunt autem ex can. 595 sequentia: 

1°) Quotannis debent spiritualibus exercitiis vacare. Nec tem- 
pus nec modus, nec utrum communiter an privatim fiant, statuitur; 
Superioris ergo est illa determinare, nisi iam in Constitutionibus vel 
praxi recepta illa determinatio sit facta. 

2^) Legitime non impediti quotidie Sacro intersint, orationi men- 

tali vacent, et in alia pietatis officia, quae a regulis et Constitutio- 
nibus praescripta sunt, sedulo incumbant (19). 

3°) Ad poenitentiae sacramentum semel saltem in hebdomada 
accedant (20). 

4°) Commendata speciatim religiosis est frequens atque etiam 
quotidiana sanctissimi Corporis Christi receptio; a quo etiam quoti- 
diano accessu religiosi rite dispositi non possunt arceri sed ipsis 
libere patere debet; imo Superiores illum frequentem et quotidianum 
usum sanctae Communionis debent inter subditos promovere (21). 

5?) Superior potest subditum, ne ad sacram Communionem ac- 
cedat prohibere, si post ultimam sacramentalem confessionem reli- 
giosus communitati gravi scandalo fuerit aut gravem et externam 
culpam patraverit, donec ad poenitentiae sacramentum denuo ac- 
cesserit. 

69) Regulae, Constitutiones, calendaria, cuiusvis ordinis vel 
Congregationis religiosae, in quibus communiones sunt affixae aut 
iussae, religiosis ex iure communi non praebent nisi normam direc- 
tivam. Salva proinde manent illis non obstantibus quae numeris 
praecedentibus sunt relata. 


373. Gestatio habitus (22), qui a regula vel a Sede Aposto- 
lica in religionibus quibusdam inde ab antiquissimis temporibus ut 


(19) Obligationi ex Constitutionibus ortae non videtur ex canone novam 
superaddi obligationem; sed Superiori iniungitur vigilantia peculiaris ut re- 
gula seu constitutio observetur. 

(20) Etiam hic urgetur Superiorum obligatio; in singulis religiosis resultat 
ex praecepto Constitutionum aut Superioris. Inde autem manifeste resultat in 
Superiore ius sciendi num subditi, quod Constitutio ad normam huius canonis 
exigit praestetur, cui iuri in subdito resultat obligatio Superiori interroganti 
manifestandi ubi et quando confiteatur, quemve habeat confessarium ordi- 
narium. 

(21) De frequenti communione consulendum est Decr. « Sacra Tridentina 
Synodus » S. C. C. 20 Dec. 1905 a Pio X approbatum (A. S. S. 38, p. 400 sq.), 
quo dirempta fuit antiqua controversia circa dispositiones requisitas ad fre- 
quentem et quotidianam « Eucharistiae sumptionem ». — De pietatis exercitiis 
agunt « Normae » a a. 154-163; ubi etiam sermo est de mortificatione et poe- 
nitentiis ac de Capitulo culparum (a a. 164-169.) quod habetur in pluribus re- 
ligionibus ad accusandas externas transgressiones Constitutionum, ordinis 
diurni et alia externa menda et ad recipiendam pro iis poenitentiam. 

(22) Suarez |. c. cap. 5.; Piat |. c. q. 334. sq.; Ferrari |. c. p. 188. sq.; 
Heimbucher |. c. t. 1. p. 37. 40. 101. sq. 132. 284. 547. (de historia habituum 
religiosorum). 

proprius praescribitur, certe ibidem professis est obligatoria nec 
temere dimitti potest; quam obligationem urget can. 596 tum intra 
tum extra domum religiosam (23). 

Quo ambitu partialis et temporanea dimissio habitus huiusmodi 
regularibus sit permissa v. g. de nocte, ex regulis singulorum ordi- 
num religiosorum desumendum est; at soli R. Pontifici, non Supe- 
rioribus regularibus propria est potestas vere et directe dispensandi ab 
obligatione gestandi habitum religiosum iure communi statuta (24). 
lus Codicis admittit excusationem ex gravi causa, quae sit talis 
iudicio Superioris maioris; at in urgente necessitate declaratio dari 
potest etiam a Superiore locali. Non admittit ut excusationem com- 
moditatem et multo minus desiderium liberius in mundo conversandi. 

Regulares si habitum quemdam suae religionis proprium non 
habeant v. g. Theatini, Barnabitae aliique, profecto obligatione ge- 
standi habitum vi iuris canonici non tenentur; sed qui ex iis clerici 
sunt, ad habitum et tonsuram clericalem eadem ratione ex iure com- 
muni obligantur atque clerici saeculares, ad normam can. 136, § 1, 
salvis Constitutionibus particularibus, quibus consulitur maiori uni- 
formitati et modestiae et paupertati; qui autem clerici non sunt, 
stare debent regulis et consuetudinibus proprii ordinis religiosi (25). 

Sodales congregationum votorum simplicium generatim de habitu 
gestando reguntur eodem iure atque clerici regulares; si proprium 
quemdam habitum gestent, obligatio repetenda iam non est ex solis 
regulis ipsius instituti religiosi, sed nunc urget praeceptum can. 596 
de omnibus religiosis datum at simul praesertim a monialibus atten- 
denda sunt decreta S. Sedis de colore, materia, differentia, forma, 
immutatione habitus (26). 

Tonsura clericalis deferenda est ex iuris canonici sanctionibus 
etiam a clericis regularibus pro more clericorum saecularium; quae- 


(23) Cfr. de poena iuris praec. Cap. 15. X. de vit. et honest. III. 1.; cap. 2. 
ne clerici lIl. 24. in Sext.; Conc. Trid. Sess. XXV. cap. 19. de reg.; Suarez 1. 
cNcapu5nd3 sque aT cq SES qt 

(24) Suarez |. c. n. 16. sq.; Reiffenstuel Ml, 1, n. 112, 117; Schmalzgr. eod. 
n. 37. Piat |. c. q. 344. 

(23) Suarez l. c. cap. 5. n. 2.; Ferrari l. c. p. 188. sq. 32. sq. Cfr. quoque 
Chelodi n. 272 cum not. 1.; Schäfer n. 344, 345; Biederlack-Führich n. 143, ubi 
plura de iure praecedenti; Piat |, q. 339 de occultatione proprii habitus per 
superinductam aliam vestem; q. 343 de regulari ad Episcopatum promoto. 

(26) S. C. Ep. et Reg. 22. Maii 1895. ad 10., 2. Mart. 1894. ad 2., 7. Maii 
1897., 8. Sept. 1696. ad 18. Cfr. « Normas » a a. 66-10. 


DE OBLIGATIONE CLAUSURAE 383 


nam autem singularis corona clericis et laicis ordinum monacha- 
lium vel mendicantium, ipsis Episcopis non exclusis praescribatur, 
solae regulae uniuscuiusque religionis vel congregationis sta- 
tuunt (27). 


CAPUT XIX 


DE OBLIGATIONE CLAUSURAE (1) 


374. I. Clausura ad custodiam voti castitatis religiosae ipsaque 
scandala praecavenda et ut consuleretur tranquillitati et paci et pro- 
fectui spirituali personarum regularium in monasteriis degentium, 
fuit introducta; sicut in tutelam coelibatus et castitatis clericorum 
de cohabitatione illorum cum mulieribus speciales leges ab Ecclesia 
latae sunt (2). 


II. Quae clausura si formaliter spectetur, est ipsa lex, qua regu- 
laribus prohibetur (3) egressus ex propriis conventibus, quae haud 
raro dicitur clausura activa (4), et vicissim personis extraneis ir- 
gressus (5) in septa conventus, exceptis casibus et personis a iure 
determinatis; haec solet etiam dici clausura passiva; si vero ma- 
terialiter accipiatur, designat totum illud spatium intra conventum 
habitationi et usui regularium exclusive destinatum atque ita clau- 
sum (septa monasterii), ut seclusa vi vel fraude nemo illuc accedere 


(27) Bened. XIII. cit. Const. « Custodes » ; Piat |. c. q. 343.5 Ferrari |. c. 
p. 190. 

(1) Suarez, De relig. tr. VIII I. I. cap. 6 sq.; Schmalzgr. Wl, 35. n. 98 sq.; 
Reiffenstuel eod. n. 26 sq.; Bouix, De iure regul. t. Il. p. 561 sq.; Piat |, q. 
274 sq. 398 sq.; Vermeersch, De Rel. l, n. 301; Epitome i, n. 700 sq.; Schäfer 
I. c. n. 346 sq.; Biederlack-Führich |. c. n. 134 sq.; Matth. a Coronata n. 610 sq.; 
Creusen, Religieux et Religieuses n. 226 sq.; Hollweck, D. Kirchlichen Strafge- 
setze, § 149. 

(2) Wernz-Vidal t. M. n. 111. sq.; Cfr. quoque cap. unic. de stat. regul. lll. 
16. in Sext.; Pii V. Const. « Regularium » 24. Oct. 1566.; Martin, Collect. doc. 
C. Vatic. p. 241. sq. (schema Const. de clausura). 

(3) Ferrari |. c. p. 163. sq. infra h. capite, nota 7. de fonte huius obliga- 
tionis; Piat i. c. q. 374 sq.; q. 398 sq. 

(4) Suarez |. c. tract. VIII. I. 1. cap. 6. 8.; Schmalzgr. 1. c. n. 98. sq. 130. sq. 
Piat 1. c. 

(5) Suarez i. c. cap. 7. 9. 10.; Piat i. c. 

vel illinc exire possit, nisi per ianuas habitualiter clausas et a regu- 
laribus ipsis caute custoditas (6). 

IIl. Quodsi attendatur fons, ex quo oriatur obligatio clausurae, 
quadruplex clausura distingui solita fuit, scl. papalis, quae quoad 
ambitum obligationis et sanctionem poenalem ex iure communi a 
R. Pontifice approbato solis religionibus votorum solemnium con- 
stituta est (7); episcopalis, quam Ordinarius loci religiosis voto- 
rum simplicium sibi subiectis per legem dioecesanam forte censu- 
ris munitam definit atque praescribit (8); statutaria, quae tantum 
nititur regulis vel statutis religionis vel congregationis religiosae; 


(6) Quo in spatio generatim continentur omnia loca, ad quae regularibus 
liber accessus patet, extraneis vero personis est interdictus. Cfr. Schmalzgr. 
l. c. n. 116. Hinc facile deducitur, quaenam loca in clausura regulari non com- 
prehendantur, scl. ecclesia vel oratorium publicum, etiam sacristiae, quales nunc 
aedificari solent cum accessu ex parte ecclesiae, collocutoria, quae extraneis 
utriusque sexus sunt destinata et cum habitatione regularium liberam communi- 
cationem non habent, korti et viridaria, quae sunt extra septa horti cum mo- 
nasterio coniuncti et ab eo separata (cfr. S. C. Ep. et Reg. 1. lun. 1685.; Fer- 
raris 1. c. v. Conventus art. 3. n. 10. 11), conventus imperfecti, qui nondum 
plene formati et constructi sunt, licet ibidem iam aliqui religiosi resideant 
(cfr. S. C. Ep. et Reg. 4. Oct. 1588), loca educationi et instructioni alumnorum 
reservata, dummodo rife sint aedificata extra habitationem religiosae commu- 
nitatis propriam et ab ea vere seiuncta (cfr. S. C. super stat. reg. 16 Maii 1675.) 
apud Bizzarri l. c. p. 305. sq.), granciae, villae, domus rusticae, licet quandoque 
ad illas regulares recreationis causa, accedant, hospitia mere saecularia et pri- 
vatae domus parochiales (cfr. Ferraris l. c. art. 2. n. 10. 11.) at non hospitia 
regularia sive parvi conventus, in quibus duo vel tres regulares pro more 
aliorum conventuum resident et regulariter vivunt. Cfr. S. C. de Prop. F. 26. 
Aug. 1780. 5 Mart. 1787. in Collect. S. C. de Prop. F. n. 410. 412.; Piat l. c. 
q. 376, q. 387, 406.; Ferrari l. c. p. 164. sq. Hilarius a Sexten, De censuris 
pag. 190; Sanchez in Dec. 1. VI, a. 17, n. 18. — Consonat can. 597, § 2. 

(7) Quae clausura papalis interdum ex indulto apostolico (cfr. S. C. Ep. et 
Reg. 6 Dec. 1839.) etiam institutis votorum simplicium iuit imposita, quae per 
se ex iure communi ad clausuram non obligabantur aut ad summum vi regulae 
vel ex usu vel lege Episcopi vel speciali ordinatione S. Sedis sive S. C. Ep. 
et Reg. Cfr. Bizzarri |. c. p. 96. sq.; S. C. Ep. et Reg. 1. Aug. 1839.; Pennacchi 
Comment. in Const. Apost. Sedis, t. l. p. 778. sq. 716.5; Hollweck |. c. p. 224. 
229.; Battandier |. c. p. 135. sq.; Martin l. c. p. 243. sq. cap. 3. 6.; Piat l. c. 
q. 378, q. 401, 3. 

(8 S. C. Ep. et Reg. 1 Aug. 1839. 17 lul. 1840.; Piat |. c. q. 421. Quae 
terminologia, passim usurpata, hodie quidem minus est exacta, cum etiam illa 
clausura quae dicebatur episcopalis aliqua ratione per hodiernum ius commune 
sit sancita; at etiam iure novo (can. 604) clausura in Institutis votorum simpli- 
cium commendatur curae Episcoporum cum facultate eam ,censuris muniendi 
et hoc sensu adhuc dici potest episcopalis per oppositionem ad clausuram pro- 
priam regularium quae ab ipso Codice appellatur papalis. 

voto inducta, quatenus a singulis sodalibus observatio determinatae 
clausurae speciali voto promittitur (9). In clausura papali duplex 
species principaliter est commemoranda scl.: clausura virorum et 
clausura monialium. 

Codex de clausura regularium sive virorum sive mulierum agit 
in can. 597-603; canone 604 de clausura in Congregationibus; se- 
quuntur deinde praescriptiones habentes connexionem cum lege de 
clausura. 


375. Clausura virorum regularium, qui votis solemnibus ob- 
stringuntur. Quae clausura duplicem obligationem inducit scl. 1) non 
egrediendi e monasterii septis absque proprii Superioris legitima 
licentia (10); 2) non admittendi feminas intra septa conventus (11) 
(can. 597, S 1) ubi haec clausura dicitur papalis. 

Origo ilius duplicis obligationis sane est antiquissima, sed ab 
initio clausura virorum magis regulis monasticis et consuetudine 
fuit praeformata, quam scriptis legibus universalibus Ecclesiae sta- 
tuta poenisque canonicis sancita (12). At cum tempore reformatio- 
nis graves abusus ex neglecta clausurae lege de admissione femi- 
narum irrepsissent, tandem Pius V. Const. « Regularium » 24 Oct. 1566. 
et Const. « Decet » 16 Iul. 1570. reprobatis praetextibus et allegatis 
privilegiis in admittendis feminis universalem legem de clausura a 


(9) Piat 1. c. q. 325, 326. (de speciali et solemni voto Clarissarum servandi 
perpetuam clausuram) et q. 333 ubi agit de obligatione quae ex illo voto oriri 
dicenda sit. Pennacchi 1. c. t. 1. p. 716.; Suarez tr. VIII, 1. 1. cap. 8, n. 23. 

(10) Conc. Trid. Sess. XXV. cap. 4. de reg.; Clem. VIII. Const. « Nullus » 
25 lun. 1599. §§ 19. sq.; Piat 1. c. q. 375, 381. sq.; Ferrari l. c. p. 168.; 
Martin |. c. p. 242. sq. cap. 2. 3. 

(11) Clem. VII. 1. c. S 18. iunct. Constit. Pii V., Gregor. XIII. etc. infra 
cit, Martin 1. c. p. 242. cap. 1.; Piat |l. c. q. 376 sq.; Hilarius a Sexten, De 
cens. p. 192 sq. 

(12) Cfr. de egressu religiosorum: Conc. Chalced. (a. 451.) c. 4. = c. 12. 
C. XVI. q. 1. et c. 10. C. XVIII. q. 2.; cap. 7. X. de off. iud. ord. 1. 31.; cap. 1. 
§ 5. de stat. monach. lll. 10. in Clem.; de ingressu feminarum: Reg. S. Basil. 
apud Migne, P. G. XXI. 993. 1155.; Novell. 125. cap. 54. — c. 22. C. XVIII. 
q: 2.; S. Gregor. 1. IV. epist. 42.; c. 10. Conc. Antissiodor. (a. 670.); c. 3. Cae- 
saraug. (a. 691.); c. 20. Conc. Nicaen. Il. (a. 787.); Suarez l. c. cap. 5. 7. n. 9., 
ubi tandem candide fatetur difficultates antea a se motas propter ultimam 
Pii V. Const. « Decet » non amplius posse sustineri: Quapropter nullus iam 
superest dubitandi locus poenas priorum Constitutionum per hanc ultimam ad 
omnes feminas virorum monasteria ingredientes et ad religiosos illas ingredi per- 
mittentes fuisse extensas » ; Hollweck |. c. p. 228. 


t9 
Or 

viris regularibus servandam promulgavit. Gregorius XIII. Const. 
« Ubi gratiae » 13 lunii 1575. et Clem. VIII. Const. « Nullus » S 18. 
vestigia Pii V. secutus favores abrogavit et poenas canonicas con- 
tra violatores clausurae denuo ratas habuit et auxit. Maiore rigore 
Benedict. XIV. Const. « Regularis » 3 Ian. 1742. sublatis omnibus 
licentiis, et privilegiis et facultatibus contrariis clausuram a suis 
praedecessoribus stabilitam denuo confirmavit. Denique Pius IX. in 
Const. « Apost. Sed. » gravissimis clausulis etiam de consuetudi- 
nibus praeteritis et futuris munita ordinavit disciplinam usque ad 
Codicem vigentem, qua « mulieres violantes regularium virorum clausu- 
ram et Superiores aliosque eas admittentes » (13) plectit excomrmu- 
nicatione simpliciter R. Pontifici reservata; at non sustulit poenas 
vindicativas antiquo iure viris regularibus statutas i. e. ipso facto 
privationis dignitatum, beneficiorum, officiorum et inhabilitatis ad illa 
et alia in posterum obtinenda (14). 

Viri vero regulares, qui per illegitimum egressum delinquunt, 
determinatis poenis in iure communi expressis non fuerunt castigati ; 
at salva manebant iura specialia contra fugitivos, apostatas, furtive 
de nocte egredientes; poena vero congrua ex prudenti arbitrio Su- 
perioris coerceri sine dubio poterant (15). 


376. lus Codicis. I. Quoad domos can. 593, S 1, expresse 
enumerat etiam domos non formatas; praecipit praeterea ut partes 
legi clausurae obnoxiae patenter indicentur, v. g. per inscriptionem 
« clausura ». Excluduntur ab ingressu « mulieres cuiusvis aetatis, 
generis aut conditionis sub quovis praetextu ». Solae excipiuntur 
uxores eorum, qui supremum actu tenent populorum principatum cum 
comitatu (can. 598). Moderatio haec adhibetur in Codice (can. 597, S 3), 
quod Superiori maiori vel Capitulo generali ad normam Constitutio- 


(13) Piat i. c. q. 385 sq.; Hollweck 1. c. p. 228.; Martin l. c. cap. 1. 4., ubi 
in schemate Vaticano quoad aetatem infantilem severior sententia adoptatur 
quam passim fit a commentatoribus Const. « Apost. Sed. », cui maiori severi- 
tati adhaesit Codex can. 2342 § 2. atque vicissim mitior opinio de supremis 
principibus vel principissis expresse non reprobatur. Cfr. quoque comment. 
cit. Const. v. g. Pennacchi, D' Annibale, Bucceroni: aliosque, v. gr. Hilarius a 
Sexten |. c. p. 194, 195. 

(14) Gregor. XIII. in cit. Const. « Ubi gratiae » 8 3.; Piat i. c. q. 394 Sq.; 
Hollweck 1. c. p. 230.; aliter D’ Annibale aliique. 

(15) Clem. VIII. in cit. Const. « Nullus » $ 20. iunct. Martin | c. p. 242. 
cap. 2.; Piat l. c. q. 383. iunct. q. 381. 384. 

num facultas fit clausurae fines accurate praescribere aut legitimis 
de causis mutare; in monasteriis vero monialium haec facultas per- 
tinet ad Episcopum. Quae moderatio est maximi momenti propter 
canonem 599, ubi supponitur domum regularium virorum posse 
habere adnexum convictum pro alumnis internis vel partem domus 
destinatam ad alia opera religionis propria. In hoc praesertim casu 
occurrit exercitium liuius facultatis quoad domus regularium viro- 
rum. Ín tali casu memoratus canon exigit, ut saltem separata aedis 
pars, si fieri possit religiosorum habitationi reservetur et clausurae 
legi subiecta maneat. Insuper etiam in partem seu locum reservatum 
alumnis internis aut externis operibus religionis propriis, personae 
alterius sexus non sunt admittendae nisi aequa de causa et cum 
Superioris licentia (can. 595, § 2). Cfr. Piat l. c. q. 377. 


Il. Quoad poenas Codex retinuit excommunicationem Sed. Apost. 
simpliciter reservatam, quam incurrunt « Mulieres violantes regu- 
larium virorum clausuram, et Superiores aliique, quicumque ii sint, 
eas cuiuscumque aetatis introducentes vel admilttentes ». Praeterea 
quoad poenas vindicativas « religiosi introducentes vel admittentes 
privari debent officio, si quod habent, et voce activa et passiva »: 
unde, praetermissa inhabilitate iuris praecedentis, poena vindicativa 
privationis iam non statuitur ut poena latae sententiae, sed ferendae 
sententiae. 


III. De egressu e claustris, de adeundis extraneis, de modo domi 
excipiendi extraneos ita ut finis clausurae non impediatur, solum 
urgentur in canone 606, S 1. praescriptiones quae habentur in pro- 
priis cuiusque religionis Constitutionibus ; de quorum observantia res- 
pondere debent Superiores, quibus imponitur cura illa, quam iam ex 
munere suo debent habere de universa disciplina religiosa, quae tamen 
circa hoc punctum ob praeceptum Codicis debet esse cura specialis. 
Etiam novo iure speciales poenae non sunt statutae in iure communi. 


377. Clausura monialium sensu stricto, quae vota solemnia 
emittunt, pariter duo prohibet scl. egressum monialium ex conventu 
atque ingressum personarum externarum intra septa monasterii; at 
utraque prohibitio in monialibus maiorem habet ambitum quam in 
viris religiosis (16). 


(16) Suarez l. c. cap. 8. 10.; Piat 1. c. q. 398. sq.; Bizzarri 1. c. p. 96. sq.; 
Hilarius a Sexten, De cens. p. 181. sq. 

Quamvis monialium clausura quoad duplex illud elementum 
iam inde a saeculo quarto aliqua ratione per Concilia particularia 
reperiatur praescripta (17), tamen pleno rigore et lege universali 
Bonifacius Vlll. cap. unic. de stat. regul. IIl. 16. in Sext. prima vice 
illam instituit (18). Concilium Tridentinum Sess. XXV. cap. 5. de 
regul. eamdem legem innovavit et ampliavit etiam adiecta in vio- 
latores poena excommunicationis. Cuius decreti Tridentini Pius V. 
Const. « Circa » 29 Maii 1566. et Const. « Decori » 24 Ian. 1570. 
fuit zelantissimus executor. Nec minore studio Gregorius XIII. Const. 
« Dubiis » 23 Dec. 1581. et Gregorius XV. Const. « /nscrutabili » 
5 Februar. 1622. et Benedictus XIV. Const. « Cum sacr. virg. » 
1 Iun. 1741. aliisque decretis promovere studuerunt observantiam 
clausurae monialium contra novos abusus falsasque iuris interpreta- 
tiones (19). 

"^ Tandem Pius IX. in cit. Const. « Apost. Sed.» universa com- 
plectens decrevit: « Violantes clausuram monialium cuiuscunque ge- 
neris aut conditionis, sexus vel aetatis fuerint in earum monasteria 
absque legitima licentia ingrediendo pariterque eos introducentes vel 
admittentes, itemque moniales ab illa exeuntes extra casus ac for- 
mam a S. Pio V. in Constitutione « Decori » praescriptam » incur- 
rere excommunicationem simpliciter R. Pontifici reservatam. At poe- 
nae vindicativae ante Pii IX. Const. « Apost. Sed. » vigentes non 
fuerunt abrogatae, saltem quoad moniales, quae ipso iure incurre- 
bant etiam privationem dignitatum et officiorum et inhabilitatem ad 
illa habenda (20). 

Dispensatio super clausura monialium sive quoad egressum 
sive quoad ingressum praeter casus a iure exceptos a solo Rom. 
Pontifice concedi potuit v. g. ad admittendas puellas educationis 


(17) Cfr. v. g. c. 33. Conc. Carthag. (a. 397.); c. 38. Conc. Epaon. (a. 517.); 
c. 19. Conc. Aurel. V. (a. 549); c. 3. Conc. Lugd. III. (a. 583); c. 46. 47.; Conc. 
Trull. (a. 693); c. 13. Conc. Mogunt. (a. 813.); c. 26. 27. Conc. Later. II. (a. 1139.) 
= c. 25. C. XVIII. q. 2 c. 11. Conc. Later. II. (a. 1179.) — cap. 8. X. de vit. 
HI. 1.; Hollweck 1. c. p. 221. sq.; Scherer l. c. p. 782. sq. 

(18) Cfr. quoque Urb. IV. Const. « Beata Clara » 18. Oct. 1264.; cap. 2. 
S 1. de iud. II. 1. in Sext. (Bonifac. VIIL); cap. 2. de stat. monach. II. 10. 
in Clem. 

(19) Ferraris l. c. v. Moniales art. 3. 4.; Anal. iur. pont. t. IIl. col. 423. sq.; 
Piat 1. c. q. 398.; Holhwveck I. c. p. 222. sq. 

(20) Gregor. XIII. cit. Const. « Ubi gratiae » SS 3. 4. et Const. « Dubiis » 
S 2.5; Piat 1. c. q. 410. sq.; Hollweck |. c. p. 226. sq. 

causa vel mulieres pensionarias vel famulas saeculares vel ad visi- 
tanda balnea (21). 


378. Ius Codicis. I. Ingressus intra monialium clausuram prohi- 
betur personis cuiusvis generis, conditionis, sexus, aetatis, sine 
licentia S. Sedis. 

Non indigent illa S. Sed. licentia: a) Ordinarius loci aut Supe- 
rior regularis vel alius Visitator ab ipsis delegatus, quibus licet 
ingredi dumtaxat visitationis localis causa (non ratione visitationis 
personarum), sed debet eos comitari unus saltem clericus vel reli- 
giosus vir maturae aetatis; b) Confessarius aut qui eius vices gerit, 
solum ex causa ministrandi Sacramenta infirmis aut adsistendi mo- 
rientibus, sed cum debitis cautelis; c) S. R. E. Cardinales; d) Qui 
supremum tenent populorum principatum eorumque uxores cum 
comitatu; e) ex permissione Antistitae, non danda nisi adhibitis debi- 
tis cautelis, medici, chirurgi, aliique quorum opera sit necessaria; 
sed prius Antistita debet habere approbationem Ordinarii loci sal- 
tem habitualem, quae praesumitur ubi necessitas urget et tempus 
non suppetat ad approbationem petendam (can. 600). 


|l. Egressus nulli monialium post emissam professionem, (22) 
etiam ad breve tempus et quovis praetextu licitus est sine speciali 
Sanctae Sedis indulto. 

Exceptio fit pro casu imminentis periculi mortis, vel alius gra- 
vissimi mali; quod periculum, si tempus suppetat, scripto recogno- 
scendum est ab Ordinario loci (can. 601). 


III. Quoad loci seu monasterii conditionem, clausura monasterii 
monialium ita circumsepta esse debet ut, quoad fieri potest, nullus 
sit in eam vel ab ea prospectus externarum personarum (can. 602). 


(21) Conc. Trid. Sess. XXV. cap. 5. de reg.; Pii V. Const. « Decori; S. C. 
Inq. 22 Dec. 1880 et S. C. Ep. et Reg. 16 lul. 1884, 14 Dec. 1887; Martin l. c. 
p. 243; Piat l. c. q. 409, 406 sq.; Hollweck |l. c. p. 223 sq. 

(22) Cum non exigatur professio solemnis, etiam egressus monialis voto- 
rum simplicium e monasterio de iure communi et de facto obnoxium clau- 
surae papali hoc iure regitur, atque etiam poena locum habet. Aliter Cappello, 
De censuris n. 323, nulla allegata ratione, itemque Chelodi n. 277, c) not. 3, 
quia poenaliter simpliciter professae non veniunt nomine monialium: quae 
distinctio inter poenaliter et non poenaliter non habet fundamentum in iure, sed 
potius standum can. 488, n. 7°, sicut sunt regulares professi votorum simpli- 
cium in ordine. 

IV. Clausurae custodia, cum in domibus regularium virorum sit 
commendata Praelatis regularibus, quoad moniales, tametsi sint regu- 
laribus subiectae, manet sub vigilantia Ordinarii loci, qui potest 
delinquentes, regularibus viris non exceptis, poenis quoque ac cen- 
suris corrigere et coercere. Simul tamen commissa est Superiori regu- 
lari, qui pariter potest moniales aut alios suos subditos in hac re 
delinquentes poenis punire, non alios qui ipsi non subduntur 
(can. 603). 


V. Poenae iuris communis aliae non dantur, nisi excommunica- 
tio latae sententiae S. Sedi simpliciter reservata, quae ex can. 2342 
imprimis tenet ipsas moniales e clausura illegitime exeuntes ; deinde 
omnes alias personas, cuiuscumque generis aut conditionis vel 
sexus sint, quae in monasterium seu clausuram monialium ingre- 
diantur sine legitima licentia ac quoscumque (etiam moniales) qui 
illos introducunt vel admittunt. Atque haec est poena: communis 
omnibus violatoribus clausurae; praeter illam clerici suspendendi 
sunt per tempus pro gravitate culpae ab Ordinario definiendum. 


VI. Postulantes et novitiae tenentur quidem lege clausurae, 
can. 540. 83 de postulantibus quod a fortiori valet de novitiis; at 
tum priores tum posteriores, si postulatum vel novitiatum deserere 
volunt, libere egredi possunt sine speciali licentia, sicut etiam libere 
dimitti possunt. Inde etiam admittendum videtur quod ex legitima 
aliqua causa egredi possint cum sola licentia Episcopi, nec si illegi- 
time egrediantur censuram incurrunt (23). 


VII. Praedictae leges de clausura papali monialium ad ea sola 
monasteria pertinent, in quibus habentur vota solemnia, nec in 
illis comprehenduntur monasteria monialium, quarum vota, licet ex 
instituto deberent esse solemnia, in aliquibus tamen locis v. gr. Gal- 
lia et Belgio ex S. Sedis praescripto sunt dumtaxat simplicia (Com- 
missio Codic. 1 Martii 1921). Mansit ergo post Codicem idem cri- 
terium quod ante Codicem de iure communi valebat: vota solemnia 
non haberi sine papali clausura, nec de iure communi est obli- 
gatoria clausura papalis sine solemnibus votis. Non tamen est 


(23) Cfr. responsum S. C. de Rel. (7. Nov. 1916 — A. A. S. VIH, 446), ubi 
licentia pontificia ad egressum requiritur, quod non videtur fuisse receptum 
in Codice, imo potius positive exclusum per clausulam « post professionem ». 
Chelodi c. |. praeced. notae. 

exclusa exceptio v. gr. pro monialibus quae mittuntur in missio- 
nes infidelium etc. 


379. Scholion. De novis regulis clausurae monialium (6 Febr. 1924 
— A. A. S. XVI, 96). Occasio Decreti. In Gallia et Belgio post re- 
rum publicarum conversionem, coadunatae iterum initio saec. XIX 
moniales in domos religiosas, ob civilium legum placita, talibus in 
adiunctis versabantur, ut S. Sedes debuerit illas habere ut non stricte 
moniales, ac decernere nec vota solemnia nec clausuram papalem in 
eis haberi, et sub iurisdictione Episcoporum, suspensa exemptione, 
cum votis dumtaxat simplicibus manere debere. — S. C. de Rel. 
(23 iunii 1923 — A. A. S. XV, 357) decreverat, eas quae pertinerent 
ad ordines, quae ex instituto vota solemnia habent, non obstantibus 
votis simplicibus, esse veras moniales iuris pontificii; Superioribus 
regularibus non subdi sed Ordinariis locorum; spem praeterea facie- 
bat obtinendi vota solemnia cum clausura papali, si id a S. Sede 
postulassent. Plures inde petitiones ad S. Sedem pervenerunt in 
hunc sensum. Clare S. Congregatio in antecessum voluit declarare 
et decernere, quo sensu propositum S. Congregationi sit legem clau- 
surae papalis etiam hodie urgere. 

Continentur in Instructione leges de clausura papali prout ha- 
bentur in Codice, deinde habentur regulae quibus legis Codicis exe- 
cutio sit urgenda, in quibus aliqua severiori modo exiguntur, quam 
requirebatur in praecedenti iurisprudentia et doctorum doctrina. Re- 
gulae memoratae referuntur: a) ad locum clausurae; 5) ad modos 
eam violandi; c) ad clausurae custodiam; d) ad collocutorium; e) ad 
vigilantiam Ordinarii et Superioris regularis. Regulae habent vim 
veri decreti, non mere Instructionis, quod approbationem habet ponti- 
ficiam cum mandato ut ab omnibus observentur. Quae speciali rigore 
aucta sunt, vel etiam aliqua ratione temperata, cum praesentem S. C. 
iurisprudentiam referant, in nota afferri opportunum duxi (24). 


(24) En praecipua capita: a) de loco ita prospectus interdicitur, ut 19) ipsae 
moniales per fenestras non possint nec prospicere nec conspici (quoad fieri 
possit); ideo iubentur muniri vitris opacis, si quae fenestrae publicam viam 
respiciant; 29) nec per chori crates nec per locum ubi s. communionem reci- 
piunt debet patere monialium conspectus; 39) sedes confessionalis ita debet esse 
disposita, ut confessarius extra, monialis intra clausuram versetur; 4?) pro in- 
troducendis vel educendis rebus necessariis una vel multiplex rota haberi debet, 
permisso parvo foramine per quod perspici possit quod in rotam immittitur. : 

380. Clausura episcopalis, ex dictis illa est, quam nunc ius 
commune imponit omnibus Congregationibus sive pontificii sive dioe- 
cesani iuris, virorum et mulierum (can. 604, 8 1), quae impedit ingres- 
sum personarum diversi sexus. Exceptae sunt non solum personae, 
quae in clausura papali excipiuntur, sed etiam aliae quas Superiores 
ex iustis et rationabilibus causis admitti posse censuerint. Etiam in 
hisce institutis debet esse separata pars in clausura comprehensa 
ab ea parte domus, in qua convictus vel alia pia religionis opera 
reperiuntur. Relate ad egressum standum est Constitutionibus, quae 
de hac re cavere solent; can. 607 solum cavet, ne « religiosae, 
cifra casum necessitatis, singulae extra domum pergant »; hoc au- 
tem directe commendatur seriae vigilantiae Antistitae et Ordinarii 
loci (25). 


5°) ad publicum templum et continens sacrarium extra clausuram posita mo- 
niales accedere non possunt sine S. Sedis indulto, quod ad tutandum decorem 
concedi solet. 

b) excludit egressum sine S. Sedis licentia: 1°) etiam ob translationem ad 
aliud monasterium licet fiat ad munus in eo praestandum aut ad curandam 
valetudinem, vel ad invigilandum aedificationi novi Monasterii; 2°) nec in am- 
bulacrum supra tectum exire possunt moniales, nisi sit cratibus undequaque pro- 
tectum.; 3°) libere sine licentia S. Sedis e clausura egredi possunt postulantes 
et novitiae si ad saeculum redire volunt aut dimittuntur; idem valet de pro- 
fessis a votis temporaneis, cum vota expirarunt aut legitime dimittuntur. 

Excluditur ingressus non solum Visitatori pro visitatione personarum, sed 
etiam pro exploratione ante vestitionem vel professionem, pro ipsa vestitione 
vel professione. ` 

c) Pro clausurae custodia, ultra id quod Codice praescribitur, exigitur 
observantia decr. S. C. de Rel. 1 Sept. 1912 pro deferenda communione in- 
firmis; item comitatus duarum monialium pro ingressu confessarii. Verbum 
Dei monialibus ad crates est praedicandum; si id fieri non potest obtinendum 
indultum ut praedicatio intra clausuram fiat. Ad ingressum puellarum educa- 
tionis causa vel ad alia pia opera est necessaria S. Sedis licentia. 

d) In collocutorio debent esse duae crates 20 centimetris inter se di- 
stantes et muro infixae. 

(25) De hac clausura pro Institutis votorum simplicium caverant « Normae » 
per varias regulas, quarum insertionem in Constitutiones exigebat S. C. Ita 
art. 170, « Instituta votorum simplicium clausuram habent, non strictam, sed 
partialem, in ipsis Constitutionibus determinandam, quae tamen requirit saltem, 
ut in omnibus domibus pars quaedam pro ipsis sororibus reservata sit, in 
quam nullus alius admittatur » — Art. 171, « Quoties medicus, aut confessarius 
aut opifices hanc partem ad propria munera exercenda ingredi debent, binae 
sorores eos comitentur » — A. 172, « Episcopi erit, curare ut haec partialis 
Clausura rite servetur, et quidquid in eam irrepat vitii cohibere », — A. 174, 
« Quoties sorores e domo quacumque causa, egrediantur, sociam a Superiorissa 
designandam habeant» — A. 175, « Etiam iis sororibus quae, licentia obtenta, 

381. Scholion I. Si moniales de quibus in canone 488 n. 7 
procedant ad fundandum novum monasterium eiusdem ordinis, 
et mittant aliquas moniales in locum illi praescripto S. Sedis mi- 
nime obnoxium (i. e. moniales de facto non habentes vota solem- 
nia, licet ex instituto habeant, pergunt ad fundandum in loco, in 
quo a monialibus eiusdem Ordinis habentur vota solemnia), vota 
emissa aut emittenda in novo monasterio fundato aut fundando 
habenda sunt ut solemnia ad normam iuris communis, sed dummodo 
accedat beneplacitum Apostolicae Sedis. Ad aliam quaestionem an 
monasterium monialium cum votis solemnibus et clausura papali, 
quando in alium locum transfertur, pergat esse clausurae papalis et 
votorum solemnium; insuper quid iuris quando monasterium monia- 
lium, de quibus in can. 488 n. 7, transfertur in locum, ubi non viget 
praescriptum S. Sedis de quo in dicto canone — Datum resp. ad 
utrumque, recurratur in singulis casibus ad Apost. Sedem — S. C. 
de Rel. 27 Iul. 1822 (A. A. S. XIV, 554). 

Quoad primum ex tribus hisce dubiis, moniales simplicibus vo- 
tis ligatae, quae pergunt ad fundandum novum monasterium cum 
beneplacito Apostolico votorum solemnium, postulare debebunt 
utrum ipsae in novo monasterio manere debeant cum votis simpli- 
cibus, an cum vel sine speciali distincto actu pontificio fiant solem- 
niter professae. 

Scholion Il. a) Cum obligatione papalis clausurae a moniali- 
bus solemniter professis servandae intime connexus est accessus 
prohibitus ad earundem monialium monasteria ob scopum visitandi 
ibidem moniales et cum eis colloquendi. Qui accessus ad moniales 
absque laesione clausurae i. e. ad crates, sed sine iusta et rationa- 
bili causa factus iam ex antiquo iure (26) fuit interdictus; at cre- 
scentibus abusibus homines extranei et saeculares (27) atque prae- 


adeunt locutorium, a Superiorissa plerumque socia addatur ». — A. 176, « Absque 
socia tamen alloqui poterunt aliquando proprios parentes aut primi gradus 
consanguineos ». — A. 177, « Ad solis occasum ianuae domus occludendae, et 
claves Superiorissae tradendae sunt». — «Si confessarius vel capellanus in 
domo sororum habitet, eius habitatio ingressum separatum, nec ullam cum 
earum habitatione communicationem habeat ». 

Cir. quoque Const. » Conditae a Christo » p. M. n. 4. 

(26) Cfr. c. 11. Conc. Hispal. (a. 619); cap. 8. 13. X. de vit. lll. 1.; cap- 
unic. de stat. reg. III. 16. in Sext. 

(27) S. C. C. 17 lul. 1597. ; Bened. XIV. Const. « Gravíssimo » 13 Oct. 1749.; 
Ferraris |. c. v. Moniales art. 4. n. 8. sq., ubi enumerat personas saeculares 

sertim viri regulares (28) maiori cum rigore fuerunt prohibendi, ne 
ad monasteria monialium accederent, nisi obtenta licentia Ordinarii 
loci et servatis aliis conditionibus a iure praescriptis. Quodsi reli- 
giosi sive raro sive frequenter sine licentia Episcopi loci rite obtenta 
ad monasteria monialium accederent ipso facto incurrebant privatio- 
nem officiorum ac vocis activae et passivae. Laici vero, si frequenter 
accederent, legitima monitione praemissa, per Episcopum excommu- 
nicari debebant, et clerici saeculares frequenter accedentes praemissa 
monitione ab officio suspendendi fuerunt, imo pro qualitate delicti 
gravius castigandi (29). 

Quae lex sane multis in locis potissimum extra Italiam saltem 
quoad formalitates ad amussim non servabatur ; at consuetudo, quae 
etiam hanc legem maxime circa formalitates emollire potuit, certe 
nunquam valuit efficere, ut visitationes et conversationes inanes, 
otiosas, periculosas ex natura rei vetitas redderet licitas (30). 

Quodsi conventus sororum votorum simplicium severis prohibi- 
tionibus et poenis de accessu non erant subiectae, certe illae san- 
ctiones iuris communis et Episcopis et sororibus et regularibus aliis- 
que personis mentem Ecclesiae manifestabant, cui sese servata 
proportione laudabiliter conformarent. Congregationes vero votorum 
simplicium eo maiore cura observare debuerunt, quae monialibus 
ad tutelam castitatis in regulis atque animadversionibus et decretis 
S. C. Episc. et Reg. et statutis dioecesanis v. g. de socia in egressu 
retinenda, de itineribus ad colligendas eleemosynas etc. iniuncta 
erant (31). 


i. e. corisanguineas usque ad secundum gradum, quibuscum moniales sine speciali 
licentia Episcopi per se servatis servandis colloqui possunt. Cír. quoque Bat- 
tandier l. c. p. 135. n. 168. 

(28) S. C. Ep. et Reg. ex mand. Sixt. V. 7 Maii 1590.; decret. eiusd. S. C. 
ab Urban. VIII. confir. 20 Nov. 1623.; Bizzarri |. c. p. 24. sq. 484. sq.; Be- 
ned. XIV., De Synod. dioec. I. XIII. cap. 12. n. 23. I. IX. cap. 15. n. 7.; Piat 
l. €. q. 422 sq.; Hilarius a Sexten, l. c. p. 190 Sq. 

(29) Cit. cap. 8. 13. X. de vit.; cap. unic. de stat. reg. in Sext.; cit. decr. 
Sixt. V. et Urban. VIII; Ferraris l. c. n. l. Sq. 12. sq.; Piat l. c. q. 429 sq.; 
Hollweck |. c. p. 227. sq. 

(30) Conc. prov. Urbinat. (a. 1859.) in Collect. Lac. t. VI. col. 58. iunct. 
schemati Vaticano apud Martin l. c. p. 244. cap. 3.; Ferrari 1. c. p. 167.; Piat 
l. c. q. 428; Vermeersch, De Relig. I. n. 312. i 

(31) Martin 1. c. cap. 6.; Piat 1. c. p. 394. sq.; Battandier |. c. p. 135. sq. 
n. 169. sq.; Hollweck l. c. p. 227. sq. not. 3. 7., ubi tamen extensionem iuris 
communis ad recentiora instituta sororum cum clausura episcopali non suffi- 
cienter probasse videtur. 


DE OBLIGATIONE CLAUSURAE 395 


b) In iure Codicis tum antiquae rigorosae prohibitiones tum 
gravissimae praesertim sanctiones silentio Codicis suppressae sunt. 
Illarum loco, canone 605 iniungitur iis omnibus, quibus clausurae cu- 
stodia imposita vel commendata est, ut invigilent, « ne, alienis invisen- 
tibus, inutili collocutione disciplina perturbetur et spiritus religiosus 
detrimentum patiatur »: est sanctio praecipui finis ob quem prohibi- 
tiones iuris praecedentis fuerant factae, ad quem obtinendum relic- 
tum manet prudentiae Episcoporum et Superiorum religiosorum, 
quid in hac re concedi quid prohiberi expediat. Merito tamen prae- 
dicti canonis praescriptum non refertur ad solas moniales, sed ad 
omnes religiosos viros et feminas, quacumque adstringantur forma 
clausurae. 


382. Commoratio extra domum et epistolare commercium. 

Ad legem clausurae aliqua ratione referuntur: a) prohibitio extra 
domum religiosam commorandi; 5) vetitum liberi commercii episto- 
laris, de quibus cavent canones 606, 8 2 et 611, sub quibus com- 
prehenduntur omnes religiosi. 

a) Prohibitio commorationis extra domum propriae religio- 
nis. Non licet Superioribus illam commorationem permittere suis 
subditis, « nisi gravi et iusta de causa atque ad tempus quo fieri 
potest brevius secundum Constitutiones ». Pro absentia quae sex men- 
ses excedat semper requiritur venia Apostolicae Sedis. Quod ulti- 
mum praescriptum implicite agnoscit Superioribus facultatem illam 
commorationem permittendi, quae sex menses non excedat, si modo 
intercedat iusta et gravis causa. 

Excipitur: 1°) commoratio quae fiat studiorum causa, quae 
idcirco censetur de iure communi legitima, ex qua etiam diuturnior 
licentia a Superiore concedi potest (cfr. can. 583, § 3). 


2°) Commoratio quae fiat causa quaeritandi stipem; sed ex 
hac causa non videtur posse a Superiore permitti absentia quae sex 
menses excedat. 

Sicut exceptio ob causam studiorum ex natura rei in plerisque 
casibus exigit commorationem longiorem, ita ex speciali fine reli- 
gionis, propter opera, quibus religio incumbit v. gr. ob missiones 
aliaque similia ministeria sacra, haud raro religiosi praesertim sacer- 
dotes extra domum versari debebunt, sunt enim religiones quae 
huiusmodi ministeria non in propria dumtaxat ecclesia exercent. 

b) Vetitum liberi commercii epistolarum. I. Vetitum simile 

habet fundamentum, respicit enim relationes religiosorum ad externas 
personas; in qua cum externis communicatione per litteras non minus 
potest esse periculum quam in conversatione cum externis in pro- 
pria domo religiosa et multo magis in domibus saecularium. Idcirco 
apud omnes religiones vel praescribitur vel saltem in usu est, ut 
litterae Superioribus tradantur et nonnisi per ipsos mittantur, et ut 
litterae ad religiosum missae prius in manus Superioris veniant, a 
quo subditis tradantur vel etiam, ubi opus sit, supprimantur. 

Hanc prohibitionem mittendi et recipiendi litteras sine Superioris 
inspectione, Codex can. 611 potius supponit, quam fert; et solum 
defenditur libertas commercii epistolaris cum determinatis personis. 
Videlicet libere, sine Superioris inspectione, mitti a religiosis sive 
viris sive mulieribus possunt litterae: 1°) Ad S. Sedem (cfr. can. 7); 
2? ad eius in natione Legatum; 3° ad Cardinalem Protectorem ; 4° ad 
proprios Superiores maiores; 5? ad Superiorem domus forte absen- 
tem; 6? ad Ordinarium loci, cui subiecti sunt; 79 a monialibus, quae 
sub iurisdictione regularium sunt, etiam ad Superiores maiores Or- 
dinis. — Ab iisdem, pariter sine Superioris inspectione, recipi pos- 
sunt litterae ad quos libere mitti possunt (can. 611). 

Il. Constitutiones haud raro illam libertatem extendunt etiam 
ad alias personas intra ipsam religionem v. gr. ad Consiliarios Ge- 
nerales. Quoad religiosos sacerdotes, ex natura rei, agnoscenda est 
ipsis facultas exigendi ut non aperiantur atque adeo ut a Superiori 
non sciatur litteras mitti, quando subintrat periculum violationis 
sigilli sacramentalis. Qua in re Superiorum vigilantia cum prudentia 
coniungenda est. Porro Superior, aut alius quem sibi substituat, 
lege secreti naturalis tenentur, nisi omnino praesumendus sit con- 
sensus mittentis et recipientis (32). 

Ill. De confessario et directore animarum nihil can. 611 dicitur. 
Negari non potest, quod litterae mitti possunt sub inscriptione « res 
conscientiae », seclusa fraude ne a Superiore inspiciantur; inde autem 
gravia pericula subdito, gravia incommoda communitati obvenire 
possunt. Qua ex ratione patet non posse negari Superioribus reli- 
gionis ius prohibendi modo generali receptionem et transmissionem 


(32) « Normae » art. 179 ita praescribebant: « Litterae a sororibus mittendae 
et ad ipsas missae tradantur superiorissis localibus, quae eas sua discretione 
legere poterunt. Qua facultate istae cum moderamine prudentiae et caritatis 
utantur, secreto servato ». 

talium litterarum sine speciali licentia; cui generali prohibitioni sub- 
diti religiosi tenentur obtemperare, et si non obtemperent iure secre- 
tum servandi excidunt. Cfr. Vermeersch, Periodica V, p. 54 sq.; 
Schäfer |. c. n. 265 i. f. Quodsi Superior expressam det licentiam 
mittendi litteras circa res pertinentes ad conscientiam, manet obli- 
gatus ad eas non inspiciendas. 


CAPUT XX 

383. I. Recitatio divini officii (can. 610) (1). Officii divini 
recitatio est munus ab Ecclesia commissum personis ad publicum 
Ecclesiae cultum deputatis orandi nomine Ecclesiae, in qua publica 
oratione continetur optimus actus cultus divini. Porro status reli- 
giosus est institutus ad socialem cultum Deo exhibendum; ad quem 
cultum divinum fiunt personae sacrae per consecrationem in votis 
publicis contentam, sicut clerici sacrae personae fiunt per ordina- 
tionem (2). Quare pronum valde fuit ut iam a monachismi initiis 
monachi munus sibi assumerent divinas laudes communiter persol- 
vendi (3); et de facto omnes antiqui ordines tam virorum quam 
mulierum, si excipiantur ordines militares, obligatione choralis reci- 
tationis divini officii fuerunt adstricti. Inde vero a saec. XVI novae 
ortae sunt religiones, in quibus obligatio recitationis choralis officii 
divini probante Ecclesia non fuit admissa, ex illa praesertim ratio- 
ne, ut earum sodales liberius sacris ministeriis incumbere possent, 
salva obligatione privatae recitationis pro iis qui sunt in maioribus 
ordinibus constituti (4). Atque idem obtinuit in plerisque Congre- 
gationibus religiosis, in quibus loco officii divini ordinarii alia bre- 
viora officia pariter ab Ecclesia probata fuerunt substituta. Codex 


(1) Cfr. Suarez tract. iV, 1. IV, cap. 1. 10; Schmalzgrueber 1. iil. t. 41 n. 51 
sq.; Piat i. c. 1, q. 346 sq.; Biederlack-Führich n. 140 sq. 

(2) Wernz- Vidal vol. ii, n. 115. 

(3) Wernz-Vidal 1. c. n. 116; Thalhofer, Handb. d. k. Liturgik, t. 11. p. 381; 
Baeumer Gesch. des Breviers p. 162 sq., 220 sq., 279 sq. 

(4) Cir. Biederlack-Führich i. c. ubi scite notat, occasione fundationis So- 
cietatis lesu, multos religiosos difficulter sibi persuadere potuisse, existere 
posse Ordinem religiosum sine obligatione ad chorum. 

hoc loco praeformatam disciplinam firmavit ita, ut etiam de iure 
Codicis possint religiones dividi ¿in chorales et non chorales prout 
obstringantur vel non ad choralem officii divini recitationem. 

Est ergo duplicis speciei obligatio, alia choralis, alia privata 
seu privatim facta. 


I. Choralis recitatio. Obligatio recitandi officium divinum in 
choro (5) vi iuris communis incumbit omnibus ordinibus sive viro- 
rum regularium sive monialium (6), qui ex consuetudine vel regula 
ad chorum destinati sunt. Quare omnes religiones etiam regularium 
ad chorum non destinatae vel Congregationes religiosae votorum 
simplicium officium divinum in choro recitare ex iure communi non 
obligantur (7). Quae obligatio recitationis cAoralis tamquam localis 
sive realis immediate et graviter afficit ipsam communitatem religio- 
sam (8). Minc imprimis Superiores sub gravi culpa debent curare, 
ne sua socordia fotum officium divinum aut notabilis eius pars 
v. g. integra hora omittatur (9). Singuli religiosi etiam professi 
votorum simplicium (10), sed non conversi, obligatione quadam 
personali saltem remote sive radicaliter ad servitium chori tenen- 
tur (11), quae tum certe gravis est, cum ex ipsorum absentia reci- 


(5) In obligatione choralis recitationis officii divini comprehenditur etiam 
Missa conventualis quotidie dicenda ac officio diei respondens; ad quam te- 
nentur ctiam moniales, atque etiam in domibus religiosarum vota simplicia ha- 
bentium, sl ex Constitutionibus a S. Sede approbatis obligantur ad chorum, 
Conmni. Cod. 20 Maii 1923 (A. A. S. XVI, 113). 

(6) Cfr. iani cap. 1. de celebr. IIl, 14 in Clem.; Suarez |. c. cap. 9. n. 18; 
cap. 10, n. 7 sq.; cap. 17. — S. C. Ep. et Reg. 4 Dec. 1789; 19 Apr. 1841 
apud Bizzarri p. 546; S. Poenit. 26 Nov. 1852; Piat 1. q. 347 sq. Moniales quae 
tenentur illae sunt quae ad Ordines pertinent qui ad chorum tenentur. 

(7) Suarez |. c. cap. 17, n. 1.; Piat 1. c. q. 346.; Biederlack-Führich |. c. 
n. 140 ubi verbuni chori obligatio (can. 610, 8 1.) eodem modo interpretandum 
dicit ac destiuatio ad chorum qucmadmodum in iure praecedenti, a quo ex 
can. 6. n. 4 non est recedendum. 

(8) Cit. cap. 1. de cel. in Clem.; Suarez |. c. cap. 10. n. 7.; Piat l. c. q. 
347. sq. 

(9) S. C. Ep. sup. stat. reg. 19 Mart. 1857.; S. C. Ep. et Reg. 24 Mart. 1882.; 
Piat 1. c. q. 347. 

(10) Qui fratres laici solent vel debent loco officii divini recitare alias 
preces. Similiter In religionibus monialium obligatio chori non incumbit soro- 
ribus conversis. Cfr. Suarez |. c. cap. 17. n. 2.; Battandier |. c. p. 126. sq.; Piat 
k & q. 347. 

(11) Clem. VIII Const. « Nullus » & 1.; S. R. C. 25. Sept. 1852.; Piat |. c. 
DBiederlack-Führich |. c. not. 2. de gravitate omissionis partis allcuius. 

tatio divini officii iz choro totaliter vel ex notabili parte fit impos- 
sibilis, aut praeceptum expressum et grave Superioris vel regulae 
praesentiam in choro exigit. At obligatio communitatis religiosae 
cessat, si non saltem quatuor idonei et expediti choristae ad reci- 
tationem choralem officii divini conveniant (12), nisi Constitutiones 
praecipiant ut etiam a paucioribus perficiatur. Excusantur quoque 
religiosi a personali chori obligatione per impotentiam physicam vel 
moralem. Dispensatio vero sive perpetua sive temporanea universae 
communitati vel religioni ab obligatione chori per solum R. Ponti- 
ficem, non per Superiores regulares concedi potest. Qui Superiores 
praeter casus a Clemente VIII exceptos, etiam singulos religiosos a 
servitio personali chori dispensare nequeunt, sed indultum aposto- 
licum requiritur (13). 

Communitas religiosa ut suae obligationi satisfaciat, officium 
divinum imprimis recitare debet integre, reverenter, devote, at- 
tente (14), porro vocaliter, alta voce, distincte (15), denique ordi- 
nate i. e. legitimo loco et tempore (16), alternatim et continue, ad 
tramites rubricarum (17). 


Il. Privata recitatio officii divini regularibus, quorum religio 
ad chorum non est destinata, solummodo est obligatoria ex titulo 
ordinis sacri, quem forte receperunt, non ratione professionis reli- 
giosae (18). Vicissim in religionibus choro destinatis professi vo- 
torum solemnium sive moniales sive viri regulares, etiam clerici 
nondum in sacris constituti, exceptis conversis sive fratribus sive 
Sororibus, vi professionis religiosae ex consuetudine ab Ecclesia 
approbata ad privatam recitationem officii divini graviter obligan- 


(12) Piat 1. c. q. 347. 

(13) Clem. VIII. 1. c.; decr. S. C. C. 21 Sept. 1624. ab Urb. VIII. conf. S 1.; 
Piat |. c. p. 318.; Ferrari l. c. p. 185., ubi refert perpetuam dispensationem ab 
obligatione chori Barnabitis a Pio IX. a. 1848. concessam exceptis collegiis 
novitiatus et collegio Mediolanensi S. Pauli. — Cfr. quoque can. 589, S 2, ubi 
datur etiam nunc facultas dispensandi a choro magistros et scholasticos. 

(14) Suarez 1. c. cap. 11. sq.; Piat l. c. q. 350, sq. 

(15) Bened. XIV. Const. « Cum semper » 19 Aug. 1744. 88 23. 24. 


(16) S. R. C. 3 Aug. 1737.; Caerem. Ep. 1. 1l. cap. 10. n. 1. cap. 22. n. 3. 
47. iunct. Ferrari l. c. p. 187.; D’ Annibale, Summula P. lll. n. 150. 178. 
(17) Cap. 1. de celebr. lll. 14. in Clem.; S. R. C. 13 Febr. 1666. ad 6. de 


unica tantum Missa conventuali etiam in ecclesiis monialium praescripta; Piat 
l. c. q. 354., 355.; Ballay in Arch. f. k. K. t. 36. p. 294 sq. 304. sq. de applica- 
tione Missae conventualis. 

(18) Suarez l. c. cap. 17. n. 2. 

tur (19). Ab illa obligatione fugitivi vel apostatae non liberantur, 
ne ex delicto commodum reportent; quoad saecularizatos regulares, 
non pauci scriptores sequuti sunt opinionem libertati favorabilem; 
at ipsorum argumenta immunitatem a servitio chori, non a privata 
recitatione officii divini videbantur probare (20): at iure Codicis 
(can. 640, § 1, n. 2) plene saecularizati ab hac obligatione sunt im- 
munes (21). 

Professi votorum simplicium tum in formalibus religionibus 
(cfr. h. cap. not. 9.) tum in congregationibus religiosis ad privatam 
recitationem divini officii non tenentur, nisi forte iam sint clerici 
in sacris constituti vel ex regula sive Constitutione religiosi instituti 
recitatio horarum canonicarum vel officii B. V. M. praescribatur (22); 
sed tunc tota obligatio pendet a regula et ab ea dimetienda est. 

Poenae speciales (sicut pro violatione clausurae) im iure com- 
muni nec communitatibus religiosis nec singulis regularibus ob 
neglectam choralem vel privatam recitationem officii divini statutae 
sunt. Quare regulares hac in re negligentes aut inobedientes salu- 
tari poenitentia suorum Superiorum castigandi sunt. Clemens VHI. 
const. « Nullus » § 1. 


384. Iuvamen in sacris ministeriis a religiosis praestandum 
clero saeculari, non solum commendatur, sed imponitur Superioribus, 
ut curent a suis subditis praestari praesertim in dioecesi in qua 
degunt, ut ita ex cooperatione cleri regularis cum saeculari melius 
consulatur spiritualibus populi necessitatibus. Iuvamen autem iam 
praestatur a religiosis in propriis ipsorum ecclesiis vel oratoriis pu- 
blicis in quibus exercent proprii instituti ministeria sacra; sed, requi- 
sita ab Ordinariis vel parochis earum opera, naviter eam praestare 
debent tum intra tum extra proprias ecclesias, salva tamen disci- 


(19) S. Poenitent. 26. Nov. 1852.; Suarez 1. c. cap. 17. n. 6.; Schmalzgr. l. 
c. n. T7. squ; Piat cM qb sq. 

(20) Cfr. v. gr. Suarez l. c. n. 8. 9.; Schmalzgr. 1. c. n. 79. sq.; paulo aliter 
Piat 1. c. q. 363 aliique. Cfr. quoque Biederlack-Führich n. 141. 

(21) De privilegio quod a Leone X concessum dicitur Minoribus cfr. Me- 
lata, De recitatione mentali Divini Officii a. 1911; Biederlack-Führiclt l. c. n. 141. 
in fine. 

(22) S. C. Ep. et Reg. 27. Sept. 1861. ad 17. apud Bizzarri l. c. p. 849.; 
Piat 1. c. p. 325. sq.; Battandier |. c. p. 126. sq.; Biederlack-Führich l. c. n. 141, 
not. 3. 

plina religiosa, quae imprimis exigit ut extranei non disponant libere 
de subditis Superioris religiosi, sed hic designet subditos a quibus 
requisitum auxilium praestandum sit. Mens ergo Ecclesiae est, ut 
habeatur illa mutua cooperatio et iuvamen inter clerum saecularem 
et regularem, regularibus libenter adiutorii operam praestantibus, 
saecularibus libenter illud adiutorium postulantibus (can. 608). 

Codex aliis locis etiam facultatem dat Ordinariis imponendi aliqua 
regularibus in eumdem finem; v. gr. brevem evangelii vel doctrinae 
christianae explanationem fidelibus habendam in eorum ecclesiis 
diebus festis inter missarum celebrationem (can. 1345); catecheticam 
institutionem populo impertiendam, quoties id ipse necessarium iudi- 
caverit (can. 1334); sonitum campanarum ob publicam aliquam cau- 
sam, aut preces aliquas vel sacra solemnia, si id generali modo 
Ordinarius praecipiat, salvis tamen Constitutionibus et privilegiis 
suae cuiusque religionis, quin obstet generale et commune exemp- 
tionis privilegium (can. 612). 

Ád eumdem scopum tendit vigilantia imposita Superioribus 
religiosis ad evitandum ne divinorum officiorum celebratio in pro- 
priis ecclesiis nocumentum afferat catecheticae instructioni aut Evan- 
gelii explanationi quae fit in ecclesia paroeciali; utrum huiusmodi 
nocumentum adsit necne, iudex est Ordinarius (can. 609, 8 3) (23). 

Ipsa autem ecclesia religiosarum a votis sive solemnibus sive 
simplicibus nequit simul esse ecclesia paroecialis (can. 609, 8). 
Quae prohibitio non adest de ecclesiis religiosorum, quae si sint 
simul paroeciales, earum usus pro rebus propriis religiosorum et 
pro servitio paroeciali regulandus est ad normam canonis 415 qui 
agit de ecclesia Capitulari quae simul sit paroecialis; ita videlicet 
ut nec religiosi paroeciales functiones et munera impediant, nec 
parochus impedimento sit quominus religiosi pro rebus sibi propriis 
ecclesia utantur (can. 609, S 1.). 

Quare ad religiosos spectat: Sanctissimae Eucharistiae custodia, 
altera tamen tabernaculi clavi parocho relicta; invigilatio quoad 
observantiam legum liturgicarum; cura ecclesiae et administratio 
bonorum ipsius cum piis legatis ecclesiae relictis; funera illarum 
personarum, quae in can. 1221 reservantur Superiori religioso. — 
Ad parochum vero spectat: applicatio Missae pro populo, praedicatio 


(23) Cfr. Litt. circul, ad Ordinarios Italiae S. C. C. 31 Maii 1920 (A. A. S. 
XH, 279). 


26 

et doctrinae christianae explanatio; functiones parocho reservatae 
ad normam can. 462; aliae quoque functiones non stricte paroe- 
ciales, quae tamen in paroeciis fieri solent, quae ita disponendae 
sunt ut chorale servitium in Ordinibus choralibus non impediatur; 
eleemosynas in bonum paroecianorum colligere, easdem oblatas reci- 
pere, administrare et secundum offerentium voluntatem distribuere, 
non exclusa tamen, si parochus sit religiosus, proprii Superioris vi- 
gilantia. 


Scholion. Regulares viri et moniales cum non sint sui iuris 
neque in casu necessitatis possint supplere vices parentum, omnino 
prohibebantur a munere patrini vel matrinae etiam per procuratorem 
exercendo, nisi forte sodalis proprii instituti religiosi esset contir- 
mandus, aut specialis dispensatio obtineretur. Codex can. 766, 4°, 
796, 3* prohibitionem extendit ad novitios et professos cuiusvis 
religionis. Dispensatio si iusta subesset causa, pro alumnis religio- 
num exemptarum a S. C., pro sociis Congregationum religiosarum 
non exemptarum saltem ab Ordinario loci erat petenda. Cír. Fer- 
rari |. c. p. 226. sq.; Douix L coL ML pt 000 Je PEE E T 
p. 23. 191. t. VI. p. 53. 71. t. V p. 1043. t. III. p. 46.; sed Codex 
l. c. requirit necessitatem et veniam saltem Superioris localis; pro 
eo vero qui in sacris ordinibus sit constitutus requirit expressam 
Ordinarii proprii licentiam, unde pro religioso saltem Provincialis. 


CAPUT XXI 


DE IURIBUS ET PRIVILEGIIS RELIGIOSORUM 


385. Post explicatas obligationes religiosis iure communi im- 
positas, etiam secundum Ordinem codicis, disserendum est de iu- 
ribus et privilegiis eorum. Quae iura religiosis competentia vi sui 
status religiosi cum speciales continere soleant favores ipsis solis 
concessos etiam aliquo sensu dici possunt privilegia i. e. iura sin- 
gularia religiosorum. Imprimis vero hoc loco recensenda sunt 
illa iura et privilegia quae potius singulis membris sive sodalibus 
praesertim professis ut subditis alicuius religionis non solis Supe- 
rioribus regularibus vi officii vel fofi ordini religioso vel provinciae 

vel conventui ut corporationi (universitati) vel fundationi ecclesia- 
sticae propria sunt (1). 


386. Quemadmodum non paucae obligationes clericis et regu- 
laribus communes sunt, ita etiam viri religiosi et moniales tanquam 
personae ecclesiasticae in compluribus iuribus cum clericis (2) par- 
ticipant. 


I. Huc spectant sic dicta privilegia clericalia sc. canonis, fori 
exempti, immunitatis et competentiae quae enumerantur can. 119- 
123. (3). Qui favores ipsis novitiis et professis etiam laicis etiam 
votorum simplicium conveniunt, non solis professis votorum solem- 
nium vel monialibus ab Episcopo solemniter consecratis vel Ab- 
balissis benedictis. At nequaquam eo sunt extendendi, quasi reli- 
giosi etiam clerici habeant praecedentiam ante clerum saecularem, 
nisi aliunde ex diverso titulo v. g. Praelati vel Episcopi constituti 
sint in gradu quodam superiore. Quae praecedentia religiosis solum 
competit supra simplices laicos, et clerus saecularis potius praece- 
dentiam habet supra religiosos ad normam can. 491. 


ll Vi professionis aut ratione specialium favorum cum ipsa 
extrinsecus coniunctorum regulares etiam alia consequuntur iura, 
quae iam supra inter effectus professionis simplicis et solemnis 
fuerunt recensita. Cfr. supra n. 327-329. 


HI. A die professionis solet inter sodales eiusdem instituti re- 
ligiosi pendere ius praecedentiae i. e. occupandi locum digniorem 
in capitulis, sermonibus vel functionibus publicis vel privatis, nisi 
ratione superioritatis v. g. Generalibus, Definitoribus vel Provincia- 
libus, Superioribus etiam localibus competat potior quaedam se- 
des (4). Modus procedendi vel praecedendi inter alumnos diver- 
sorum ordinum religiosorum eo modo stabilitur, quo religiones in- 
ter se ordinantur, si collegialiter incedant i. e. canonici regulares, 
clerici regulares, monachi, mendicantes secundum tempus institu- 


(1) Cfr. de specialibus iuribus et privilegiis novitiorum supra n. 290. 

(2) Wernz |. c. t. Il. n. 137. sq. 

(3) Can. 614. De vi et ambitu horum privilegiorum cfr. Werrnz-Vidal vol. 
ll, n. 73 sq. Cfr. quoque Hollweck 1. c. p. 219. sq.; Act. S. Sed. vol. IV. p. 391. 
sq.; S. C. Immun. 6. lun. 1826, 22 Aug. 1843. 

(4) S. C. Ep. et Reg. 12 Sept. 1588. 12 Apr. 1836.; S. C. C. 22 Iul. 1673.; 
Ferraris |. c. v. Praecedentia n. 30. sq. Cfr. quoque Normas n. 54. 

tionis et approbationis ecclesiasticae Cfr. cit. can. 491, iunct. can. 
106, n. 5. (5). 


387. Privilegia quoque non pauca singulis religiosis tum viris 
tum monialibus competunt sive ex directa concessione sive con- 
suetudine vel praescriptione sive confirmatione in forma specifica 
sive communicatione: qui modi adquirendi privilegia agnoscuntur 
et firmantur canone 63. Quare quae tempore publicationis Codicis 
a religiosis viris et mulieribus iam erant acquisita et in usu adhuc 
erant et non fuerant revocata integra manent ad normam canonis 4, 
qui cum canonibus praecedentibus et duobus subsequentibus pro- 
videt transitioni a iure veteri ad novum. Institutis vero votorum 
simplicium solet unum vel alterum privilegium petentibus concedi 
in successivis actibus diversi gradus approbationis, vel etiam postea 
ex iusta causa allegata. In posterum vero manet per can. 613 exclusus 
pro religiosis ille modus acquirendi privilegia qui dicitur per com- 
municationem. 


388. Qua ratione privilegia acquirantur a religiosis decla- 
ratur explicito modo his verbis can. 613: « Quaelibet religio iis 
tantum privilegiis gaudet, quae vel hoc in Codice continentur, vel 
a Sede Apostolica directe eidem concessa fuerint, exclusa in poste- 
rum qualibet communicatione » (S 1.). 

« Privilegia quibus gaudet Ordo regularis, competunt quoque 
monialibus eiusdem Ordinis, quatenus eorum sint capaces » (§ 2). 


I. In genere privilegia quatuor modis acquiri possunt, directa 
concessione, praescriptione, consuetudine et communicatione (can. 63). 
Pro religiosis ex vi huius canonis, de iure per Codicem constituto, 
exclusus manet quartus modus, qui est per communicationem, quam 
futuro tempore religiosi solum dispensative seu cum derogatione 
huius canonis concedere potest R. Pontifex; salva tamen exceptione, 
quae fit in 8 2 ubi admittitur communicatio ab ordine regulari ad 
moniales eiusdem ordinis, quatenus eorum sint capaces (6), sive 


(5) Lyszcarczyk, Comp. privil. regul. praesertim Ordinis Frat. Min. Leo- 
poli 1906. 

(6) Etiam ad communicationem exemptionis reducitur facultas Superioris 
religiosi quoad familiares de qua can. 514, 1221., quae ab aliis dicitur extensio 
exemptionis. 

Praelatis regularibus, sive Episcopo (diminuto exemptionis iure) 
praedictae moniales subiiciantur. 


ll. Porro per communicationem acquiritur privilegium, cum 
privilegium uni personae physice vel morali datum participatur ab 
alia, cui ius communicationis concessum fuit sive peculiari conces- 
sione sive praesertim generali lege. Et est vel aeque principalis, quo 
casu privilegium ita communicatum fit independens a priori con- 
cessione et per se stat et perit; vel accessoria, quo casu privile- 
gium communicatum, sequitur principale et cum illo augetur, mi- 
nuitur aut perit (can. 64, 65). De iure Codicis communicatione ac- 
quiri non possunt nisi privilegia, quae primo privilegiato fuerint 
concessa directe, perpetuo et sine relatione ad certum locum, rem 
vel personam. 


Ill. Notum est ante Codicem regulares mendicantes solitos esse 
inter se omnia privilegia communicare, nisi probaretur exceptio. 
Hoc est quod ¿in posterum vetuit canon 613 modo dicto. At nullibi 
abrogantur alii duo modi per consuetudinem et praescriptionem, quae 
aliunde reducuntur ad directam concessionem non per peculiarem 
actum factam sed per iuris communis dispositionem ; imo « pos- 
sessio centenaria aut immemorialis inducit praesumptionem concessi 
privilegii » (can. 63, § 2) (7). 

Quare nihil attinet hoc loco dicere de illis aliis duobus modis, 
quibus, praeter directam concessionem, religiosi potuerunt et adhuc 
possunt acquirere privilegia; religiosi enim sicut ceterae personae 
physicae aut morales iisdem subiacent regulis in novorum privile- 
giorum acquisitione, quae can. 63 sq. proponuntur (8). 


(7) Ctr. Biederlack-Führich n. 145; Larraona in Commentarium MI, p. 207. 

(8) De iure praecedenti en capita praecipua: a) Privilegia Regularibus 
concessa alia erant in Corpore iuris clausa, alia in Conc. Tridentini decretis, 
alia in pluribus Rom. Pontificum Constitutionibus, indultis, decretis, quarum 
collectionibus constituta sunt Bullaria singulorum Ordinum, adiectis, ut plu- 
rimum eliam vivae vocis oraculis. 

b) Historice prima Regularium privilegia iam a saec. VI, inveniuntur 
concessa plura vel pauciora singulis diversis monasteriis. 

c) Cum saec. Xlll primi Ordines mendicantium S. Dominici et S. Fran- 
cisci orti sunt, ex privilegiis iam ante diversis monasteriis concessis multa 
ipsis collata sunt. Ordini Praedicatorum contulit Honorius Ill, const. « Religio- 
sam vitam » (a. 1216); Ordini Minorum Clemens IV, const. « Virtute conspicuos » 
(a. 1265). 

d) Sixtus IV, Fratr. Minoribus conventualibus S. Francisci et Fratr. Prae- 

IV. lllud autem adnotandum venit, quod ex expressa iuris sanc- 
tione (can. 66, S 1), ad privilegia quae dicuntur praeter ius, redu- 
cuntur variae facultates dispensandi v. g. in irregularitatibus, votis etc. 
et absolvendi v. gr. a censuris aliisque poenis, casibus reservatis etc.. 
Quae privilegia seu facultates in quantum sunt concessa per direc- 
fam concessionem non possunt hic referri, sed quaevis religio pro 
usu suorum religiosorum ea propriis subditis proponit; in quantum 
vero continentur in iure communi brevis dumtaxat enumeratio hoc 
loco est opportuna, relicta uberiori explanatione ad propriam sedem 
materiae, ubi in Codice habentur expressa. 


dicatoribus S. Dominici, duplici Const. « Regimini militantis » (31. Aug. 1474) 
iisdem fere verbis concepta, privilegia utrique Ordini prius collata confirmavit, 
auxit et nova concessit. Quae constitutiones eam ob rem vocatae sunt Mare 
magnum Praedicatorum et Minorum. 

Porro ibidem n. 16. sancit Pontifex communicationem privilegiorum inter 
duos Ordines, qua alter alterius privilegiis aequo modo gauderet, addita ca- 
nonica ratione, ob quam illa communicatio inducitur, «uf quos par labor pa- 
riaque merita coniungunt, paria coniungant privilegia et favores », quae pariter 
habenda est aequa ratio pro aliis communicationis concessionibus. 

ldem autem R. Pontifex eodem anno (27. Maii 1474) cont. « Sedes Aposto- 
lica » Congreg. Eremitarum S. Francisci de Paula concessit vel potius confir- 
mavit communicationem privileg. cum Fratr. S. Francisci ceterisque mendican- 
tibus; Ordini vero S. Dominici et S. Francisci per aliam const. « Sacri Praedic. 
et Min. Ordines » (1479) nova concessit privilegia et communicationem tribuit 
privilegiorum cum Eremitis S. August., Carmelitis et Servis B. M. V. 

lulius Il const. « Dudum ad sacrum » nova contulit privilegia Minimis = 
Mare magnum Minimorum, et communicationem cum ceteris mendicantibus. 
Idem fecit pro Eremitis S. Aug. const. « Etsi » et const. « Religionem vestram » 
(1508) communicationem expresse extendens etiam ad privilegia vivae vocis 
oraculo concessa. 


€) Leo X, const. e Dudum per nos» (1519) plura de communicatione 

statuit: 1*) Plenam eam statuit inter sex Ordines Praedicatorum, Minorum, 
Eremitar. S. August., Carmelitarum, Servorum B. M. V., Minimorum; 20) valet 
et de privilegiis concessis et de concedendis; 3?) valet aeque principaliter; 
4°) respicit privilegia collata domibus, ecclesiis, oratoriis, Superioribus Gene- 
ralibus et Provincialibus, localibus, et personalibus, sub quibus personis com- 
prehenduntur fratres, sorores, tertiarii in communi viventes, oblati quoque et 
conversi; 5°) concessio fit motu proprio. 

Clemens vero VII, const. « Ratio pastoralis» (1597) Minimis concessit 
communicationeni privilegiorum cum Ordinibus etiam non mendicantibus. 

Cfr. de privileg. communicatione Piaf vol. ll. q. 140 sq. De Privilegiorum 
vero revocationibus, ibid. q. 203 sq. 

De communicationis iure limitato factae Patribus Redemptoristis, Passio- 
nistis, Oblatis B. M. V. confert Piat vol. ll, q. 144, 1l. Generatim privilegia 
communicationis non sunt facta Congregationibus. 

389. Scholion. Formula canonis 613, occasionem dedit gravi 
quaestioni et disputationi, utrum privilegia, quae iam acquisita fue- 
rant ante Codicis promulgationem, hoc canone abrogentur, si per 
communicationem fuissent obtenta, qui fuit modis legitimus privi- 
legia acquirendi, etiam pro regularibus, imo praecipua quadam ra- 
tione pro regularibus, et adhuc retinetur in Codice, excluso tamen 
in posterum pro ipsis illo modo privilegia acquirendi. 

id asseruerunt nonnulli auctores (9), nec tamen efficacibus argu- 
mentis id potuerunt probare, quorum aliqua etiam parum seria vi- 
dentur (10); at longe plures negant in hoc canone haberi illam revo- 
cationem (11), quibus videtur assentiendum. 

l. Nam can. 613, de cuius sensu fit disputatio, non est sepa- 
ratim interpretandus sine coniunctione cum aliis canonibus novae 
legislationis. lam vero ex canone 4, in quo nulla persona excipitur seu 
physica seu moralis, privilegia a Sede Apostolica concessa nec ante 
Codicem revocata, et quae adhuc in usu sint tempore publicationis 
Codicis, integra manent, nisi aliquo Codicis canone expresse revo- 
centur; porro privilegia per communicationem ante Codicem acquisita, 
sunt vera privilegia concessa ab Apostolica Sede in concessione 
iuris communicandi, et nullibi expresse per aliquem canonem revo- 
cantur, canone enim 613 vetatur in futurum communicatio, non 
irritatur communicatio praeterita per quam a S. Sede ante novam 
legem obtenta sunt. — ll. Quo canone 4 supposito, quo praecise 


(9) Cfr. v. gr. Blat, De pers. 681 sq.; Biederlack-Führich n. 145; Damen in 
Nederlandsche Katholieke Stemmen (a. 1918) p. 156 sq.; Chelodi n. 280. ; Pejska 
p. 31 sq. etc. 

(10) V. gr. Si Chelodi n. 280, b), not. 4 arguit ex latinitate, quod ne tan- 
gantur privilegia per communicationem iam acquisita, loco dicendi « exclusa 
in posterum qualibet communicatione » deberet dicere « exclusa qualibet in 
posterum communicatione ». At adverbialis locutio afficit verbum, cuius relatio 
semper erit ad tempus futurum, quocumque ordine ponantur verba clausulae. 
Pariter verba concessa fuerint, non ad praeteritum sunt referenda, sed potius 
est futurum potentiale — quaecumque venient concessa, in posterum ion con- 
municabuntur. Multo minus fieri potest vis in verbo gaudet de praesenti, quod 
determinatur ad futurum tempus per clausulam adiectam: totum lus per Co- 
dicem Constitutum refertur ad tempus subsequens Codicis promulgationen. 
Porro omnes fere Codicis canones, qui agunt de aliqua potestate seu facultate, 
formulantur adhibito verbo de praesenti, tametsi agant de nova facultate concessa. 

(11) Negativae, quac in textu propugnatur, sententiae subscribunt Ver- 
meersch, Prummer, Brandys, Augustine, Villada, Noval, Cappello, Cocchi, 
Creusen, D'Angelo etc. Quam optime illustrat Larraona in Commentarium — MI. 
p. 210 sq. 

cavetur quoad privilegia de transitu a lege veteri ad novam, limi- 
tatio privilegiorum erui non potest: a) ex verbis in posterum, aut b) 
ex verbis iis fantum gaudet; aut c) ex verbis concessa fuerint, aut 
demum d) ex omnibus simul. — Sane verba in posterum non refe- 
runtur ad praeteritam communicationem, ut per se patet: quae verba 
consulto addita sunt, nam, ut iam plures auctores notarunt, in priori 
schemate non habebantur (12); addita autem sunt ad limitandam 
quoad tempus vim revocatoriam verbi excludere (excludo in poste- 
rum in materia legali idem est ac de praeteritis nihil dico). — Si 
verba iis tantum gaudet, ita sumenda essent absolute, ut excluderent 
communicationem non tantum in futurum, sed etiam quoad praete- 
ritum, tunc ultima clausula canonis esset penitus superflua et ad 
hoc unice destinata ad pariendam confusionem, imo esset falsa et 
pugnans cum prioribus verbis; nam in hypothesi verba iis tantum 
excluderent quamlibet communicationem, et clausula addita exclu- 
sionem limitaret ad tempus futurum. Satis esset dixisse « exclusa 
qualibet communicatione », vel melius nihil addere, nam leges ex 
can. 10 respiciunt futura, non praeterita. — Verbam concessa fuerint 
non significant praecise tempus praeteritum, sed habent sensum 
indefinitum et potentialem, qui determinandus est ex verbis adiunctis, 
cum quibus evidenter non cohaerent nisi in significatione futuri tem- 
poris, pro quo tandem aliquando conduntur canones. (Cfr. quoque 
can. 618, 8 1, de quo similis difficultas fieri posset, quae tamen 
nulli in mentem venit). — Simul autem sumpta illa verba, in quibus 


(12) In priori schemate dicebatur: « Quodlibet institutum religiosum iis tantum 
privilegiis gaudet, quae vel a Sede Apostolica directe eidem concessa fuerunt, 
vel in hoc Codice continentur, exclusa qualibet communicatione ». Qui tenor 
propter verbum fuerunt definitae significationis praeteriti temporis et clausulam 
revocatoriam generalem et absolutam «exélusa qualibet communicatione » 
aptus erat ad firmandam valde probaliter revocationem privilegiorum per me- 
ram communicationem ante Codicem obtentorum; tunc enim clausula finalis 
valde probabiliter aequivaleret huic « exclusis privilegiis per comniunicationem 
obtentis ». — Porro in nota ponebatur: « Prima della pubblicazione del Codice, 
i vari Istituti religiosi dovranno praesentare alla S. Sede, perché da essa venga 
esaminato e riconosciuto, l'elenco dei privilegi, che essi credono avere sia 
per dirctta concessione sia per communicazione, come anche quelli che essi 
desiderano di ottenere ». — Formulationi canonis, quae erat satis apta ad 
abrogandam pro religiosis quamlibet communicationem, in altera et definitiva 
redactione addita est phrasis adverbialis «in posterum » quae evidenter limitat 
prioris redactionis significationem; quid autem limitat ? evidenter nihil aliud 
quam abrogationem communicationis, quae restringitur ad tempus futurum. 

iacta est vis, non alium praeferunt sensum, nisi quod privilegia a 
religiosis non possint in futurum obtineri per communicationem ; et 
ideo est verus et clarus sensus canonis, quod tantum gaudent, i. e. 
a momento vigentis novi Codicis gaudebunt, privilegiis in Codice 
contentis et directe concessis; nam acquisitio per praescriptionem 
et consuetudinem reducitur ad concessionem directam. De privile- 
giis ante Codicem obtentis, non cavet can. 613, sed. can. 4. — 
HI. Regulares maiorem partem privilegiorum obtinuerunt per com- 
municationem, qua direcfe ipsis concessa, non erant solliciti de pri- 
vilegiis singillatim et directe obtinendis; illa ergo plena abrogatio 
vix videri potest aequa, quae in valde dispari conditione poneret 
diversos Ordines, et inde a modo ordinario agendi ex parte Eccle- 
siae est prorsus aliena (13). 


(13) Quodsi etiam dictum fuit: Privilegia contra ius cadunt cum ipso iure; 
et privilegia per communicationem erant contra ius; ideoque per publicationem 
Codicis cum ipso iure Codicem praecedente ceciderunt; multa hic miscentur 
manifeste falsa et nullo modo admittenda. Per communicationem acquisita fue- 
rant tum privilegia contra ius tum praeter ius. Porro etiam privilegia contra 
ius habent characterem perpetuitatis (can. 70); nec in Codice (can. 72-18) nec 
in iure praecedenti, nec in doctrina auctorum umquam adnumerata est tamquam 
causa, ex qua cesset privilegium, cessatio legis contra quam erat privilegium; 
quin potius id quod per privilegium conceditur, cessante lege, cui opponebatur, 
minus fit odiosum. Deinde inutiles prorsus essent plurimae revocationes pri- 
vilegiorum contentae in canonibus Codicis, si cadente per Codicem iure veteri 
cum ipso cadere deberent privilegia sub ipso obtenta. Insuper perversus et 
aiuridicus prorsus est ille conceptus privilegii contra ius, quasi Rom. Pontifex 
illud concedens intenderet praecise concedere aliquid quod est contra ius, ita 
ut oppositio cum iure esset veluti causa motiva aut finalis, qua deficiente, 
concessio cessaret. Privilegium concedit superior, respiciendo privilegiatum, 
cui favor, gratia, facultas seu privilegium ex iusta causa concedit, motus neces- 
sitate aut utilitate illius cui fit, tametsi sit contra id quod ius pro omnibus 
datum non permittit: si illa oppositio desit, ipsa tamen privilegii causa non 
desinit nec privilegium cessat. 

Est quaedam mentis fictio non iuridica, considerare ius vetus cadere cum 
suis privilegiis, et deinde venire ius novum cum privilegiis quae sub illo con- 
ceduntur. Praecise canon 4 recensetur inter canones praeliminares, qui in sa- 
pienti et prudenti mutatione iuris seu Codicis, regulare debent transitum a 
veteri legislatione ad novam. Ergo dum per novum Codicem cadit ius praece- 
dens, sed solum ad normam can. 6 praeliminaris; ita caderent privilegia sub 
iure praecedenti obtenta, nisi iam in canone praeliminari 4 antecedenter ad pro- 
positionem iuris novi fuissent praeservata per normas illo canone propositas, sicut 
in canone 5 simili ratione fit de consuetudinibus seu de obiectivo iure con- 
suetudinario. s 

Quodsi a pluribus auctoribus sermo fit de tuto usu privilegiorum, de quibus 
est quaestio, donec prodeat authentica in contrarium decisio; haec modestia 

III. Tenendum ergo videtur, privilegia ante Codicem acquisita 
nec speciali aliquo canone Codicis revocata, si momento promulga- 
tionis Codicis in usu erant nec ante illud momentum fuissent revo- 
cata, post promulgatum Codicem mansisse ex claris terminis can. 4, 
quovis modo essent legitime acquisita; ex canone vero 613 non 
amplius (salvis memoratis exceptionibus) acquiri posse per commu- 
nicationem cum alio privilegiato, licet communicatio sit unus ex 
modis legitimis privilegia acquirendi ex can. 63, quia hic modus pro 
religiosis aufertur can. 613, et generi per speciem derogatur (14). 


in modo proponendi doctrinam omnino est laudanda; sed, tametsi non fuerit 
expressa, in omnibus auctoribus humilis subiectio futurae decisioni, propriae 
doctrinae contrariae, omnino est supponenda; quae habitualis debita dispositio 
circa futuram decisionem possibilem, non debet impedire quominus propria 
doctrina modeste proponatur ei tribuendo vim quam habent argumenta quibus 
roboratur. 

(14) Si supra privilegia per communicationem iam ante Codicem acquisita 
defensa sunt, non est putandum communicationem quae inter regulares ut plu- 
rimum locum habebat, nullis fuisse adstrictam peculiaribus normis. Nam: 
1°) non valebat quoad illa privilegia, quae Ordinis Constitutionibus essent con- 
traria: haud raro illa quoque erant exclusa, quae a Suprema Ordinis potestate 
repellerentur. v. gr. duplex haec limitatio apponitur a S. Pio V. const. « Dum 
indefessae » (a. 1571) in concedenda communicatione S. l. et magis adhuc ex- 
plicite in const. « Decet » Gregorii XIII (a. 1575). Piat vol. ll. q. 143, ll. n. 7. 

2^) Cavendum erat ne communicatio de fratribus privatis ad fratres pri- 
vatos ultra limites a iure statutos extenderetur. Schmalzgr. l. V, tit. 33. n. 77 Sq. 
ds OX xus (Eee d us Los Hs 3. 

3°) Erat exclusa in iis, quae alicui ordini erant concessa cum clausula 
« ne aliis communicentur », nisi huic quoque clausulae fuisset derogatum. Cfr. 
Ferraris v. Privil. art. 1. n. 27, 28; Piat 1. c. n. 7. 

4°) Non habebat locum in exorbitantibus (Piat l. c. n. 3); neque in iis 
quae alicui ordini, conventui aut ecclesiae fuissent concessa ob rationem om- 
nino specialem v. gr. propter miraculosam imaginem ibi veneratam, privilegium 
Portiunculae etc; nec privilegium altaris privilegiati (Ferraris v. Altare privil. 
n. 27; Piat l|. c. n. 2, 4); nec privilegia circa officia et missas (S. R. C20 
Martii 1706), nec opinio ScAmalzgrueber V, 35 n. 91 videtur satis fundata. 

5°) Pariter erat exclusa in privilegiis ad tempus concessis Schmalzgr. |. c. 
n392. 0 Diana cn NW 

Aliunde etiam Regularium privilegia non adeo numerosa sunt, quantum ob 
oculos ponit locutio Mare magnum: nam attendendae sunt plures revocationes 
saepius factae, iam multo ante Codicem. (Cfr. Piat Il. q. 203 Sq.). Nam. 1?) plu- 
rima privilegia revocata sunt, quia Decretis Tridentinis contraria. (cfr. Bene- 
dict. XIV, const. « Apostol. ministerium » 1763, n. 13, const. « Magno » 1751, 
§ 30; Piat il, q. 212, 213). 2°) Fuerunt pluries revocata vivae vocis oracula v. gr. 
a Gregorio XV, ab Urbano VIII, a Clemente XII. (Ctr. Piat 1. c. q. 214 sq.); 
3) Adsunt plures aliae revocationes per speciales constitutiones pontificias, 
quarum catalogum texere hic nimis laboriosum esset, et melius commemorantur 
in sede propria sub praescriptis singulorum canonum de determinata materia. 

390. Usus privilegiorum. In privilegiorum concessionibus 
etiam per communicationem sedulo examinandum est, utrum pri- 
vilegia a Sede Apostolica immediate singulis religiosis data sint (id 
quod sine dubio fieri potest), an solummodo mediate per ipsos 
Superiores. Etenim nequaquam omnes ordines religiosi hac in re 
eodem iure reguntur. Ita v. g. Gregor. XII. Const. « Decet» pro 
Societate lesu tanquam normam generalem statuit: « Uf (privilegia) 
non intelligantur concessa inferioribus singulis immediate, sed me- 
diante Praeposito Generali ». Inde fit, ut in ordinibus religiosis, prae- 
sertim si regimine monarchico utantur, privilegia magis sint iura 
religionis et Superiorum religiosorum, quam iura singulorum religio- 
sorum (15), nisi R. Pontifex forte sub certis conditionibus aliter 
statuerit, aut ipsa religio illam normam vel clausulam generalem in 
usu privilegiorum non habeat, aut Superiores religiosi pro sua po- 
testate v. g. in Societate lesu favores sibi immediate concessos etiam 
cum suis subditis communicent. 


391. Alii singulares favores religiosis utriusque sexus in reli- 
gionibus et congregationibus religiosis concessi sunt per numerosas 
indulgentias, quas lucrari possunt v. g. in die susceptionis habitus 
et solemnis professionis, in praecipuo festo religionis, pro annuis 
exercitiis spiritualibus per legitimum tempus peractis, tempore visi- 
tationis monasterii per competentem Superiorem factae et servatis 
specialibus conditionibus in articulo mortis (16). 


392. Specialia iura iis viris regularibus obtigerunt, qui etiam ad 
statum clericalem (17) assumuntur atque ex iure communi gaudent 


(15) Qua ratione v. g. R. Pontifex singulos socios religionum exemptarum 
iurisdictioni Episcoporum subduxit sibique immediate subiecit, neque huiusmodi 
privilegium pendet a concessione vel denegatione vel renuntiatione Superioris 
religiosi. Cfr. Pauli Ill. Const. « Licet » 18. Octob. 1549. 8 13.; Schmalzgr. l. c. 
n. 246 sq.; Piat l. c. vol. Il. q. 3 sq. et vicissim q. 168. 

(16) Pauli V. Const. « R. Pontifex » 23. Maii 1606.; Leon. X. Const. « Du- 
dum » 10. Dec. 1519.5; Summaria indulgentiarum ordinibus relig. concessar. 
apud Schneider, Rescripta auth. S. C. Indulg. p. 380 sq., quibus magis standum 
est, quam communicationi cuidam indulgentiarum ex disciplina vigente saltem 
dubiae et obscurae. Cfr. Beringer Les Indulgences (ed. 3) tom. ll. p. 490.; Piat 
vol. Il, q. 147, q. 142, not. 1. 

(17) Siricius Papa ad Himer. Tarracon. (a. 385.) = c. 29. Ca XA Ge Ila 
iunct. Pii Vl. Const. « Auctorem fidei » 28. Aug. 17194. prop. 80.; c. 14. Conc. 
Carthag. Vll. (a. 401.); c. 27. Conc. Agath. (a. 506.) = c. 11. C. XVIIL q. 2.; 

certis Aabilifatibus sive immunitate a legibus quibusdam prohiben- 
tibus vel irritantibus, nisi agatur de casibus iure ecclesiastico vel 
statutis particularibus ordinis religiosi speciatim exceptis. 


I. Qua ratione viri regulares generatim habiles sunt ad | ordines 
etiam sacros recipiendos exceptis conversis, quibus absque indulto 
apostolico etiam durante tempore probationis transitus ad statum 
clericorum prohibetur (18): ad ordines recipiendos dimissorias ac- 
cipiunt a propriis Praelatis regularibus, ceteri religiosi reguntur iure 
clericorum saecularium nisi speciali gaudeant privilegio (can. 964). 
Porro postquam inter clericos legitime sunt adscripti salvis limita- 
tionibus iure speciali constitutis libere admitti possunt servatis ser- 
vandis ad officia ecclesiastica et imprimis ad omnia officia et be- 
neficia regularia etiam curata (19), at non ad parochias (20) alias- 


c. 3. Conc. llerd. (a. 521.-546.) = c. 34. C. XVI. q. 1.5 c. 2. 3. Conc. Nemaus. 
(a. 1096.); dict. Grat. post. c. 23. 24. 25. C. XVI. q. 1.; cap. 1. § 8. de stat. 
mon. Ill. 10. in Clem.; Suarez De relig. tract. IX. 1. 1. cap. 7. 9.; Bouix |. c. t. 
Il. p. 2 sq. ubi in hac Parte quinta sui operis «De iure regularium », sub 
rubrica « De iure regularium ad extra», agit: De eorum habilitate ad officia 
clericorum propria, praesertim de beneficiis et dignitatibus — de privilegiis 
praesertim exemptionis — de exercitio sacri ministerii v. gr. in administrandis 
Sacramentis, in sacra praedicatione — de suorum bonorum temporalium ad- 
ministratione et de applicatione quam in ipsis habeant iuris communis leges — 
de relatione regularium ad parochos etc. Quae quoad maximam partem aut 
iam sunt praeoccupata ex diverso ordine Codicis, aut amandanda sunt ad 
propriam sedem materiae, ut inutiles vitentur repetitiones et ut pressius ordini 
Codicis insistatur, in quo in pluribus illis materiis proponitur communis le- 
gislatio cum qua coniungitur et simul proponuntur quae speciatim pro regula- 
ribus ceterisque religiosis sunt constituta; qui modus a legislatore servatus 
etiam illa optima ratione commendatur, quod virorum religiones ex longe 
maxima parte sunt clericales, et eorum praecipui sodales communes habent 
cum clericis obligationes etiam in exercitio sacri ministerii, salva subordina- 
tione ad diversos Praelatos in iis qui sunt exempti. 

(18) Clem. VIII. Const. « Cum ad regularem » 19. Mart. 1603. S 23.; Bouix 
l. c. p. 506 sq.; Piat 1. c. t. 1. q. 129, g. 

(19) Cap. un. de suppl. I. 5. in Clem.; cap. 1. § 2. de privil. V. 7. in Clem.; 
Conc. Trident. Sess. XXV. cap. 11. de regul., Sess. XIV. cap. 10. de ref.; 
Pii VI. Const. « Auctorem fidei » prop. 80.; Bouix l|. c. p. 9 sq.; Suarez l. c. 
tract. VII. 1. 3. cap. 19. Cfr. quoque can. 1411, 2», 1442. 

(20) Qua in re Ecclesia postquam ab antiquo rigore (cfr. cap. 1. X. de 
cap. monach. Il. 37.) recessit, saltem monachos et canonicos regulares noluit 
admittere ut parochos solitarios i. e. sine socio regulari extra claustra. Cfr. 
cap. 2. 3. X. de cap. monach. 111. 37.; cap. 2. 5. X. de stat. monach. Ill. gm 
cap, 2. 5. X. de stat. monach. IIl. 35. Postea cap. l. de priv. V. 7. in Clem. 
sapienter certae functiones curae animarum parochis fuerunt reservatae, in 
quas religiosi sese immiscere severe prohibebantur. Quae distinctio inter curam 

que minores praebendas et dignitates saeculares sine indulto apo- 
stolico, etiamsi fuerint «saecularizali » cit. 1442, iunct. can. 1411, 
2210s 

ll. Ex iure autem communi pariter religiosi habiles sunt ut 
ad officium Episcopi vel Cardinalis, imo ipsius R. Pontificis assumi 
possint (22); multo minus impediuntur, quominus fiant delegati 
Sedis Apostolicae, si legitimis qualitatibus sint praediti, vel depu- 
tentur iudices ct examiuatores syuodales vel constituantur. notarii in 
proprio ordine pro causis religiosorum, modo in his omnibus reci- 
piendis non obstent specialia vota vel iuramenta vel statuta (23); at 
v. g. non possunt esse Vicarii Generales nisi in dioecesi propriae 
religioni commissa (can. 367, S i, 2r 


Ill. Cum studium litterarum praesertim sacrarum disciplinarum 
ordinibus religiosis tum clericorum regularium tum monachaliuni et 
mendicantium summopere conveniat, religiosi etiam ad gradus aca- 
deuticos, officia professorum in publicis universitatibus, collegia doc- 
forum cum iure suffragii in gradibus academicis conferendis aliisque 


animarum parochis propriam et sacrum ministerium etiam regularibus legitime 
concessum, si utrimque caute semper fuisset servata, multarum litium inutilium 
non patuisset aditus. Nihilominus iure antiquo (cfr. cap. 5. X. de stat. Ill. 35.) 
et ipso Concilio Tridentino (cfr. Sess. XIV. cap. 11. de ref.) regulares atque 
praesertim canonici regulares nondum absolute ab obtinendis beneficiis sae- 
cularibus etiam curatis erant exclusi. 

Postquam autem S. C. C. a. 1581. declaravit vel ipsos canonicos regulares 
non posse promoveri ad ecclesias curatas, Sedes Apostolica deinceps con- 
stanter eandem praxim secuta est, donec Benedictus XIV. Const. « Quod inscru- 
tabili » 9. lul. 1745. idem statueret veteremque controversiam dirimeret generali 
iuris sanctione etiam a Leone XII. Const. « R. Pontifices » denuo confirmata. 
At salva manent etiam nunc privilegia Praemonstratensiuim (Bened. XIV. Const. 
« Oneroso » 1. Sept. 1750.) et Ord. Teuton. (Pii IX. Const. « Pia » 14. lul. 1871.) 
aliaque specialia indulta Sedis Apostolicae. Cfr. Piat 1. c. t. l. p. 175.; Zitelli, 
Appar. p. 228. not. 1.; Act. S. Sed. vol. V. p. 82 sq. 86 sq. vol. 1X. p. 342 sq. 
vol. X. p. 534 sq. 

(21) Cap. unic. de post. l. 2. in Extravg. com.; S. C. C. in caus. Colon. 
9. Febr. 1732. iunct. decis. in caus. Milet. 27. Nov. 1694. in ed. Richt. C, Tr. 
p.97.; S. C; Ep. et Reg. 11. Sept. 1839.; Act. S. Sed. vol. IV. p. 353 sq. 373. 
388 sq. vol. V. p. 82 sq.; Bouix l. c. p. 95 sq.; Nervegna De iure praci. regul. 
p. 183. sq. 

(22) Cap. 27. de elect. 1. 6. in Sext.; cap. 1. de elect. 1. 3. in Clem.; Suarez 
l. c. cap. 16 sq.; Bouix l. c. p. 65 sq. 

(23) Cap. 11. de rescp I. 3. in Sext.; cap. 2. de rescr. l. 2. in Clem. ; Conc. 
Trid. Sess. XXiV. cap. 18. de ref., Sess. XXV. cap. 10. de ref.; Ferrari l. c. 
p. 261 sq.; Suarez l. c. tract. X. l. 6. cap. T sq. 

negotiis cum licentia suorum Superiorum admitti possunt; at pariter 
atfendendae sunt Jimilationes de moderato usu illorum iurium lc- 
gibus specialibus ordinum religiosorum haud raro sapienter Sta- 


tutae (24). 


393. Scholion. Saivis his, quae supra, nuniero praecedenti, dicta 
sunt generali modo de iuribus religiosis competentibus ex ipsorum 
clerieatu, non. amplius hodie videlur immorandun in confutandis 
antiquis erroribus de asserta inhabilitate saltem relativa regularium 
ad munia ecclesiastica deque illis exeludendis a ministeriis sacris, 
ad quae vocandi nou siut nisi cwm desint. clerici saeculares (25). 
Integra Codicis oeconomia itlis erroribus, iamdiu. confutatis contraria 
esf: qui ceteroquin. refelluntur. ipso numero Institutorum religio- 
sorum in dies frequentiorum cun. Pontificia approbatione, quorum 
sodales sacris ministeriis addicuntur; disertis insuper RR. Pontifi- 
cuni Litteris et. manifesta traditione ecclesiastica (26). -— Praeterea, 
nou hoc joco, sed in propria sede materiae videntur explicanda 
quae perlinent ad potestatem religiosorum administrandi Sacramenti, 
Verbum Divinum praedicandi et cultum divinum per varias sacras 
functiones in propriis Ecclesiis et Oratoris peragendi (27). 


(24) Alex. IV, Consi. « Quasi Hgiutt s 14. Apr, 1255, el. Const, « Lícel » 
21. Wu. 1257,; S. Thomus iu opuse, Coulra impugnantes relig; Suarez |). c, d. 
5. eap, 1 8q.; Ferrari |. €.; Honix |. c. p. 58 sq. 

(25) Contra. Oullehinum a S, Amore lam publleavil S, Thomas snum 
* Opusculum 19 contra Impuguautes religionem » cfr. elus cap. 4. — Asnerta 
in hauc rem Fansenlauae synodi Plgtorlensia prolligavit Plus. VI, C. Aucloreui 
fidel (V194) damnaindo proponslt. 80, Confer quoque De Buck |n. sua confu- 
talione « Examen hilstorleumni €lc.. » quod opus coufnlauduu assnmpsll opuscir- 
lum professoris Lovaulensis Verhoeven v De regularinm et. saecularium. cleri- 
corum  dlurlbus. et. officiis» valde Infenguii regularibus: ei. falsis. principiis 
imbulumn, 

(20) Cfr. Veruteersch, De Rellg, H, Supplem, VIN, ubi aflerlur. Dissertallo 
P, Melot, in qua ecclesiastica de re Iradillo e€volvilur, 

(27) Cir, Vermeersch, De religiosis L n. 503 sq. ; 460 8]. 

DE PRIVILEGIO EXEMPTIONIS 


394. Inter religiosorum privilegia separatam tractationem meretur 
religiosorum exemptio, quae specialem habel relatiotiem ad ipsorum 
religiosorum immediatam gubernationem. 

Notio. In genere exemptio est libertas seu immanitas a iurisdi 
tione seu potestate Superioris, cui de regula ordinaria deberet. qui 
subiici infra ambitum | competentiae ipsius. Praesertim vero intelli- 
gitur exemptio sibtractio a potestate Episcopi vel aequivalentis 
Superioris ordinariam iurisdictionem habentis in determinato. terri- 
lorio coniuncta cum immediata. subiectione iurisdictioni Rom., Ponti- 
ficis. Expresse in ipso iure Codicis admittitur quod ex peculiaribus 
rationibus determinatis quibusdam personis aut locis. possit compe- 
tere immunitas a subiectione erga varias auctoritates, quibus per se 
subiectae manerent. Verbi gratia ab auctoritate parochi de facto 
sunt subtracti in pluribus conventus religiosi, qui ab Episcopi aucia- 
ritate exempti non suni; in illis potest. dici talibus. conventibus 
convenire exemptionem partialem et imperfectam respectu parochi: 
porro ipsum ius, can. 464 § 2 permittit Episcopo aliquan piam 
domum subducere a parochi cura et potestate, ela S. Sede ad nor- 
mam iuris possunt ab eadem cura eximi milites vel alae perso- 
nae, pro quibus constituat paroeciam castrensem vel personalen 
(can. 216, S 4; 451, S 3). Praeterea intra ipsam religionem singu- 
laris persona religiosa vel singularis religiosa domus potesi esse 
subtracta a iurisdictione Praelati inferioris. et Supremo religionis 
Praelato immediate subiici. 

Cum hoc loco sermo est de religiosorum exemptione, intelligitur 
de illo privilegio qno religiosi determinati Ordinis vel Congregationis 
subducuntur a iurisdictione Episcoporum et aliorum loci Ordinario 
rum, qui in determinato territorio suam exercent. potestatem et im- 
mediate subiiciuntur Rom. Pontifici (1). 


e 
1 ` 
IS 


(1) Hunc esse proprium conceptum exemptionis, de quo hoc loco quaestio 
est, apparet ex can. 344, ubi"iurisdictioni Episcopi dicuntur obtioxli toci omnes, 
personae, res et loca pia, quae intra dioecesis ambitum conlinenttr, nisi eis 
specialis exemptio ab Apostolica Sede concessa fuerit. Vx natura autem tel, Higain 
potestate inferiorum Praelatorum hierarciiiae ecclesiasticae, exempti religiosi 

395. Divisio. Quo sensu strictiori, huius loci proprio, exemptio 
1°) Ratione subiecti distinguitur in personalem, localem et mixtam. 
Per primam immediate personae; per alteram immediate locus ; per 
tertiam tam personae quam locus manent exempti. Exemptio perso- 
nalis dicitur personae adhaerere eamque sequi, non afficit ipsuni 
locum ubi persona versatur (2); in locali presse tali personae, quae 
in loco exempto versantur solum mediate et indirecte et provisorio 
modo dum sunt in loco exempto de exemptione participant (3). 

2°) Dividitur in activam et passivam. l. Activa tribuit Praelato 
exempto plenam iurisdictionem in locum, eiusque loci clerum et 
populum et inde ille locus dicitur Nullius dioecesis, et Praelatus 
dicitur Praelatus nullius. Passiva est illa quae circumscripta est ad 
personas exemptas et ad earum conventum seu domum religiosam, 
sine ulla iurisdictione Superioris religiosi in clerum et populum. 


Il. Quae divisio exemptionis in activam et passivam fit magis 
conspicua si consideratur in ipsis Praelatis exemptis, quorum tri- 
plex species distincta fuit. 1°. infima species est exemptio illorum 
Praelatorum, qui praesident certo personarum generi existentium 
intra septa alicuius ecclesiae, monasterii vel conventus habitantium, 
non clero et populo extra illa septa degentibus. Huiusmodi Praelati 
dicuntur passive exempti, quia non subiiciuntur iurisdictioni Ordi- 
narii loci, ubi illa ecclesia, monasterium vel conventus inveniuntur: 
quae loca dicuntur esse in dioecesi sed non esse de dioecesi (4). 


veniunt sub immediatum regimen Rom. Pontificis, qui, cum ordinario modo 
eos in omnibus regere non possit, tribuit eorum Superioribus seu Praelatis 
veram iurisdictionem ecclesiasticam (can. 501), qua Praelatos regulares hie- 
rarchiae ecclesiasticae incorporat quoad regimen propriorum subditorum. Quare 
classica est illa notio exemptionis Regularium, quam Ferraris v. Regulares 
a. 2, n. 1, retulit in sua Bibliotheca: « Exemptio est privilegium, quo persona 
aut locus a iurisdictione Episcoporum seu Ordinariorum liberantur et subtra- 
huntur, ac Summo Pontifici immediate subiiciuntur » — Cfr. Suarez, De relig. 
t. IVatt: 8, 1. 2: cap a" 6. 

(2 Tamquam exemplum huius exemptionis allegatur cap. 30 X. de pri- 
vileg. (V, 32) et cap. 1. de privil. (V, 7) in VP. 

(3) In exemplum allegatur cap. Cum Capella 16, de privil. 

(4) Cfr. Wernz- Vidal t. ll. n. 363; Benedict. XIV, const. « Apostolicae ser- 
vitulis » et const. « Inter multa»; De synodo dioec. I. Il. cap. 11. n. 2. sq. 
Quae exemptio etiam ecclesiis capitularibus nonnumquam fuerat concessa aut 
aliis legitimis modis ab illis fuit acquisita, licet deinde arctioribus limitibus 
fuerit circumscripta a Concilio Tridentino v. gr. quoad visitationem Episcopi. 
Cfr. A. S. S. II, 345, IIl, 84; Conc. Trident. sess. XXV, cap. 20, de regul. Bie- 
derlack-Führich n. 35. Card. De Luca, De iurisdict. disc. 1p. 56: 

29. species media est exemptio illorum Praelatorum, qui in clerum 
et populum determinati loci intra territorium dioecesanum siti acti- 
vam habent iurisdictionem: hi pariter sunt in dioecesi sed non de 
dioecesi (5). 3*. species suprema est eorum Praelatorum, qui in cer- 
to territorio plene a qualibet dioecesi separato iurisdictionem exer- 
cent in clerum et populum, quem regunt ad instar Ordinarii loci; 
illud territorium dicitur nullius i. e. nullius dioecesis et tales Prae- 
lati dicuntur plene exempti active et passive; active, quia exercent 
iurisdictionem independenter a quovis Episcopo dioecesano ; passive, 
quia nec ipsum territorium in quo habent iurisdictionem exemptam 
alteri Ordinario est obnoxium (6). 

Inde apparet exemptionem propriam regularium esse de se 
exemptionem passivam, nam ex eo quod monasterium aliquod vel 
conventus gaudeat exemptione propria regularium, nulla in eius 
Superiore seu Praelato per se resultat iurisdictio in clerum et popu- 
lum ultra iurisdictionem in communitatem religiosam. Porro tale 
monasterium seu conventus est in territorio dioecesano, non est a 
tali territorio avulsus seu separatus. Ut ergo v. gr. aliqua Abbatia 
rationem habeat Abbatiae nullius, vel cum exemptione activa et conse- 
quente iurisdictione in partem populi et cleri in determinato territo- 
rio ad aliquam dioecesim pertinente, debet ille character speciali 
legitimo titulo vel concessione esse obtentus (7). 


(5) Cfr. cap. 15, 13, X. de praescr. ll, 26; Conc. Trident. sess. XXIII, cap. 10, 
de ref, sess. XXV, cap. 1l. de regul.; Bouix, De Episc. l, p. 519 sq.; Scherer, 
Hand. d. Kirchenr. p. 424 sq.; Ferreres, Inst. 1, n. 629.5; Schmalzgr. |. 1. tit. 31, n. 5. 

(6) Conc. Trid. sess. XXIII. cap. 10, de ref.; sess. XXIV. cap. 9, de ref.; 
cap. 19, X. de praescr. 11, 26.; Schmalzgr. 1, 31, n. 5. Codex can. 319. — De 
aliis modis explicandi hanc divisionem cfr. D'Angelo, L’ esenzione dei relig. p. 4. 

Biederlack-Führich n. 149, cum Schmalzgr. V, 33 et aliis aliam inducit di- 
visionem, in exemptionem in capite et exemptionem in capite et in membris, 
quae ad nostrum scopum minus practica videtur. Atque idem dicendum videtur 
de illa alia divisione, in exemptionem a lege dioecesana et exemptionem a lege 
iurisdictionali, de qua in Codice sub his terminis non habetur vestigium. Porro 
a canonistis sub exemptione a lege dioecesana intelligebatur immunitas religio- 
sorum a tributis varii generis Episcopo solvendis, ad quorum solutionem sae- 
culares clerici tenebantur. A lege iurisdictionali dicebantur esse exempti, quia 
subtracti erant a legifera, iudiciali et coercitiva Ordinariorum potestate. Cfr. 
de hac distinctione: Reiffenstuel 1, 31, n. 83 sq., Passerini, De Statibus in 
q. 189, n. 672. 

(7) Nota est divisio exemptionis activae in nativam i. e. in illis Praelaturis 
conservatam, ubi antea nondum erat dioecesis aliqua erecta; in dativam, quae 
solo privilegio apostolico obtineri potuit; in praescriptivam quae fundabatur in 

3?) Ex natura rei exemptio potest esse totalis et partialis, prout 
exemptus totaliter vel partialiter subtrahatur a iurisdictione Ordi- 
narii loci. Hoc sensu iam animadverterunt iuris praecedentis com- 
mentatores, praesertim post Tridentinum, non dari vere totalem 
exemptionem, cum citatum Concilium in pluribus regulares obnoxios 
fecerit Episcopis ut ordinariis locorum vel saltem ut S. Sedis dele- 
gatis; de se tamen est possibilis illa totalis exemptio (8). 

Quae antiqua exemptionis partitio, alia ratione a nonnullis 
iuris novi commentatoribus proponitur, a quibus exemptio passiva 
dividitur in plenam si aeque principaliter fiant exempta et personae 
et loca, ita ut illa fruantur etiam personae: extraneae dum inu illo 
loco versantur; et in semi-plenam, si exemptio localis iis solis per- 
sonis competat, propter quas ipsa concessa est (9). 

4°) Passim quidem hodie traditur divisio in exemptionem stricte 
dictam et late dictam ; quae late dicta exemptio dicitur convenire 
institutis iuris pontificii, quae simpliciter non dicuntur exempta, et 
tamen in nonnullis rebus interni regiminis non subduntur Episcopis, 
in quibus maior quaedam auctoritas eisdem Episcopis agnoscitur 
quoad instituta religiosa iuris dioecesani (10). 


396. Fundamentum et convenientia exemptionis. Exemptio 
regularium solidum fundamentum habet in primatu Rom. Pontificis 
et in eius suprema et immediata iurisdictione in totam Ecclesiam 
atque in singulas eius partes et personas; unde infertur ius, quod 
ipsi competit, dioeceses describendi et unicuique Episcopo suum 
territorium et personas in quas iurisdictionem exerceat determinandi. 


titulo praescripfionis debitis conditionibus praeditae. Cfr. cap. 1. de praescr. ll, 
13, in Sexto; cap. 7. de privil. V, 7, in Sexto, iunct. cap. 3. X, de in integr. I, 
41; cap. 15, 18, X. de praescr. Il, 26.; S. C. C. 2. lan. 1721. in ed. Richt. Conc. 
Trid. p. 346 sq.; A. S. S. vol. Il, p. 342. sq. IIl, p. 65, sq. Schmalzgr. 1. I, tit. 
26, n. 52 sq., l. V. tit. 33. n. 259. 

(8) Vel ipsorum Praelatorum nullius exemptio iure praecedenti non erat 
plena et totalis, cum non possent dare litteras dimissoriales, nec convocare 
synodum, nec deputare examinatores synodales aut celebrare concursus paroe- 
ciales; sed in his rebus dependerent ab Episcopo viciniore. Gasparri, De sacr. 
ord. n. 939; Benedict. XIV, De syn. dioec. 1. ll, cap. 11, n. 5, 6; 1. XIII, cap. 15, n. 4, 

(9) Vermeersch-Creusen, Epit. 1, n. 716. 

(10) Vermeersch-Creusen |. c.; Prümmer q. 239, not. 2.; Pejska p. 41, qui 
hanc exemptionem imperfectam dicit contineri intra limites potestatis donie- 
sticae seu dominativae; A Coronata |, n. 621, b) et c); Larraona in Commenta- 
rium V], p. 291 sq. 

Quo ex iure etiam illud consequitur, quod Rom. Pont. Episcopo 
denegare possit iurisdictionem in aliquam suae dioecesis partem 
aut in aliquas personas, quae tamen in dioecesi Episcopi maneant. 

Cui iuri Romani Pontificis accedit magna convenientia exemp- 
tionis Regularium et relativa quaedam necessita$. Atque iinprimis 
quoad res internas, illa convenientia et relativa necessitas facile 
patet ex unitate societatis religiosae atque regiminis, ex uniformitate 
actionis et disciplinae, quae conservari nequeunt in societate reli- 
giosa, si domus vel provinciae unius instituti ab Episcopis singu- 
larum dioecesium dependerent. Quae rationes ex matura rei petitae 
sunt adeo evidentes, ut propter illas ex disciplina vigente quam- 
plurimis congregationibus votorum simplicium per se non exemptis 
saltem partialis quaedam exemptio competat. 

Praeclare rationes exemptionis Regularium proponit Leo XIII 
const. « Romanos Pontifices », S 7.: « Ad Regularium exemptio- 
nem quod attinet, certa et cognita sunt canonici iuris praescripta... 
Quo melius in religiosis Ordinibus omnia essent inter se apta et 
connexa, ac sodales singuli pacato et aequabili vitae cursu uteren- 
tur, denique ut esset incremento et perfectioni religiosae conversa- 
tionis consultum, haud immerito RR. PP., quorum est dioeceses 
describere ac suos cuique subditos sacra potestate regundos attri- 
buere, clerum regularem Episcoporum iurisdictione exemptum esse 
statuerunt....... Cum autem reipsa intra fines dioecesium vitam de- 
gant, sic huius privilegii temperata vis est, ut sarta tecta sit dioece- 
sana disciplina, adeoque ut clerus regularis in multis subesse debeat 
episcopali potestati, sive ordinariae sive delegatae ». 

Quodsi religio Ordinario loci est subducta, profecto non neces- 
sario immediate R. Pontifici fuit subiicienda. Nihil enim obstat, 
quominus domus religiosae forte ab Episcopis dioecesanis exemptae 
immediate Metropolitis vel Primatibus vel Patriarchis subordinarentur. 
At nisi propter speciales rationes aliter statuatur, praeferendum est, 
si Rom. Pontifex familias religiosas exemptas sibi immediate reti- 
neat subiectas atque per Superiores regulares gubernet; ita enim 
optime consulitur tum bono regularium tum ipsius Sedis Aposto- 
licae (11). 


(11) Leon. XII! Const. « Conditae » pr.; Bianchi, Della potestà e della po- 
litica della Chiesa t. IV, 1. 2, cap. 2, S 5, n. 1, 2, sq., 10; Piat l. c. t. II, q. 10. 
ubi convenientiam desumit: a) ex bono Ordinum; b) Ecclesiae; c) Sedis Apo- 

397. Origo historica. Si de origine historica exemptionis regu- 
larium quaeratur, profecto primis quinque vel sex saeculis regulares, 
qui plerique eraut. lace? atque monasteria indepeudertia incolebant, 
iuvisdictiout: Episcoporum. ierunt. subiecti (12). Quac regularium 
sublectio nonnisi paulatim atque per gradus commutata est in exemp- 
tiou, Crescente cenim manero clericornm inter ipsos monaclios 
pronu Init, it Abbates sacerdotio insigniti ad instar parochornm 
et Praelatonan inferiorum ex ipsa concessione Episcoporum in snos 
monachos stabilen et immediatam obtinerent curam (13). Porro 
ex nativa indole monasterii independentis suadebatur, ut monachi 
liberum haberent ius sibi egeudi Abbatem atque ordinandi res 
domesticas (14). Quo in iure, cmn non raro ctiam ab Episcopis 
pernibarentar, nilill mirum, quod sibi procnrare studuerint R., Pon- 
tifieis protectionem tempore medii aevi adeo cHieacem, Quae proteclio 
et miela Sedis Apostolicae certe saltem viam paravi privilegio 
exemptionis (15), Heet presertim quaereretür ad ellicaciorew tute- 
lam iarinm iam aliunde quaesitornnn. 


aolleae; d) ipaoarin Bpiscopornm: Boniy d, e, L N, p. 100, sq. et De Buck, De 
exempltloue regularium, qui ibidem adversarlos exemptionis autlipios. et novos 
velutant, Qua. dn re quemadmodum odlo et passionibus: vel falsis princlplis 
dogmsllels vel iinilo studio extrinseete unitatis vel iilformitatis in disciplina 
ecelesiaation exempto regularium. ellieneller non inpignatur, ita istae querelae 
de excessibus ex utraque. parte commissis sine ambagibus suit. concedendac. 
AM lade nou sequitur exemptionem repnlarium esse atrogandau, sed utrimque 
proeedalir necesse est aid tramites luris et aequitatis, pridentlae: cl caritatis. 
Clr, Cone, Trid, Sess; XXIV, eap, 11, de ref; et clt, const, Leonis Xll. 

(12) Cft. e. 4. S Gone, Chglogd, qu. A51.) ay 2. GO ONVI qe SINGSITO- 
C, XAVi, q. 27:8 27,58; 57, 58: Cone. Arat. A. BUD e IRL C gue NUTS 
(n, M1) e, (6, €, XVIL q 2,5 Thomassin, Vetus el nova Eccl, disclpl. P. L 
Ll. 3 eap. 20. 8q Bianchi V. c. n. 0. 2, At Beulx V. c. p. 85. sq. (O3. sq. exemp- 
Hont regnlarinm nimium quandanr antlquitatem: vindicare conatur, dini confu- 
tandog assualt Ingeetatores. exemptionis regularium, praeserliur lanseulauos ct 
Oaltieanos, quoram plurhini etlam in Sedem Apostolleam (ierunt infeusi. 

(13) Clr, e, 51, Cone, Tolet, IV, (a. 3I) [05 (er SATIS A (Creme 
Arelat, (n, 455); Suarez d. o waet, Vlll, L2, eap. f. n. 16.5; Scherer L c. p. 739. 8q.; 
Fhomassin, |. c. eap, 27. n, 0. sq. 

(14) Cone, Arelat, (a, 355.); Gregor, M, c, 2. 3. C. XVIII q. 2.; c. 3. Conc. 
Herd. (2, 521,-546.) ce, BA; C; AV a DeL. €. XN. Qq. or EEN Gs 
emp, 29, n. 10, sq. 

(15) «ir. chu c. ir Gone. Tolet IV. (Am 538.) c. 10. Gone Mpat iii. 
(à. Q10.); eap. L, X. dà sünt, LH, 39. (Ongror. M; p. 10. 7, X. € Exegss. 
Praet, V. 31; eap. 8. 18, N. de privil, V, A3. (solutio census vel concessa pro- 
teetio Sedis Apostolleae neminem eximit a potestate sul Episcopi), cap. 1. de 

Huc quoque pertinent diplomata protectionis regum, quae a 
nonnullis doctoribus explicantur in relatione ad ius germanicum de 
« ecclesia propria » Chelodi l, n. 282, n. 6. 

At exemptio non illico per legem quandam generalem regula- 
ribus fuit concessa (huiusmodi enim lex generalis expressis verbis 
formulata usque ad nostram ultimam aetatem (16) non exsistit) ; 
sed per indulta specialia monasteriis vel ordinibus particularibus 
data et stricte probanda (cir. c. 7. 8. X. de dom. rel. III. 36.; cap. 7. X. 
de privil. V. 33.; cap. 7. de priv. V. rm Sext.) nonnisi paulatim in 
praxim quandam communiter receptam transiit. Cuius exemptionis 
regularium saltem a iurisdictione Episcoporum prima exempla sae- 
culo sexto in Ecclesia Africana occurrunt, ubi tamen monachi ordi- 
nariae potestati Episcoporum subducti, non R. Pontifici, sed Primati 
Carthaginiensi fuerunt subiecti (17). Similis praxis iam inde ex 
saeculo septimo vigebat in Patriarchatu Constantinopolitano, ubi 
teste ipso Thomassino (l. c. P. 1. 1. 3. cap. 31. n. 15.), qui exemp- 
tioni regularium parum favet, « bene multa coenobia ab Episcoporum 
dioecesanorum. spirituali iurisdictione prorsus erant absoluta et uni 
immediate Patriarchae Constantinopolitano et Exarcho patriarchali, 
quem ille ad omnium omnino monasteriorum administrationem dele- 
gabat (18) ». 

In Ecclesia quoque occidentali a tempore Gregorii M. exemptio 
per indulta Rom. Pontificum maiori minorive ambitu monasteriis fuit 
concessa; authentica vero documenta, quibus plena exemptio a iuris- 
dictione episcopali cum immediato regimine Sedis Apostolicae com- 
probetur, illis saeculis post Gregorium M. non adeo frequenter 


V. S. V. 12. in Sext. (recipere aliquos in filios Ecclesiae Romanae non tribuit 
illis privilegium exemptionis); Conc. Trid. Sess. XXIV. cap. 1l. de ref.; Blu- 
menstok, D. paepstl. Schutz im Mittelalter; Hinschius System d. k. Kirchennechts, 
t. V. p. 331. sq. 971. sq. 

(16) Cap. 7. X. de stat. ill. 35.; cap. 8. X. de relig. dom. 11}. 36.; Conc. 
Trid. Sess. XXV. cap. 8. 22.; Collect. Lac. t. l. col. 356. sq. 489. 520. (de mo- 
nachis Ecclesiae orientalis et de ltalo-Graecis ex const. « Etsi pastoralis » 
Benedicti XIV, n. 19. et ex Syn. Montis Libani a. 1736, cap. 2. n. 2); Piat, |. 
qu 4s Jaderae il, cu. oy Talon AUN 

(17) Concilia Carthagin. (a. 525. et 535), quorum authentiam Van Espen 
propter inefficaces rationes in dubium vocat. Cfr. Hefele Conciiiengech. t. II. 
p. 710. sq. 758. sq.; Bouix l. c. p. 99. sq.; Thomassin. |. c. cap. 31. n. 1. sq. 

(18) Cfr. quoque Thomassin. 1. c. cap. 34. n. 1. sq. 

reperiuntur (19). At saltem ex saeculo undecimo (20) instituta re- 
ligiosa passim obtinuerunt privilegium exemptionis, ut iam a multo 
tempore vera quaedam religio votorum solemnium non exsisteret, 
quae ex iure speciali non gauderet privilegio exemptionis. Cuius 
disciplinae immutatae et etiam abusuum monumenta in Decreto 
Gratiani et in collectionibus authenticis prostant; nam praeter titu- 
lum de excessibus Praelatorum (l. V. t. 31.) in corpore iuris cano- 
nici exsistit titulus de privilegiis et excessibus privilegiatorum 
(IL VNDE) 

Cum privilegia exemptionis genuina et saepe etiam ficta praeter 
internum regimen monasteriorum extenderentur etiam ad externa 
ministeria, non paucarum controversiarum et querelarum data est 
occasio, quibus Concilium Tridentinum atque Rom. Pontificum Con- 
stitutiones remedium attulerunt (21). 

Cum Ecclesia non obstante rigore iuris antiqui tolerare impri- 
mis deinde etiam approbare coepisset instituta votorum simplicium, 
mox ipsorum incolumitati consuluit per immunitatem quandam vel 
exemptionem partíialem circa regimen infernum. Cuius disciplinae 
iam saeculo decimo septimo exempla non desunt. Nam Innocen- 
tius X. Const. « Commissi » 30. Iul. 1647. Doctrinariis, Alexan- 
der VII Const. « Ex commisso » 22. Sept. 1655. Lazaristis, Bene- 
dictus XIV. Const. « Emanavit » 21. lan. 1758. Patribus Oratorii 
illam immunitatem magis minusve extensam concesserunt vel denuo 
confirmarunt. A qua praxi Sedes Apostolica in aliis congregationi- 
bus religiosis virorum non recessit atque adeo saltem PP. Passio- 
nistis et Redemptoristis plenum indulsit privilegium exemptionis. 
Postquam Bened. XIV. Const. « Quamvis iusto » 30. Apr. 1749. 
in congregatione tolerata Virginum Anglicanarum valde inodestam 


(19) Gregor. M. c. 5. 6. C. XVIII. q. 2.; privilegium exemptionis ab Ho- 
norio l. monasterio Bobbiensi a. 628. concessum; authentia privilegiorum 
exemptionis, quae a Zacharia Papa a. 748. monasterio Cassinensi et a. 751. 
monasterio Fuldensi dicuntur esse data, in dubium vocatur. Cfr. Scherer Hand- 
buch des Kirchenrechts, t. Il. p. 740. sq. not. 33.; Bouix 1. c. p. 100. sq. 

(20) Urban. Il. Const. « Cum universis » 6. Apr. 1090. (priv. exempt. Val- 
lumbrosanorum); cap. 3. 14. 17. X. de priv. V. 33.; Scherer 1. c. p. 742. not. 36. 

(21) Conc. Trid. Sess. XXIV. cap. 11. et Sess. XXV. de reg.; Innoc. X. 
Const. « Cum sicut » 14. Maii 1648.; Bened. XIV. Const. « Firmandis » 6. Nov. 
1744., Const. « Apostolicum » 30. Maii 1733.; Leonis XIIl. Const. « Romanos 
Pontifices » 8. Maii 1881. 

independentiam Superiorissae generalis ab Ordinariis loci in rebus 
internis instituti approbavit, deinceps iuxta praxim S. C. Ep. et 
Reg. illa independentia interni regiminis potius aucta est. Quam 
disciplinam Leo XII. Const. « Conditae » de institutis religiosis 
votorum simplicium generatim approbavit atque facta distinctione 
inter instituta mere dioecesana et Congregationes iam a Sede Apo- 
stolica approbatas relationes inter Episcopos et illa instituta, quibus 
vera et perfecta exemptio non fuit concessa, terminis accuratioribus 
atque lege universali definivit (22). 


398. Exemptio in iure Codicis, ita generali modo pro Regu- 
laribus sancitur can. 615.: « Regulares, novitiis non exclusis, sive 
viri sive mulieres, cum eorum domibus et ecclesiis, exceptis iis mo- 
nialibus, quae Superioribus regularibus non subsunt, ab Ordinarii 
loci iurisdictione exempti sunt, praeterquam in casibus a iure ex- 
pressis ». 

I. Exemptio pro regularibus est regula, exceptio debet constare 
expresso novi iuris praescripto: nec proinde tenentur regulares pro- 
bare exemptionem; sed Ordinarius loci qui praetendit subiectionem 
regularis eam debet probare, cum detrahatur ipsi iurisdictio in 
exemptos, praeterquam in casibus in iure expressis. Nec solum re- 
gularibus competit exemptio personalis sed etiam localis, qua eorum 
domus et ecclesiae a iurisdictione Ordinarii loci subtrahuntur « cum 
eorum domibus et ecclesiis ». Est ergo exemptio regularium mixta, 
sed est mere passiva non activa, cum nulla inde resultet in Praelato 
regulari iurisdictio in populum et clerum, sed tantum in subditos 
ad normam can. 501, S 1. Quae exemptio a iurisdictione Ordinarii 
loci importat exemptionem a visitatione, tum ex natura rei, tum ex 
positiva iuris sanctione (cfr. can. 512 iunct. can. 511), nec can. 344 
8 2 Ordinariis locorum tribuit ius visitandi exemptos nisi solum in 
casibus in iure expressis. Non obstante tamen generali exemptionis 
privilegio, visitatio Episcopi etiam ab exemptis declinari non potest, 
si privilegium exemptionis a visitatione ad determinatum obiectum 
sese non extendit v. gr. ad ecclesias exemptas, quibus cura anima- 
rum incumbit (can. 631). 


(22) S. C. Ep. et Reg. apud Bizzarri |. c. p. 169. sq. 796. sq.; S. C. Ep. et 
Reg. 23. Sept. 1881. in Act. S. Sed. vol. XIV. p. 271. sq.; Battandier l. c. 
p. 188. sq.; Bouix 1. c. p. 364. sq. 

Il. Quae exemptio eo sensu est mixta seu simul personalis et 
localis, ut locis (domibus et ecclesiis) competat ratione personarum 
seu regularium exemptorum; nec directa exemptio locis illis tri- 
buitur, ita ut desinant esse loca ad territorium dioecesis pertinentia, 
in quibus Ordinarius loci de se iurisdictionem nullam exercere possit, 
etiam praescindendo a personis exemptis. Quem modum exemptionis 
mere passivae et mixtae satis clare videtur proponere noster can. 
615, dum exemptos decernit regulares cum eorum domibus et ec- 
clesiis ; illa enim legis formula personas regulares primo et per se 
videtur eximere, domus et ecclesias tantum indirecte, in quantum 
est necessarium exemptioni ipsorum regularium. 


399. Non defuerunt iure praecedenti plures canonistae, qui illam 
exemptionem localem regularium ita explicaverint, ut domum reli- 
giosam consideraverint, quasi locum extra territorium dioecesanum, 
in quo etiam a persona non exempta non incurreretur poena in 
statuto dioecesano constituta, quemadmodum non incurritur a quovis 
fideli qui contra statutum suae dioecesis peccat in aliena dioecesi 
(cfr. can. 14, 8 1, n. 1?) (23). Fuerunt quoque, qui eam sententiam 


(23) Inter alios id tenuerunt: Pellizarius, saltem ut probabile, Manuale Re- 
gul. tr. VII, cap. 6.; Salmanticenses, Theo!. mor. tr. XVII, de privil. cap. 3, 
p. 1, § 1. n. 3.; Layman, Theol. mor. l. l. tr. IV, cap. 9, n. 5.; Bonacina, De 
censuris disp. I, q. 1.; S. Alphonsus, Theol. mor. 1. 1. tr. IV, cap. 9, n. 5. Non 
videtur recte allegari pro hac sententia Schmalzgr. V, 39, n. 49; nec Ballerini- 
Palmieri, Opus morale 1, n. 346, Vil, n. 68, ubi mere exponit aliorum sententias. 
Cappello, De censuris 2, n. 20, 8 etiam aliorum sententiam affirmantem et ne- 
gantem mere allegat. Qui doctores facile argumentari potuerunt ex nonnullis 
formulis amplissimis, quibus usi sunt RR. PP. in Constitutionibus, quibus Re- 
gularium Ordinibus privilegium exemptionis concesserunt; v. gr. «..districte 
inhibemus, ne quispiam absque dictae Sedis (Apostolicae) speciali commissione 
et auctoritate in personas, domos et loca dicti ordinis... utpote prorsus exeripta... 
aliquam | praeeminentia:, | superioritatem et iurisdictionem quomodolibet exercere 
praesumat » (Sixtus IV. C. Regimini S 9. de Fratribus Minoribus. ltem Urba- 
nus Vl const. Sacrosancta de exemptione Servitis concessa: « ...vos, vestrasque 
personas ac omnia loca, tam praesentia quam futura, omni iurisdictione, pote- 
state, dominio, visitatione... omnium et singulorum Patriarch., Archiepiscop. 
Episc. et quorumcumque aliorum iudicum ordinariorum ...eximimus et totaliter 
liberamus... volentes quod locorum Dioecesani, vel alia quaevis persona in vos 
vel loca praedicta, utpote prorsus exempta et dictae Sedi (Apost) immediate 
subiecta, non possint.. potestatem, dominium aut iurisdictionem aliquam quo- 
modolibet exercere ». Quae formulae videntur pariformiter eximere personas 
et loca. Haec quidem non sunt neganda; sed nondum ex illis apparet, loca 
avulsa esse e territorio dioecesano; nec apparet quod Episcopus in locum 

etiam post publicatum Codicem defenderent aut nulla allegata spe- 
ciali ratione (24), aut solum illa adducta quod locus exemptus ae- 
quiparatur loco extra territorium Ordinarii loci, et illi applicatum 
fuit effatum iuridicum Bonifacii VIII (cap. 2. de Gonstütut. l, 2. in 
Sext.) « extra territorium ius dicenti non paretur- impune » (25). 

Generatim vero canonistae recentiores, hanc quaestionem trac- 
tantes, potius negativam sententiam tuentur et licet admittant Re- 
gularium exemptionem et personalem et localem ; localem exemptionem 
subordinant personali, cuius intuitu localis est concessa; nec ad- 
mittunt localem exemptionem Regularium eorum domos et ecclesias 
constituere in conditione iuridica alieni territorii respectu Episcopi, 
qui in illis iurisdictionem exerceat in non exemptos saeculares, aut 
actus peragat iis in rebus, quibus vel ipsi exempti Regulares Epi- 
scopo ex praescripto iuris expresso subduntur (26). Cui sententiae 
calculum videtur adiiciendum. 

d) Sane inauditum in iure est, per erectionem conventus 
exempti pars aliqua territorii dioecesani dismembrari, et per eius 
suppressionem pars dismembrata iterum uniri territorio dioecesano; 
ergo locus conventus exemptus per exemptionem non desinit esse 
territorium dioecesanum. Nulli Episcopo in mentem veniet dare 


exemptum exerceat iurisdictionem, si dicatur laicum in taii loco delinquentem 
contra statutum dioecesanum poenam, qua ipsum firmatur incurrere; sed in 
suum subditum in suo territorio versantem iurisdictionem exercet, quod terri- 
torium est exemptum pro regulari non pro saeculari. —  Potiori ratione fieri 
potuit vis in illis Leonis XIII verbis, quibus modum indicat, quo facta est Re- 
gularium exemptio: « Cuius rei (exemptionis) non ea fuit causa, quod placuerit 
religiosas sodalitates potiore conditione frui quam clerum saecularem; sed 
quod earum domus habitae fuerint iuris fictione quasi territoria quaedam ab ipsis 
dioecesibus avulsa» -— At eodem loco statim ipse Pontif. subiungit: « Cum 
autem reipsa intra fines dioecesis vilam degant » ; ergo dum in domo exempta 
degunt, intra fines dioecesis i. e. in territorio dioecesano degunt. Fictio autem, 
ut notum est, est assumptio indubitatae falsitatis pro veritate, in casu possibili 
et ex iusta causa, in ordine ad inducendum aliquem iuris effectum aequitati 
naturali non repugnantem (Pirhing ll, 23, n. 4): quae fictio in casu non inducta 
est saecularium causa sed regularium, nec proinde quidpiam diminuit de po- 
testate Ordinarii in toto territorio dioecesano respectu suorum subditorum 
saecularium. 

(24) Cfr. v. gr. Noldin, De principiis n. 151. 

(25) In hac re plures secuti sunt Passerini qui suam affirmativam senten- 
tiam hoc modo propugnat in cap. 2 De Const (I, 2) in Sexto, q. 2, a. 3. 

(26) Vermeersch-Creusen Epit. l. n. 717; Chelodi, De personis p. 438.; Bou- 
dini, De priv. exempt. p. 5. etc. praeclare Ramos in Comm. Vl, p. 82 sq. 

consensum necessarium ad erectionem conventus exempti, si haec 
exemptio importaret diminutionem territorii. Inter divisiones terri- 
toriales, quae de iure communi in Ecclesia habentur, et can. 215 sq. 
completo modo enumerantur, haec locum non habet: porro can. 198 
manifesta haec ponitur oppositio inter varios Ordinarios locorum 
et Praelatos Regulares, quod hi sunt Ordinarii pro suis subditis, 
nec territorii distincti ratio habetur. Tota ergo illa fictio iuris, de 
qua Leo XIII cit. Ioco, pertinet ad ipsas personas regularium, qua- 
rum personalis exemptio practice non haberet locum pacifico et 
quieto modo si Episcopus in ipsum locum (domum, ecclesiam) or- 
dinariam retineret potestatem. 5) Sicut autem iure praecedenti di- 
stinctio inter Abbates nullius et simplices Abbates de regimine in 
hoc ponebatur, quod illis, non istis competeret habere territorium 
separatum, ita hoc idem habetur in iure Codicis; quibus Abbatibus 
de regimine aequiparantur ceteri Praelati regulares. c) Insuper 
commemorata fictio iuris evidenter non dat Praelato regulari com- 
petentiam iudicialem, vi cuius ad ipsum recurrere possint saeculares 
in causis, in quibus relativa competentia desumitur ex re sifa, con- 
tractu vel delicto. d) Demum integra oeconomia Codicis adversatur 
illi doctrinae hactenus impugnatae, ut optime ostendit Ramos in 
* Commentarium » pro relig. VI, p. 82. sq. et Ojetti, Comment. 
Codicis I. p. 119. sq. — Vel ipse canon quo conceditur privilegium 
exemptionis, continet exceptionem « praeterquam in casibus in iure 
expressis » ; in his non subtrahuntur ordinariae iurisdictioni Ordi- 
narii loci; at Episcopus ordinariam iurisdictionem suam non potest 
exercere nisi intra suae dioecesis territorium; ergo domus exempta 
est territorium Episcopi et fictio iuris non habet locum nisi relate 
ad personas exemptas. 


400. Exemptio quoad personas. Complectitur omnes regu- 
lares professos et novitios. Postulantes seu adspirantes non com- 
prehenduntur, cum non enumerentur: quae autem ius tribuit 
Praelatis regularibus quoad personas saeculares, quae habituali- 
ter, modo stabili et permanenti in domo exempta cum religiosis 
degunt causa famulatus, educationis, hospitalitatis, ea a fortiori 
ipsis competunt quoad citatos postulantes. Quae horum exemptio 
vel potius extensio exemptionis, potius est exemptio ab auctori- 
tate seu cura parochi; quod inde etiam infertur quod illa compe- 

tentia datur Superiori religioso in religione clericali non exempta 
(Girs can 514) (27). 

Sunt autem exempti regulares viri et mulieres, exceptis monia- 
libus, quae Superioribus regularibus non subsunt, itemque illae 
moniales quae ad vota simplicia sunt redactae (28). 

Personae exceptae. Codex ab exemptione excipit: 1°) regulares 
illegitime extra domum degentes, etiam sub praetextu accedendi ad 
Superiores (can. 616, § 1). 

20) Si extra domum commiserint delictum nec a proprio Supe- 
riore praemonito puniantur, a loci Ordinario puniri possunt, etsi e 
domo legitime exierint et domum reversi fuerint (can. 616, § 2). 

In utraque exceptione Tridentinae praescriptiones aliqua ratione 
innovantur (29). 


(27) Aliud inferri non potuit ex const. « Superna » Clementis X, § 4, nec 
ex diversis Constitutionibus pontificis, quae Superiori regulari tribuunt admi- 
nistrationem sacramentorum. 

(28) Cfr. S. C. de Rel. 23 lunii 1923 (A. A. S. XV, 357). In religione laicali 
peculiarem habet difficultatem exemptio, cum laicis non competat ecclesiastica 
iurisdictio. Quoad moniales quidem res est definita, quia aut subsunt Superiori 
regulari aut Episcopo, cui in multis etiam cum Superiori regulari tribuitur 
competentia cumulativa (cir. Piat 11, q. 6). In religione laicali virorum plene 
exempta, reliquum est ut regimen internum geratur per potestatem dominati- 
vam, pro iis vero, quae important exercitium iuridictionis eccl. aut ad S. Se- 
dem aut ad Episcopum recurratur, nisi forte saltem Superior Generalis sit 
sacerdos cum privilegiis iurisdictionalibus. Cfr. Monitore XVI, 28. lure praece- 
dente Moniales votorum solemnium distinguebantur, in eas quae a regularibus 
regebantur, et in eas quae immediate Sedi Apostolicae subiectae erant; priores 
sub regu'arium cura et custodia relinquebantur; posteriores ab Episcopis gu- 
bernabaniur tamquam Delegatis Sedis Apostolicae (cfr. Conc. Trid. sess. XXV 
cap. 9. de regul.; S. C. EE. et Regul. 8 Sept. 1725, 27 Febr. 1863 apud Bizzarri 
p. 353 sq. 169. sq.; Ferrari p. 202, 206.; Piat l. c.). Iure Codicis potius exemp- 
tionis privilegio non gaudent, quae dicebantur immediate S. Sedi subiectae 
(nisi speciali privilegio sint munitae); ideoque sua ordinaria potestate Episcopi 
ipsas gubernant perinde ac sorores Congregationis iuris pontificii. 

(29) Conc. Trident. sess. XXV, cap. 4. De Regul., perspecto abusu degendi 
extra claustra sub praetextu adeundi Superiores, statuerat: « Nec liceat regu- 
laribus a suis conventibus recedere etiam praetextu ad Superiores suos acce- 
dendi, nisi ab eisdem missi aut vocati fuerint. Qui vero sine praedicto man- 
dato in scripto obtento repertus fuerit, ab Ordinariis locorum tamquam 
desertor sui instituti puniatur » — Lex nova supponit illam specialem licen- 
tiam; formalitates non memorat. — Etiam de regularibus extra claustra delin- 
quentibus caverat Conc. Trident. sess. Vl, cap. 3, sess. XXV, cap. 14. Cir. 
Piat ll, q. 98 sq. 

. Quae dicuntur de illegitime extra domum degentibus applicanda 
non sunt regularibus dispersis aut iis quos persecutio cogit commo- 
rari extra claustra, quibus potius impendenda est protectio iuridica. 


401. Exemptio quoad domos. Nulla in iure Codicis statuitur 
vera et proprie dicta exceptio a generali privilegio exemptionis, 
« cum eorum domibus et ecclesiis ». 


l. Jure praecedenti privilegio exemptionis non gaudebant: 1°) Par- 
vi conventus numerum personarum requisitum (6 aut 12) non haben- 
tes (30); 2°) Grangiae, praedia ruralia, parochiae religiosis commis- 
sae sine vero conventu ibidem legitime erecto. 


Il. Codex, postquam generali modo exemptionem domorum et 
ecclesiarum declaravit pertinere ad regularium exemptionem, domos 
non formatas (cfr. can. 488, n. 5°) subiicit peculiari vigilantiae Or- 
dinarii loci, (can. 617, S 2) « qui, si abusus irrepserint et fidelibus 


(30) De parvis conventibus consulendae sunt Pontificiae Constitutiones 
v. gr. 1) Cum aliae Gregorii XV (1622); 2) Cum saepe Urbani VIII (21 Iunii 1625) 
— 3) Instaurandae Innocentii X (1652) — 4) Litterae S. C. super statu Regul. 
(1625, 1653) ad Episcopos Italiae — 5) Decr. Ut in parvis Innocentii X (1654) 
— 6) Declarat. S. C. super Statu Regul. 27 lulii 1655 — 7) Decr. Alexaudri VII 
25 lunii 1664 — 8) Declarationes S. C. 19 Nov. 1671. — 9) Decr. Sanctissimus 
Innocentii Xll (1695) probabiliter pro so!a Italia — 10) Eiusdem decr. Nuper 
(1697). Cfr. Vermeersch, De Relig. tom.-1l; Ferraris v. Conventus art. 2. n. 15, 
20, 21, 22, 31; Fagnanus, cap. Auctoritate, de censibus Ill, 39; Bizzarri p. 294, 
284; Piat, t. 11 q. 16, 17. 

lus in illis documentis contentum ad haec puncta reducebatur: a) Con- 
ventus erecti post decr. Cum saepe Urbani Vill (21 lun. 1625), non erant exempti 
nisi haberent 12 religiosos; b) ante illud tempus erecti in Italia et insulis 
adiacentibus, ab Innocentio X suppressi et postea instauraii, pariter exemptione 
carebant nisi haberent 12 religiosos; c) uon suppressi in Italia carebant «xenip- 
tione, nisi in eis adessent saltem 6 religiosi, quorum 4 essent sacerdotes; 
d) de exsistentibus extra Italiam ante a. 1625, nihil fuerat statutum. 

Plures deinde in diversum sensum datae decis. SS. CC. (Cir. Ferraris 
v. Conventus art. 2, n. 23 sq. 32 sq.). 

Ex stylo Curiae paulatim inducta nova disciplina, quod sufficerent ad ex- 
emptionem sex religiosi (Bizzarri p. 396, 284). 

Leo XII, const. « Romanos Pontifices » (1880) S 8 de exemptione dicit: 
« lure communi constitutum est ut domus, quae sodales religiosos sex ad mi- 
nimum non capiant, in potestate Episcoporum esse omnino debeant». Quae 
Constitutionis Pontificiae verba, saltem hanc habebant vim, ut assererent mi- 
tiorem disciplinam de sufficientia sex sociorum ad servandam exemptionem ; 
quani alia Acta SS. CC. supponebant. Cfr. Aic/mer, lur. can. Comp. p. 471, 
not. 14; Lucidi, De visitat. vol. 2 n. 67, 68; Melchers, De canon. dioec. visit. 
p. 12, n. 7; Act. S. S. t. 38, p. 144; Vermeersch, De Relig. vot. I, n. 365 De Belgio. 

scandalo fuerint, ipse per se potest interim providere ». At inde 
domus non formatae exemptionem non amittunt, cum solum in casu 
particulari det Ordinario loci facultatem per se providendi ablationi 
abusus et hoc interim: quare si requireretur permanens intromissio, 
potius Ordinarius deberet recurrere ad S. Sedem secundum id quod 
praescribitur S 1 eiusdem canonis his verbis: « Si in regularium 
aliorumve exemptorum religiosorum domibus eorumve ecclesiis abu- 
sus irrepserint, et Superior monitus prospicere neglexerit, tenetur 
rem ad Sedem Apostolicam statim deferre »; quae dispositio pari- 
ter non est exceptio ab exemptione, sed potius eius confirmatio, 
licet Ordinatio loci tribuat aliquem modum sese ingerendi, quem 
sine speciali mandato non haberet. 

Grangiae i. e. praedia rustica ubi unus vel alter religiosus mora- 
tur ad res oeconomicas gerendas; itemque villae, in quas religiosi 
se conferunt rusticatum vel recreationis causa, et hospitia constituta 
in commodum religiosorum itinerantium aut demorantium ex causa 
gerendi religionis negotia, erunt vel non erunt domus exemptae, 
prout in ipsis legitime ad normam iuris fuerit erecta domus reli- 
giosa aut secus (31). 

De ecclesiis paroecialibus sermo erit in capite sequenti. 


402. Ecclesiae Regularium exemptio importat immunitatem 
a visitatione Episcopi. Hoc iam deducitur ex natura rei; sicut 
enim exemptio domus excludit visitationem Episcopi quoad fami- 
liam religiosam conventus exempti et quoad internam ipsius domus 
inspectionem, quae duo pertinent ad Praelatos religionis (can. 511, 
iunct. 512), ita exemptio ecclesiae. Quod magis confirmatur ex 
speciali facultate, quam ex determinato fine ius nonnumquam tri- 
buit Ordinariis v. in can. 1261, S 2 (32). Ipse can. 1261 propter 


(31) De huiusmodi domibus cír. relationem factam in causa Faventina 
15. Sept. 1690, apud Bizzarri p. 681.; specialem diceptationem Fagnani in cap. 
Auctoritate, de Censibus lll, 39. De illis plura in Litteris circularibus S. C. 
a. 1653., et in declarationibus datis 27. lulii 1655 et 11. Sept. 1670 apud Fa- 
gnani |. c. Cfr. quoque. Piat t. 1, q. 376, t. 1l. q. 124, 281, 268, 124. 

(32) Praestat in hunc finem adducere criterium Ecclesiae in his solis ca- 
sibus exceptis ab Ordinariis sequendum ex resp. Praesidis Commiss. pro in- 
terpr. Cod. Dubia hoc pacto proponebantur: « In Urbe N., tempore quo ecclesiae 
urbis quinquennali visitationi subdebantur, misit Ordinarius loci suum dele- 
gatum ad visitandum templum Societatis lesu in illa urbe exsistens. Superiore 

oppositionem inter paragraphum primam et secundam manifeste 
probat ius vigilantiae Episcopo concessum non importare ius visi- 
tandi (n. 401). Cum exemptio localis sit facta propter exemptionem 
personarum, sicut nihil refert ad hoc ut domus sit exempta, quod 
sit vel non sit posita in proprietate religiosorum propriis ipsorum 
sumptibus exstructa; ita pro ecclesia non requiritur ut pertineat ad 
proprietatem regularium, sed satis est ut ipsis data sit in usum per- 
manentem, modo tum domus sit legitime erecta, tum ecclesia domui 
ad illum permanentem usum communitatis religiosae relicta. 


403. Exemptio in Missionibus. Licet in missionibus possint 
esse et de facto sunt amplae domus regularium exemptorum, opus 
missionarium postulat ut plurimi religiosi sint dispersi in variis 
stationibus aut soli aut cum uno vel altero socio. Nullus requiritur 
religiosorum numerus ut habeatur statio, missio, residentia religio- 
sorum in locis missionum, quod declaravit sua solemni et celebri 
const. « Romanos Pontifices » Leo XIII in Anglia, quae constitutio 
habita est ut ubique vigens aut etiam expresse extensa fuit ad 


praedictae Societatis non reluctante delegatus Ordinarii visitavit templum et 
sacrarium eodem modo, quo ecclesiae non exemptae visitari solent — Re au- 
dita Praepositus Provincialis praedictae Societatis protestationem Ordinario 
porrexit, in qua cum debita reverentia ei inculcare conabatur, templum Socie- 
tatis lesu vi exemptionis visitationi loci Ordinarii obnoxium non esse. Quod 
Si vero de visitatione iuxta can. 1261, S 2. agatur, illam supponere leges par- 
ticulares in materia in praedicto canone expressa latas, hancque visitationem 
totam quantam differre ab illa quinquennali. Ordinarius affirmat, se allatas ra- 
tiones non agnoscere seque ius habere etiam exemptorum regularium templa 
visitandi — Ad rem dirimendam quaeritur. 

I. Utrum Ordinarius loci templa Societatis lesu in sua dioecesi exsistentia 
modo praedicto quinto quoque anno visitare possit — Et quatenus negative: 

ll. Utrum in casu, quo leges dioecesanae (e. g. synodales) non quidem 
novam materiam iuxta can. 1261 afferunt, sed solum leges ecclesiasticas urgent, 
Ordinarius ad visitationem manum apponere possit — Et quatenus negative: 

lll. Utrum visitatio, de qua in can. 12531, 8 2 eodem modo instituenda sit, 
ac solita quinquennalis visitatio ecclesiarum non exemptarum. — Et quatenus 
negative: 

IV. Utrum ad visitationem iuxta can. 1261, § 2 extendi possunt responsa 
S. C. EE. et RR. ante novum Codicem data, ut nempe Ordinarius visitationis 
iure in tantum solum generatim utatur, in quantum positivam habeat notitiam 
leges particulares a se latas in ecclesiis regularium exemptorum non observari. 

Responsum datum 8 April. 1924 — Ad 1um, 2um, 3um negative; ad 4um qf- 
firmative. 

Cfr. « Commentarium pro Relig.» 1928, p. 243; 247, sq. Regatillo, Jurispr. 
del Cód. p. 108 sq. 

plures regiones (Cfr. Concil. Plenar. Americae Latinae a. 1899. 
Acta et Decreta p. CIX). Illa exemptio his verbis proponitur in 
cit. const. n. 10.: « Quam ob rem in praesenti etiam Ecclesiae 
catholicae apud Britannos conditione declarare non dubitamus : Re- 
gulares qui in residentiis missionum commorantur exemptos esse 
ab Ordinarii iurisdictione, non secus ac regulares intra claustra 
viventes, praeterquam in casibus a iure nominatim expressis, et 
generatim in iis quae concernunt curam animarum et Sacramentorum 
administrationem » (33). Quod ius speciale de missionibus non est 
per Codicem immutatum, salvis his quae ad normam iuris et iu- 
risprudentiae praecedentis constituta sunt, ubi de Vicariis et Prae- 
fectis Apostolicis, praesertim can. 295, 296, 297, 298. Cfr. Wernz- 
Vidal, t. I, n. 545 sq. 


404. Limitatio exemptionis inducitur per clausulam can. 615. 
« praeterquam in casibus a iure expressis », quae limitatio etiam iure 
praecedenti erat facta. 

Praecedenti vero iure distinguebantur casus, in quibus viri re- 
gulares Ordinum religiosorum etiam exemptorum ab Episcoporum 
ordinaria potestate dependebant, et casus in quibus expressis iuris 
sanctionibus et speciatim decretis Conc. Trid. suberant Episcopis 


(33) lus a se firmari antiquum et in Anglia applicandum ostendit idem 
Leo XIII cit. const. n. 9, his verbis: « Quamvis hierarchiae instauratio (erat 
difficultas in Anglia facta) faciat ut res catholica apud Anglos ad communem 
Ecclesiae disciplinam potentialiter revocata intelligatur; adhuc tamen res ibi 
geruntur eodem fere modo atque in missionibus geri solent. lam vero sacrum 
Consilium christiano nomini propagando pluries declaravit Constitutiones 
Clementis VIII Quoniam (1603), Gregorii XV Cum alias (1622), Urbani VIII Ro- 
manus Pontifex (1624), itemque Const. Innocentii X non esse de domibus atque 
hospitiis missionum inteiligendas. Ac merito quidem; nam cum dubium iam 
dudum fuisset propositum Clementi VIIl, utrum religiosi viri ad Indos missi 
in culturam animarum existimandi essent quasi vitam degentes extra coenobii 
septa, proindeque Episcopis subesse Tridentina lege iuberentur, Pontifex ille 
per Const. Religiosorum quorumcumque (1601) decreverat eos « reputandos esse 
tamquam religiosos viventes intra claustra », quam ob rem « in concernentibus 
curam animarum Ordina:io loci subesse; in reliquis vero non Ordinario loci, 
sed suis Superioribus subiectos remanere ». Neque aliud sensit iudicavitque 
Benedictus XIV in suis Const. Quamvis (1755), Cum nuper (1751) et Cum alias 
(1753). Ex quibus omnibus liquet, etiam hospitia et domos, quantumvis inco- 
larum paucitate infrequentes, huius de quo agitur privilegii iure comprehendi, 
idque non in locis solum ubi Vicarii Apost., sed etiam ubi Episcopi praesunt; 
de Episcopis enim in Constitutionibus quas memorabimus agebatur etc. ». 

saltem tamquam Delegatis Sedis Apostolicae (34). Quae distinctio in 
iure Codicis non est facta sed potius sine ulla distinctione suis 
locis in propria sede materiae asseritur competentia Episcopi non 
obstante exemptione, ita ut potius reducendi sint illi casus ad po- 
testatem ordinariam Episcopi. 

In opere praesertim destinato ad usum praelectionum in scholis, 
in tractatu de religiosis non videntur permiscendae materiae, et in 
quantum illi casus non continentur in canonibus de religiosis hoc 
tractatu explicandis, amandanda est eorum uberior explicatio ad 
propriam sedem materiae. Brevis tamen enumeratio etiam hoc loco 
videtur esse facienda: in qua multiplex ordo servari potest (35). 


(34) 1. Casus ordinariae iurisdictionis erant sequentes: 1) In iis, quae sunt 
ordinis episcopalis v. gr. susceptione ordinum, consecratione ecclesiarum, peti- 
tione chrismatis; 2) in observantia festorum et censurarum, quae ab Episcopo 
promulgantur; 3) in censura et lectione librorum; 4) in vocatione ad generales 
processiones consuetas vel pro bono publico ab Episcopo indictas, necnon in 
controversiis ortis de praecedentia in iisdem; 5) in approbatione ad audiendas 
confessiones saecularium personarum; 6) in erectione conventuum et ecclesia- 
rum; 7) in publicatione novarum indulgentiarum quas a S. Sede impetrassent; 
8) in praedicatione verbi Dei extra ecclesias proprii ordinis; 9) in exsecutione 
ultimarum voluntatum ad causas pias; 10) in cura animarum quoad saeculares 
personas (Wernz, lus Decret. t. 1H, n. 702, I, cum accurata allegatione et crisi 
fontium, unde casus repetebantur). 

ll. Casus delegatae iurisdictionis erant: 1) in renuntiatione bonorum tem- 
pore novitiatus de iure facienda; 2) in Missae celebratione ad normam Conc. 
Trid. sess. XXII, Decr. de observ. et evit. etc.; in stipendio Missarum taxando; 
in recitandis collectis; in admittendis sacerdotibus extraneis sive saecularibus 
sive alterius ordinis ad missae celebrationem; 3) in publica SS.mae. Euchari- 
stiae expositione, quae scil. fit in throno expositionis; item in expositione 
novarum imaginum reliquiarumve; 4) in sacramentorum administratione, quae 
fit saecularibus personis non spectantibus ad familiam conventus; 5) in campa- 
narum benedictione, earumdemque pulsatione facienda vel omittenda; 6) in 
erectione confraternitatum et Tertiorum Ordinum sodalitiorum etiam in propriis 
ecclesiis, necnon in administratione temporali eorumdem; 7) in causis hae- 
reseos aliisque delictis connexis, in quibus S. C. Inq. unice competens est; 8) 
in quaestuatione instituenda extra dioecesim, ubi domos habent; 9) degentes 
extra claustra si ibidem deliquerint notorie et cum populi scandalo, nec a 
proprio Superiore puniantur; item qui deliquerint circa monialium clausuram; 
item qui sponsos sine licentia proprii parochi matrimonio coniunxerint aut 
benedixerint; 10) illegitime degentes extra claustra, etiam sub praetextu acce- 
dendi ad Superiores (Wernz 1. c. n. 702, ll, omissis duobus casibus ibidem 
relatis sub. 1 et 4 pariter cum accurata fontium allegatione et crisi). Cfr. quoque 
Ballerini-Palmieri, Opus morale VII, 51, 52, 53.; Schmalzgr. 1, 31, n. 30; 1. V, 
33, n. 253, 254. 

(35) Cfr. v. gr. D'Angelo, L’ Esenzione, a pag. 24. 

Inter varios ordines possibiles ille mihi visus est utilior, quem ser- 
vavit in suo praeclaro Epitome  Vermeersch-Creusen n. 718, unde 
casuum catalogum exscribendum censui. 


1. Quae Episcopus dioecesanus apud regulares facere potest: 


d) In ecclesiis regularium exemptorum contionari (c. 1343, 
8 1), pontificalia exercere (c. 337, 8 1); sacramentum confirmationis 
ministrare (c. 792). 

b) Scholas, non internas pro professis religionis exemptae, 
oratoria, recreatoria, patronatus, etc. in iis quae religiosam et mo- 
ralem institutionem spectant, visitare (c. 1382). 


2. Quae Episcopo territorii facienda linqui debent: 


a) Consecratio (non item benedictio) loci sacri (c. 1155), et 
campanarum (c. 1169, § 5); consecratio altaris immobilis (c. 1199, S 2). 

b) ludicia de causis spectantibus ad S. Officium (c. 1555); 
et de causis inter religiosas personas physicas vel morales diversae 
religionis (c. 1579, S 3); controversiae de praecedentia collegiali, in 
casibus urgentioribus (c. 106, 6°). 

c) Examen voluntatis puellarum vel sororum, ante novicia- 
tum, primam professionem temporariam et perpetuam (c. 552). 


3. Quae, iubente Episcopo, ipsi regulares facere vel praesta- 
re debent: 


a) Preces recitare publica causa imperatas (c. 612). 

b) Collectas seu orationes imperatas, in missa dicendas, reci- 
tare et Episcopum in canone nominare (ex lege liturgica). 

c) Sollemnia generaliter praescripta celebrare (c. 612). 

d) Campanam ob publicam causam, iubente Ordinario, so- 
nare (c. 612). 

€) Catecheticam institutionem populo tradere (c. 1334). 

f) Diebus festis brevem evangelii vel doctrinae christianae 
explanationem facere (c. 1345). 

g) Ordinationes observare ad divinum cultum tutandum 
(c. 1261). 

h) Processiones publicas ab Ordinario indictas participare, nisi 
ultra tria millia a civitate ubi indictae sunt distent (cc. 1291, 1292). 

i) Observare taxas dioecesanas pro stipendiis missarum ma- 
nualium (c. 831, § 3), non tamen pro missis fundatis (c. 1550). 

k) Abstinere divinis officiis quae, iudicio Ordinarii loci, cate- 
cheticae instructioni aut evangelii explanationi in ecclesia parochiali 
tradendae nocumentum afferant (c. 609, & 3). 

I) Nisi solis eleemosynis vivant aut actu habeant collegium 
discentium vel docentium ad commune Ecclesiae bonum promoven- 
dum, tributum solvere pro seminario (c. 1356); aut, qua beneficiarii, 
extraordinariam et moderatam exactionem praestare (c. 1505). 


4. Quae sine interventu vel consensu Episcopi ab ipsis fieri 
nequeunt : 


d) Erigere domum religiosam et aedes quoque separatas 
(c. 497). 

b) In certo ac determinato loco erigere ecclesias vel oratoria 
publica (c. 1162, 8 4). 

C) Audire confessiones saecularium et religiosarum (c. 874, 
S 1, 876). 

d) Contionari coram aliis ac religiosis vel contubernalibus 
qui in hac re religiosis assimilantur (cc. 1338. 1339. 514). 

e) Custodire ss. eucharistiam in oratorio principali, non pu- 
blico (c. 1265, § 1, n. 2). 

f) SS. Sacramentum publice, i. e. cum ostensorio exponere 
(c. 1274, § 1). 

g) Exponere in ecclesiis aut locis sacris imagines insolitas 
(c. 1279, § 1). 

h) Orationes in publica ecclesia vel in oratorio publico, et 
pietatis exercitia non approbata peragere (c. 1259, § 1). 

i) Nominare rectorem ecclesiae non annexae conventui (c. 
480, § 2). 

k) Indulgentias novas, ecclesiae concessas, quae Romae pro- 
mulgatae non sint, pervulgare (e. 919, § 1). 

I) Ordines suscipere, si Superiores ordinationes facere ne- 
queant (cc. 956. 959. 964). 

m) Associationes pias erigere (cc. 686, 8 2-4; 703, 8 2); iis 
peculiares vestes praescribere in publicis functionibus deferendas, 
vel habitum confraternitatis mutare (cC TI3, S 2:cel 714); mode- 
ratorem vel capellanum e clero saeculari praeficere  associationi 
in propria ecclesia erectae (c. 698, 8 1). 

n) Processiones publicas extra ecclesiae ambitum, extra octa- 
'vam Corporis Domini, peragere (c. 1291, 8 2). 

o) Publici iuris facere libros, ephemerides vel scribere in 
diariis (cc. 1385, 1386). 

p) Professionem fidei (cum abiuratione modernismi) facere 
qua confessarii, contionatores, beneficiarii curati (c. 1406, 8 1, 7°). 

q) Quaestuationes facere, nisi ex instituto vocentur et sint 
mendicantes (cc. 621 et 622). 

r) Collocare pecuniam datam paroeciae vel missioni aut reli- 
giosis intuitu paroeciae vel missionis (c. 533, 8 1, 4? et 8 2). 

s) Bona fiduciaria recipere quae attributa sint loci seu dioe- 
cesis ecclesiis, incolis aut piis causis iuvandis (c. 1516, 88 1 et 3). 


N. B. De his utiliter adeuntur opera R. P. BONDINI, O. F. M. 
Conv., De privilegio exemptionis; et RR. PP. BIEDERLACK-FÜHRICH, 
n. 148-155). 

Plura, hic memorata, temperanda sunt propter peculiaria privi- 
legia variarum religionum. 


405. Exemptio Congregationum religiosarum est exclusa per 
canonem 618, nisi hoc privilegium fuerit ipsis specialiter conces- 
sum; in hoc casu privilegium manet. Tamen sicut praecedenti iure 
ex iurisprudentia paulatim formata et in dies firmata ac per constit. 
« Conditae a Christo » solemniter sancita, dicebantur istae Congre- 
gationes votorum simplicium frui quadam partiali exemptione, quia 
Episcopis erat vetitum ne se in plura intromitterent, quae praeser- 
tim pertinerent ad regimen internum; ita in Codice eodem cano- 
ne 618 illa exceptio in potestate Episcoporum fuit de novo sancita 
et clarius expressa his verbis: 

« In religionibus iuris pontificii non licet locorum Ordinariis: 
1°) Constitutiones ullatenus immutare aut de re oeconomica cogno- 
scere, salvo praescripto can. 533-535. 

2°) Sese ingerere in regimen internum ac disciplinam, exceptis 
casibus in iure expressis. Nihilominus in religionibus laicalibus ipse 
potest ac debet inquirere num disciplina ad Constitutionum normam 
vigeat, num quid sana doctrina morumque probitas detrimenti cepe- 
rit, num contra clausuram peccatum sit, num Sacramenta aequa 
stataque frequentia suscipiantur; et, si Superiores de gravibus forte 

abusibus admoniti opportune non providerint, ipse per se consulat; 
si qua tamen maioris momenti occurrant, quae moram non patiantur, 
decernat statim; decretum vero ad S. Sedem deferat (36) ». 

De institutis iuris dioecesani nihil dicitur, ac proinde suppo- 
nuntur in omnibus subiecti iurisdictioni ordinariae Episcopi; quae 
Subiectio est intelligenda ad normam iuris ut dicitur can. 492, 8 2: 
quare ea saltem debet ipsis relinqui independentia, qua de iure 
gaudere debent personae morales legitimae constitutae et praeser- 
tim sodalitates religiosae. 


406. Religiosorum coercitio in religionibus exemptis evidenter 
pertinet ordinarie ad proprios Praelatos regulares, sicut exercitium 
potestatis legiferae et iudicialis. In his vero, in quibus religiosi 
subduntur Ordinario loci, sive exempti sint, sive a fortiori si exemp- 
tione carent, possunt ab eodem poenis coerceri (can. 619) (37). 

Hunc autem aliunde habent religiosi favorem can. 620 conces- 
sum, quod si Ordinarius loci ex facultate sive a iure sive per spe- 
cialem concessionem ipsi facta populum dioecesanum ab obliga- 
tione et observantia lepis communis dispensant, illa dispensatione 
frui possunt omnes religiosi etiam exempti in dioecesi commorantes, 
vi cuius obligatio legis communis etiam pro ipsis cessat, salvis 
tamen votis et Constitutionibus propriis cuiusvis religionis. Quae 
favorabilis iuris dispositio valens etiam pro religiosis exemptis, quod 
nullus infitiabitur, evidenter supponit exemptionem localem religio- 
sorum non ponere exemptos extra territorium dioecesanum nequi- 
dem per iuris fictionem. 


407. Appendix. I. Privilegia Abbatum. Abbatibus regularibus 
de regimine i. e. non mere titularibus, si sint benedicti, a iure conce- 
ditur facultas conferendi tonsuram et ordines minores suis subdi- 
tis saltem ratione simplicis professionis (can. 964 n. 1); ubique 
deferendi crucem pectoralem et annulum et in suo territorio seu 


(36) Per se patet huiusmodi Congregationes a fortiori subdi Ordinariis in 
iis omnibus in quibus vel ipsi exempti subduntur; insuper speciales alii casus 
in iure recensentur v. gr. 498, 512 501012991535) 8" 2:xetc. 

(37) De privilegio speciali quod nonnulli exempti obtinuerant vi cuius 
censurari non poterant ab Ordinario loci, licet forte aliis poenis plecti pote- 
rant cfr. Ballerini-Palmieri, Opus mor. VIl, n. 57, sq.; Piat 15 q. 13, 14.; A Co- 
ronata l. c. n. 626. 

abbatia utendi insignibus pontificalibus cum throno et baldachino 
et officia divina pontificali ritu celebrandi, excluso iure pileolum 
violaceum deferendi (can. 325). Sed ut illis iuribus fruantur est 
conditio praevia (nisi sint Episcopi) ut benedictionem abbatialem 
receperint, quam infra tres menses ab electione accipere debent ab 
Episcopo dioecesis in qua situm est monasterium (can. 625); quam 
benedictionem ut accipiant debent habere speciale mandatum apo- 
stolicum, nisi peculiari privilegio a conditione impetrandi mandati 
apostolici liberentur (A. A. S. XIII, 416). Cfr. const. Benedicti XV, 
29. 1921, 1. c. ubi favore Ordinis S. Benedicti semel pro semper 
mandatum generale datur omnibus Episcopis, et indulgetur ut, Epi- 
scopo dioecesano absente vel impedito aut permittente, possit illa 
benedictio a quolibet Episcopo recipi. 


Appendix. Il. De sororibus externis. S. C. de Relig. 16 Iulii 
1931, probante Pio XI, edidit Decretum de sororibus externis quae 
subserviunt in monasteriis Monialium ad negotia externa obeunda, 
pro quorum expeditione nostris temporibus non adeo facile est repe- 
rire personas saeculares, quibus Moniales facile et secure fidere pos- 
sint (38). Passim erat in usu, praesertim in Gallia, uti opera harum 
sororum, quae dicebantur Touriéres, quasi Rotae, qua utuntur Mo- 
niales, in parte externa custodes. Quarum origo ex Monitore eccle- 
siastico (a. 1931, p. 331) debetur S. Francisco Salesio, qui eas in 
singulis monasteriis Monialium a Visitatione constituisset, solis votis 
privatis, ad instar Oblatarum ligatas. — Leo XIII (5. Maii 1888) 
illas concesserat tribus Clarissarum Monasteriis cum regulis Tertii 
Ordinis S. Francisci cum votis tamen primo temporaneis, deinde 
perpetuis. Postea decreto S. Sedis 28 Apr. 1925 ad septenhium 
approbata sunt statuta sororum externarum de Monte Carmelo. — 
Ante a. 1906 ex sola Ordinarii loci approbatione, post illum annum 
accepta S. Sedis licentia, variae parvae huiusmodi sororum commu- 
nitates cum veris votis religiosis coaluerunt, quae in officium so- 
roris externae deputabantur (Vermeersch, Periodica XXI, 46). Nondum 
tamen generali modo de ratione canonica horum sororum provisum 
fuerat, quod praestitit memoratum Decretum, per quod publicantur 
statuta secundum quae regi debeant saltem quae in posterum pro- 
bante S. Congregatione instituantur. 


(38) Cfr. Const. « Circa pastoralis » S. Pii V, 29 Maii 1566, § 5. 

Statuta sunt similia Constitutionibus modernis Congregationis 
sororum. 

Status iuridicus is est, ut unam eandemque religiosam familiam 
constituant cum Monialibus internis, quarum Antistitae obediunt. 
Duos habent annos novitiatus, quarum primus intra clausuram est 
peragendus. Vota emittunt annualia per sex annos; deinde subse- 
quitur professio perpetua cum votis simplicibus. Quae generatim 
statuta de sororibus Congregationum, his applicantur in memoratis 
Statutis, relicto Ordinariis iure adprobandi minutiores dispositiones 
de ratione vitae propriae istis sororibus externis iuxta diversas 
monasteriorum consuetudines. Statuta non sunt facta iuris publici, 
sed requirenda sunt a S. Congregatione. 


CAPUT XXIII 


DE IURE SEU PRIVILEGIO QUAESTUANDI 


408. Notio. Quaestuatio censeri solet inter iura vel privilegia 
nonnullorum religiosorum. Est autem quaestuatio in sensu proprio 
perlustratio locorum ad colligendas eleemosynas pro se vel pro 
aliis personis aut pio alicui operi. Quare haec quaestuatio in sensu 
proprio non habetur si quis unam vel alteram seu paucas adeat 
domos vel missis litteris subsidia a determinatis personis expostulet 
aut pro propria paupertate levanda aut pro fovendo aliquo pio 
operi suae curae commisso et indigenti (1). 


409. Historia. Conc. Tridentinum conatum est abolere nomen 
et usum quaestorum eleemosynarum, qui eas colligebant pro piis 
operibus haud raro praedicantes et promulgantes indulgentias aut 
miracula saepe ementita (sess. 21, cap. 9). — Quae Conc. prohi- 
bitio cum grave nocumentum mendicantibus afferret, primum Pius V 


(1) Vermeersch, De relig. 1. n. 372, iunt. Decr. « Singulari » n. IV. In eum- 
dem sensum Chelodi n. 283: « Sensu proprio stipem quaeritare dicitur, qui aut 
ostiatim aut apud plures uti beneficos et liberales praesumptos eam personaliter 
petunt, non vero qui sponte oblatas eleemosynas accipiunt aut per litteras ad 
benefactores recurrunt aut etiam unum alterumve adeunt ». Cfr. quoque Man- 
nucci, de iure et ratione quaestuandi. 

(const. Etsi mendicantium), deinde Clemens VIII (const. Exponi 
nobis) declararunt mendicantes prohiberi non posse quin per se 
quaestuationem instituerent. Successit Urbani VIII const. Cum sicut 
in favorem Minorum Conventualium, quibus saltem in locis ubi 
conventus haberent quaestuatio erat indulta (2). Plures deinde pro- 
dierunt S. C. C. et S. C. EE. et RR. decreta et decisiones, quibus 
arctioribus limitibus et conditionibus adstringebatur illa quaestuandi 
facultas regularium et religiosorum donec S. C. de Relig. (21 nov. 
1908) de mandato Pii X publici iuris fecit Decret. Generale a S. 
C. EE. et RR. 8 Maii eiusdem anni editum sed non publicatum, 
ubi normae statuebantur pro quaestuatione a religiosis viris exer- 
cenda, sicut praecedenti Decr. « Singulari » (27 Mart. 1896) datae 
fuerant pro sororibus quaestuantibus (3). 


410. Codex retulit quoad substantiam ius praecedentibus De- 
cretis constitutum praesertim relate ad modum et disciplinam quae- 
stuationis (4). 


I. Privilegium quaestuandi fit regularibus qui mendicantes et 
vocantur et actu sunt, hi videlicet qui etiam nunc bona immobilia 
vel certos reditus ne in communi quidem possidere possunt (5). Hi 
in dioecesi ubi religiosa domus est constituta ex sola suorum Su- 
periorum licentia eleemosynas quaerere valent sive pro se ad quo- 
tidianum victum sive ad fines sibi proprios. Ordinarii licentia cen- 
senda est data in ipso actu quo conventus fundationi consensus 
praebitus fuit. Ipsa conditio vere et actu mendicantium hoc postulat, 
quod emendicato ex incertis eleemosynis vivere debeant, et talis 
conditio vitae religiosae esset abolenda, nisi esset coniuncta cum 
facultate quaestuandi. At iidem regulares ut extra dioecesim stipem 
quaeritent, indigent praeterea scripta licentia Ordinarii loci ubi elee- 
mosynas colligere cupiunt (can. 621, § 1). 


(2) Cfr. Vermeersch, De Relig. 1l, p. 391 sq., 404 sq.; Piat M, q. 50 sq. 

(3) Vermeersch |. c. p. 401 sq.; «Periodica » t. IV. p. 310; tom. VI. 
p. 241 sq. ubi afferuntur Litterae circulares S. C. P. F. de orientalis ritus ho- 
minibus non admittendis ad colligendas eleemosynas sine S. C. licentia. 

(4) D’ Angelo, L’ Esenzione p. 45 sq. 

(5) De monialibus Codex silet; sed etiam veniunt nomine regularium; pro 
ipsis peculiaris lex stricte clausurae obstabit; at nisi habeant sorores externas 
auxiliares, nihil videtur impedire, quod Ordinarius ad normam Decr. « Singu- 
lari» n. V. designet ipsis fidas personas. 

Commendatur vel potius praecipitur Ordinariis locorum prae- 
sertim dioecesium finitimarum ut illam licentiam ne denegent aut 
iam datam ne revocent, nisi gravibus et urgentibus de causis, si 
religiosa domus ex mendicatione in sola dioecesi, in qua est con- 
stituta, vivere nullo modo possit (can. 621, 8 2): hoc autem facile 
accidere potest in parvis dioecesibus. 

H. Religiosi Congregationis iuris pontificii, prohibentur quae- 
Stuare, nisi habeant speciale Sedis Apostolicae privilegium; quo 
obtento, adhuc indigent licentia scripta Ordinarii loci, nisi aliter in 
ipso privilegio cautum fuerit (can. 622, § 1). 


IH. Religiosi iuris dioecesani ut stipem quaeritare possint opus 
habent scripta licentia tum Ordinarii loci in quo sita est eo- 
rum domus tum Ordinarii 'loci in quo mendicare cupiunt (can. 
622, § 2). 

IV. Pro casu lI et III quaestuatio intelligitur tum de ea quae 
fit ob necessitatem ipsorum religiosorum tum de ea quae fiat pro 
aliquo pio opere religiosis commisso eorumque proprio. In utroque 
casu, praesertim ubi sunt conventus regularium nomine et re men- 
dicantium et inde ex incertis collectis eleemosynis viventium, Or- 
dinarii locorum licentiam concedere non debent, nisi ipsis constet 
de vera domus vel pii operis necessitate, cui alio modo occurri 
nequeat; insuper si necessitati possit provideri stipe quaeren- 
da intra locum seu districtum vel dioecesim in qua iidem reli- 
giosi commorantur ampliorem licentiam largiri non debent (can. 
022 § 3). 

V. Ut orientalis in dioecesibus latinis aut latinus in orientalibus 
pecunias colligere seu quaestuare possit, cuiusvis ille sit ordinis vel 
dignitatis, requiritur authenticum et recens documentum S. Pro 
Eccl. orient. quo expressa in eum finem licentia concedatur, reiecta 
quavis alia a quocumque facta permissione (can. 622, 8 4) (6). 


411. Cautiones adhibendae. I. Non licet Superioribus stipem 
colligendam committere, nisi professis aetate animoque maturis, maxi- 


(6) Praecesserat in prohibitione Alexandri Ill. const. « Alias emanavit » et 
Clementis XII Const. « Dudum emanavit » et Circulares litterae S. C. de P. F. 
apud Vermeersch « Periodica » VI, P. 241 sq. (A. A. S. 1912, 4, 532). 

me si de mulieribus agatur. Numquam autem ad hoc mittendi sunt 
qui studiis adhnc incumbunt (can. 623) (7). 

ll. Quod vero attinet ad //odum in quacritanda stipe servan- 
dum et ad disciplinami religiosam a quaestuantibus custodiendam, 
standum est justructionibus S. Sedis (can. 624); quae praesertim 
continentur in Decr. « Singulari » pro sororibus et in Decr. « De 
eleemosynis » pro religiosis viris dato. Quare saltem haec obser- 
vanda sunt: bini pro regula quaestuantes incedant; apud religiosas 
vel pias domos noctu se recipiant; exercitia pietatis et sacrainenta 
non negligant; non mensem, si in dioecesi, non ultra bimestre, si 
extra dioecesim, absentes maneant; pericula caveant, religiosas vir- 
tutes praeseferant (8). Ordinariis incumbit invigilare in quaestuantes, 
et si deliquerint vel male se gesserint opportune providere aut per 
se aut per proprios ipsorum Superiores. 


CAPUT XXIV 


DE OBLIGATIONIBUS ET PRIVILEGIIS RELIGIOSI AD 


ECCLESIASTICAM DIGNITATEM PROMOTI VEL PAROECIAM REGENTIS (1) 


412. Ex disputatis in cap. XXI de habilitate religiosorum ad munia 
ecclesiastica, satis constat ctiam habilitas religiosi ad Episcopatum. 
De transitu huiusmodi religiosi ad Episcopatum sic Suarez (De relig. 
tr. 8. 1. 3, cap. 16) suam tractationem cxorditur: « Non inquiro an 
hic transitus licitus sit, quia id certum et indubitatum est. Cum 
enim slatus Episcoporum sit perfectior quam status religiosorum, 
sine dubio licitum est ab hoc ad illum ascendere, dummodo debitus 


(7) Maxime ad rem faciunt, quae Decr. « Singulari » n. VI praescribuntur 
de litteris commendatitiis ad alios Ordinarlos, ad parochos aliasve personas 
prudentes; de vigilantia ab ipsis parochis exercenda; de protectione et iuva- 
mine sororibus legliime quaestuantibus praestando. 

(8) Cfr. cit. Decreta « Singulari » n. VIII, « De eleemosynis n. 12. 

(1) Cfr. S. Thom. 2, 2, q. 185, a. 8; Passerini, De statibus t. l, p. 385 sq.; 
Suarez, De relig. tr. 8, I. 3. cap. 16 sq.; De Lugo, Resp. mor l. 5. d. 12.; Reif- 
fenstuel 1, 6. n. 315 sq.; Schmalzgr. MI, 5, n. 86, t. 37, n. 6 sq.; Bouix, De iure 
Regul. i. 2. p. 436 sq.; Piat 1. q. 19 sq. 206 sq. 719 sq. 

modus servetur. Est autem debitus modus, quod et rite electus sit 
seu provisus, et quod de licentia sui Praelati, et non alias, Episco- 
patum acceptet iuxta iuris dispositionem in c. Si religiosus et in c. 
Quorumdam de electione in Sext...; si ergo in reliquis debitus mo- 
dus servetur, nihil est in persona religiosa ex vi status, cur non 
possit ad episcopatum assumi. Quia nec iure aliquo positivo id 
prohibetur, nec ex natura rei sequitur prohibitio aut impedimentum 
ex vi professionis religiosae; quin potius cum status religiosus sit 
via ad perfectionem, et status episcopalis sit quasi terminus seu 
exsistentia in statu perfectionis, videtur, quántum est ex hoc capite, 
valde proportionatus ascensus a religione ad episcopatum ». Quae 
tamen non excludunt votum de non ambiendis nec acceptandis 
huiusmodi dignitatibus ex religiosis motivis factum. De promotione 
vero ad Cardinalatum, cum res pendeat a voluntate Pontificis et est 
res valde singularis non est cur specialis sermo fiat (cfr. can. 232 
sq. 239) et satis est indicare effectus qui ex canonibus huius capitis 
consequuntur. 


413. I. Promotio alicuius religiosi ad dignitates, officia et be- 
neficia, quae cum statu religioso componi non possunt fieri nequit 
sine S. Sedis auctoritate. lam saltem ex iuris dispositione incompa- 
tibilia sunt cum statu religioso omnia illa beneficia, quae sive ex fun- 
datione sive ex statuto Ecclesiae sunt beneficia saecularia (can. 
1442) (2); in qua communi lege solus R. Pontifex dispensare potest. 
At nec Cardinalatus nec Episcopatus sunt beneficia saecularia, sed 
ad ea libere promovet R. Pontifex sive saeculares sive regulares sa- 
cerdotes. 

Quodsi ad dignitatem Episcopalem promotio fit per electionem 
canonicam, quae vim habet per acceptationem electi et confirmatio- 
nem Romani Pontificis, acceptatio absolute in electionem de se fac- 
tam non potest dari a religioso; sed pro acceptanda illa dignitate 
extra ordinem seu institutum religiosum requiritur licentia proprii 
Superioris religiosi, a cuius subordinatione et obedientia libere se 


(2) Cfr. Conc. Trid. sess. XIV, cap. 10, 11. de ref.; cap. unic. de post. l, 
2 in Etrav. comm.; cap. 1. de elect. in Clement.; Leuren, Forum benef. P. l, 
q. 32, q. 35 sq.; Wernz-Vidal |, n. 142, 4. Incompossibilitas cum Episcopatu, 
quam in religioso videtur asserere Schäfer n. 493, non videtur, ex praemissis 
in textu, admittenda. Cfr. Vermeersch, Epit. I. n. 728. 

subtrahere nequit religiosus (can. 626. S8 1, 2) (3). Quodsi religio- 
sus voto teneatur non acceptandi dignitates, sive electioni sive alii 
modo provisionis assentiri non potest, nisi accedat R. Pontificis 
dispensatio seu mandatum (can. cit. § 3) (4). 


II. Religiosus ad dignitatem Cardinalitiam vel Episcopalem pro- 
motus, non desinit esse religiosus; ideoque manet ligatus tribus 
religiosis votis et ceteris adstringitur suae professionis obligationibus, 
exceptis iis quae cum sua dignitate prudenter iudicet componi non 
posse; gaudet quoque suae religionis privilegiis. —. A suorum ta- 
men Superiorum potestate eximitur, et vi voti obedientiae uni R. Pon- 
tifici manet obnoxius (can. 627) (5). In signum autem externum 
permanentis coniunctionis cum Ordine, in quo emisit professionem 
et cuius manet membrum, is qui ad religionem pertinet peculiari 
habitu utentem, religionis suae habitum non penitus exuit sed eius 
colorem retinet, licet in forma et figura sese conformare debeat Prae- 
latis saecularibus (Cit. Const. « Custodes » Benedicti XIIL). Leo XIII, 
const. « Praeclarae gratiae » 3. Febr. 1888 biretum violaceum et 
iam antea Pius IX const. Ecclesiarum pileolum violaceum omnibus 
Episcopis concesserant. Demum Benedictus XV motu proprio Epi- 
scopis e regularibus Ordinibus (25 April. 1920) concessit rochetum, 
et voluit ut eodem prorsus modo induti incederent ac saeculares 
Episcopi, salvo usitato vestimentorum colore et qualitate (A. A. S. 
(1920) p. 149). 


II. Quod pertinet ad votum paupertatis (6): a) ille religiosus, 
qui per professionem bonorum suorum dominium amisit et factus 


(3) Quare iure praecedenti religiosus dicebatur non posse eligi in Episco- 
pum sed tantum postulari: at distinguebatur a postulatione canonica seu so- 
lemni, haec altera, quae dicebatur postulatio simplex, quae nihil aliud erat 
nisi petitio licentiae quae decernitur hoc canone. Cír. fontes citatos in nota 1.; 
Leuren |. c. q. 201, 203.; Wernz, lus Decretal. Il. n. 391, IIl, 3, 394, 399. 

(4) Cfr. Hac de re const. Benedicti XIII, « Custodes » 7. Martii 1725. ubi 
sermo est de retinendo in veste signo propriae religionis, nisi agatur de ca- 
nonicis et clericis regularibus de excludendis vestibus sericis, de observantia 
regulari taliter promoto incumbente. S. C. EE. et Reg. 6. Maii 1864; Bizzarri 
l. c. p. 710.; Piat 1. c. 1, q. 210; Schäfer n. 495; Biederlack-Führich n. 159, 2, 

(D) Cit. const. Benedicti XIII; S. Thom. 2, 2, q. 88, a. 11, ad 4.; q. 185, 
a. 8.; Suarez l. c. cap. 17, n. 6. sq. 

(6) Cfr. de voto paupertatis et aliis obligationibus: Synod. Altherim. 
(a. 916) c. 36 — c. unic. C. XVIII, q. 1.; cap. 14, X. de privil. V, 33.; S. C.C. 
7. Dec. 1639, 17 lul. 1723, apud Richter p. 399, n. 8; cit. const. « Custodes » ; 

est incapax bona adquirendi (7), bonorum, quae ipsi obveniant in 
Praelatura extra Ordinem habita, habet usum, usumfructum et admi- 
nistrationem; proprietatem vero seu dominium Episcopus residen- 
tialis, Vicarius Apostolicus, Praefectus Apostolicus acquirit dioecesi, 
vicariatui aut praefecturae, ceteri (v. gr. Cardinalis) in Ordine acqui- 
rendi capaci acquirit Ordini, in Ordine incapaci acquirit S. Sedi ad 
normam can. 582. Salva tamen manet pro Cardinali religioso facul- 
tas omnibus Cardinalibus (can. 239, S 1. n. 19) facta libere dispo- 
nendi etiam per testamentum de reditibus beneficialibus (8). 

b) Qui per professionem dominium suorum bonorum non 
amisit et retinet capacitatem nova bona acquirendi, bonorum quae 
habebat recuperat liberum usum, usumífructum et administrationem; 
quae postea ipsi obveniant, sibi plene acquirit. 

c) Tam in primo quam in altero casu de bonis, quae ipsi 
obveniunt non intuitu personae, debet disponere secundum offeren- 
tium voluntatem (can. 628). 


IV. Dimisso cardinalatu vel episcopatu aut expleto alio munere 
extra religionem ipsi commisso, religiosus tenetur redire ad reli- 
gionem (9); datur autem religioso Cardinali vel Episcopo reruntia- 
tario optio eligendi quamlibet suae religionis domum, in qua degat: 
sed caret voce activa et passiva (10). 


S. C. EE. et Reg. 6 Maii 1864; Ferraris v. Episcopus a. 7, n. 1 sq.; Ferrari 
l. c. p. 315 sq.; Piat 1, q. 211 de bonis quae secum asportare possit regularis 
ad Episcopatum promotus, et de eadem re Matthaeus a Coronata n. 634. 

(7) Amissio bonorum per professionem et incapacitas bona acquirendi pari 
passu procedunt; quod autem sibi non acquirat potius provenit ex incapacitate, 
quam ex amissione bonorum. Utraque habetur in Coadiutoribus formatis Soc. 
lesu, tametsi non solemniter professis. 

(8) Circa sacram supellectilem defuncti Cardinalis Curiae Romanae ser- 
vanda sunt praescripta can. 1278. 

(9) Ctr. const. « Custodes » Benedicti XII, ubi non redeunti poena impo- 
nebatur. 

(10) De hac inhabilitate praecesserat const. Pauli IV « /n sacra» 19. Iul. 
1559; Piat 1, q. 213; Schäfer n. 496, ubi asserit adesse Congregationes, quae 
ex Constitutionibus vel consuetudine Episcopos et Vicarios apostolicos ad sua 
Capitula generalia admittunt; simulque asserit ius ipsis competere interessentiae 
in Capitulis si cum munere extra Ordinem cumulent munus intra Ordinem v. 
gr. Provincialis, cui ius interessentiae et suffragii competit. Ceterum si hic A. 
cum Chelodi (n. 284) et Vermeersch animadvertit in Codice inhabilitatem ad 
vocem activam et passivam non extendi ad religiosos qui actu sunt Cardinales 
vel Episcopi, quamvis paritas rationis id suadere videtur, haec carentia vocis 
activae et passivae videtur sequi ex natura rei, cum obedientiae Superioris re- 

414. De religioso paroeciam regente. De se beneficia paroe- 
cialia sunt beneficia saecularia (11); ideo in paroecia saeculari non- 
nisi raro et per dispensationem Sedis Apostolicae religiosus fieri 
potest parochus, exceptis missionibus (12). Possunt tamen dari pa- 
roeciae quae non sint beneficia saecularia, sed regularia (13), si 
paroecia, servatis servandis, unita seu incorporata sit domui reli- 
giosae; quae unio idcirco per solam Sedem Apostolicam fieri potest, 
quia mutat naturam beneficii paroecialis, illudque a saeculari in 
regulare transformat (can. 1422, 1423, S 2). Quae transformatio 
solum obtinet in illa unione, quae dicitur pleno iure facta, seu cum 
officium  paroeciale, amittens propriam  personalitatem iuridicam, 
confunditur cum personalitate iuridica ipsius conventus seu domus 
religiosae. Tali casu et officium et beneficium cohaeret cum ipso 


ligiosi (licet religiosi maneant) sint subtracti; sunt religiosi ad vitam commu- 
nem cum religiosis non obligati; sunt religionis, sed nullius communitatis re- 
ligiosae membra. Cfr. quoque Matth. a Coronata n. 634. et explicationem quam 
suppeditat Vermeersch, Epitome I, n. 729. 

(11) Cfr. « Monitore » vol. Il. p. 107, 303, 427. 

: (12) Relate ad missiones habilitatem religiosorum ad munus paroeciale 
exercendum aperte supponit can. 296., quae ceteroquin deducitur ex ipsa na- 
tura rei, cum primi missionarii soleant esse religiosi, et nonnisi magnis iam 
factis progressibus in evangelizatione et exsistente sufficienti numero saecula- 
rium clericorum indigenarum, hisce clericis missio in bono statu iam consti- 
tuta tradi seu committi soleat. Porro can. 297., deficientibus e clero saeculari 
sacerdotibus, dat Vicariis et Praefectis Apostolicis, ius, audito eorum Supe- 
riore, cogendi religiosos, etiam exemptos, vicariatui vel praefecturae addictos, 
ad animarum curam exercendam, salvis tamen peculiaribus statutis a S. Sede 
probatis. Cfr. Decr. S. C. de P. F. de quasi-paroeciis in missionibus 25. lul. 
1920, 9, Dec. 1920 in A. A. S. XII, 331 sq, XIII, 17 sq. Vermeersch-Periodica X, 
201 sq. 

(13) A cura pastorali antiquitus monachi arcebantur (cap. 1. X. de capell. 
monach. Ill, 37). Postea vero ad eam admissi sunt (cap. 5, X. de statu monach. 
Ill, 35), quamvis post Conc. Lateranense lll (a. 1779) cum hac cautela, ut non 
soli, sed cum aliquibus fratribus commorarentur (cap. 2. X. de statu monach. 
IIl, 35; cap. 4. X. de capellis monach. Ill, 37). Canonici vero regulares potiori 
ratione ad curam paroecialem admittebantur (cfr. ScAmalzgr. ll, 37, n. 6-8). 

Postea vero illa regula introducta fuit ut beneficia in saecularia et regu- 
laria distinguerentur, atque saecularia saecularibus, regularia regularibus, si 
pleno iure essent unita, conferrentur, et inde regulares habiti sunt incapaces 
habendi paroecias saeculares (cap. 5, de praeb. lll, 4, in Sext.; Conc. Trident. 
sess. XIV, cap. 10 de ref, cap. 11). Quod ius fuit firmatum a Benedicto XIV. 
const. « Cum nuper »; a quo Pontifice const. « Oneroso » (1750) recognitum fuit 
speciale privilegium Praemonstratensium, licet alia const. « Quod inscrutabili » 
(1745) controversiam diremerat circa canonicos regulares, negando eos promo- 
veri posse ad beneficia saecularia sine indulto Apostolico. 

conventu seu domo religiosa, ipsa persona moralis est parochus, 
officium et beneficium paroeciale numquam vacat quia numquam 
moritur eius titularis sc. ipse conventus (can. 452). Cura animarum 
nisi ab ipso domus Superiore excerceatur, habetur a sacerdote ipsius 
religionis, quem Superior religiosus nominat, et Ordinarii loci est 
eumdem probare et instituere, cuius iurisdictioni, correctioni et vi- 
sitationi subesse debet iis omnibus in rebus, quae ad curam ani- 
marum pertinent (can. 1425.). Quodsi incorporatio fiat ad tempo- 
ralia tantum, tunc paroecia non videtur mutare suam naturam 
beneficii saecularis, sed cum iure percipiendi fructus beneficii pa- 
roecialis Superiori religioso obligatio incumbit praesentandi Ordi- 
nario loci sacerdotem e clero saeculari in paroecia instituendum, 
qui plenum curae animarum exercitium habeat et ius ad congruam 
portionem redituum beneficialium eidem assignandam (cit. can. 1425). 

Sed praeter casus paroeciae pleno iure domui religiosae incor- 
poratae, alia ratione religiosi constitui possunt parochi, etiam in 
paroecia saeculari, si ex indulto S. Sedis aut determinato religioso 
aut communitati seu conventui religioso committitur regenda aliqua 
paroecia. Quo casu, modus eam habendi, per speciale statutum Epi- 
scopi determinari solet, praecedente conventione inter ipsum Episco- 
pum et Institutum religiosum. Id praesertim obtinet in magnis ur- 
bibus et in illis praesertim dioecesibus, in quibus clerus saecularis 
non est numerosus (14). 


415. Status iuridicus parochi religiosi hic est: I. ut duplicem 
quodammodo induat personam et utriusque adimplere teneatur of- 
ficia, et qua religiosus obnoxius sit suis Superioribus, qua parochus 
Ordinario loci. Qua in re nihil refert utrum paroecia sit religioni 
incorporata vel cum ea non unita, utrum eam regat titulo parochi 
vel vicarii, utrum suum ministerium exerceat in communi domo 
religiosa aut in domo religiosa ubi Superiores maiores residentiam 
habeant vel in alia, abrogato, ut videtur, in hac parte antiquo ex- 
emptionis privilegio, quo paroeciae regulares in sede Superiorum 
maiorum fruebantur (15). 


(14) Cfr. Conc. Plen. Baltimorense IIl, n. 86 sq. iunct. Const. « Romanos 
Pontifices » Leonis XIII. 

(15) Cfr. const. Benedicti XIV « Firmandis » 6. Nov. 1744, § 13 sq.; Piat 
l. c. Il, q. 51, sq. 

I. Ex subiectione ad Ordinarium loci, huius omnimodae iu- 
risdictioni, visitationi et correctioni, non secus ac parochi saeculares, 
subest, excepta regulari observantia (can. 631, § 1). Ubi eum suo 
muneri defecisse comperiat, Ordinarius opportuna decreta condere 
ac meritas in eum poenas statuere potest, in quo nihilominus Ordi- 
narii facultates minime privativae sunt, sed Superior ius cumulati- 
vum cum ipso habet ita tamen, ut, si aliter a Superiore aliter ab 
Ordinario decerni contingat, decretum Ordinarii praevalere debeat 
(can. cit. § 2): 

ill. Munus suum habet amovibile ad nutum tam Ordinarii loci 
monito Superiore quam Superioris monito Ordinario aequo iure, non 
requisito alterius consensu, nec alter alteri causam iudicii sui ape- 
rire debet (can. 454, § 5). Attamen Episcopus tali regulari solum- 
modo ex causa ad animarum curam spectante iurisdictionem sub- 
trahere posse videtur (16). Patet autem recursus in devolutivo tantum 
ad Sedem-Apostolicam, tum Ordinario loci tum Superiori religioso, 
tum ipsi parocho remoto, si ab Ordinario loci removeatur, cui non 
adstringitur ex obligatione voti; non ita ex sola remotione facta a 
Superiore, cui obedientiam debet ex voto (17). 


416. Quod attinet ad bona, ea quae parocho obveniunt intuitu 
paroeciae (18), cui praeficitur, ipsi paroeciae acquirit; cetera acqui- 
rit ad instar aliorum religiosorum (can. 630, § 3) (19). De admi- 


(16) Biederlack-Führich |. c. n. 160, 11; Const. Benedicti XIV, « Firmandis » 
S 11, const. « Apostolicum » 30 Maii 1753, S 16. 

(17) Biederlack-Führich 1. c. n. 160, 11.; qui n. 160, 13, animadvertit Co- 
dicem silere de iure antiquo, ex quo religiosi soli ad paroeciarum regimen 
ponendi non erant sed saltem unum socium habere debebant, et inde infert ex 
lege generali illam obligationem non subsistere. 

(18) Quae bona sint adnumeranda reditibus beneficialibus, itemque alia 
quae in quasi-patrimonium clerici saecularis ob idem beneficium paroeciale 
ingrederentur, velut iura stolae, missarum stipendia, non habenda sunt ut bona 
intuitu paroeciae accepta, sed ea dumtaxat quae etiam parochus saecularis sua 
facere non posset, sed paroeciae conservare deberet. Quare his ultimis ex- 
ceptis, cetera acquiruntur, pro varia ipsius religiosi parochi capacitate, aut 
ipsi parocho aut religioni secundum Constitutiones; unde eorum administratio 
libera ad parochum non spectat sed ad religionem. Vermeersch-Creusen, Epi- 
tome I. n. 630, 4; Matth. a Coronata, n. 635. Cfr. de bonis quae paroeciae di- 
cendae sunt acquisita, Const. « Romanos Pontifices » Leonis XIII, S 26; Collect. 
S. C. de P. F. Il. p. 153.; can. 463, S 1. 

(19) In paroecia pleno iure domui religiosae unita, subiectum dominii bo- 
norum paroecialium est ipsa domus religiosa, quae illa bona possidet onerata 

nistratione pecuniae paroeciae datae rationem reddere debet Ordi- 
nario loci (can. 535, 8 3, n. 2), et pro eiusdem collocatione Episcopi 
praevium consensum obtinere tenetur (can. 533, n. 4). 

Non obstante paupertatis voto, ipsi licet eleemosynas colligere 
in bonum paroecianorum vel pro scholis catholicis aut locis piis 
paroeciae coniunctis, et acceptas sive collectas administrare, itemque, 
servata offerentium voluntate, pro prudenti suo arbitrio, erogare, 
salva semper vigilantia Superioris; sed eleemosynas pro ecclesia 
paroeciali aedificanda, conservanda, instauranda, exornanda accipere, 
apud se retinere, colligere aut administrare pertinet ad Superiores, 
si ecclesia sit communitatis religiosae; secus ad loci Ordinarium 
(can. 630, 8 4). Quae larga facultas religioso parocho facta, si est 
exercenda sub vigilantia Superioris, huic ius tribuit de eius usu 
cognoscendi et rationem exigendi, ut videat an ille sit ordinatus et 
prudens, an offerentium voluntates in eo serventur. Porro in illa 
ampla facultate non continetur ius illimitatim pecunias in illos fines 
collectas aut receptas apud se retinendi; libera enim erogatio sub 
vigilantia Superioris apte cohaeret cum onere pecunias deponendi 
apud oeconomum domus, cui religiosus est adscriptus, a quo pro 
prudenti suo arbitrio petat quod erogare intendit; nec oblivisci pa- 
rochus debet obligationis, qua tenetur observandi vota in quantum 
observatio est compatibilis cum muneris sui officiis (can. 630, 8 1), 
incompatibilitas autem non datur inter facultatem erogandi pecunias 
et obligationem eas depositas habendi apud oeconomum, salva fa- 
cultate a Superiore prudenter danda parocho retinendi apud se de- 
terminatam summam ad casus facile occurrentes. 


417. De obligationibus religiosi, qua parochi, nihil speciale est 
dicendum, cum in his parochis saecularibus aequiparetur. Vacante 
paroecia nisi aliter provisum fuerit, in paroecia religiosis concredita, 
munus assumit domus Superior, qui de paroeciae vacatione debet 
statim certiorem facere loci Ordinarium (can. 472, n. 2), ut in ea 
nominetur vicarius oeconomus aut statim de novo paroeciae rectore 
provideatur. 


onere ea inipendendi in bonum paroeciae, non in utilitatem communitatis re- 
ligiosae; quare omnino expedit ut separata et non confusa cum bonis com- 
munitatis conserventur et administrentur, ne onus, quo sunt onerata, gravet 
integram massam bonorum domus religiosae. 

418. Notio. I. Transitus ad aliam religionem nihil aliud est 
nisi discessus a religione, in qua religiosus professus est, coniunc- 
tus cum immediato ingressu in aliam religionem, ita ut vinculum 
quo religiosus tenebatur cum religione a qua ita abrumpatur, ut im- 
mediate succedat. vinculum cum religione ad quam. Quare huiusmodi 
transitus iuridice non obtinet in novitiis vel postulantibus unius 
religionis, si novitiatu vel postulatu derelicto, etiam immediate, ser- 
vatis servandis, admittantur in aliam religionem, nullo enim vinculo 
iuridico cum religione ligantur novitii et multo minus adspirantes. 

At iure Codicis, ex can. 681, quae de transitu ad aliam reli- 
gionem praescripta sunt, applicantur etiam societatibus virorum vel 
mulierum in communi viventium ad imitationem quamdam status 
religiosi, si tamen aut promissione aut iuramento S. Sedi reservato 
membra sua obligant ad perseverandum in societate (1). Qua iuris 
dispositione multum ampliatum est ius praecedens, quod erat con- 
stitutum de solo transitu ab uno ordine ad alium. 

Ex qua notione patet egressum a religione, transitus causa 
factum, non esse desertionem status religiosi contra obligationem 
per vota contractam, sed tantum mutationem instituti seu religionis 
in eodem statu religioso, assumpta nova [forma concreta et deter- 
niinata status religiosi, quae substituitur priori derelictae. 


ll. Sub rubrica de transitu ad aliam religionem Codex etiam 
comprehendit transitum ab uno monasterio sui iuris ad aliud. Si- 
militudo est evidens in illis religionibus antiquis, quae ita sunt 
organizatae, velut Benedictini, ut quaelibet domus (abbatia) autono- 
ma haberi debeat ut aliquid totum in ordine ad vitam religiosam 


(1) Ubi non adest vinculum perseverantiae S. Sedi reservatum, licet facta 
sit definitiva ad societatem incorporatio, non est necessaria ad transitum S. Sedis 
licentia; quare per se, ceteris paribus, adest libertas transeundi naturali ae- 
quitate servata. 

independens, unde fit consequens ut aut per specialem promissio- 
nem vel iuramentum aut implicite per ipsam professionem religio- 
sam contrahatur obligatio permanendi in eadem domo seu mo- 
nasterio (stabilitas loci). Etiam in hoc casu vinculum cum uno mo- 
nasterio cessat et substituitur novum vinculum cum alio. At si tran- 
situr ad aliud monasterium eiusdem religionis, evidenter non fit 
transitus ad aliam religionem, licet mutetur vinculum subiectionis: 
ideo conditiones im iure requisitae sunt diversae (2). 


Ill. Cum professio religiosa efficiat vinculum stabile inter pro- 
fessum et religionem, transitus ab una religione ad aliam ex mera 
temeritate profitentis religiosi profecto fieri nequit, esset enim te- 
meraria desertio status quem quis per professionem amplexus fue- 
rat contra iura religionis desertae quaesita et contra obligationes in 
ipsa votorum professione susceptas. Quin imo transitus illegitime 
factus a pluris Doctoribus habitus est ut delictum apostasiae a re- 
ligione poenis apostatarum obnoxium (3); plures autem religiones 
sibi caverunt obtinendo a S. Sede privilegium, vi cuius ille tran- 
situs sine Superioris licentia factus habendus esset delictum apo- 
stasiae poenis apostatarum coercendum (4). 

Quare ille transitus fieri non potuit nisi in casibus a iure per- 
missis, qua permissione a iure facta, salvis privilegiis contra illud 
ius obtentis, vinculum cunt religione a religioso im sua professione 
contractum non sese extendit ad casum, quo religiosus, servatis 
servandis, velit uti facultate religiosis ab ipso iure facta (5). 


(2) Vinculum stabilitatis cum determinato Monasterio, apud Monachos di- 
citur etiam filiatio; quae filiatio seu incorporatio non mutatur per transitum 
temporaneim ad alind. Monasterium, licet ad tempus | incertum v. gr. ratione 
studiorum aliave iusta causa. Pro tali improprio et non formali transitu non 
requiruntur conditiones hoc loco Codicis praescriptae, sed attendendae sunt 
cuiusvis Congregationis monasticae Constitutiones. 

(3) Cfr. Schmalzgr. V, 9 n. 11 sq.; Reiffenstuel eod. n. 13; Thesaurus, De 
poenis. v. Apostasia cap. 2, 3; Suarez, De rellgious, tr. VII 1. 3, cap. 12. 
n. 17 sq.; De censuris disp. 31., sect. 6, n. 4.; Rotarius, Theol. moralis rce- 
gular. 1, lll, cap. 1.; Piat 1. q. 215 sq. ll q. 644 sq.; Ballerini-Palmieri, Opus 
mor, tom. IV. n. 192 sq. 

(4) Cfr. v. gr. pro Societate lesu const. Pauli lll « Licet debitum » et Gre- 
goril XIII « Ascendente Domino » ; pro Clerlcis regularibus S. Pauli Decollati 
const. Gregoril Xlll « /n specula »; pro Somaschis const. Sixti V « Aequum »; 
pro Trinitariis Discalceatls Urbani VIII const. « Alias ». 

(5) Cfr. reg. S. Benedicti cap. 61.; c. 1, 2, 3. C. XIX, q. 3.; cap. 5, 9, 10, 18, 
X. de regul, transeunt. ad relig. Ill, 31; Conc. Trident. sess. XIV, cap. 11. de 

419. lus praecedens. Porro inre communi praecedenti solum 
erat quaestio de transitu solemniter professi; aliis simpliciter profes- 
sis in aliqua Congregatione religiosa, in casibus particularibus pro- 
videbatur aut per dimissionem aut per votorum  dispeusationem, 
unde obtinebatur iuridica libertas, servatis servandis, novam ingre- 
diendi religionem. Ergo iure praecedenti: 

|. Poterat religiosus licite et valide a religione laxiore transire 
ad aliam vere arcliorem vel perfectiorem, dummodo id faceret. ex 
iusta causa et sine iniuria et iactura proprii instituti et saltem pe- 
teret, etsi non obtineret, licentiam sui Praelati (6) ct praeterea 
observaret conditiones ab Urbano VIH. (7) et iure cominini. atque 
particulari praescriptas v. g. de novo novílialu perapendo, de ite- 
randa professione solemni, de reditu obligatorio ad religionem derc- 
liclam nova professione non secuta (8). Cui iuri communi in praxi 
et stylo Curiae Romanae ita fuerat derogatum, nt nullis cegularis 
censeretur ad aliam religionem eliam arctiorem transire posse, nisi 
petita et obtenta licentia Sedis Aposlolicae (9). Quod indultum 


ref, sess. XXV, cap. 19. de reg.; S. Thomas S. q. 189, art. 8; Pial 1. q. 193 8q.; 
Schmalzgr. Ml, 31, n. 224 sq.; Ballay in Arch. f. k, K. t. 30. p. 396. 8q.5;. Boutx 
t. 11, p. 492 sq. 

(6) Cap. 5. 10. 18. X. de rep.; Suarez 1. c. c. 8. sq. (0.5; Schmalzgr. d. c. 
n. 225. sq.; Boulx |. c. t. Il. p. 492. sq. At non paucl ordines religlosi obtlnie- 
runt privilegium etlam pro transitu ad arctlorem rellploneni (quandoque tamen 
cum clausula: « Excepla Carlhusla »), solam licentiam  petítam non sufticere, sed 
requiri oblenlam a proprio Praelato. Cfr. Ferrari |. c. p. 58. sq. 319. 8q.; Boríx 
l. c. p. 496. sq. 502. sq. 

(7) S. C. C. 2t. Sept. 1624. § 3., ubi huiusmodi transitus prolilbetur, « uisi 
prius Superiori legitiie cousliterit, cam religionem paratam esse Illum recipere, 
qul licentiam pelil, lamque regularis recle se transferat ad. arclíorem ». 

(8) Ferrari |. c.; Boulx 1. c.; Scherer Handb. d. Kirclrenreciits, p. 847. 
not. 41. — Cfr. Bened. XIV. Const. « Pastor bouas » 13. Apr. 1744. 88 34. 35.; 
Urbanus VIII. Const. « Cum sicul » 21. Mali 1035. et. Const. « Honor » 24. 
Febr. 1643., ubl declaravit per transitum (electionem vel dimissionem vet Bac- 
cularizatlonem) votumi speclale professorum etiam S. 1. de ambitu  vitando non 
cessare, 

(9) S. C. Ep. et Reg. 22. Apr. 1796. ad 0.; S. C. super stat. reg. 29. Mali 1857. 
ad 3. apud Bizzarri 1. c. p. 901. sq.; De Angells, Praelect. lur. can. 1. Ht. t. 31. 
n. 14.; Ferrari |. c.; Plat i. c. q. 108.; aliter Scherer t. c. p. 846. not. 39. Huc 
non spectat transitus de uno conventu in alium, de una provincia jn allam 
eiusdem ordinis religlos! sub nno Gencrall per modum verae societatis unlver- 
salis et luridicae constltutl, a quo multum differt transltus ab uno monasterio 
Independent! ad allud monasterium Independens eiusdem congregationis tantum 
vinculo quodam /norali colligata et forte omnino diversae observanliae regu- 
laris. Cfr. Scherer 1. c. p. 845. sq.; Ballay |. c. p. 401. Speciatlm | rrendicautes 

apostolicum certissime requirebatur, si monialis votorum solemnium 
in alium conventum vellet transire (10). Imo vel ipsae sorores vo- 
torum simplicium, quae in uno instituto religioso professionem per- 
petuam vel temporaneam emiserunt, sine venia Sedis Apostolicae 
non poterant in alia congregatione religiosa recipi (11), et conse- 
quenter transitus perfici sine illa venia non potuit. 

H. Transitus ab una religione ad aliam aequalem i. e. aeque 
strictam et vere observantem non poterat dici prohibitus, si fieret 
ex iusta et proportionata causa et accederet licentia competentis 
Superioris ecclesiastici atque implerentur aliae conditiones requisi- 
tae. Qui Superior competens de iure communi fuit uterque Supe- 
rior Ordinis a quo et ad quem: cui a fortiori derogatum fuerat per 
praxim inductam, qua factum est, ut unice R. Pontifex, vel qui ab 
eo legitimis facultatibus et privilegiis esset munitus (12), praedic- 
tam licentiam concedere posset. 

HI. Transitus ex religione sfrictiore ad laxiorem etiam vere obser- 
vantem a Concilio Tridentino Sess. XXV. cap. 19. de regul. prohi- 
bitus fuit. Certe privata auctoritate, absque iusta causa, forma 
legitima neglecta atque adeo ad ordinem regulari observantia desti- 
tutum fieri omnino non potuit. At ex speciali indulto vel generali 
privilegio Sedis Apostolicae ob iustas et graves causas servatis 
servandis licitus erat nec decreto Tridentino interdictus (13). 


cavere debuerunt, ne indebito modo transirent ad ordinem religiosum non men- 
dicantem (cfr. cap. 1. de reg. III. 8. in Extravg. com.), atque etiamsi licite tran- 
situm perficerent, compluribus inhabilitatibus afficiebantur. Cfr. cap. 1. de reg. 
lII. 9. in Clem.; Piat 1. c. q. 200; Scherer I. c. p. 847. not. 41. 

(10) Pii V. Const. « Decori » 24. lan. 1570.; Bened. XIV. Const. « Pastor 
aeternus » 13. Apr. 1744. § 36.; Piat I. c. q. 194; Ferrari l. c. p. 322. Cir. 
Sanchez in Dec. 1. VI, cap. 7, n. 6, 61.; Pirhing (Ill, 31) n. 158. 

(11) S. C. Ep. et Reg. 20. Aug. 1897. ad 11. Cui decisioni consonant Nor- 
mae art. 61. 

(12) Bened. XIV. cit. Const. « Pastor bonus » SS 34. sq.; Suarez l. c. cap. 
9. n. 1. cap. 11. n. 1. sq.; Schmalzgr. 1. c. n. 237.; Pirhing 1. 111. t. 31. n. 165.; 
Piat |. c. q. 198.; Bouix l. c. p. 499. sq. 

(13) Bened. XIV. cit. Const. « Pastor bonus » SS 34. sq.; Suarez l. c. cap. 9. 
n. 1. cap. 11. n. 13. sq.; Piat I. c. q. 198., 30. lustam posse dari causam etiam 
pro transitu ad laxiorem, dummodo observantem, deducitur ex rationibus a 
S. Thom. probatis (2-2. q. 189, art. 8. in corp.) ad honestandum transitum, 
inter quas tertio loco ponitur illa: periculum ne religiosus transiens, defectu 
vocationis, saeculum repetat, vel eius infirmitas seu debilitas, ob quam statuta 
religionis arctioris servare non possit. Addit tamen S. Doctor quemlibet tran- 
situm non esse de se laudabilem. 

420. Ius Codicis. I. Quod praxi ipsa et stylo Curiae erat induc- 
tum, firmatum fuit per Codicem, dum can. 632 generali modo san- 
citur: « Religiosus nequit ad aliam religionem etiam strictiorem, 
vel e monasterio sui iuris ad aliud transire sine auctoritate Aposto- 
licae Sedis ». Quae prohibitio transitus sine S. Sedis licentia, simul 
cum tali licentia, id quod est ex natura rei, reddit possibilem tran- 
situm non solum ab ordine ad ordinem, et a Congregatione etiam 
dioecesana ad aliam, sed etiam a Congregatione ad Ordinem vel ab 
Ordine ad Congregationem etiam dioecesanam, nec solum in ligatis 
votis perpetuis sed in his etiam qui sunt professi votorum tempora- 
riorum durantibus votis (14). Privilegia manent, cum absit clausula 
revocans (15). 


I. Modus transitus ad aliam religionem. Transiens ad aliam 
religionem, in nova religione novitiatum, non postulatum, repetere 
debet ea ratione qua in nova religione exigitur. Durante hoc altero 
novitiatu, in veste propria horum novitiorum peragendo (16), servat 
vota sua (17), sed alia iura et obligationes particulares, quas in reli- 


(14) Transitum religiosi votis temporaneis ligati comprehendi in iure Co- 
dicis, manifeste deducitur ex can. 633, § 2: «nisi interim votorum tempus 
expiraverit », et supponitur pariter in can. 634. Si S. Sedes licentiam concedat, 
nulla est difficultas; rarius tamen accidet, quod causa ob quam petitur sit adeo 
urgens, ut non possit exspectari donec tempus votorum expiraverit. Nostris 
diebus poterit occurrere casus transitus ad religionem missionibus inter infi- 
deles addictam ; forte etiam facilius obtineatur licentia transitus, quam licentia 
ingressus in novam religionem post egressum ex alia; cum transitus ex iusta 
causa habeatur ut res permissa cum licentia; e contra egressus habeat impe- 
dimentum ad validam admissionem ex can. 542, 1°. 

(15) Non clare constat, utrum v. gr. privilegium alicui Superiori Generali 
factum ante Codicem permittendi subdito transitum v. gr. ad Carthusianos 
contineat pro Carthusianis facultatem admittendi, quam certe receptum post 
Codicem contineret; ideoque usus privilegii non expresse revocati videtur 
practice impeditus per can. 542, n. 1. Ita Schäfer n. 515, Chelodi n. 285 not. 1. 
cum aliis. 

(16) S. C. de Rel. 14. Maii 1923 in A. A. S. XV, 289. Ctr. Vermeersch, Pe- 
riodica Xll p. 16. sq. 

(17) Quodsi durante novo novitiatu illorum votorum tempus exspiraverit, 
nullo modo tenetur illa renovare, et si a novo novitiatu exierit aut ad profes- 
sionem, eo finito, non admittatur, profecto gaudet illa libertate quam habent 
professi a votis temporaneis ad saeculum redeundi, expleto votorum tempore; 
qua libertate si usus fuerit, ut ad quamlibet religionem admitt:tur obstabit ini- 
pedimentum de quo can. 542, n. 1.; at non videtur concludenter probatum a 
Goyeneche Comment. IIl. p. 9 sq. non posse redire ad religionem a qua et hanc 
non posse illum recipire sine dispensatione, cum canon 542 agat de prinio 
ingressu, et in casu nostro sit quaestio de regressu praecepto, cui subest qui 

gione derelictas habuit, tametsi ex votis derivatas, manent suspensae.. 
Quare etiam in vim voti obedientiae Superioribus novae religionis et 
ipsi novitiorum Magistro tenetur obedire (can. 633). 

Peracto novitiatu, statim a transeunte emittenda est professio 
perpetua sive solemnis sive simplex, prout in nova religione habe- 
tur, non praemisso iterum triennio professionis temporariae (18). 
Quodsi Superior novae religionis professionem differendam sentiat, 
potest transeuntem diutius probare, sed non ultra annum ab expleto 
novitiatu (can. 634). In admissione ad professionem suffragium Capi- 
tuli vel Consilii est deliberativum (19). 


III. Effectus transitus. Per novam professionem, qua transitus 
plene perficitur, amittuntur omnia iura et obligationes religionis a 
qua, et novae religionis iura et officia suscipiuntur (c. 635, 19). Si 
transiens erat professus votorum solemnium et ad Congregationem 
transiit in eaque legitime vota simplicia emisit, eo ipso solemnitas 
votorum exstinguitur, nisi aliud in Apostolico indulto expresse cavea- 
tur (can. 636). Quare in posterum eius conditio iuridica quoad capaci- 
tatem possidendi et acquirendi iam iudicanda est ex nova profes- 
sione et regulis novae religionis. Sed per illam novam professionem 
non acquiruntur simpliciter professo bona legitime renuntiata, donata, 
aut legitime impensa in favorem religionis relictae. Vicissim ligatus 
votis simplicibus ad ordinem transiens in eoque solemniter profes- 
sus iam ante professionem hanc solemnem debuit omnibus bonis, 
quae adhuc haberet, renuntiare et manet cum incapacitate propria 
solemniter professorum respectivae novae religionis. 


nondum usus est sua libertate ad saeculum remigrandi. Cfr. Matthaeum a Co- 
ronata p. 830, not. 5. Etiam novitiatus ob eamdem rationem, non videtur esse 
iterandus in eadem hypothesi. Aliter Schüfer n. 522, f). 

(18) Hoc praescriptum de omittenda professione temporanea in can. 634 
refertur ad transeuntem iam ligatum vinculo professionis perpetuae, cui vi ca- 
nonis 574 iam praemitti debuit triennium votorum simplicium. At qui durante 
hoc triennio transit, non videtur dicendus liber ab hac obligatione, ideoque in 
nova religione aut perficere debet triennium inceptum et non expletum ante- 
quam admittatur post novitiatum ad professionem perpetuam, aut denuo trien- 
nium in votis temporaneis absolvere. Primum videtur principiis iuris magis 
congruere, cum vinculo cum priori religione mere substituatur novum vinculum 
cum religione ad quam, salva eadem obligatione votorum, quae in transitu 
immutata manet. 

(19) Resp. Commiss. Codic. 14 lulii 1922 in A. A. S. XIV, 526. 

IV. Bona iam acquisita religioni a qua, in hac manent (20). 
Dos cum religiosa transit ad novam religionem emissa professione 
ad normam can. 551, S 2., quae religioni a qua non fuerat acqui- 
sita irrevocabiliter (can. 548). Quodsi in novae religionis Constitu- 
tionibus pro habitu et alimentis durante novitiatu aliquid percipi 
posse aut debere caveatur, vel ante ingressum de tali subsidio pro 
habitu et alimentis cum transeunte conventum fuerit ad normam 
can. 570, tunc fructus dotis vel aequa retributio conventa debetur 
religioni ad quam fit transitus; secus fructus dotis durante novitiatu 
priori religioni manent (21). Bona personalia, a dote distincta, si quae 
habeat religiosus transiens, cum ipso religioso transeunt v. gr. ali- 
quod vitalitium vel pensio personalis, salva obligatione ea ante 
novam professionem vel post eam renuntiandi, si id exigat ius novae 
religionis (can. 635, 2°). 


V. Quoad bona quae religioso adveniant durante novo novitiatu 
res caret difficultate si agitur de simpliciter professo, cum is et bono- 
rum proprietatem conservet et capacitatem alia bona acquirendi 
(can. 580), salva obligatione can. 581 pro transeunte a simplici ad 
solemnem professionem. Ergo simpliciter professus, si ipsi durante 
novo novitiatu bona adveniant sibi acquirit, sed tenetur ad cessio- 
nem administrationis et ad dispositionem de usu et usufructu ad 
normam can. 569, § 2. 

Si vero sit solemniter professus, quoniam in novo novitiatu 
manet talis cum consequenti incapacitate, ipsi in genere applican- 
dum principium: quidquid monachus acquirit monasterio acquirit. 
Sed cui monasterio? Ex una parte viderentur illa bona acquiri 
monasterio priori, ipsi enim adhuc manet vinculatus toto tempore 
novi novitiatus, nec tale vinculum abrumpitur nisi secuta nova pro- 
fessione, qua non secuta tenetur redire ad priorem religionem. Atque 
ita senserunt plures doctores (22). Alii cum Sc/malzgrueber (1H, 31, 


(20) Merito notat Vermeersch-Creusen, Epit. l, n. 734. bona haereditatis 
nondum iacentis, quae proinde adiri nondum potest, non posse adnumerari 
inter bona iam religioni acquisita, quam poterit adire professus solemniter, 
cuius solemnitas per transitum cessavit. 

(21) Cfr. Schäfer n. 531, 7; Goyeneche in Com. pro Rel. ll. p. 123. 

(22) Passerini, De Stat. t. 1, q. 189, art. 8, n. 185; Sanchez in Decal. 1. VII. 
cap. 22, n. 9; et post Codicem Chelodi n. 285. not. 4. Cfr. quoque Piat l, q. 202. 

n. 243, 244), velut Schäfer n. 521 (23) dicunt acquiri novae religioni, 
sed secuta professione. Cum Codex rem clare non resolvat, interim 
videtur assentiendum Goyeneche (24), qui, argumento deducto ex 
can. 633, S 1, tenet delationem bonorum suspensam manere, et pro- 
fessione in secunda religione emissa bona huic tribuenda esse, secus 
priori. Ergo una vel altera religio possessionem capere potest, cum 
obligatione alteri reddendi prout casus ferat. 

De aliis quae consequuntur transitum in ipsa persona religiosi 
transeuntis, quoniam inhabilitatum iuris praecedentis Codex mentio- 
nem non fecit, conferri debent antiqui Doctores, velut Suarez, De 
Relig. tr. VIII. 1. 3, cap. 15. Cfr. quoque Goyeneche loco cit. in 
nota p. 177 sq. 


421. Transitus ad aliud monasterium eiusdem Ordinis. Ante om- 
nia dicendum est esse eiusdem Ordinis illa monasteria sui iuris, 
quae sequuntur eamdem regulam vel Constitutiones et eidem Supe- 
riori supremo subduntur. Quare censentur ad eumdem Ordinem per- 
tinere omnes monachi Benedictini nigri, licet ad diversas Congrega- 
tiones monasticas pertineant, eumdem enim habent Primatem; at e 
contra relate ad transitum non habentur ut eiusdem Ordinis Fratres 
Minores, Fratres Minores Conventuales et Fratres Minores Capuccini, 
licet omnes veniant sub Ordine Minorum. 

Transitus verificatur his servatis regulis: 1?) non est peragen- 
dus novus novitiatus nec emittenda est nova professio; sola mu- 
tatur stabilitas loci, et incorporationi monasterio relicto succedit 
incorporatio in novum monasterium (can. 633, 8 3); 2°) ideo iura 
et obligationes prioris monasterii amittuntur et alterius iura susci- 
piuntur ab ipso die transitus (can. 635, 19) 3°); dos pariter transit 
ab eo ipso die ad novum monasterium sine fructibus maturatis ; 
4?) quoad alia bona, quae ratione ipsius religiosi ipsi legitime quae- 
Sita sunt, manent monasterio a quo; vicissim ad monasterium ad 
quod iranseunt iura ad bona quae priori monasterio obtigissent si 
transitus locum non habuisset. 


422. Regressus ad religionem vel monasterium relictum. 


Quicumque in nova religione non perseverat, ante professionem; ad 


(23) Cfr. quoque Matth. a Coronata n. 637. 
(24) In Com. pro Relig. II. (1921) p. 143 sq. 

quam non fuit admissus vel quam noluit emittere, tenetur redire 
ad priorem, nisi interim expiraverit tempus votorum (can. 633, § 2). 
Quodsi post novam professionem emissam recedat, redit in saecu- 
lum perinde ac ceteri religiosi qui egrediuntur vel dimittuntur, nec 
prior religio potest aut debet illum iterum admittere; requireretur 
novum indultum transeundi. Atque idem dicendum est de reditu ad 
prius monasterium. 


CAPUT XXVI 


DE EGRESSU A RELIGIONE ATQUE IMPRIMIS DE EGRESSU NON COACTO 


423. Evidens est inter varios modos egrediendi e religione alios 
esse licitos, alios vero illicitos. Atque hoc posset esse logicum crite- 
rium divisionis pro tractatione scientifica. Negari tamen non potest 
quod Codex simul tractet de egressu licito et illicito: nam in tit. XV, 
qui inscribitur « De egressu e religione », simul agit de exclaustra- 
tione, saecularizatione, egressu votorum expleto tempore, fuga, apo- 
stasia; quorum modorum primi tres continent egressum licitum, 
posteriores duo illicitum. Omnes tamen conveniunt in hoc quod 
egressus non est coactus, sed ex libera voluntate licita vel illicita 
factus. 

Verus egressus et reditus in saeculum libere et licite fita reli- 
gioso professo a votis temporariis, expleto horum votorum tempore. 
Et quoniam admissio cum subsequuta professione erat pariter tem- 
poranea i. e. connexa cum votis et a votis dependens, pari ratione 
religio, transacto votorum tempore, religiosum remittere potest in 
saeculum, eum excludendo ab emittenda professione perpetua, ob 
iustas tamen et rationabiles causas, non tamen ratione infirinitatis (1), 
nisi certo probetur eam ante professionem fuisse dolose reticitam 
aut dissimulatam (can. 637). Sed de his iam supra actum est ubi 
de professione temporanea. Cír. n. 305 sq. (2). 


(1) Cfr. de religioso, qui durantibus votis temporaneis amens evaserit 
decis. S. C. de Relig. 5, Febr. 1925 (A. A. S. XVII, 107). 

(2) Religiosis egressus per transitum ad aliam religionem non est egressus 
e religione ad saeculum, de quo hoc loco agitur, ut apparet ex dictis praec. 

Art. I. — De exclaustratione et saecularizatione (can. 639). 


424. Exclaustrationis notio. Est indultum, quo religioso indul- 
setur, ut ad definitum tempus vel donec causa, propter quam con- 
ceditur, perdurat, possit permanere extra claustra et consequenter 
extra obedientiam propriorum Superiorum vitam agere possit. Quare 
distinguitur a simplici licentia manendi extra domum religiosam, 
quam concedere. possunt ipsi Superiores religiosi, si non excedat 
Sex menses vel ultra hoc tempus si absentia a domo religiosa fiat 
studiorum causa, et etiam a licentia, quae ad longius tempus fuerit 
obtenta a Sede Apostolica ad normam can. 606 § 2.; nam in his 
casibus egressus per licentiam eo modo obtenti, non subtrahitur 
religiosus ab obedientia proprii Superioris religiosi, nec hic libera- 
tur a speciali cnra et sollicitudine quam debet habere erga omnes 
suos subditos (3). 

Concessio indulti privative pertinet ad S. Sedem si agatur de 
religioso sodali religionis iuris pontificii; in religionibus vero iuris 
dioecesani etiam a loci Ordinario indultum obtineri potest, qui in 
illo dando tenetur ad conditiones iuris communis salva facultate 
permittendi delationem habitus (Com. Cod. 12. Nov. 1922). 


425. Effectus exclaustrationis non is est, ut exclaustratum a 
religione separet quantum ad substantiam, cui adhuc manet coniunc- 
tus tum vinculo professionis tum votorum obligatione, licet in facto 
temporanee separatim vitam degat. Quare toto tempore pro quo in- 
diltum. datum est, iudultarius manct obstrictus votis ceterisque suae 
professionis obligationibus, quae cum suo statu componi possunt (4); 


cap. XXV. ltem egressus per promotionem ad Episcopatum vel Cardinalatum, ut 
apparet ex disputatis in cap. XXIV. Egressus propter nullitatem professionis, si 
illa nullitas est certa etiam iuridice scu per sententiam declaratoriam nullitatis, 
nonnisi apparenter est egressus a religione ad saeculum, cum qui egreditur 
numquam fuerit verus religiosus; sed de hoc egressu iam actum est supra, n.301 sq. 

(3) Partialem relaxationem vinculi religiosi erga religionem adesse in ex- 
claustratione non est negandum, quae tamen non slt vera exstinctio illius vin- 
culi, iuridice namque religiosus exclaustratus est adliuc religiosus, sicut iuri- 
dice est obligatus, expleto indulti tempore, ad religionem redire. Cfr. Chelodi 
n. 286, b. 

(4) Quare speciales ieiunil aut abstinentiac leges de se observare debet; 
si tenebatur ad officium in choro recitandum, manet in ipso obligatio privatae 

ratione voti obedientiae loco Superiorum propriae religionis subdi- 
tur Ordinario loci, ubi commoratur, et gaudet privilegiis mere spiri- 
tualibus suae religionis, non aliis; debet tamen exteriorem formam 
habitus religiosi deponere et caret perdurante tempore indulti voce 
activa et passiva in sua religione (can. 639). Exspirato indulti tem- 
pore, ex natura rei, nisi prorogationem aut dilationem legitime obti- 
neat, debet ad claustra redire et vitam communem cum aliis reli- 
giosis resuinere, nec proinde potest ab Episcopo incardinari, sine 
alio speciali indulto. 

Severiores praescriptiones Codicis contra saecularizatos non 
sunt extendendae ad exclaustratos, ex natura rei et ex formula 
can. 642. (5). 


426. Ius praecedens. I. Non deerant exempla, in quibus ante 
Codicem Sancta Sedes aliquem religiosum ab obedientia Superiorum 
exemit, eum alicui Episcopo vel immediate Sedi Apostolicae subi- 
ciens (6). Inde paulatim efformata est disciplina seu stylus Curiae, 
ut ad varias necessitates occurrentes a S. C. EE. et RR. vel super 
discipl. regul. permitteretur religiosus vivere extra claustra. Indul- 
tum quo haec permissio fiebat dictum est indultum saecularizatio- 
nis; quae distincta fuit in femporaneam et perpetuam (T): prima 
concedi solita erat ob causam temporaneam, velut ad subvenien- 
dum parentibus indigentibus, ad satisfaciendum creditoribus debitum 
repetentibus, ex causa infirmitatis etc. etc.; solita erat concedi variis 
modis, ad annum, ad quinquennium, durante necessitate, vel ad 
arbitrium S. Sedis, ad arbitrium Superioris regularis. Ob causam 
non temporaneam indulgebatur saecularizatio perpetua, quae haud 
raro fuit data in locum decreti eiectionis (8). 


recitationis (can. 610, S 3); obligationibus promanantibus ex vita communi 
non tenetur. Peculiaris est difficultas in observantia voti paupertatis, ad quam 
etiam videtur referri clausula, « quae cum suo statu componi non possunt ». 

(5) Matth. a Coronata n. 640 cum aliis; aliter Chelodi n. 287, c. 

(6) Cfr. A. S. S. vol. IV, p. 388 sq. 388 sq.; Analecta luris Pontif. XVI, 
p. 737; Bouix t. 1l, p. 489, sq.; Nervegna, De iure practico regularium p. 164 sq.; 
Piat, l. c. q. 188 sq.; Vermeersch, De Relig. vol. I, n. 329. vol. Il, n. 118 sq. 
p. 261 sq.; Angelus a SS. Corde, Manuale p. 186 sq.; Paulus in Katholik 
(a. 1891) t. I, p. 50 sq. 

Biederlack-Führich n. 160. 

(7) De variis huius indulti formis. Ctr. Vermeersch 1. c. vol. Il. n. 118 sq.; 
Nervegua l. c.; Piat 1. c. q. 188, 190. 

(8) Vermeersch 1. c. 1, n. 329, 3. 

Il. Generatim, saltem ante decr. « Auctis admodum » saecula- 
rizatio, praesertim perpetua, respiciebat solos religiosos solemniter 
professos ; pro aliis enim praesto aderat medium dimissionis cum 
votorum solutione. At post memoratum decretum, sacerdotes sim- 
plici sed perpetua professione ligati, quod ad hoc disciplinae punc- 
tum attinet, fuerunt aequiparati solemniter professis (9). 

II]. Utrique commune erat, ut religiosus maneret votis adstric- 
tus; delatio habitus erat exclusa, memoriale signum ipsius intrin- 
secus deferri iubebatur; etiam vi voti solemnis obedientiae subdi iube- 
batur Ordinario loci. At per temporaneum indultum non separabatur a 
religione, quam expleto indulti tempore repetere debebat; perpe- 
tuum vero, plene a religione erat separatus, nec ad illam redire 
tenebatur, ac religio illum iterum recipiendi aut alimenta praestandi 
non erat obligata, quodsi iterum admitteretur nec professionem, 
imo nec novitiatum repetere debebat nisi aliter ferrent Ordinis con- 
suetudines. At saecularizatus pro decreto eiectionis solum de licen- 
tia S. C. iterum recipi poterat (10). 

IV. Ut clerico in sacris ordinibus constituto daretur indultum 
perpetuae saecularizationis S. C. solebat in antecessum exigere 
documentum Episcopi benevoli receptoris ; pro temporanea vero sa- 
tis erat afferre documentum Episcopi permittentis saltem commo- 
rationem in sua dioecesi et Missae celebrationem, et pro hac tem- 
poranea effectus erant desumendi ex ipso indulto (11). 

V. Quoad beneficia obtinenda et quoad iura ad bona indultum 
de se non habilitabat, nisi fieret expressa concessio in indulto ; 
acquisitis tamen bonis uti poterat sed ad usus dumtaxat necessa- 
rios; neque ex testamento succedere neque testari poterat sine novo 
indulto (12). 

Bona saecularizati ad tempus acquirebantur monasterio ; in 
perpetua vero ad monasterium ea dumtaxat bona pertinebant quae 
monasterio acquisita fuissent in ingressu et quae horum ratione 
postea acquisivisset saecularizatus. In reliquis. succedebat Camera 
Apostolica (13). 


(9) Vermeersch 1. c. n. 329, 4; Nervegna 1. c. p. 178. 

(10) Vermeersch |. c. n. 330.; Piat 1. c. q. 189. 

(QUY Feed? fl. c. p, IEO, 
(02) Sx e discipl. regul. 31. lan., 21 Febr. 1899; Vermeersch De Re- 
den Ga DH. me E. 

(13) Piat 1. c. q. 189; Vermeersch 1. c. t. 1l. n. 120, 121, ubi afferuntur de- 
creta super successione regularium 26. lun. 1829, 6 lun. 1836. Cfr. quoque 
const. Gregorii XIII « Officii nostri » 21 lan. 1577. 

VI. Quoniam praecipua difficultas in hoc negotio erat aversio 
Episcoporum in admittendis religiosis a religione egressis, ab an- 
no 1899 (14) introducta fuerat saecularizatio, quae dicebatur ad 
aunum et interim, cuius haec erat ratio. Quoniam soleinniter professis 
S. C. si essent in sacris ordinibus constituti nolebat concedere in- 
dultum saecularizationis perpetuae, nisi iam haberent Episcopum 
benevolum receptorem et ecclesiasticum patrimonium, huic autem 
conditioni plerumque satisfacere non poterant, ut et religioni con- 
Sulere posset et religiosis subvenire, induxit illam formulani saecu- 
larizationis ad annum et interim, vi cuius dabatur facultas manendi 
extra claustra ad annum, quo durante, quin incidereut in suspen- 
sionem a divinis, sacris ministeriis Episcopo couseutiente in respec- 
tiva dioecesi vacare possent, et interim sibi quaererent. Episcopum 
benevolum receptorem et ecclesiasticum patrimonium. Cui duplici 
conditioni si fuisset satisfactum, tunc dabatur indultum. saeculari- 
zationis perpetuae; secus, expleto auno, aut ad claustra redire aut 
indulti prorogationem obtinere debebant. 

Inde patet discrimen cum iure Codicis, ubi temporanea sac- 
cularizatio non amplius hoc nomine donatur, sed exclaastratioris, 
et huius effectus a clausulis indulti non pendent, sed sunt definiti 
in canone 639; salva tamen facultate S. Congregationis, ob pe- 
culiares casus circumstantias, etiam peculiares clausulas in communi 
formula non contentas addendi. 


427. Saecularizationis notio. Suppositis his quae de iure prae- 
cedenti modo dicta sunt, saecularizatio in iure Codicis est indultum 
quo religiosus, in perpetuum a sua religione separatur et facultatem 
accipit ad saeculum redeundi. Cuius indulti coucessio pariter est 
reservata Sedi Apostolicae (15), exceptis religiosis iuris dioecesani, 
qui illud obtinere possunt ab Ordinario loci (can. 638) (16). 


428. Effectus saecularizationis. |. Primus effectus is est, ut talis 
religiosus desinat esse religiosus, ab omni votorum obligatione 
liber (firmis tamen oneribus ordini maiori aduexis, si iu sacris 


(14) S. C. Super discipl. regul. 4 lulii 1899; Piat l. c. q. 188. 

(15) De privilegio nonnumquam ante Codicem alicui religioni concesso 
dandi proprio religioso indultum saccularizationis Cfr. Vermeersch, Epi. I, 
745.; Nervegna l. c p. 164 sq. iunct. Matth. a Coronata 1. c. n. 641. 

(16) Comm. Codic. (in A. A. S. XIV, 661); unde quoad votum castitatis de- 
rogatur c. 1309, nisi dicatur, posito indulto Episcopi, dispensationem a iure tribui. 

fuerit) (17); non amplius tenetur vi professionis ad officium divi- 
num recitandum, nec regulis et Constitutionibus religionis relictae 
adstringitur; consequenter habitus religiosi exteriorem formam debet 
deponere, et in Missa et horis canonicis atque in usu et dispen- 
satione Sacramentorum saecularibus assimilatur. Inde pariter con- 
sequens est (cfr. can. 542), ut sine novo indulto apostolico in re- 
ligionem redire et recipi nequeat: tali vero indulto obtento novitia- 
tum et professionem instaurare debet, et locum obtinet inter professos 
à die novae professionis (can. 640). 

Il. Quoad ordines. Alter effectus, si agitur de religioso in ordine 
sacro constituto, est ut ad propriam dioecesim non amissam redire 
debeat et a proprio Ordinario recipi; quod valet de religioso qui 
nondum emiserat professionem perpetuam, per quam solam amittit 
dioecesim cui ante ingressum erat incardinatus et ipsi religioni de- 
finitive incardinatur seu adscribitur (can. 585). 

Quodsi religiosus iam dioecesim amiserat per professionem 
perpetuam, nequit extra religionem sacros ordines exercere, donec 
Episcopum (18) benevolum receptorem invenerit, aut Sedes Apostolica 
aliter providerit. Episcopus autem duplici ratione fieri potest be- 
nevolus receptor: 1°) saecularizatum pure et simpliciter recipiendo, 
sine conditionibus et limitationibus praesertim quoad tempus, quo 
casu ex ipsa iuris dispositione ita receptus manet incardinatus 


(17) Radicale discrimen cum iure praecedenti inde potissimum petitur, cum 
pari ratione tractetur ligatus simplicibus votis ac solemniter professus et ea- 
dem formula cum solutione votorum pro utroque adhibeatur; cum antea slm- 
pliciter professi dispensari potius quam saecularizari solerent; solemniter vero 
professi fere numquam a votis dispensarentur, et- saecularizatio ipsis concessa 
illam votorum solutionem non continebat. Quare si antiquitus fuit disputatum, 
utrum Rom. Pontifex dispensare seu solvere posset vota solemnia religiosorum 
(cfr. Piat |. q. 186 ubi breviter et succincte antiquam controversiam proponit), 
illa disputatio nunc omni caret fundamento, cum illa potestas Rom. Pontificis 
non iam ex sola constanti praxi firmatur, quae sola sufficeret (cfr. Benedict. XIV, 
De Syn. 1. VII, cap. VII, n. 7), sed ex tali praxi, quae in lege generali Eccle- 
siae cum solemnitate propria Codicis fuerit promulgata, cui error nullo modo 
attribui potest. 

(18) Vicarium Capitularem, durante primo anno sedis episcopalis vacantis, 
non posse fieri benevolum receptorem eadem ratione ac Episcopus merito in- 
fertur ex can. 436: at interim admittere experimenti causa et sine ulla dimi- 
nutione libertatis Episcopi successoris non probatur esse contra principlum 
citati canonis; qua in tali hypothesi et modo dicendum est praevalere princi- 
pium canonis 435. Ex natura rei patet receptionem saecularizati excedere 
competentiam Vicarii Generalis mandato speciali carentls. 

dioecesi recipientis; 2°) potest recipere pro experimento ad trien- 
nium, quod probationis tempus adhuc ad aliud triennium potest 
prorogare: in tali casu, expleto probationis triennio vel tempore 
prorogato, pariter ex ipso iuris praescripto manet incardinatus, nisi 
antea dimissus fuerit (can. 641). 

Religiosus in minore ordine constitutus, nisi aliud caveatur, per 
saecularizationem reducitur ad statum laicalem, argumento deducto 
ex can. 648, 659, § 2. 

Violatio prohibitionis exercendi sacros ordines ante inventum 
Episcopum  benevolum receptorem, cum non sit poena sed mera 
canonica inliibitio non inducit irregularitatem (can. 985, 7?) (19). 

il. Quod ad bona temporalia attinet can. 643 haec decernun- 
tur: 1°) Egressi e religione (sive ob saecularizationem sive etiam 
alio legitimo modo) nihil possunt repetere ob quamlibet operam 
religioni praestitam; quidquid enim religiosus propria industria aut 
intuitu religionis acquisivit, religioni acquisivit ex generali principio 
(can. 580, 8 2.; 2?) quoad religiosas feminas, dos allata est ipsis 
restituenda integra siue fructibus iam maturatis ad normam cano- 
nis 551 8 1:si vero sine dote admissa fuerit nec ex propriis bonis 
sibi providere possit, religio ex caritate eidem subministrare debet 
ea, quae requiruntur, ut modo tuto et convenienti domum redeat, 
et insuper providere, ut naturali aequitate servata per aliquod tem- 
pus mutuo consensu vel in casu dissensus ab Ordinario loci deter- 
minandum honeste vivere possit (20). 

IV. Prohibitiones saecularizato factae. Plures huiusmodi prohi- 
bitiones continentur in can. 642, quae eo spectant, ne religiosi al- 
lecti vana spe honoris vel emolumenti in saeculo obtinendi ad dese- 
rendum suum vitae institutum inducantur, et pertinent ad varia 
beneficia et officia, ad quae proprie non redduntur inhabiles, sed 
prohibentur ea obtinere sine novo S. Sedis indulto. Arcertur itaque: 

d) à quolibet beneficio in basilicis maioribus vel minoribus et 
in ecclesiis cathedralibus. Maiores basilicae sunt quatuor basilicae 


(19) De saecularizatis ante Codicem Cfr. Vermeersch, Epitome l, n. 741, 
« Periodica » XIV, 78; Matth. a Coronata n. 641. 

(20) S. C. de Rel. 2. Mart. 1924 (A. A. S. XVI, 165) declaravit religionem, 
in qua dos quae petitur et traditur non pertingat ad rationabilem quantitatem 
subsidli caritatlvi religiosae discedenti tradendi, per solam dotis restitutionem 
non liberari ab omni obligalione erga ipsam, sed teneri supplere quod desit 
ad illam quantitatem. 

Urbis sc. S. Ioannis, S. Petri, S. Pauli, S. Mariae Maioris ; minoris 
basilicae honore hisce ultimis temporibus ubique terrarum plurimae 
ecclesiae decoratae sunt; 

b) a quolibet magisterio et officio in seminariis maioribus et 
minoribus seu collegiis in quibus clerici educantur; in universita- 
tibus catholicis aliisque institutis, quae ex privilegio apostolico 
gradus academicos conferunt; 

c) a quocumque officio vel munere in curiis episcopalibus et 
in qualibet religiosa domo, etiam iuris dioecesani. 

Quae prohibitiones tenent saecularizatos post emissa vota per- 
petua, a fortiori dimissos; praeterea S 2. dicti canonis 642 exten- 
duntur ad illos qui vota temporaria tantum nuncuparunt vel iura- 
mentum perseverantiae vel peculiares. quasdam promissiones ad 
normam suarum Constitutionum ediderunt et ab iisdem dispensati 
fuerint, si per sex integros annos eisdem ligati fuerint. Quare non 
comprehenduntur ii, qui vota tantum temporaria emiserunt et sine 
ulla dispensatione, tempore votorum transacto, religionem deserue- 
runt, neque illi qui dispensati quidem a votis fuerunt sed ante sex- 
tum annum completum e religione egressi sunt, nisi vota perpetua 
emiserint (21). 


429. Indulli saecularizationis forma. lamdiu solitum est con- 
cedi in forma commissoria, executionem rescripti committendo Or- 
dinario loci. Ultimo tempore post Codicem adhibita fuit duplex 
formula, una pro casu saecularizationis pure et simpliciter; altera 
pro casu saecularizationis, quae dicta est saecularizatio praevio expe- 
rimento (22). Haec altera forma erat indultum exclaustrationis, quae, 
sine novo aliquo rescripto, ipso facto convertebatur in saeculariza- 


(21) Biederlack-Führich |. c. n. 167.; Chelodi l. c. n. 287.; Vermeersch, 
Epit. I. n. 742. 

Comm. Codic. t. 21. Nov. 1920 (A. A. S. XII, 573) declaravit teneri prohi- 
bitionibus etiam saecularizatos ante Codicem; at, propter ius quaesitum, be- 
neficium ante legitime acceptum non tenetur dimittere. 

Praecesserant hac de re prohibitiones magis restrictae factae per Decr. 
S. C. de Rel. 15, lunii 1909 et eius extensionem 5. Aprilis 1910 (A. A. S. I, 
523; II, 232. At prohibitio in illis facta saecularizato habituale domicilium col- 
locandi in locis, ubi extat conventus seu domus religiosa provinciae vel 
missionis, cui sacerdos vel clericus saecularizatus aut a votis vel iuramento 
solutus erat adscriptus, in Codice non fuit renovata. 

(22) Illam duplicem formulam exhibet Schüfer n. 555. 

tionem et incardinationem in dioecesim Ordinarii executoris, tran- 
sacto experimento vel etiam prius, si ante exitum experimenti de- 
finitive reciperetur. Cum autem difficultates, quas permittebat prae- 
cedens formula indulti saecularizationis pure et simpliciter, experientia 
ipsa docuisset non facile evitari (23), novissima inducta est forma 
illius indulti, per quam, quatenus fiere posset, illae difficultates e 
medio tollerentur (24). 


Art. 2. — De apostasia et fuga (can. 644, 645). 


430. Cum religiosi per professionem perpetuam sive solemnem 
sive simplicem adquirant statum maxime firmum et stabilem, in quo 
ex gravi obligatione perseverare debent, sane graviter quoque de- 
linquunt, si obligationes libere susceptas ex propria temeritate 


(23) Cfr. de illis difficultatibus « Commentarium pro relig. » XI, 421. 

(24) Novissima formula est huius tenoris: « Beatissime Pater N, N. ad pe- 
des S. V. provolutus, humillime implorat indultum saecularizationis — Et Deus etc. 
— Vigore facultatum a SS.mo Domino Nostro concessarum, S. C. Neg. Rel. 
Sod. praeposita, audito voto Rev.mi... benigne indulget... ut... dummodo de novo 
titulo canonico Orator sit provisus vel ipsius Ordinarii iudicio eius congruae 
sustentationi aliter cautum sit, ipsi, deposita exteriori forma habitus religiosi. 
Indultum saecularizationis, per Decretum huius rescripti executoriale, in scriptis 
exaratum, concedere valeat; ita ut Religiosus liberatus a votis in Religione 
emissis, firmis oneribus Ordini Maiori adnexis, eo ipso maneat incardinatus 
dioccesi.. ad norniam can. 640, § 1, n. 1, 2 et 641, 8 2, Codicis iuris canonici. 
Exemplar autem Decreti executorialis supradicti Rescripti communicetur tum 
cum Sacra Congregatione tum cum Superiore Generali... et interim donec om- 
nia quae hic praescripta sunt adimpleta fuerint, Religioso non liceat a Religione 
egredi neque Ordinario eumdem Religiosum in suam | Dioecesim recipere. Con- 
trariis quibuscumque non obstantibus. Datum Romae, die... 

Ex qua nova formula apparet, indultum nullam habere vim nisi post De- 
cretum executoriale in scriptis datum et S. C. ac Superiori Generali communi- 
catum, et egressum et receptionem in Dioecesim prohiberi ante memoratum 
factum; aliunde Decretum executoriale dari non potest nisi praevie in tuto 
posita sit congrua saecularizati sustentatio uno ex duobus modis. 

Etiam hac nova adhibita formula, obtinet difficultas quam S. C. de relig. 
resolvit 1. Aug. 1922 (A. A. S. XIV, 501), decernens religiosum qui saeculari- 
zationis indultum aut simplicem votorum dispensationem impetravit, posse 
primum et alterum recusare cum a locali Superiore eiusdem notitiam accipit, 
dummodo Superiores graves rationes in contrarium non habeant, quo in casu 
ad S. Congregationem referant. Cfr. Vermeersch in « Periodica » XI, 151; Ma- 
rolo in « Commentarium » pro rel. IV, 99 Sq.; Math. a Coronata n. 641 in nota; 
Schäfer |. c. n. 562. 

denuo maiori minorive gradu abiiciunt (25). Id quod fit. imprimis, 
per vernm et proprie dictam delictum apostasiae a religione (26) et 
etiam gradu minori per fugam. Qui egressus. apostatae. et fugitivi 
evidenter est egressus e religione non coactus, sed libera et malitiosa 
voluntate factus, 


331. Notio apostasiae a religione. Apostata a religione dicitur 
professus a votis perpetuis sive solemnibus sive simplicibus (27) 
qui e domo religiosa illegitime egreditur cum animo non redeundi, 
vel qui, etsi legitime egrediatur, non redit eo animo ut religiosae 
obedientiae se subtraliat. Malitiosus. autem animus non redeundi, 
ant se subtrahendi obedientiae religiosae, iure praesumitur, si reli- 
giosus intra mensem nec reversus fnerit nec Superiori animum re- 
deundi manifestaverit. 

Ex ipsa Codicis notione, vēra apostasia non habetur in reli- 
gioso votis dumtaxat temporaneis lipato, licet dari possit delic- 
tum fugae. 

Praeter factum egressus I/egitimi opere completum extra. septa 
monasterii, animus non redeundi requiritur, quo apostata dillert a 
fugitivo. Qui animus nou redeundi seu se subtraliendi ab obedientia 
Superiorum religionis, intelligendus. videtur non de determinata domo 
et determinato Superiore, sed de ipsa religione eiusque Superiori- 
bus, praesertim in religione hierarehice organizata (28). Atque haec 


25) Cfr. c. 3, C. XVI, q, 1. = Innoc. 1. in ép. ad. Vietr. c. 10 (8.404); c. 3, 
C. NN. q. 3 — c 7, Cone, Chaleed, (a, 451) innet, efele Concilieg. t. 1, 
P. 911 sq c. 28, Cone. Avtlat, i (a. 448-352); c. 1, C, XX, q. 3 8. Leo M. 
in ep. ad Rust, ser. (a. 458-450; c, 2, ead. C, = c, à. Cone. Tolet. VI (a. 633); 
c, 3», Conc, Tolet. iV (a. 633); Wernz, ius Decretalium, t. Vl, n. 274. 

(20) Cap. 1, 5, 6, X. de apost. V, 9; eap. 2. we eleriel. HI, 24 in Sexto; 
Conc. Trid, sess, NNV, eap. 4, 19 de regul; Suarez, De rellg, tr. Vill, L 3L 
eap. l. n. 1 sq. H sq; Sehinalzgr. i V, tit. 8, n. 11 s9.; Piaf 1. e. 1, q. 215 sq; 
Ferrari |. c. p. 218, 328 sq; Vermeersch De Relig. 1, n. 340 sq, et. Epitome i, 
n. 746; Bullerini-Palmieri, Opus morale vol, IV n. 192 sq.; Thesaurus, De poen. 
v. Apostasia c. 2, 3; Werne vol. Vl, n. 273 sq. 

27) lure. praecedenti apostasia de solis regularibus inlelligebatur. Suarez 
cit. tract. Vill. 1. 3, cap. 2. n. 1 sq; Sehaulzgr.. V, 9, n, 12, 13; Hollweck, Die 
Kirchliche Straigezetze p. 200 sq; Reiffeustuel V, 9, n. 01; Piat V. c. q. 210. 

(28) In fngitivo in S 3, can, 644 requiritur. animus redeundi ad religionem, 
ut sit fugitivis et non apostata, non praecise ad domum desertam ergo idem 
videtur dicendum de delicto. graviore apostasiae, ita ut egressus e domo reli- 
giosa non sit intelligendus de determinata domo religiosa, sed de domo rell- 
glosa qualibet, et consequenter auimnus non redeundi sit anlamis non redeundi 

est prima figura apostasiae. Altera species habetur in eo, qui, licet 
legitime egressus, de facto non redit eo animo ut religiosae obe- 
dientiae se subtrahat; qui animus. pariter debet esse animus sese 
definitive sive in perpetuum ab illa subiectione se subtrahendi, se- 
cus sola haberetur fuga. 

Cum internus animus, extra casum quo expresse hoc declaret 
illegitime egrediens vel illegitime extra domum manens, difficulter 
cognosci possit; ius, ut in similibus, dat iuris praesumptiones unde 
iuridice deduci possit et debeat, videlicet: « si religiosus intra men- 
sem nec reversus fuerit, nec Superiori animum redeundi manifesta- 
verit » malitiosus animus proprius apostasiae praesumendus est, et 
nisi in casu particulari contrarium probetur, est enim praesumptio 
iuris non iuris et de iure, delictum apostasiae iuridice consummatum 
habetur. Quod menstruum tempus relate ad eum qui licite egressus 
est, computandum est a die quo redire debuisset et non rediit. 
Quae iuris praesumptio non videtur esse unica; nam habitus per- 
manens dimissio, et a fortiori attentatio matrimonii cum statu reli- 
gioso incompatibilis etiam iuris praesumptionem inducunt; multo 
magis publica apostasia a fide catholica, qua existente, nulla alia 
requiritur probatio pro apostasia a religione, qui enim se separat 
ab Ecclesia a fortiori a religione, quae est status publicus intra ip- 
sam Ecclesiam (cfr. can. 646). 


ad religionem. Quare non censerem  incurri apostasiam ab eo, qui sub prae- 
textu adeundi Superiores altiores domum illegitime desereret, si de facto prae- 
dictos Superiores adeat, tametsi ultra mensem extra domum religiosam degat. 
Quod videtur firmari ex can. 616, § 1, ubi regulares extra domum illegitime 
degentes, etiam sub praetextu adeundi Superiores, dicuntur exemptionis privi- 
legio non gaudere, sed non dicuntur apostatae aut apostatarum poena puniendi. 
Cir. severum decr. Conc. Trid. sess. XXV, cap. 4. de regul., quo non obstante 
non habebatur apostata, qui ex gravi et urgente necessitate etiam sine licentia 
immediati Superioris via recta ad maiores Superiores, ad quos appellare fas 
est, accederet (S. C. Ep. et Reg. 2. Sept. 1672; Benedict. XIV, De Synodo |l. 
XIII, cap. 11, n. 14; Schmalzgr. hoc t. V, 9 n. 15, 19; Piat, 1, q. 217; Ferrari |. c. 
p. 328). Item admittebatur ad apostasiam non reduci factum transeundi sine 
debita licentia ad aliam religionem, nisi ex speciali iure quorumdam ordinum 
religiosorum eiusmodi religiosi transeuntes, quoad poenas aliis veris apostatis 
aequipararentur. (Cfr. cap. 1, de regul. I, 8 in Extravg. com.; Piat 1, GI. ANE 
Licet de iure Codicis huiusmodi transitus, sine indulto apostolico factus, nullius 
sit momenti, et ideo videatur apostasiam includere, non videtur habendus apo- 
stata, qui ad aliam religionem confugiens, inde per litteras ad S. Sedem vel 
ad Superiores maiores contra proprium Superiorem recursum porrigere:. Matth. 
a Coronata n. 642 in nota. 

432. Notio fugae a religione. Fugitivis (29) est. religiosus qui, 
sine Superiorum. licentia, domum religiosam deserit cum animo ad 
religionem redeundi, Nec tempus in canone. determinatur, nec datur 
criterium praesumptionis, de retento animo redeundi, Sed ex natura 
rei requiritur tempus notabile; certe absentia brevior duobus aut 
tribus. diebus, habenda potius esset ut illicitus egressus ad normam 
can. 600, S L, nec talis. brevis absentia inducit praesumptionem 
animi se subtrahendi obedientiae, Animus autem vagandi aut extra 
obedientiam ad tempns. vivendi, componi potest cum animo ad reli- 
gionem redeundi. Aliunde. vero non requiritur Aabitus. dimissio, et 
etiam. in egressu licito potest verificari fuga, si quis siue licentia 
Superioris locum commorationis et obedientiae deserit et ita diutius 
extra domum vagatur. Porro animum redeundi, posito externo facto 
sive occulto sive publico, ipse religiosus probare debet. At qui do- 
mum religiosam illicite deserit ad aliam directe transieus v. g. sub 
praetextu vitandi veras aut praetensas sui Superioris. vexationes, 
transitan quidem a domo in domum illegitime perficit, sed fugitivis 
non est adnumerandus. (30). 

Fugitivi fieri possunt etiam professi a votis temporaneis, quam- 
diu ipsis ligantur; imo etiam membra societatis. sine votis in 
communi viventia, si sub gravi obligentur ad vitam in communi 
ducendam (31). 

433. Status iuridicus religiosi apostatae et fugitivi. Apo- 
stata et fugitivus ab obligatione regulae et votorum non solvuntur 
et debent sine mora ad religionem redire (can. 645, S 1), cum obli- 


(29) Cfr. cau. 4, Conc, Chaiced, (a. 451) = c. 12, C. Nil, q. 1; c. 8, Conc. 
Audeg. (a. 453); e, 38, Cone. Agath, (a. 406) = e. 14, C. XVIII, q. 2; c. 19 
Conc. Latnnens, (a. 070-671); c. 28 Conc, Romani (a. 826); c. 2, ne cleric. Ill, 
24 in Sext; eap. 2, de regut, Hl, 8 in Extravg. Com.; Cone. Trident, sess, XXV, 
cap. 4, de regul; Sixti V. Const. « Ad. Romanum » 2t, Oct. 1588; Suarez cit. 
tr. Vlll, 1. Hl, eap. t. n. 10; Piat i, q. 225 S4. 

(30) lure. praecedenti religiosi, qui absque debita licentia Superiorum. Ro- 
mam  proficiscerentur, ad instar fugitivorum et vagantium per biennium priva- 
bantur voce activa et passiva. Clemens Xlll, Const. « Nullus omnino » 25 lun. 
1599, § 22, 23, 32, Cfr. uot, praeced. 

(31) Comm. Codie. 2-3 Iunii. t918 (A. A. S. Nl. 344). Cfr. Vermeersch « Pe- 
riodica » Xl, 155; Chelodi, lus poenale p. 117, not. 4, nbi pro tiuinsmodi membris 
haram societatum tenet decisionem Commissionis liabere characterem admini- 
strativum, non poenalem; Maroto in « Commentarium » l, 106; Matth. a Co- 
ronata n. 642. 

gationes per professionem susceptis professus. propri velumtate. et 
auctoritate solvere. non possit. nec ex pateo delicto eotiirodimt 
reportare. debeat. 

Superiores vero. debent apostatas et fugitivos sollicite reqiirere, 
et ipsos, si vera poenitentia acti redeant, suscipere: reditum vero 
Monialis apostatae vel fugitivae cante (32). curet Toei Ordinntius, et, 
si agatur de Monasterio exempto, etiam Superior vegultris, cui su- 
biectae sunt (ean. 645, S 2). Quae obligatio respondet officio. pia- 
storis, quo tenentur Superiores, quor est oves carare et fugieutes 
seu errantes quantum fieri potest reducere (33). Et liec obligatio per- 
durat. donee legitime, servatis. servaucdis, ditissi fuerint; nec solum 
factum apostasiae et fugae, extra. casus exeeptos, est sullielens causi 
dimisslonis, nisi, ut evenit. in alis delictis, alit quoque. praestita 
fuerint, quae requiruntur ad dimissionem, velut monito emonic, 
processus ete; quae alia requisita, quominus compleantar, hupedi- 
mento non est absentia physica, cun sufficiat praesentia hiridiea 
ad normam iuris. Cfr. can. 1842 sq. — Ipsae quoque poemade, quibus 
percelluntir apostatae et fugitivi co praesertim spectant, ut ceos a 
contumacia eripiant et ad religionem reducant, 

Poenae constitutae. L Apostata a religione: o) ducurrit ipso 
facto in excommunicationem proprio Superiori maiori vel, si rcligio 
sit laicalis aut non exempta, Ordinario loci, in. quo connnordur, te- 
servatam; b) est exclusus ab actibus tegitiuis ecclesiasticis: c) 
omnibus suae religionis privilegits est privatus; d) si redierit, per- 
petuo caret voce activa et passiva et praeterea. e) aliis poenis pro 
gravitate culpae a Superioribus puniri debet ad norarun Constiti 
tionum (can. 2385). 

H. Religiosus fugitivus: a) ipso teto incurrit iu privatloucm 
officii, si quod. in religione habeat; b) in suspeusltonem proprio. Str 
periori maiori reservatun, si sit in sacris; e) cuu redierit, puulri 
debet secundum Constitutiones et, si Coustitutiones nihil de te 
caveant, Superior maior ad sinuu arbitrium pro gravitate culpae 
poenas inflipat (can, 2386). nd ub i auae. 


(32) Allena sunt a dure iamdin saltem in praxi vigente, quae elapsis: ten- 
poribus dicta sunt de moulalibus apostalis vel fugitivis coacto dn monisterla 
reporiaudis, ubi elanso in conclavi servarentir; illa cnim eoactio, THeet. insta, 
est allena a praesenti iurisprudentia eb gravibus exposlia. periculls, 

(33) Cfr, de hac obligatione Ferraris v. Apostasla n. 57 sq. 

DE RELIGIOSORUM DIMISSIONE 
l. - Praenotiones. 


434. Dimissio religiosorum (1), qua religiosi remittuntur ad sae- 
culum, differt ab aliis modis egressus e religione hactenus com- 
memoratis in hoc quod sit egressus e religione coactus. Qui egres- 
sus coactus ante Codicem fuerat significatus verbis dirmissionis et 
expulsionis seu eiectionis, quae tamen verba non raro promiscue 
adhibebantur (2); alias tamen eiectio seu expulsio accurate di- 
stinguebatur a dimissione. In qua distinctione eiectio seu expulsio 
dicebatur de religioso solemniter professo, quae fieri non poterat nisi 
ob admissam culpam gravem, externam et publicam cum  incor- 
rigibilitate coniunctam et iudiciali forma servata; dum dimissio prout 
opposita eiectioni erat propria simpliciter professi, qui ab instituto 
religioso, ob graves quidem et iustas causas, quae tamen culpam 
et incorrigibilitatem necessario non habebant adiunctam, sine vero 
processu iudiciali factorum tamen veritate diligenter inspecta, se- 
gregabatur ab instituto religioso, plerumque solutisreligiosis votis (3). 


(1) Cfr. Suarez, De religione tr. VIII, I. 3, cap. 4 sq.; tr. X, l. 3, cap. 9; 
Rolarius, Theol. mor. regul. t. 1, 1. 3, cap. 2; Bouix, de iure regul. 11, 481 ; Ner- 
vegna, De iure practico regularium, p. 196 sq.; Vermeersch, De religiosis 1, 
n. 331 sq.; Il, p. (159) sq., 270 sq. ubi iuris fontes afferuntur ; Epitome, n. 748 sq.; 
Piat |. q. 227 sq.; Ballerini-Palimieri Opus mor. IV, n. 197 sq., Palombo, De di- 
missione religiosorum; alii Commentatores iuris novi v. gr. Schäfer 1. c. n. 573 sq. 

(2) Cfr. Decr. « Auctis admodum » 4. Nov. 1892, n. Ill, IV: « Posl haec Su- 
perior cum suo consilio sententiam expulsionis aut dimissionis pronuntiare po- 
teril »; — «in expellendis propriis alummis.. ordinum regularium » — quolies 
agalur de aliquo alumno (Instituti votorum simplicium)... dimittendo ». S. C. Ep. 
et Reg. 22. Maii 1896, ad 34: « Jmproprium est dicere sorores expelli, sed 
dicatur dlmltti »; at 10 Maii 1895, ad 90: « Nulla... soror... expellenda est », et 
2 Martli 1861: « Pro expulsione oportet etc. » Paulo aliter Palombo, De Dimiss. 
relig. n. 2.; in re tamen non adest discrimen. 

(3) Ita in Decr. Urb. VIII et Innoc. XII et praesertim in decr. « Auctis adm. » 
n. Ill, IV. — Hoc supposito praecipui fontes clrca expulsionem et dimissionem 
sunt: Reg. S. Bened. cap. 28; c. 59 Conc. Paris. (a. 845-846): cap. 7, X. ne cle- 
rici III, 50 (Alex. III); cap. 10, X. de maior. l, 31 (Innoc. 11); cap. 6, 8, X. de 

lure Codicis quaevis coacta ad saeculum remissio designatur nomine 
dimissionis, etiam illa quae stricte iudicialiter decernenda est. 

Licet dimissio in nonnullis specialibus casibus decerni possit 
citra omnem religiosi culpam, plerumque nonnisi cum culpa religiosi 
decerni potest. Cum ex religiosi culpabili agendi ratione dimissio 
decerni posse statuitur, dimissioni huic ex legibus Ecclesiae prae- 
fixus est finis praecipuus, ut ne religioni nociva sit perseverantia 
in coetu religioso illius religiosi, qui aliis religiosis sit scandalo, 
disciplinae religiosae detrimento, bonae famae et honori religionis 
notabili diminutioni ex  incorrigibili vivendi modo. Sicut enim 
admitti ad religionem per professionem religiosam non debet, qui 
disciplinae religiosae nociturus praevidetur; ita in religione non est 
conservandus, qui postquam obligationem contraxit per votorum 
professionem religiosae vitae digno modo ducendae, huius obli- 
gationis immemor, ceteris religiosis et inde ipsi religioni nocu- 
mento sit (4). 


435. Divisio. Dimissio duplici modo fit, aut ipso iure in cer- 
tis casibus; aut per sententiam vel decretum. Per sententiam fieri 
dicitur, cum processus iudiciarius ad illam decernendam est neces- 
sarius; per decrelum vero cum ordo procedendi in ea decernenda 
reducitur ad processum administrativum. In canonibus huius tituli 
Codicis declarantur causae dimissionis et procedendi forma pro di- 
versis casibus. 


436. Historia. Supposito principio communiter admisso, bo- 
num publicum religionis debere praevalere bono privato religiosi ; 
qui ob suam agendi rationem religioni nocivus est, et sibi ipsi peri- 


S 


statu monach. lil, 35; Decr. Urb. VIII « Sacra Congregatio » 21 Sept. 1624; 
Decr. Innoc. XII « /nstantibus » 24 lul. 1694; Decr. « Auctis admodum » Leon. XII 
4 Nov. 1892; Decr. « Cum singulae » S. C. de R. 31 Maii 1911 (A. A. S. III, 235). 

(4) Finis ille Ecclesiae, clare proponitur in cit. Decr. Urb. VIII acerbis 
valde verbis: «si nihilominus non resipuerit, sed animo indurato in sua per- 
tinacia perseveraverit, ne contagione pestifera plurimos perdat, tamquam pecus 
morbida ac membrum putre, eiici tandem possit»; verbis minus acerbis po- 
steriora decreta loquuntur de delictis cum  incorrigibilitate coniunctis, etiam 
contra proprias instituti leges inter alia mensurandis «a gravitate damni, sive 
moralis sive materialis, Comunitati illati ». Cfr. Benedict. XIV, De Synod. 1. 
Mih can. lip m 17 iuni e io C. XIV, q. 3. et Decretales not. 3. allegatas; 
S. Thom., Quodlibet, XII, art. 36. 

culosus; cum tamen evitandum esset ne religiosi male morati et de- 
speratae emendationis, praesertim in ordine sacro constituti, extra 
claustra statum ecclesiasticum dehonestarent a S. Congregatione 
Concilii tempore Pii IV evulgata et intimata fuerunt Procuratoribus 
Ordinum varia decreta, quibus potius tales religiosi acrioribus poe- 
nis dicebantur plectendi et claustrali carcere, ne nocerant, cohiben- 
di (5). Quae decreta cum Regularium Ordinum Procuratoribus ob 
rationabiles causas non arrisissent, tempore Urbani VIII prodiit 
Decr. S. C. « Sacra Congregatio » (21 Sept. 1624), quo ordinaba- 
tur modus eiectionis secundum antiquam traditionem in certis 
casibus admissam ut necessariam: causa iusta agnoscebatur incorrigi- 
bilitas; requirebantur vere gravia delicta, pro quibus correptio et 
admonitio esset facta ac poena imposita, et praeterea ut unius anni 
spatio delinquens in ieiunio et poenitentia probaretur in claustrali 
carcere in unaquaque provincia erigendo; qua probatione inutiliter 
facta, tunc demum processu instituto expelli posset a Generali de 
consilio et assensu sex Patrum ex gravioribus. Sub Innocentio vero 
XII. Decr. « Instantibus » (24 lulii 1694), annus carcerationis reduc- 
tus fuit ad sex menses: facultas vero expulsionis extensa fuit ad 
Provinciales. 

Quae conditio carcerationis graves difficultates ordinibus reli- 
giosis creabat, et nonnulla indulta fuerunt concessa (6) quoad ne- 
cessarium carceris tempus. Posterius vero S. C. super Discipl. 
regul. (7) per litteras circulares ad Superiores Ordinum in Italia 
(28 Iunii 1872) resolvit in hoc negotio eiectionis forma summaria 
esse procedendum; quae forma summaria, quantum ex responso 
particulari deducitur, ad hoc reducebatur, ut, cognita per idoneas 
probationes pravitate et incorrigibili pervicacia religiosi atque audita 
per religiosum virum facta rei defensione, solemnitatibus omissis et 
omisso quoque carcere eiectio decerneretur (8). 

Cum per Pium IX (19 Martii 1857) triennium votorum simpli- 
cium in virorum Ordinibus esset introductum, nova inducta est 


(5) Benedict. XIV, De Synodo I. XIII, cap. 11, n. 15. 

(6) Benedict. XIV 1. c. n. 19, allegat indulta data PP. Capuccinis (6 Dec. 
1729) a Benedicto XIII; Minoribus Conventtalibus (5 Febr. 1739) a Clemente XII. 
Cír. quoque Monitore t. 9, p. 1, p. 81. 

(DAT S. S. VII, 411: 

(8) Nervegna 1. c. p. 199. 

forma huiusmodi regulares dimittendi, soluto votorum vinculo et 
obligatione; quod praestari poterat non servata iudicii forma et sola 
facti veritate inspecta, summa tamen caritate et prudentia ex iustis 
et rationabilibus causis excepta infirmitate post professionem con- 
tracta (9). In mulierum vero Ordinibus, post intfoductum idem trien- 
nium votorum simplicium (3 Maii 1902), pro dimittenda moniali 
debuit recurri ad S. C. Ep. et Reg. exponendo graves causas, quae 
dimissionem exigerent. Nondum tamen quidquam fixum statutum 
fuerat pro dimissione vel expulsione religiosorum e Congregationi- 
bus religiosis; quod praestitit decr. « Auctis Admodum » (4. Nov. 1892), 
ubi: a) Superiores normae. imponuntur Institutis votorum simpli- 
cium, cum ageretur de dimittendo professo votis perpetuis adstricto 
vel etiam temporaneis si in ordine sacro esset constitutus ; b) causa 
sufficiens habetur culpa gravis, externa et publica cum incorrigibi- 
litate coniuncta, quae esset verificanda per trinam admonitionem et 
correctionem; c) de processu nihil in particulari statuitur nisi neces- 
sitas defensionis a reo exhibendae sive per se sive per alium a reo, 
vel, in eius defectu, a tribunali designandum. — Per const. vero 
« Conditae » (8 Dec. 1900) nihil substantialiter in hac parte immu- 
tatum fuit, ut patet ex c. Il, n. 1, cap. l. n. 8. 

Nova quadam et completa ratione rem ordinavit S C de Rel 
Dec. « Cum singulae » 16 Maii 1911, unde fere desumpta sunt, 
cum nonnullis correctionibus, quae in Codice demum fuerunt uni- 
versaliter praescripta : ordinatio autem pertinebat ad Omnes Ordi- 
nes et Congregationes sine distinctione, ita ut tandem totum hoc 
negotium esset completa quadam ratione ordinatum (10). 


^ 


(9) S. C. super Statu regul. Decr. « Sanctissimus », 12 lun. 1858, n. IV, V. 


(10) Valde peculiaris innovatio in decr. « Cum singulae » invenitur, quod 
laicis ecclesiastica iurisdictio in ipso videtur concessa. Sane expulsio vel di- 
missio iuridica forma iniungitur decernenda, instituto regulari processu quan- 
tumvis summario, nulla facta distinctione inter Instituta clericalia et laicalia 
Superiores generales cum suo consilio debent constituire tribunal; ab huius 
tribunalis sententia conceditur appellatio. Qui modus loquendi et agendi sup- 
ponere videtur ecclesiasticam iurisdictionem in membris tribunalis, quae in 
religione laicali profecto erunt religiosi laici, quibus haetenus iurisdictio ec- 
clesiastica non erat concessa, et canonicum principium habebatur laicis, licet 
religiosis, non esse concedendam. 

Altera maximi momenti innovatio illa erat, quod certi designabantur casus, 
in quibus ipso iure ipsoque facto expulsio seu dimissio decernabatur. 

437. Codex quaestionem de dimissione tribus absolvit capitibus, 
in quorum primo agit de his qui ligantur votis temporaneis in 
quavis religione; in altero de dimissione religiosi votis perpetuis 
iam adstricti in religione clericali non exempta vel in religione /aicali 
etiam exempta; in tertio de dimittendo adstricto votis perpetuis in 
religione clericali exempta. Distinctio non fit inter vota solemnia et 
simplicia, inter Ordines et Congregationes. Quartum additur caput 
de conditione iuridica dimissi. 


Art. I. — Dimissio quae ab ipso iure decernitur. 


438. Tres casus in iure assignantur (can. 646), in quibus reli- 
giosus habendus est ut legitime a religione dimissus; et sunt gra- 
vissima delicta, quae de se nata sunt inducere gravissimum fide- 
lium scandalum coniunctum cum gravissimo religionis detrimento, 
nisi adesset illa iuris sanctio, per quam sine mora per ipsam legis 
dispositionem separaretur a religione ille religiosus, qui tali delicto 
religionem et ipsum statum religiosum dehonestavit. —  Citatus 
canon edicit: Ipso facto habendi sunt tamquam legitime dimissi: 


1°) Publici apostatae a fide catholica (e 


2°) Religiosus qui fugam arripuerit cum muliere; aut religiosa 
quae cum viro ; 


3?) Attentantes aut contrahentes matrimonium aut etiam vinculum, 
ut aiunt, civile, 


a) Apostasia a fide catholica latius patet quam apostasia a 
fide et comprehendit etiam eum, qui fide catholica deserta transit 
ad haereticam sectam. Qua ratione posset permanere religiosus i. e. 
in statu publico et iuridico in Ecclesia, qui se ab Ecclesia fecit 
extorrem ? 


b) Cum practice vix sit possibile, ut simul cum muliere reli- 
giosus, vel simul cum viro religiosa egrediatur e domo seu e domo 


(11) Suppressa est in Codice apostasia ab ordine seu congregatione, quae 
in Decr. Cum singulae n. 18 etiam inducebat dimissionem religiosi, qui infra 
tres menses non rediisset. 

simul fugam arripiant, nnio in fuga non aestimanda est physice sed 
morali modo. Quare factum a iure. contemplatum iam habetur, sí 
brevi tempore post egressum unius e domo religiosa liabeatur illa 
unio, praesertim si praecesserit prava consuetudo aut pactum de 
fuga capienda, licet extra donum religiosam-illa fuga simul fiat: 
unde res pendet a complexu adiunctorum (12). Concubinatus ob 
amplitudinem significationis excedit casum; sed cum specialibus 
adiunctis potest casum verificare. 

c) Ponitur attentatío vel matrimonii celebratío, quia in ligato 
simplici voto castitatis plerumque non adest impedimentum dirimens 
obstans valori matrimonii, Tale factum criminosum est aul vera 
susceplio ant saltem frustrata. susceplio stalus cum statu religioso 
incompossibilis et si adest viuculum civile, practice, redditur impos- 
sibilis redítus ad religionem, altera parte reclamante ius sibi ex lege 
civili competens. 

Ut de facto dimíssionis pro foro externo constet, Superior 
maior, collectis omnibus facti adiunctis el probationibus, debet cum 
suo capitulo vel consilio ad normam Constitutionum emittere. decla- 
ralionem facli et curare ut collectae probationes in domus regestis 
asserventur (haec cam. 646) (13). — Extra casus in hoc canone 
enumeratos, et. salvo casu urgenti, de quo postea, ad dinuissionem 
semper requiritur processus aut adininistrativus aut iudicialis, qui 
in tribus capitibus Codicis describitur, facta distinctione inter tem- 
poranee et perpetuo professum; inter. Religíonem quae pollet vel 
caret. iurisdictione. 


(12) Si Leitner sequuti aliqui velut. C/ielodi, n. 289, not. 1; Schäfer, n. 576; 
Palombo i. c. n. 197 probabiliter videntur excipere casum fugae cum impubere 
vel cuim persona consanguinca (v. gr. Chelodi cum consanguinea in linea recta 
aut in primo gradu lineae colialeralis), certe ilia nimis proxima consangtuinitas 
facile in. praxi, nbi de contrario non constet, erit. interpretanda de fuga post 
quam perfugium sit quaesitum apud membrum familiae: at de fuga cum iim- 
pubere non facile admiserim illam sententiam, 

(13) Cum nulia in canone fiat distinctio, sed sil praescriptio omnino genc- 
ralis, ad omnes religiosos extenditur, non exceptis Congregatianibus laicalibis 
etiam mulieruni, quae optime facient si postulant Ordinarii interventuni licet 
a iure non requisitum; porro valet praescriptum etiani. de religiosis tempo- 
rance dumtaxat professis necnon de religiosis quorum vota sunt conditionata 
« donec in religione vixerim ». Comm. Codic, I. Mart, 1921, ad 2. (A. A. S. Xiii, 
177). Maroto in. Commentarium iH, 130 sq.; Matth. a Coronala n. 646; Palombo 
ll (5 fe mw. 

Art. 2. — De dimissione religiosorum qui vota temporaria nun- 
cuparunt (can. 647-648) (14). 


439. I. Superior competens ad huius religiosi dimissionem in 
Ordinibus et Congregationibus virorum iuris pontificii est: a) supre- 
mus Moderator; b) in monasteriis sui iuris Abbas Monasterii ; uter- 
que indiget consensu sii Consilii per suffragia secreta manifestato. 

In Congregationibus mulierum. iuris pontificii pariter competens 
est suprema religionis Moderatrix cum sui Consilii consensu per 
secreta suffragia manifestato. 

Quoad moniales est Ordinarius loci et Superior regularis, si 
monialium monasterium est tali Superiori regulari obnoxium; sed 
debet praecedere deliberatio Antistitae cum suo Consilio circa legi- 
timas causas dimissionis, de quibus scripto documento a se et a 
sno Consilio subscripto fidem facere. debet. Decretum ipsum dimis- 
sionis non ab ipsa Antistita, sed ab Ordinario loci et a Superiori 
regulari est edendum. Id est Ordinarius loci debet supponere suam 
decisionem | consensui Superioris Regularis, vel vicissim Superior 
Regularis decisionem de dimissione debet supponere assensui Ordi- 
narii loci; decretum vero ob maiorem dignitatem et magis praeci- 
puam subordinationem debet edere Ordinarius loci (15). 


(14) Ex cit. Dec. Commiss. Cod. (A. A. S. XIH, 177) hi canones etiam ap- 
plicantur religiosis, quae vota conditionata emittunt de quibus in nota praece- 
denti; inimo etlam societatibus in communi viventium quoad sodales, qui iura- 
mentum vel promissionem temporaneam emiserunt; iidem vero, si vinculum 
perpetuum contraxerunt, dimitti debent ad modum religiosorum perpetuo pro- 
fessorum ex alla decis. eiusdem Cominiss. relata In iisdem A. A. S. XII, 177. 


(15) Quod Superior competens in lioc casu sit Ordinarius loci et Superior 
Regularis, certe est locutio de se et in abstracto ambigua. At ex triplici pro- 
posita interpretatione admittenda non videtur illa, quae seorsim Ordinario loci 
et Superior! Regulari competentiam tribuit, quasi unus ex duobus sufficeret 
independenter ab alio; quae interpretatio etiam inde est reiicienda, quod in 
Decr. « Cum singulae » n. 21, unde praescriptio desumpta est, expresse dicitur 
causas dimissionis esse probandas ab Ordinario loci et efiam a Superiori Re- 
gulari. Altera interpretatio, quae soli Superiori Regulari iribuit competentiam 
manifeste excluditur per particulani cf, cum practensus ille sensus potius exi- 
geret particulant vel. Remanet ergo ut requiratur cumulativus interventus Ordi- 
narii loci et Superioris Regularis. (Biederlack-Führich n.172; Chelodi n. 290, b; 

In Congregatione iuris dioecesani competens est Ordinarius loci 
in quo domus sita est, qui tamen iure suo licite uti nequit mode- 
ratoribus insciis aut iuste dissentientibus, cum tandem ab ipsis 
debeat discere existentiam iustae causae et vix fieri possit ut hanc 
plene noscat illis inauditis. Í 

Il. Causa dimissionis debet esse gravis, et potest se tenere 
sive ex parte religionis sive ex parte religiosi; enumeratio vero 
gravium causarum taxative in Codice non est facta. Potest in genere 
dici esse legitimas illas omnes causas, unde religioni notabile dam- 
num aut grave incommodum obveniret ex talis religiosi retentione, 
excepta infirma valetudine, quae ante professionem non fuerit dolose 
relicita aut dissimulata. Aestimatio dicenda est relicta iudicio et 
conscientiae Superiorum, qui ex praemissis sunt competentes ad 
dimissionem: (16). Inter causas, sub illo principio generali compre- 
hensas, defectus spirifus religiosi qui aliis scandalo sit, edicitur esse 
causa sufficiens, tum demum cum repetita monitio (paterna non ca- 
nonica) (17) una cum salutari poenitentia incassum cesserit. 

Causam debet certo modo cognoscere. Superior, sed nulla re- 
quiritur iudicialis probatio; eam religioso manifestare debet, ut cum 
plena libertate se defendere possit et hanc defensionem Superiori 
subiicere ut eam accurate perpendat. 


Vermeersch, Epit. n. 749, 2; Matth. a Coronala, n. 647; Schäfer n. 578, el alii). 
In conflictu videtur debere praevalere sententia Ordinarii, contra quam non 
esset prohibitus recursus ad S. C. Res tamen quoad moniales plerumque non 
erit tanti momenti, cum expleta temporaria professione libere possint dimitti. 

(t6) S. C. super Statu regul. 15 Dec. 1893 ad quaesitum: « Quaeritur, ad 
ampliorem in hac materia dilucidationem, an iusta sit et rationabilis causa, 
idem motivum quod fuisset sufficiens ad novicium a professione arcendun, 
uti a nonnullis gravitate et dignitate praestantíbus tenetur, v. gr. aptitudinis 
defectus ad Ordinis officia, quamvis minora et respective communia, obeunda, 
sicut praedicationis aut confessarii, vel etiam ineptitudo ad obligationes proprii 
status adimplendas, sive id oriatur ex animi levitate, vel iudicii defectu, ita ut 
ob huiusmodi causas a Superioribus immediatis recognitas et pro certo affir- 
matas, professus votorum simplicium, potius oneri et perturbationi quam utili- 
tati el aedificationi futurus esset propriae religioni (exclusa semper infirmitate 
post professionem superventa, ob quam professus dimitti nequit) ». 

S. C. respondit: « Non esse interloquendum, cum agatur de re ab Apost. 
Sede commissa iudicio et conscientiae Superiorum ». 

Hoc ius, ut scite notat Chelodi n. 290, not. 4, refertur in Codice non mu- 
tatum, salvo discrimine maioris favoris, ob vota quae nunc debent esse tem- 
poranea. 

(t7) Commentarium pro Relig. 111, 15; Chelodi 1. c. 

IIl. Decretum dimissionis, ita in Codice vocatur, licet edatur 
ab Antistita sororum cum suo Consilio vel Capitulo, fertur postquam 
expensae sunt causae et defensiones; nec mirum quod pro omni 
casu vocetur decretum, quod potest esse iurisdictionale vel mere 
domesticum ex potestate dominativa latum, sicut per simile decre- 
tum sorores admittuntur ad vota, vel non admittuntur ad vota per- 
petua expleto tempore professionis temporariae. 

Contra huiusmodi dimissionis decretum datur recursus ad Se- 
dem Apostolicam cum effectu suspensivo, modo iuxta normam tra- 
ditam in similibus casibus (cfr. can. 1465. S 1o can. 2153. 58182) 
interponatur legitimo tempore i. e. infra decendium ab intimatione 
decreti (18). Confirmata per S. Congregationem dimissione recursus 
in suspensivo cessat ex natura rei. 


IV. Dimissus ipso facto solvitur ab omnibus votis religiosis, ex 
iuris dispositione, salvis, ut per Se patet, oneribus ordini maiori 
adnexis. Si est clericus in sacris, debet aut ad propriam dioecesim 
redire, aut, si eam amiserit, episcopum benevolum receptorem sibi 
quaerere (cfr. can. 641, 8 1); beneficia et officia in saeculum re- 
pressis interdicta obtinere nequit (cfr. can. 642). Si est clericus in 
minoribus ordinibus eo ipso redactus est ad statum laicalem (can. 
648). Religiosae restituenda dos est, et, quatenus opus sit, ad nor- 
mam can. 643, 8 2, dandum est subsidium caritativum. 


440. Scholion. Religiosus clericus temporanee professus, qui 
inhabilis fiat ad studia prosequenda, auf ad sacerdotium ascendere 
nolit quamvis sit idoneus, profecto nec potest admitti ad ordines 
ad quos non est idoneus, nec potest ad eos cogi tametsi sit ido- 
neus. Ex natura rei pro diversis casibus, vel suaderi potest, ut ad 
classem conversorum transeat, vel excludendus est a professione 
renovanda ct a fortiori a professione perpetua, vel tandem dimitti 
potest ; nulla enim potest esse causa gravior ex parte religionis, quam 
non incorporare in membrum | subiectum inidoneum. Gravior diffi- 


(18) S. C. de Rel. 20 Iulii 1923 (A. M. S XV IA57). = Cir. responsum Comm. 
Cod. 16. Oct. 1919 (A. A. S, XI, 476) de dimittendis ad normam iuris praeced. 
his qui ante Codicem ante solemnia vota emississent vota simplicia, eo tem- 
pore perpetua. Vix aliquis nunc supererit. Porro quoad regulares militari ser- 
vitio addictis cfr. dicia n. 316. De dimittendis sodalibus S. I. votis simplicibus 
adstrictis cfr, declarat. Commiss. Codicis apud Biederlack-Führich n. 115, not. 1. 

cultas est, si iam emisit professionem perpetuam, quo casu ipsum 
cogere ut novitiatum iteret in classe conversorum esset parum ae- 
quum: quare in tali casu- nisi habeatur privilegium vel speciale ius 
approbatum patet recursus ad S. C., quae poterit ipsum dispensare 
ab iterando novitiatu pro classe conversorum (19). 


Art. 3. — De dimissione religiosorum a votis perpetuis in 
religione clericali non exempta vel irt religione laicali 
(can. 649-653) (20). 


441. Religiones clericales non exemptae et laicales virorum 
pari iure in hac parte reguntur. 


I. Causae dimissionis. a) Requiruntur tria delicta; b) duplex 
monitio, non publica, de qua tamen constet scripto documento, cum 
ceteris actis ad S. Sedem vel ad Ordinarium loci pro diverso casu 
transmittendo; c) defectus emendationis. Haec eodem modo neces- 
saria sunt in casu ad normam can. 656-662, ac quando agitur de 
dimittendo religioso in religione clericali exempta. 

In omni casu dimissionis, de quo in hoc capite agitur, semper 
religioso ius est suas rationes libere exponendi, eiusque responsio- 
nes in actis fideliter referendae sunt et examinandae accurate ab 
iis, a quibus dimissio est decernenda. 


Il. Decretum dimissionis. A. /n religionibus virorum iuris pon- 
tificii editur ab ipso supremo Moderatore cum suo Consilio, post- 
quam perpensis omnibus facti circumstantiis per suffragia delibe- 
rativa decisum fuerit dimissioni esse locum. Hoc famen decretum 
effectum non sortitur antequam a S. Sede, cui acia causae vel 
saltem completa relatio transmittenda est, fuerit confirmatum. Illa 
confirmatio dat valorem decreto edito a Superiore non habente 
iurisdictionem. — B. Si religio virorum est iuris dioecesani, col- 
lecta omnia documenta circa facta, sine decreto, sed cum delibe- 


(19) Ctr. Palombo, l. c. n. 172 sq.; Commentarium pro Rel. (a. 1922), p. 82; 
(a. 1925), p. 90. 

(20) Ex respons. dato in A. A. S. Xili, 177, sub regulis hic explicatis com- 
prehenduntur sodales Societatis in commune viventium, si vinculum quo So- 
cietati adstringuntur est perpetuum 

ratione Consilii transmittenda sunt ad Ordinarium loci, in quo 
sita est domus religiosa professi dimittendi, qui pro suo prudenti 
arbitrio decernit dimissionem, i. e. perpensis allegatis documentis 
Generalis Consilii religionis ac relicto recursu libero ad Apostolicam 
Sedem etiam in suspensivo (can. 650, S 2). 


442. Religiones mulierum. Quoad causas pari iure reguntur 
solemniter et simpliciter professae. 


I. Causae dimissionis debent esse: a) causae graves exteriores; 
b) debent esse coniunctae cum incorrigibilitate; c) debet proinde 
praecedere experimentum, et ex tali experimento iudicio Antistitae 
apparere omnem spem resipiscentiae evanuisse. Quae causae, cum 
debeant esse coniunctae cum incorrigibilitate, dicendum est debere 
pertinere ad culpas seu defectus morales; in particulari vero a iure 
non determinantur; graviores autem esse debere quam pro dimit- 
tenda temporanee professa videtur inferri ex firmiori atque arctiori 
vinculo quo religioni adstringit professio perpetua praesertim so- 
lemnis, quamvis necesse non sit ut pertingant ad verum et proprium 
delictum. Exempli causa haec afferri possunt: modus vivendi re- 
ligiosae notabile seu grave damnum spirituale aut etiam temporale 
instituto afferens; quod religiosa nullo modo vita communi contenta 
Sit ac continuis susurrationibus pacem domesticam turbet; quod 
caritatem fraternam et subordinationem erga Superiorissam evertat, 
contra Superiorissam alias religiosas suo modo loquendi et agendi 
incitet; quod obedientiae iugo non se submittat et proprias que- 
rimonias aut sororum defectus alicuius momenti extraneis patefa- 
ciat; frequens violatio voti paupertatis, etiam post iteratas monitio- 
nes, correctiones aut poenitentias, quamvis ad peccatum grave non 
pertingat. Quae omnia evidentem produnt defectum spiritus religiosi 
Communitati nocivum (21), et post monitiones, correptiones aut 
poenitentias cum incorrigibilitate coniunctum. 


(21) Ctr. Palombo l. c. n. 179, a; Bastien, Directoire canonique, p. 138. 
Cfr. quoque Matth. a Coronata n. 858, not. 4, quod S. C. i1 praxi soleat exigere 
monitiones. Praestabit proinde, ne totum negotium dimissionis apud S. C. nau- 
fragium patiatur, ut monitiones, aliaque media ad correctionem adhibita scripto 
consignentur, deinde in authentico documento ad S. C. transmittenda. Moni- 
tiones datae a Superiore, qui iurisdictione non pollet, ut optime animadvertit 
Chelodi 1. c., canonicae non Sunt, sed possunt dici ad instar canonicae, cum 
praerequirantur ad effectus iuridicos gignendos. Cfr. quoque Schäfer 1. c. n. 584. 

ll. Decretum | dimissiotis. A. In religionibus inris dioecesani 
decretum editur ab Ordinario loci in quo sila est sororis prolessae 
domus, post expensas cansas dimissionis ex relatione Instituti et 
ex proprio, si opus sit, examine. — B, Quoad moniales, onmin 
acta et documenta ad S. Congr, transmittere debet Ordinarius loci 
addito proprio volo et voto Superioris. regularis, si monasterium 
sit regularibus subiectum, — C. Si agitur de sororibus iuris ponti- 
ficii, ipsa suprema religionis Moderalrix rem totam eum onmibus 
actis et documentis ad S. Congregationem deferre. debet, quae in 
duobus hisce casibus (B et C) decernet quod magis expedire 
censuerit; ac proinde decretum dimissionís ab ipsa S. Congregatione 
est edendum. 

De casu urgente agetur in capite sequenti. 


CAPUT XXVIII. 


DE DIMISSIONE PERPETUI PROFESSI SIVE SOLÉMNITER SIVE SIMPLICUPTER 
IN RELIGIONE CLERICALI EXEMPTA (CAN. 054-667) 


Art. 1. — De dimissione in casibus ordinariis. 


L - Praevia nd processum. 


443. Rubrica Codicis est de processu indiciali in lrinsmodl 
dimissione; quo iam indicatur non posse talem religiosum di- 
mitti nisi processu instituto, ad quem processum inslrieudim: el 
per sententiam concludendum Superiores. religionis exemptae habenl 
iurisdictionem ecclesiasticam; ct de Tacto in primo canone 654. tic- 
cessitas processus diserte praescribitur, Salvalur casus dimissionis 
ab ipso inre decretae (can. 646) et casus mgens, de quo posten. 
Revocatur quodlibet contrarium privilegium dimittendi sine processi 
extra casus exceptos (1). 


(1) Cfr. de huiusmodi privilegiis v. gr. Patribus Capnecinis concessis 
Matt. a. Coronata n. 654, not. 1.; Schäfer |. c. n. 587, not 4. Quodsi quis attente 
perlegat opus P. Theodori a Ried-Brig, Manuale. practicum iuris disciplin, et 

l. Tribunal competens. Constituitur supremo religionis vel 
monasticae Congregationis Moderatore cum suo Consilio vel Capi- 
tulo, quod quatuor saltem religiosis constet: si qui deficiant, corum 
loco totidem religiosi a praedicto supremo Moderatore tribunalis 
praeside sunt eligendi de consensu altorum. lpse supremus Mode- 
rator cum consiliariis saltem quatuor constituit. tribunal Collegiale 
ad processum et dimissionem competens. Adiiciendus tribunali 
Promotor iustitiae a Praeside de consensu aliorum iudicum nomi- 
uandus (can. 655) (2). Ex natura rei debet intervenire actuarius 
seu notarius (3). 

ll. Causae dimissionis. Causae propter quas dimissio decerni 
indicialiter possit, quae debent esse verificatae ante ipsam processus 
instructionem, sunt illae eaedem quae in cap. praec. art. 2 dictae 
sunt, videlicet: 

d) gravia delicta externa sive contra ius commune sive con- 
tra speciale religiosorum ius; 

b) monitiones ; 

€) defectus emendationis. 

Porro delicia debent esse saltem tria einsdem speciei, vel, si 
diversae, sint tamen talia ut sinul sumpta manifestent perversam 
voluntatem in malo pervicacem. Sufficit tamen unicum delictum per- 
manens, quod ex repetitis monitionibus virtualiter triplex fiat. Quare 
v. gr. pertinax inobedientia praecepto in virtute sanctae obedientiae 
imposito de re gravi et necessaria, satis est, utpote delictum per- 
manens si post unam et alteram monitionem persistat non absti- 
nendo a re prohibita aut non praestando rem praeceptam. Porro 
tale praeceptum dari. potest, etiam cum ex monitione effectum spe- 
rare non licet, aut eae iam incassum factae sint (can. 2310). 


criminalis regularium, Romae, 1902, facile perspiciet in illa quae dicitur sum- 
maria forma procedendi, quae ibidem explicatur, contineri omnia quae ad pro- 
cessum iudicialem substantialiter requiruntur: ius Codicis est ius de processu 
summario., 

(2) Est igitur unica instantia; a qua non datur proprie dicta appellatio, sed 
recursus ad S. C., cui idcirco conceditur effectus suspensivus, quia confirmatio 
auctoritativa, non iudicialis, sententiae dimissiouis praerequiritur ad hoc ut 
sententia. possit exsecutioni. mandari. 

(3) in monasteriis sui iuris ad nullam Congregationem monasticam perti- 
uentibus Abbas regularis de regimine non habet competentiam iudicialem ad 
dimissionem de iure communi, quare in singulis casibus ad S. C. est recur- 
rendum, 

HI. Monitiones in casu sunt monitiones canonicae ex potesta- 
te iurisdictionis factae, quae quoad modum possunt esse aut 
publicae aut secretae (4); semper tamen ita debent fieri ut de ipsis 
ex aliquo documento conservando constet. Constabit de monitione 
facta, si monitio fiat per epistolam ita ut de receptione et tenore 
epistolae servetur documentum, aut si religiosus inculpatus scripto 
declaret se tali die monitionem accepisse pro tali crimine ad quod 
scriptum poterit obligari, aut si fiat coram duobus testibus, qui 
testimonio de data monitione subscribant. 

Ad monitionem faciendam necesse est ut aut delictum sit no- 
torium, aut de eodem constet ex rei confessione extraiudiciali vel 
ex aliis sufficientibus probationibus quas praevia iuquisitio suppedi- 
taverit. Quare, si adsit notorietas vel extraiudicialis rei confessio 
et agatur de delictis ex quibus professus dimitti potest, statim pro- 
cedi potest ad monitionem faciendam. 

Si illa desint, delictum tamen probabile videatur, inquisitio 
peragenda est si Superior aestimet ea quae praesto sunt argumenta 
esse sufficientia ad inquisitionem (5); in qua peragenda servanda 
sunt praescripta can. 1939 et seq. modo tamen accommodato insti- 
tuto religioso; porro facienda est secreto et cautissime, ne rumor 
delicti diffundatur, neve bonum cuiusque nomen in discrimen vocetur 
(can. 1943). Qua in inquisitione, ad finem intentum assequendum, 
Superior potest aliquos, quos de re edoctos censeat, accire et in- 
terrogare etiam, si opus est, sub iuramento veritatis dicendae et 
secreti servandi. Insuper, quoties in aliquam difficultatem inciderit, 
exquirere potest consilium — Promotoris iustitiae, quem | nominari 
non est prohibitum etiam apud Superiorem maiorem, praeter illum 
qui aut permanenti modo aut pro casu particulari sit nominatus 
apud Curiam supremi Moderatoris, illi communicando omnia acta. 
— Quodsi ex ista inquisitione certa vel valde probabilia ct suf- 
ficientia argumenta collecta sint, tunc etiam est locus faciendae 
monitioni, Sin vero expleta inquisitione apparuerit denuntiationem 


(4) Monitio vere legalis seu iuridica bene componi potest cim secreto; 
nam publicitas iuridica non confunditur cum publicitate facti seu vulgari quae 
publicam notitiam importat. Imo expedit plerumque ut secreta retineatur quoad 
aliorum notitiam, maxime in instituto religioso, in quo vel ad ipsam emenda- 
lionem obtinendam publica notitia magis nocet quam prodest. 

(5) Inquisitionem plerumque faciet ipse Superior maior i. e. Provincialis, 
qui non prohibetur alium ad determinatum casum formiter delegare. 


481 CAPUT XXYHI 


vel diffamationem ésse solido fundamento destitutam, id iudex in- 
structor declarare debet in actis et acta ipsa in secreto Curiae ar- 
chivo reponere. Si tandem indicia criminis habeantur, sed nondum 
sufficientia, acta in archivo servanda, et interim invigilari debet in 
moribus imputati, et Superior pro sua prudentia, eum poterit de re 
audire et, si casus ferat, monere ut caute et religiose procedat ad 
normam can. 2307. 

Monitionem, ubi adsit casus, facere debet immediatus Superior 
maior per se vel per alium de eius mandato; quod mandatum dari 
non debet, nisi praevia informatione facti modo dicto obtenta: da- 
tum vero mandatum pro prima monitione valet etiam pro altera 
(can. 659). Monitionibus addere oportet opportunas exhortationes 
et correptiones, praescriptis insuper poenitentiis aliisque remediis 
poenalibus (6), quae apta censeantur ad rei emendationem et ad re- 
parationem scandali. Praeterea tenetur Superior reum ab occasioni- 
bus relabendi arcere etiam per translationem, si opus fuerit, ad 
aliam domum ubi facilior sit vigilantia et remotior delinquendi oc- 
casio. — Ut autem monitiones inserviant pro dimissione, debet 
singulis adiici eiusdem dimissionis comminatio (can. 661). Si agitur 
de delicto permanenti, tres saltem dies inter monitiones cum dimis- 
sionis comminatione interponi debent. 

Fieri autem monitiones possunt, ut dictum est, etiam per episto- 
lam: qui autem impedit quominus monitio ad se perveniat pro 
monito habendus est (7). 


IV. Defectus emendationis seu incorregibilitas. Religiosus cense- 
tur non se emendasse, si post secundam monitionem novum delictum 
commiserit vel in eodem permanenter perstiterit; post ultimam ta- 
men monitionem, ut ad ulteriora procedatur adhuc sex saltem dies 


(6) Cfr. can. 2310, ubi sermo est de usu huiusmodi remedii poenalis. Quae 
adhibitio remedii poenalis non aequivalet monitioni in ordinefad dimissionem 
faciendae, quae adiectam habere debet dimissionis comminationem. At procul 
dubio, quando et materia habetur proportionata et prudentia aut necessitas 
postulat ut imponatur praeceptum in virtute sanctae obedientiae, pertinax ino- 
bedientia huic praecepto post duas monitiones im ordine ad dimissionem;factas 
erit delictum permanens virtualiter triplex ob quod dimissio iudicialiter decerni 
potest; est enim delictum contra obligationes proprii status et contra votum 
obedientiae; ipsa autem dimissionis i. e. poenae gravissimae comnminatio 
reddit illam violationem verum ac proprie dictum delictum. 

(7) Argumento can. 1718, 1719, 2143, S 3, iunct. Commissio Codic. 24. Nov. 
1920 (A. A. S. XII, 573 sq); Chelodi, lus poenale, n. 55; Matth. a Coronata n. 655. 

erit exspectandum (can. 662); sed illis diebus praelerlapsis ad ulte- 
rlora, i e ad vermu processi iudiclkadem procedi potest, nec signa 
poeultentiae postea exlilbila, quae facile possunt esse ordinata ad 
moras neclendas ex obligatioue consideranda sunt (8). 

Atque hie sislit opera Superlorís maioris, qui postquam moni- 
tones el correcliones lucassumi  cesserinl. oinnia acta et documenta 
trausinitlere debet ad supremum Moderatorem addito proprio suf- 
Iraglo (can. 0663, lunci. canm, 1946). 


ll, - Processus Iudiciulis instructio. 


444. — Processus. instructio deceruenda est ab eo cui competit 
dimisslo L e. a supremo religionis Moderatore, qui documenta om- 
nia accepla tradel. Promotori lustitlae, qui ca examinet et suas con- 
elusioues proponat, el, nbi opus esse censuerit, ctiam ulteriores 
informatlones requirere. poles. Si repererit ea. quae requiruntur ha- 
beri, ipse esl qui debet. libellum accusatorium proponere tribunali, 
à quo ad inaioreu suffragiorum niinerim. erit decidendum utrum 
procedendum sil ad renum constituendum. Posito hoc decreto inci- 
pit processus stricle. iudiclalis, cnius instructio ficri plerumque non 
poterit ab ipso tribunali Curiae Generalitiac; ac proinde Su perio- 
rem inaorem v. gr. Provincialem coustituet. indicem instrictionis de- 
legalium, Hulas munus erit, assumpto Actuario seu Notario, atque 
eliam Promotore. bustitiae, instruere ludicialem processum. Omnes 
debent aule omuia praestare iuramentum. de munere fideliter imple- 
do, Aetuarius el Promotor coram delegato. iudice [nstructionis, hic 
coram Acluario, qul de praestito iuramento. actum  rediget. 


445. — Quae instructio duobus. completur: Sc. a) ex collectione, 
iuridicarum: probatiouum el b) ex rel. constitntione : 


(R) Malih, a Coronala 1. c, u. 050; Sehüfer V. €. n. 591; Goyeneche In Com- 
meilarli AV, 372. Paulo alller Palombo 1. c, n, 113, Quod sex dles dicantur 
concedi pro emendatione, este admitti polest, et ideo non videtur dari vera 
et niricta obilgalio procedendi ad processum indiclalem et, servalis servandis 
ad sententiam v. gr. lu. casi quo sincerae resiplscentiae argumenta praesertim 
extraordinaria a religioso praeberentur. At si sincera poenitentia semper desi- 
diranda et exspeclauda. slt, liaec rallo esse non. debet quominus à dimissione 
abslineatur, ubi consiel. verilicatas: esse conditlones a iure. statutas, ideoque 


quominus procedalur ad ulleriora. 

a) Probationes quae iam formaliter habitae sunt, non indigent 
nova forma iudiciaria, sed forma iuridica seu iudicialis danda est 
illis probationibus, quae sine tali forma collectae fuerunt in praevia 
inquisitione, plerumque omnino caute facienda. 

Quare: 1?) testes erunt audiendi coram Actuario, delato ipsis iu- 
ramento; plerumque ergo reducetur auditio testium ad repetendam 
coram Actuario et sub iuramento depositionem iam factam et ad 
responsum dandum novis interrogationibus, quae iudicentur oppor- 
tunae aut quae forte propositae fuerint a Promotore iustitiae. 
2°) Scripta documenta formam authenticam recipiant oportet, si 
nondum habeant; transsumpta si quae sint coram Actuario circa 
fidelitatem sunt recognoscenda (can. 1819, 1820). 3?) Peritia, si qua 
fuit facienda et non est facta, peragatur oportet (can. 1801, 1804). 

b) Quoad constitutionem rei, ante omnia hic legitime ad iuris 
normam citari debet, indicata causa, et assignato loco et termino 
peremptorio. Quo comparente, capita accusationis, nisi iam omnia 
in ipsa citatione indicata fuerint, ante examen intimari debent. Exa- 
men versari debet circa eadem accusationis capita, cum eorum pro- 
bationibus, recitatis etiam in rebus substantialibus testium deposi- 
tionibus, quorum nomina vix umquam ipsi manifestari poterunt sine 
gravi damno et periculo. Quare, ut aequivalenter testium reprobatio 
sit ipsi permissa et possit contra personas denuntiantium vel tes- 
tium excipere, interrogandus erit, ante manifestationem attestationis 
vel denuntiationis, num quosdam putet sibi inimicos esse vel in- 
fensos, a quibus timeat falsam denuntiationem vel depositionem ; 
si affirmet, iubeatur nomina aperire et rationes afferre ob quas id 
existimet. Si forte reus prodiderit nomina eorum, ex quibus denun- 
tiationes vel attestationes habeantur, opportunum erit duos religio- 
sos prudentes et probos eligere, quibus ii de quibus agitur probe 
noti sint, qui interrogentur de testium vel denuntiantium relationibus 
cum reo, et nominatim an censeantur fide digni et an inter ipsos et 
reum adsit aliqua aversionis vel animi alienati causa. Omnia rei res- 
ponsa accurate in actis inserantur, data ipsi, antequam examen clau- 
datur, facultate in propriis responsis ipsi perlectis aliquid immutandi, 
corrigendi vel addendi. Porro ipsi expresse permittendum, ut si quae 
habeat ad repellendas accusationes ipsi denuntiatas, libere afferat. 

Si reus, examini subiectus, omnia plane confiteatur, habebitur 
iudicialis confessio: si nihil allegandum habeat, instructio processus 
claudatur. 

c) Reo concedendum erit congruum tempus ad suam defen- 
sionem in scriptis conficiendam ; ad quam uti poterit opera Defen- 
soris seu probi, docti et periti religiosi aut a se electi aut, si ma- 
luerit, per Superiorem maiorem designati. Quodsi, ne alii in noti- 
tiam accusationum veniant, reus seipsum defendere malit, prohi- 
bendus non est. 

Instructione processus finita et acceptis rei defensionibus, 
omnia acta per Superiorem maiorem, addito proprio iudicio, ad 
Superiorem Generalem sunt transmittenda. 


lll. - De sententia ferenda in tribunali Superioris Generalis. 


446. — a) Ante omnia ab hoc tribunali acta processus ins- 
tructionis communicari debent Promotori iustitiae; qui, si perpensis 
responsionibus et defensionibus rei existimet nihil aliud requiren- 
dum esse, conficiet accusationis libellum iudicialibus probationibus 
innixum, coram tribunali legendum et in scriptis cum omnibus iu- 
dicibus communicandum, quibus pariter omnia acta processus ad 
examen erunt tradenda (9). 

b) Constituto tribunali cum Actuario, unus ex iudicibus, cau- 
sae Relator designatus, de causa referet; singuli vero iudices suas 
afferent conclusiones de merito causae et rationes tam in facto quam 
in iure ob quas ad conclusionem venerint, et ex ordine suam sen- 
tentiam proferent de tribus: an sc. constet de delictis, de monitio- 
nibus, de non secuta emendatione et consequenter de dimissione 
pronuntianda; subsequitur moderata discussio sub ductu Praesidis 
tribunalis. Si iudices in hac prima discussione ad sententiam deve- 
nire aut nolint aut nequeant, nihil prohibet quominus decisio diffe- 
ratur ad novum conventum; qui tamen ultra hebdomadam compe- 
rendinari non debet (can. 1871). 


(9) Si in aliquo casu reus renuat propriam defensionem sive per se sive 
per alium exhibere, tunc in ipso tribunali Curiae Generalitiae, supplenda est 
rei defensio, per defensorem ab ipso Tribunalis Praeside nominatum. Hic casus 
facile occurret, quando contra reum delinquentem procedi debeat in contumacia. 
Nimis evidens est rei contumaciam, sive in hoc iudicio, sive in quovis alio iu- 
dicio criminali, non posse impedire, quominus in iudicio procedatur declarata 
rei contumacia atque adhibitis opportunis mediis ad illam frangendam; secus 
quilibet reus delicti promptum haberet medium ad poenas evadendas. 

c) Sententia proferri debet Christi nomine invocato, breviter 
motivata i. e. ex constantia trium quae debent verificari pro dimis- 
sione, et debet esse subscripta ab omnibus et singulis iudicibus et 
Actuario. 

d) Exsecutio sententiae locum non habet, nisi postquam fuerit 
a S. Congregatione confirmata; ad quam Tribunalis Praeses et sen- 
tentiam et omnia acta processus in authentico exemplari transmit- 
tere debet (can. 666). Habita confirmatione reo intimanda est, aut 
vocato ad eam audiendam, aut, quod melius, in authentico scripto 
exemplari eam ipsi tradendo cum necessariis cautionibus. 


447. Scholion. — De dissitis regionibus. Pro huiusmodi regio- 
nibus dissitis (10), etiam in casu ordinario dimissionis, supremi 
Moderatores cum consensu sui Consilii seu Capituli possunt dimit- 
tendi facultatem demandare probis ac prudentibus religiosis, qui 
saltem tres esse debent (can. 667). Ab his integer processus erit 
conficiendus, eo meliori modo quo ab ipsis fieri possit, rigorose 
tamen observatis canonibus 663-666; quae enim his canonibus 
praescribuntur sunt in hac materia substantialia. Porro oportet ut 
memorati tres religiosi, quibus facultas demandatur, collegialiter 
procedant; interveniat oportet promotor iustitiae, rei defensio; nec 
sententia a tali tribunali delegato dari potest, nisi probata habean- 
tur delicta, monitiones datae fuerint et effectus emendationis secu- 
tus non fuerit. Quodsi tali modo fuerit recte data sententia, ea est 
vera sententia dimissionis, quae sola indiget S. Congregationis con- 
firmatione, ut exsecutioni mandari possit. Sed hoc ipso quod sen- 
tentia et acta ad S. Congregationem mittenda sunt, valde oppor- 
tunum erit, ne dicam necessarium, ut mittantur per Superiorem 
Generalem, qui ita poterit inspicere an omnia rite peracta sint, 
saltem quoad substantiam, et in casu negativo abstinebit ab ex- 


(10) Nimis evidens est dissitas regiones ex natura rei esse intelligendas 
non solum ex ipsa distantia a Curia Superioris Generalis, cuius mensuram nec 
Codex suppeditat nec aliud criterium certum determinat, sed etiam ex complexa 
adiunctorum, quae processum apud Moderatorem Generalem nimis difficilem 
reddant. Chelodi n. 296, c, not. 2., cui passim alii interpretes consentiunt. Cum 
tamen ex explicato modo instruendi processum, in circumstantiis normalibus 
commercii epistolaris, non admodum diíficile sit rem omnem dirigi a Superiore 
Generali, caute admodum considerandum est num expediat tali facultate sine 
limitatione uti. 

hibenda S. Congregationi causa, quae apud ipsam naufragium pa- 
tiatur (11). 

Facilius occurret casus, quo aliquis actus processus ob loco- 
rum distantiam sit delegandus, retenta apud Generale Consilium 
ipsa facultate per sententiam dimittendi religiosum. 


Art. 2. — De dimissione in casu extraordinario et urgenti. 
(can. 653, 668). 


448. In canonibus 653, 668 providetur casibus extraordinariis 
et urgentibus qui moram non patiantur, pro quibus datur prom- 
ptum remedium ad hoc ordinatum ut Ordo vel Congregatio religiosa 
ex causa sui religiosi grave detrimentum non patiatur. De casu 
urgenti iam providerat S. C. Decr. Cum singulae n. 16, 17. Quae 
praescriptiones de casu urgenti accedunt his, quae de dimissione 
ipso facto incurrenda sanciuntur can. 646. 


449. |. Casus urgens dicitur haberi: a) si grave scandalum exter- 
num, i.e. apud saeculares iam divulgatum vel cuius divulgatio 
impediri nequeat, a religioso datum sit, sive religiosi facinus intra 
sive extra claustra commissum sit; b) si ex religiosi causa gra- 
vissimum nocumentum communitati immineat, seu proxime et morali 
certitudine timendum sit. Supponendum autem est, ut casus sit 
urgens, ut scandalum vel nocumentum ex prudenti consideratione 
aliter vitari non possit; et quod quoad ipsum scandalum vel no- 
cumentum pro religione timendum, Superiores, ut debent, quidquid 
in ipsis sit fecerint, ad impediendam divulgationem et infamiam 
inde exorituram. 


Ill. Remedium concessum consistit in hoc quod religiosus vel 
religiosa statim ad saeculum remittatur, habitu religioso illico di- 
misso. Et valet remedium non solum pro religioso viro perpetuo 
professo in religione clericali exempta (can. 668); sed etiam pro 
religiosis quibusvis perpetuo professis in quavis religione clericali 


(11) Non est dubitandum, quin in can. 667. delegabilis decernatur, pro casu 
proposito, integer processus et ipsa facultas dimittendi. Cfr. ex una parte Bie- 
derlack-Führich n. 177, ubi videtur anceps haerere; ex alia parte Vermeersch, 
Epit. n. 758; Chelodi l. c. 

non exempta vel in religione laicali, imo etiam in Congregatione 
mere dioecesana (can. 653). 


III. Competentia. Ad hanc provisionem capiendam competens est: 
a) in religione clericali exempta Superior maior, vel si periculum sit 
in mora et tempus ad eum recurrendi non suppetat, Superior localis 
cum consensu sui Consilii (12); 5) in Congregatione iuris ponti- 
ficii pariter Superior maior cum consensu sui Consilii, et, si 
tempus, ut dictum est, non suppetat recurrendi et periculum sit in 
mora, etiam Superior localis sed cum consensu et sui Consilii 
et Ordinarii loci; c) in monasteriis monialium Ordinarius loci acce- 
dente Superiore regulari, si huic monasterium sit obnoxium; d) in 
religione iuris dioecesani Ordinarius loci in quo sita est domus re- 
ligiosa. 

IV. Quae praestanda post remissionem ad saeculum. lla remis- 
sio non est vera et proprie dicta dimissio nec huius iuridicos ef- 
fectus parit, sed est temporanea provisio ad damnum religionis 
praecavendum. Quare ubi pro dimissione decernenda in casu ordi- 
nario esset necessarius processus iudicialis, hic statim instituendus 
et perficiendus est ad iuris normam (can. 668); in ceteris casi- 
bus (13) res sine mora per Ordinarium vel per Superiorem maio- 
rem subiicienda est iudicio S. Congregationis (can. 653). 

Atque res caret difficultate, cum post remissionem ad saeculum 
res deferenda est ad S. Congregationem; ipsa enim casu examinato 
decernet quid sit agendum. Difficultas potius aderit pro instituendo 
ad normam iuris ordinario processu, dum religiosus extra domum 
versatur. Qua in re in hoc casu extraordinario dicendum est, non 
adesse necessitatem ut iudicialiter probentur tria delicta, quod sa- 
tis videtur inferri ex n. 17 Decr. « Cum singulae » unde canon no- 
ster desumptus est, ubi sermo est de uno delicto, de quo tamen et 
de reitate religiosi certo constet. Quodsi unum delictum sufficit, 


(12) Consensus proprii Consilii etiam videtur requiri in Superiore maiore, 
nam incisum « cum consensu sui Consilii » videtur referri ad utrumque Supe- 
riorem maiorem et localem. Palombo |. c. n. 148. Aliter interpretatur Matth. a 
Coronata n. 652, not. 3. 

(13) Quoniam in Congregatione dioecesana decretum definitivum dimissionis 
Ordinarius dat, sine necessitate recursus ad S. Sedem (can. 650, § 2, 1*; can. 
647); etiam in hoc casu extraordinario recursus ad S. Sedem ab Ordinario 
non videtur instituendus, sed ipse Ordinarius definitive casum resolvit per 
dimissionem a se decretam. Schäfer n. 595. 

consequenter manent exclusa quae pertinent ad monitiones et ad 
emendationis defectum. Quare remanet sola probatio delicti; pro qua 
attendendum est, facta notoria probatione non indigere; confessionem 
vero spontaneam et liberam rei in criminalibus, etsi in ipso iudicio 
non factam, esse maximi ponderis et facile iuridica forma confes- 
sioni dari potest, si ipsa fiat Superiori coram notario aut duobus 
testibus. Porro unum aut aliud vix deerit in huiusmodi extraordi- 
nario casu. 

Casus urgens facile occurrere potest etiam durante processu 
ordinario vel etiam pendente apud S. Sedem sententiae confirmatione; 
Si occurrat in his circumstantiis, valet quoque praescriptum can. 668; 
nec ob rationem propter quam concessum est remedium proviso- 
rium ad hoc impediendum poterit allegari principium, lite pendente 
nihil innovetur. 


V. Iudicium definitivum cum sententia dimissionis pariter in hoc 
casu pertinet ad tribunal supremi Moderatoris; et solum post edi- 
tam ab hoc tribunali sententiam religiosus est iuridice dimissus; 
cui proinde sententia intimanda est. : 


CAPUT XXIX 


DE STATU IURIDICO RELIGIOSI A RELIGIONE DIMISSI (can. 669-672). 


450. In hoc capite Codicis solum agitur de conditione religiosi 
dimissi qui vota perpetua nuncupaverat; eius tamen conditio clarius 
apparebit ex brevi comparatione cum religioso qui dimissus fuit 
dum erat ligatus votis temporaneis et cum religioso qui expleto 
votorum temporariorum tempore ad alteram renovationem vel ad 
professionem perpetuam non fuit admissus. Omnes iterum versantur 
in saeculo extra statum perfectionis in statu vitae communis, sed 
in diversa conditione iuridica quoad aliqua specialia. 


451. a) Quoad vota. Professus qui vota perpetua in religione 
emiserat cum religiosa professione perpetua coniuncta, vi dimissionis 
non omnino desinit esse membrum instituti religiosi, unde dimissus 
fuit, sed est membrum amputatum quare in saeculum redit adstric- 

tus manens votis religiosis (1), nisi instituti Constitutiones aut Sedis 
Apostolicae indultum aliud ferant. Regula ergo generalis est ut ma- 
neat adstrictus votis; exceptio ut ab ipsis liberetur. Quoniam autem 
agitur de votis publicis, quae non solum apud Deum religiosum 
tenent vinculatum sed etiam apud fidelium societatem, convenienter 
intervenire debet auctoritas ecclesiastica ad illa solvenda sicut no- 
mine Ecclesiae et ad constituendum statum in Ecclesia publicum 
fuerunt acceptata; porro ex positivo iure publicorum votorum di- 
spensatio est S. Sedi reservata. Quae dispensatio, sicut potest dari 
in particulari casu (cf. v. gr. indultum saecularizationis), ita potest 
dari per ipsam iuris dispositionem (cf. v. gr. in dimissione cuiusli- 
bet temporanee professi), vel in approbatione Constitutionum deter- 
minati instituti, aut praeter Constitutiones concedendo instituto ge- 
nerale indultum seu privilegium (can. 669, S 1). 

A votis liberantur ex dictis: saecularizati, temporanee professi 
dimissi, dimissi e Societate lesu exceptis solemniter professis, professi 
in Congr. exempta SS.mi Redemptoris (2). 

b) Obligatio emendationis et redeundi ad religionem est con- 
sequentia non penitus abrupti vinculi cum religione et permanentiae 
votorum religiosorum; ideoque reditus ad claustra imponitur omnibus 
perpetuo professis, qui dimissi fuerunt sine votorum solutione, non 
statim post dimissionem, sed post plenam emendationem; cuius 
plenae emendationis si dimissus certa argumenta praebuerit per 
triennium, religio tenetur emendatum recipere, obligatio quippe re- 
deundi impleri non posset nisi religio obligationem haberet reci- 
piendi. Unde rediens, cum votis ligatus redeat, novitiatum et pro- 
fessionem iterare non debet (3). 


(1) Qua ratione dimissus observare teneatur vota religiosa, quorum solu- 
tionem non obtinuit, in Codice non dicitur: ut plurimum erit aequiparandus 
religioso exclaustrato, atque ita v. gr. obedientia speciali tenebitur erga Epi- 
scopum loci commorationis; certe obligatio extendi non potest nisi ad ea, quae 
ipsi possibilia sunt in praesenti ipsius conditione. ld multo magis valet de 
Regulis ceterisque obligationibus. 

(2) Ut suo loco explicatum est, etiam in ceteris ordinibus idem obtinuit 
ante Codicem, ut ii, qui votis simplicibus perpetuis ante solemnem professionem 
ex decr. Pii IX praemittendis adstricti erant, in dimissione ab illis votis liberi 
efficerentur. Cfr. Palombo |. c. n. 200 de Redemptoristis. 

(3) Ex toto tenore can. 671 collati cum canone 672. obligatio redeundi ad 
claustra, cum relationem dicat ad receptionem religioni impositam, non videtur 
urgere nisi elapso triennio assignato pro emendatione. C/telodi n. 294. 

In praxi haud parum difficile erit, ut dimissus tametsi poenitens 
et emendatus velit redire et religioni haud parum gravis et plerumque 
cum non levibus incommodis coniuncta obligatio redeuntem reci- 
piendi. Obstantibus gravibus rationibus sive ex parte religionis sive 
ex parte religiosi, res iudicio Sedis Apostolicae subiicienda est; 
quae facile poterit providere per indultum saecularizationis, quae, 
licet de se sit gratia, non dedecet concedi religioso punito et vere 
poenitenti qui per triennium certa dedit emendationis argumenta 
cuique gravis admodum sit regressus in religionem, multoque magis 
si receptio ex parte religionis gravia afferat incommoda. 


452. Status dimissi dum versatur in saeculo. a) Laicis, ple- 
rumque providetur per solutionem votorum seu saecularizationem. 

b) Si est clericus minor eo ipso reducitur ad statum laicalem; 
ut in statum clericalem redeat, servari debent quae can. 212, 213 
sunt constituta; quodsi servatis servandis in clerum determinatae 
dioecesis recipiatur et pro determinata dioecesi ad sacros ordines 
promoveatur, non subiacet interdictis can. 642. 

c) Si agatur de diacono aut subdiacono, licet hi de se sint 
obnoxii communibus praescriptis quae generatim tenent clericos in 
sacris, plerumque praestabit statim rem deferre ad S. Sedem, quae 
sine mora decidat an expediat sine ulterioribus moris et probatio- 
nibus, hos impedire ne ulterius in ordinibus promoveantur, aut eos 
iubeat subiicere praedictis probationibus. 

d) Religiosus in sacris dimissus auf ob delictum cui ipso iure 
adnexa est haec sanctio (can. 646) aut ob aliud delictum quod 
iure communi plectitur infamia iuris vel depositione vel degradatione, 
prohibetur perpetuo deferre habitum ecclesiasticum (can. 670), ideo- 
que (attento can. 2304, § 2) arcetur a quolibet ministerio sacro, a 
privilegiis clericalibus, a recipiendo subsidio caritativo; a fortiori 
manet perpetuo suspensus (4). 

e) Religiosus in sacris dimissus ob delicta praedictis minora : 
1°) ipso facto suspensus manet, donec a S. Sede absolutionem ob- 
tinuerit ; 

2°) Ut plurimum mandatum a S. Congr. accipit commorandi, 
habitu cleri saecularis retento, in determinata dioecesi, cuius Ordi- 


(4) De fonte unde repetenda sit illa suspensio, de qua canon expressan 
mentionem non facit, cfr. Palombo |. c. n. 202. 

nario causae dimissionis indicantur; ibi enim resipiscentiae et emen- 
dationis signa debet dare; 

3*) Cui mandato commorationis si dimissus non paruerit, religio 
ad nihil erga ipsum tenetur, ipse vero eo ipso privatus est iure 
deferendi habitum ecclesiasticum cum iuridicis sequelis huius pri- 
vationis. 


4°) Ordinarius eum mittere tenetur in domum poenitentiae, vel 
committere curae et vigilantiae pii et prudentis sacerdotis ; cui prae- 
scripto Ordinarii si dimissus non paruerit, pariter incurrit sequelas 
poenales, de quibus in n. 3°. 


5°) Interim, nisi illo iure ex dictis exciderit, religio per manus 
Ordinarii loci tenetur ipsi suppeditare subsidium caritativum pro ne- 
cessariis ad vitae sustentationem certe non lautiorem illa quam 
reciperet in domo religiosa cum aliis probis religiosis, nisi ipse 
aliunde sibi providere valeat; 


6°) Si in tali statu probationis et poenitentiae vitae rationem 
ecclesiastico viro dignam non agat, transacto anno aut etiam prius, 
iudicio Ordinarii, privandus est subsidio caritativo, eiiciendus e domo 
poenitentiae, auferendum ius deferendi habitum ecclesiasticum, ac 
per opportunam relationem ab Ordinario mittendam, de re informan- 
da est tum S. Sedes tum ipsa religio. 


T°) Si e contra praedicto tempore dimissus tam laudabiliter se 
gesserit, ut merito censendus sit vere emendatus, Ordinarii erit eius 
preces apud S. Sedem commendare pro obtinenda absolutione a 
censura suspensionis; qua obtenta, idem Ordinarius poterit dimisso 
in sua dioecesi, adhibitis opportunis cautelis et limitationibus, Mis- 
sae celebrationem et etiam, pro suo arbitrio et prudentia, aliud sacrum 
ministerium, unde honeste vivere queat, permittere ; quo in casu reli- 
gio caritativum subsidium intermittere potest (5). Respectu diaconi et 
subdiaconi, quibus difficilius est posse vivere ex sacro ministerio, 
res ad S. Sedem referatur, nisi iam ante factum fuerit ut dictum 
est sub c). (can. 671). Porro haec informatio de diacono et subdia- 


(5) Illa limitata permissio sacri ministerii non importat incardinationem in 
dioecesi ubi fit permissio, quae iuridice non cohaeret cum obligatione redeundi 
ad claustra: nihil tamen prohibet, quominus Episcopus, attenta emendatione et 
qualitatibus dimissi, se S. Congregationi ostendat paratum ad illum suae dioe- 
cesi incardinandum, cui dispositioni facile S. C. obsecundabit. 

cono etiam emendato, etiam huc spectat, utrum, attenta emendatione, 
possit permitti promotio ad superiores ordines (6). 


453. Qui dimissus fuit cum solutione seu cessatione votorum, ex 
natura rei non tenetur ad claustra redire nec religio eum volentem 
recipere; imo ipsi applicanda est praescriptio canonis 542, vi cuius 
nec ingredi nec recipi possunt in religionem ii, qui obstricti fuerunt 
vinculo professionis religiosae, nisi intercedat S. Sedis dispensatio. 

Si dimissus, a votis liber, in sacris ordinibus est constitutus, 
debet sibi quaerere Episcopum benevolum receptorem ad normam 
can. 641; quem si invenerit, manere debet sub eius iurisdictione 
et speciali vigilantia, servato praescripto can. 642; si benevolum 
receptorem invenire non possit res ad S. Sedem est deferenda 
(can. 672, § 2) (7). 


454. Scholion. De religiosis dispersis. Cum dimissis, prae- 
sertim ex gravibus culpis, nullo modo aequiparari debent dispersi, 
ii videlicet religiosi, quos violenta dispersio seu persecutio e claustris 
eiecit atque ut extra claustra viverent coegit. Quae iniusta dispersio, 
cum pro causa habeat odium religionis in eos praecipue exercitum, 
quos ipsa conditio professionis consiliorum evangelicorum inimicis 
Ecclesiae speciali ratione invisos reddit, efficere potius debet ut 
quocumque pulsi fuerint speciali benevolentia a fidelibus et praeser- 
tim a Pastoribus recipiantur, ut in sancta professione, quae orna- 
mentum Ecclesiae est, perseverare possint, donec restituta pace ad 
communem vitam, ad propria exercitia et ministeria sacra redeant. 


(6) De obligatione dimissi redeundi ad claustra et praesertim de obliga- 
tione religionis illum iterum admittendi, quando agitur de laico et clerico mi- 
nore per dimissionem ad statum laicalem redacto disputant interpretes. Cfr. ex 
una parte Larraona in Commentarium pro Relig. (a. 1922) p. 318 sq., qui negat 
obligationem iterum admittendi, quam putat restrictam ad clericos in sacris, 
pro quibus can. 671. designat specialem modum emendationis obtinendae et 
probandae; ex alia parte Palombo 1. c. n. 209, qui insistit in generali voce di- 
missus can, 271, S 1, et in perpetuitate votorum, dum per dimissionem non 
solvuntur. Practice difficultas videtur solvenda per recursum ad S. Congr., 
quae facilis erit (in iure Codicis) ad solvenda vota, sive statim, sive saltem 
per gradus. 

(7) Conditio iuridica dimissi dum versatur in votis temporaneis et illius 
qui expleto votorum tempore ab alia professione exclusus fuit ideoque ad 
saeculum redire debuerunt, satis apparet ex disputatis suo loco. Cfr. Palombo 
l. c. n. 210 sq. 

Cum ob violentam dispersionem religiosi esse non desinant, et 
tamen haud raro vita communis ipsis reddita sit impossibilis, spe- 
ciales requiruntur providentiae nt in suo statu innocue et tuto con- 
serventur; quam specialem providentiam in variis variarum natio- 
num dispersionibus S. Sedes exercere non omisit, editis pluribus 
decretis et instructionibus, quibus dispersis subveniret. Quae licet 
tutam praebeant normam ad cognoscendam mentem et praxim S. Se- 
dis, et consequenter pro directione in multis inservire possint, tamen 
non sunt verae regulae iuris communis, sed peculiaria praescripta 
ad certas regiones certaque tempora accommodata. Inde etiam minus 
necessarium est illa decreta et instructiones hoc loco afferre et com- 
mentari, quod praeterea esset nimis longum et laboriosum. lllud 
satis sit innuisse, eorum scopum semper fuisse: 1?) vitam religio- 
sam, quantum fieri per tempora potuit, illibatam servare; 2°) provi- 
dere disciplinae generali Ecclesiae, determinando a quibus dependeant 
religiosi dispersi; 39) religiosis dispersis subvenire, speciales faculta- 
tes ipsis concedendo, quas eorum status dispersionis requireret (8). 


CAPUT XXX 


DE SOCIETATIBUS IN COMMUNI VIVENTIUM SINE VOTIS (can. 673-681) 


455. Notio. Praeter veras religiones sunt in Ecclesia aliae socic- 
tates (1), sive virorum sive mulierum, quae religiones plus minusve 
stricte imitantur in quantum eius sodales vitam degunt in com- 
muni, subsunt regimini specialium Superiorum sub propriis Consti- 
tutionibus, ad perfectionem etiam contendunt; sed huic prosecutioni 


(8) Praecipuum documentum est Instr. S. Poenit 28 iunii 1866 pro religiosis 
dispersis Italiae cum subsequentibus declarationibus 18 Apr. 1862, 12 Sept. 1872; 
quae extensae fuerunt, secundum modum, ad religiosos dispersos in Gallia, decr. 
S. C. EE. et RR. 30 Iulii 1881, S. C. super discipl. regul. pariter edidit tria 
decreta 5. Aug. 1872. Omnia documenta de liac re accurate refert Vermeersch, 
De religiosis, ll, Monumenta, n. 138 sq. — Cfr. quoque Vermeersch De relig. 
v. l, n. 344 sq.; Piat l. c. 1, q. 231 sq.; Bouix, De iure regul. l, p. 345. sq. 

(1) Cfr. Vermeersch-Creusen, Epit. 1, n. 769 sq.; Schäfer n. 559; Matth. a Coro- 
nata |. c. n. 661. sq.; Biederlack-Flührich l|. c. cap. X.; Chelodi l. c. n. 295 sq.; 
Prümmnter, Manuale q. 265. 

perfectionis non sunt adstricti volis publicis nomine Ecclesiae accep- 
tatis. Aliquo tamen speciali vinenlo cum societate, enis sunl mem- 
bra, praedicti sodales devluciuntur. in ordine ad prosequendnni 
finem eius proprium, dum in aliis (via subslantlalia vola propria 
status. religiosi emittuntur sed privatim, in aliis lnrameutim, in allis 
promissio perseverantiae aut. quld simile iuducil illam. permanentem 
cum societate coniunctionem, certe minus. firmam ca quae fit per 
publica vota praesertim. — perpetua. Cim vero ad essentiam status 
religiosi a iure requirantur publica vota, praedictae soclelates rell- 
giones non sunt, et eorum. sodales. sub nomine religlosorim i non 
veninnt (can, 673, 8 1). 


456. Divisio. A Codice admittitur, Ideoque inridica est, divisio 
m societates. clericales. et. laicaies, iem alia hi iuris pontificii el 
dioecesani, Sed ad distiugnendam: diversam indolem ipsarnm et gra- 
dum quo plus minusve accedunt ad religiones possent facile distin- 
gui: d) in eas, quae habent. vota, licet privata v. gr. Societas. presby- 
leroruni. tíssionis, quae. tria habet vola. quibus aceedíl quarum. de 
stabilitate, ab Ecclesia non acceptata Heel publice coram aliis. emit- 
tantur et fuit fundata a S. Vincentio a Paulo; b) in eas quae amun 
vel altenim habent votum, velul Bejiinae pandavenses lemporarío 
castitatis voto ligatae; c) in eas quae unlla: habent vota, velut Con- 
gregatio Oratorii fundata a S, Philippo Neri; d) in eas, quae pro 
votis habent iuramentum vel. promissionem specialem, velut Societas 
Missiottarioritn Africae Card, Lavigerie, nbl tit hirainentiim: obe- 
dientiae, Paliottíni nbi fit promissio stabilltatis sen vitae communis 
cum paupertate, castitate et. obedientia. In. omnibus aulem ipse 
ingressus in societatem. saltem implicilum habel pactim subiectionis 
seu snbordinationis ad Societatis Superiores, secus non verificaretur 
quod a iure exigitur ut sinl « snb regimine Superiorum secundam 
probatas. Constitutiones », quod. ponltur at chiaracler harom societa- 
tnm, nec dístinguerentur ab aliqua pia associatioune separatim viven- 
tium, velut ab aliquo tertio Ordine saeculari. 


457. Historia. Earum origo historica solet referri. ad saccu- 
lum XIV, ín. quantum illo saeculo Gerardus. Groot in Hollandia 
fundavit piam clericorum societatem huius generis, cni accessit 
simile Institutum pro mulieribus, Quae quoad viros magna ex parte 
interiit saec, XVI; mulieres. vero quae supereraut: transformalac 


m 
1n 

suntin veras religiosas amplectendo regulam alicuius Ordinis (2). 
Plena evolutio facta est inde a saeculo XVI, a quo tempore suc- 
cessive orti sunt Oblati SS. Ambrosii et Caroli; Oratorium S. Phi- 
lippi Neri (Oratoriani) ; Patres doctrinae christianae; Sacerdotes mis- 
sionis (Lazaristae); Societas S. Sulpicii (Sulpiciani); Institutum 
Bartholomaei Holzhauser ; Congregatio Sti. Spiritus; Pia Societas Mis- 
sionum fundata a ven. Vincentio Pallotti (Pallottini); Missionarii 
Sacr.mi Cordis Jesu; Societas S. Francisci de Sales (Salesiani) 
fundata a Don Bosco; Societas Missionariorum Africae (Pères Blancs) 
a Card. Lavigerie condita. Plures quoque accesserunt Congrega- 
tiones seu Societates mulierum, inter quas eminent sorores seu 
Puellae carilatis (3). 


458. Imitatio veri status religiosi, quae in hisce Institutis in- 
venitur effecit ut, quoad regimen et disciplinam institutis religiosis 
in multis aequipararentur, non in omnibus. Et hoc est quod prae- 
statur hoc Titulo XVII Codicis; cuius praescriptiones possunt reduci 
ad haec capita: 

l. Erectio, suppressio societatis, eius provinciae et domus re- 
gitur iure Congregationum religiosarum (can. 674). 

Il. Regimen determinatur in Constitutionibus cuiusque societa- 
tis; servari tamen debent quae de Superioribus et Capitulis, de 
confessariis et capellanis praescripta sunt pro religionibus (can. 
675), analogice tamen et modo proportionato naturae et speciali 
organizationi cuiusque societatis (4). 


(2) Biederlack-Führich |. c.; Heimbucher 1. c. Wl, p. 401 sq. Cfr. Steiger, De 
vitae religiosae propagatione, p. 37 sq. ubi agit de antiquis ascetis ct virgi- 
nibus ordinem aliquem ecclesiasticum constituentibus, in quibus potius quam 
imitatio habetur praetormatio futurae vitae religiosae vere coenobiticae; pag. 107 
ubi scite notat huiusmodi societates, de quibus lioc loco, passim vocatas fuisse 
Congregationes saeculares in laicales et clericales distinctas. Ceterum etiam no- 
ininibus fuerunt designatae (quibus ?). 

(3) Cfr. speciatim De puellis caritatis, Bastien, Appendix I, p. 348 Sq. 

(4) Superiores tenentur emittere professionem fidei ad normam can. 1406, 
8 1, n. 9 — Commissio Codic. 25 lul. 1925 ad IIl. (A. A. S. VIII, 393). Porro ex 
alia declaratione eiusdem Commiss. 25 lun. 1920, ad II-1H etiam relate ad do- 
ios externas, quae non pertinent ad Societatem, in quibus sunt pauci numero 
sodales (puta Seminaria, nosocomia, orphanotrophia etc) teneri ad non consti- 
tuendos Superiores ultra triennium iuxta can. 505 et responsum datum 3 lun. 
1918 (A. A. S. 1. c). 

Per se patet Superiores in his societatibus subditos regere potestate do- 

HI Societales ipsae, earum provinciae et. domus sunt capaces 
acquirendi: et. possidendi: sunt societates. vere legilimae, donatae 
approbatione ecclesiastica et iude iam gaudentes iuribus collegiorum, 
sed praeterea propler. approbationem quae naturam habet verae 
erectionis personalilatem. iuridicam: acquirint eodem modo ac reli- 
piones. — Bonorum administratio substat. regulis datis pro religio- 
sis; sodales singuli bona retinent, acquirunt, administrant secundum 
propriis societatis Constitutiones ; quidquid tamen ipsis obvenit 
intuitu societatis, huie ab ipsis acquiritur (can. 677). 

IV. Quoad adiniltendos. candidalos, ex his quae statuta sunt 
pro religiosis ad solam tenent observantiam. canonis 542, in quo 
statiiunlur fuliabililates et prohibitiones pro ingressu seu admis- 
sione (5). Postulatin, novitiatum, institutionem tironum Societates 
exigunt ad propriar Constitutionum normam. In studiis vero 
peragendis et. ordinibus suscipiendis reguntur iure clericorum sae- 
enlarium, salvis peculiaribus privilegiis vel S. Sedis praescriptis 
(can. 677, 678) (6). 

V. Sodales obnoxii sunt obligationibus suarum Constitutionum, 
ad quarum observantiam sese obligant, praecisis etiam votis, iura- 
mentis aut promissionibus, ctiam ex quasi-contractu intercedente 
inter petentem. admissionem et Superiorem admittentem, servata 
tamen natura obligationis quam Coustitutiones ipsae imponunt. 
Insuper, sieut clericornm privilegiis gaudent, ita communibus cleri- 
corum. obligationibus adstringuntur, nisi ex natura rei aut Cx ser- 
monis contextu aliud. constet. Pariter tenentur obligationibus, quae 
religiosis imponuntur in canonibus 595-612, exclusis, ut per se 
palet, obligationibus ex votis ortis, quatenus illis careant (7). Clau- 


minativa, cum. Superioribus subdantur ex iuramento, promissione vel tacita 
pactione, uide in Ipsis talis polestas orilur, Quodsi aliqua huiusmodi societas 
sii clericalis cl exempta, etlam. polestas iurisdictionis fori tum interni tum 
exlernl In Superioribus datnr, Vermeersch-Creusen |, c. Epit, n. 773; Goyeneche 
in « Commentarii » I, p. 178. 

Ad Sororum confessiones in huinsiodi institutis excipiendas peculiaris 
requiritur jurisdictio el pro iiis valent, quae dicta sunt de variis speciebus 
confessariorum. 

(5) Cfr. respons. Commiss. Codie, 2-3 Junii 1918 (A. A. S. XI, 344 Sq.). 

(6) Pecullaria indulta haud raro dantur, give de titulo ordinationis, sive 
ctiani ad concedendas Htteras diinissorialcs. 

(7) T'enentur. praescriptis Decr. « /nfer reliquas » circa sodales servitio mi- 
Htari adsirictos, ut apparet ex n. 9. praedicti Decreti. 

sura ipsorum ea ratione observari debet, quae in Constitutionibus 
est praescripta, sub vigilantia Ordinarii. Privilegiis vero propriis 
religiosorum non fruuntur, nisi habeant speciale indultum (can. 
679, 680). 


VI. Etiam consideratur sodalium transitus ab una ex istis so- 
cietatibus ad aliam, et a societate ad aliquam religionem. Pro huius- 
modi transitu ipsis applicantur quae pro religiosis statuta sunt, cum 
proportione tamen. (can. 681). Quod praecipuum est invenitur in 
necessifate licentiae S. Sedis, si sodalis vinculo iuridico cum socie- 
tate devincitur; quodsi tali vinculo non adstringitur, cum in tali 
casu libere discedit a societate, ita ab illa egressus libere in aliam 
societatem vel religionem transire potest (can. cit.). Sane transitus pro- 
prie talis non habetur, nisi quando is, qui adstringitur obligationibus 
erga determinatam societatem, cuius est sodalis, illas vult commu- 
tare in obligationes alterius societatis vel alicuius instituti religiosi ; 
nec ipse religiosus post egressum a religione, dicitur ad aliam reli- 
gionem transire si in hanc petit ingressum. 


VII. De egressu e societate idem can. 681, iniungit servare 
praescripta can. 646-672.; quae iniunctio idcirco erat ambigua, quia 
illorum canonum praescripta erant diversa prout ageretur de votis 
religiosis temporaneis vel perpetuis; porro hic est quaestio de alumnis 
quae nulla vota emittunt. Quam ambiguitatem sustulit responsum 
Commiss. Codic. hoc pacto: « Si vinculum quo adstringuntur so- 
dales Societatis sine votis est temporale, serventur canones qui 
agunt de dimissione religiosorum qui vota temporaria emiserunt ; si 
sit perpetuum, serventur canones de dimissione religiosorum qui 
vota perpetua nuncuparunt (À. A. S. XIII, 177). At societates, cum 
quibus nullum vinculum proprie dictum habetur, prout dicitur de 
oratorianis S. Philippi, in hoc responso certe non comprehenduntur: 
quare merito dixeris huiusmodi sodales in hac parte assimilari no- 
vitiis Congregationum religiosarum, quos rationabili de causa licet 
dimittere, sicut libere discedere possunt, nisi in talibus Societatibus 
aliud caveant Constitutiones (8). 

Scite monet Biederlack-Führich (cap. X. in fine) ex integro ti- 
tulo Codicis XV, qui est « De egressu e religione » (sc. per exclau- 
strationem, saecularizationem, apostasiam et fugam) solum citari 


(8) Cfr. Vermeersch-Creusen |. c. n. 780; Matth. a Coronata 1. c. n. 662 i. f. 

canonem 645, quia de indulto exclaustrationis vel saecularizationis, 
deficientibus votis, sermo esse non potest; de modo vero legitime 
egrediendi communis regula dari non potest, cum res pendeat a 
Constitutionibus adeo diversis, sicut valde diversae sunt ipsae So- 
cietates. 


VIII. At per remissionem ad memoratum can. 645, sermo est 
de fuga istorum sodalium. Ergo qui illegitime egressi fuerint, tenen- 
tur obligatione sine mora redeundi et sunt a Superioribus requirendi. 

Apostasiae delictum ex ipsa notione can. 644 ipsis applicari 
non potest. 


459. Quoad sanctiones poenales ex responso Commiss. Co- 
dicis, 2-3 Iunii 1918 (A. A. S. X, 344 sq.) istis sodalibus, ex qua- 
dam analogia applicantur: 1?) applicatur poena fugitivorum can. 2386, 
si ex gravi delicto fugitivi fiant ; 2°) poena eorum quorum professio 
declaratur nulla can. 2387 ; 3°) eorum qui in notabili re violant legem 
vitae communis, eo modo intellectae quo illam Constitutiones praes- 
cribunt can. 2399. 

Praeterea etiam praecepto poenali can. 2410 tenentur illi Superio- 
res, qui privilegio fruentes suos subditos ad ordines dimittendi, ad 
alienum episcopum mittere praesumant; qui candidatum ad normam 
can. 542 inidoneum in Societatem admittunt (can. 2411) ; iidem Supe- 
riores et etiam subditi, qui canonicam visitationem frustrare audeant, 
per actus qui can. 2413 puniuntur, illius canonis poenas subeunt. 


460. Series illa prohibitionum, quibus ex can. 642, a pluribus 
muneribus arcentur religiosi professi ad saeculum regressi, incurrun- 
tur quoque ab iis qui vota temporaria in instituto religioso emiserunt, 
et qui in aliqua ex his societatibus, de quibus est sermo in hoc 
capite, iuramentum perseverantiae vel peculiares quasdam promis- 
siones ad normam Constitutionum ediderunt, si ab illis dispensati 
fuerunt et per sex annos integros eisdem ligati fuerunt; ad illos 
enim memoratae prohibitiones extenduntur § 4 cit. canonis. 


A DIDISNIDIX 


DE FiDELIUM ASSOCIATIONIBUS 


461. Licet quaestio de fidelium. associationibus in Codice pona- 
tur in speciali Parte tertia libri II De personis, sub generali rubri- 
ca De laicis, et ideo in ipso modo divisionis istae fidelium asso- 
ciatioues secernantur ab institutis religiosis, cum his tamen habent 
aliquam connexionem: uam personae saeculares sive laicae in illis 
associationibus coadtunatae sine votorum vinculis, praeter obliga- 
tiones omnibus fidelibus communes, ex fine supernaturali in sese 
suscipiunt specialia quaedam opera pietatis, religionis vel caritatis, 
atque adeo nonnullae expresse sibi proponunt perfectionem vitae 
christianae a suis membris in mundo ducendae, licet versentur in 
statu (v. gr. matrimoniali) cum statu religioso incompatibili. Hic 
autem ideo etiam assumuntur tractandae, ut per tractatum: de re- 
ligiosis coniunctum cum hac Appendice, compleatur explanatio L. H. 
Codicis in tres Partes divisi: de clericis - de religiosis - de laicis. 

De laicis in genere consideratis independenter a piis associatio- 
nibus solum praeponuntur haec duo principia. 

« Laici ius liabent. recipiendi a clero, ad normam  ecclesiasti- 
cae disciplinae, spiritualia bona et potissinunr adiumenta ad salu- 
tem necessaria » can. 682. 

« Non licet laicis habitum clericalem deferre, nisi agatur vel de 
Seminariorum alumnis aliisque adspirantibus ad ordines, vel de 
laicis servitio ecclesiae legitime addictis, dum intra eamdem eccle- 
siam sunt aut extra ipsanr in aliquo ministerio ecclesiastico partem 
habent » cau. 683. 

Sed de laicis in genere actum est in praecedenti tomo « De 
personis » Wernz-Vidal t. 1l. ubi « De statu laicorum » n. 52 sq. 

CAPUT XXXI. 


DE FIDELIUM ASSOCIATIONIBUS IN GENERE (1) 


462. Notio. Associatio, de qua hoc loco agitur est associatio 
ecclesiastica (fidelium ut talium), non associatio civium ad sco- 
pum peculiarem qui intra ambitum potestatis Status contineatur: quo 
sensu est « societas voluntaria seu libera unio fidelinm cuni appro- 
batione auctoritatis ecclesiasticae constituta ad perfectiorenr vitam 
christianam inter socios promovendam vel ad aliqua pietatis aut ca- 
ritatis opera exercenda aut ad incrementum publici cultus citra vitam 
communem sociorum ». - Quare duo elementa associationem, quac 
vere ecclesiastica sit, essentialiter integrant, sc. erectio vel saltenr ap- 
probatio auctoritatis ecclesiasticae et finis aliqua ratione religiosus. 

A vera autem approbatione differt simplex commendatio, quae 
haud raro datur alicui associationi in pium aliquem finem exortae, 
approbatione tamen ecclesiastica destitutae, ex fructibus vero perce- 
plis commendabili, quae suam independentiam conservat licet vi- 


(1) Quoad Fontes: Cpl. |. I. I. t. 31. de rel. dom.; cpl. I. 1 IH, t. 28.; 
epl. IV. t. 13. — Decr. Gregor. 1X. 1. III, tit. 36, de religiosis domibus elc.; Decr. 
Bonif. VIII. 1. HI. t. 17.; Const. Clem. V. 1. III. t. 11.; Extravg. loann. XXII. t. 7; 
Extravg. com. l. Ill. t. 9. — Conc. Trid. Sess. XXII. cap. 8. 9. de ref. iuucl. 
decl. S. C. C. in ed. Richt. Conc. Tr. p. 167. sq. Clem. VIH, Const. « Quae- 
cumque » 1. Dec. 1604.; Decret. Clem. Pap. VHI. p. 107. sq. — Decr. auth. S. (e 
Indulg., Rescr. auth. S. C. Indulg. v. Coniratern.; Collect. S. C. de Prop. F. 


ed. 1a p. 174 sq. 871. sq.; Act. S. Sed. v. v. Sodalitates, Confrat. — Collect. 
Lac. v. Confraternitates; Synod. Sciarf. (a. 1888.) p. 290. sq. 
Quoad Scriptores: Comm. iur. Decr. in cit. tit. — Zech, Mlerarch. eeel. 


tit. 38. de tertiar.; Scherer, Handb. d. K. t. I. p. 871. sq.; Aichner, Comp. lur. 
eccl. §§ 143. sq.; Ferraris |. c. v. v. Confraternitas, Tertiaril; Bassi, Traci, de 
sodalitiis seu confr. eccl. et laical.; Bened. XIV., Instit. eccl. 105. n. 83. sqQ.; 
Tachy, Traité des confréries; Beringer,” D. Ablaesse p. 497. sq. 567. sq. 785. Sq 
Les Indulgences (versio gallica) I. p. 1. sq.; post Codicem ed. leringer-Stelnen. 
Putzer, Comment. in facult. apost. p. 325. sq.; Ferreres, Instilutlones, I, n. 979 aq. ; 
Eiusd. A. opus: «Las Cofradias y Congregaciones eccleslasticas »; Piat l. c. t. 
ll, q. 68 — 80; Vermeersch, De relig. !, n. 542 sq.; Verneersch- Creusen, Epi- 
tome l, n. 796 sq.; De Meester, luris can. Comp. n. 1073 sq.; Scháfer l. c. 
n. 611 sq.; Matth. a Coronata |. c. n. 685 sq.; Mostaza in Cuestiones canonicas 
t. i, n. 1061 sq.; Hergenróther und Kaulen in Kirchenlexicon v. Bruderschatften. 

gilantiae Ecclesiae, ut par est, obnoxia sit (2); ideoque huiusmodi as- 
Sociationes, ob defectum primi essentialis requisiti, ad praesentem 
tractationem non pertinent. Ex alia parte associationes, quae finem 
temporalem sibi unice propununt, ab Ecclesia non approbantur, li- 
cet quandoque commendentur; ideoque de illis hoc loco non agitur, 
cum deficiat aliud elementum essentiale finis pii seu religiosi. 
Finem pium seu religiosum expresse requirit can. 685, quem 
ita specificat, ut sc. constituantur « vel ad perfectiorem vitam chri- 
stianam inter socios promovendam, vel ad aliqua pietatis aut chari- 
tatis opera exercenda, vel denique ad incrementum publici cultus », 
qui fines idcirco in ipsa notione positi sunt. Necessitas vero erec- 
tionis aut saltem approbationis urgetur sequenti canone 686, § 1, 
qua non exstante ab Ecclesia illa associatio non recognoscitur, ideo- 
que generalibus iuribus approbatorum associationum non gaudet. 


463. De associationibus sive ab Ecclesia erectis, sive saltem 
commendatis can. 684 dicit esse laude dignos fideles, qui illis sua 
dent nomina; quae laus implicite continet hortationem fidelibus fac- 
tam de re, quam iam ex sese commendat triplex finis assignatus 
et alius similis pro illis associationibus quae ab Ecclesia citra appro- 
bationem commendantur. Vix est aliud medium efficacius ad flori- 
dam vitam christianam in paroeciis fovendam et conservandam, 
quam haec cura parochi et aliorum sacerdotum erigendi, dirigendi 
et in actuosa vita conservandi huiusmodi associationes sive gene- 
rales pro omnibus paroecianis sive peculiares pro singulis ipsoruni 
classibus, v. gr. viris, mulieribus, adolescentulis unius et alterius 


(2) Cfr. S. C. C. 13 Nov. 1920 in A. A. S. XIII, 135 sq.; Monitore eccl. 
t. 33, p. 102 sq. Tales associationes ultimis temporibus multae exortae sunt, 
praesertim ad opera socialia promovenda, quae ultimo etiam ordinantur ad 
bonum spirituale fidelium. Cfr. in A. A. S. X, 487 sq. paradigma pro Rela- 
tione de statu dioecesis, ubi n. 94 plures huiusmodi associationes recensentur 
et feruntur distinctae a confraternitatibus, sodalitiis et piis unionibus, et ad 
bonum dioecesium valde commendantur. Possunt dici associationes fidelium 
laicales per oppositionem ad associationes de quibus in hoc loco Codicis, quae 
possunt vocari ecclesiasticae. Matth. a Coronata l. c. n. 667; Amostazo, De causis 
piis I. iV, cap. 12, n. 7.; Melata, De Indulgentiis, p. 207; Duballet, Des choses 
ecclésiast. n. 564, 567; Reiffenstuel ll, 36, n. 7. sq.; Schmalzgrueber eod. tit.; 
Barbosa, De Episcopo, alleg. 75, n. 25 sq. Cfr. quoque de locis piis sine auc- 
toritate Episcopi institutis, quae distinguebantur a locis religiosis cum aucto- 
ritate Episcopi erectis cap. 4. X. de dom. Ill, 36 et Pirhing in hunc tit. 36, 
n. 24 sq. 

sexus, pueris et puellis; quibus etiam maximum incrementum pro- 
curari potest cultui divino, qui ad fidem et pietatem tantopere 
confert. 

Simul auteni in eodem canone obligatio urgetur fidelium cavendi 
ab associationibus secretis, damnatis, seditiosis, suspectis aut quae 
studeant sese a legitima Ecclesiae vigilantia subducere. De societa- 
tibus ab Ecclesia mere commendatis, fortasse etiam pluribus indul- 
gentiis ditatis quoad singula quae ab eorum sociis praestantur pia 
opera, nihil hoc loco Codicis dicitur, non enim in suis actibus sub- 
duntur speciali iurisdictioni Ecclesiae, sed communi iurisdictioni et 
vigilantiae in rebus fidei et morum; ecclesiasticae vero sunt sub 
regimine et directione iurisdictionis ecclesiasticae etiam in negotiis 
propriis ipsius associationis, atque ad eas praecise pertinent leges 
hoc loco explicandae (3). 


464. Divisio. I. Princeps ea est, quae a Codice proponitur in 
terlios ordines saeculares, confraternitates et pias uniones, ad quas 
tres species omnes associationes stricte ecclesiasticae reduci pos- 
sunt. Quae divisio petitur ex fine. Itaque Tertii Ordines pro fine 
praecipuo habent perfectionem vitae christianae inter socios promo- 
vere. Confraternitates spiciticum habent finem divini cultus incremen- 
tum. Piae uniones pro fine praecipuo habent exercitium alicuius 
operis pietatis vel caritatis. A triplici tamzn memorata specie asso- 
ciationum non est exclusa prosecutio alicuius operis caritatis aut 
contributi ad cultus divini splendorem. 


Il. Si Codex solummodo tres species commemorat, ideo est, 
quia sub piis unionibus comprehendit etiam illas associationes, quae 
speciali et proprio nomine dicebantur sodalitia, sodalitates, congre- 
gationes etc. Porro inter has ultimas et alias pias uniones est adeo 
notabile discrimen, per Codicem non sublatum, ut saltem subdivisio 
sit admittenda piarum unionum. Aliae enim (quae sodalitia, congre- 
gationes etc. dicuntur) organicam habent constitutionem cum proprio 


(3) Clare et praecise inter associationes laicales et ecclesiasticas declaratur 
discrimen in cit. causa Corrienten 13. Nov. 1920 (A. A. S. XU, 135). Cir. Nouv. 
Rev. Théol. (a. 1921) p. 317; Periodica t. X, p. 293. Quare bona ab hisce as- 
sociationibus possessa non sunt bona ecclesiastica; facile tamen occurret ne- 
cessitas quoad bona optemperandi praescriptis can. 1515, 1516. Cfr. Wernz, 
Ius Decret. t. 111, n. 134, 137, sq. 139 i. f. 

interno regimine ac propriis officiis in communi obeundis, sodali- 
bus constituentibus veram societatem quae ut talis suam activitatem 
exercet; quarum statuta plerumque solent pro sodalium adscriptione 
aliquam praescribere formam externam cum aliqua solemnitate ac 
proprio ritu; publica solet fieri candidatorum petitio et praesentatio; 
aliquis solet exigi novitiatus; adest peculiare aliquod insigne quod 
in ipsa receptione imponitur; in qua re magna ex parte accedunt 
confraternitatibus. Aliae vero piae uniones simplices carent organica 
constitutione, veram societatem non constituunt cum peculiaribus 
magistratibus, sed socii mere uniuntur ex prosecutione eiusdem 
finis, qui unionis est proprius et qui per opera privatim facta ple- 
rumque obtineri potest (can. 707) (4). 


III. Confraternitatum et piarum unionum propria est illa divisio, 
qua dicuntur archiconfraternitates et uniones primariae quae ius 
habent alias eiusdem speciei aliunde iam legitime erectas sibi 
aggregandi et illa aggregatione communicandi indulgentias et favores 
vel saltem honoris causa hoc titulo decorantur; et inde distinguun- 
tur ab aliis illo iure vel titulo carentibus (5). 


IV. Aliae sunt quae Generalibus certorum ordinum religiosorum 
sive quoad erectionem et aggregationem sive saltem quoad aggre- 
gationem sunt reservatae; aliae vero iure ordinario Episcoporum 
erectioni sunt permissae (6). 


465. Inter associationes erectas et approbatas hoc videtur a 
Codice poni discrimen, quod erectio facta per formale decretum tri- 
buat associationi iuridicam in Ecclesia personalitatem, qua carent as- 
sociationes mere approbatae (can. 687), licet tam erectae quam appro- 
batae ab Ecclesia recognoscantur. Associatio proinde canonice erecta, 
cum inde ab auctoritate publica obtineat characterem corporationis 
ecclesiasticae in veram personam iuridicam erectae, eodeni decreto 


(4) Cfr. Vermeersch-Creusen, Epit. l, n. 785; De Meester, luris canonici 
Compend. ll, n. 1074. Paulo aliter Matth. a Coronata |. c. n. 607, 29, not. 3, 1°. 
not. 3; sed rationes adductae non videntur, efficaces, nec dicendum est Codi- 
cem penitus immutasse ius praecedens ob parumper mutatam terminologiam ; 
porro decreta antecedenter data ad quae in ipso Codice provocatur rite sunt 
intelligenda. Cfr. Decr. auth. S. C. Ind. n. 269, 343. 453; Nilles in Act. theol. 
Oenip. t. XII, p. 738 sq. 

(5) Decr. Auth. S. C. Ind. n. 68, 94, 403; Piat 1. c. q. 74. 

(6) Decr. Auth. n. 195. 

erectionis permanente, nec per vota vel discessum maioris partis 
sodalium, imo nec per mortem omnium illico destruitur, sed absque 
nova erectione per receptionem novorum sodalium rite factam res- 
taurari potest (7). Atque hic erat character maxime proprius et 
essentialis strictae coníraternitatis ecclesiasticae; qui character 
participabatur ab illis sodalitatibus et congregationibus, quorum 
socii vinculo personali coniungebantur, et iure praecedenti etiam 
dicebantur confraternitates minus stricte tales. Prorsus aberat ille 
character ab illis associationibus, quae sine personali vinculo so- 
ciorum, recipiebant, levi expleta conditione, quotquot iis nomen 
dare vellent. — Quare iure Codicis nomine piarum unionum ve- 
niunt, quae antea generice appellabantur confraternitates; dum antea 
piae uniones potius designabant societates mere appobatas (8). 


(7) Cfr. De characteribus personae moralis seu iuridicae canones 100, 102. 

(8) Ctr. De Meester l. c. n. 1074, nota. — Si associatio iam erectionem 
obtinuit a S. Sede continentem approbationem pro universa Ecclesia, erectiones 
peculiares in diversis locis legitimae factae non indigent speciali concessio- 
ne personalitatis iuridicae, sed facta legitime (i. e. a competente Superiore) 
erectione assocíationis, haec ab ipso illo iure pontificio obtinet quod sit per- 
sona iuridica; quare nihil mirum quod v. gr. Superiores religiosi possint eri- 
gere associationes religioni reservatas, licet non sint competentes ad tribuen- 
dam personalitatem iuridicam. Porro qui habent potestatem ad associationem 
erigendam, possunt, citra erectionem, impertiri meram approbationem, qua, ut 
dictum est, non obtinetur personalitas iuridica sed sola publica recognitio. 
Vermeersch Epit. n. 786, 2. Cfr. quoque Schäfer 1. c. n. 616. 2., ubi, ob cano- 
nem 686, § 3, distinguit duplicem personalitatem iuridicam collegialem, orga- 
nicam et non organicam; quid haec sibi velint relinquo sapientioribus expli- 
candum. lilud certe fatendum non satis clare apparere ex Codice, in quo 
differat erectio ab approbatione, cum etiam approbatio soleat dari et conve- 
nienter detur per formale decretum; ille qui potestatem habet et erigendi et 
approbandi (generatim Ordinarius), quando dicetur dedisse decretum erectionis, 
quando simplicis approbationis? praesertim cum approbatio possit dari uf 
existat associatio, et non necessario debeat cadere supra associationem iam 
existentem de facto. Ceterum associationes esse vera collegia non admiserim, 
sed potius se habent, ut parvae societates; sunt, quando illam personalitatem 
obtinuerunt, personae niorales non collegiales, per modum instituti seu socie- 
tatis, Wernz- Vidal vol. ll, n. 28. — Criterium potius videtur desumendum ex 
can. 708, ubi dicitur confraternitates solum posse constitui per formale decre- 
tum erectionis; pro piis unionibus sufficere Ordinarii approbationem, qua pia 
unio non fit persona moralis. Sed quid si Rom. Pontifex aliquam sodalitatem 
per formale et solemne decretum v. gr. per Breve instituit, habebitne persona- 
litatem iuridicam in Ecclesia? Quodsi idem Schäfer eodem n. 616, 4. b) adiungit 
pro piis Unionibus sufficere quidem Ordinarii approbationem, « si autem tales 
piae uniones aggregari et per aggregationem indulgentias acquirere volunt, 
pro validitate etiam hae propria erectione indigent», inde crescit difficultas, 

Associationes mere approbatae sine formali erectione non obti- 
nent illam perpetuitatem seu firmitatem, quae est propria iuridicae 
corporationis; sed mutuo consensu sodalium inenntur et dissolvin- 
tur. Approbatio sufficit ad obtinendas gratias spirituales et indul- 
gentias et ut subsit iurisdictioni ecclesiasticae. 


[s 


466. Notae historicae. Vestigia confraternitatum sunt antiquis- 
sima. Etenim Ecclesia cum primis temporibus in imperio Romano 
collegiis illicitis adnumeraretur, per collegia funeraticia seu fratrum 
vel fenuiorum sibi suisque rebus consuluit (9). Quemadmodum au- 
tem alii fideles praesertim post finitas persecutiones statum religiosum 
per vitam coenobiticam in monasteriis susceperunt, ita satis obvium 
fuit, ut alii in saeculo remanentes pro sno statu. vel ad actus cultis 
divini vel ad opera caritatis in societates quasdam | coadunarentur. 
Qua ratione iam ex saeculo quarto Constantinopoli reperitur asce- 
terium sive collegium ad peragendas exequias, cui saltem | ineunte 
saeculo quinto, imo forte iam saeculo tertio Alexandriae accesse- 
mint parabolani ad curam infirmorum (10). 

In Ecclesia occidentali c. 15. Conc. Nannet. (a. 658.) Episcopi 
Galliae de coníratriis ad opera pietatis et caritatis congregatis leges 
condiderunt (11). Capitula Hincmari Remensis (a. 852.) cap. 16. 
admonent parochos, ut in confratriis vel geldoniis abusus arceant. 
Venetiis a. 1109. in monasterio Saucti Gregorii confraternitas quac- 
dam sub invocatione S. Stephani fuit erecta. At certe una ex anti- 
quissimis verisque confraternitatibus videtur esse illa congregatio 
Mariana, cui Odo Parisiensis (T a. 1208.) post dominicam SS. Tri- 
nitatis in sua dioecesi proprium festum assignavit. Quibus coníra- 
ternitatibus praesertim saeculo decimo tertio aliae accesserunt, e 
quibus celeberrimae sunt confraternitas scapularis B. V. M. mont. 


quia qui petunt approbationem eam petunt in ordine ad gratias lucrandas; si 
ad has lucrandas requiritur erectio, inde obtinebitur personalitas iuridica, et 
inde de novo redit difficultas cirea distinctionem inter erectionem et approba- 
tionem, Idem A. n. 618 dicil decr. continere debere erectorem, nomen associa- 
tionis et verba erectionem significantia. 

(9) Digest. XLVII, 22 de colleg. et corpor.; Rossi, Roma sotterranea cri- 
stiana t. I. p. 101 sq. 

(10) Kirchenlex v. Asceterium; Kraus, Real-Encykl. v. Parabolani. 

(11) Hefele, Concilieng. t. Il. p. 104. sq. iunct. p. 603. 611. (de unionibis 
precum saec. octavi); Ebner, D. kloesterl. Gebelsverbruederungen; Scherer, 
Handb. d. Kirchenr. t. H. p. 876. not. 16. 

Carmel, et sodalitas: Confalonleronnn: atque seplem dolorum B, V, 
Malae (12). Tempos magii sehbisinatis ocehdeutotin puun Javit 
novis eontealeriitatibis, sed. dide ex saeculo decimo quinte non 
pauca nova sodalla ntrodieta suut, Wiler quae eminent nocletan &n 
rosaril et eonliateri, 88, Saeramenti a Panlo HE. Const, » Domlaus 
nosler » 30, Nov. 1530, approbala, Delnceps louga nerten alarum 
sodalitatum: secuta ent, quibun ultio naeeuto Toseplinn Hin Auntila 
et revolitionarl Jo Gallia: advermabautur, Eodem: naeculo el porslen 
usque ad nosivom tempus Episeopl ini. Concilii provineiatibin 
conlralernitates: alianque. plon sodalitates: ad promovendam: millin 
viribus: pletatem. et eurllatem inter. deles vehementer commendotan 
sublatis abnstins rentaurnrunt, AL gubermia: eivitia eontrateriilalen 
eeclesiaslieas. anl aequiparimint quoad. lura. et obligationes emm 
amuultius allis asnoctallonibus: civilibus aul uon ino dalont pros 
hibilonibus et Hinltatkanibis vexarint (13). 

Praecipul momenti in hae materia (ill Comit, » Quaeecimque » 
Clemenlis VIN, 7 Dec, 1004, qua. Torina et conditiones bi exlpendii et 
agpregaudis confintemmitatiling tuerit delerminalae, praeneitiun quoad 
Ilas confraternltates el ansockationes, quae ex. quivileglo eripunlin à 
regularibus, Quam constitutionem: panels bnamitavit Plus 1X per 
decr, Urbis el Orbis à S, C, Ind, H fan, H6] emanatum enm mo 
deratione ab eadem S, C. dalo (9 Oct, (BOD, « Decr, Auli, m, HH, 
AVI, Perreres, Lan eolradias, n, 48 sq. Quae. Clementina constitullo 
quaad substantiam Dilt retenta in. pluribus: praeseriptionitiur Codicis. 


All. Generales leges de assoctulioullus, 


407. Principii (lur. ponendi: enti Eecleslae competere lus 
inslitiiend assaclationes: fidellim: quasemmdque ad summ. inem. [p 
cilius el eflicaclus consequendum, taimelsl constent solls persons 
laicorum Vdelium, easque &ubliciendi nuls legibus iudepenudeuter ob 
auctoritate Status. Cuius prlucipli demonstratio non est hulns loci (14). 


(02) Beringer Y, e p. BOL; Kirchen, v. Frudersch,; Helssel, 1D, Veaeht, E, 
L. V, p. 121, qu; Pastor, Sarla del Papi vol, Hl, p, Z5. sp 

(13) Collect, Lac, v, Conlrolern ; Cone, penar, Amerle, Intlp, (0. 199) ni, 715, 
sq: Beringer V e, p. HTA sq; Pulzer Vc, p. M^ sq] Seherer Vi, d M, qu 4/5 nq 

(14) Cfr. Cuvagiiu, Wistli, Iris pobl, eccl, « pars specíalis n, 544 s 

468. Legitima auctoritas ad crigendas vel approbandas huius- 
modi fidelium associationes ex can. 686 est: 


l. Romanus Pontifex pro universa ecclesia, 


Il. Ordinarius loci quoad omnes associationes, exceptis iis, 
quarum institutio Rom, Pontifici vel aliis est reservata (by. 


WM. Hla reservatio fit ex peculiari privilegio apostolico. Plures 
sunt Ordines religiosi, qui illud ius ex privilegio obtinuerunt insti- 
tuendi, servatis servandis, associationes tam in propriis quam in 
alienis ecclesiis, plerumque illas quae in ipsis Ordinibus ortum ha- 
buerunt. Ha crigi possunt tertii Ordines a solis respectivis Ordini- 
bus religiosis. Porro confraternitas SS. Rosarii ad Ministrum Ge- 
neralem Ordinis Praedicatorum quod erectionem spectat; Scapularis 
D. M. V. de Monte Carmelo ad supremum Carmelitarum Modera- 
torem; SS. Frinitatis ad Generalem Trinitariorum ; Septem Dolorum 
B. M. V. ad Generalem. Servitarum; Congregationes B. M. V. et 
onac Mortis ad Generalem Societatis lesu; ad Ministrum Genera- 
lem Camillorum pariter pertinet propria confraternitas B. M. V. 
S. loseph et S. Camilli; ad PP. Redemptoristas Congr. B, V. a 
perpetuo Snccnrsu et ad eiusdem religionis Procuratorem Gencra- 
lem Congr. ab. Assimptione B. V. in auxilium animarum Purga- 
torii (16). 


(15) Sunt associatlones, quae institutae ab Ordinario etiam sine speciali 
privileglo et sine necessitate aggregatiouis, co ipso gaudent induigentiis, quas 
RR. PP. concesserunt archiconfrateriitatibus ciusdem nominis Romae institutis 
v. gr. SSmi Sacramenti, Doctrinae. christianae, Ferreres |. c. Inst. n. 057, Las 
Cofradias n. t3, — Ceterum Ordinarli as80cialionibus a sc institutis illas solas 
indulgentias partiales applicare possunt, quac snnt intra ambitum propriae com- 
petentlae ex Decr. PIL X, 20 Aug. 1903, nisl habeant privilegium spcciaie pro 
assoclationibus a sc institutis, f"erreres |, c. 

(16) Aliae enumerantnr v, gr. a Vermeersch |. c. n. 786. Ex enumeratis in 
textu. quatuor priores ila. sunt Ordini reservatae, ut nec ab Ordinariis valide 
eripi possint, tametsi habeant generalem facultatem eripendi confraternitates a 
S. Sede approbatas nisi flat. expressa derogatio privilegii Ordinis; in ceteris 
erectio licr} potes! auctoritate Ordinarii, sed nt gaudeant indulgentiis concessis 
requiritur aggrepatio Arclilcoufraternilati vel Congregationi Prlmariae, quae 
teri non potest. sine patentibus Htteris Superioris. Generalis respectivi. Cfr. 
const, Leonis. XII « Ubi primum » 2. oct, 1888. iunct. elusdem Leonis Xili const, 
1 Iuili 1887 In A. S. S. t. XX p. 253 et deer. S. C. Ind. 10 Aug. 1899; Collat. 
mrugenses t IV, p. 1. sq; Berinper-Stelnen d. c. n. 51, 52 8g.; Ferreres, instit. 
can i, n, 057 sq, Las Cofradlas n. 14 s; Schifer 1. c. n. 617. 

IV. Vicarius Generalis ex vi solius mandati generalis et Vi- 
carius Capitularis associationes erigere nequeunt nec consensum prac- 
bere pro earum erectione vel aggregatione. 


469. Qua lege tenentur religiosi privilegiati. a) Religiosi ad 
erigendas et aggregandas associationes sibi reservatas, licet agatur 
de propriis ecclesiis exemptis, debent habere consensum Ordinarii 
scripto datum (17). 

b) Hunc consensum Ordinarius nequit denegare sine iusta 
causa. 

c) Consensus ab Ordinario iam datus pro erectione domus 
religiosae valet etiam pro erigenda ex privilegio itt eadem domo vel 
ecclesia ei adnexa associatione, quae non sit constituta ad modum 
corporis organici et illius religionis sit propria. Privilegium tamen 
potuit liberare a necessitate consensus Ordinarii, saltem pro erec- 
tione in propriis ecclesiis, tumque verificatur clausula exceptiva 
« nisi aliud in ipso privilegio cautum sit ». 

d) Erectionis litteras gratis concedere debent, sola excepta 
taxa pro expensis necessariis (can. 686, § 3, 5) (18). 


470. Titulus. « Associatio titulum seu nomen ne assumat quod 
levitatem aut absonam novitatem sapiat, vel speciem devotionis a 
S. Apostolica non probatam exprimat» (cau. 688); «desumendus 
est vel a Dei attributis, vel a christianae religionis mysteriis, vel a 
festis Domini aut B. V. M., vel a Sanctis, vel demum a pio opere 
ipsius sodalitii » (can. 710) (19). 


471. Statuta. Quaelibet associatio sua liabeat statuta a Sede A- 
post. vel ab Ordinario loci examinata et probata. « Statuta quae 


(17) Consensus debet dari scriptis litteris cum litteris testinonialibus, est 
obtinendus ante confectionem diplomatis erectionis, nec sufficit ut in ipso 
diplomate erectionis adiiciatur consensus Ordinarii. S. C. Ind. 3. Dec. 1802, 
20 Maii 1896; Nouv. Rev. Thcol. t. XXV, p. 138 sq. t. XXVIII, p. 656 sq.; Fer- 
reres |. c. Inst. n. 962, Las Cofradias, n. 35, 45, 460; Beringer-Steinen n. 50 sq., 
ubi in Il parte n. 563 traditur formula. 

(18) S. C. Ind. 7 Dec. 1604, 10 Apr. 1720, 11 Maii 1722 In Decr. Auth. n. 76, 
80, 209.; Schäfer I. c. 

(19) S. Off. 4 Maii 1892, 5 Iulii 1893, de cultu ct confraternitatibius Vultus 
Sancti D. N. I. in Collect. S. C. de P. F? n. 1792 et in Nouv. Rev. Fhéol. 
LAV Ie 

non sunt confirmata a Sede Apost., moderationi et correctioni Or- 
dinarii loci semper subiecta manent ». (can. 689). Statuta tamen 
non requiruntur ad validam erectionem nec imponuntur ut conditio 
ad lucrandas indulgentias (20). Redactio ad associationem pertinet, 
approbatio ad Ordinarium nisi habeatur a Sede Apostolica. 

Facultas Ordinarii est limitata: a) in quantum non indigent ap- 
probatione Ordinarii statuta earum associationum, quas religiosi 
ex privilegio instituere iz suis ecclesiis possunt non requisito con- 
sensu Ordinarii (21) - b) in quantum non potest in statutis illos 
articulos mutare, quibus praescribuntur opera a R. Pontifice indul- 
gentiis ditata (22) - c) non possunt negare approbationem statutis 
iuri communi conformibus, vel quibus recensentur privilegia legiti- 
me acquisita (23) - d) demum, Ordinario sine iusta causa approba- 
tionem denegante, patet ad Sanctam Sedem recursus (24). 

Statuta semel legitime probata constituunt ius speciale, internum, 
quo regitur associatio, quod etiam in iudicio allegari potest. Inde 
etiam patet ipsorum convenientia ad bonum regimen associationis. 

Mutari autem ab associatione non possunt sine novo Ordina- 
rii consensu (25). 


412. Subiectio Ordinario loci. Omnes associationes, etiam il- 
lae quae a S. Sede fuerunt erectae, subiectae manent iurisdictioni, 
vigilantiae et visitationi Ordinariorum. (can. 690, S 1). 

Quod vero attinet ad visitationem, exclusa est Ordinarii loci vi- 
sitatio quoad internum regimen et disciplinam relate ad associatio- 


(20) Decr. Auth. S. C. Ind. n. 320; Beringer-Steinen |. c. n. 81; Mostaza 
l. c. n. 1092. Const. Clementis VIII non praecipiebat statuta, sed eorum appro- 
bationem. 

(21) S. C. Ind. 15. Nov. 1905; Ferreres, Inst. n. 963; Mostaza |l. c. ubi cum 
Vermeersch, Epit. n. 689. insinuat hanc obligationem statuta habendi non urgere 
rigorose illas associationes, quae ex privilegio non tenebantur ad Const. Cle- 
mentis Vlll, velut Congregationes Marianae; quibus Congregationibus certe 
sufficient ea statuta communia quae a Superiore Generali fuerunt communiter 
data pro Congregationibus Marianis erigendis. Atque idem dicendum est de 
associationibus dependentibus ab aliis Superioribus Generalibus simili privi- 
legio gaudentibus. 

(22) Decr. Auth. n. 308, 320; Ferreres, Inst. n. 963, VI. 

(23) S. C. C. 18 Mart. 1882; Ferreres |. c. 

(24) S. C. C. 20 Maii 1882; Act. S. S. t. 15, p. 186 sq.; Decr. Auth. n. 320; 
Tachy l. c. n. 151.; Ferreres l. c. 

(25) S. C. C. 20 Maii 1882; Ferreres l. c. 

nes a regularibus exemplis erectis ex privilegio in propriis ecclesiis, 
in quibus Ordinarii visitatio restrinpeuda est ad ea. quae. pertinent 
ad cultum, onera missarum, bonorim administrationem quae ali- 
quo pio onere sint gravata. Quae visitatio omnino tocim non ha- 
bet, si, ut accidit in Congregationibus Marianis, associatio boua 
propria non habeat nec eleemosynas aut donationes — adinittlt cum 
onere spiritali persolvendo (26). 


473. Bona associationum. l. Associatioties lepitinte erectae, ul- 
pote personae inridicae in /— Ecclesia, nisi aliud expresse. cantum 
fuerit, ins habent adquirendi, possidendi et. administrandi Doua cum 
dependentia ab Ordinario loci, cui singulis annis rationcm reddere 
debent, independenter tamen a parocho, nisl aliud Ordinarius prac- 
scripserit (can, 691, § E iutct, can, 1409, § 2). 

I. Ad normam statutorum possunt oblationes recipere, ct re- 
ceptas erogare ad plos usus ipsius associationis, salva semper 
offeventium. voluntate (c. cit. § 2). 

I Administratio ad ipsam associationem pertinet. Intera limites 
statutorum, nec eam sibi Ordinarius vindicare potest, extra casinu 
abusus et multo minus illa bona ad smun arbitrii applicare. 
Quae cum sint bona ecclesiastica, subiacent legibns de bonorum 
ecclesiasticorum administratione et alienallouc (27). 

IV. Nulli associatioui licet clecmosynas colligere, nisi id aut 
statuta. permlttant, aut necessitas postulet el loci Ordinaril consen- 
sus accedat ac servetur forma ab codem praescripta (e. eau, § 3). 
Ad eleemosynas extra territorium colligendas uniuscuiusque: Ordi- 
narii venia, scripto dala, requiritur (c. ean. § 4). Pidelis eropatio- 
nis oblationutu et eieemosynarim ratio reddenda est Ordinario loci 
(ib. 8 5) (28). 


(26) Congregationes Marianas in. ecclesiis Soclelatis lesu erectis boni all- 
qua possidere non posse expresse constitulii est, Cir. S, C, Ep. et Keg, 3t 
lulii. 1713, 16. Nov. 1740. apud Bizzarri, Cotlect, p. 240, 2501; Benedictus XIV, 
breve « Laudablle » 15 Febr. 1758; Berinper-Steinen |. e, uu. 171 qu; eausa. Pri 
verten apud Monitore t, 10, p, 482. 

(27) Pro sumptibus ordinariis admlulsteatores speelall Ordinarii Hecutia 
non egent; pro extraordinariis potest esse cousthtotum ul. requirlir Hceutla 
confraternitatis vel Ordinarii. Ctr. Ferreres, ba eolradiags n, (HT, 

(28) Cfr. Berinper-Steinen 1. c. p. 84, uota $; Perreres Mwst u 90; Mallh. 
a Coronata u. W70. 


a 

V. Bona associationis non formaliter erectae et inde persona- 
litate iuridica carentis, sunt etiam bona associationis, non soda- 
lium; quae tamen attento canone 1499 8 2 non sunt bona ecclesia- 
stica, licet cum sint destinata ad pium finem associationis ex can. 
1515 subsunt vigilantiae Ordinariorum, qui ab ipso iure constituti 
sunt omnium piarum voluntatum executores (29). 


(29) Si quaestio est de subiecto dominii bonorum alicuius associationis: 
imprimis haec ipsa quaestio supponit quamlibet associationem habere bona ad 
suum finem prosequendum; vix autem est possibilis associatio cum charactere 
personali quae possit suum finem prosequi sine bonis, et in hoc distinguitur 
a simplici unione pia, in qua unio obtinetur ex sola unitate finis, quem membra 
persequuntur per opera privatim et individuatim facta. Cfr. v. gr. Apostolatum 
orationis. — Quo supposito, profecto subiectum dominii associationis in per- 
sonam moralem erectae, est ipsa persona moralis associationis. 

Quoad associationem quae non est erecta in personam moralem, sed est 
mere approbata, etiam dicendum est subiectum dominii esse ipsam associatio- 
nem, quae est vera et propria societas inita ex libera voluntate fidelium ab 
ipso naturali iure ius ad hoc habentium (supposita honestate finis), quos fideles 
unit unitas finis communiter prosequendi et organizatio sibi libere atíributa 
vel acceptata, et si agitur de associatione ecclesiastica ab Ecclesiae auctoritate 
approbata. Quae approbatio, si non tribuit capacitatem iuridicam acquirendi 
et possidendi bona ad finem et ad opera societatis, cam certe non aufert, quam 
ex iure naturali habet antecedenter ad approbationem. Porro ex iure naturali 
societas quae ad finem honestum inita est, sicut singuli homines ad fines 
honestos sibi proprios, ius habet independenter a iuris positivi concessione 
legitimis modis acquirendi bona, pecunias, sine quibus finem prosequi non 
posset, v. gr. per contributa sociorum, per aliorum donationes sive sponte sive 
ad petitionem factas. Quae bona cum sint donata societati, non singulis mem- 
bris seu sodalibus, et quidem unice ad finem associationis prosequendum vel 
ad explenda pia opera quae sibi associatio proposuit, ad associationem cui 
donata sunt pertinent, associationem habent pro subiecto dominii, quamvis 
illa possidet onerata onere illa impendendi in finem associationis vel in ope- 
ribus pro quibus donata sunt. Cum autem associatíones Ecclesia non approbet 
pro fine temporali et profano, sed pro fine pio, onus, quo bona ab associatione 
possessa onerata sunt, est onus pium. 

Multis in casibus nullum est discrimen practicum inter associationem 
erectam et associationem approbatam; nisi in hoc quod primae accedit iuridicus 
character personae in Ecclesia, quae deficit in alia remanente in suo naturali 
charactere; una et alia potest esse organizata et interne gubernata eodem modo. 
Per erectionem, praeter capacitatem naturalem accipit capacitatem iuridicam, 
qua fit persona moralis in Ecclesia et bona ab ipsa possessa, ut aiunt, spiri- 
tualizantur seu fiunt bona ecclesiastica; per approbationem agnoscitur ab Ec- 
clesia cum sua capacitate naturali, ideoque capacitatem naturalem ` possidendi 
et acquirendi per dictam approbationem non amittit, sed illam retinet; et in 
hoc assimilatur associationi ab Ecclesia commendatae, a qua tamen differt in 
hoc quod ab Ecclesia gubernatur, legibus huius Codicis subest, cui immediatae 
gubernationi non subest associatio mere commendata, licet vigilantiae aucto- 


DE FIDELIUM ASSOCIATIONIBUS IN GENKIUE nth 


474. Admissio et receptio in associationem. Ad frucudiut 
associationis iuribus, privilegiis, indulgentiis aliisque gratiis spiri- 


tualibus, necesse est et sufficit ut quis iu eam valide receptus sil, 
secundum propria associationis statuta et ab ea legitime non cx- 
pulsus (can. 692). Qui legitime adscriptus fuit ad associationeim 


ritatis ecclesiasticae subsit (Citata cansa Corrientensis). Cfr. Mostaza 1l. c, in 
Cuestiones canonicas l, n. tt07, ubl subtiliter expendit variorum — Doctorim 
sententias, non semper claritate nee usu aptorum terminorum commemtabiles 
(v. gr. si fit sermo de persona collectiva (?), de persona morali inperfecta ?), 
nec alienus videtur ab admittenda theoria de bonis sine subiecto dominii ad 
instar haereditatis iacentis, vel liacreditatis quoad filium. postunimm, Nullo 
tamen modo videtur admittendum: quod bona maneant in dominio donamís, 
donec in finem associationis fuerint impensa nec quod pro. parte pertineant ad 
membra associationis. Sicut Titius potest donare Caio ceram quantitatem 
pecuniae, quae ab eo suo nomine sit hinpendenda in eleemosynis. panperimt, 
in certis cultus divini functionibus promovendis, in levandis pauperibus in 
hospitali degentibus, in carcere detenfls, et per donationem acceptatant cnm illo 
onere transfert dominium pecuniae in Caium, non manet. dominus Titins paulo 
post donationem mortuus, nec bona manent sine subiecto dominii; quod lecit 
cum Titio potest facere cum associatione et paulo post mori, Porro. si peci- 
nias cum onere illo susceptas membra associatlonis sibl applicarcent, Inter se 
distribuerent, iustitiam violarent et ad restitutionem tenerentur; idem est. dl- 
cendum de eo, qul non est ineinbrimi associalion!s, qui. teneretur obligatione 
iustitiae non erga sodales sed erga societatem. quam contlant; codem modo 
ac qui furaretur pecunlas a Societate a S. Vincentlo, hule Societati essel 
restituenda pecunia oblata, non dotnatorlbus, nou sociis ilius Societatis, [pne 
canon 691, S 3, 2, servatis servandis, permittit enilibet assockationi etian In 
personam moralem non erectae colllgere eieemosyuas pro se et pro fiuc el 
operibus sibi propriis, non pro membris ass0ciationis. Donationes, eleentosynac 
in eius dominium transeunt, cui donatio facta est, ilcet possint trausire plo 
onere gravatae vel sine tali onere. Cfr. quoque ean, 717, 8 2. 

Quodsi associatio mere approbata cesset, iidem  assoclatlonis adminlstra- 
tores, qui pecunias acceptas destinabant seu applleabant tni associations. aut 
operibus eius, tenebuntur allam personam pliysicam designare, praesertim Or- 
dinarium qui est executor natas piarum voluniatum, qul Hii npplicatlonent 
faciet, non arbitraria ratione, sed secundum piani douantlum voluntatem, quac 
profecto erat ut donationes inservirent ad limemr ct pia opera associatlonis. 
Nihil quidem obstat, quod, sl ita consiltutinn fuerit, v. gr. du lepltiuids Statotis 
associationis, contribula sociorum, ad hos dissoluta sen cessante amsociatlone 
devolvantur, in quantum subsistant, vel sí integre non subsistaut pro rala con 
tribulionis; quo casu contributa essent consideranda ut donatloues cum clausula 
resolutoria pro casu dissolutionls. Quod peculiare statuti csset ren valde 
rara ct conlra usum et praxin receptam et Inportarct obllpationcim adminul- 
strationis separatae huiusmodi contributionum, Cfr. quoque Vermeersch Vplt. 
n. 809 et Schäfer, |. c. n. 628, 6, nbi recte videtur dicl boua pertinere ad socion 
simul sumptos, si hac locutione slgnificetur ipsa societas seu associatio nalit- 
ralis; at non apparet cur debeat lier] distinctio inter forum externum et intei- 

pertinere non desinit nisi legitime excludatur aut voluntarie egre- 
diatur; qui voluntarius. egressus non continetur in solo neglectu 
statutorum; quodsi quis negligat praescripta opera ad lucrandas 
indulgentias, certe earum particeps non fit; continuatis de novo prae- 
dietis operibus iterum eas lucratur (30). Admitti autem possint 
fideles omnes, qui expresse non prohibentur sive iure communi sive 
statutis associationis, imo eadem persona potest adscribi pluribus 
associationibts, non autem pluribus tertiis Ordinibus (can. 693, S 2). 

lure. communi prohibentur admitti: 1. Acatholiei et daninatae 
sectae adscripti aut censura. notorie irriteti et in. genere publici pec- 
catores : hi invalide reciperentur (can. 693, 8 1) (31). 

ll. Non. possunt licite admitti absentes in associationibus ad 
modum organici corporis constitntis : in his enim ritus admissionis 
personalem praesentiam adscribendi postulat (32). 


uuum. Non facile admiserim, ob rationes dictas, sodales posse inter se bona 
dividere, si communi consensu associationi et pio lini renuntiant; nani a bonis 
iam plo fini destinatis privata auctoritate illa pla destinatio non videtur posse 
auferri. 

Qua occasione oportet addere, quoad assoclationes quae sunt personae 
morales, quod cessaute associatione (quae cessatio soium obtinet ad normam 
can. 102), bona devolvuntur ad persouam moralem eeclesiastieani immediate 
Superiorem (i. e. plerumque ad Ordinarium, non ad parochum), can, 1201. 
Quodsi talis associatio non fuit suppressa per decretum competentis Superloris, 
sed mansit suspensa ex membrorum defectu per spatium. 100 annis inferius, 
dicendum est bona Inde non mutasse subiectum dominii, sed remanere in do- 
minio associationis adhuc iurldice existentis. Quare durante suspensiane bona 
videntur servari et administrari debere ab Hla persoua morali Immediate su- 
periori, ad quam de iure devolvuntur in proprietatem superveniente (post 100 
anuos) extinctione. Quoad bonorum applicationem, a praedicta persona morali 
immediate superiori, dua associatio suspensa manet, attendenda erunt voluntas 
fundatorum vel ollerentlum, iura legitime quaesita et statuta peculiaria quibus 
associatio regitur. Hac extincta, bona debebit destinare ad finem specifice eun- 
dem, saiva tamen praecisa obligatione subveniendi determinato in individuo 
operi pio, in cuius favorem aliqua pars bonorum esset gravata. 

(30) Beringer-Steinen V. c. n. 150; Ferreres, Las Cofradias n. 129, Razón y 
Fe t. 39, p. 489 sq. 

(31) Cfr. Matth. a Coronata |. c. n. 079. 

(32) Cfr. apud Ferreres, Instit. n. 967, 4? privilegium per Breve Benedietl XIV 
25. Maii 1754 concessuni, ut in confraternitatem B, V. de Guadalupe. possint 
adscribi, tametsi absentes, reges et principes eorunique consanguinei usque ad 
secundum gradum, — UDI illud quoque est anlnadvertendum, quoad associa- 
tiones universales non intelligi esse absens, qui, quocumque in loco, sese 
praesentat ei qui habeat facultatem admittendi, tametsi in ea. loco nec adsit 
assoclatio instituta, nec ibi habeat domicillum aut petens aut recipiens (Decr. 
auth, n, 423.). In associatione non urniversall, tam recipiens quam. reciplendus 


DE FIDELIUM ASSOCIATIONIBUS IN GENERE DIT 


HI. Praesentes et a fortiori absentes, nonnisi scientes et volentes 
adscribi possunt; debet praecedere postulatio recipiendi, quae impli- 
cite continet voluntariam susceptionem obligationum; postulatio vero, 
ubi non requiritur praesentia, fieri potest ctiam per litteras vel per 
procuratorem. Quare adscribi non possunt mortui etiam in ordine 
ad habendam participationem in suffragiis et bonis operibus, quibus 
fruuntur qui in vita fuerunt associationis membra aut in ordine ad 
participandum in orationibus quae in associatione fiunt. Item non 
expedit pueros recipere ante rationis usum, licet quoad Scapulare 
et quoad receptionem in Unionem S. Infantiae S. C. id permiserit (33). 


IV. Religiosi utriusque sexus excluduntur a receptione in Tertiis 
Ordinibus; possunt autem piis associationibus nomen dare, iis 
exceptis quarum leges, Superiorum iudicio, cum observantia regulae 
et constitutionum conciliari nequeat (cit. can. 693, S 4). 


475. Modus et ritus receptionis. Receptio fieri debet ad nor- 
mam statutorum uniuscuiusque associationis (can. 694, S 1). 

Plerumque associationis Rectori competit fideles in associatio- 
nem recipere; quo in munere alium presbyterum sibi subrogare 
licite et valide non potest, nisi speciali gaudeat subdelegandi facul- 
tate aut haec sibi fiat per statuta legitime approbata. Plerumque ii, 
quorum est Rectorem constituere, alium etiam ad receptionem dele- 
gare possunt v. gr. Episcopi et Superiores regulares ; et, si excipiantur 
stricte confraternitates, Episcopi vel Ordinum capita solent habere 
amplas facultates designandi alios plures, qui novos socios adscribere 
seu recipere valeant. Ut plurimum vero in associationibus per mo- 
dum organici corporis constitutis praerequiritur ut candidatus 
praevie admittatur a maiori parte sodalium; quae praevia conditio, 


debent esse praesentes saltem in ilia regione ad quam extenditur associatio. 
In associationibus non ita stricte constitutis ad modum corporis organici solet 
permitti adscriptio absentium, nonnumquam etiam per litteras v. gr. in ass. 
Propagationis fidei, Unionis missionalis Cleri, Apostolatus orationis etc. 

Non certo modo eruitur ex Codice praesentiam, ubi requiritur, pertinere ad 
valorem adscriptionis; cfr. Decr. Generale S. C. Ind. 26 Nov. 1880, § 3; Mo- 
staza |. c. n. 1118. Cfr. quoque Beringer-Steinen 1. c. n. 138, 142.; Vermeersch, 
De relig. I. n. 551; Ferreres, Las Cofradias n. 150 sq.; Instit. I, n. 967, 4°.; Matth. 
a Coronata 1. c. n. 679, b). 

(33) Ferreres Inst. n. 967; Las Cofradias, n. 145 sq.; Beringer-Steinen 
n. 141, 142. 

si adsit, observanda est, nec potest Ordinarius loci aut Rector iubere 
ut determinatae personae recipiantur (34). 

Ritus receptionis nullus est determinate praescriptus pro omni- 
bus associationibus ; solet tamen adhiberi et plerumque consistit in 
determinatae formulae recitatione, nonnumquam cum impositione ha- 
bitus, scapularis aut alterius signi sacri vel traditione schedulae. 
Ubi nihil in particulari praescriptum fuerit, receptio fieri potest per 
quemlibet actum externum receptionem significantem, aut per sim- 
plicem incriptionem in albo associationis. 

Inscriptio autem ipsa est ad valorem necessaria, si associatio 
in personam moralem erecta est, nec sine illa frui quis potest gra- 
tiis et indulgentiis praedictae associationis (35); pro ceteris fieri 
omnino debet, ut constet de receptione, at receptus etiam sine in- 
scriptione est verus ipsius sodalis et lucrari potest indulgentias 
(can. 694). 

Qui a Sede Apostolica facultatem obtinuerit benedicendi sca- 
pularia, habet eo ipso facultatem ea imponendi fidelibus et eosdem 
adscribendi confraternitatibus a S. Sede probatis, ita tamen ut no- 
mina scribat in privato regesto et quamprimum commode possit 
transmittat ad Superiores respective sodalitatis ut in huius albo 
inscribantur (36). Sed dantur haud raro facultates imponendi sca- 
pularia sine onere inscriptionis (37). 


(34) Ferreres |nst. n. 967, Ill, Las Cofradias, n. 119, 121 sq. 132.; Tachy, 
l. c. n. 193, 195; De Meester 1. c. n. 1077, 3°; Beringer-Steinen, 1. c. n. 136; 
Mostaza 1l. c. n. 1093. 

(35) Ita videtur dicendum, si conferatur can. 694, 8 2 cum can. 692; in quo 
altero canone, etiam ad lucrandas indulgentias et alias gratias spirituales re- 
quiritur valida receptio, et inscriptio (can. 694) decernitur necessaria ad validi- 
tatem receptionis in associatione in personam moralem erecta. Unde esset di- 
cendum ad solas associationes in quibus inscriptio ad valorem non requiritur 
pertinere, saltem nunc, responsum S. O. 23 Apr. 1914 (A. A. S. VI, p. 307). 
Matth. a Coronata, n. 680, b; Schäfer, n. 624, q; De Meester 1l. c. n. 1077, 3* b.; 
Vermeersch-Creusen, Epit. 1, n. 792. Aliter Beringer-Steinen |. c. n. 145; Mostaza 
l. c. n. 1126, ubi declarat. S. O; censet esse interpretationem iuris antiqui de 
iure novo, quae ex can. 6, 2 retinet suum valorem (?). 

(36) S. C. Ind. 18 Aug. 1868, Decr. Auth. n. 428. 

(37) Cir. concess. Pii X quoad milites 22 Nov. 1905 iunct. S. O. 22 Mart. 
1912; S. Poen. 4 Apr. 1926 in A. A. S. XVIII, 230; Rituale Rom. (1925) Benedict. 
pro Ordin. Regul.. n. 14. Cfr. quoque can. 239 de iure Cardinalium. 

Legitime receptis iura et privilegia et praesertim numerosae indulgentiae 
obveniunt, si debitae conditiones serventur. Obligatio sub culpa ad servanda 
statuta non existit ideoque poenis ecclesiasticis sive ab Episcopo sive a recto- 


DE FIDELIUM ASSOCIATIONIBUS IN GENERE 519 


Taxae admissionis. Occasione receptionis in associationem nihil 
directe vel indirecte exigi potest, praeter id quod in statutis legitime 
approbatis fuerit designatum, aut ab Ordinario loci ratione spe- 
cialium circumstantiarum expresse permittatur in associationis fa- 
vorem (can. 695). Semper debent esse modicae ne pauperes ex- 
cludantur, et praestat ut sodalium bonae voluntati permittantur quam 
rigorose exigantur, ita ut potius rationem habeant eleemosynae vo- 
luntariae. S. C. Ind. 11. Unc. 1838. 


476. Sodalium dimissio. Posse unumquemque sodalem propria 
voluntate ab associatione ita recedere, ut non amplius ad eam per- 
tineat, non est dubitandum, cum in eam ingressi non sese obligent 
ad permanendum nec voto aliquo nec alio vinculo iuridicae obli- 
gationis: porro ita renuntiantes nova indigent receptione. Sed prae- 
terea in certis casibus dimitti possunt. 

Quis possit dimittere, eruendum imprimis est ex associationis 
statutis; in quibus nihil vetat quominus in organico sodalitio sta- 
tuatur, ut dimissio fiat in sociorum comitiis. Etiam silentibus aut 
aliis facultatem dantibus associationis statutis, semper facultas di- 
mittendi competit: 1°) Ordinario loci quoad omnes associationes ; 
29) Superiori religioso in associationibus ex indulto apostolico a 
religiosis erectis, salvo recursu ad S. Sedem. 

Causa dimissionis debet esse iusta ad normam statutorum: 
semper erit causa iusta, iure communi iam recognita, si sodalis ex 
propria culpa inciderit in casum ob quem in sodalitatem admitti 
valide non potuisset, praemissa tamen monitione, servatis statutis 
et salvo recursu ad Ordinarium cum effectu suspensivo (can. 696). 


A71. Comitia et electiones. Associationibus legitime erectis a- 
gnoscitur ius, ad normam statutorum et sacrorum canonum, ce- 
lebrandi comitia, edendi peculiares normas quae ipsum sodalitium 
respiciunt, eligendi administratores bonorum, officiales et ministros, 
firmis praescriptis can. 715 si agatur de coníraternitatibus. Quoad 
modum vero convocandi comitia et faciendi electiones, servari de- 


ribus (qui iurisdictione ecclesiastica carent) urgeri nequit. At observantia sta- 
tutorum certe summopere est commendanda, et privatione commodorum atque 
favorum promovenda; neque quidquam obstat, quominus etiam poenae conver- 
tionales contra negligentes sodales ad tramites statutorum infligantur. Decr. 
auth. n. 298, 347, 379. 

bent iuris. Communis praescripta (se, can, 161-082) et statuta turi 
communi non contraria (can. 697, 8). Ceterum quaelibet associationes 
solent. habere. de facto. sociorum adimatlones ad promovendam 
ipsam associatlonem, ad diversa manera sodalibus impertienda. el 
ad ordinanda pia opera sive cultus sive caritatis: quibus ipsa a8- 
sociatio incumbit, 


478. Moderator et capellanus suni duo munera distincta, Mo- 
deratoris est dirigere el. gubernare assoclationem; capellu vero 
sub directione moderaloris peragere religiosas ceremonlas et fun- 
ctiones cultus divini, Utriinque. munus ab cadem persona ellam 
modo permanenli expleri potesi, 

Moderatorem et capellanum nomlnare, salvo contrario privilegio 
apostolico (38), pertinet ad loci Ordinarium: 19) in associationibus 
ab ipso erectis. vel approbatis; 2°) in erectis. vel. approbatis a S. 
Sede; 3°) in erectis. a religlosis extra proprias ecclesias, Ad 
superiorem religiosum perlinet. quoad associationes ex privileglo ab 
ipso erectas in proprlis rellgionis ecclesiis, salva necessilale ap- 
probationis Ordinarii loei si assumalur ex. clero saeculari (can. 608, 
$ 1.) (39). 

Moderator et capellanus. possunt, durante munere, benedicere 
associationis habitum sen insignia, sespularia ele,, eaque Hiseriben- 
dis imponere; pro habendis vero concionibus servari debet prit- 
scripta can. 1337-1342 (can. 698, § 2). 

Moderatorem et capellamm revocare ex. iusta causa possunl 
qui illos nominaverunt eorumque successores vel Superlores (can, 608, 
S 3) (40). 


(38) In. eonfralerulialibus SS, Rosarii rectores nomluandi dui perlinel ad 
Maglsirun Gen, Ord, Praedical. de conseuso hinen Ordinarii loei ciui npliur 
de eceleslis clero saeculari. coneredilis, Const, « Ubi primum » V.eonin XII, 
2. Oct. IRB. 

(39) lus. eligendi Reelorem el Capellanum, quod ex decr, S, C, Ind, (deer, 
aulh. u, 304) habebant assoclaliones ad modum corporis organiel institutae 
pluribus abrogalum: non videlur: eír, Berinper-Steinen V. e, n, BB, 00; Mostaza 
|. c, it. 1097. Cfr, quoque Seller i, 027; Vermeersch Creusen n. 135 qui potlum 
provoceanl ad cousuelidinem: cenlenariam, Quoad Terlan Ordinem. Iranciicu- 
lem. privieëglun aposlolleum nominandi moderalores Superlori regulari validis 
argumentis vindical Matth, a Coronata |, e, n, O80; eul adiuaerel Sehüfer el ali 
qui de T'ertlo Ordine seripserinl velut. Sel, Hotzapfel. 

(40) SI parochus non fuerit. rector confraternitalin, ad. vhinndon conillelin 
cum sodalibus. ulrlinque rellglose servandum est decr, S, C, R 1D Dec, 1703 

479. Suppressio associatiouum. Ob graves causas et salvo iure 
recursus ad Apost. Sedem potest loci Ordinarius supprimere non 
solum associationem a se vel a decessoribus suis erectam, sed etiam 
ex Apost. indulto a religiosis erectam de consensu Ordinarii loci; 
associationes vero ab ipsa Apost. Sede erectae nonnisi ab eadem 
supprimi possunt (can. 699). A fortiori, sub eodem ambitu, potest 
Ordinarius. loci supprimere — associationes dumtaxat approbatas ; 
quae praeterea extingui possunt voluntario omnium membrorum 
cessatione vel discessu, dum erectae non exstinguuntur nisi sodales 
per centum amorum spatium defecerint (can. 102)). 


480. Scholion J, Ex hactenus dictis patet associationes erectas 
iun personas iuridicas strictioribus regi praescriptis, dum ad ipsas 
pertinent praescriptiones speciales de possessione et administratione 
bonorum, de sodalium inscriptione, de celebrandis comitiis et ad- 
ininistratoribus et officialibus eligendis, de associationum suppres- 
sioune: in aliis vero eodem iure quo ceterae associationes substant. 


Scholion II. Translatio associationum. Sive confraternitates, 
sive piae uniones ab una sede ad aliam, seu ab uno oratorio vel 
ecclesia ad aliam transferri possunt de licentia Ordinarii, nisi iure 
aut statutis a Sede Apost. probatis translatio prohibeatur. — Quo- 
ties autem agatur de trausferenda confraternitate vel pia unione ali- 
cui religioni reservata, Superioris consensus est requirendus (can. 719). 


Art. 2. -— De fidelium associationibus in specie. 


48i. Can. 700 triplicem, ut vidimus, distinguit associationum 
speciem; ferlios Ordines saeculares, confraternitales, pias uniones : 
cir. supra n. 464. 

lnter quas hic ordo praecedentiae est servandus: a) 1?) Tertii 
Ordines; 2^  Archicoutraternitates; 39) Confraternitates; 4?) Piae 
uniones primariae; 5?) Ceterae piae uniones (can. 701, 8 1). 


cum. clausulis finalibus. Cfr. decisiones S. C. C. in A. S. S. t. XIV, p. 231, 467 sq; 
t. XVIII. p. 193 sq; t. XXII, p. 465 sq. — De huiusmodi relationibus associa- 
tionum cum parocho sive propriam habeant ecclesiam vel oratorium, sive sint 
erectae in ipsa eccl. paroeciali cfr. Regalillo, Cuestiones canonicas 1. n. 926 sq.; 
Ferreres, Las Cofradias n. 214 sq. 


cx 

b) Inter associationes eiusdem speciei et gradus, attenden- 
dum est ad quasi possessionem, ad prioritatem temporis in loco, 
ad praescripta Ordinarii, cuius est in casu controversiae litem diri- 
mere (can. 106, 5 et 6). 

c) Confraternitas SS. Sacramenti in processionibus SS. Sacra- 
menti praecedit ipsis archiconftraternitatibus, non tertiis Ordinibus 
(can. cit. § 2). 

d) Quovis in casu, omnes associationes tunc solum ius ha- 
bent praecedentiae, cum collegialiter incedunt, sub propria cruce vel 
vexillo et cum habitu vel insignibus associationis (41). 


L - De Tertiis Ordinibus saecularibus (42). 


482. Notio. Tertius Ordo est pia associatio fidelium, qui in 
saeculo, sub moderatione alicuius Ordinis et secundum eiusdem 
spiritum, ad christianam perfectionem contendere nituntur, modo 
vitae saeculari consentaneo, secundum regulas ab Apost. Sede ap- 
probatas. Si tertius saecularis Ordo in plures associationes divida- 
tur, harum quaelibet legitime constituta dicitur sodalitas tertiariorum 
(can. 702). 

Inde patet discrimen a veris institutis religiosis et praesertim 
ab Ordinibus religiosis, licet nomine Ordinis honestentur; quae ap- 
pellatio inde videtur esse repetenda, quod initio fuerunt veri succe- 
danei Ordinum, in commodum eorum qui in saeculo vivere coge- 
bantur ideoque nec in primum nec in secundum ordinem recipi 


(41) Cfr. Beringer-Steinen |. c. n. 158 sq.; Ferreres Instit. 1, n. 974 sq.; Las 
Cofradias, n. 410 sq.; Monitore eccl. t. XVI, p. 446, t. XVI, p. 387 sq., t. XXIV, 
p. 148, t. XXII, p. 492; S. Rom. Rota in A. A. S. t. VI], p. 151 'sq., t. VIII, p. 120 sq. 

(42) Praeter canones Codicis, consulenda sunt: Leonis XIII, const. « Auspi- 
cato » 17 Sept. 1882; Const. « Misericors », 29 Maii 1883 qua novae leges tertio 
Ordini Franciscalium datae sunt; const. « Cum dilectus» 7 lulii 1896; Pii X 
const. 5 Maii 1909 apud Nouv. Rev. Theol. t. 45 p. 569; Pii X const. « Tertium 
Francisc. Ordinem » 7T Sept. 1912 (A. A. S. IV, 582); Benedictus XV litt. encycl. 
« Sacra propediem » 6 lan. 1919 (A. A. S. XIII, 33). Vermeersch, De relig. I. 
n. 534 sq.; Mocchegiani, Directorium tert. Ordin. saec S. Franc.; Cerri, ll terz' Or- 
dine franc. e la nova giurispr. eccl. (Roma 1921); Mileta, Tratt. giuridico sul 
Terz'Ord. sec. di S. Francesco (Roma 1921); Mostaza, Questiones canonicas 
l, n. 1137 sq.; Matth. a Coronata l. c. n. 687 sq.; Schäfer 1. c. n. 632 sq.; Kir- 
chenlexicon v. Tertiarier und Tertiarierinnen; Ferreres, Instit. l, n. 976 sq.; 
Stein, Tertius Ordo Franciscalis; Beringer-Steinen t. 1l. n. 350 sq. 


DE FIDELIUM ASSOCIATIONIBUS IN GENERE 593 


poterant; quorum etiam nunc rationem imitantur saltem externe in 
cooptatione sodalium, per habitus impositionem, per novitiatum et 
professionem. Ab aliis associationibus differt, quatenus aliqua ra- 
tione tertiarius constituitur veluti in speciali statu vitae, et vi talis 
status ad christianam vitam perfectiore ratione agendam tenetur, et 
in hoc habetur canonicum discrimen. 

Inde etiam patet pertinere aliquem posse ad tertium Ordinem 
quin adscriptus sit alicui tertiariorum sodalitati: quae sodalitates, 
ad instar communitatis religiosae, efformant organicum corpus seu 
personam moralem, quarum singulae autonomae sunt, licet inter se 
aliquo iuridico vinculo colligentur per Superiores regulares, et ideo 
omnes simul constituunt determinatum Tertium Ordinem. 

Privilegio tertii Ordinis gaudent Praemonstratenses, Praedica- 
tores, Franciscani omnes, Carmelitae, Augustiniani, Minimi, Servi 
B. M. Virginis, Trinitarii: quibus Tertiaris assimilandi sunt oblati 
saeculares S. Benedicti. Nulla autem nova religio potest tertium 
Ordinem sibi adiungere (can. 703 § 1). 


483. Historia. Tertios Ordines quoad substantiam fuisse anti- 
quiores saec. XIII, inde videtur deduci quod iam saec. XI extiterunt 
Oblati S. Benedicti et Societates de Poenitentia quas S. Franciscus 
suo Ordini aggregavit; sicut Fratres et sorores de Militia lesu Christi 
quos contra Albigenses ordinavit S. Dominicus antecessere et prima 
initia videntur fuisse Tertii Ordinis Dominicani (43). Nihilominus 
Tertii Ordines proprie tales orti sunt saec. XIII, opera praesertim 
S. Francisci, qui primum sodalitium videtur condidisse a. 1221, 
cuius exemplum alii secuti sunt. 


484. I. Erectio sodalitatum Tertii Ordinis pertinet ad Ordines, 
qui iam habent privilegium, qui possunt libere ad Tertium Ordinem 
aggregare fideles qui in nullum simul cooptentur collegium seu So- 
dalitium Tertii Ordinis; at sine speciali Ordinarii loci licentia scrip- 
tis data nequeunt: a) valide erigere sodalitatem tertiariorum ; b) sine 
speciali nova licentia sodalitatibus a se erectis concedere usum par- 
ticularium vestium in publicis sacris functionibus deferendarum 
(can. 703, 8 2. 3X 


(43) Cfr. Hilarium, Liber tertii ordinis pag. 57 sq.; Pruemmer Man. iuris 
eccl. q. 270; Fredegando de Anversa, M terz’ Ord. di S. Francesco, cap. ls 

II. Ad illas adscribi possunt personae saeculares atque etiam 
clerici, non hi qui vota emiserunt sive in perpetuum sive ad tem- 
pus in aliqua religione. Quare antea adscriptus post emissa vota de- 
sinit esse tertiarius; cessantibus votis, per reditum ad saeculum 
antiqua adscriptio reviviscit (can. 704) (44). 


III. Nemo simul pertinere potest ad duos Tertios Ordines: ex 
iusta tamen causa potest tertiarius relicto tertio Ordine, cui erat 
adscriptus, in alium ingredi, peracto novitiatu et aliis expletis 
requisitis; insuper permissus est transitus ab una ad aliam so- 
dalitatem eiusdem Ordinis sine necessitate iterandi novitiatum 
(can. 705). Tertiis autem Ordinibus adscriptio fit per novitiatum et 
professionem simili modo ac in religionibus proprie dictis (45). 


IV. Ad regimen quod attinet, Ordo, a quo dependent tertiarii, 
pro ipsorum regimine deputat Visitatorem Regularem sacerdotem 
Ordinis, a quo pro qualibet sodalitate praeponitur sacerdos saecu- 
laris vel regularis, qui tertiariis praesideat, eis benedictionem sive 
absolutionem generalem impertiatur. Cfr. const. Leonis XIII « Mise- 
ricors»; Ferreres Inst. I, n. 978, VI, c. 


V. Publicis processionibus, funeribus aliisque ecclesiasticis 
tunctionibus tertiarii possunt, sed non tenentur collegialiter interesse; 
at si intersint, cum suis insignibus sub cruce propria incedant ne- 
cesse est (can. 706). Quare non amplius, ut antea, incedere possunt 
incorporati primo Ordini. 


VI. Privilegia et gratiae spirituales, quibus tertiarii fruuntur 
sunt praesertim indulgentiae, cum quibus connectitur Absolutio ge- 
neralis, exclusa communicatione privilegiorum et gratiarum spiritua- 


(44) Cir. resp. S. C. de Rel. 20 Maii 1917 (A. A. S. 1X, 350); Larraona in 
Commentarium V, 83; Vermeersch, Periodica IX, p. 48 sq. Cfr. quoque S. C. 
Ind. 7 Aug. 1906 in A. S. S. t. 39, p. 568; Matth. a Coronata 1. c. n. 690. 

(45) Mileta I. c. tit. 3, art. 1 sq. pag. 24 sq.; Matthaeus a Coronata |. c. 
n. 690, ubi in nota animadvertit Capuccinos, Conventuales, Minores et tertiarios 
Regulares franciscales censeri in hac re unicum Ordinem, salva obligatione 
servandi quod praescribitur resp. S. C. de Rel. 6. Dec. 1911.; Mostaza l. c. 
n. 1144 sq. — Professio nihil aliud est, quam promissio vivendi in tertio Or- 
dine secundum ipsius regulam; quae regula generatim profitentem non obligat 
sub culpa, sed certi regulae articuli si non servantur a professo, is gratiis 
adnexis non fruitur. 

lium sive'cum Ordinibus regularibus sive cum aliis tertiis Ordini- 
bus, nisi constet de speciali privilegio (46). 

Absolutio illa generalis est nihil aliud quam deprecatoria poena- 
rum absolutio per. modum sacramentalis, cum qua a S. Sede coniun- 
gitur indulgentiae plenariae concessio; quam statis diebus impertitur 
publice Rector sodalitii vel confessarius ab eo delegatus vel, his 
impeditis, quivis sacerdos ad confessiones approbatus; privatim 
vero recipi potest a quovis confessario post absolutionem sacramen- 
talem statis ut supra diebus vel in pervigilio et a tertiariis S. Fran- 
cisci per integrum festivitatis octiduum. 


Il. - Confraternitates et piae uniones. 


485. [n praemissis de piis associationibus in genere manet ex- 
plicatum, associationes fidelium, quae ad exercitium alícuius operis 
pietatis aut caritatis erectae sint, designari nomine piarum unionurmn, 
et si ad modum organici corporis sint constitutae sodalitia vocari. 
Cum vero in incrementum quoque publici cultus eriguntur, tunc 
speciali nomine cornfraternitates dicuntur (can. 707). Porro solae 
confraternitates sunt quae per formale erectionis decretum erigi 
omnino debent; piae vero uniones, licet etiam erigi possint et 
per erectionem personalitate iuridica in Ecclesia donari, nihilominus 
ad ipsas constituendas sufficit Ordinarii approbatio; qua obtenta, 
ipsae, licet morales personae non sint, capaces tamen sunt obti- 
nendi gratias spirituales ac praesertim indulgentias (can. 708) (47). 


(46) S. C. Ind. 31 lan. 1893 in A. S. S. t. 25, p. 506; 18 lul. 1902 ib. t. 36, 
p. 434; Beringer-Steinen |. c. p. 308, not. 3; n. 348 sq; S. Off. 7 lul. 1916 in 
A. A. S. t. VIII, p. 263.; Vermeersch, Periodica V, 182; 266; VII, (4). 

(47) Cum de sodalitiis, praeter can. 707, non amplius fiat specialis sermo 
in hac parte Codicis, licet evidenter constet ea sub piis unionibus comprehendi 
(antea potius subsumebantur sub confraternitatibus sensu minus stricto acceptis); 
accurata tamen distinctio inter simplices pias uniones, sodalitia et coníraterni- 
tates non invenitur clare proposita. Criterium distinctionis ex integro complexu 
canonum huius partis ita videtur posse exhiberi. 

I. Confraternitates stricte tales tria de necessitate habent: a) erectionem 
canonicam; 5) constitutionem organicam plerumque ad formam collegii, exceptis 
paucis casibus; v. gr. confraternitas SS. Rosarii in nonnullis regionibus illa 
constitutione caret; c) personalitatem iuridicam; d) specialem finem incrementi 

De huiusmodi confraternitatibus et piis unionibus nunc adden- 
da praescripta specialia. 


486. A. — Regulae utrisque communes (48). Lex distantiae. 
Plures confraternitates vel piae uniones eiusdem tituli ac instituti 
erigi aut approbari in eodem loco non debent, nisi aliud speciali con- 
cessione aut iure cautum sit: quodsi agatur de magnis civitatibus, id 
licet, dummodo inter ipsas conveniens, iudicio Ordinarii loci, distan- 
tia servetur (can. 711, S 1). Quae mitigatio circa distantiam in 
antiqua lege, quae exigebat distantiam trium saltem milliariorum 
(Decr. aut. n. 308), iam inducta fuerat a Leone XIII (49), et est de 
novo firmata in cit. canone, qui illam distantiam non videtur re- 
quirere ad valorem. 

Praeter memoratam exceptionem de magnis civitatibus, quae 
fit ipso iure, dantur exceptiones ex concessione, quam habent plures 
confraternitates seu sodalitia, v. gr. Confraternitates SS. Cordis 
lesu, immaculati Cordis Mariae, B. M. V. in coelum assumpíae, 
Congregationes Marianae, Congregationes Bonae Mortis, sodalitates 
Filiarum Mariae, pia unio familiarum christianarum (50). 


cultus divini, penitus tamen non exclusis aliis finibus promovendi vel exercendi 
opera pietatis seu caritatis. 

ll. Sodalitia, sodalitates, Congregationes (iure praecedenti confraternitates 
in sensu lato) habent peculiares characteres: a) generatim habent (non ta- 
men de necessitate) erectionem canonicam; b) habent constitutionem organi- 
cam, licet generatim non referant formam collegii sed potius societatis; in 
sensu iuridico sunt instituta canonica; c) habent personalitatem iuridicam, sed 
non collegialem, sed per modum societatis, instituti (v. gr. Seminarium, Uni- 
versitas non sunt personae collegiales sed instituta canonica cum personalitate) ; 
d) non habent ut principalem finem incrementum cultus divini, licet hunc finem 
non excludant, immo plures illum maxime fovent et ornant; opera vero pietatis 
et caritatis, praeter propriam membrorum sanctificationem, praecipua quadam 
ratione sibi habent proposita. 

ll. Simplices piae uniones: a) stricta organizatione hierarchica, sive per 
modum collegii sive per modum strictae societatis cum unione personali mem- 
brorum, solent carere; b) erectionem ut plurimum non habent, sed approbatio- 
nem; licet hoc non sit de necessitate, nam ob convenientiam etiam possunt 
erigi in personam moralem, sicut alia opera pia. Mostaza l. c. n. 1159 sq. 

(48) Ante Codicem regebantur pro erectione regulis contentis in const. 
Clementis Vlll « Quaecumque » 7 Dec. 1604 et decr. S. C. Ind. 8 lan. 1681 
(Decr. auth. n. 388). 

(49) S. C. Ind. 5 Mart. - 20 Maii 1896. 

(30) Ferreres, Inst. l. n. 981, b; Las Cofradias n. 72, 73.; Beringer-Steinen 
l. c. n. 129. — Si nomina coníraternitatum vel piarum unionum sint quidem 

Praeterea locorum Ordinariis commendatur, ut curent ut in 
qualibet paroecia instituantur confraternitates SS. Sacramenti ac 
Doctrinae christianae; quae, legitime erectae, ipso iure aggregatae 
sunt eisdem Archiconfraternitatibus in Urbe a Cardinali Urbis Vi- 
cario erectis (can. 711, 8 2). Hae profecto non sunt incompatibiles 
cum aliis, et ideo illarum respectu non urget lex distantiae (51). 

Cum lege distantiae connexa est lex loci, quae sic in Codice ur- 
getur: Confraternitates vel piae uniones ne erigantur, nisi in ecclesia 
aut oratorio publico vel saltem semi-publico. In ecclesia cathedrali 
aut collegiali ne instituantur sine Capituli consensu. In ecclesiis vel 
oratoriis religiosarum Ordinarius loci solum permittere potest erec- 
tionem associationum pro solis mulieribus aut piarum unionum, quae, 
etsi viris etiam constent, nonnisi precationibus incumbant et gra- 
tiarum dumtaxat spiritualium communicatione gaudeant. Priorum 
exemplum habetur in sodalitio filiarum Mariae, posteriorum in 
apostolatu orationis (52). 


487. Communicatio gratiarum. Contraternitatibus et piis unioni- 
bus religiosi possunt et debent communicare omnes et solas gra- 
tias spirituales, quae in facultatibus a Sede Apost. receptis specifi- 
ce et nominatim communicalibes declarentur, eaeque in actu ere- 
ctionis manifestandae sunt singulis, salvo praescripto can. 919 de 
non evulgandis sine Ordinarii licentia indulgentiis quae Romae non 
fuerint promulgatae (can. 713) (53). 

Pariter quae erigantur a religiosis non possunt vestem propriam 
seu insignia, quae in publicis processionibus aliisque sacris func- 
tionibus deferantur, assumere sine speciali licentia Ordinarii loci 


distincta, sed et finis et media seu exercitia sint eadem, subsunt legi distantiae; 
cui non adstringuntur si media et exercitia sint distincta: quare v. gr. in eodem 
parvo oppido potest simul constitui contraternitas SS. Sacramenti et Adoratio 
perpetua eiusdem; item Confraternitas S. Cordis lesu et Adoratio perpetua 
eiusdem. S. C. Ind. 13 Febr. 1894. Ferreres loc. supra citatis. 

(51) Cfr. const. Pii X « Acerbo nimis » 15 Apr. 1905. 

(52) A lege loci fit exceptio pro locis missionum ubi non estent ecclesiae 
et oratoria, S. C. de P. F. Collect.? n. 996. Alias exceptiones vide in Analect. 
celata EUetim-A. A. S. t. 19, p. 161. 

Relate ad altare solent coníraternitates erigi in aliquo altari, etiam plures 
in eodem, melius tamen in diversis. S. C. Ind. decr. auth. n. 291. Ferreres, La 
Cofradias n. 107. 

(53) Ferreres |nst. l. n. 984; Las Cofradias n. 75 sq. 

(can. 713). Item proprium habitum vel insignia non possunt dimit- 
tere vel immutare sine eiusdem Ordinarii licentia (can. 714). 


488. Quoad functiones sacras : in ecclesiis propriis, eas functiones 
exercere possunt, servatis servandis, quae non sint paroeciales, idque 
independenter a parocho, modo ministerio paroeciali in paroeciali ec- 
clesia non noceant. Quae facultas eodem modo valet etiam in casu 
quo paroecia erecta sit in ipsa confraternitatis ecclesia (can. 716, 
S 1, 2. — Porro in dubio utrum functiones confraternitatis vel 
piae unionis noceant, necne, ministerio paroeciali, ad Ordinarium 
loci spectat ius decidendi, itemque statuendi practicas normas ser- 
vandas (can. 716, 8 3.). 

In ecclesiis non propriis functiones ecclesiasticas proprias pera- 
gere possunt tantum in sacello vel altari, in quo sunt erectae, ad 
normam statutorum et ea ratione ut non impediant functiones paroe- 
ciales nec divina officia communitatis, si agatur de sacello vel altari 
ecclesiae religiosorum. 

Patrimonium confraternitatis vel piae unionis erectae in eccle- 
sia non propria, vel in ecclesia propria quae sit simul ecclesia pa- 
roecialis, debet esse separatum a bonis fabricae vel communitatis 
(can. 717) (54). 


489. Translatio ad aliam sedem. Haec translatio de alia ad a- 
liam sedem sive confraternitatis sive piae unionis fieri potest de 
Ordinarii loci consensu, nisi aut iure aut statutis a Sede Apost. 
probatis translatio prohibeatur (can. 719, 8 1). A iure est prohibita 
translatio confraternitatis ab una ad aliam dioecesim (55). Quodsi 
transferenda sit confraternitas vel pia unio alicui religioni reservata, 
Superioris consensus est requirendus (can. 719, S2) 

Ex natura rei requiritur consensus ipsius associationis in cor- 
pus organicum constitutae, aut, si illa organica constitutio desit, 
saltem rectoris et officialium seu administratorum. 


(54) Specialia de relationibus inter parochum et confraternitates cfr. Ferreres, 
Las Cofradias n. 214 sq. 

(55) Fundamentum iuris, quo de se etiam confraternitates tranferri possint, 
illud est, quod licet sint erecte ad modum collegii, sunt collegia personalia, 
non realia determinato loco affixa, quemadmodum capitulum cathedrale vel 
collegiatum. De huiusmodi translatione plura confer apud Ferreres, Las Cofra- 
dias n. 342 sq. 

Associatio translata conservat indulgentias proprias, his exceptis 
quae antiquae ecclesiae vel altari erant affixae; insuper conservat 
sua bona, iis exceptis, quae concludenter probentur esse data uni- 
ce ratione loci. 


490. B. — Regulae confraternitates respicientes. Ita compen- 
dio proponi possunt: 


a) Constitui debent per formale decretum (can. 708). 


b) In ecclesiis et oratoriis religiosarum erigi non possunt 
(can. 712). 

c) Mulieres illis adscribi non possunt nisi ad lucrandas indul- 
gentias (can. 709, § 2). 


d) Vestes proprias vel insignia, publicis in processionibus 
vel functionibus deferenda, assumere, assumpta dimittere vel mutare 
non possunt sine speciali Ordinarii loci licentia (can. 713, 714). 


e) Vicissim in sacris functionibus operam praestare non pos- 
sunt confraternitates ut tales, nisi habitum vel insignia propria defe- 
rentes (can. 709). 


f) Processionibus consuetis et aliis, quas Ordinarius loci 
indixerit, tenentur confraternitates interesse cum propriis insignibus 
et sub proprio vexillo, nisi Ordinarius loci aliud praescripserit 
(can. 718) (56). 


g) Comitia celebrare per se proprie pertinet ad confra- 
ternitates. His comitiis, tametsi celebrentur in ecclesiis vel oratoriis 
regularium, ius habet interessendi, per se vel per delegatum, Ordi- 
narius loci iisque praesidendi sine suffragii tamen iure; pariter ad 
ipsum pertinet idoneos officiales et ministros electos confirmare, indi- 
gnos vel non idoneos respuere aut removere, statuta aliasve nor- 
mas, nisi a Sede Apost. approbatae fuerint, corrigere et approbare. 
— Pro comitiis ordinariis non est praemonendus Ordinarius, nec 
hanc praemonitionem exigere potest — Pro extraordinariis vero 
potest exigere ut tempestive praemoneatur; secus Ordinarii ius est 
comitia impediendi vel eorum decreta penitus infirmandi (can. 715). 


(56) Si praeceptum can. 718 non urget pias uniones, hae ad invitationem 
Ordinarii vel parochi laudabiliter sua praesentia honestabunt huiusmodi actus 
publici cultus. 

Quodsi praemonitus hora constituta non adfuerit nec ipse nec 
eius delegatus, sessio incipi potest et ad finem usque perduci et 
quae in ea statuta fuerint valore non destituuntur. 


491. C. — Pro piis unionibus valent regulae communes, et 
de iure communi pati ratione tractantur piae uniones simplices et 
sodalitia, quae confraternitates in pluribus imitantur. Quodsi piáe 
uniones generice sumptae formali erectione non indigent et simplici 
approbatione constitui possunt; plures tamen, (antiquae videlicet 
confraternitates late tales) et ut existant et ut aggregari possint erec- 
tione opus habebunt. 


HI. - De archiconfraternitatibus et primariis unionibus. 


492. Notio. Archiconfraternitates et archisodalitia sunt confra- 
ternitates vel sodalitia, quae iure gaudent alias eiusdem speciei as- 
sociationes sibi aggregandi: vicissim vocantur Primariae illae piae 
uniones, congregationes et societates, quae simili iure gaudent sibi 
aggregandi alias eiusdem speciei associationes (can. 720). 

Manet tamen, quod titulus archisodalitii, archiconfraternitatis, 
unionis primariae, etiam honoris tantum causa, non potest alicui asso- 
ciationi competere, nisi ex sola concessione Apost. Sedis (can. 725). 
Etiam translatio in aliam sedem est resevata S. Sedi (can. 724). 

Unde proveniat ius aggregandi aperte sancit can. 721, in quo 
tale ius unice repetitur ex indulto apostolico. Porro, nisi aliud ex- 
presse dicatur in indulto, nulla associatio alias sibi aggregare po- 
test, nisi quae sint eiusdem tituli et finis (57). 

Aggregationis effectus. Per aggregationem communicantur as- 
sociationi aggregatae omnes indulgentiae, privilegia et aliae gratiae 
spirituales et communicabiles, quae associationi aggreganti directe 
et nominatim ab Apost. Sede concessae fuerint vel in posterum 


(57) Fit exceptio de Archiconfr. B. M. V. in coelum assumptae Romae 
institutae, cui aliae diversi nominis et finis aggregari possunt, modo proprio 
titulo addant «in suffragium animarum Purgatorii ». Ferreres, Inst. n. 997, 
Las Cofrad. n. 80. 

concedantur, nisi aliud in indulto apostolico caveatur (58). Nullum 
porro ius ex hac communicatione acquirit associatio aggregans su- 
pra aggregatam (can. 722): vicissim per aggregationem iura Ordinarii 
in associationem aggregatam non perimuntur. 


493. Conditiones validae aggregationis in Codice, can. 723, 
recensentur sequentes : 

1°) Associatio iam fuerit canonice erecta nec alii archicon- 
fraternitati vel piae unioni aggregata. Quare excluditur duplex ag- 
gregatio (59). 

2*) Fiat de consensu Ordinarii loci scripto dato una cum 
eius litteris testimonialibus. 

3*) Indulgentiae, privilegia et aliae gratiae spirituales quae 
per aggregationem communicantur, enumerentur in elencho ab Or- 
dinario loci, in quo archiconfraternitas sita est, recognito et societati 
aggregatae tradendo, nisi elenchus indulgentiarum et gratiarum iam 
fuerit a Sancta Sede recognitus et approbatus (60). 


(58) Haec non significant, in qualibet associatione indulgentias et alios 
spirituales favores non obtineri nisi per aggregationem. Nam imprimis sunt 
coníraternitates, quae ex S. Sedis dispositione per ipsum factum erectionis 
gaudent indulgentiis concessis archiconiraternitatibus eiusdem nominis et 
finis, v. gr. confr. SS. Sacramenti et Doctrinae Christianae, dummodo pro hac 
ultima una saltem in qualibet dioecesi fuerit aggregata (Breve 5 dec. 1905, in 
Monitore eccl. t. 18, p. 115.) cfr. Beringer-Steinen 1. c. n. 99 sq.; p. lll, n. 562. — 
Porro indulgentiae possunt directe a S. Sede obtineri independenter ab aggre- 
gatione; dcinde Episcopi possunt frui indulto erigendi coníraternitates easque 
dotandi indulgentiis quibus gaudent Archiconfraternitates eiusdem tituli, Berin- 
ger-Steinen |. c. n. 131. — Frequentius tamen obtinentur per aggregationem, 
imo plures eas obtinere non possunt, nisi praevio Ordinarii consensu aggre- 
gentur. Beringer-Steinen |. c. n. 118 sq. 

(59) Hoc fuerat constitutum a Clemente VIII; cfr. Ferreres, Las Cofr. n. 85. 
De exceptione cfr. not. 57 hoc cap.; Beringer-Steinen l. c. n. 110 sq. n. 120 
nota 1. 

(60) Supponitur dari archíconfraternitates et uniones primarias universales, 
quae habent ius aggregandi associationes ex toto orbe catholico, quales sunt 
quae in Urbe suam habent sedem; alias vero esse particulares i. e. locales vel 
regionales quae facultatem aggregandi habent restrictam ad locum vel regio- 
nem: pro his recognitio facienda est ab Ordinario ; pro prioribus sufficit quae 
facta sit a Cardinali Urbis Vicario. Porro pro coníraternitate SS. Rosarii nulla 
est quae habeat facultatem aggregandi, sed omnes, ipso facto canonicae erectionis, 
gaudent gratiis sine necessitate aggregationis cfr. Ferreres Instit. n. 996 ; Las 
Cofradias, n. 90. — Cfr. quoque Amanieu in Dict. de Droit canonique v. Ar- 
chiconífrérie. 

4°) Aggregatio fiat formula in statutis praecepta et in per- 
petuum. 

5°) Litterae aggregationis expediantur gratis omnino et nulla 
prorsus recepta mercede etiam sponte oblata, exceptis necessariis 
expensis (61). 


(61) De singulis associationibus in particulari agere, quae satis amplam 
constituunt materiam, non est huius loci: sed conferendi sunt speciales trac- 
tatus; praesertim completa quadam ratione agit Beringer sive in ultima edi- 
tione post Codicem publicata a Steinen, sive in praecedentibus aut in versio- 
ne Gallica. 


LAUS DEO et B. V. M. 


INDEX  ALPHABETICUS 


(Numeri referuntur ad numeros marginales, non ad numeros paginarum). 


Abbas est superior major, 44, 96; ejus 
privilegia, 407. 

Actuarius in dimissionis processu, 443. 

Adjutores superiorum interni: consi- 
lium consultorum, ejusque officium, 
153; numerus consultorum, electio, 
etc, 155; — oeconomus generalis, 
provincialis, localis, 156; — procu- 
rator generalis, 151. 

Administratio bonorum temporalium, 
218; dotis religiosarum, 269; in fine 
novitiatus cedenda, 292; post pro- 
fessionem supplenda, 292. 

Admissio in religionem quibus concedi 
possit, 237; sub quibus conditionibus, 
238; utrum specialem vocationis 
gratiam supponat, 239; quando stric- 
to sensu habeatur 240; quibus im- 
pedimentis invalida, 246 sqq. ; qui- 
bus illicita reddatur, 254 sqq. ; im- 
pedimentorum dispensatio, 260. 

Cuinam competat facultas admit- 
tendi, 261. 

Aedificatio ecclesiae, domus, hospitii, 
71 sqq. 

Apostasia a religione, 431; status iu- 
ridicus apostatae, 433; poenae, 433. 

Archiconfraternitates, 492 sqq. (vide 
Associationes). 

Arctior seu strictior et laxior religio 
quo sensu veniat in jure, 27. 

Associationes fidelium, 461 sqq.; earum 
notio et divisio, 462 sqq.; historia, 
466 sqq.; erectio et approbatio, 468 
sqq.; statuta, 471; subjectio ad Or- 


dinarium, 472; bona temporalia, 473; 
admissio in eas et receptio, 474; mo- 
dus et ritus, 475; sodalium dimis- 
sio, 476; comitia et electiones, 477; 
moderator et capellanus, 478; sup- 
pressio, 479; translatio, 480. 


Beneficia ecclesiastica religiosis an 
conferenda, 392; an possint a novi- 
tiis renuntiari, 290; vacant post trien- 
nium a professione, excepto beneficio 
parochiali, 290. 

Bona temporalia detiniuntur et distincta 
indicantur, 217; quibus principiis le- 
gitimetur capacitas religiosi, 214 sqq.; 
exceptio, 215; bonorum administra- 
tio, 218; ordinaria, 221; ejus limi- 
tes, 222; collocatio pecuniae, 220; 
ejusque limitatio, 223 sqq. ; bonorum 
alienatio, 219; ejus restrictio, 227; 
pro obligationibus contrahendis, 228 
Sqq.; de persona respondente, 231 
sqq.; de bonorum reddenda ratione, 
234sqq.; de largitione munerum, 236. 
— V. Dos religiosarum. 


Capacitas possidendi in communi, 342. 

Capellanus in religionibus laicalibus, 
206, sive non exemptis, sive exem- 
ptis virorum vel monialium, 207; 
ejus jura et obligationes, 209. 

Capitula reiigiosorum, 103 sqq.; gene- 
ralia, 105; provincialia, 108; con- 
ventualia, 109. 

Cardinalis proteclor, 
412 sqq. 

Castitatis virtus, 360. 

Castilatis votum: ejus obligatio et di- 
spensatio, 360 — V. Clausura. 

Census vitalitii, 354. 

Chori obligatio, 383, 1. 

Clausura: quid hoc nomine veniat, 
ejusque divisio 374; virorum regu- 
larium, 375 sqq.; monialium, 377 sqq.; 
episcopalis clausura, 380; accessus ad 
monasteria, 381; commoratio extra 
domum, 382; commercium episto- 
lare, 382. 

Collocatio pecuniae, 220; dotis religio- 
sarum, 223. 

Communicalio privilegiorum, 389. 

Concionatores vid. apud Superiores et 
Ordinarius. 

Confessarius religiosorum in religione 
clericali ordinarius, 162; nequit esse 
superior, 165; quisnam designandus 
in religione non exempta, 162, ll; 
facultas religiosis facta adeundi 
quemlibet ab Ordinario loci appro- 
batum, 162, V sqq.; potestas confes- 
sarii ordinarii, 163; pro casibus in 
religione reservatis, 166. — Quid jus 
praecedens, 167; religiosarum ordi- 
narius, 170; ejus nominatio, mutatio, 
172; remotio, 173 sq. extraordinarius 
(generalis), 175 sqq.; id. (specialis) 
181 sqq.; supplementaris, seu ad ca- 
sum, 185 sqq.; a quonam debeant 
nominari, 190; eorum qualitates, 191 
Sqq.; obligationes, 194; confessarius 
occasionalis, 196 sqq.; in gravi cor- 
poris infirmitate, 200 sqq. — Supe- 
riorissae obligationes, 195. — Reli- 
giosorum laicalium, 205. 

Confralernilales, 485 sqq.; lex distan- 
tiae et loci, 486; gratiarum commu- 
nicatio, 487; translatio, 489; leges 
peculiares, 490. 

Conscientiae manifestatio quid sit, 210 
Sqq.; nequit a superiore exigi, 213,10; 
libere a subdito fieri potest, ib., 29; 


86; religiosus, 

si de dubiis et anxietatibus con- 
scientiae agatur regulariter non prae- 
standa superiori laico, ib. 

Consilium apud Superiores sive majo- 
res sive minores, 110, 153. 

Convalidatio professionis irritae, 311. 

Conventus seu domus religiosa, 43; 
ejus erectio, 71 sqq.; innovatio vel 
mutatio, 79 sq.; suppressio, 81 sq.; 
— ejus exemptio, si est, 398 sq. 


Delicta quae dimissionem a religione 
afferunt, 438; quae dimissionem prae- 
cedere debent, 443. 

Dimissi religiosi status juridicus, 450 
Sqq.; quoad vota, 451; redeundi obli- 
gatio, 451; ejus conditio in saeculo, 
452. 

Dimissio religiosi in casu extraordina- 
rio et urgenti, 448 sqq. 

Dimissionis religiosorum varii modi, 
434 sq.; notae historicae de dimissio- 
ne, 436; quae decernitur ipso jure, 
438; religiosi votorum temporaneo- 
rum, 439 sqq.;causae ex quibus di- 
mitti possit, 439; religiosi votorum 
perpetuorum, non exempti, vel exem- 
pti in religione laicali, 441 sqq.; in re- 
ligione mulierum, 442; religiosi per- 
petuo professi, 443 sqq. vide Pro- 
cessus. 

Dispersi religiosi, 454. 

Domus religiosa, v. Convenlts. 

Dos religiosarum quid sit, 266 sq.; a 
quibus afferenda, 268; quomodo tradi, 
conservari, administrari, restitui de- 
beat, 269 sq.; ad quem dotis domi- 
nium spectet, 271. 


Episcopi potestas in religiosos, 87 sqq. ; 
in exemptos, 404; in parochum re- 
ligiosum, 415; in clausuram monia- 
lium, 378. 

Episcopus religiosus, 412 sqq. 

Egressus a religione, 423 sqq.; per 
exclaustrationem, 424; ejus effectus 

425; per saecularizationem, 427; ejus 
eifectus, 428. 

Exclaustratio, v. Egressus. 

Exemptionis regularium notio, 394; di- 
visio, 395; fundamentum et con- 
venientia, 396; historica origo, 397; 
exemptio quoad personas, 398, 400; 
quoad domos, 401 sq.; in missioni- 
bus, 403; ejus limitatio, 404; 


Fuga a religione, 432; status juridicus 
fugitivi, 433. 


Habilitas religiosorum ad munera ec- 
clesiastica, 302: 

Habitus religiosi gestatio, 373. 

Hereditaria successio apud mendican- 
tes, 340. 


Impedimenta validae et licitae admis- 
sioni in novitiatum, vide Admissio. 

Informationes ad admissionem in re- 
ligionem praemittendae, 262 sqq. 


Largitio munerum, 355. 


Magister novitiorum, ejus qualitates, 
283; jura et officia, 284. 

Manuscripta religiosi professi objectum 
paupertatis, 348 sqq. 


Novitiatus nomine quid veniat, 274; 
substantia validae in eo probationis, 
275; circumstantiae pro validitate 
novitiatus, 276; novitiatus initium, 
277; duratio, 279; interruptio, 280; 
integritas, 281; domus, 282; a qui- 
bus gubernetur, 283; qualis probatio 
et instructio novitiorum, 285 sq.; 
novitiatus cessatio, 298. 

Novitiorum status iuridicus, 288; obli- 
gationes, 289; jura, 290; dispositio 
de bonis temporalibus, 292; testa- 
mentum, 293; vota in articulo mor- 
tis, 296; vota devotionis, 297. 


Obedientiae virtus an detur specia- 
lis, 362. 

Obedientiae votum: ejus obligatio, 361, 
363 sq.; discrimen inter solemne et 
simplex, 365; dispensatio, 366. 

Obligationes religiosorum, qua clerici 
sunt, 370, 373, et v. Officium divinum, 
Ministerium sacrum, Cultum divinum, 
etc.; qua religiosi, 368, 371 sqq. et 
vide Perfectio, Status religiosus, Pau- 
pertatis, obedientiae, Castitatis vota, 
Clausura, Regula, etc. ; qua Superio- 
res, v. Superiores. 

Oeconomus generalis, provincialis, lo- 
calis, 156. 

Officium divinum a religiosis recitan- 
dum, 383; a quibus et quatemus in 
choro, 383, I; a quibus et quatenus 
privatim, 383, 1l. 


Parochus religiosus, 414 sqq. 

Paupertatis virtus, 345; discrimen a 
voto, 345; laesio justitiae in pau- 
pertate, 356. 

Paupertatis votum simplex aufert do- 
minium utile, nisi aliter cautum sit, 
327, 11; 339, Ill ; solemne, dominium 
radicale, 327, V111, 339 1l; cui acqui- 
rat solemniter professus in religione 
possidendi incapace, 340; in capaci, 
341; concessio tridentina pro capa- 
citate in communi possidendi, 342; 
excepti in ipsa concessione, 342, l, 
IV; incapacitas eorum qui renun- 
tiarunt quo jure regatur, 342, 1, Ill, 
not. 29, V, not. 30; 

Speciales obligationes ex voto 
paupertatis 347; quoad manuscripta, 
348 sqq.; de peculio, 352 sq.; pen- 
siones et vitalitia, 354 ; largitio mu- 
nerum, 355. 

Peculium religiosorum, 352. 

Perfectio christiana a religiosis perse- 
quenda, 5; vi professionis seu con- 
tractus cum religione, 337 sq.; per 
observantiam votorum, 337; et juxta 
regulas et constitutiones 368 sqq. — 
V. Regula. 

Postulatio in electione superioris, 121. 

Postulatus historia et jus praecedens, 
241; quibus praecipiatur, 242; ejus 
duratio, 242; quibus conditionibus 
regatur, 243 sq. 

Praecedentia inter religiosos et laicos, 
53, a); i. r. diversarum religionum, 
ib. b); inter r. et clerum saecularem, 
ib. c); inter se, 55. 

Privilegia religiosorum, 385; modi ea 
acquirendi, 388; per Codicem fir- 
mata, 389; eorum usus, 390. 

Processus in dimissione solemniter 
professi in casibus ordinariis, 443 
Sqq.; praevia ad processum, 443; 
causae dimissionis, 443; monitio- 
nes adhibendae, 443; incorregibili- 
tas, 443; instructio processus, 444 
Sqq.; sententia dimissionis, 446; in 
dissitis regionibus, 447. 

Procurator generalis, 157. 

Professio religiosa, ejus natura, 299; 
et notio, 300; divisio, 301 ; requisita 
ad ejus valorem, 302 sqq.; specia- 
tim circa aetatem, 303, I; consen- 
sum, 303, IV; legitimum superiorem 
acceptantem, 303, V; recipientem, 
303, Vl; prof. rel. eorum qui mili- 
tari servitio astringuntur, 315 sqq.; 
jus praecedens de nullitate profes- 
sionis, 313; jura ex professione orta, 
386, 327 sqq. 

Professio temporanea in jure Co- 
dicis, 305; ex historia, 306; ejus 
renovatio, 307; prorogatio, 308; locus 
et tempus, 309; ritus, 310; convali- 
datio, 311; utrum in professione in- 
valida stet obligatio ad castitatem 
ex voto simplici, 312, Schol. I; sitne 
iterandus novitiatus, 312 Schol. Il. 

Professio perpetua solemnis, quae 
sit, 318 sqq.; quomodo historice fuit, 
321; cur solemnis, seu in quo repo- 
nenda ratio solemnitatis 322 sq.; re- 
nuntiatio bonorum ante professionem 
solemnem, 294; quaestio de renun- 
tiatione bonorum in spe, 343, sqq.; 
testamentum professi, 357. 


Professionis cujusvis effectus, 325; 
temporaneae, 326; simplicis ut talis, 
327; perpetuae etiam simplicis, 328; 
solemnis, 329. 

Promotor justitiae in dimissione, 443. 

Provinciae notio, 43, 65; institutio seu 
erectio, innovatio, 66 sqq.; suppres- 
sio, 69. 


Quaestuatio, jus religiosorum, 408, 


410. 


Relatio de statu religionis, quinto quo- 
que anno, a quo cOhficienda, et sub- 
signanda, ad S. Sedem mittenda, 
150, A; quaenam capita complecta- 
tur, ib. B, C. 

Religio: quaenam societas hoc nomine 
veniat, 40; species religionis: ordo, 
congregatio, id. monastica, 41; ex- 
empta, 42; juris pontificii vel dioe- 
cesani; clericalis, laicalis, 42; anti- 
quata distinctio monachalis et cle- 
ricalis, 23; religionis institutio, 56 
Sqq.; innovatio, 62; suppressio, 64; 
distinctio in arctiorem seu strictio- 
rem et laxiorem, 27. 

Regula prout distinguitur a Constitu- 
tionibus, 24, not. 17; 47 sq.; ejus 
relatio ad novum jus, 49 sqq.; obli- 
gatio servandi regulam, 368; ple- 
rumque ut veram legem ecclesias- 
ticam, 368, I; cujus naturae esse 
possit haec obligatio, 368, 1! sq.; ad 
professos certe extenditur, 368, IV; 
quomodo ad novitios, 368, IV; ad 
Episcopos, saecularizatos, exclau- 
stratos, dispersos, 368, V; legitima 
dispensatio, 368, VI. 


Saecularizatio, v. Egressus. - Prohi- 
bitiones saecularizato factae, 428; 
indulti forma, 429. 

Societatis in communi viventium notio 
et divisio, 455 sqq.; historia, 457; 
sociorum obligationes, 458. 

Socius magistri novitiorum in eorum 
gubernatione, 283. 

Sorores externae novi juris, 407. 

Status religiosi notio, 4; finis: chri- 
stiana perfectio, 5; essentialia ele- 
menta, 8 sqq.; divisio, 19 sqq.; origo, 
28 sqq.; historia, 31 sqq. 

Studiorum ratio in religione clericali 
praescripta, 330; quoad domum, 331; 
quoad praefectum spiritus, 332; quo- 
ad disciplinas ipsas et tempus seu 
curriculum, 333; quoad examina quin- 
quennalia post studia, 334; quoad 
collationes casus conscientiae, 335; 
quoad disciplinas profanas, et lai- 
carum universitatum frequentiam, 336 

Superiores majores, minores, 44, 96; 
habilitas ad munus, 112; eorum ele- 
ctio 113, sive capitularis sive a su- 
periore majore, quibus conditionibus 
subjiciatur, 114 sqq.; postulatio, 121 ; 
duratio muneris in superioribus ma- 
joribus, 101; in minoribus, 102; ex- 
tensio potestatis, 97 sq.; 125 sqq.; 
officia superiorum, 143 sqq.; prae- 
cipuum: exsecutio, 152; amissio po- 
testatis, 159; facultas reservandi ca- 
sus, 164; audiendi confessiones sub- 
ditorum restricta, 165; eis in religione 
clericali exempta competit designare 
capellanum et concionatores pro com- 
munitate, 208. 

Tertii ordines (vide Associationes) 481 
Sqq.; notio et historia, 482 sq.; so- 
dalitatum tert. ord. erectio, 484; pe- 
culiaria jura, 484. 

Testamentum professi, 
293. - 

Tituli honorifici, quinam retineri pos- 
sint, quinam prohibiti, 158. 

Transitus ad aliam religionem, 418 
sqq.; jus Codic. praecedens, 419; 
modus transeundi ex Codice, 420; 
ejus effectus, in genere, 420; quoad 
bona, 420; ab uno ad aliud mo- 
nasterium, 421. 


357; novitii, 


Uniones piae (v. 
485 sqq.; 

Uniones primariae, 492 sqq. (vide As- 
sociationes). 


Confraternitates), 


Visitatio canonica, 144; ejus objectum, 
145; et finis, 148; modus in ea pro- 
cedendi, 149; jura Ordinarii loci, 
146, 404 sq. 

Vitae communis obligatio, 371. 

Vocatio ad statum religiosum, 239. 

Vota religiosa — vide Paupertatis, Ca- 
stilatis, Obedientiae, Religio, etc. — 
alia vota praeter tria substantialia, 
367. 

